
CUVINTUL AUTORULUI 


„„Nebuloasa din Andromeda“ încă nu apăruse com.- 
plet în paginile unei reviste, cînd sputnicii au şi pornit 
să gonească în Jurul planetei noastre. 

În fața acestui eveniment incontestabil, ideile esen- 
țiale ale romanului se dovedesc — spre bucuria auto- 
rului — ca fiind realizabile. 

Avîntul fanteziei creatoare în domeniul progresului 
tehnic, credinţa în necontenita perfecţionare și în viitorul 
luminos al unei societăți umane rațional orînduite își 
găsesc o confirmare concretă, palpabilă în semnalele 
emise de micile luni făurite de om. Înfăptuirea miracu- 
los de rapidă a uneia dintre anticipaţiile mele m-a pus 
înaintea următoarei probleme : cît de just am prezen:- 
tat în „Nebuloasa din Andromeda“ perspectiva istorică 
a viitorului ? Încă pe cînd mai lucram la această carte, 
m-am decis să modific datele, apropiind de zilele 
noastre desfășurarea în timp a acțiunii. La început, mi 
se păruse că acele uriașe transformări din viața pămîn- 
tului și a omenirii n-ar putea fi realizate mai înainte de 
trei mii de ani. În aceste calcule, porneam de la istoria 
generală a omenirii, fără însă să ţin seama de ritmul 
accelerat al progresului tehnic şi, mai ales, de imensele 
posibilități, de puterea practic aproape nelimitată pe. 
care o va da omului societatea comunistă. 

Desăvirşindu-mi cartea, am redus termenul iniţial, 
mai întîi cu un mileniu. Lansarea sateliților artificiali 
însă mă face să cred că evenimentele imaginate de mine 
ar putea avea loc chiar mai curînd, De aceea toate da: 

tele pe care apucasem să le precizez le-am înlocuit cu 
altele de natură să lase cititorului grija de a stabili o 
cronologie după propria lui intuiţie şi capacitate de pre- 
viziune a viitorului. 

O particularitate a romanului — care poate că nu 
va fi sesizată imediat — o constituie abundența de 
informaţii şi noțiuni ştiinţifice. Pricina acestui fapt n-a 
fost vreo scăpare din vedere şi nici lipsa dorinţei de a 
tălmăci unele formulări mai complicate. Mi s-a părut 
însă că acesta e singurul mijloc de a-i evoca pe înde- 
părtaţii noştri urmași de a lumina în culoarea viitoru- 
lui actele și cuvintele reprezentanţilor unei epoci în care 
stiinfa va fi pătruns în mod necesar în toate noțiunile, 
în gîndire şi în limbaj. 


|. EFREMOV 


STEAUA DE FIER 


La lumina opalescentă răsfrîntă de plafon, cadra- 
nele aparatelor păreau o galerie de portrete: cele ro- 
tunde aveau un aer mâălițios, cele ovale, culcate pe lat, 
zîmbeau parcă, sfidătoare şi satisfăcute de ele însele; 
cele pătrate încremeniseră în siguranţa lor obtuză. Lu- 
miniţele viorii, albastre, portocalii și verzi care lică- 
"reau în: interior accentuau această impresie. 

În centrul mesei curbe de comandă se desprindea 
un cadran mare, roșu. În faţa acestuia, o fată stătea 
aplecată, într-o poziţie nu prea comodă. Uitase de foto- 
liul aflat alături și își apropiase capul de geamul ca- 
dranului. Reflexele roşii făceau chipu-i tînăr să pară 
mai matur şi mai sever, desenînd umbre aspre în jurul 
buzelor plinuţe și subțiindu-i puţin năsucul uşor ridicat. 
Sprîncenele groase, încruntate îi erau foarte negre, dînd 
ochilor o expresie sumbră și dezolată. 

Țiîrîitul contoarelor fu întrerupt de un ușor zăngănit 
metalic. Tînăra fată tresări şi-şi îndreptă spatele tru- 
dit, cu mîinile prelungi împreunate după ceafă. 

Îndărătul ei se auzi o ușă. O mare umbră apăru și 
se prefăcu într-un bărbat cu mişcări bruşte şi precise. 
O lumină aurie izbucni, aprinzind reflexe vii în părul 
roşcat şi des al fetei. 1 se luminară şi ochii, ațintiți cu 
neliniște și dragoste asupra noului venit. 

— Cum, n-ai adormit? O sută de ore fără somn!... 


— Crezi că-i un exemplu prost? întrebă vesel băr- 
batul, deşi fără să zimbească. Glasul său avea infle- 
xiuni metalice, înalte, care parcă-i nituiau cuvintele. 

— Toţi ceilalți dorm, rosti sfios fata, şi... nu bă- 
nuiesc nimic, adăugă ea, coborînd glasul. 

— Poţi vorbi fără teamă! Tovarășii noștri dorm. 
În clipa de față, în Cosmos nu veghem decît noi doi, 
iar pînă la Pămînt sînt încă cincizeci de Dilioane de 
kilometri, adică un parsec * și jumătate! 

— Dar nu mai avem anamezon** decît pentru o 
singură accelerare ! 

În glasul ei vibra spaimă, dar şi o undă de exal- 
tare. 

Erg Noor, şeful celei de a 37-a expediţii astrale, 
ajunse din doi pași lingă cadranul cel roşu. 

— Sîntem la al cincilea tur! 

— Da, am intrat în el. Și... nimic. Tiînăra fată 
aruncă o privire grăitoare spre difuzorul aparatului de 
recepție automat. 

— După cum vezi — continuă Erg Noor — nu-i 
chip de dormit. Trebuie să mă gîndesc la toate varian- 
tele, la toate posibilităţile. Soluţia trebuie găsită pînă 
la sfîrşitul celui de al cincilea tur. 

— Dar asta înseamnă încă o sută zece ore... 

— Bine, atunci voi trage un pui de somn aici în 
fotoliu, cînd se va termina acţiunea sporaminei *** ; am 
luat o doză acum douăzeci și patru de ore. 

Fata rămase un timp cufundată în reflecţii. În 
sfîrşit, se hotărî: 

— Ce-ar îi să reducem raza cercului? Poate că li 
s-a defectat emițătorul. 


* Parsec — unitate de măsură pentru distanţe astronomice 
egală. cu 3.26 ani-lumină sau aproximativ 32X10!: km (n.a.). 

*4+ Anamezon — substanță cu legăturile  mezonice  intranu- 
cleare distruse, avînd o viteză de eflux apropiată de cea a luminii; 
e dolosit de astronavă drept combustibil (noţiune fantastică — n.a.) 

»t4 Sporamină — medicament care înlătură somnul (noţiune 
fantastică — n. a.). . 

— Cu neputinţă ! Dacă am reduce raza fără să mic- 
şorăm viteza, am distruge nava cât ai clipi. Să înceti- 
nim... să parcurgem apoi distanța de un parsec şi Ju- 
mătate fără anamezon, cu viteza celor mai primitive 
rachete selenare ? Ar însemna să ne apropiem de siste- 
mul nostru solar peste o sută de mii de ani... 

— Înţeleg... Dar nu s-ar putea ca ei... 

— Nu e cu putinţă. Timpurile cînd oamenii puteau 
să comită neglijenţe sau să se înșele pe ei şi pe alții 
au trecut de mult. Acum un asemenea lucru nu se mai 
poate întîmpla. 

— N-am vrut să spun asta. În răspunsul repezit al 
fetei se simţea că fusese nițeluș jignită. Voiam să 
spun că poate „Algrab“ s-a abătut din drumul său și 
ne caută şi el. | 

— Nu se putea abate atît de mult. Fără nici o în- 
doială că a decolat la timpul fixat și calculat cu cea 
mai mare precizie. Dacă, prin imposibil, ambele lui 
emițătoare ar fi fost scoase din funcţiune, „,Algrab“ 
ar fi pornit să taie cercul pe diametru și atunci l-am 
fi detectat pe recepţia planetară. O eroare nu este po- 
sibilă. lată planeta convenţională ! 

Și Erg Noor făcu un gest spre ecranele de cristal, 
instalate în firide adînci pe cele patru laturi ale postu- 
lui de comandă. În bezna neţărmurită ardeau luminiţele 
unei puzderii de stele. Pe cel dintii ecran din stînga 
trecu rapid în zbor un mic disc cenușiu, abia luminat 
de astrul său, foarte depărtat de sistemul B-7336-C 
+ 87-A, unde se aflau ei în acel moment. 

— Farurile-bombă * funcţionează perfect, deşi le-am 
lansat cu patru ani independenți ** în urmă. 'Erg Noor 
arătă o dîră de lumină care se vedea clar pe peretele 
din stînga, de-a lungul unei benzi lungi de sticlă. 


* Faruri-bombă — staţiuni automate-robot pentru lansarea 
unor semnale puternice care străbat atmosfera planetei. Sînt lan- 
sate de pe astronave, (noţiune fantastică — n.a.). 

*4 An independent — an după calculul terestru, independent 
de viteza astronavel (n. a.). 


„Algrab“ ar fi trebuit să ajungă aici acum trei luni... 
Aceasta înseamnă că — Noor şovăi, de parcă nu s-ar 
"fi încumetat să rostească sentința — a pierit! 

— Poate că n-a pierit chiar, dacă a fost avariat de 
vreun meteorit şi nu mai poate atinge viteza cerută..., 
replică fata cu părul roșu. 

— Nu poate atinge viteza cerută ! repetă Erg Noor. 
Nu este oare acelaşi lucru? Ce se întîmplă dacă între 
astronavă şi destinaţia ei se aştern milenii de parcurs ? 
Este şi mai rău: moartea nu vine dintr-o dată, ci după 
ani şi ani de deznădejde. Poate că vor chema... atunci 
o să aflăm şi noi... peste vreo şase ani... pe Pămînt. 

Cu o mișcare impetuoasă, şeful expediției trase un 
fotoliu pliant de sub pupitrul maşinii electronice. de 
calculat de model mic MNU-II. Pînă acum, din cauza 
marii ei greutăţi, a dimensiunilor și a fragilității sale, nu 
era cu putință să se instaleze pe astronave o maşină- 
creier electronică model I.T.U., care să îndeplinească 
operații multiple şi căreia să i se poată încredința în 
întregime conducerea navei. Se impunea prezenţa navi- 
gatorului de serviciu în cabina de comandă, cu atît mai 
mult cu cît menţinerea navei pe traseul stabilit nu se 
putea asigura în condiţii de maximă precizie, pe dis- 
tanţe atît de mari. 

Mîinile lui Erg Noor se mișcau acum pe manetele 
şi butoanele maşinii de calculat cu o viteză uimitoare, 
de pianist. Fața lui palidă cu trăsături aspre, parcă 
împietrite, fruntea înaltă, plecată îndîrjit asupra mesei 
de comandă, părea să arunce o provocare puterilor vră- 
maşe ale naturii care amenințau colţişorul de lume vie, 
furişat în adîncurile interzise ale spaţiilor siderale. 

Niza ' Krit, tînăra astronavigatoare, care pentru 
prima oară lua parte la o expediţie cosmică, urmărea, 
ţinîndu-și răsuflarea, mişcările lui Noor, care era cu: 
fundat în sine. Cît de calm, cît de energic și de inte- 
ligent era bărbatul acesta pe care-l îndrăgise ! Îl iubea 
de mult, de cinci ani, de cînd lucra alături de el. Nu 

mai avea nici un rost să-şi ascundă dragostea; de alt: 
fel, Erg Noor ştia, probabil, acest lucru. Niza o sim- 
ţea... Acum, că se întimplase această nenorocire, avea 
bucuria de a face de gardă în aceeaşi tură cu el. Trei 
luni petrecute în doi, în timp ce restul echipajului dor- 
mea cufundat în dulcele somn hipnotic! Mai aveau de 
vegheat împreună 13 zile. Apoi le venea şi lor rîndul 
să doarmă, pe o perioadă de șase luni, în care timp 
urma să se schimbe două echipe de serviciu, navigatori, 
astronomi şi mecanici. Ceilalţi — biologii, geologii — 
care n-aveau de lucru decît la locul destinaţiei, puteau 
dormi şi mai mult, în timp ce astronomii... Lor le re- 
venea partea de muncă cea mai grea, cea mai încordată. 

Erg Noor se ridică și firul gîndurilor Nizei se rupse. 

— Mă duc în cabina hărților siderale... Rîndul du- 
mitale la odihnă vine... (se uită la cadranul unui ceas 
dependent *) peste nouă ore. Am tot timpul să dorm 
înainte de a te schimba. 

— Nu sînt obosită, rămîn aici cît trebuie, impor: 
tant este să te odihnești dumneata ! 

Erg Noor se încruntă şi voi să obiecteze ceva ; de- 
zarmat însă de duioşia din glasul și din ochii'ei căprui, 
care-l priveau cu atîta încredere, zimbi și ieşi fără o 
vorbă. 

Niza se aşeză în fotoliu, își plimbă privirea peste 
aparatele atit de familiare pentru ea, şi se lăsă furată 
de gînduri. 

Deasupra ei se căscau, negre, ecranele reflectoare 
care transmiteau la postul central de comandă imagi- 
nea abisurilor ce înconjurau astronava. Luminiţele mul- 
ticolore ale stelelor păreau nişte ace de lumină care 
străpungeau ochii omului. 


* Ceas dependent — ceas care arată timpul de pe astronavă, 
în funcţie -de viteza acesteia (noţiune fantastică). Conform teoriei 
relativităţii, la viteze mari, inferioare celei a luminii, timpul unui 
obiect în mişcare se scurge mai lent în comparaţie cu timpul upni 
observator imobil față de aștronavă (n.r.), 


14 


Astronava întrecea tocmai o planetă, şi forţa de 
gravitație a acesteia o făcea să oscileze de-a lungul 
fîşiilor de intensitate variabilă a cîmpului gravita- 
țional *. Din cauza aceasta, stelele, măreţe și ostile, 
de pe ecranele reflectoare efectuau neașteptate salturi. 
Desenul constelaţiilor se schimba cu o viteză nemai- 
pomenită. | | 

Planeta K 2 —2 N — 88, depărtată de astrul său, 
rece şi lipsită de viaţă, era cunoscută ca un loc comod 
de întîlnire pentru astronave... dar întîlnirea n-a mai 
avut loc. Al cincilea tur... Niza îşi închipui nava zbu- 
rînd cu viteza redusă într-un cerc fantastic cu o rază 
de un miliard de kilometri și întrecînd neîncetat planeta 
care se tîra ca un melc. Al cincilea tur va fi parcurs 
peste o sută zece ore... şi apoi? Mintea ageră a lui 
Erg Noor își încordase adineaori toate forţele în cău- 
tarea soluţiei celei mai bune. Șeful expediției şi co- 
mandantul navei nu se putea înşela — altfel astronava 
de prima clasă „Tantra“ cu echipajul ei compus din 
cei mai eminenți savanţi, nu se va mai întoarce nici- 
odată din abisurile Cosmosului! Dar Erg Noor nu se 
va înşela... 

Deodată Niza Krit simţi o stare oribilă, apropiată de 
leşin, ceea ce însemna că astronava se abătuse de la 
traseul ei cu o fracțiune infimă de grad **, admisibila 
numai în condiţiile vitezei micşorate, deoarece altmin- 
teri fragila ei încărcătură vie n-ar mai fi putut rămîne 
în viaţă. De îndată ce negura cenușie care împăienje- 
nise ochii fetei se mai risipi, starea de leșin dispăru: 
nava se reintegrase în traseul ei. Suprasensibilele radio- 
locatoare dibuiseră în bezna din faţă un meteorit — 
cea mai mare primejdie pentru vehiculele astrale. În- 
tr-o milionime de secundă, mașinile -electronice care 
conduceau nava (căci numai ele puteau executa toate 


* Adică: de-a lungul liniilor de forță ale cîmpului de 
atracţie creat de un corp ceresc (n.r.). 

*A* Un grad abatere în Cosmos, la viţeza ,,Tantrei“, ar în- 
semna milioane de kilomețri (nr.), 

manevrele cu rapiditatea necesară, nervii omeneşti ne- 
corespunzînd vitezelor cosmice) asiguraseră o deviere 
a „„Tantrei“, iar după trecerea primejdiei, o făcuseră 
cu aceeaşi iuţeală să-și reia vechiul traseu. 

„De ce, oare, aceleaşi maşini să nu fi fost în stare 
să-l salveze şi pe „„Algrab“ ? îşi zicea Niza, care, între 
timp, își venise în fire. Era aproape sigur că această 
navă căzuse victimă întilnirii cu un meteorit. Erg Noor 
spunea că pînă acum fiecare a zecea astronavă pierea 
ciocnindu-se de meteoriți, în ciuda inventării unor loca- 
toare atît de sensibile ca aparatul lui Voll Hod şi ca 
dispozitivele energetice de protecţie, care respingeau 
particulele mici. Pieirea lui ,„Algrab“ îi punea și pe ei 
în primejdie, tocmai atunci, cînd totul părea atit de 
bine studiat și pus la punct. Niza începu să-și amin- 
tească de toate cele petrecute din clipa decolării. 

A 31-a expediţie siderală avea drept ţintă să ajungă 
în sistemul planetar al unei stele apropiate din con- 
stelația Pohiuchus, a cărei unică planetă populată, 
Zirda, intrase de multă vreme în legătură cu Pămîntul 
şi cu alte lumi prin Marele Cerc. Deodată însă amuţise 
şi, timp de 70 de ani, nu s-a mai primit de acolo nici 
un fel de comunicare. Pămîntul, care, în sistemul Ma- 
relui Cerc, era planeta cea mai apropiată de Zirda, 
avea deci datoria să lămurească ce se întîmplase. Ioc- 
mai de aceea „Tantra“ luase pe bord numeroase aparate 
şi cîțiva savanţi eminenţi, al căror sistem nervos se 
dovedise, după multiple încercări, capabil să îndure 
lungi ani de recluziune într-o astronavă. În ceea ce pri- 
veşte rezervele de carburant pentru motoare — aname- 
zonul, o substanţă cu legăturile mezonice intranucleare * 
distruse şi cu viteza de jet egală cu aceea a luminii — 
acesta, fusese luat într-o cantitate strict limitată, și 
asta nu din cauza greutăţii anamezonului, ci din pri- 
cina volumului uriaş al rezervoarelor. Plănuiseră să se 


* În fizica nucleară modernă se presupune că în nucleul 
atomic, neutronii și protonii se ţin legaţi unii cu alţii prin inter- 
mediul unor particule, numite mezoni (legături mezonice) (n.r.). 

alimenteze cu anamezon o dată ajunși pe Zirda. lar în 
cazul în care cu această planetă se va fi petrecut ceva 
grav, urma ca „,lantra“ să se întilnească cu astronava 
de clasa a doua „„Algrab“, lingă orbita planetei 
K2 — 2N — 88. 

Urechea exersată a Nizei prinse ușoara modificare a 
frecvenţei sunetului pe care era acordat cîmpul de gra- 
vitaţie artificială *. Discurile celor trei aparate aşezate 
în dreapta începură să clipească inegal. La tribord se 
conectă automat o sondă electronică. Pe ecranul de- 
odată luminat apăru o formă strălucitoare și colţuroasă. 
Înainta ca un proiectil drept spre „Tantra“ ; cu alte cu- 
vinte, se afla departe. Era un fragment uriaş de sub- 
stanță din cele care se întîlnesc extrem de rar în spaţiul 
cosmic. De aceea, Niza se grăbi să-i determine volumul, 
greutatea, viteza şi direcţia. Nu-şi reluă firul aminti- 
rilor decât în clipa cînd se auzi ţăcănitul uşor al bobinei 
automate a jurnalului de bord. 

„„.Cea mai impresionantă dintre toate era viziunea 
unui soare lugubru, roșu-sîngeriu, care crescuse în 
cîmpul vizual al ecranelor, în ultimele luni ale celui 
de-al patrulea an de călătorie. Al patrulea pentru pasa- 
gerii astronavei, care zbura cu o viteză de 5/6 din uni- 
tatea absolută : viteza luminii. Pe Pămint se scurseseră 
aproape şapte ani independenți. 

Apărind ochiul omenesc, filtrele ecranelor modificau 
culoarea şi intensitatea razelor oricărui astru, în aşa 
fel încît acesta să apară ca văzut prin stratul gros al 
atmosferei terestre, cu păturile-i proteguitoare formate 
din ozon și vapori de apă. Lumina violetă fantastică, 
de nedescris, a stelelor cu temperaturi înalte părea 
azurie ori albă, aștri mohorîţi de un roz-cenușiu deve- 
neau veseli, galben-aurii, aidoma Soarelui nostru. Aici 
însă, dimpotrivă, astrul care strălucea victorios cu ra- 
zele lui de un roșu-aprins căpăta tonalitatea sumbră, 


* Orice astronavă trebuie să aibă un cîmp gravitațional pro- 
priu, pentru ca, de pildă, oamenii să se poată menţine în poziţie 
verticală (n.r.). 

sîngerie, cu care un observator de pe pămînt este obiş- 
nuit să vadă stelele din clasa spectrală * M5. Planeta 
se afla faţă de soarele ei mult mai aproape decit Pă- 
mîntul nostru față de al său. Pe măsura apropierii de 
Zirda, astrul acestuia devenea un uriaş disc stacojiu, 
care emitea mase de radiaţii calorice ** 

Încă cu două luni înainte de a se apropia de Zirda, 
„„Lantra“ încercase să comunice cu staţiunea exterioară 
a planetei aflată pe un mic satelit natural, lipsit de 
atmosferă şi care era mai aproape de Zirda decit Luna 
de Pămînt. 

Astronava continua să lanseze apeluri chiar şi atunci 
cînd pînă la planetă mai rămăseseră 30.000.000 de kilo- 
metri, iar viteza nemaipomenită a „,lantrei“ scăzuse la 
3.000 de kilometri pe secundă. De serviciu era Niza. 


Veghea însă şi restul echipajului, strîns în aşteptare, - 


în faţa ecranelor, la postul central. 

Niza lansa apeluri, mărind puterea emisiunii și 
aruncînd înainte semnale luminoase în formă de evantai. 

În cele din urmă, zăriră un punct minuscul și stră- 
lucitor : era satelitul pe care se afla stațiunea exte- 
rioară. Astronava începu să evolueze în jurul planetei. 
apropiindu-se treptat de ea în spirală: şi potrivindu-şi 
viteza după cea a satelitului. Curînd, „Tantra“ şi sate- 
litul erau ca legaţi cu un cablu nevăzut; astronava 
plana deasupra micii planete, care se mișca repede pe 
orbita ei. Stereotelescoapele *** electronice ale navei son- 


* Clasă spectrală — clasele spectrale ale stelelor sînt indi- 
cate prin litere în ordinea următoare: O, B, A, F,G, K, M, ple- 
cînd de la stelele albastre foarte fierbinţi, la suprafaţa cărora 
temperatura este de 100.0000, şi pînă la cele roşii, cu temperatura 
de 3.0000. Fiecare clasă are zece: subdiviziuni notate cu o cifră, 
de exemplu: A7. Există și clase stelare speciale: N, P, R, $, 
care au în spectrele lor un ridicat conţinut de carbon, cian, titan, 
zirconiu (n.a.). 

+* Razele sau undele” calorice sînt razele de căldură, de 
exemplu razele roșii, iniraroșii etc. (n.r.). 

shi Stereotelescop — telescop special, care e construit în aşa 
fel încît redă imaginile nu în plan, ci în spaţiu (n.r.). 

dau acum suprafaţa satelitului. Și, deodată, în faţa 
echipajului „Tantrei“ apăru o privelişte de neuitat. 

O clădire uriaşă, plată, de sticlă strălucea în refle- 
rele sîngerii ale soarelui. Chiar sub acoperiș se afla 
un fel de sală de conferinţe sau un amfiteatru. Acolo 
se aflau, parcă încremeniţi o mulţime de ființe, ce ară 
tau altfel decît pămîntenii, dar, fără nici o îndoială, 
erau oameni şi ei. Emoţionat, astronomul Pur Hiss — 
un novice în materie de zboruri cosmice şi care, chiar 
în ajunul pornirii expediției, luase locul unui savant 
cu multă experiență, puse mai bine la punct focalizarea 
lunetei. Rîndurile de oameni, care se zăreau neclar sub 
acoperișul de sticlă, își păstrau aceeași neclintire. Pur 
Hiss mări şi mai mult imaginea. Văzură acum un fel 
de podium, înconjurat de aparate ; în faţa auditoriului. 
la o masă lungă, un om stătea cu picioarele încrucişate 
și cu ochii înspăimîntători, pironiţi în zare... 

— Sînt morţi, congelaţi! exclamă Erg Noor. Astro- 
nava continua să planeze deasupra satelitului Zirdei, şi 
14 perechi de ochi urmăreau neclintit mormîntul acesta 
de sticlă, căci, într-adevăr, era un mormînt. De cîţi ani 
oare şedeau astfel aici aceste cadavre? Planeta amu- 
ţise în urmă cu 70 de ani — dacă li se adaugă cei şase 
ani ai drumului paicurs de raze, făceau trei sferturi de 
veac... 

Toate privirile se îndreptară spre şeful expediției. 
Palid la faţă, Erg Noor scruta negura gălbuie a atmos- 
ferei ; prin ea abia dacă se ghiceau contururile neclare 
ale munţilor, slabele reflexe ale mărilor ; nimic însă nu 
le putea da răspunsul pentru care veniseră aici. 

— Staţiunea a fost distrusă, continuă şeful expe- 
diţiei, şi n-a fost refăcută în aceşti şaptezeci şi cinci 
de ani! Aceasta dovedeşte că pe planetă s-a petrecut o 
catastrofă. Trebuie să coboriîm, să străbatem atmosfera, 
poate să şi descindem. Fiindcă ne-am adunat aici ci 
toţii, vă cer părerea... 

Singurul care a avut ceva de obiectat fu astronomul 
Pur Hiss. Niza examina, plină de indignare, nasul său 
mare de pasăre de pradă și urechile-i urîte, plantate 
prea jos. 

— Dacă pe planetă s-a petrecut o catastrofă, n-avem 
nici 0 şansă să găsim aici anamezon. Înconjurul pla- 
netei la mică altitudine, cu atît mai mult o descindere. 
ne-ar face să cheltuim aproape întreaga rezervă de car- 
burant planetar * de care mai dispunem. Afară de asta, 
nu se ştie încă ce s-a întîmplat. S-ar putea să existe 
radiaţii puternice, care să ne fie fatale. 

Ceilalți membri ai expediției își susţinură însă şeful. 

— Nici un fel de radiaţii planetare nu ameninţă o 
navă prevăzută cu o cuirasă cosmică — se pronunță 
Erg Noor. Am fost trimişi aici tocmai ca să lămurim 
ce s-a întîmplat. Ce va răspunde Marelui Cerc Pămîn- 
tul ? Să stabilim faptele este cu totul insuficient, tre- 
buie să le şi explicăm. Vă rog să-mi scuzaţi aceste 
truisme ! mai spuse Erg Noor, şi în glasu-i metalic stră- 
bătură note ironice. Nu cred că ne putem sustrage da- 
toriei noastre directe... 

— Temperatura straturilor superioare ale” atmos- 
ferei este normală ! strigă bucuroasă Niza. 

Erg Noor zimbi şi începu să coboare, prudent, volută 
după volută, încetinind treptat avansarea în spirală a 
astronavei, care se apropia de suprafaţa planetei. Zirda 
avea dimensiuni ceva mai reduşe decit Pămîntul, şi un 
zbor la înălţime mică în jurul ei nu necesita viteze 
considerabile. Astronomii şi geologul confruntau pe 
hartă caracteristicile planetei cu observaţiile aparatelor 
optice de pe bordul ,,Tantrei“. Continentele își păstrau 
întocmai vechile lor contururi, mările scînteiau liniştit 
în lumina roşie a soarelui. Nu-şi schimbaseră forma nici 
crestele muntoase, pe care le cunoşteau din fotografiile 


mai vechi. Numai că planeta tăcea. 


——————————— 

* Carburant planetar — carburant folosit la motoarele na- 
velor planetare (planeto-navelor), precum și la „aterizarea“ şi 
„decolarea“ astronavelor (noţiune fantastică — n.a.). 

Timp de 35 de ore, membrii echipajului nu-şi pără- 
siră posturile de observaţie. 

Compoziţia atmosferei, radierea ustrului roşu — 
totul coincidea cu vechile date ce le aveau despre Zirda. 
Erg Noor deschise un volum de tabele privitoare la 
această planetă şi găsi coloana cu datele referitoare la 
stratosfera ei. lonizarea se dovedi a fi mai ridicată 
decît cea normală. În mintea lui Noor începuse a miji 
o bănuială alarmantă. 

La cea de a şasea volută a spiralei de coborire, 
începură să se distingă contururile oraşelor mari. Dar 
nici acum receptoarele astronavei nu înregistrară vreun 
semnal. 

Niza Krit ieşi din schimb ca să mănînce şi aţipi. |] 
se păru că n-a dormit decît cîteva clipe. Astronava zbura 
pe deasupra părţii umbrite a Zirdei cu o viteză care nu 
depășea pe aceea a unei obișnuite spironave * terestre. 
Aici, dedesubtul lor. trebuia să se întindă oraşe, uzine, 
porturi. Dar oricît de mult ar fi scrutat întunericul pu- 
ternicele stereotelescoape, în bezna adîncă nu se zări 
nici măcar o licărire. Bubuitul de tunet al atmosferei 
spintecate de astronavă ar fi trebuit să se audă la dis- 
tanţe de zeci de kilometri. 

Trecu un ceas, dar nicăieri nu se aprinse vreo lu- 
mină. Așteptarea chinuitoare era acum de neîndurat. 
Noor conectă sirenele navei. Un urlet înspăimîntător 
zbură deasupra abisului negru; oamenii Pămîntului 
sperau că, însoţit de bubuitul zborului, vuietul acela 
va fi auzit de locuitorii Zirdei, care nu dădeau nici un 
semn de viaţă. 

O pală de lumină vie mătură tenebrele, și „,lan- 
tra“ ieși pe partea luminată a planetei. Dar sub ea se 
aşternea şi acum un văl negru, catifelat. Fotografiile 
mărite rapid arătară un covor des de flori ce semănau 
cu macii negri de pe Pămînt. Desişuri de maci negri 
se întindeau pe distanţe de mii de kilometri, înlocuind 


4 Spironavă — aeronavă care execută un zbor în spirală 
(noţiune fantastică — n.r.). 

orice altă vegetaţie : pădurile, tufișurile, papura și ier- 
burile. În mijlocul acestui covor negru, se zăreau stră- 
zile oraşelor, asemenea coastelor unor schelete uriaşe ; 
construcţiile de fier ruginite arătau ca nişte răni sîn- 
gerînde. Nicăieri vreo suflare de viaţă, nici măcar un 
copăcel. Numai şi numai maci negri şi nimic altceva! 

„Iantra“ lansă o stație-bombă de observaţie, apoi 
se cufundă din nou în noapte. Peste şase ore, această 
stație robot prezentă un raport privind compoziţia ae- 
rului, temperatura, presiunea și alte condiţii de la 
suprafața solului. Totul era normal pentru această 
planetă, în afară de o radioactivitate sporită. 

— Ce înspăimîntătoare tragedie! murmură încet 
biologul Eon Tal, înregistrînd ultimele date transmise 
de staţie. S-au distrus pe ei şi au distrus întreaga 
planetă ! 

— Adevărat? întrebă Niza, stăpînindu-şi cu greu 
lacrimile. Ar fi groaznic ! Dar gradul de ionizare nu este 
chiar atît de mare. 

— Au trecut ani destui, răspunse posomoriît tînărul 
biolog. Faţa lui visilă, cu nas coroiat de caucazian, se 
întunecă. O asemenea dezagregare radioactivă, continuă 
el, este cu atît mai primejdioasă, cu cît se acumulează 
pe neobservate. În decurs de veacuri, radiaţiile puteau 
spori cor cu cor”, după cum numim noi biodozele **, 
apoi deodată s-a petrecut un salt calitativ! O ereditate 
pe cale de destrămare, încetarea reproducțţiei, la care se 
adaugă şi epidemiile provocate de radiaţii... Nu este 
prima oară că se întîmplă așa ceva; Cercul cunoaște 
asemenea catastrofe... 

— De pildă, așa numita „,Planetă a soarelui violet“, 
se auzi din spatele lor glasul lui Erg Noor. 

— Cel mai tragic lucru — adăugă sumbru Pur 
Hiss — îl constituie faptul că bizarul ei soare — din 


* Cor — unitate de- iradiere la care e supus un organism 
(noţiune fantastică. — n.a.). 

wi Biodoze — doze de iradiere dăunătoare unui organism 
viu (n.a.). 


g* 19 


clasa spectrală .A-zero şi de şaptezeci şi opt de ori mai 
luminos decît ai noştri — putea asigura populaţiei o 
energetică foarte ridicată. 

— Şi unde se află această planetă ? se interesă Eon 
Tal. N-o fi chiar aceea pe care Consiliul şi-a propus s-o 
colonizeze ? 

— Ba da. În amintirea ei a şi fost botezată „„Al- 
grab“, nava care a pierit. 

— Steaua Algrab, numită și Delta Corbul! exclamă 
biologul. Dar pînă la ea este foarte departe! 

— Patruzeci şi şase de parseci. Dar pe Pămînt se 
construiesc acum astronave pentru curse din ce în ce 
mai depărtate... 

Biologul dădu din cap, mormăind printre dinţi că 
n-ar fi trebuit să i se dea astronavei numele unei planete 
dispărute. 

— Dar planeta însăşi n-a pierit. În mai puţin de un 
veac, o vom acoperi cu plante şi-o vom repopula, afirmă 
convins Erg Noor. 

Se hotărise să recurgă la o „manevră grea: să 
schimbe traseul orbital al astronavei de pe cercul de 
latitudine, pe cel de longitudine, adică să o situeze în 
planul axei de rotaţie a Zirdei. Se puteau depărta de 
planetă fără a fi lămurit definitiv dacă toţi locuitorii 
ei au pierit sau nu? Poate că supraviețuitorii nu erau 
în stare să cheme în ajutor astronava din cauză că 
centralele energetice şi aparatajul lor erau distruse. 

Nu era prima oară cînd Niza îl vedea pe șeful ei la 
masa de comandă în timpul unei manevre pline de răs- 
pundere. Cu faţa lui impenetrabilă și mișcările-i bruște, 
dar totdeauna precise, Erg Noor îi părea un erou le- 
gendar. 

„Tantra“ parcurgea din nou un drum decepţionant 
în jurul Zirdei, de rîndul acesta de la un pol la altul. 
Ici-colo, mai cu seamă pe la paralele mijlocii, apărură 
zone întinse de sol dezgolit. Acolo, în aer, plutea o ceaţă 

galbenă, prin care se ghiceau, ca niște valuri, crestele 
uriaşe ale unor nisipuri roşii bătute de vinturi. . 

Mai departe se aşterneau covoare din catifeaua cer: 
nită a macilor negri — singurele plante care reuşiseră 
să reziste radioactivităţii sau să dea naștere sub in- 
fluenţa ei unei mutații * viabile. 

Totul era acum limpede. Ar fi fost nu numai inutil, 
ci şi riscant să mai caute undeva, printre ruinele acestea 
neînsufleţite, rezervele de anamezon pregătite pentru 
oaspeţii. din alte lumi conform recomandării Marelui 
Cerc (Zirda nu poseda încă astronave, ci numai apa: 
rate de zbor interplanetare). „Tantra“ începu deci să-şi 
lărgească încetul cu încetul spirala zborului în sens 
opus, depărtindu-se de planetă. Accelerînd cu ajutorul 
motoarelor trigger-ionice **, folosite la zborurile inter- 
planetare, nava ieşi din cîmpul de gravitație al planetei 
moarte şi porni spre sistemul nelocuit, desemnat numa; 
printr-un cifru convenţional, unde fuseseră aruncate. 
cîteva faruri-bombă şi unde ar fi trebuit să-i aștepte 
„„Algrab“. Conectară motoarele cu anamezon. Cu aju- 
torul lor, în 52 de ore astronava atinse viteza ei nor- 
mală de 900 de milioane de kilometri pe oră. Mai aveau 
pînă la locul întilnirii cincisprezece luni de drum, egale 
cu unsprezece luni calculate în timpul dependent al 
navei. Aşadar, în afară de cei care rămîneau de gardă, 
întregul echipaj putea acum să se cufunde în somn. 
Dar discuţiile, calculele și pregătirea raportului ce tre- 
buia să fie prezentat Consiliului mai luară încă o lună. 
Ghidurile privitoare la Zirda menţionau experienţele 
riscante care fuseseră făcute acolo cu carburanţi ato- 
mici cu dezintegrare parțială. Găsiră articole ale unor 
savanţi de seamă care semnalaseră simptomele unor in: 


* Mutaţie — fenomen de naștere doar aparent spontană a 
unei specii dintr-o altă specie ; aici: sub influenţa radiaţiilor (n.r.). 
wi Motoare trigger-ionice — motoare în care jetul reactiv 


se realizează pe calea reacției „trigger“ (în cascadă) a substanţei 
ionizate (n.a.) Jetul ionic e un îÎlux gazos de atomi ionizaţi, 
folosit ca propulsor la astronave,. Noţiuni fantastice (nur.). - 

fluenţe dăunătoare vieţii şi stăruiseră să se sisteze 
experiențele. Cu 118 ani în urmă, fusese trimisă prin 
- Marele Cerc o scurtă avertizare, suficientă pentru nişte 
oameni inteligenți, dar, precum se vede, neluată în 
seamă de guvernul Zirdei. 

Nu mai exista nici un dubiu : planeta pierise din cauza 
unor radiaţii dăunătoare, acumulate în cursul a nume- 
roase experienţe imprudente și încercări nesăbuite de a 
aplica în practică unele genuri primejdioase de energie 
nucleară, în loc de a se căuta altele mai puţin. dăună- 
toare. 

Enigma fusese dezlegată de mult. Echipajul astro- 
navei trecuse pînă acum de două ori de la un somn de 
trei luni la o viaţă activă de aceeași durată. Și iată 
că trecuseră cîteva zile de cînd ,,lantra“ descria cerc 
după cerc în jurul planetei cenușii, iar speranța de a se 
întîlni cu „Algrab“ se micșora cu fiece oră. Presimţirea 
că se petrecuse o catastrofă devenea tot mai apăsă- 
toare... 

Erg Noor se opri în prag şi se uită la Niza gîndi- 
toare, a cărei coamă semăna cu o invoaltă floare aurie... 
Un profil de ştrengar, niște ochi puţin piezişi şi ade- 
sea mijiţi de un ris abia stăpînit, iar acum larg des- 
chişi, scrutînd necunoscutul cu îngrijorare și curaj! 
Fetiţa aceasta nici nu-și dădea seama ce mare sprijin 
sufletesc găsea el în dragostea-i neprecupețită. Deși 
trecut prin ani şi.ani de încercări carei oţeliseră voinţa, 
Erg Noor se simţea uneori obosit de rolul de șef care 
trebuie să fie gata în orice clipă să ia asupră-și întreaga 
răspundere pentru viaţa oamenilor, pentru astronavă şi 
succesul expediției. Acolo, pe Pămînt — de mult nu 
mai exista o răspundere atît de individuală, căci ho- 
tărîrile erau totdeauna luate de un grup de oameni che- 
mat să realizeze o anumită muncă. lar dacă se întîmpla 
ceva neprevăzut, erai sigur că vei primi îndată sfatul 
cel mai competent, consultaţia cea mai amănunțită. Aici 
„însă n-aveai de unde primi sfaturi, iar comandanții as- 


tronavelor se bucurau de drepturi speciale, Ar fi fost 

mai uşor ca o asemenea răspundere să dureze doar doi- 
trei ani, şi nu zece-cincisprezece, cît reprezenta durata 
medie a unei expediţii cosmice ! 

Erg Noor intră. în cabina de comandă. 

Niza se ridică repede și-i ieși în întîmpinare. 

— Am adunat toate materialele și hărţile de care 
am nevoie, spuse el. Să dăm de lucru mașinii! 

'Şeful expediției se lungi într-un fotoliu şi acum răs- 
foia încet filele metalice, indicînd cifrele coordonatelor, 
intensitatea cîmpurilor magnetice, ale celor electrice şi 
de gravitație, intensitatea curenților de particule cos- 
mice, viteza şi densitatea şuvoaielor de meteori. Plină 
de încordare, Niza apăsa butoanele și întorcea întreru- 
pătoarele maşinii de calculat. Erg Noor căpătă o seamă 
de răspunsuri, se încruntă şi rămase pe gînduri. 

— În calea noastră se află un cîmp de gravitație pu- 
ternic — regiunea acumulării de substanţă obscură din 
Scorpion, alături de Steaua 6555-ZR + 11-PKU, începu 
el. Spre a evita consumarea carburantului, trebuie să 
ne abatem încoace, spre Șarpe *. .Pe vremuri, în ase- 
menea cazuri, se naviga fără motor, folosind cîmpurile 
de gravitație în. chip de accelerator şi navigînd în mar: 
ginea lor... 


— Nu s-ar putea să folosim şi noi această metodă ? 
întrebă . Niza. 

— Nu, căci astronavele noastre sînt mult mai ra- 
pide. O viteză de cinci şesimi din unitatea absolută sau, 
mai precis, două sute cincizeci de mii de kilometri pe 
secundă ar mări, în zona terestră de gravitație, greu- 
tatea noastră de douăsprezece mii de ori **, aşadar ar 
preface în praf şi pulbere întreaga expediţie. Nu putem 
zbura astfel decît în spaţiul cosmic, departe de marile 
acumulări de materie. De îndată ce astronava' pătrunde 
într-un cîmp de gravitație, trebuie să micşorăm viteza 
cu atît mai mult, cu cît acest cîmp este mai puternic. 


* Șarpe — numele unei constelații (n.r.). 
wi Sub efectul accelerației, la viteze foarte mari, masele corpu: 
rilor cresc enorm de mult (n.r.). 

— Cu alte cuvinte, avem aici o contradicţie, şi. cu 
un gest copilăros, Niza își sprijini capul în palmă. Cu 
cît cîmpul de gravitație este mai puternic, cu atît mai 
încet trebuie să zburăm ! 

— Asta-i valabil numai pentru viteze uriaşe, apro- 
piate de aceea a luminii, cînd astronava, aidoma unei 
raze de lumină, nu se poate mişca decît în linie dreaptă 
sau pe aşa-numita curbă a intensităților egale *. 

— Dacă am înţeles bine, vrei să îndrepți „raza“ 
noastră — „,lantra“ — de-a dreptul spre sistemul 
solar. | 

— Tocmai aici e greutatea. Să îndrepţi nava exact 
spre o stea ori alta, e. practic cu neputinţă, deși noi 
ţinem seama de toate corecţiunile făcute calculelor. 
Sînfem nevoiţi să socotim necontenit eroarea care spo- 
rește mereu, să modificăm direcţia, ceea ce nu ne per- 
mite să folosim la maximum conducerea automată. În 
momentul de faţă, sîntem într-o situaţie dificilă. După 
ce am luat viteză, o oprire sau chiar și o simţitoare în- 
cetinire a zborului ar fi pentru noi egală cu moartea, 
întrucît n-am mai avea cu ce să ne mărim din nou 
viteza. Dar uite care-i primejdia principală: zona 
344 + 2U este cu desăvirşire neexplorată. Nu cunoaş- 
tem aici nici stele, nici planete locuite, ci doar un cîmp 
de gravitație, a cărui margine iat-o! Pentru a ne fixa 
definitiv, să așteptăm părerea astronomilor. După ce! 
de-al cincilea tur, îi vom deştepta pe toţi, deocamdată 
însă... Șeful expediției se frecă la timplă și căscă. 

— Acţiunea sporaminei e pe terminate, spuse Niza. 
Te poţi odihni! 

— Bine. Mă instalez aici, în fotoliu... Cine știe, 
poate că se întîmplă vreo minune. Măcar un sunet. 

O inflexiune fugară din glasul lui Erg Noor trezi în 
sufletul Nizei un sentiment de mare duioşie. Cum ar 
mai fi vrut să strîngă la pieptul ei capul acesta îndă- 


* Curba intensităţilor egale sau drumul de propagare a ra- 
zelor de lumină (n.r.). 

rătnic, să mîngiie păru-i negru cu fire cărunte ivite prea 
timpuriu ! 

Niza se sculă, așeză cu grijă filele cu însemnări și 
stinse lampa, lăsînd numai o slabă lumină verzuie 
de-a lungul panourilor cu aparate şi ceasuri. Astronava 
zbura liniştit în vidul absolut, descriind uriașul ei cerc. 
Astronavigatoarea cu părul roșcat își ocupă fără zgomot 
locul alături: de „creierul“ imensei nave. Aparatele 
cîntau încetişor obişnuitul lor cîntec, acordat pe o anu- 
mită melodie ; orice tulburare, cît de mică, provoca în- 
dată o notă falsă. Totul era în ordine, melodia lină se 
depăna în tonalitatea voită, acompaniată cînd și cînd 
de lovituri surde, ca de gong: ele marcau momentele 
de conectare a motorului planetar auxiliar, care în- 
drepta traiectoria „,Tantrei“ după o curbă anumită. Mo- 
toarele cu anamezon tăceau. Pacea nocturnă domnea pe 
cosmonava adormită, ca şi cum primejdia ce plana dea- 
supra expediției nici n-ar fi existat. Părea că încă puţin 
și din pîlnia aparatului de recepţie se va auzi mult aștep- 
tatul indicativ de apel, iar cele două astronave, încetinin- 
du-și impetuoasa cursă, se vor apropia pe căi paralele și, 
în sfîrșit își vor egaliza vitezele, spre a-și urma drumul 
una lîngă alta. O vastă galerie tubulară va uni cele două 
lumi întilnite, iar „Tantra“ îşi va recăpăta gigantica-i 
putere. 

În adîncul inimii, Niza era liniștită : avea încredere 
în şeful ei. Cei cinci ani ai călătoriei nu i se păruseră 
nici lungi, nici chinuitori, mai cu seamă de cînd înce- 
puse a iubi... Dar chiar și înainte, observaţiile pasio- 
nante, înregistrările electronice de cărți, de muzică şi 
filme îi permiteau să-și îmbogăţească neîncetat cunoş- 
tinţele și să nu regrete frumosul Pămînt, care se pier- 
duse ca un firicel de nisip în abisurile riemărginitului 
întuneric. Tovarăşii de drum, oameni de mare cultură, 
o interesau prin convorbirile lor, iar atunci cînd nervii 
oboseau de multitudinea impresiilor sau din pricina 
unei activităţi prea încordate, putea recurge la un somn 

prelungit, întreţinut de oscilaţii hipnotice *. Astfel, 
frînturi mari de timp se prăbuşeau în neființă, treceau 
într-o clipă. Alături de omul iubit, Niza era desigur 
fericită. N-o frămînta decît gindul că ceilalţi, mai cu 
seamă el, Erg Noor, o duc mai greu. De i-ar fi stat 
măcar în putinţă... Dar ce putea face ba, biată înce- 
pătoare, alături de asemenea oameni ! Poate că, totuşi, 
aducea vreun folos prin duioşia-i nedezminţită, prin 
dorinţa-i fierbinte de a le uşura tovarășilor ei, clipă de 
clipă, această muncă. istovitoare. 

Șeful expediției se trezi şi ridică fruntea îngreunată 
de somn. Melodia uniformă suna ca şi pînă acum, în- 
treruptă cînd şi cînd de loviturile motorului planetar. 
Niza Krit se afla ca şi mai înainte în faţa aparatelor, 
uşor adusă de spate, cu umbre de oboseală pe faţaii 
tînără. O privire spre ceasul dependent, și Erg Noor. 
cu o mișcare energică, se ridică din fotoliul adînc. 

— Am dormit paisprezece ore în şir! Și dumneata 
nu m-ai deşteptat, Niza! Este incalificabil... Se opri 
văzîndu-i zîmbetul radios. Imediat la culcare ! 

— Dacă-mi dai voie, aş dormi aici... ca şi dum- 
neata, se rugă fata. Apoi aduse repede de mîncare, se 
spălă şi se instală în fotoliu. 

Ochii ei căprui şi strălucitori, parcă şi mai mari din 
cauza cearcănelor adînei, se uitau pe furiș la Erg Noor, 
care, răcorit după un duş de unde, îi luă locul în fața 
aparatelor. După ce controlă datele indicatoarelor pe 
P.L.E.-protecţia legăturilor electronice, se ridică şi în- 
cepu. să măsoare cu pași iuți cabina de comandă. 

— De ce nu dormi? o întrebă el sever pe astronavi- 
gatoare. 

Niza îşi scutură buclele roşcate ce-ar mai fi trebuit 
să fie tunse niţel, deoarece, în expedițiile din afara 
Pămîntului femeile nu purtau de obicei păr lung. 


* E vorba de procedeul de hipnotizare pe calea unor osci- 
laţii electromagnetice sau chiar ultrasonore ce acționează asupra 
creierului '(n.r.). 

— Mă gîndesc..., începu ea şovăitor, iar acum, în 
pragul primejdiei, îmi vine să mă înclin în faţa mă- 
reției şi atotputerniciei omului, care a ajuns atît de 
departe în nemărginitele adîncuri ale spaţiului! Pentru 
dumneata, multe lucruri sînt familiare aici, pe cînd eu 
mă aflu pentru prima oară în Cosmos! Ce minunat îmi 
pare totul: să iau parte la o călătorie atît de gran- 
dioasă, să mă îndrept printre stele, spre nişte lumi noi ! 

Cu un zîmbet palid, Erg Noor îşi frecă fruntea: 

— Sînt nevoit să te dezamăgesc sau, mai bine zis, 
să-ți arăt adevăratele proporţii ale atotputerniciei: 
noastre. lată ! Deschise proiectorul, și, pe peretele din 
spate al cabinei, apăru spirala luminoasă a Galaxiei *. 
Arătă o volută mărginașă, compusă din stele rare, abia 
perceptibilă în întunericul înconjurător, asemenea unei 
pulberi spălăcite. 

— lată regiunea pustie a Galaxiei, unde se află 
sistemul nostru solar și unde sîntem şi noi în clipa de 
faţă ; ea nu-i decît o periferie cu prea puţină lumină şi 
viaţă. Dar pînă și acest braţ ** al Galaxiei se întinde de 
la Lebădă la Carenă şi, pe lingă faptul că e departe de 
zonele centrale, mai conţine şi un nor obscur, uite-l 
aici... Pentru a parcurge drumul de-a lungul acestei 
ramificații, „Tantra“ noastră are nevoie de aproxima- 
tiv patruzeci de mii de ani independenţi. lar hăul în- 
tunecat ce desparte ramificaţia noastră de cea vecină 
l-am putea străbate în patru mii de ani. După cum 
vezi, zborurile noastre în infinit nu reprezintă deocam- 
dată decît o învîrtire pe un peticel cu diametrul de 
cincizeci de ani-lumină ***. Cît de puțin am şti noi 
despre univers 'dacă n-ar exista marea putere a Cercu- 
lui !. Comunicările, imaginile, ideile trimise din spații 
inaccesibile omului în scurta lui viaţă ne parvin totuși 

* Galaxie — colțul cosmic din care face parte şi sistemul 
nostru. solar (n.r.). 

+% Galaxia este o spirală uriașă cu două braţe (n.r.). 

wi* Un an-lumină: distanța parcursă de o rază luminoasă 
timp de un an, cu viteza de 300,000 de kilometri pe secundă (n.r.). 

mai devreme sau mai tîrziu, dîndu-ne de ştire despre 
lumi din ce în ce mai depărtate. Cunoştinţele noastre 
sporesc necontenit ! 

Niza tăcea. 

— Închipuiește-ţi cele dintii zboruri astrale... con: 
tinuă Erg Noor visător. Mici nave încete și vulnera- 
bile... De altfel, strămoşii noştri trăiau de două ori mai 
puţin decît noi... lată cînd măreţia omului era într-ade- 
văr de admirat! 

Niza înălță capul cu o mişcare îndărătnică, aşa cum 
obişnuia s-o facă întotdeauna cînd voia să protesteze. 

— Dar poate că mai tîrziu, cînd oamenii vor în- 
văţa să învingă altfel spaţiile, nu înfruntîndu-le direct, 
ei vor spune, dîndu-te drept exemplu : Ce eroi! au cuce- 
rit Cosmosul cu mijloace atit de primitive! 

Șeful expediției întinse tinerei fete mîna: 

— Și despre dumneata, Niza, vor putea spune asta! 

Niza se aprinse la faţă: 

— Sînt mîndră că sînt aici, împreună cu dumneata! 
Și aş fi gata să dau orice ca să mă întorc din nou în 
Cosmos. | 

— Da, ştiu acest lucru, rosti gînditor Erg Noor, 
dar nu toată lumea gîndeşte la fel... 

Instinctul feminin îi ajută tinerei fete să înțeleagă 
gîndul șefului. Avea în cabina lui două magnifice ste- 
reoportrete colorate în violet și auriu. Ambele înfățișau 
pe frumoasa Veda Kong, specialistă în istoria antică. În- 
tr-unul îi vedeai ochii limpezi şi albaştri ca şi cerul 
pămîntesc, privind de sub sprîncenele-i lungi, arcuite... 
Bronzată de soare, cu zimbetul ei minunat, cu mîinile 
ridicate spre părul ca fuiorul de in. Și îut-o altădată, 
surîzînd voios, cocoţată pe un tun de corabie, monu- 
ment al unei antichităţi imemoriale. 

Erg Noor îşi pierdu vioiciunea. Se așeză încet în 
faţa astronavigatoarei. 

— De-ai şti, Niza. cît de brutal mi-a distrus soarta 
visul, acolo pe Zirda ! spuse el deodată cu glas surd, 
atingînd ușor maneta care punea în mișcare motoarele 

cu anamezon, de parcă ar fi vrut să accelereze şi mai 
mult cursa ameţitoare a astronavei. 

— Dacă Zirda nar fi pierit şi noi am fi putut să 
ne aprovizionăm cu carburant, continuă el, răspunzînd 
întrebării mute a Nizei, aş fi condus expediţia mai 
departe. Aşa a și fost, de altfel convenit cu Consiliul. 
Zirda ar fi trimis Pămîntului mesajele primite de ea, 
iar „Lantra“ ar fi plecat mai departe cu cei care ar fi 
dorit-o... Ceilalţi s-ar fi îmbarcat pe „,Algrab“, care, 
după îndeplinirea sarcinii sale aici, ar fi fost chemat 
de Zirda. 

— Dar cine ar fi primit să rămînă pe Zirda? 
exclamă indignată tînăra fată. Poate Pur Hiss? Este 
totuşi un savant eminent. Oare dorinţa de a-și îmbogăţi 
cunoștințele nu l-ar fi mînat şi pe el mai departe? 

— Dar dumneata, Niza, ai fi.plecat mai departe? 

— Eu? Desigur! 

— Dar... unde? întrebă deodată Erg Noor, ferm. 
privind-o ţintă pe Niza. 

— Oriunde, fie şi acolo... și cu o privire tot atit 
de fermă şi cu buzele uşor întredeschise, fata arătă 
spre abisul negru dintre cele două braţe ale înstelatei 
spirale galactice. 

— 0, n-am fi mers chiar atît de departe! Știi, dră- 
guţa mea astronavigatoare, că, aproximativ cu optzeci 
şi cinci de ani în urmă, a fost organizată cea de a 
treizeci şi patra expediţie cosmică, denumită „în releu“. 
Trei astronave, care se aprovizionau reciproc cu carbu- 
ranţi, se depărtau din ce în ce mai mult de Pămînt, în 
direcţia constelaţiei Lira. Cele două care n-aveau pe ele 
un echipaj de exploratori, după ce și-au dat anamezonui 
celei de-a treia, s-au întors pe Pămînt. Astfel își exe- 
cutau alpiniştii ascensiunile pe piscurile cele mai înalte. 
În sfîrşit, cea dea treia navă, numită „Vela“... 

— Cea care nu s-a mai întors!... șopti Niza în- 
fiorată. 

— Da, „Vela“ nu s-a mai întors! Și-a atins însă 
destinaţia şi a pierit pe drumul înapoierii, după ce a 

apucat să trimită o comunicare. 'Ținta finală era marele 
sistem planetar al stelei albastre Vega sau cum i se 
mai spune — Alfa Lira. Cîte perechi de ochi omeneşti, 
de nenumărate generaţii, au admirat această stea 
albastră şi strălucitoare a cerului nordic ! Vega se află 
la opt parseci sau treizeci şi unu de ani independenţi de 
Soarele nostru, distanţă pe care pînă atunci oamenii 
n-o mai străbătuseră niciodată... În orice caz, ,,Vela“* 
ajunsese la destinaţie... Motivul pieirii sale este necu.- 
noscut : un meteorit sau poate o avarie gravă... Totuşi, 
n-ar fi exclus ca şi âcum nava să mai plutească în spa- 
țiu, iar eroii, pe care noi îi credem morţi, să mai fie 
încă în viaţă..; 

— Ce îngrozitor ! 

— E destinul care pîndeşte orice astronavă ce nu 
poate înainta cu o viteză apropiată de aceea a luminii. 
Între ea şi planeta-i natală se interpun îndată milenii 
de parcurs. 

— Și ce anume a comunicat ,,Vela“ ? întrebă repede 
tînăra fată. | 

— Foarte puţin. Comunicarea .se întrerupea mereu, 
apoi a amuţit cu totul... Mi-o amintesc și acum: ,,Vor- 
beşte „Vela“, vorbeşte „Vela“ ! Vin dinspre Vega... De 
douăzeci şi şase de ani... ajunge... voi aştepta... Vega 
are patru planete... Nu există nimic mai frumos. Ce 
fericire...“ 

— Dar au chemat în ajutor, voiau să aștepte 
undeva ? 

— Fireşte că aveau nevoie de ajutor. Altminteri 
astronava n-ar fi cheltuit o energie uriașă pentru trimi- 
terea comunicării. Dar ce era de făcut? Nu s-a mai 
primit de la „Vela“ nici un cuvînt. 

— Douăzeci şi şase de ani independenţi parcurși 
pe drumul întoarcerii. Pînă la Soare mai rămăseseră 
aproape cinci ani. Înseamnă că nava se afla undeva în 
zona noastră sau, poate, şi mai aproape de Pămînt. 


30 


— Nu prea cred... poate doar în cazul cînd a depă- 
şit viteza normală, navigînd în apropiere de limita 
cuantică *. Dar aceasta este cît se poate de primejdios! 

Erg Noor explică pe scurt principiul saltului dis- 
tructiv ce ameninţă materia ** cînd viteza ei de depla- 
sare se apropie de aceea a luminii ; băgă însă de seamă 
că fata îl asculta doar pe jumătate. 

— Te-am înţeles! exclamă ea de îndată ce şeful 
expediției îşi încheie lămuririle. Și aş fi înţeles chiar 
de la început dacă pieirea astronavei nu m-ar fi tulbu- 
rat într-atiît„ Este un lucru îngrozitor, cu care nu mă pot 
împăca ! 

— Acum ai priceput sensul principal al comuni- 
cării, spuse posomorit Erg Noor. Descoperiseră lumi de 
nemaivăzută frumuseţe. Eu visez de mult să refac calea 
parcursă de ,„,Vela“ ; cu perfecţionările moderne, lucrul 
acesta a devenit cu putinţă chiar şi cu o singură navă. 
Încă din tinereţe visez la Vega, acest soare albastru cu 
splendide planete ! 

— Ce minunat... rosti Niza, şi glasul i se frînse. 
Dar ca să te întorci, ai nevoie de şaizeci de ani tereștri 
sau patruzeci de ani dependenţi... Aceasta înseamnă... 
o jumătate din viaţă. 

—. Da, realizările mari cer şi jertfe mari. Dar pen- 
tru mine, aceasta n-ar reprezenta nici măcar un sacri- 
ficiu. Viaţa mea pe Pămînt n-a fost decît scurte escale 
între călătorii cosmice. Eu sînt născut pe o astronavă! 

— Cum aşa? se minună tînăra fată. 

— Cea de a treizeci şi cincea expediţie siderală era 
compusă din patru nave. Mama era astronom pe una 
dintre ele. Eu m-am născut pe drumul înspre steaua 
dublă MN 19026 + 7AL, comiţind astfel o dublă încăl- 


care a legilor. Dublă, întrucît am crescut şi am învăţat 


* Limita cuantică — limită a vitezei -apropiate de aceea a 
luminii, la care nici un corp nu. poate exista ca volum, întrucît 
masa devine infinită, iar timpul egal cu zero (n.a.). 

si E vorba de saltul de la materia sub formă de masă 
inertă, adică cu masa de repaos deosebită de zero, la forma de 
energie a cărei masă de repaos e zero (n.r.). 

alături de părinţii mei, pe astronavă, în loc să fiu edu- 
cat la școală. Ce era de făcut! Cînd expediţia s-a întors 
pe Pămînt, împlinisem optsprezece ani. Ca una dintre 
isprăvile lui Hercule a fost considerat faptul că am în- 
văţat să conduc astronava și că am devenit navigator 
cosmic. 

— Nu înţeleg totuși... obiectă Niza. 

— Cum de a avut maică-mea curajul? Ai să înţe- 
legi cînd ai să fii mai în vîrstă! Pe vremea aceea serul 
AT (Anti-Tia) nu se putea conserva un timp mai înde- 
lungat, medicii nu știau acest lucru... Cînd eram mic, 
mă aduceau într-o cabină de comandă la fel cu aceasta. 
şi-mi holban» ochii de copil, urmărind pe ecrane astrele 
jucăușe. Zburam spre Theta * Lupul, unde se descope- 
rise o stea dublă, aproape de Soare. Două pitice — una 
albastră şi alta portocalie —  camuflate de un nor 
obscur. Prima impresie conștientă pe care am avut-o a 
fost aceea a cerului unei planete pustii, lipsită de orice 
urmă de viaţă, un cer pe care-l vedeam de sub cupola 
de sticlă a staţiei provizorii. Planetele stelelor duble 
sînt de obicei lipsite de viaţă din pricina neregularităţii 
orbitei lor. Expediția a coborit pe planetă şi a făcut 
timp de şapte luni prospectări de minereuri. Pe cît îmi 
amintesc, acolo s-au descoperit imense. zăcăminte de 
platină, osmiu și iridiu. Cuburile de iridiu, extrem de 
grele, mi-au fost jucării. Și cerul acela, primul meu 
cer, era negru ca păcura, cu luminiţele curate ale ste- 
lelor care nu clipeau și cu doi sori de o frumuseţe ui- 
mitoare : unul — de un portocaliu viu, altul — albastru 
închis. Îmi amintesc că uneori razele lor se întretăiau 
şi atunci peste planeta noastră se revărsa o lumină 
verde **, atît de vie și de veselă, încît ţipam şi cîntam 
de bucurie !... Erg Noor încheie: Dar ajunge! M-am 
lăsat furat de amintiri, iar dumneata trebuia să te îi 
dus de mult la odihnă. 


+ Literă grecească (n.r.). 
+4 Din cauza efectului de complementaritate a două culori, 
în cazul de faţă, portocaliul cu albastrul dă verde (n.r.). 

— Te rog să continui, n-am auzit niciodată nimic 
mai interesant, îl rugă Niza, dar şeful rămase neîn- 
duplecat. 

Aduse un mic pulsator hipnotic, şi, fie din pricina 
căutăturii sale poruncitoare, fie din cauza aparatului 
somnifer, tînăra adormi atit de bine, încît nu se trezi 
decît în clipa cînd trebuiau să intre în cel de-al şaselea 
tur. O privire spre faţa rece a şefului, şi Niza pricepu 
îndată că: „Algrab“ tot nu fusese găsit. 

—" Te-ai trezit tocmai la timp! anunță Erg Noor 
cînd Niza se întoarse în cabina de comandă, după ce 
s-a răcorit cu o baie electrică şi de unde şi s-a mai 
aranjat puţin. Conectează muzica şi lumina de deștep- 
tare. Pentru toţi! 

Niza apăsă repede pe citeva butoane, şi în toate 
cabinele astronavei, în care dormeau membrii expedi- 
ției, începură să se aprindă și să se stingă lumini şi 
răsună o muzică specială, din acorduri joase şi vibra- 
toare, care se intensificau tot mai mult. Începu o fre- 
zire treptată şi prudentă a sistemului nervos înfrînt, 
întoarcerea lui spre activitatea normală. După cinci 
ore, la postul central de comandă se adunaseră toți 
membrii expediției, treziţi de-a binelea, învioraţi cu 
ajutorul hranei și al stimulenţilor nervoși. 

Reacţiile fiecăruia dintre ei la ştirea pieirii astro- 
navei auxiliare au fost diferite. După cum se şi aştep- 
tase Erg Noor, expediţia se arătă la înălţimea situaţiei. 
Nici un cuvînt de deznădejde, nici o privire speriată. 
Pînă şi Pur Hiss, care nu se arătase prea curajos pe 
Zirda, nici nu tresări măcar auzind comunicarea. Tînăra 
Luma Laswy, medicul expediției, păli uşor şi-şi trecu 
pe furiș vîrful limbii peste buzele uscate. 

— Să cinstim prin reculegere memoria tovarăşilor 
care au pierit! spuse şeful, conectînd ecranul de pro- 
iecţie, pe care apăru ,,Algrab“, fotografiat înainte de 
pornirea „,lantrei“ 

Se ridicară' cu toţii în picioare. Pe ecran trecură 
încet, una după alta. fotografiile celor şapte membri ai 

echipajului de pe „„Algrab“, unii serioşi, alţii zimbi- 
tori. Erg Noor îi numea pe rînd, iar călătorii îi oma- 
giau pentru cea din urmă oară. Era o tradiţie a astro- 
nauţilor.  Astronavele care plecau împreună aveau 
totdeauna seria completă de fotografii a tuturor mem- 
brilor expediției. Navele dispărute puteau rătăci mult 
timp în spaţiul cosmic, echipajele lor puteau rămîne 
încă multă vreme în viaţă. Dar aceasta nu mai avea 
importanţă, căci nava nu se mai întorcea niciodată. Să 
porneşti în căutarea ei, să-i vii în ajutor era cu nepu- 
tință. Maşinile de pe nave erau într-atita de perfecţio- 
nate, încît avarii mici aproape n-aveau loc, în orice caz 
puteau fi reparate cu uşurinţă. Niciodată însă pînă 
acum n-a putut fi remediată în Cosmos o defecţiune 
mai serioasă a maşinilor. Uneori navele mai apucau să 
trimită o ultimă comunicare, aşa cum făcuse şi ,,Vela“. 
De cele mai multe ori, însă, -aceste comunicări nu-şi 
atingeau ţinta, din cauza dificultății. de a le da o pre- 
cisă orientare. În decursul mileniilor, fuseseră reperate 
direcţiile 'exacte necesare emisiunilor Marelui Cerc, care 
în plus puteau să fie şi variate, făcîndu-se astfel trans- 
misiuni de pe o planetă pe alta. De obicei însă, astro- 
navele se aflau în regiuni necercetate, în care direcţia 
emisiunilor nu putea fi nimerită decît din întîmplare. 

Printre astronauți era răspîndită părerea că în 
Univers ar fi existîind un fel de cîmpuri neutre. sau 
zone-zero, care absorbeau radiaţiile sau mesajele. Dim- 
potrivă, astrofizicienii considerau aceste cîmpuri zero 
ca fiind himere născute în imaginaţia prea înfierbîn- 
tată a unor exploratori ai Cosmosului. 

După terminarea tristei ceremonii şi a unei scurte 
consfătuiri, şeful expediției conectă motoarele cu ana: 
mezon. După 48 de ore, aceste motoare amuțiră, iar 
astronava începu să se apropie de planeta natală, cu 
2] de miliarde de kilometri în 24 de ore. Pînă la Soare 
mai aveau aproximativ cale de şase ani tereştri. La 
postul central de comandă și în biblioteca-laborator se 

desfăşura 6 inuncă intensă : efectuau calcule şi deter- 
minau direcţia noului traseu. 

Astronava urma să zboare timp de șase ani consu- 
mâînd anamezonul numai pentru a corecta direcţia navei. 
Cu alte cuvinte, trebuiau să conducă astronava econo- 
misind la maximum acceleraţia. Erau cu toţii îngrijoraţi 
la -gîndul regiunii necercetate 344 + 2U, aflată între 
Soare și „Tantra“ și pe care n-o puteau ocoli în nici un 
chip: îm această regiune pînă la Soare se întilneau 
zone de meteoriți liberi, și apoi, la fiecare cotitură, nava 
pierdea din acceleraţie... 

Peste două luni, curba izotendoare * a zborului era 
gata. „Tantra“ începu șă descrie o cicloidă cu înclinare 
mică, de intensitate egală. 

Minunata navă era în cea mai perfectă stare de 
funcţionare. Viteza zborului se menținea în limitele cal- 
culate. Acum numai timpul — aproape patru ani depen- 
denţi — îi mai despărţea de planeta natală. 

Erg Noor şi Niza, care-și terminaseră schimbul şi 
erau obosiţi, se cufundară într-un somn îndelungat. 
Împreună cu ei, se refugiară în vremelnica neființă doi 
astronomi, un geolog, un biolog, medicul şi patru in- 
gineri. 

De gardă era acum un alt schimb: astronavigatorul 
experimentat Pel Lyn, care era la a doua lui expediţie, 
astronoma Ingrid Ditra şi inginerul electronist Key 
Beer — care li se alăturase de bună voie. Cu autoriza- 
ţia lui Pel Lyn, Ingrid se retrăgea adesea în biblioteca 
de lingă postul de comandă. Împreună cu vechiul său 
prieten Key Beer, ea scria o mare simfonie „,Pieirea 
planetei“, inspirată de tragedia Zirdei. Obosit de cîn- 
tecul aparatelor şi de priveliştea negrelor abisuri cos- 
mice, Pel Lyn, după ce o lăsă pe Ingrid la masa de 
comandă, se cufundă cu pasiune în descifrarea ciuda- 
telor inscripții pe care le primiseră de pe o planetă 
— din sistemul celor mai apropiate stele ale Centauru- 


* Curba de cîmpuri egale care acţionează asupra astronavei, 
adică viitorul drum cosmic al ,,lantrei“ (un.r.). 

lui * — părasită în chip misterios de populaţia ei. El 
credea în succesul temerarei lui încercări. 

După încă două. schimburi, astronava se apropiase 
de Pămînt la o distanță de aproape zece trilioane de: 
kilometri. Nu conectau motoarele cu anamezon decît 
pentru citeva ore. 

Era către sfîrşitul turei grupului lui Pel Lyn, care 
venise la rînd pentru a patra oară de cînd „Tantra“ pă- 
răsise locul în care ar fi trebuit să se întilnească cu 
„Algrab“. 

Terminîndu-şi calculele, astronomul Ingrid Ditra se 
întoarse spre Pel Lyn, care urmărea cu o privire melan- 
colică freamătul necontenit al acelor roşii de pe cadra- 
nele albăstrii ale tensiometrelor ce măsurau cîmpurile 
gravitaționale. În cea de a doua jumătate a schimbului, 
se făcea simțită obişnuita încetinire a reacţiilor psihice, 
de care nu scăpau nici oamenii cei mai rezistenți. Luni 
şi ani de-a rîndul astronava înaintase pilotată automat 
pe traseul stabilit dinainte. Dacă ar fi intervenit un 
eveniment extraordinar, care să depăşească facultăţile 
automatului-pilot, catastrofa ar fi fost aproape inevi- 
tabilă, intervenţia oamenilor fiind inutilă, deoarece 
mintea omenească, oricît de bine ar fi fost antrenată, 
n-ar fi putut reacţiona cu suficientă rapiditate. 

— După părerea mea, spuse astronavigatorul Ingrid, 
am pătruns de mult în regiunea necercetată 344 + 2U. 
Șeful voia să preia singur serviciul pe acest traseu. 

Pel Lyn aruncă o privire pe contorul cronologic: 

— Mai avem două zile şi, oricum, vom fi înlocuiţi. 
Deocamdată nu prevăd nimic care să merite atenţia... 
Ce zici, ne ducem schimbul pînă la sfîrşit ? 

Ingrid dădu aprobator din cap. Venind din încăpe- 
rile -de la pupă, Key Beer ocupă obișnuitul său fotoliu 
de lingă panoul mecanismelor de echilibru. Pel Lyn se 


sculă căscînd : 


* O constelație a cărei primă stea se află la 4,3 ani-lumină 
de Pămînt (a.r.). . 

— Mă duc să dorm cîteva ceasuri, spuse el adre- 
sîndu-se Ingridei. 

Aceasta trecu ascultătoare la pupitrul de comandă. 

„Tantra“ înainta în vidul „absolut“, fără să oscileze. 
Aparatele suprasensibile ale lui Woll Hod nu semnalau 
prezenţa nici unui meteorit, fie chiar îndepărtaţ. Acum, 
traseul astronavei se îndepărta puţin de direcţia Soa- 
relui : diferenţa echivala aproximativ un an și jumătate 
de zbor. Ecranele de vizibilitate de la proră oglindeau 
uimitoare hăuri negre ; părea că astronava se îndreaptă 
spre. însăşi inima beznei. Numai prin telescoapele late- 
rale o puzderie de stele străpungeau ecranele cu acele 
lor luminoase. | 

Nervii Ingridei fură deodată străbătuţi de o bizară 
senzaţie de neliniște. Întorcîndu-se la maşinile şi tele- 
scoapele ei, le controlă din nou indicaţiile și întocmi 
harta regiunii necunoscute. Totul era pe deplin calm, şi 
totuşi Ingrid nu-şi putea lua ochii de la întunericul 
ameninţător din faţa navei. key Beer remarcase neli- 
niștea astronomului, și, la rîndul său, scrută îndelung 
aparatele, ascultîndu-le bătaia. 

— Nu găsesc nimic, spuse în cele din urmă. Ce te-a: 
neliniștit ? | 

— Nu ştiu nici eu. :Mă alarmează bezna asta dinain- 
tea noastră. Am impresia că nava se îndreaptă spre o 
nebuloasă obscură. 

— E drept că aici trebuie să existe un nor obscur, 
confirmă Key Beer, dar noi nu-l vom atinge decit în 
treacăt. Cel puţin aşa rezultă din calcule. Tensiunea 
cîmpului de gravitație creşte în mod egal, dar nu cu 
mult. 'Traversînd această regiune, ne vom apropia ne- 
îndoios de un centru de gravitație. Ce ne pasă, de va 
fi unul întunecat ori luminos ? 

— Desigur, ai dreptate — spuse Ingrid, ceva mai 
liniştită. | 

— Atunci de ce să fii îngrijorată? Ne urmăm 
traseul chiar mai repede decit a fost stabilit, Dacă nu 

intervine nimic, vom ajunge la Triton în ciuda insu- 
ficientelor noastre provizii de carburant. 

Chiar numai gîndul la Triton, satelit al lui Neptun, 
o umplu pe Ingrid de bucurie. Acolo, fusese construită 
o staţie astronautică limitrofă a sistemului solar. Să 
ajungă la Triton, însemna să ajungă acasă... 

— Am crezut că vom putea lucra puţin la simfonia 
noastră, dar Lyn s-a dus la culcare. Are să doarmă 
vreo şase-şapte ore. Între timp, mă voi gîndi singur la 
orchestrarea finalului din partea a doua, ştii tu, pasa- 
jul în care nu izbutim de loc să redăm apariţia aproape 
nesimţită a primejdiei. În partea asta... și Key cîntă 
cîteva note. : 

— Diui, di-i, da-ra-ra-, parcă-i răspunseră deodată 
pereţii postului de comandă. 

Ingrid tresări, se uită în jurul ei şi, după o clipă, 
pricepu. Intensitatea cîmpului de atracţie crescuse, iar 
aparatele de gravitație artificială răspundeau printr-o 
schimbare a melodiei lor. 

— Ce coincidenţă nostimă ! zise rizind Ingrid, cu 
un sentiment ușor de vinovăţie. S 

— Gravitaţia a sporit, cum şi era de aşteptat în 
prezenţa unui nor obscur. Acum poţi fi cu desăvîrşire 
liniştită. Așa că lasă-l pe Lyn să doarmă! 

Spunînd acestea, Key Beer trecu în biblioteca puter- 
nic luminată şi se: aşeză la un mic pian-vioară elec- 
tronic şi se cufundă în lucru. Se scurseră astfel vreo 
cîteva ceasuri. Deodată, ușa: ermetică a bibliotecii se 
deschise larg și în prag apăru Ingrid. 

— Key dragă, trezeşte-l pe Lyn! 

— Ce s-a întîmplat? 

— Intensitatea cîmpului de gravitație creşte mai 
mult decît a fost prevăzut în calculele noastre. 

— Și ce se vede în faţă? 

— Întuneric, ca şi mai înainte. Și Ingrid dispăru. 

Key Beer îl trezi pe astronavigator. Acesta sări în 
picioare și se precipită la postul de comandă, la aparate, 

— Nu văd nimic ameninţător. Un singur lucru: 
de unde provine oare un asemenea cîmp de gravitație ? 
Pentru un nor obscur este cu mult prea puternic, iar 
în apropiere nu e nici o stea... 

Lyn se gîndi o clipă, apoi apăsă pe butonul de deş- 
teptare de la cabina lui FErg Noor, se mai gîndi un pic 
şi conectă şi cabina Nizei Krit. 

— Dacă nu se întîmplă nimic, vor veni pur şi 
simplu să ne schimbe, explică el, văzind-o pe Ingrid 
alarmîndu-se. | 

— Și dacă se întîmplă ? Erg Noor nu-şi poate reveni 
la normal decît după cinci ore. Ce-i de făcut? 

— Trebuie să aşteptăm, răspunse calm navigatorul. 
Ce. s-ar putea întîmpla în decurs de cinci ore aici, atit 
de departe de orice sistem stelar ?... 

Tonalitatea aparatelor era din ce în ce mai joasă, 
anunțînd o modificare a condiţiilor în care se desfă- 
şura zborul. Clipele treceau încet în această atmosferă 
de încordată aşteptare. Două ore li se părură lungi cît 
un schimb întreg. Pel Lyn păstra o aparenţă de calm, 
dar nervozitatea ÎIngridei i se comunicase şi lui Key 
Beer. Acesta, deşi ştia că deşteptarea din somnul pre- 
lungit era lentă, se întorcea mereu spre uşă, nerăbdă- 
tor să-l vadă pe Erg Noor, apărînd cu obişnuita-i im- 
petuozitate. | 

O sonerie sună prelung, făcîndu-i pe toţi să tresară. 
Ingrid se cramponă de Key Beer. 

— „Tantra“ e în pericol! Intensitatea cîmpului de 
gravitație depăşeşte de două ori prevederile ! 

Astronavigatorul păli. lată un factor neașteptat, 
care cerea -o neîntîrziată hotărire ! Soarta navei era în 
mîinile lui. Atracția crescîndă reclama o încetinire a 
mersului, nu numai din cauza greutăţii sporite a navei, 
ci și pentru că devenise evident că în calea lor se afla 
o mare aglomerare de materie densă. Dar, după această 
încetinire, nu mai aveau cu ce să asigure o nouă acce- 
lerare. Pel Lyn strînse din fălci şi întoarse maneta de 
conectare a motoarelor ionice planetare, ce serveau pen- 

tru frînare. În melodia “aparatelor, se amesiecara bu- 
buituri care acoperiră sunetul de alarmă al aparatului 
ce calcula corelaţia dintre gravitație și viteză. Soneria 
se opri, și acele confirmară succesul : viteza și gravi- 
tația erau acum egale. Dar de îndată ce Pel Lyn deco- 
nectă dispozitivul de frînare, soneria răsună din nou. 
Această teribilă forţă de atracţie silea nava să frineze. 
Era acum evident că-ea se precipita spre un puternic 
centru de gravitație. 

Astronavigatorul nu se hotăra să schimbe traseul 
care fusese stabilit în urma unei munci mari şi de cea 
mai înaltă precizie. Folosindu-se de motoarele plane. 
tare, frîna astronava, deşi acum era vădită eroarea pe 
care o săvirşiseră, indreptindu-se mult prea aproape de 
masa unei materii necunoscute. 

— Cîmpul de atracţie este vast, remarcă Ingrid cu 
jumătate de glas, poate că... 

— Ar mai trebui să încetinim mersul, spre a putea în- 
toarce. exclamă navigatorul. Dar cum să accelerăm apoi 
zborul ?... În glasul său se simţea o șovăială funestă. 

— Am şi străbătut zona turbulentă exterioară * 
răspunse Ingrid. Gravitaţia creşte acum neîntrerupi şi 
rapid. 

Se auziră dese bubuituri: motoarele planetare in- 
traseră automat în funcțiune, după ce maşina electro: 
nică care pilota astronava simţise în faţa ei o acumu.-. 
lare uriaşă de materie. „Tantra“ începuse să se clatine. 
În ciuda încetinirii zborului oumenii de la postul de 
comandă începură să-şi piardă cunoştinţa. Ingrid căzu 
în genunchi, iar Pel Lyn, aşezat în fotoliul său, încerca 
să-şi ridice capul, greu ca de plumb. Key Beer, cuprins 
de o absurdă frică animalică, se simţea neputincios ca 
un copil. 

Din ce în ce mai frecvente, loviturile motoarelor se 
contopiră într-un tunet neîntrerupt. „Creierul“ electro- 


* Zonă turbulentă exterioară — zonă de contact dintre cîm- 
purile gravitaționale a două sisteme stelare, în care au loc tul: 
burări și virtejuri (n.a.). . 

nic al navei lupta acium în locul stăpînilor săi pe ju- 
mătate leşinaţi, puternic în felul său, dar limitat, întru- 
cît nu era în Stare să prevadă consecinţele complexe, 
nici să găsească o soluţie în câzuri excepţionale. 

Legănarea „„lantrei“ se domoli.. Coloanele care indi- 
cau rezervele 'de încărcătură planetară ionică coboriră 
rapid. Trezindu-se, Pel Lyn înțelese că această creștere 
hizară a gravitaţiei progresa atit de iute, încît se im- 
punea .luarea unor măsuri urgente pentru frinarea navei, 
iar apoi pentru o bruscă schimbare de direcţie. 

Pel Lyn mișcă maneta motoarelor cu anamezon. 
Vizibil, printr.o crăpătură specială a panoului, se aprin- 
seră înăuntru patru cilindri. înalți din nitrură de bor. 
Încă o clipă, şi în ei incepu a se zbate fulgerul nebun 
al unei văpăi de un verde viu, şiroind şi invîrtejindu- se 
în patru spirale strînse. În partea din faţă a navei, un 
puternic cîmp magnetic îmbrăcase duzele motoarelor, 

sulvîndu-le de la o distrugere imediată. 

Navigatorul mută maneta mai departe. Prin pere- 
tele verde, învolburat, se vedea acum raza directoare 
— un torent cenuşiu de particule K *. Încă o mişcare, 
şi de-a lungul razei cenuşii trecu un fulger violet orbi- 
tor, semnalind începutul vertiginoasei scurgeri a ana- 
mezonului. Tot trupul -astronavei răspunse printr-o vi- 
braţie de înaltă frecvenţă, greu de suportat, dar neau-. 
zibilă. | 

Erg Noor absorbise raţia necesară de hrană dar mai 
stătea culcat într-o stare de toropeală, sub acţiunea. 
cît se poate de plăcută a mesajului electric, care-i re- 
făcea sistemul nervos. Negura nefiinţei, care-i mai învă: 
luia creierul și trupul, se destrăma treptat. Melodia de 
deşteptare avea tonalități din ce în ce mai majore, 
ritmul tot mai frecvent. 

Decdată, o impresie neplăcută năvăli din lumea ex- 
terioară, curmîndu-i bucuria revenirii la viață după un 


— 


*Particule K — particule ale nucleului atomic care ar pro- 
veni din fragmente ale norului mezonie inelar (noţiune fantastică 
n.a... 

somn de nouăzeci de zile. Avu deodată conştiinţa fap- 
tului că el este şeful expediției și începu să lupte des: 
perat, căutînd să se întoarcă la starea normală. În cele 
din urmă, îşi dădu seama că astronava își pierde viteza 
şi că fuseseră conectate motoarele cu anamezon, do- 
vadă că s-a întîmplat ceva. Încercă să se scoale din pat. 
Dar trupul nu-l ascultă încă, picioarele i se tăiară şi 
căzu pe podeaua cabinei, inert, ca un sac. După un 
timp, izbuti să se tirască pînă la ușă şi s-o deschidă. 
Conştiinţa mijea în el prin negura somnului. Pe cu- 
loar, se ridică în patru labe şi astfel trecu pragul pos- 
tului central de comandă. 

Oamenii, cu ochii pe ecrane şi cadrane, se întoar- 
seră speriaţi şi se repeziră spre șef. Acesta, nereuşind 
încă să se ridice în picioare, rosti cu greu: 

— Reflectoarele cele din faţă... treceţi pe infra- 
roşu... opriţi... motoarele! 

. Cilindrii de borazon se stinseră, totodată încetară 
şi vibraţiile navei. Pe primul ecran din dreapta se 
aprinse o stea uriașă răspîndind o palidă lumină roșie- 
cafenie. Timp de o clipă, rămaseră cu toţii nemişcaţi, 
fără să-şi ia ochii de la discul enorm, răsărit din în- 
tuneric drept în faţa navei. 

— Prostul de mine! strigă cu amărăciune Pel Lyn. 
Eram convins că ne aflăm în apropierea unui nor 
obscur ! Cînd colo, este.. 

— 0 stea.de fier! strigă înspăimîntată Ingrid 
Ditra. 

Ţinîndu-se de speteaza unui fotoliu, Erg Noor se 
ridică de jos. Faţa lui, de obicei palidă, avea acum o 
nuanță albăstruie dar ochii îi ardeau, ca întotdeauna, 
cu hestinsă văpaie. 

— Da, este o stea de fier, spuse el încet, și ochii 
tuturora se îudreptară spre el cu teamă, dar şi cu spe- 
ranță. Este groaza astronauților ! Nimeni nu ar fi bă- 
nuit-o în zona aceasta. 

— Nu m-am gîndit decît .la nor, rosti Pel Lyn 
încet şi vinovat. 

— Un nor obscur cu o asemenea forţă de gravitație. 
ar fi trebuit să conţină particule solide relativ volumi- 
noase, astfel încît pînă acum „,Tantra“ ar fi fost dis- 
trusă. Este cu neputinţă să eviţi o ciocnire într-un ase- 
menea roi... 

Dar bruştele variaţii ale intensității cîmpului, vîr- 
tejurile acelea nu semnalau prezenţa unui nor? 

— Sau că steaua are o planetă, ba poate chiar mai 
multe... | | 

Pel Lyn își .mușcă buza pînă la sînge. Șeful făcu 
din cap un semn de îmbărbătare şi apăsă el însuşi pe 
butoanele de trezire. 

— Daţi-mi mai repede rezultatul observaţiilor ! Să 
calculăm izogravele * 

Astronava se Iana din nou. Pe ecran trecu cu 
rapiditate colosală ceva extraordinar de mare, care 
dispăru într-o clipă. 

— lată și răspunsul.. . am depășit o planetă. Mai 
repede la lucru, grăbiţi-vă ! Privirea şefului se opri la 
indicatoarele de consum ale carburanţilor. Îşi încleştă: 
mîna mai tare pe speteaza fotoliului, voi să spună ceva, 
dar tăcu. 


* Izograve — linii care conturează cîmpurile gravitaționale 
AP acerași intensitatţe (noţiune fantasțică — nr): | 

Se auzi un clinchet ușor, ca de sticlă, și pe tablou 
se aprinseră luminiţe portocalii şi albastre. Pe peretele 
transparent începură a juca reflexe multicolore. Dar 
Veter, directorul staţiunilor exterioare ale Marelui Cerc, 
urmări mai departe lumina Căii Spirale. Arcul ei uriaș 
se boltea în înălţime, desenînd în geana mării o dungă 
gălbuie mată. Fără să-și ia ochii de la ea, Da Veter 
întinse mîna şi mută maneta pe punctul R : raționamen- 
tul nu era încă terminat. Astăzi, în viaţa acestui om se 
producea o mare schimbare. Dimineaţa, din zona locuită 
a emisferei australe sosise succesorul său, Mwen Mas, 
ales de Consiliul Astronautic. Împreună cu Mas, avea 
să facă ultimai transmisiune pe Cerc, iar apoi... toc- 
mai acest ,,apoi“ nu fusese încă lămurit. Timp de şase 
ani executase munca lui, care cerea o nemaipomenită - 
încordare -şi pentru care se alegeau oameni excepţional 
de înzestrați, posedînd o memorie remarcabilă și cunoș- 
tinţe vaste, enciclopedice. Cînd însă, cu o frecvenţă 
amenințătoare, au început să se repete accesele de indi- 
ferenţă totală faţă de viaţă — una dintre cele mai 
grele boli omeneşti — Evda Nal,; o celebră psihiatră, 
l-a supus unui examen amănunţit. Vechiul remediu care 
dăduse pînă atunci rezultate atît de bune — tratamentul 
prin acorduri triste, în „,camera visurilor albastre”, 
străbătută de unde calmante — nu i-a fost de nici un 


Li Literă a alfabeţului grecesc (n.r.). 

folos. Nu-i mai rămînea decît să schimbe felul de acti- 
vitae şi să se trateze prin muncă fizică, într-un loc 
unde muşchii să-i fie puşi la contribuție, zi de zi şi oră 
de oră. Buna lui prietenă, Veda Kong, specialistă în 
istorie antică, îi propusese în ajun să lucreze la săpă- 
turile ei. La aceste şantiere de săpături arheologice 
maşinile nu puteau efectua în întregime munca : etapa 
finală cerea braţe omeneşti. Nu. duceau lipsă de volun- 
tari, dar Veda îi promisese o călătorie îndelungată prin 
regiunea stepelor antice, unde urma să trăiască nemij- 
locit în sînul naturii... 

Veda Kong... Veda însă iubea pe Erg Noor, membru 
în Consiliul Astronautic, şeful celei de-a 37-a expediţii 
astrale. Erg Noor trebuia să fi dat un semn de viaţă 
încă de pe planeta Zirda. Dar dacă nu s-a primit nici o 
comunicare (iar calculele tuturor zborurilor siderale 
sînt excepţional de exacte), nu se cădea șă se gîndească 
la posibilitatea de a cuceri dragostea Vedei! Vectorul ” 
prieteniei — iată ce-l putea lega de ea, în cazul cel mai 
bun. Și totuşi, era hotărît să meargă să lucreze în 
echipa ei! 

Dar Veter trase o 'manetă, apăsă un buton şi camera 
fu inundată de lumină. O fereastră de cristal, ce alcă- 
tuia peretele, dezvăluia vastele clădiri înălțate deasu- 
pra pămîntului şi a mării, dezvăluia vastele lor întin- 
deri. Deplasînd altă manetă, Dar Vater mută peretele 
deasupra lui. Acum încăperea se deschidea spre cerul 
înstelat, iar rama de metal o despărțea de luminile dru- 
murilor, de clădirile și farurile litoralului. 

Atenţia lui. Dar Veter fu atrasă de cadranul ceasului 
sideral, împărţit prin trei cercuri concentrice. Transmi- 
terea informaţiilor în. Marele Cerc se efectuau după 
timpul cosmic la fiecare a suta mia parte de secundă 
galactică sau, socotind după timpul terestru, o dată la 
opt zile, de patruzeci şi cinci de ori pe an. O rotaţie 


* Vector (noţiune geometrică) — linia dreaptă dirijată care 
leagă două puncte. În cazul de faţă, termenul e luat în mod 
figurat, în înţelesul de „mijloc de comunicare“ între doi 


oameni (n.r.). 

Galaxiei în jurul axei reprezenta douăzeci şi patru de 
ore de timp galactic. 

Emisiunea viitoare, cea din urmă pentru Dar Veter, 
trebuia să aibă loc la ora nouă dimineaţa, după ora 
Observatorului din Tibet, aşadar la două noaptea aici, 
la Observatorul mediteranean al Consiliului. Mai avea 
deci ceva mai mult de două ore. 

Aparatul de pe masă începu din nou să sune şi să 
clipească. Prin perete se văzu un om în haine deschise, 
cu luciu mătăsos. Era adjunctul lui Dar Veter. 

— Gata pentru emisie şi recepţie! spuse el scurt, 
fără vreo manifestare exterioară a respectului, deşi în 
priviri îi puteai citi o mare admiraţie faţă de şeful său. 
Dar Veter tăcu un timp. Tăcu şi adjunctul, păstrîn- 
du-şi atitudinea degajată şi plină de demnitate. 

— În sala cubică? întrebă în cele din urmă Dar 
Veter. Primind un răspuns afirmativ, se informă unde 
se află Mwen Mas. 

— Lîngă aparatul împrospătării de: dimineaţă. Se 
reface după oboseala drumului. De altfel, mi se pare 
cam emoţionat... 

— În locul lui aş fi şi eu emoţionat! — spuse gîn- 
ditor Dar Veter. Așa eram şi eu acum şase ani... 

Deși se căznea să rămînă nepăsător, adjunctul se 
îmbujoră la faţă. Tînăr și înflăcărat, era plin de sim- 
patie pentru șeful său, poate și pentru că îşi dădea 
seama că, odată şi odată, va trăi şi el bucuriile şi du- 
rerile unei munci”importante şi ale unei răspunderi 
mari. Directorul staţiunilor exterioare nu-și tirăda prin 
nimic emoţiile : la vîrsta lui, un asemenea lucru era so- 
cotit indecent. 

— Cînd o veni Mwen Mas,” să-l aduci îndată la 
mine. | 

Adjunctul plecă. Veter se apropie de colțul încă- 
perii în care peretele translucid era înnegrit de sus pînă 
jos, şi deschise cu un gest larg două canaturi placate 
cu lemn. de culoare. Undeva, în-fundul unui ecran ce 
semăna cu o oglindă, se aprinse o lumină. 

Cu ajutorul unei borne speciale, directorul staţiilor 
exterioare conectă „vectorul prieteniei“ ce stabilea ne- 
mijlocit contactul între oamenii legaţi printr-o adîncă 
afecţiune permiţindu-le să comunice în orice clipă. Vec- 
torul prieteniei lega între ele cîteva dintre punctele unde 
se afla în permanenţă omul — locuinţa lui, locul de 
muncă, colţul preferat de odihnă... 

Ecranul se lumină şi, în fundul său, se distinseră 
contururile cunoscute ale tablourilor înalte cu nenumă- 
ratele coloane de numiri ale filmelor electronice, scrise 
într-un cod special care înlocuiau arhaicele fotocopii ale 
cărţilor. De cînd întreaga omenire adoptase un. alfabet 
unic — denumit linear din pricina faptului că nu cu- 
prindea nici un semn grafic complex — filmarea căr- 
ților, chiar şi a celor vechi, devenise o operaţie şi mai 
simplă, şi mai accesibilă automatelor. Dungi albastre, 
verzi şi roşii închipuiau "semnele filmotecilor centrale, 
unde se păstrau rezultatele cercetărilor ştiinţifice care 
de multă vreme nu se mai editau decît în zece exem- 
plare. Era suficient să. formezi o serie de cifre conven- 
ționale, pentru ca filmoteca să transmită automat tex- 
tul complet al cărţii filmate. Ceea ce se vedea acum 
pe ecran era hiblioteca personală a Vedei. Un țăcănit 
uşor, şi imaginea se stinse, aprinzîndu-se din nou în- 
tr-o altă odaie — pustie și aceasta. :Un al doilea țăcănit 
mută imaginea într-o sală cu pupitre slab luminate. 
Femeia aşezată în faţa celui mai apropiat înălță capul, 
şi Dar Veter recunoscu chipul cel drag, îngust, cu 
ochii mari, cenuşii. Gura ei, cu contururi îndrăzneţ de- 
senate, zîmbea, descoperind un şir de dinţi albi ; obrajii 
rotunjiţi de zîmbet, năsucul uşor ridicat, cu viîriul 
cîrnuţ, ca la copii, îi făceau întreaga faţă mai dulce, 
mai prietenoasă în lumina acestui zîmbet... 

— Veda, nu mai sînt decît două ore şi mai trebuie 
să ne schimbăm hainele ; dar aş dori să vii ceva mai 
devreme la observator. 

Femeia de pe ecran înălță mîinile spre părul ei des, 
de un blond platinat, 

— Mă supun, dragă Veter, rise ea uşor. Plec acasă. 

Tonul ei vesel nu-l amăgi pe Dar Veter: 

— Curajoasa mea Veda, linişteşte-te! Orice om 
care a vorbit prin Marele Cerc a trebuit odată și odată 
să-şi facă debutul... 

— Nu te mai strădui să mă linişteşti, răspunse 
Veda Kong, ridicîndu-şi cu îndărătnicie fruntea. Vin 
curînd. 

Ecranul se stinse. Veter închise la loc cele două ca- 
naturi şi se întoarse ca să-l întîmpine pe succesorul 
său. Mwen Mas intră în încăpere, călcînd larg. Trăsă- 
turile feţei şi culoarea cafeniu-închisă a pielei lui ne- 
tede şi lucioase îi dezvăluiau originea : se trăgea din 
strămoși negri. O pelerină albă cădea în falduri grele 
de pe umerii săi de atlet. Mwen Mas strînse mîinile lui 
Dar Veter în ale sale, subţiri, dar puternice. Cei doi 
directori ai stațiunilor exterioare, fostul și viitorul, erau 
foarte înalți. Veter, care se trăgea din ruși, părea mai 
larg însă în umeri, mai masiv decît africanul zvelt. 

— Am impresia că astăzi trebuie să se petreacă 
ceva important, începu Mwen Mas cu acea sinceritate 
caracteristică pentru oamenii Erei Marelui Cerc. 

Dar Veter ridică din umeri. , 

— O să se petreacă câva important pentru toţi trei. 
Fu îmi voi preda serviciul, dumneata îl vei prelua, iar 
Veda Kong va vorbi pentru prima oară cu Universul. 

— E într-adevăr frumoasă ? spuse Mwen Mas, pe 
un ton în acelaşi timp întrebător şi afirmativ. 

— Ai să vezi singur. De altfel, transmisiunea de 
astăzi n-are nimic deosebit. Veda ţine o conferinţă 
despre istoria noastră pentru KRZ 664456 + BS 3252. 

Mwen Mas făcu în minte un calcul uimitor de.rapid : 

— Constelaţia Monoceros, steaua Ross 614 — sis- 
tem planetar cunoscut din cele mai îndepărtate timpuri : 
nu s-au manifestat însă în nici un fel. Îmi plac denu- 
mirile şi cuvintele antice, adăugă el, şi în glasul său 
se simţi o umbră de scuză, 

Veter își zise că Consiliul ştie să-şi aleagă oamenii. 
Spuse cu gals tare: 

— În cazul acesta, o să te înţelegi bine cu luniu 
Ant, care are: în grija lui maşinile mnemotehnice. Se 
intitulează director al lămpilor de memorizat. Expresia 
aceasta nu vine de la biata lampă din antichitate, ci de 
la primele aparate electronice, greoaie sub clopotele cu 
vid, asemănătoare becurilor electrice din acele timpuri. 

Mwen Mas rise, atît de sincer şi prietenos, încît Dar 
Veter simţi crescînd în el sentimentul de simpatie faţă 
de acest om. 

— Lămpile de memorizat! Rețelele noastre de me- 
morizat, coridoare de lungimi kilometrice alcătuite din 
miliarde de celule! Dar m-am lăsat prins de discuţie, 
adăugă el, și încă n-am lămurit un lucru important. 
Cînd a vorbit pentru prima oară Ross 614? 

— Acum cincizeci şi doi de ani. De atunci au îu- 
văţat limba Marelui Cerc. De noi nu-i despart decît 
patru parseci. Conferinţa Vedei o vor recepționa peste 
treisprezece ani. 

— Ce urmează? 

— După conferinţă, trecem pe recepţie. Vom: primi 
informaţii prin Cerc, de la vechii noştri prieteni. 

— Din 61 Lebăda? 

— Da, sigur. Sau poate și de la cei din 107 Ophiu- 
chus, ca să folosesc terminologia din vechime care-ţi 
place atît de mult... 

În încăpere intră un om îmbrăcat cu aceleaşi veş- 
minte argintii ale membrilor Consiliului Astronautic, ca 
Şi adjunctul lui Dar Veter. Mic de statură, 'vioi, cu 
nasul coroiat, atrăgea simpatiile prin agerimea privirii 
ochilor săi negri ca murele. Noul venit îşi mîngiie capul 
rotund şi pleşuv. 

— Numele meu este luniu Ant, spuse cu un glas 
înalt şi strident, adresîndu-se, probabil, lui Mwen Mas. 

Africanul îl salută cu respect. Directorii mașinilor 
mihemotehnice întreceau pe oricine în erudiție. Ei erau 
cei ce hotărau care anume informaţie primită merită să 


4 49 


fie imortalizată prin înregistrarea la mașinile de me- 
morizat şi care să fie dirijată pe linia informaţiei ge- 
nerale sau spre palatele de creaţie. 

— Încă unul dintre brevani, mormăi luniu Ant 
stringînd mîna lui Mwen Mas. | 

— Cum aţi zis? întrebă acesta. 

— E o născocire de a mea, în limba latină. Am bo- 
tezat astfel pe toţi cei care lucrează la staţiunile exte- 
rioare, pe piloţii flotei siderale, pe tehnicienii uzinelor 
de motoare astronautice, oameni care n-au o viaţă prea 
lungă... Și noi tot din categoria lor facem parte. Nu. 
vom trăi decit cel mult jumătate din durata normală a 
vieţii. Ce să-i faci. În schimb, este atît de interesant! 
Dar unde-i Veda? 

„— Spunea că vine mai devreme..., începu Dar Veter, 
dar cuvintele lui fură acoperite de acorduri muzicale de 
alertă, care răsunară îndată după ţăcănitul sonor al 
ceasului sideral. 

— Apel general, transmis pentru întreg Pămiîntul! 
Către toate centrele energetice, către toate uzinele, 
transporturile în reţea şi staţiile de radio. Peste o jumă- 
tate de oră trebuie să se sisteze distribuirea energiei şi 
să fie acumulată în condensatoare de mare capacitate, 
pentru a străpunge atmosfera printr-un canal de radia- 
ție dirijată. Emisiunea va absorbi 43%, din energiu 
terestră. Recepţia, numai pentru menţinerea canalului, 
opt la sută, lămuri Dar Veter. 

— Chiar aşa mi-am și închipuit acest lucru, spuse 
Mwen Mas dînd din cap. 

Deodată, în ochii săi se citi o vie admiraţie. Veter 
se întoarse. Neobservată pînă acum, lîngă o coloană 
luminiscentă şi străvezie, stătea în picioare Veda Kong. 
Îmbrăcase pentru conferinţă toaleta care împodobea cel 
mai bine o femeie, veşmînt creat în urmă cu mii de ani, 
în epoca culturii cretane. 

Greul coc al părului ei platinat, strîns deasupru 
cefei, lăsa degajat giîtul robust şi zvelt. Umerii netezi 
erau descoperiţi, iar pieptul susținut de un corsaj foarte 

răscroit dintr-o țesătură azurie. Fusta largă și scurtă, 
brodată cu flori albastre, pe un fond argintiu, lăsa să 
se vadă picioarele goale şi bronzate, încălţate cu pan- 
tofiori vişinii. Pe gîtul gingaș, nestemate mari, de 
aceeaşi culoare — faanţi de pe Venus — montate cu 
voită simplitate pe un lanţ de aur, strălucea viu, asur- 
tîndu-se de minune cu obrajii şi urechile ei împurpurate 
de emoție. 

Mwen Mas. care o vedea pentru prima oară pe ce- 
lebra istoriciană, o examină cu admiraţie făţișă. 

Veda își înălță privirea îngrijorată spre Dar Veter. 

— Eşti bine, răspunse el la întrebarea mută a fru- 
moasei sale prietene. 

— Am vorbit de multe ori în public, dar nu în felul 
acesta, spuse Veda Kong. 

— Consiliul, o încurajă Veter, urmează tradiţia. 
Difuzarea informaţiilor interplanetare este întotdeauna 
încredinţată unor femei frumoase. Ele dau astfel o 
imagine despre simţul estetic al pămîntenilor. 

— Consiliul nu s-a înșelat în alegerea. lui ! exclamă 
Mwen Mas. | 

Veda aruncă africanului o privire pătrunzătoare : 

— Eşti necăsătorit? întrebă ea încet și, primind 
răspunsul afirmativ al lui Mwen Mas, rise. 

— Voiai să stăm de vorbă, se întoarse ea către 
Dar Veter. 

leşiră pe o largă terasă circulară, iar Veda îşi în- 
tinse cu plăcere obrazul vîntului răcoritor dinspre mare. 

Directorul staţiunilor exterioare îi împărtăși inten 
ţia pe care o avea să participe la săpături, spunînd tot: 
odată că şovăie în alegerea dintre a 38-a expediţie 
astrală, exploatările submarine din Antartica şi arheo- 
logie. 

— Nu, doar la expediţia astrală să nu te gîndeşti! 
exclamă Veda, şi Dar Veter simţi că făcuse o -gafă. 
Prins de propriile sale frămîntări, atinsese fără să vrea 
un punct sensibil din sufletul Vedei. 

Melodia acordurilor avertizoare îi veni în ajutor: 


4 51 


— N-a mai rămas decit o jumătate de oră pînă la 
conectarea cu Cercul! Să mergem. 

O luă pe Veda Kong de mînă. Însoţiţi de ceilalți, 
coboriră pe scara mobilă într-o subterană adîncă — o 
încăpere cubică, săpată în stiîncă. 

* Pretutindeni se vedeau aparate. Panourile mate ale 
zidurilor negre, brăzdate de fişii de cristal, păreau de 
catifea. Luminiţe aurii, verzi, albastre şi portocalii lu- 
minau slab scalele, semnele şi cifrele. Virfurile ca de 
smarald ale acelor tremurau pe semicercurile întunecate, 
de: parcă înşişi pereţii aceştia largi fremătau într-o în- 
cordată aşteptare. 

Cîteva fotolii, o masă mare de abanos, iar deasupra 
acesteia un uriaș ecran emisferic, cu reflexe irizate, 
într-o ramă de aur masiv. o 

Veter făcu un semn, invitîndu-l pe Mwen Mas să 
vină lîngă el, iar celorlalţi le arătă înaltele fotolii ne- 
gre. Africanul se apropie ţinîndu-şi respiraţia şi călcînd 
uşor, aşa cum umblau odinioară strămoşii lui prin sa: 
vanele pirjolite de soare, furişîndu-se spre fiarele fe- 
roce. De aici, din această inexpugnabilă grotă de piatră 
se va deschide îndată o fereastră spre întinderile ne- 
mărginite. ale Cosmosului, şi oamenii vor arunca 0 
punte care să le îngăduie să schimbe cu fraţii lor din 
alte lumi gînduri şi cunoştinţe. În clipa de faţă, ome.- 
nirea era reprezentată în faţa Universului de micul lor 
grup format din cinci inşi. De miine, cel căruia i se 
vor încredința pirghiile acestei legături, va fi el, Mwen 
Mas. Africanul simţi că-l trec fiorii. Poate că abia în 
clipa aceasta înţelese ce uriaşă răspundere luase asu- 
pră-i atunci cînd îşi dăduse Consiliului consimțămîntul. 
Și cînd îl văzu pe fostul director cum mînuia fără grabă 
comenzile, privirea lui exprimă un entuziasrmh asemănă- 
tor aceluia care strălucea în ochii tînărului adjunct al 
lui Dar Veter. 

Se auzi un dangăt puternic şi ameninţător, produs 
parcă de un bloc de aramă. Veter se întoarse repede şi 
mută din loc o manetă lungă. Dangătul amuţi, şi Veda 

Kong văzu un panou îngust de pe peretele din dreapta 
luminîndu-se pe toată înălțimea încăperii. Peretele parcă 
ar. fi dispărut în infinit, cedîndu-și locul contururilor 
fantomatice ale unui vîrf de munte piramidal, încunu- 
nat. de un uriaş cerc de piatră. Mai jos de căciula 
aceasta colosală de lavă solidificată, se vedeau pe alocuri 
pete orbitoare de zăpadă. 

Mwen Mas recunoscu muntele Kenia, al doilea ca 
înălţime din Africa. 

Din nou un bubuit cu timbru de aramă zgudui în- 
căperea subterană, făcîndu-i pe oamenii aflaţi acolo 
să-şi încordeze atenţia. 

Veter luă mîna lui Mwen şi o aşeză pe o manetă 
rotundă, care strălucea ca un ochi de granat. Mwen 
Mas se supuse împingînd-o pînă la refuz. Acum toată 
puterea Pămîntului, întreaga energie primită de la 
1.760 de puternice electrocentrale fu proiectată spre 
ecuator, spre muntele acesta înalt de 5.000 de metri. 
Virful său fu încins de o aureolă multicoloră care se 
concentră şi se avintă brusc în văzduh, ca o suliță în 
zbor vertical, străpungînd adîncurile tăriei. Această 
aureolă avea deasupra ei o coloană subţire aidoma unei 
trombe şi pe care un fel de negură albăstruie, de o in- 
tensă luminozitate, urca în spirală. 

Radiația dirijată străpungea atmosfera pămîntului, 
formînd pentru recepţia şi emisia staţiunilor exterioare 
un canal permanent ce ţinea loc de fir. Acolo, la o înăl- 
ţime de 36.000 de kilometri deasupra Pămîntului, era 
suspendat un satelit diurn *, o mare staţiune ce se 
rotea în jurul planetei în decurs de o zi, în planul ecua- 
torial şi astfel rămînea ca fixată deasupra muntelui 
Kenia din Africa Orientală, punctul ales pentru comu- 
nicarea permanentă cu staţiunile exterioare, Un alt 
satelit se rotea la o înălțime de 57.000 de kilometri, 
străbătînd polii pe meridian .şi comunicînd cu Observa- 


_* Mișcarea 'diurnă a unui corp ceresc (satelit, în cazul 
nostru) e mișcarea pe care o execută acest corp în 24 de ore, 
în jurul planetei. sale (n.r.). 

torul de emisie-recepţie din Tibet. Acolo existau mult 
mai bune condiţii de formare a canalului de transmi: 
siune ; în schimb, lipsea posibilitatea unei legături 
permanente... Cei doi mari sateliți mai erau legaţi şi de 
cîteva staţiuni automate situate în jurul Pămîntului. 

Panoul îngust din dreapta se stinse: canalul ener- 
getic ajunsese pînă la staţia de recepţie a satelitului. 
Ecranul irizat, încadrat în aur, se lumină şi el. În cen- 
trul său, apăru o siluetă mărită în mod bizar. Deveni 
mai clară şi zîmbi cu o gură enormă. Pe ecran crescu 
ca un uriaș din poveşti Gur Gan, unul dintre observa- 
torii de pe satelitul diurn. Cu un semn voios din cap, 
întinse o mînă lungă de trei metri şi conectă toată re- 
ţeaua staţiunilor exterioare ale planetei noastre. Unite 
cu ajutorul energiei trimise de Pămînt, ele formau 
acum un singur circuit. Ochii sensibili ai aparatelor de 
recepţie se îndreptau spre toate colțurile Universului. 
Steaua roşie și puţin luminoasă din constelația Mono- 
ceros,. de pe ale cărei planete se auzise de curînd 'uu 
apel, putea fi mai bine fixată de pe satelitul „57“ ; de 
aceea, Gur Gan stabilise legătura cu acest satelit. Con- 
tactul invizibil dintre Pămînt şi un alt corp ceresc, 
putea fi menţinut doar trei sferturi de oră. Nu trebuia 
pierdută nici o clipă din acest timp atît de preţios. 

La un semn al lui Dar Veter, Veda Kong păşi pe un 
disc metalic din faţa ecranului, care răspîndea o lucire 
albastră. O cascadă puternică de raze nevăzute, căzînd 
de sus, accentua şi mai mult nuanțele tenului ei bron- 
zat. Maşinile electronice care traduceau conferinţa Ve- 
dei în limba Marelui Cerc se puseră fără zgomot în 
funcţiune. Peste treisprezece ani aparatele de recepţie 
de pe planeta stelei purpurii vor:înregistra vibraţiile 
emise cu ajutorul unor simboluri. cunoscute. tuturora. 
iar maşinile electronice de tradus vor transforma acele 
simboluri în sunetele graiului viu, dacă un astfel de 
grai există acolo. | 

„Păcat numai — se gîndi Dar Veter — că fiinţele 
acestea depărtate nu vor putea auzi glasul sonor şi 

dulce al acestei pământene, nu vor putea prinde modu.- 
laţiile lui adînci. Cine ştie cum or fi construite urechile 
lor ! Multe feluri de auz sînt posibile! Numai văzul — 
slujit pretutindeni de acea parte a vibraţiilor electro- 
magnetice ce străbat atmosfera — e aproape identic în 
întregul Univers, şi de aceea dinșii o vor putea vedea 
pe Veda, atît de fermecătoare în emoția ei...“ 

Fără să-şi ia ochii de la urechea micuță a Vedei, pe 
jumătate acoperită de o șuviţă de păr, Dar Veter începu 
să-i asculte conferinţa. 

În termeni laconici, limpezi și precişi, Veda Kong 
evocă principalele etape ale istoriei umane. Trecu' foarte 
rapid peste vechile epoci în care omenirea fusese sfiî- 
şiată de antagonismele economice şi ideologice și care 
erau grupate sub numele general de ELD: Era Lumii 
Dezunite. Pe oamenii din epoca Marelui Cerc însă nu-i 
preocupa acum enumerarea războaielor distrugătoare, a 
suferințelor cumplite şi a unor așa ziși mari dregători, 
de: care erau pline străvechile manuale de istorie rămase 
din Antichitate, din Secolele de Întuneric sau din Era 
Capitalismului. Cu mult mai importantă era istoria plină 
de contradicții a dezvoltării forţelor de producţie, o 
dată cu formarea ideilor, artelor, cunoştinţelor şi cu 
lupta spirituală pentru crearea Omului și a Umanității, 
urmărirea apariţiei noilor concepţii despre lume şi re- 
laţii sociale, despre datoria, drepturile şi fericirea omu.- 
lui, căci toate acestea au făcut să răsară și să înflo- 
rească peste întreaga planetă puternicul copac al 
societăţii comuniste. 

În ultimul veac al E.L.D., veac numit al Sciziunii, 
oamenii și-au dat în sfîrșit seama că toate nenorocirile 
li se trag din lipsa de organizare socială, dintr-o orîn- 
duire haotică, vestigiu al epocilor de sălbăticie; au 
înţeles că toată puterea omenirii, întreg viitorul ei este 
în muncă, în sforţările unite ale milioanelor de oameni 
izbăviţi de asuprire, în ştiinţă şi în reorganizarea ştiin- 
țifică a vieţii. Lumea pricepuse acum legile fundamen- 
tale ale dezvoltării societăţii, cursul dialectic contra- 

dictoriu al istoriei, ca şi necesitatea unei discipline 
sociale mai severe, cu atit mai necesară cu cit populaţia 
planetei sporea necontenit. 

Lupta dintre ideile cele vechi şi cele noi s-a ascuţit 
mai cu seamă în secolul Sciziunii, cînd lumea întreagă 
s-a împărţit în două tabere: de o parte, statele cele 
vechi, capitaliste, de partea cealaltă, statele cele noi, 
socialiste, cu orînduiri. economice deosebite. Tocmai 
atunci au fost descoperite şi cele dintii forme ale ener- 
giei atomice și îndărătnicia apărătorilor lumii celei 
vechi a fost cît pe aci să împingă omenirea întreagă 
pe calea celei mai cumplite catastrofe. 

Dar orinduirea socială cea nouă nu putea să nu iasă 
victorioasă, deşi această victorie a fost cu mult întîr- 
ziată din cauza marii înapoieri în domeniul formării 
conștiinței sociale. Transformarea societății umane pe 
baza concepţiilor comuniste nu se putea înfăptui. fără 
o modificare radicală a economiei, cu dispariția mize- 
riei, a foamei şi a muncii grele, istovitoare. Dar această 
modificare a economiei cerea o conducere foarte com- 
plexă a producţiei și a. repartiției bunurilor și era cu 
neputinţă fără o educare temeinică a conștiinței sociale 
a fiecărui om. 

Comunismul nu s-a extins. de îndată la toate po- 
poarele şi în toate ţările. Smulgerea din rădăcină a 
vrajbei și, mai cu seamă, a minciunii acumulate prin 
propaganda duşmănoasă în cursul luptei ideologice, 
purtate în secolul Sciziunii, a necesitat sforţări uriaşe. 
Pe calea dezvoltării noilor relaţii dintre oameni s-au 
săvirşii şi destule greșeli. Ici-colo, aveau loc dezordini. 
stîrnite de adepţii înapoiaţi ai vechiului, care, în igno- 
ranța lor, încercau să găsească în trecut soluții uşoare 
pentru a rezolva marile dificultăți din calea omenirii. 

Dar organizarea cea nouă a vieţii s-a extins necon- 
tenit şi inevitabil peste întregul pămînt, şi astfel po- 
poarele şi rasele cele mai diferite au format pînă la. 
urmă o singură familie strîns unită și înțeleaptă. 

Astfel a început E.U.M. — Era Unirii Mondiale, 
care cuprinde secolele Uniunii Ţărilor; Graiurilor Dife- 
rite, Luptei pentru Energie şi Graiului Comun. 

Dezvoltarea socială se accelera acum tot mai mult. 
Orice epocă nouă se scurgea mai rapid faţă de cea pre- 
cedentă. Puterea omului asupra naturii creștea cu pași 
gigantic. | 

Străvechii utopişti, visînd la viitorul fericit al. ome-: 
nIrii, năzuiau spre o treptată eliberare a ei de necesita- 
tea muncii. Scriitorii precizau că printr-un efort zilnic 
de două-trei ore consacrat binelui obştesc, vor fi asi- 
gurate toate cele necesare vieţii omului, care va putea 
astfel să-şi petreacă restul timpului într-o dulce lenevie. 

Aceste ficțiuni proveneau din dezgustul pentru truda 
penibilă şi: bazată pe constrîngere, de odinioară. 

Curînd însă, oamenii au înţeles că munca le aduce 
fericirea, pe care o pot găsi şi în neîncetata luptă cu 
natura, şi în înfrîngerea greutăților, şi: în rezolvarea 
problemelor ivite pe măsura dezvoltănii ştiinţei şi a 
economiei. O activitate după puterea deplină a fiecă- 
ruia, dar o activitate de creaţie, corespunzătoare capa- 
cităţilor şi gusturilor înnăscute, o muncă i multiformă 
care să se schimbe din timp în timp — iată de ce avea 
nevoie omul. Dezvoltarea ciberneticii — ştiinţa auto- 
reglajului, o vastă cultură. şi instrucţiune, o desăvirşită 
educaţie fizică a oricărui individ le-au permis oamenilor 
să-şi schimbe profesiunile, să se perfecţioneze în scurtă . 
vreme în orice specialitate nouă și să-şi varieze la 
infinit activitatea, găsind în ea satisfacţii din ce în ce 
mai mari. Știința în plină dezvoltare a îmbrățișat în- 
treaga viaţă umană și bucuria de a descoperi tainele 
naturii a devenit accesibilă unor imense mulțimi de 
oameni. Artei i-a revenit un rol extrem de important în 
opera de educare socială şi de orînduire a vieţii, şi 
astfel a început E.M.G. — Era Muncii Generale, cea 
mai frumoasă din istoria omenirii cu secolele Simpli- 
ficării Lucrurilor, ale Reorganizării, ale Primului Bel- 
șug și ale Cosmosului. 

Descoperirea procedeului de condensare a energiei 
electrice, care a dus la realizarea unor acumulatori de 
capacitate imensă şi a unor motoare mici dar foarte 
puternice, a constituit cea mai însemnată revoluţie în 
domeniul tehnicii din timpurile noi. Şi mai înainte 
oamenii ajunseseră să lege, cu ajutorul unor semicon- 
ductori, cele mai complexe reţele de curenţi slabi şi să 
construiască maşini cibernetice, autodirijate. Tehnica 
a devenit o înaltă măestrie, o artă rafinată de giuvaer- 
giu, şi, în acelaşi timp, şi-a subordonat forţe de pro- 
porții cosmice. 

Dar necesitatea de a se da fiecăruia totul, a impus 
o simţitoare simplificare a vieţii de toate zilele. Omul 
a încetat să mai fie sclavul lucrurilor, iar elaborarea 
unor standarde amănunțite a permis crearea oricăror 
obiecte și mecanisme pornind de la un număr minim de 
elemente, după cum numeroasele specii de organisme 
vii sînt constituite din celule destul de puţin variate; 
celula din albumine, albuminele din proteine etc. În 
urma măsurilor luate pentru încetarea fantasticei risipe 
de alimente din timpurile de demult, miliarde de oameni 
şi-au văzut hrana asigurată. 

Toate energiile pe care societatea le irosise în anti- 
chitate pentru făurirea unor maşini de război, pentru 
întreţinerea unor armate imense fără nici o muncă utilă 
de îndeplinit, pentru propaganda politică şi strălucirea 
de paradă, au fost acum îndreptate spre organizarea 
vieţii şi dezvoltarea cunoştinţelor ştiinţifice. 

La un semn al Vedei Kong, Dar Veter apăsă pe un 
buton, şi, alături de frumoasa specialistă în istorie, 
apăru un mare glob terestru. 

— Am început, urmă Veda, prin a modifica în mod 
complet repartiţia zonelor locuibile şi a celor industriale 
ale planetei. | 

Dungile cafenii de pe glob, de-a lungul latitudinii 
30” din emisferele boreală și australă, reprezintă un șir 
neîntrerupt de aşezări urbane, concentrate pe litoralul 
mărilor calde, în zona climei dulci care nu cunoaşte 

iarna. Omenirea nu mai cheltuieşte cantităţi colosale de 
energie pentru încălzirea locuinţelor în lunile de iarnă, 
pentru fabricarea hainelor călduroase și groase. Popu- 
laţia cea mai compactă s-a concentrat în jurul Mării 
Mediterane, leagănul culturii omeneşti. Zona subtropi- 
cală s-a lărgit de trei ori, după topirea artificială a 
gheţurilor polare. 

Spre nord de zona aceasta locuită, se întinde o zonă 
uriaşă de cîmpii şi stepe, în care pasc nesfîrşite turme 
de animale domestice. 

Spre 'sud (în emisfera boreală) şi spre nord (în 
emisfera australă), unde în vechime se aflau zonele 
deşerturilor uscate, dogoritoare, au înflorit adevărate 
grădini. Aici au fost construite odinioară uriaşe termo- 
centrale, acţionate de energia Soarelui. 

Producţia alimentelor vegetale şi a lemnului a fost 
concentrată în zona tropicelor, unde ea este de mii de 
ori mai avantajoasă decît în regiunile reci. De multă 
vreme, în urma descoperirii posibilităţii de. a obţine pe 
cale artificială hidrocarburi, zaharuri, din lumina soa- 
relui şi oxid de carbon, am încetat să mai cultivăm 
plantele zaharifere. Deocamdată n-am reuşit să obţinem 
o producţie industrială ieftină a albuminelor nutritive 
complete ; de aceea cultivăm pe uscat plante şi ciuperci 
bogate în albumine, iar în oceane alge pe suprafeţe 
imense. Datorită informaţiilor primite prin Marele Cerc, 
am aflat un mijloc simplu de a produce pe cale artifi- 
cială grăsimi alimentare, iar vitaminele şi hormonii de 
orice fel le scoatem în cantitate dorită din cărbune. 
Agricultura lumii noi a scăpat de necesitatea de a 
furniza toate produsele alimentare, cum era în vechime. 
Pentru noi, de fapt, nu mai există o limită în produc- 
ţia zaharurilor, a grăsimilor şi a vitaminelor. Numai 
pentru producţia albuminelor ne stau la dispoziţie uriașe 
întinderi de 'uscat și de mare. Omenirea s-a eliberat 
pentru totdeauna de teama foametei care biîntuise în 
lume timp de zeci de milenii. 

Una dintre principalele bucurii ale omului o consti- 
tuie dorul de ducă, dorinţa de a se deplasa dintr-un loc 
în altul, moştenită de la strămoşii noştri vinători care 
rătăceau în căutarea sărăcăcioasei lor hrane. Acum, în 
"jurul întregii planete s-a încolăcit marele Drum Spiral, 
care uneşte continentele cu uriaşe punți aruncate. peste 
toate 'strîmtorile — aici Veda își plimbă degetul .de-a 
lungul unui fir argintiu şi roti globul. Pe Drumul 
Spiral circulă neîntrerupt trenuri electrice, iar sute de 
mii de oameni pot uşor şi rapid să se transporte din 
zona locuită în zona de stepă, de cîmpie ori de munte, 
unde nu există orașe permanente, ci numai tabere vre- 
melnice ale maeștrilor zootehniei şi ai recoltelor, ai 
industriei forestiere şi miniere. Automatizarea deplină 
a tuturor uzinelor şi centralelor energetice a înlăturat 
necesitatea de a se construi în apropierea lor oraşe sau 
colonii mari, acolo ne mai 'aflindu-se decit casele. per: 
sonalului de serviciu, puţin numeros, compus din ob- 
servatori, mecanici și montatori. . 

Organizarea planificată a vieţii a pus în sfîrşit capăt. 
ucigătoarei curse a vitezei, construcţiei mijloacelor de 
transport din ce în ce mai rapide. Pe Drumul Spiral 
trenurile circulă cu două sute de kilometri pe oră. Nu- 
mai în caz de accident sint folosite nave exprese, care 
străbat mii de kilometri pe oră. 

__Cu cîteva sute de ani în urmă, am îmbunătăţit con- 
siderabil aspectul planetei noastre. Încă în secolul Sci- 
ziunii fusese descoperită energia intraatomică, iar oame- 
nii au învăţat să elibereze din ea o infimă părticică, 
spre a o transforma într-o explozie termică ; ucigătoarele 
proprietăţi ale acestei explozii au fost imediat folosite 
pentru fabricarea armelor militare. Fuseseră făcute mari 
stocuri de bombe îngrozitoare ; mai tîrziu s-a încercat 
să se folosească în mod pașnic energia lor. Nu după 
mult timp însă s-a vădit marea primejdie pe care radia- 
țiile le-ar putea avea asupra vieţii, ceea ce a dus lao 
strictă limitare a vechii energetici nucleare. Aproape în 
acelaşi timp, studiind fizica unor aştri îndepărtați, 

astronomii au descoperit două căi noi de obţinere a 
energiei intraatomice — Ku şi F, cu mult mai eficace, 
mai puțin primejdioase, deoarece nu lăsau în urmă 
produse de dezintegrare. 

Cele două mijloace sînt folosite și astăzi, dar pen- 
tru motoarele astronavelor este utilizată o altă formă a 
energiei nucleare — anamezonul, pe care l-am cunoscut 
cercetînd marile stele ale Galaxiei, prin intermediul 
Marelui Cerc. | 

Toate vechile stocuri de materiale termonucleare — 
izotopi radioactivi ai uraniului, toriului, hidrogenului, 
cobaltului, litiului au fost distruse de îndată ce a fost 
găsit mijlocul:de a expulza în afara atmosferei terestre 
produsele dezintegrării lor. În anii aceia, denumiți: se- 
colul Reorganizării, au fost creaţi sori artificiali, „.sus- 
pendaţi“ deasupra zonelor polare. Reducînd mult cim- 
purile de gheaţă care s-au format la poli în epoca gla- 
ciațiunii  cvaternare, am transformat clima întregii 
planete. Nivelul oceanelor s-a ridicat cu șapte metri, iar 
în circulaţia atmosferei s-au redus brusc fronturile po- 
lare şi cercurile alizeelor, care aduceau secetă în pustiu- 
rile de Ja marginea tropicelor. Şi uraganele s-au domolit 
aproape cu desăvirșire, că de altfel, toate celelalte tul- 
burări violente ale vremii. 

Stepele calde din sud şi-au întins limitele pină la 
paralela 60, iar cîmpiile verzi și pădurile din zona tem- 
perată au trecut de 70” latitudine. 

Continentul antarctic, degajat pe trei sferturi de 
veșmiîntul său de gheaţă, s-a dovedit a fi un adevărat 
tezaur minier al omenirii. Acolo s-au păstrat neatinse 
rezerve uriașe de bogății minerale care fuseseră sleite pe 
toate celelalte continente, în urma nesăbuitei risipe de 
metale în distrugătoarele războaie din trecut. De ase- 
menea Drumul Spiral şi-a. putut desăvîrşi circuitul tre- 
cînd peste Antarctida. 

Chiar mai înainte de această radicală schimbare. a 
climei, fuseseră săpate canale uriaşe şi străpunse ma- 
sive muntoase, pentru a echilibra circulaţia maselor de 


61 


aer şi de apă. Pompele dielectrice cu acţiune perma- 
nentă au permis să se alimenteze cu apă pină şi deșer- 
turile alpine din Asia. 

Posibilită ţile de obţinere a produselor alimentare au 
crescut de mai multe ori, pămînturile noi au devenit 
proprii să fie populate. Mările calde interioare au înce- 
put să fie folosite pentru cultivarea algelor bogate în 
albumine. 

Vechile, primejdioasele şi șubredele nave planetare 
au dat totuşi posibilitatea de a atinge cele mai apro- 
piate planete din sistemul nostru. Un brîu de sateliți 
artificiali a încins pămîntul, şi de pe ei oamenii au 
reuşit să cunoască îndeaproape Cosmosul. Și iată că, 
acum patru sute și opt ani, s-a petrecut un eveniment 
atît de important, încît a deschis în viaţa omenirii o 
eră nouă — E.M.C., Era Marelui Cerc. 

Mintea omenească se frămîntase mult în căutarea 
unui mijloc de a transmite la mari distanțe imagini, 
sunete, energie. Sute de mii de savanţi dintre cei mai 
talentaţi au activat într-o organizaţie specială, care şi 
astăzi se mai numeşte Academia Radiaţiilor Dirijate. 
Ei au ajuns pînă la urmă să găsească posibilitatea 
transmiterii dirijate a energiei la distanţe mari fără 
intermediul vreunui conductor. Aceasta a devenit cu 
putinţă cînd s-a aflat că poate fi ocolită legea conform 
căreia flusul de energie este proporţional cu sinusul 
unghiului de dispersiune a razelor. Folosirea fascicole- 
lor de radiaţii paralele a permis o continuă comunicaţie 
cu sateliții artificiali, aşa dar şi cu întregul Cosmos. 
Ecranul atmosferei ionizate, deşi forma un strat de 
protecţie pentru viaţă, reprezenta un necontenit obsta- 
col în calea emisiunilor şi a recepţiilor din spaţiu. Pe 
la sfîrşitul Erei Lumii Dezunite, savanții noștri stabili- 
seră că din Cosmos se revarsă pe pămînt torente puter- 
nice de radiaţii radioactive. O dată cu radiaţia generală 
a constelaţiilor și a galaxiilor mai ajungeau pînă la noi, 
denaturate, pe jumătate absorbite de atmosferă, apeluri 
şi transmisiuni ale Marelui Cerc. Nu le puteam pricepe, 

cu toate că foarte de demult învăţasem. să captăm aceste 
misterioase semnale, luîndu-le drept radiaţii ale unei 
materii moarte.. 

Savantul Kam Amat, indian de origine, a avut ideea 
să efectueze pe sateliții artificiali experienţe cu nişte 
receptoare de imagini şi, în decurs de zeci de ani, cu o 
nesfîrşită răbdare, a studiat toate combinaţiile noi cu 
putință ale gamelor de unde recepționate. 

Kam Amat a recepționat o emisiune de pe sistemul 
planetar al unei stele duble, numită din vremuri înde- 
părtate 61 Lebăda. Pe ecran a apărut un om care nu ne 
semăna, dar care, incontestabil, era şi el om, şi a arătat 
o inscripție făcută cu ajutorul simbolurilor Marelui 
Cerc. Această inscripție n-a putut fi descifrată decît 
peste nouăzeci de ani. Ea împodobeşte astăzi, tran- 
scrisă în limba noastră pămîntească, monumental lui 
Kam Amat: „,Vă salutăm, fraţi care aţi venit în fami- 
lia noastră ! Despărţiţi prin spaţiu şi timp, iată-rie uniți 
prin rațiune în Cercul Marii Puteri“. 

Limbajul Marelui Cerc, compus din simboluri, pla- 
nuri și hărţi, s-a dovedit a fi accesibil pentru nivelul 
de dezvoltare al omenirii. Peste două sute de ani, am 
putut să comunicăm prin intermediul maşinilor de tra- 
dus cu sistemele planetare ale celor mai apropiate stele, 
să recepţionăm şi să transmitem aspecte complete din 
viaţa atît de variată a diferitelor lumi. De curînd, am 
primit răspuns de pe paisprezece planete ale lui Deneb, 
important centru de viaţă din Lebăda, o stea de dimen- 
siuni colosale, cu o luminozitate de patru mii opt sute 
de sori, care se află la o distanţă de o sută douăzeci 
şi doi de parseci. Dezvoltarea gîndirii celor de acolo a 
urmat o altă cale decît a noastră, dar. şi ea a atins 
un nivel ridicat. 

Cît despre lumile străvechi — îngrămădirile glo- 
bulare ale Galaxiei și vastul cuprins populat din jurul 
centrului ei — acestea ne trimit semne şi privelişti stra- 
nii care, deocamdată, n-au fost descifrate. Înregistrate 
de maşinile mnemotehnice, ele sînt transmise la Aca- 


63 


demia Limitelor Cunoaşterii, cum se numeşte organ:- 
zaţia ce lucrează la rezolvarea problemelor abia ridi- 
cate în faţa ştiinţei noastre. Ne străduim să înţelegem 
o gîndire care nc-a depăşit cu milioane de ani şi este, 
probabil. extrem de diferită de a noastră, datorită fap- 
tului că viaţa a urmat acolo cu totul alte căi de dez- 
voltare istorică, de la formele organice inferioare pînă 
la fiinţele superioare, înzestrate cu rațiune. 

Veda Kong îşi mută privirea de pe ecranul spre care 
privea ca hipnotizată şi se uită întrebător la Dar Veter. 
Acesta zîmbi și-i făcu din cap un semn aprobator. Veda 
își înălță cu mîndrie fruntea, întinse mîinile înainte și 
se adresă fiinţelor nevăzute şi necunoscute, care aveau 
să recepţioneze peste treisprezece ani cuvintele şi ima- 
ginea ei: 

— Acesta este istoricul nostru, drumul greu, com- 
plicat şi lung pe care l-am parcurs spre culmile ştiinţei. 
Vă chemăm să vă contopiţi cu noi în cuprinsul Mare- 
lui Cerc, pentru a duce în Universul infinit puterea 
rațiunii, care înfrînge materia inertă, moartă ! 

Glasul Vedei vibră triumfător, de parcă ar fi ab- 
sorbit forţa tuturor generaţiilor de pămînteni, care se 
ridicaseră atît de mult, încît pînă: şi Galaxia * devenise 
pentru ei neîncăpătoare şi se adresau acum altor insule 
siderale ale Cosmosului. 

Un sunet metalic prelung : Dar Veter. a mutat ma- 
neta, deconectînd curentul emiţător. Ecranul se stinse. 
Pe panoul transparent din dreapta rămase coloana lu- 
minoasă a canalului purtător. 

Obosită şi tăcută, Veda se ghemui în fundul unui 
mare fotoliu, Veter îl instală la masa de comandă pe 
Mwen Mas şi rămase în picioare în spatele lui. În liniș- 
tea adiîncă nu se mai -auzea decît. din cînd în cînd, 
țăcănitul scurt produs de fixatoarele manetelor. De- 
odată ecranul înrămat în aur dispăru. şi în locul său 


* Galaxia noastră are un diametru de 260.000 parseci. adică 


de aproximativ 85.000 ani-lumină ; Soarele nostru e situat lu 
distanță de circa 6.000 parseci de periferia Galaxiei (n.r.). 

se căscă o genune fără fund. Veda Kong, care vedea 
minunea aceasta pentru prima oară, oftă adînc. Într-a- 
devăr, chiar și pentru cei care cunoşteau bine secretul 
complexei interferenţe a undelor luminoase, cu ajutorul 
căreia se putea realiza o asemenea adincime şi lărgime 
a cîmpului vizual, priveliștea părea totdeauna uimitoare. 

Crescînd clipă de clipă, din depărtări se apropia su- 
prafaţa întunecată a unei planete străine. Era un sis- 
tem extrem de rar al unei stele duble în care doi sori 
se echilibrau în aşa fel încît orbita planetei lor era 
regulată, ceea ce îngăduia apariţia vieţii. Cei doi aştri 
— unul portocaliu și altul roşu — mai mici decît soa- 
rele nostru, luminau undele înghețate ale unei mări pur- 
purii. În marginea unor munţi negri cu vîrfurile rete- 
zate, pe care jucau misterioase reflexe violete, se înălța 
o clădire uriașă dar joasă, pe al cărei acoperiș se 
afla o platformă spațioasă. Raza vizuală se lăsa pe ea, 
străpungînd-o parcă — şi toată lumea văzu un om cu 
pielea cenuşie şi ochi rotunzi ca de cucuvaie, încercuiți 
cu puf argintiu. Era înalt, dar foarte subţire, cu lungi 
membre asemenea unor tentacule. Omul își mișcă gro- 
tesc capul, ca şi cînd ar fi vrut să împungă. Era, pro- 
babil, un salut grăbit. Apoi, îndreptîndu-şi spre ecran 
ochii impasibili, ca un obiectiv de aparat fotografic 
— deschise o gură fără buze, acoperită eu o clapă de 
piele moale, care aducea cu un nas. Îndată răsună 
glasul melodic şi dulce -al mașinii de tradus. 

— Vorbeşte Zaf Ftet, şeful serviciului de informaţie 
externă de pe 61 Lebăda. Transmitem un program pen- 
tru steaua galbenă STL 33884 04JF... Transmitem 
pentru... 

Veter şi luniu Ant schimbară între ei o privire: 
Mwen Mas îl strînse pe Dar Veter de mînă. Era indi- 
cativul de apel galactic al Pămîntului, mai bine zis al 
sistemului nostru planetar, considerat odinioară de 
observatorii celorlalte lumi, ca fiind un singur mare 
satelit care face înconjurul Soarelui în decurs de 59 de 
ani tereștri. În această perioadă are loc o singură dată 

opoziţia lui Jupiter cu Saturn, care deplasează Soarele 
într-un chip vizibil pentru astronomii stelelor învecinate. 
Aceeaşi greşeală o comiteau și astronomii noștri în 
privinţa multor sisteme planetare a căror existență în 
jurul anumitor aștri fusese descoperită încă din anti- 
chitate. | | 

Cu o grabă mai mare decît la începutul emisiunii, 
luniu Ant verifică acordarea mașinii de memorizat şi 
datele aparatelor OES care vegheau cu vigilență la buna 
funcţionare a instalațiilor. 

Vocea indiferentă a translatorului electronic urmă : 

— Am recepționat o emisiune foarte bună din par- 
tea stelei... — din nou se auzi un rînd de'cifre şi de 
sunete sacadate — am recepţionat-o întîmplător în afara 
programului de emisiuni al Marelui Cerc. Cei de acolo 
n-au descifrat limbajul Cercului şi-şi cheltuiesc inutil 
energia emiţind în orele de tăcere. Noi le-am răspuns 
în timpul propriilor lor emisiuni : rezultatele vor fi cu- 
noscute aproximativ peste trei zecimi de secundă... 

Vocea amuţi. Aparatele semnalizatoare rămaseră mai 
departe aprinse, în afară de o singură luminiță verde 
care se stinse. 

— Încă nu cunoaştem cauza acestor întreruperi în 
transmisie, îi explică Vedei luniu Ant. Ele se datoresc 
poate trecerii prin faimosul cîmp neutru al astronau- 
ților, care ne desparte. 

— Trei zecimi de secundă galactică... asta face cam 
şase sute de ani de așteptare, mormăi Dar Veter. Ce 
rost au pentru noi toate astea? 

— După cîte am înţeles, spuse Mwen Mas, steaua 
cu care am stabilit legătura este epsilon-Tucan, o con- 
stelaţie a cerului austral. Această stea se află la o de- 
părtare de nouăzeci de parseci, ceea ce ne apropie de 
limita legăturilor noastre permanente. N-am reușit încă 
să le împingem mai departe de Deneb. 

— Nu recepţionăm însă şi emisiuni din centrul Ga- 
laxiei și de pe îngrămădirile globulare? întreba Veda 
Kong. 

— Dar în mod neregulat, pe recepţie întîmplătoare 
sau prin intermediul mașinilor mnemotehnice ale celor- 
lalți membri ai Cercului, care se înlănţuie de-a lungul 
Galaxiei, răspunse Mwen Mas. 

— Comunicatele trimise cu mii şi poate cu zeci de 
mii de ani în urmă, adăugă luniu Ant, nu se pierd în 
spaţiu și, în cele din urmă, ajung pînă la noi. 

Dar asta înseamnă că despre viaţa și cunoștințele 
oamenilor din lumile foarte depărtate judecăm cu o 
întîrziere de douăzeci de mii de ani, cum ar fi, de pildă, 
pentru zona din centrul Galaxiei ? 

— Da, indiferent dacă informaţiile sînt transmise 
de maşinile mnemotehnice ale lumilor mai apropiate 
sau sînt recepționate de staţiunile noastre, lumile înde- 
părtate ne apar așa cum au fost ele în timpuri foarte 
vechi. Vedem oameni care de mult au murit şi au fost 
uitaţi pe planeta lor. 

— Cum se poate ca noi, care am dobîndit o putere 
atît de mare asupra naturii, să rămînem neputincioşi în 
această privinţă ? spuse Veda cu o copilărească revoltă.: 
Nu putem oare atinge lumile îndepărtate altfel decît 
prin intermediul unui fascicol de unde sau de fotoni *. 

— Ce bine te înțeleg, Veda! exclamă Mwen Mas. 

— Cei de la Academia Limitelor Cunoașterii se 
ocupă actualmente de studiul învingerii spațiului, a 
timpului, a forței de gravitație, cercetînd adîncimile 
temeliilor siderale, se amestecă în convorbire Dar Veter. 
N-au ajuns încă, ce-i drept, la stadiul experienţelor şi 
n-au putut... 

Deodată se aprinse lumina cea verde, şi Veda simţi 
din nou că ameţește văzînd ecranul care se adîncea în 
abisul spaţiului. 


* Fascicol de unde sau de fotoni — rază de lumină care 
posedă în același timp proprietăţile unei unde și ale unui flux 
de particule (fotoni). În tehnica viitorului, cele două proprietăţi 
ale razei se separă și par să se concentreze (noţiune fantas- 
tică —'n.a.). 

Marginile imaginii, precis. conturată, arătau că au 
de-a face cu o înregistrare a mașinii de memorizat, şi 
nu cu 0 emisiune recepţionată direct. 

Pe ecran apăru suprafaţa unei planete, aşa cum a 
fost desigur văzută de pe staţia-satelit exterioară. Un 
soare imens, de un violet deschis, fantomatic din cauza 
incandescenţei fantastice, scălda în razele lui pătrun- 
zătoare învelișul ultramarin, neguros al atmosferei sale. 

— Da! Avem în fața noastră astrul planetei epsilon- 
Tucan, o stea cu o temperatură înaltă din clasa CO, și 
cu o luminozitate de şaptezeci și opt de sori ai noștri, 
spuse în șoaptă Mwen Mas. 

Veter şi luniu Ant dădură afirmativ din cap. 

Imaginea se schimbă, devenind parcă mai îngustă 
și coborînd aproape de solul lumii aceleia necunoscute. 

În faţă se înălţau cupolele rotunjite ale unor munţi 
ce păreau turnaţi din aramă. Un minereu necunoscut ori 
un metal cu structură grunjoasă se învăpăia în razele 
luminii extraordinar de albe și strălucitoare, răspîndită 
de un soare albastru. Chiar şi așa, redată imperfect prin 
intermediul aparatelor de recepţie, priveliștea era de o 
splendoare solemnă, triumfătoare. 

Reflexele razelor înconjurau munţii arămii cu o 
cunună de un trandafiriu argintat, care se oglindea ca 
o dîră largă în undele line ale mării violete. Apa de 
culoarea ametistului închis părea grea și luminată 
dinăuntru de licăriri roşii, aidoma unor roiuri de ochi 
mărunți şi vii. Undele spălau piedestalul masiv al unei 
statui uriaşe, aşezate departe de mal, într-o semeaţă 
singurătate. Femeia sculptată în piatră sîngerie avea 
capul lăsat pe spate şi braţele întinse înainte, ca In 
extaz, spre adîncul învăpăiat al cerului. Putea să fie o 
fiică a Pămîntului ; asemănarea-i cu oamenii noştri nu 
era mai puţin zguduitoare decît frumuseţea statuii. În 
trupul şi chipul dăltuit, asemenea unui vis întruchipat 
al sculptorilor pămînteni, fiecare linie îngemăna puterea 
şi spiritualitatea. Piatra lustruită părea să reverse din 
ea flacăra unei vieţi necunoscute. și tocmai de aceea 
misterioasă și fascinantă. 

Cei cinci pămînteni priveau tăcuţi uimitoarea lume 
nouă. Din pieptul larg al Mwen Mas izbucni un lung 
suspin ; chiar de la prima vedere aruncată asupra sta- 
tuii, nervii săi se încordară într-o așteptare plină de 
bucurie. | 

Pe țărm, turnuri de argint dantelate marcau înce- 
putul unei scări largi şi late, care se boltea liber pe 
deasupra unui desiș de copaci zvelţi, cu frunziș, de 
peruzea. 

— Parcă le-aud cum răsună! îi șopti Vedei la 
ureche Dar Veter, arătîndu-i turnurile. Ea încuviință, 
plecîndu-și fruntea. 

Aparatul de emisiune al noii planete continua să 
desfăşoare fără zgomot, mereu alte şi alte privelişti. 

Q clipă, prin faţa lor trecură ziduri albe cu ieşituri 
largi, în care se deschidea un portal din piatră albastră, 
apoi ecranul se deschise într-o încăpere înaltă, scăldată 
într-o lumină puternică. Culoarea mată, sidefie, a pe- 
reților, brăzdaţi de șănţulețe mărunte dădea o preci- 
ziune neobişnuită tuturor celor ce se aflau în această 
sală. Atenţia pămiîntenilor fu atrasă de un grup de 
fiinţe aflate în picioare în dreptul unui panou lustruit, 
care părea o faţetă a unui uriaş smarald... 

Pielea lor roșu-învăpăiată avea nuanţa statuii din 
largul mării, ceea ce pentru pămînteni nu însemna un 
lucru neobişnuit ; cromofotografiile păstrate din anti- 
chitate arătau că unele triburi de indieni din America 
Centrală avuseseră o carnaţie asemănătoare, poate ceva 
mai puțin intensă. 

În sală erau două femei şi doi bărbaţi, două perechi 
îmbrăcate diferit. Cei aflaţi mai aproape de panoul 
verde purtau o îmbrăcăminte scurtă și aurie, asemănă- 
toare unor combinezoane elegante cu mai multe cheotori. 
Ceilalţi doi erau înfăşuraţi cu pelerine identice, de 
aceeaşi nuanţă sidefie ca şi pereţii. 

Cei dintîi se mişcau lin şi ciupeau un şir de strune 
întinse pieziş, la marginea din stînga a panoului. Pe- 
retele din smarald şlefuit sau din sticlă devenea tot 

mai transparent. În ritmul mișcărilor descrise dei 
treceau ca plutind prin cristal, una după alta, imagini 
clare. Apăreau și dispăreau atît de repede, încît pînă 
şi nişte observatori atît de bine antrenați ca luniu Ant 
şi Dar Veter reușeau cu greu să le prindă în întregime 
sensul. | 

În. această alternanță de munţi arămii, de oceane 
violete şi de păduri ca peruzeaua, se ghicea istoricul 
planetei. Aidoma unor fantome ale trecutului, prin fața 
ochilor se perindau nenumărate animale şi plante, une- 
ori neînțeles de monstruoase, alteori minunat de fru- 
moase. Multe dintre ele păreau foarte asemănătoare cu 
acelea ale căror rămășițe au rămas păstrate în „cronica“ 
formată de stratele scoarţei terestre. Scara ascendentă 
a formelor de viaţă, a materiei vii în continuă de- 
săvîrşire se desfăşură astfel mult timp. Calea infinit 
de lungă a dezvoltării le părea pămîntenilor şi mai în- 
delungată și mai chinuitoare şi mai grea decît propria 
lor genealogie. 

În lumina de vis a aparatului, răsăreau tablouri noi: 
văpăile unor ruguri uriașe, blocuri mari de piatră gră- 
mădită pe cîmpii, încăierări cu fiare sălbatice, ritua- 
luri de înmormîntare și ceremonii religioase. Mare cît 
întreg panoul, se ivi silueta unui bărbat, înveșmâîntat 
într-o piele tărcată de animal. Sprijinindu-se cu o mînă 
într-o suliță, iar pe cealaltă ridicînd-o spre cer; cu un 
gest larg, strivea sub picior gîtul unui monstru răpus, 
cu o.coamă aspră pe şira spinării şi colţi lungi rînjiţi. 
În fund, un şir de femei şi bărbaţi se ţineau de mînă 
doi cîte doi şi păreau să cînte ceva. 

Viziunile dispărură și în locul lor, apăru suprafața 
întunecată a unei pietre lustruite. 

Cele două făpturi în straie aurii se retraseră acum 
spre dreapta, şi cealaltă pereche veni înainte. Cu o miş- 
care rapidă, își lepădară pelerinele, și, pe fondul irizat 
al pereţilor, se desprinseră trupurile lor arămii. Băr- 
batul întinse mîinile spre femeie şi aceasta îi răspunse 
printr-un zîmbet plin de o bucurie atât de mîndră şi de 

strălucitoare, încît, fără să vrea, şi pămiîntenii zimbiră. 
Acolo, în sala sidefie a unei lumi depărtate, cei doi 
începură *un dans lent. Probabil că nici nu era propriu 
zis un dans, ci mai curînd un fel de atitudini ritmice, 
menite să înfăţişeze perfecțiunea, frumuseţea liniilor şi 
mlădierea acelor trupuri. În alternanța ritmică a miș- 
cărilor se ghicea însă o muzică, în același timp gran- 
dioasă şi tristă, ca o amintire a imensei scări de jertfe 
anonime şi fără de număr, plătite în cursul dezvoltării 
vieţii, spre a ajunge la această minunată ființă gîndi- 
toare : omul 

Lui Mwen Mas i se păru că percepe o melodie, un 
mănunchi de note înalte și pure, susținute de ritmul 
sonor şi sacadat al unor sunete grave. Veda Kong 
strînse mîna lui Dar Veter, care nici nu observă acest 
lucru. luniu Ant privea nemișcat, ţinîndu-şi răsuflarea, 
în timp ce pe fruntea lui înaltă se iviră broboane de 
sudoare. 

Oamenii de pe Tucan semănau atît de mult cu pă- 
miîntenii, încît încetul cu încetul pierdeai impresia că 
te afli în faţa unei alte lumi. Ei dovedeau însă o de- 
plină perfecţiune a trupului, care deocamdată trăia doar 
în visurile şi în operele artiştilor de pe Pămînt şi nu-şi 
găsise întruchiparea decît într-un număr foarte redus 
de inşi, minunat de frumoşi. 

„Cu cît mai penibilă și mai lungă este calea oarbei 
evoluţii animale pînă la fiinţa gînditoare, cu atît mai 
raţionale, mai perfecte aşadar mai frumoase sînt şi 
formele superioare ale vieţii“ — reflecta Dar Veter. 
Pămiîntenii au înţeles de mult că frumuseţea este ex- 
presia unei instinctive structuri logice, a adaptării la 
un scop bine definit. Cu cît mai variată este destinaţia, 
cu atît mai frumoasă este şi forma. Probabil că oa- 
menii aceştia roşii sînt mai multilaterali şi mai iscusiți 
decît noi. Poate că civilizaţia lor este mai curînd rezul- 
tatul dezvoltării omului însuşi, a puterii sale spirituale 
şi fizice, mai puţin a tehnicii. La noi cultura și-a păs- 
trat multă vreme un caracter cu precădere tehnic, și 


7l 


abia o dată cu instaurarea societăţii comuniste ea a 
pornit hotărît pe calea perfecţionării omului însuși, nu 
numai a maşinilor, a caselor, a mîncării și a distrac- 
țiilor lui“. 

Dansul se sfirşi. Tînăra femeie cu piele roşie trecu 
în mijlocul sălii şi raza vizuală a aparatului sc concentră 
numai şi numai asupra ei. Ea își înălță spre plafonul 
sălii faţa și braţele aruncate în lături. 

Involuntar pămîntenii îi urmăriră privirea. Sala nu 
nu avea tavan, sau poate, datorită unei iluzii optice 
creată cu multă măiestrie, în locul său se vedea un 
simulacru de cer spuzit de stele mari și luminoase. 
Constelaţiile observate erau dezordonate şi străine, ne- 
evocînd nici o asociaţie familiară. Fata îşi scutură 
mîna stîngă, și o bilă albastră apăru în vîrful arătă- 
torului ei. Din bilă izbucni o rază argintie, care părea 
să ţină locul unei baghete. Micul rotocol de lumină 
de la extremitatea ei se oprea cînd pe o stea, cînd pe 
alta. Și îndată pe panoul de smarald se ivea o imagine 
imobilă de mari dimensiuni. Raza indicatoare se de- 
plasa încet, şi tot atît de încet apăreau pe panou pri- 
velişti de pe planete pustii sau populate, cu o viaţă 
necunoscută.  Apăsătoare, sterpe străluceau întinderi 
pietroase ori nisipoase, scăldate în lumina unor sori 
roşii, albaștri, violeţi şi galbeni. Uneori, razele vreunui 
astru ciudat, plumburiu, trezeau la viață pe planetele 
lor cupole plate și spirale încărcate cu electricitate, îno- 
tînd ca nişte meduze într-o atmosferă densă sau în- 
într-un ocean portocaliu. În lumea unui soare roșu, creș- 
teau copaci de o înălțime neînchipuită, cu scoarță 
neagră și alunecoasă, care întindeau spre cer, ca într-o 
desperare fără margini, miliarde de ramuri strimbe. Alte 
planete erau în întregime acoperite cu ape întunecate. 
Pretutindeni pluteau uriașe insule vii, cu animale ori 
plante, lepgănînd peste oglinda lină nenumărate tenta- 
cule păroase... 

— În apropierea lor nu există planete cu forme 
biologice, superioare, spuse deodată: luniu Ant, care 

nu-şi lua ochii de pe harta acelui necunoscut firma- 
ment. 

— Ba da, replică Dar Veter. Într-o .parte au un 
sistem stelar plan, una dintre formaţiile mai recente ale 
Galaxiei. Or noi ştim că sistemele plane şi cele sferice, 
cele noi şi cele vechi, alternează uneori. Într-adevăr 
iată înspre Eridan un sistem populat de făpturi gîndi- 
toare și care face parte din Marele Cerc... 

— VVR 4955 + MO 3529... și așa mai departe, se 
amestecă în vorbă Mwen Mas. Dar cum se poate ca ei 
să nu aibă cunoștință de existenţa acestui sistem ? 

— Sistemul acesta a intrat în Marele Cerc cu două- 
sute șaptezeci şi cinci de ani în urmă, după ce a avut 
loc această emisiune, răspunse Dar Veter. 

Cu o mişcare a degetului, fata cu pielea roșie din 
lumea aceea îndepărtată făcu să cadă bila cea albastră 
şi se întoarse spre spectatori, cu braţele larg aruncate 
înlături, de parcă ar fi vrut să îmbrăţişeze pe cineva 
invizibil, din faţa ei. Cu capul uşor lăsat pe spate și 
umerii trași înapoi, părea o femeie de pe Pămînt, în- 
tr-un avînt pătimaș. Buzele ei întredeschise se mişcau 
repetînd cuvinte neauzite. Rămase astfel neclintită, în- 
tr-o atitudine de invocaţie, trimiţind prin bezna înghe- 
țată a spaţiilor siderale chemareaii fierbinte, către fraţii 
ei, oamenii unor alte lumi. 

Din nou frumuseţea-i strălucitoare îi înmărmuri pe 
observatorii de pe Pămînt. Nu vedeau în ea nimic dia 
trăsăturile severe şi accentuate pe care le avuseseră 
pieileroşii. Faţa ei rotundă, nasul delicat, imenșii ochi 
albaştri, ca şi gura-i mică aminteau mai curînd de po- 
poarele nordice terestre. Părul negru îi cădea în unde 
moi şi bogate. Fiecare linie a feţei, fiecare mlădiere a 
trupului mărturisea încrederea firească şi voioasă, sen- 
timentul adînc al unei mari forţe. 

— Este oare cu putință ca ei să nu ştie nimic des- 
pre Marele Cerc? gemu aproape Veda Kong, cucerită 
de farmecul risipit de minunata ei soră din Cosmos. 

— Acum probabil că ştiu, răspunse Dar Veter, căci 
ceea ce vedem în clipa de faţă s-a petrecut cu trei sute 
de ani în ummă. 

— Optzeci şi opt de parseci, spuse Mwen Mas cu 
vocea lui profundă, de bariton. Optzeci și opt... Toţi cei 
pe care i-am văzut acum au murit de mult. 

Și, parcă spre a-i confirma spusele, viziunea prodi: 
gioasei lumi păli și se stinse; se stinse, de asemenea, 
şi indicatorul verde de legătură. Emisiunea Marelui 
Cerc luase sfîrşit. 

O clipă rămaseră cu toţii nemișcaţi. Cel dintii se 
dezmetici Dar Veter. Muşcîndu-şi înciudat buza, mută 
în grabă maneta de granaţ. 'Deconectarea coloanei de 
energie dirijată stîri un vuiet sonor, ca de aramă, 
care-i preveni pe inginerii centralelor energetice de ne: 
cesitatea de a îndrepta din nou puternicul torent pe 
canalele obişnuite. Numai după ce termină cu toate ope- 
rațiile necesare, directorul staţiunilor exterioare se în: 
toarse spre tovarășii săi. 

luniu Ant, cu sprîncenele ridicate, răsfoia filele 
pline de însemnări. 

— 0 parte a mnemogramei * cu harta stelelor de 
pe plafon, trebuie să fie imediat expediată Institutului 
Cerului Austral! spuse el, adresîndu-se tînărului ad: 
junct al lui Dar Veter. Acesta îi aruncă o privire mirată, 
de parcă s-ar fi trezit abia acum dintr-un vis extra- 
ordinar. 

Savantul cel sever îşi stăpîni un zîmbet. Într-adevăr, 
viziunea de adineauri fusese un vis al unei lumi încîn- 
tătoare, lansat în spaţiu cu trei veacuri în urmă... Un 
vis pe care-l vor vedea acum cu ochii lor miliarde de 
oameni pe Pămînt, din oraşele Lunei, ale lui Marte şi 
ale lui Venus. 

— Ai avut dreptate, Mwen Mas, rosti zimbind Dar 
Veter, cînd preziceai că se va petrece un eveniment ne- 


* Mnemogramă — înregistrarea memorială (noțiune fan- 
tastică — n.r.). 

obişnuit. Pentru prima oară în cei opt sute de ani de 
cînd există pentru noi Marele Cerc, am văzut ivindu-se 
din străfundurile, universului o planetă locuită de oa- 
meni care ne sînt fraţi nu numai prin spirit, ci şi prin 
trup. Sînt încă plin de bucuria acestei descoperiri! Ce 
început frumos pentru activitatea dumitale! Anticii ar 
fi socotit aceasta un fericit augur sau, cum ar spune 
psihologii noştri, un concurs favorabil de împrejurări 
pentru siguranța şi elanul muncii viitoare. 

Îşi dădu deodată seama că reacţia nervoasă îl fă- 
cuse să devină prea vorbăreţ. În epoca Marelui Cerc, 
excesele în vorbire erau considerate ca unul dintre de- 
fectele umane cele mai rușinoase şi mai respingătoare. 
De aceea, directorul staţiunilor exterioare se opri la 
jumătatea frazei. 

— Da, da! răspunse distrat Mwen Mas. 

luniu Ant prinse în glasul său un accent straniu şi 
deveni atent. Veda Kong atinse uşor cu degetul mîna 
lui Dar Veter şi făcu semn cu capul în direcţia afri- 
canului. - 

„Poate că e prea impresionabil“, îi trecu prin gînd 
lui Dar Veter. Se uită ţintă la succesorul său. 

Acesta, simțind nedumerirea celorlalţi, îşi îndreptă 
spatele şi redeveni specialistul atent şi ager de mai 
înainte. Scara mobilă îi transportă sus, spre ferestrele 
cele largi, și cerul înstelat apăru din nou, la fel de 
îndepărtat ca în cele treizeci de milenii ale existenţei 
omului, mai bine zis ale speciei lui numită Homo sa- 
piens : Omul înțelept. 

Mwen Mas şi Dar Veter trebuiau să rămînă la 
observator. 

Veda Kong îi spuse în şoaptă lui Dar Veter că nu 
va uita niciodată această noapte. 

— Mi-am dat seama cît de slab m-am prezentat! 
conchise ea ziîmbind, în ciuda miîhnirii din cuvintele 
rostite. 

Dar Veter pricepu la ce se gîndeşte Veda şi dădu 
negativ din cap: 

— Sînt convins că dacă femeia cea roşie te-ar fi 
văzut pe dumneata, Veda, ar fi fost mîndră de sora 
ei. Pe cuvînt. Pămîntul nostru nu-i mai prejos de lumea 
lor ! adăugă el, cu faţa luminată de iubire. 

— Aceasta-i părerea dumitale, scumpe prietene, 
zîmbi Veda. Întreabă-l mai bine pe Mwen Mas... 

Îşi umbri glumeaţă ochii cu palma şi dispăru după 
o cotitură a zidului. 

Începuse să se crape de ziuă cînd, în sfîrşit, Mwen 
Mas, fu lăsat singur. În văzduhul răcoros şi neclintit. 
plutea o lumină cenușie, iar marea și cerul aveau acum 
aceeași străvezime de cristal : argintie spre ape, tranda- 
firie spre văzduh. 

Africanul rămase mult timp în picioare pe balconul 
observatorului, scrutind cu privirea contururile pe ju- 
mătate cunoscute ale clădirilor. 

Pe un platou nu prea înalt, la o oarecare depărtare, 
se înălța un arc gigantic de aluminiu, brăzdat de nouă 
fişii paralele, despărțite prin geamuri opal-gălbui și 
alb-argintii din sticlă incasabilă : era sediul Consiliului 
Astronautic. În faţa lui, era monumentul ridicat celor 
dintîi oameni care se avîntaseră în spaţiile cosmice. O 
coastă abruptă, toată numai nori şi vîrtejuri era încu- 
nunată de o astronavă de tip antic — o rachetă în 
formă de peşte, cu botul ascuţit îndreptat spre înălți- 
mile odinioară inaccesibile. Sprijinindu-se unii pe alţii, 
depuniînd sforţări uriaşe, un șir de oameni se cățărau 
sus, înlănţuind ca o spirală soclul monumentului. Erau 
aici piloți de rachete, fizicieni, astronomi, biologi, 
scriitori cu înaripată fantezie... Zorile învăluiau în lu- 
mina lor roşietică străvechea astronavă și contururile 
uşoare, dantelate ale clădirilor. Mwen Mas tot se mai 
plimba cu paşi mari pe balcon. Pînă acum nu trecuse 
niciodată prin emoţiile pe care le trăise astăzi. Crescut 
după regulile generale ale Erei Marelui Cerc, îşi oţe- 
lise trupul prin aspre încercări şi îndeplinise cu succes 

toate Isprăvile lui Hercule. Astfel se numeau, în amin- 
tirea frumoaselor mituri ale vechii Elade, grelele probe 
pe care orice tînăr era dator să le săvirşească la sfir- 
şitul perioadei de educare. Acela care treceă cu succes 
aceste încercări, era socotit demn să urce treapta supe- 
rioară a instrucţiunii. 

Mwen Mas organizase alimentarea cu apă a unei 
mine, din Tibetul apusean, replantase o pădure de arau- 
cari * pe platoul Nahept în America de Sud, participase 
la nimicirea rechinilor care apăruseră din nou lîngă 
coastele Australiei. Experienţa lui de viaţă şi marile-i 
capacități îi îngăduiseră să se pregătească pentru o acti- 
vitate grea și plină de răspundere. Astăzi, chiar de la 
prima oră a îndeplinirii noilor sale atribuţii, avusese 
loc întîlnirea cu o lume apropiată Pămîntului și în sufle- 
tul lui Mwen Mas se trezi ceva nou. Simţi neliniștit 
cum se căsca în el o prăpastie, pe marginea căreia um- 
blase în toţi anii vieţii sale, fără a-i bănui existenţa. 
Dorinţa unei noi întîlniri cu planeta stelei epsilon- 
Tucan, parcă răsărită din cele mai frumoase basme ale 
omenirii pămîntene, trăia în el cu o intensitate excep: 
țională. Niciodată nu va putea s-o mai uite pe fata cu 
pielea roşie, nici braţele ei întinse într-o aprigă che- 
mare, nici gingaşele ei buze întredeschise! 

Faptul că de această lume minunată îl despărțea 
colosala distanţă de două sute nouăzeci de ani-lumină, 
inaccesibilă pentru posibilităţile tehnicii terestre, nu-l 
potolea de loc, ba, dimpotrivă, îi aţiţa dorul fierbinte. 

În sufletul lui Mwen Mas luase naştere ceva care 
trăia acum prin sine, fără a se supune controlului vo- 
inţei şi al raţiunii reci. Africanul nu iubise pînă acum 
niciodată : cufundat în studiul său aproape ca un ana- 
horet, nu simţise pînă atunci nimic care să fi semănat 
cu dorul şi nemaipomenita bucurie aprinsă în sufletul 
său de această întîlnire pe deasupra uriaşelor depărtări 
ale spaţiului și ale timpului. 


* Pini de Chile (n-r.). 


PRIZONIERI Al ÎNTUNERICULUI 


Pe coloanele portocalii ale indicatoarelor de carbu- 
rant anamezonic, marile ace negre se opriseră la zero. 
Nava nu izbutise să-şi abată cursul de la steaua de fier 
şi, cu o viteză ce nu scăzuse încă, se apropia inevitabil 
de astrul înspăimîntător, nevăzut pentru ochiul omenesc. 

Tremurînd de încordare şi de slăbiciune, Erg Noor 
se instală, cu ajutorul astronavigatorului, lîngă maşina 
de calculat. Deconectate de pilotul robot, motoarele pla- 
netare amuţiră. 

— Ingrid, ce este o stea de fier? întrebă Key Beer, 
care stătuse tot timpul nemișcat în spaţele astrono- 
mului. 

— O stea invizibilă din clasa spectrală T, stinsă, 
dar nu răcită definitiv sau care n-a fost încă din nou 
încălzită. Împrăştie îu jurul ei numai lumina de undă 
lungă a părţii termice a spectrului, adică radiaţii infra- 
roşii, care ne apar negre. Această stea devine vizibilă 
doar prin invertorul electronic *. Bufnița, care percepe 
vizual razele termice infraroșii, ar putea s-o vadă. 

— Dar de ce este de fier? 

— Fiindcă în spectrul ei, ca şi în spectrul tuturor 
aștrilor studiați din aceeași clasă, există mult fier, 
ceea ce înseamnă că probabil acest metal abundă Şi în 
compoziţia stelei. De aceea, cînd astrul este mare, masa 


* Invertor electronic — aparat care mărește imaginile de 
mii de ori, transformîndu-le în imagini electronice și apoi ampli: 
ficîndu-le (n.a.). 

şi cîmpul său de gravitație sînt enorme... Mă tem câ 
ne-am întîlnit tocmai cu un asemenea corp ceresc... 

— Si atunci? R 

— Nu ştiu nici eu. Carburantul ne e pe sfîrşite, iar 
noi ne îndreptăm mereu spre astru. Ar trebui să reducem 
viteza „,Iantrei“ pînă la a mia parte din unitatea abso- 
lută, spre a putea obţine un unghi de deviere suficient 
de mare. Dacă nu ne ajunge nici carburantul planetar, 
nava noastră va continua să se apropie necontenit de 
steaua de fier, pînă se va prăbuși. 

Ingrid tresări nervos. Beer îi netezi cu o mișcare 
duioasă braţul gol. 

Șeful expediției trecu la masa de comandă, concen-- 
trîndu-se asupra aparatelor. Tăceau cu toţii, ţinîndu-şi 
respirația ; tăcea şi Niza Krit, care se trezise între timp 
şi pricepuse instinctiv gravitatea situaţiei în care se 
aflau. Nu mai aveau carburant decît cel mult pentru 
încetinire, dar, pierzînd viteza, astronava putea tot mai 
greu să se smulgă, fără ajutorul motoarelor, din cîmpul 
de atracţie al stelei de fier. Desigur, dacă .,lantra“ nu 
s-ar fi apropiat chiar atît de mult și dacă Lyn și-ar fi dat 
seama la timp... Dar ce mîngiiere se mai putea găsi 
acum în aceste zadarnice „dacă“ ? 

După vreo trei ore, Erg Noor se hotărî. Ritmul vi: 
guros al motoarelor trigger zgudui nava. „Tantra“ își 
încetini mersul. Trecu o oră, apoi două, trei, patru... 
Șeful expediției făcu o mişcare imperceptibilă. Simţiră 
cu toţii o senzaţie groaznică, un fel de leşin. Înspăi- 
mîntătorul astru cafeniu dispăru de pe ecranul din 
faţă, mutîndu-se pe cel de-al doilea. Lanţurile invizibile 
ale atracției continuau să încătuşeze nava şi se mani- 
festau în aparate. Erg Noor smuci manetele spre el şi 
motoarele se opriră. 

— Am scăpat! şopti uşurat Pel Lyn. Dar șeful 
expediției își întoarse încet spre el privirea. 

— Nu! Mai avem doar rezerva intangibilă de car- 
buranțţi, păstrată pentru rotirea orbitală şi coborire. 

— Ce-i de făcut atunci? 

— Să aşteptăm. Am reuşit să deviez puţin astro- 
nava. Totuşi trecem mult prea aproape de stea. În 
clipa de faţă se desfăşoară o luptă crîncenă între forța 
ei de atracţie şi viteza în descreştere a „„Tantrei“. 
Aceasta înaintează acum cu viteza unei rachete sele- 
nare şi, dacă va reuşi să se depărteze, ne vom îndrepta 
spre Soare. Ce-i drept, durata călătoriei noastre se va 
mări simţitor. Peste vreo treizeci de ani vom lansa ape- 
lul nostru și după încă opt, ne va sosi ajutorul... 

— Treizeci şi opt de ani! şopti Beer, abia auzit, la 
urechea ÎIngridei. Aceasta îl trase de mînecă și-i în- 
toarse spatele. 

Erg Noor se lăsă pe rezemătoarea fotoliului cu mii- 
nile pe genunchi. Oamenii tăceau, aparatele cîntau în- 
cet. În acordurile normale ale aparatelor de bord, se 
amesteca de astă dată o melodie stranie discordantă 
şi care, tocmai de aceea, părea amenințătoare. Era che- 
marea stelei de fier, resimţită aproape fizic, puterea 
reală a masei sale negre, ce urmărea nava extenuată. 

Obrajii Nizei Krit ardeau, inima îi bătea repede în 
piept. Așteptarea aceasta inactivă devenea insuportabilă 
pentru tînăra fată. 

„Timpul abia se tira. La postul central de comandă, 
astronauții treziţi din somn apăreau unul după altul; 
curînd se adunară toţi cei paisprezece membri ai expe: 
diţiei. | 

„Tantra“ îşi încetinea' zborul într-o progresie mult 
prea rapidă faţă de viteza de depărtare *, pentru a 
putea scăpa de steaua de fier. Uitînd de mîncare şi de 
somn, rămaseră cu toţii de veghe. Orele treceau într-o 
tăcere apăsătoare. Drumul „,Tantrei“ devenea din ce 
în ce mai curb. Cînd ea se angajă pe elipsa orbitei fa- 
tale, soarta astronavei deveni limpede tuturora. 

Un urlet neaşteptat îi făcură să tresară. Astronomul 
Pur Hiss sări de la locul său și începu să dea din mi.ini. 


+ Viteza de depărtare — viteza care permite  înfrîngerea 


forţei de gravitație a unui corp ceresc și desprinderea în spaţiul 
cosmic (n.a.). 

Faţa lui schimonosită era de nerecunoscut; nu mai 
semăna cu un om din Era Marelui Cerc. Spaima, mila 
faţă de sine însuşi şi setea de răzbunare alungaseră de 
pe chipul savantului orice urmă de intelectualitate. 

— Ele de vină, el! zbieră Pur Hiss, arătîndu-l cu 
degetul pe Pel Lyn. Imbecilul, viermele ăsta fără 
creier !... Astronomul se opri, încercînd să-şi amintească 
înjurăturile străbunilor, de mult ieşite din uz. 

Niza, care stătea lingă el, se trase cu scîrbă la o 
parte. Erg Noor se ridică în picioare. 

— Condamnarea unui tovarăş nu ne poate fi de 
nici un folos. Timpurile cînd greşelile puteau fi preme- 
ditate au trecut de mult. În cazul de faţă (Noor 
manipulă mașina electronică de calculat), după cum 
vedeţi, probabilitatea unei erori reprezintă treizeci la 
sută. inînd seama şi de depresiunea inevitabilă care 
survine spre sfîrşitul orelor de gardă, ca şi de zguduirea 
produsă în organism din pricina legănării navei, nu mă 
îndoiesc că şi dumneata, Pur Hiss, ai fi comis aceeaşi 
greșeală ! 

— Dar dumneata ? strigă astronomul ceva mai puţin 
furios. 

— Eu n-aş fi comis-o. Mi s-a mai întîmplat să văd 
destul de aproape un monstru asemănător în timpul 
celei de a 36-a expediţii astrale... Cea mai mare vină o 
port eu : crezînd că voi conduce personal astronava în 
regiunea nestudiată, n-am prevăzut chiar totul, limitîn- 
du-mă la simple instrucţiuni ! 

— Dar cum puteai şti că, fără dumneata, 'vor ni- 
meri tocmai în regiunea aceasta ? interveni Niza. 

— Trebuia să ştiu acest lucru, răspunse ferm Erg 
Noor. Dar despre aceasta ar avea sens să vorbim nu- 
mai pe Pămînt... 

— Pe Pămînt! ţipă Pur Hiss şi pînă şi Pel Lyn se 
încruntă îngrijorat. Să vorbeşti astfel cînd totul este 
pierdut şi nu te aşteaptă decît pieirea!? 

— Nu, nu pieirea, ci o luptă diîrză, răspunse calm 
Erg Noor, așezîndu-se pe fotoliul din faţa mesei. Luaţi 

loc. Avem tot timpul pînă ce „Tantra“ va descrie o re- 
voluţie și jumătate... 

Cei de faţă se supuseră în tăcere. Niza schimbă cu 
biolugul un zîmbet triumfător, în ciuda situaţiei lor 
desperate. 

— Steaua aceasta are incontestabil o planetă, poate 
chiar și două, dacă ar fi să judecăm după curbele izo- 
gravelor urmă Erg Noor, făcînd rapid o schemă remar- 
cabilă prin precizia ei : Planetele astea trebuie să fie de 
dimensiuni mari și, în consecinţă, să aibă și atmosferă. 
N-avem însă deocamdată nevoie să coborim, deoarece 
avem provizii mari de oxigen atomic * în stare solidă. 

Erg Noor tăcu o clipă, adunîndu-şi gîndurile, apoi 
reluă : | 

— Ne vom roti în jurul planetei, în felul unui sate- 
lit. Dacă atmosfera planetei se va dovedi respirabilă și 
ne vom fi cheltuit tot aerul, restul de carburant planetar 
ne va permite să descindem şi să trimitem un apel. 
Peste o jumătate de an vom fi calculat direcţia. Atunci 
vom transmite rezultatele privitoare la Zirda, vom 
chema o astronavă de salvare și iată-ne scoşi din 
încurcătură. 

— Dacă vom reuşi... se strimbă Pui Hiss, căutînd 
să-şi stăpînească. bucuria. | 

— Da, dacă vom reuşi! repetă Erg Noor. Dar țelul 
este clar, deci trebuie să ne concentrăm toate forțele ca 
să-l realizăm. Dumneata, Pur Hiss, împreună cu Ingrid 
veţi avea sarcina să observați şi să calculați dimen- 
siunile planetelor ; Beer şi Niza vor calcula, în funcţie 
de masa planetelor, viteza de depărtare, iar cu aJu- 
torul ei — viteza orbitală și radiantul optim **. 


1 Oxigen atomic solidificat — oxigen sub formă de atomi 
izolaţi, nu în stare moleculară. (02). Oxigenul atomic dă reacţii 
chimice mai intense și permite o comprimare mai mare decit în 
stare moleculară (n.a.). 

** Radiantul optim € cea mai favorabilă rază a orbitei des- 
crisă de o astronavă în jurul unei planete, în afara atmosferei 
acesteia. Depinde şi de dimensiunile şi de masa planetei (noţiune 
fantastică — n.a.) 

Cercetătorii începură să se pregătească şi pentru 0 
eventuală descindere. Biologul, geologul şi medicul pu- 
neau la punct pentru lansare o staţie-pilot automată. 
Mecanicii reglau radiolocatoarele și proiectoarele de cobo- 
rîre, montau racheta-satelit pentru transmiterea comu- 
nicărilor pe Pămînt. 

După spaima și desperarea prin care trecuseră, lu- 
crau acum cu un spor deosebit, întrerupîndu-se numai 
în timpul cînd astronava începea să se legene intrînd 
în vîrtejurile gravitaţiei. Dar acum viteza ,,Tantrei“ era 
simţitor micşorată, şi oscilaţiile ei nu mai erau atît de 
primejdioase pentru organismul uman. 

Pur Hiss şi Îngrid stabiliră prezenţa a două pla- 
nete. Au fost nevoiţi să renunţe la încercarea de a se 
apropia de cea exterioară : uriașă și rece, învăluită în- 
tr-o atmosferă groasă, probabil otrăvitoare îi amenința 
cu pieirea. Și dacă era vorba să aleagă felul de moarte, 
parcă era preferabil să se prefacă în scrum lîngă su- 
prafaţa unei stele de fier decît să piară în bezna unei 
atmosfere amoniacale, înfundîndu-şi nava în gheţuri 
groase de mii de kilometri. Sistemul solar are şi el 
planete uriaşe atît de înfricoşătoare.: Jupiter, Saturn, 
Uranus, Neptun. 

„Tantra“ se apropia inevitabil de steaua de fier. 
După nouăsprezece zile dependente, astronauții reuşiră 
să precizeze dimensiunile planetei interioare : era mai 
mare decit Pămîntul. Aflată la o distanță foarte mică 
de astrul ei, de fier, ea se învirtea în jurul lui cu o 
viteză nebună : anul era pentru ea cel mult de două sau 
trei luni terestre. Steaua invizibilă T o încălzea probabil 
suficient cu razele-i negre: în cazul în care avea o 
atmosferă, viaţa era posibilă pe suprafaţa ei, ceea ce 
ar fi făcut ca descinderea să fie deosebit de primej- 
dioasă... | 

O viaţă străină, dezvoltată în condiţiile altor pla- 
nete, pe alte căi de evoluţie, deși păstrind forma 
generală a corpurilor albuminoide, era extrem de dăună- 
toare pentru locuitorii pămîntului. ]munitatea organis- 

melor pe care pămiîntenii o elaboraseră în decurs de mi- 
lioane de veacuri, luptînd împotriva rezidurilor nocive 
şi a bacteriilor patogene era ineficace în alte părţi. Și, 
în aceeaşi măsură, viaţa de pe acele planete era primej- 
duită în condiţiile terestre. 

Activitatea elementară a vieţii animale — de a ucide 
şi a devora — se manifestă cu o înfiorătoare cruzime 
în cazul cînd fiinţe din lumi diferite vin în contact. 
Cele dintii cercetări întreprinse pe planete locuite, dar 
fără oameni, fuseseră însoţite de izbucniri de boli ne- 
maipomenite, de epidemii fulgerătoare, de agenți vătă- 
mători care se înmulțeau cu o iuţeală monstruoasă. 
Însă și lumile locuite de ființe omenești gînditoare 
întreprindeau nenumărate experienţe şi pregătiri preala- 
bile înainte de a stabili o legătură interastrală directă. 
Pe Pămiîntul nostru, depărtat de zonele centrale ale Ga- 
laxiei *, unde abundă viaţa, n-au ajuns încă oaspeţi de 
pe planetele altor stele, reprezentanţi ai altor civilizaţii. 
Abia de curînd, Consiliul Astronautic încheiase pregă- 
tirile pentru primirea prietenilor ce trebuiau să ne so- 
sească de pe stelele mai apropiate făcînd parte din 
constelaţiile Ophiuchus, Lebăda, Ursa Mare şi Phoenix. 

Îngrijorat de eventualitatea unei întilniri cu orga- 
nisme vii,. necunoscute, Erg Noor dispuse să se scoată 
din depozite mijloacele de protecție biologică. 

În cele din urmă, „Tantra“ îşi echilibră viteza orbi- 
tală cu aceea a planetei interioare a stelei de fier şi 
începu să se rotească în jurul ei. Suprafaţa tulbure, 
brună a globului, sau mai de grabă atmosfera lui lu- 
minată de reflexele sîngerii ale uriaşei stele nu era 
vizibilă decit prin intermediul invertorului electronic. 
Toţi membrii expediției, fără excepţie, erau ocupați 
lîngă aparate. 

— "Temperatura suprafeţei straturilor pe partea lu- 
minată : trei sute douăzeci de grade Kelvin! *”. 

* Sistemul solar din care face parte Pămiîntul se află spre 
marginea vestică a Galaxiei, adică a universului nostru (n.r.). 


** Temperatura K — temperatură după gradaţia absolută 
Kelvin: 09 ma — 273, 8% (na.). 

— Rotaţia în jurul axei — aproximativ 20 de zile. 

— Radiolocatoarele atestă prezenţa apei și a sca- 
tului. , 

— Grosimea atmosferei — 1.700 de kilometri. 

— Masa e de 43,2 ori mai mare decît aceea a 
Pămîntului. 

Comunicările se succedau neîntrerupt, caracteristicile 
planetei devenind .din ce în ce mai precise. 

Erg Noor aduna cifrele obţinute și datele necesare 
pentru calcularea regimului orbital. 43,2 mase terestre... 
planeta era deci mare. Forţa de gravitație era capabilă 
să strivească nava de sol. Oamenii se vor transforma 
în niște biete insecte încleiate... 

Șeful expediției își aduse aminte de relatările înspăi- 
miîntătoare. Jumătate de domeniul legendei, jumătate 
reale, cu privire la astronauții care au nimerit pe pla- 
nete gigante. Navele interastrale de odinioară își gă- 
seau adesea pieirea din pricina vitezei lor reduse și a 
carburantului lor prea slab. Își închipui urletul motoa- 
relor și tremurul convulsiv al navei, care nemaiputîn- 
du-se smulge, se lipea de suprafaţa planetei. Nava rămi- 
nea întreagă, frîngîndu-se doar oasele oamenilor, care 
încercau să se tîrască în interiorul ei. Groaza de ne- 
descris a acestor catastrofe răzbea în strigătele între- 
tăiate ale ultimelor mesaje, în transmisiunile de adio... 

O asemenea primejdie nu ameninţa echipajul „,Ian- 
trei“ cît timp aceasta urma să se rotească în jurul pla- 
netei. Dacă însă vor fi nevoiţi să coboare pe suprafaţa 
ei, numai oamenii cei mai puternici vor izbuti să ducă 
povara propriului lor trup în viitorul lor adăpost, în 
care aveau să stea zeci de ani... Vor reuși oare să 
supravieţuiască în asemenea condiţii, sub o greutate 
copleșitoare, în noaptea veșnică a soarelui infraroșu, în 
acea atmosferă compactă ? Oricum ar fi, mai exista 
totuși speranţa unei salvări. N-aveau altă alegere. 

„Tantra“ evolua aproape de marginea atmosferei. 
Astronauții nu puteau scăpa ocazia de a cerceta o pla- 
netă pînă atunci necunoscută, aflată la o depărtare re- 

latiy mică de Pămînt. Latura luminată sau, mai bine 
zis, încălzită a planetei se deosebea de cea umbrită nu 
numai printr-o temperatură mult mai înaltă, dar și prin 
enorme acumulări de electricitate, care tulburau chiar 
și funcționarea puternicelor radiolocatoare, denaturîn- 
du-le aproape complet indicaţiile. Erg Noor hotări să 
întreprindă studierea planetei cu ajutorul staţiilor: 
bombă. Lansară o staţie fizică *, și automatul îi informă 
în curînd despre existența uimitoare a oxigenului liber 
în straturile atmosferei neonoazotice **, ca şi despre 
prezența vaporilor de apă la o temperatură de douăspre- 
zece grade deasupra lui zero. Condiţiile acestea erau, în 
linii mari, asemănătoare cu acelea pămîntești. Numai 
presiunea atmosferică era superioară cu patru zecimi 
și atracţia întrecea de peste 2,5 ori pe aceea a globului 
nostru. | 

— Aici se poate totuși trăi! — spuse cu un zîmbet 
palid biologul, transmiţînd șefului comunicările staţiei. 

— Dacă putem trăi noi, pe această planetă sumbră, 
cu siguranță că vor fi existînd acolo şi alte fiinţe vii, 
probabil mărunte și dăunătoare. 

Pentru cea de a 15-a tură a astronavei, pregătiră 
o staţie bombă cu un puternic teleemițător. Dar cea 
de-a doua stațiune fizică, lansată în umbră după ce pla- 
neta se rotise cu 120”, dispăru mai înainte de a fi 
transmis vreun semnal. 

— 0 fi nimerit într-un ocean, presupuse geologul 
Bina Led, mușcîndu-și de necaz buzele. 

— Vom fi nevoiţi să facem sondaje cu ajutorul ra- 
diolocatorului principal, mai înainte de a lansa televi- 
zorul robot. N-avem decît două. 

Trimiţînd un fascicul de radiaţii dirijate, „Tantra“ 
evolua în jurul planetei, sondînd contururile continen- 
telor și ale mărilor, neclare din cauza deformării. După 
un timp, se precizară marginile unei cîmpii uriașe, care 


+ Staţie fizică-robot care determină condiţiile fizice de pe 
suprafaţa unei planete (noţiune fantastică — n.a.). | 
wk Atmosferă formată din azot și nean în amestec (n.r.). 

inainta în mijlocul unui ocean sau despărțea două mări, 
aproape la ecuatorul planetei. Proiectorul navei mătură 
în zig-zag cu lumina lui o zonă lată de două sute de 
kilometri. Deodată, pe ecranul radiolocatorului se 
aprinse .un punct luminos. Un șuierat le biciui nervii 
încordaţi, confirmînd că n-au în faţa lor o halucinație. 

— Metal! exclamă geologul. Zăcăminte deschise. 

Erg Noor clătină din cap: 

— Deşi n-a durat decît o clipă, am putut distinge 
contururi precise. Este fie o bucată mare de metal — 
un meteorit, fie... 

— O navă! rostiră în același timp Niza și biologul. 

—  Închipuiri! mormăi Pur Hiss. 

— Sau, poate, realitate, răspunse Erg Noor. 

— În orice caz, discuţia n-are nici un rost, nu voi 
să dezarmeze Pur Hiss. Tot n-avem nici o posibilitate 
să 'controlăm. Doar n-o să coborim... 

— Vom verifica acest lucru peste trei ore, cînd vom 
ajunge din nou deasupra acestei cîmpii. Vă âtrag aten- 
ţia că obiectul metalic se află pe un „teren“ pe care 
Și eu l-aș fi ales pentru descindere. Vom lansa postul 
nostru de televiziune tocmai acolo... Reglaţi fasciculul 
radiolocatorului la un avans de șase secunde! 

Planul trasat de șeful expediției izbuti, şi „Tantra“ 
porni pentru a doua oară să înconjoare timp de trei ore 
planeta întunecată. Acum, apropiindu-se de cîmpia con- 
tinentală, nava fu întîmpinată de o comunicare a tele- 
robotului. Oamenii își aţintiră privirile avide asupra 
ecranului luminat. Raza vizuală se conectă cu un ţăcănit 
ușor și începu să se deplaseze asemenea unui ochi ome- 
nesc, dibuind contururile obiectelor aflate în fundul 
abisului întunecat. Key Beer își închipui limpede cum 
se răsucește capul mobil al stației, asemenea unui far, 
ieșit de sub carapacea tare. În zona luminată de raza 
automatului, se perindau rîpe scunde, dealuri, văi șer- 
puitoare și negre. Deodată, în timp ce raza smulgea 
din umbră marginile unui platou, pe ecran trecu viziu- 
nea unui contur scînteietor în formă de pește, apoi în- 
tunericul se așternu din nou. 

— 0 astronavă! izbucni din mai multe piepturi. 

Niza îi aruncă lui Pur Hiss o privire triumfătoare. 
Ecranul se stinse, deoarece „,lantra“ se depărtase iar 
de postul televizor. Dar biologul Eon Tal apucase să 
fixeze pelicula clișeului electronic. Cu degetele tremu- 
rînd de nerăbdare, introduse filmul în proiectorul ecra- 
nului emisferic *, ai cărui pereţi interiori oglindiră o 
imagine mărită. 

lată botul fuselat, cu profilul atît de familiar, par- 
tea dinapoi mai umflată, creasta înaltă a dispozitivului 
de echilibrare... Oricît de neverosimilă era această pri- 
veliște, oricît de neînchipuit ar fi părut o asemenea în- 
tilnire pe o planetă cufundată în întuneric, era totuși, 
într-adevăr, o astronavă terestră! Stătea în poziţie 
orizontală, ca la un aterizaj normal, sprijinită pe supor- 
turi puternice, nevătămată, de parcă abia acum ar fi 
coborit pe planeta stelei de fier. 

Descriindu-și cercurile, foarte rapide din cauza 
apropierii mari de planetă, „Tantra“ trimitea semnale 
care rămîneau fără răspuns. Trecură cîteva ore. La pos- 
tul de comandă se adunaseră din nou toţi cei paispre- 
zece ' membri ai expediției. Erg Noor, care stătuse pînă 
acum pe gînduri, se ridică în picioare. 

— Cred că va trebui să descindem. Poate că fraţii 
noștri au nevoie de ajutor, poate că nava lor a fost 
deteriorată şi nu mai poate să se întoarcă pe Pămînt. 
În cazul acesta preluăm anamezonul lor, şi iată-ne pe 
toți salvaţi. Să lansăm o rachetă de salvare n-are rost. 
Ea n-o să ne poată furniza carburant și va consuma 
atîta energie, încît n-o să mai avem cu ce trimite pe 
Pămînt semnalul. 

— Dar dacă şi nava lor a ajuns aici tot din lipsă 
de anamezon ? întrebă prudent Pel Lyn. 

— Atunci trebuie să le fi rămas încărcăturile ionice 
planetare ; nu puteau să fi consumat chiar totul. Uita: 
ți-vă : nava are o poziţie normală, așadar au coborit 


* Ecran pentru obținerea de imagini stereoscopice (noţiune 
fantastică — n.a.). 

cu ajutorul motoarelor planetare. Vom lua carburantul 
ionic, apoi vom decola din nou, și, trecînd. în poziție 
orbitală, vom chema și vom aștepta ajutor din partea 
Pămîntului. În caz de reușită, nu vor trece decit opt 
ani. lar dacă vom reuși să ne procurăm anamezon, am 
cîștigat bătălia. 

— Dacă însă carburantul lor planetar nu este ionic, 
ci fotonic? — își exprimă îndoiala unul dintre ingineri. 

— ÎL vom putea folosi la motoarele principale, cu 
condiția de a adapta la ele cupele reflectoare ale mo- 
toarelor auxiliare. 

— După cîte văd, ai cîntărit totul! sc dădu bătut 
inginerul. d 

— Mai rămîne totuși riscul coboririi pe solul unei 
planete grele, precum și acela de a rămîne acolo, bom- 
băni Pur Hiss. Această lume a beznei te îngrozește chiar 
numai închipuindu-ţi-o. 

— Riscul rămîne, de bună seamă. Dar în situaţia 
noastră oricum, el există, și nu prea cred că l-am mări 
cu ceva. De fapt, planeta pe care s-a așezat astronava 
nu este chiar atît de rea! Numai de ne-am putea-o 
salva pe ,„,lantra“ ! 

Erg Noor se uită pe cadranul egalizatorului de vi- 
teze și se apropie repede de tabloul de comandă. O 
clipă, șeful expediției rămase în faţa manetelor și a 
vernierelor de conducere. Degetele mîinilor lui mari se 
mișcau, căutînd parcă acorduri pe un instrument mu- 
zical : . spatele i se încovoie tot mai mult, iar fața îi 
împietri. 

Niza Krit se apropie de șeful ei, îi luă cu îndrăz- 
neală mîna dreaptă și-și lipi obrazul neted, fierbinte 
de emoție, de palma acestei miini prietene. Erg Noor 
o privi cu recunoștință, mîngîie părul bogat al fetei și 
se îndreptă din mijloc. 

— Pornim spre straturile inferioare ale atmosferei! 
— spuse el tare conectind semnalul. 

Chemarea răsună în toată nava; membrii echipa- 
jului se îndreptară în grabă la locurile lor şi se legară 
de scaune, prevăzute cu puternice amortizoare hidraulice. 

Erg Noor se lăsă. în braţele moi ale fotoliului de 
coborîre ieșit dintr-o trapă din faţa mesei de comandă. 
Se auzi bubuitul motoarelor planetare, şi astronava, 
vuind puternic, porni în picaj în întîmpinarea stîncilor 
și a oceanelor planetei necunoscute. 

Radiolocatoarele și reflectoarele infraroşii sondau 
întunericul de sub ei. Pe altimetru, lingă cifra fixată 
(cincisprezece mii de metri), ardeau lumini roșii. Munţi 
mai înalți de zece kilometri nu Erau de așteptat pe o 
planetă unde atît apa, cît și căldura emanată de soarele 
negru, lucrau la nivelarea suprafeţei, întocmai ca şi pe 
Pămînt. 

Chiar de la primul zbor de cercetare reușiră să des- 
copere, pe cea mai mare parte a planetei, în loc de 
munți, doar înălțimi de mică importanţă, abia ceva mai 
mari decît pe Marte. Părea că orogeneza * încetase de 
tot, ori se întrerupsese. 

Erg Noor mută limitatorul de altitudine la două mii 
de metri și conectă puternice proiectoare. Sub astro- 
navă se întindea un uriaș ocean, o'adevărată mare a 
groazei. Talazuri negre ca păcura se înălțau deasupra 
unor adîncuri misterioase. 

Ștergîndu-și fruntea asudată de eforturile făcute, 

biologul căută să prindă reflexul luminos al apei, cu 
ajutorul unui aparat foarte sensibil care determina 
albedoul ** pentru a cunoaște salinitatea sau minerali- 
zarea acestui ocean al tenebrelor. 
+ Luciul negru al apelor făcu loc unei întunecimi 
mate : începea uscatul. Razele încrucișate ale reflec- 
toarelor croiau un drum îngust printre pereţii de beznă. 
Pe acest drum apăreau pe neaşteptate culori, petele 
gălbui ale nisipului ori suprafața unor grinduri stîn- 
coase de un verde-cenușiu. 

Ascultind de mîna experimentată a șefului expedi- 
ției, „Tantra“ zbura deasupra continentului. 


* Orogeneză (geologie) — totalitatea fenomenelor care duc 
la formarea munţilor (n.r.). 
wi Albedo — raportul dintre cantitatea de lumină difuzată şi 


cantitatea de lumină absorbită de o suprafață luminată (m.r.). 

În cele din urmă, Erg Noor descoperi cîmpia cu 
pricina. Din cauza micii sale altitudini, nu putea fi nu- 
mită un platou. Era totuși evident că eventualele fluxuri 
şi furtuni ale oceanului întunecat nu puteau ajunge la 
nivelul acestei cîmpii, înălțată deasupra zonelor mai 
joase ale uscatului aproximativ cu o sută de metri. 

Radiolocatorul din față „de la babord scoase un șu- 
ierat. „Tantra“ își îndreptă razele proiectoarelor spre 
direcția indicată. Acum se vedea deslușit că era vorba 
de o astronavă de prima clasă. Blindajul care-i acope- 
rea partea din faţă, executat din iridiu anizotrop”* 
strălucea la lumină ca nou. În apropiere nu se zărea 
nici un fel de construcție provizorie, nu ardea nici o 
lumină ; astronava stătea nemișcată, întunecoasă, ne- 
reacţionînd în nici un fel la apropierea „,Tantrei“. Ra- 
zele proiectoarelor alergară mai departe și scăpărară 
brusc, reflectate de un imens disc albastru cu mulări 
în spirală, şi împlîntat pieziş pe o muche în solul negru. 
Timp de o clipă, observatorilor li se păru că dincolo 
de disc se zăresc niște stînci, iar mai departe un întu- 
neric şi mai adînc. Probabil că acolo era o rîpă sau o 
coborîre ducînd undeva, în vale... 

Un urlet asurzitor zgudui întregul corp al ,,Tantrei“. 
Erg Noor voia să coboare cît mai aproape de astronava 
descoperită, și prevenea echipajul ei, care s-ar fi putut 
afla în zona primejdioasă, pe o rază de aproximativ o 
mie de metri de la locul descinderii. Bubuitul cumplit 
al motoarelor planetare răzbătea pînă în interiorul na- 
vei; pe ecrane apăru un nor format din particule incan- 
descente ale solului. Podeaua începu să se ridice, luînd 
o poziţie verticală. Articulațiile hidraulice întoarseră 
însă lin și fără zgomot fotoliile, spre a le menţine pa- 
ralel la orizont. 

Din pîntecele navei se desprinseră uriaşi suporţi 
articulaţi, care trebuiau să amortizeze șocul produs de 
contactul cu solul lumii străine. O izbitură, o zguduitură, 


+ O substanţă este anizotropă atunci cînd cristalele ei au pro- 
prietăţi diferite pe direcţii diferite (n.r.). 

încă una! „,lantra“ își legănă botul, apoi, în clipa în 
care i se opriră motoarele, rămase și ea nemișcată. Erg 
Noor ridică mîna spre tabloul de comandă, aflat acum 
deasupra capului său, și trase de maneta care deco- 
nectă suporţii. Astronava începu să-şi lase botul în jos, 
încet, prin smucituri scurte și, în cele din urmă, își 
reluă poziţia orizontală. Descinderea fusese terminată. 
Ca totdeauna în asemenea împrejurări, organismul ome- 
nesc fusese supus unei zguduiri atît de puternice, încît 
toţi membrii echipajului, pe jumătate culcaţi în foto- 
liile lor, au avut nevoie de oarecare timp ca să-și vină 
în fire. 

Se simțeau striviţi de o greutate enormă. Abia dacă 
puteau să se ridice, ca după o boală grea. Cu toate 
acestea, neastimpăratul biolog apucase să ia o probă 
a aerului. | 

— E respirabil! îi înștiinţă el pe ceilalţi. Voi face 
îndată analiza microscopică. 

— Inutil! răspunse Erg Noor, desfăcînd ambala- 
jul fotoliului de coborire.. Nu putem în nici un caz 
părăsi nava fără scafandri. S-ar putea să existe aici 
bacterii şi virusuri extrem de primejdioase. 

În cabina de ecluzare, lîngă ieșire, fuseseră pregă- 
tiți din vreme scafandri biologici Și „„scheletele săltă- 
toare“ * care trebuiau trase peste scafandri. 

După ce rătăciseră timp de șase ani prin genunile 
interastrale ocupanții navei erau cu toții nerăbdători 
să simtă odată sub picioare solul, fie el și unul străin. 
Key Beer, Pur Hiss, Ingrid, doctorul Luma și doi ingi- 
neri mecanici trebuiau să rămînă în interiorul navei, de 
gardă la radio, la proiectoare și aparate. 

Niza se ţinea deoparte, cu casca în mînă. 

— Ai rămas pe gînduri, Niza? o întrebă șeful 
expediției, care verifica staţia de radio din casca lui. 
Să vizităm astronava! 

* Schelete săltătoare — carcase de oţel, îmbrăcate în piele 
şi înzestrate cu'un motor electric, cu arcuri şi amortizoare; ser- 


veau la deplasări individuale, în condiţiile unei forțe de gravi- 
tație sporită (noţiune fantastică — n.r.). 

— Cred..., tinăra fată şovăi. Am impresia că este 
moartă, că se află aici de multă vreme. Încă o catas- 
trofă, încă o jertfă a neînduratului Cosmos. Înţeleg, 
e ceva inevitabil, dar nu e totuși mai puţin dureros... 
mai cu seamă, după cele întîmplate. pe Zirda, după 
„Algrab“... 

— Poate că pieirea acestei astronave ne va salva 
viaţa, remarcă Pur Hiss, îndreptînd o lunetă cu focarul 
scurt spre nava cufundată în întuneric. 

Cei opt exploratori pătrunseră în camera de trecere 
ȘI se opriră în așteptare. 

— Introduceţi aer! comandă Erg Noor celor rămași 
în interiorul navei, despărțiți acum de un perete de ne- 
pătruns. 

Numai după ce presiunea din cameră ajunse la 10 
atmosfere, fiind astfel superioară celeia din exterior, 
vinciurile hidraulice deschiseră ușa etanșă. Presiunea 
aerului îi aruncă pe oameni afară, fără să permită vre- 
unui element dăunător din lumea cea străină să pătrundă 
în interiorul acestui fragment al Pămîntului. Ușa se 
inchise la loc cu o viteză vertiginoasă. Raza proiecto- 
rului așternu un drum puternic luminat, pe care explo- 
ratorii porniră șonticăind pe picioarele lor cu arcuri, 
abia tîrîndu-și trupurile grele. La capătul căii lumi- 
noase se înălța o navă enormă. Un kilometru și jumă- 
tate de drum li s-a părut o distanţă extraordinar de 
lungă, atît din cauza nerăbdării lor, cît și din pricina 
zdruncinăturilor puternice produse de salturile greoaie 
pe solul inegal, presărat cu pietre mărunte şi puternic 
încălzite de soarele cel negru. 

Prin atmosfera densă, saturată de umiditate, ste- 
lele se zăreau ca niște pete palide cu contururi nelă- 
murite. În locul strălucitoarei splendori a Cosmosului, 
cerul de aici nu oferea decît schiţări de constelații, ale 
căror slabe, roşiatice luciri nu puteau înfrunta bezna 
de la suprafaţa planetei. 

Pe tenebrele înconjurătoare, astro-nava se desprin- 
dea puternic reliefată. Stratul gros de borazon-zirconiu 

cu care îi era ucoperit blindajul se uzase pe alocuri: 
probabil că ea călătorise mult timp prin Cosmos. 

Fon Tal scoase o exclamaţie care răsună în recep- 
toarele tuturor radiourilor din căști. Arătă cu mîna ușa 
larg deschisă, căscată ca o pată neagră, și un lift mic 
lăsat în jos. Pe solul de lîngă acest lift și dedesubtul 
navei creșteau, fără doar și poate, niște plante. Lujerii 
lor groși susțineau cam la un metru înălțime corole ne- 
gre, frunze sau flori de formă parabolică și zimţate pe 
margini. Îngrămădirea aceea de roţi dinţate negre și 
nemișcate avea un aspect sinistru. Dar şi mai mult te 
punea pe gînduri ușa larg deschisă și mută. Plantele 
neatinse și o ușă deschisă — aceasta însemna că oame- 
nii n-au mai folosit de mult această cale, nu mai apără 
mica lor lume terestră de asaltul lumii străine. 

Erg Noor, Eon și Niza pătrunseră în ascensor. Șeful 
expediției răsuci maneta de pornire. Mecanismul se puse 
în funcţiune cu un scriîșnet ușor și-i sui, docil, pe cei 
trei cercetători în camera de trecere, cu ușa larg des- 
chisă. După ei se urcară și ceilalți. Erg Noor transmise 
„„Tantrei“ rugămintea să stingă proiectorul. Într-o clipă, 
cei cîțiva oameni se pierdură în abisul de beznă. Lumea 
soarelui de fier îi împresura acum de aproape, ca și 
cum ar fi vrut să soarbă sîmburele acesta plăpînd de 
viață pămîntească lipit de solul uriaşei și noptatecii 
planete. 

Aprinseră felinarele rofative fixate pe căști. Uşa 
interioară era închisă, dar nu încuiată, și cedă lesne. 
Exploratorii pătrunseră în culoarul din mijloc, orien- 
tîndu-se ușor în întuneric. Construcţia astronavei se 
deosebea de a ,,Tantrei“ doar prin detalii de puţină im- 
portanță. 

— A fost construită cu cîteva zeci de ani în urmă 
— spuse Erg Noor, apropiindu-se de Niza. Ea se în- 
toarse. Prin silicolul * căștii, faţa pe jumătate lumi- 


+ Silicol — material străveziu din compuși organici ai sili- 
ciului (noţiune fantastică — n.a.). 

nată a sefului părea enigmatică: Nu-mi vine a crede, 
urmă el, dar dacă este... | 

— „Vela“! exclamă Niza, uitînd de microfon, și 
văzu că toată lumea se întoarse spre ea. 

Grupul de recunoaștere pătrunse în încăperea prin- 
-cipală a navei în biblioteca-laborator, apoi în cabina 
centrală de comandă. Mișcîndu-se greoi în scheletul său 
săltător, clătinîndu-se și lovindu-se de pereţi, şeful ex- 

„pediţiei/ajunse în faţa tabloului principal de distribu- 
ţie. Reţeaua de iluminat era conectată, dar n-avea 
curent. În întuneric străluceau doar indicatoarele şi 
semnele fosforescente. Erg Noor găsi maneta ilumi- 
natului de siguranță și deodată, spre uimirea tuturor, 
se răspîndi o lumină slabă, care lor însă li se păru orbi- 
toare. Probabil că se aprinse și în apropierea ascenso- 
rului, deoarece în radiourile din căști se auzi glasul lui 
Pur Hiss, care se interesă de mersul cercetărilor. Răs- 
punsul i l-a dat Bina Led, geologul. Șeful rămase nemiș- 
cat în pragul cabinei de comandă. Niza îl urmări cu pri- 
virea și văzu sus, între ecranele din față, o inscripţie 
dublă — în limba terestră și în codul Marelui Cerc: 
„Vela“. Ceva mai jos, sub o linie, urmau indicativele 
galactice ale Pămîntului și coordonatele sistemului 
solar. 

Astronava dispărută cu optzeci de ani în urmă era 
descoperită astfel pe o planetă din sistemul unei stele 
negre, necunoscut mai înainte şi socotit mult timp 
doar un nor obscur... 

Cercetarea încăperilor n-a putut lămuri unde dispă- 
ruseră oamenii. Rezervoarele de oxigen nu fuseseră epui- 
zate, rezervele de apă și de alimente le-ar fi putut 
ajunge pentru cîţiva ani. Și totuși nicăieri nu se vedea 
nici o urmă, nici o rămășiță a echipajului ,,Velei“. 

Pe alocuri, pe culoare, în cabina de comandă și în 
bibliotecă se vedeau pe pereţi ciudate pete negre. Pe 
podeaua bibliotecii era de asemenea o pată, pe care se 
formase o coajă groasă, ca și cum s-ar fi uscat aici un 
lichid vărsat. În sala mașinilor, în faţa uşii deschise, 

ce ducea în ultimul compartiment, atirnau fire rupte, 
iar suporţii masivi ai dispozitivelor de răcire, făcuți 
din bronz fosforos, erau mult îndoiţi. Întrucît în restul 
navei totul era în perfectă stare, aceste deteriorări, care 
necesitaseră o lovitură foarte puternică, rămineau de 
neînțeles. Exploratorii căutară îndelung, dar nu reușiră 
să găsească nimic care să le poată explica dispariția 
și incontestabila pieire a echipajului „„Velei“. 

Între timp făcură o descoperire extrem de impor- 
tantă : rezervele de anamezon și de încărcături ionice 
planetare, găsite pe navă, asigurau „,lantrei“ decola- 
rea de pe planeta cea grea și drumul pînă la Pămînt. 

Comunicarea, transmisă imediat .,,lantrei“, împrăștie 
spaima ce cuprinsese echipajul de cînd astronava deve- 
nise prizoniera stelei de fier. Necesitatea unor lucrări 
îndelungate în vederea transmiterii unui mesaj pe Pă-: 
mînt era înlăturată. În schimb îi mai aștepta o muncă 
intensă, legată de transportul rezervoarelor de aname- 
zon. Sarcina aceasta, complicată în orice condiții, se 
transforma aici — pe o planetă cu o greutate aproape 
triplă faţă de aceea a Pămîntului — într-o problemă 
care cerea o mare inventivitate tehnică, un mare efort 
de gîndire. Dar oamenii din epoca Marelui Cerc erau 
bucuroși să rezolve asemenea probleme. 

Dintr-un magnetofon aflat la postul de comandă, 
biologul scoase banda neterminată a jurnalului de bord. 
Erg Noor și Eon Tal reușiră să deschidă safe-ul erme- 
tic închis, care conţinea documentele expediției. Tre- 
buiau să transporte o povară foarte mare: o mulţime 
de benzi de filme fotomagnetice, jurnale, observaţii și 
calcule astronomice. Dar oamenii de pe ,,Tantra“ ei în- 
șişi exploratori nu puteau părăsi descoperirea prețioasă. 

Frînți de oboseală, se întîlniră în biblioteca „,Tan- 
trei“ cu tovarășii lor, care ardeau de nerăbdare să afle 
amănunte. Aici în atmosfera familiară, așezați la o 
masă comodă, puternic luminată, bezna lugubră a lumii 
din afară ca și astronava moartă, păreau doar o închi- 
puire, un coşmar. Rămăsese numai forţa de gravitație 
a acestei planete înspăimîntătoare, o forță permanentă 

care-i apăsa pe toţi în așa măsură, încît orice mişcare 
le smulgea o strimbătură, de durere. Din lipsă de obiş- 
nuință, le era 'cît se poate de greu să-și coordoneze 
mișcările cu acelea ale „scheletului“ de oţel. Această 
nepotrivire le provoca zguduiri și șocuri violente. Deşi 
nu făcuseră decît o scurtă incursiune, erau frînţi de 
oboseală. Bina Led suferise, “pe cît se pare, o uşoară 
comoţie cerebrală ; dar pînă și ea, rezemată de masă. 
apăsîndu-și timplele cu mîna, refuză să plece mai înainte 
de a fi ascultat cea din urmă bandă a jurnalului de 
bord. Niza se aștepta -să afle lucruri cutremurătoare 
din înregistrarea aceasta, păstrată timp de opt decenii 
într-o navă moartă, pe suprafața înfiorătoarei planete. 
Își închipuise glasuri răgușite cerînd ajutor, ţipete de 
suferinţă, cuvinte tragice de adio. Tresări auzind din 
aparat un: glas sonor și rece. Pînă și Erg Noor, acest 
mare specialist în materie de zboruri interastrale, nu 
cunoștea pe nimeni din echipajul ,,Velei“. Compus ex- 
clusiv din tineri, grupul pornise în expediţia-i temerară 
spre Vega fără a fi trimis Consiliului Astronautic obiș- 
nuitele clișee ale membrilor săi. 

Glasul necunoscut expunea evenimentele petrecute la 
șapte luni după transmiterea celui din urmă mesaj către 
Pămînt. Cu un sfert de veac înainte, pe cînd străbă- 
teau centura de ghețuri cosmice de la hotarul sistemu- 
lui Vega, „„Vela“ fusese avariată. Reușiseră să repare 
spărtura produsă în partea dindărăt a navei și să-și ur- 
meze drumul; accidentul deteriorase însă reglajul de 
înaltă precizie al cîmpului de protecţie magnetică al 
motoarelor. După douăzeci de ani de luptă fură nevoiţi 
să le oprească. Timp de alţi cinci ani „Vela“ a zburat 
în virtutea inerției, pînă cînd fireasca imprecizie a tra- 
iectoriei i-a deviat: mersul. Atunci au trimis prima lor 
comunicare. Se pregăteau s-o trimită pe a doua, cînd 
astronava lor a nimerit în cîmpul de gravitație al ste- 
lei de fier. Pe urmă a păţit același lucru ca și „,lan- 
tra“, cu singura diferență că ne mai putînd folosi mo- 
toarele principale după ce frînă, „Vela“ nu mai era în 
stare să-și continuie zborul. Nu reuși să devină satelit 

al planetei, întrucît şi motoarele planetare de accele. 
raţie îi fuseseră scoase din funcțiune ca și cele cu ana: 
mezon. „Vela“ izbuti să coboare cu bine pe un podiş 
aflat în apropierea unei mări. Echipajul s-a apucat să 
îndeplinească cele trei sarcini care se ridicau în faţa 
lui : să încerce să repare motoarele, să trimită un apel 
Pămîntului și să studieze planeta necunoscută. N-au 
apucat însă nici să monteze turela de lansat rachete, 
cînd oamenii au început să dispară într-un chip mis- 
terios. Cei trimiși în căutarea lor nu se mai întorceau 
nici ei. Au sistat deci cercetările ; nici pentru construi- 
rea turelei nu mai părăseau nava decît cu toții îm- 
preună, iar în pauzele dintre orele de muncă îngrozitor 
de obositoare, din cauza marii forțe de gravitație, se 
odihneau îndelung în corabia lor astrală ermetic în- 
chisă. Grăbiţi să lanseze racheta, nici n-au întreprins 
măcar studierea unei cosmonave străine aflată în apro- 
piere de „Vela“ și — probabil — eșuată acolo de foarte 
mult timp... 

„Discul acela !“ îi trecu pprin minte Nizei. Întilni 
privirea lui Erg Noor, care ghicindu-i gîndul, dădu 
afirmativ din cap. 

Din cei paisprezece membri ai echipajului de pe 
„Vela“ mai rămăseseră în viață opt. Brusc, jurnalul de 
bord se întrerupse timp de trei zile, după care comu- 
nicările au fost reluate, de rîndul acesta de o voce înaltă 
de femeie tînără : 

„Astăzi, în ziua a douăsprezecea din luna a șaptea. 
anul trei sute douăzeci și trei din Fra Marelui Cerc, 
noi, toţi cei rămași în viață, am terminat pregătirea 
rachetei-emiţător. Mîine, la ora aceasta...“ 

Key Beer aruncă instinctiv o privire pe gradaţia în 
ore de pe panglica desfășurată în faţa lor — era ora 
cinci dimineața după timpul ,,Velei“ — cine ştie cit 
după cel al planetei... 

„Vom lansa pe o traiectorie bine calculată... — 
glasul se frînse, apoi se auzi din nou, de rîndul acesta 
mai asurzit, mai slab, ca și cum „femeia care vorbea 

şi-ar fi întors capul de la emiţător. Stabilesc contactul! 
Încă o dată...“ 

Aparatul tăcu, deşi panglica continua să se desfă- 
şoare. Ascultătorii schimbau între ei priviri emoţionate. 

— S-a întîmplat ceva! făcu Ingrid Ditra. 

Din magnetofon se auziră cuvinte precipitate, rostite 
de un glas înăbușit: „„Au scăpat doi... Laik n-a reușit 
să sară pînă... Ascensorul... N-au putut să închidă uşa, 
numai a doua! Mecanicul Sah Kton s-a tîrît spre mo- 
toare... Vom lovi cu planetarele... Ei sînt... doar furie 
Și groază...“ 

Banda s-a mai desfășurat un timp fără zgomot, apoi 
aceeași voce a- urmat : 

„Mi se pare că Kton n-a mai apucat... Am rămas 
singură, dar ştiu ce să fac. Înainte de a începe“... gla- 
sul ei suna acum mai puternic și mai convingător: 
„Fraţilor, dacă găsiţi „Vela“ vă previn : să nu părăsiți 
nava niciodată !“ 

Femeia care vorbea a oftat adînc, apoi a mai spus, 
încet, parcă și-ar fi vorbit singură : „,Lrebuie să aflu 
ce este cu Kton, cînd mă întorc, o să explic mai bine...“ 

Un zgomot uşor, apoi banda a continuat să se des- 
fășoare încă timp de douăzeci de minute pînă la termi- 
narea bobinei. În zadar însă mai așteptară continuarea : 
necunoscuta nu mai explică nimic, întrucît, de sigur, nu 
s-a mai întors... 

Erg Noor opri aparatul și se adresă tovarășilor săi: 

— Surorile și fraţii noștri care au murit în aceste 
locuri vin să ne salveze! Nu simţiţi oare mîna omului 
puternic al Pămîntului? Am găsit pe nava lor aname- 
zon, iar -adineauri am fost avertizaţi de primejdia de 
moarte care ne paște aici. Nu ştiu despre ce-i vorba, dar 
probabil este a viaţă străină de noi. Dacă ar fi fost la 
mijloc niște forțe cosmice neînsufleţite, ele nu numai 
că ar fi ucis oamenii, dar ar fi deteriorat nava! O dată 
preveniţi, acum ar fi ruşinos dacă nu ne-am descurca. 
Datoria neastră este să ducem Pămîntului descoperirile 
făcute de „Vela“ şi de noi, pentru ca strădaniile celor 

răpușşi în luriga lor luptă cu Cosmosul să nu fi fost za- 
darnice... 

— Cum crezi că am putea să ne aprovizionăm cu 
carburant fără să părăsim nava ? întrebă Key Beer. 

— De ce fără a părăsi nava? Știi doar că asta-i 
cu neputinţă și că vom fi nevoiţi să ieșim și să lucrăm 
afară. Sîntem, însă, preveniți și vom lua măsurile ne- 
cesare... 

— Bănuiesc — spuse biologul Eon Tal... Un baraj 
în jurul locului de muncă. 

— Nu numai acolo, ci și pe întregul parcurs din- 
tre cele două nave! adăugă Pur Hiss. 

— Desigur! Din moment ce nu știm încă ce pri- 
mejdie ne pîndește, vom stabili un baraj dublu, cu ra- 
diaţii și curent electric. Vom întinde fire, vom crea de-a 
lungul întregului drum un culoar de lumină. Îndărătul 
„„Velei“ se află racheta abandonată, a cărei energie ne 
va ajunge pentru toată durata lucrărilor. 

Capul Binei Led se lovi cu zgomot de masă. Înfrîn- 
gîndu-și greutatea copleșitoare, medicul și astronomul 
secund se traseră mai aproape de tovarășa lor leșinată. 

— Nu-i nimic! — spuse doctoriţa Luma Laswy. 
Are numai o ușoară comoţie și este surmenată. Ajuta- 
ți-mă s-o transport pînă la un pat. 

Pînă şi operaţia aceasta, în aparență simplă, n-ar 
fi putut să fie executată destul de repede dacă meca- 
nicul Taron n-ar fi avut ideea să se servească de un 
cărucior electric automat. Cu ajutorul lui fură trans- 
portaţi toţi cei opt cercetași; era timpul să se odih- 
nească, altminteri surmenajul organismului neadaptat 
la condiţiile noi de viaţă s-ar fi transformat în boală. 
În aceste momente critice, fiecare membru al expedi- 
ției era de neînlocuit. | 

Curînd, două vehicule automate cuplate, folosite 
pentru transport și diferite lucrări rutiere, începură să 
niveleze calea dintre cele două corăbii astrale. De o 
parte şi de alta a drumului fură întinse cabluri groase. 
Lîngă cosmonave se înălţară mici ţurnuri de observa- 

ţie, înzestrate cu groase cupole din silicobor * ; în ele 
5tăteau observatori care din cînd în cînd trimiteau 
cîte un fascicul de radiaţii dure, ucigătoare, din came- 
rele de pulsaţie instalate acolo. În timpul lucrărilor, 
lumina puternică a reflectoarelor nu se stingea o clipă. 
Deschiseră trapa principală din carena „,Velei“, demon- 
tară pereţii despărțitori şi pregătiră pentru a fi cobo- 
rite pe cărucioare electrice patru containere cu ana- 
mezon şi treizeci de cilindri cu încărcături ionice. 
Problema încărcării lor pe „Tantra“ era cu mult mai com- 
plicată. Nu puteau deschide această astronavă în ace- 
lași fel, lăsînd să pătrundă în ea viață străină, de sigur 
ucigătoare. De aceea au pregătit trapa și, îndepărtînd 
pereţii interiori au adus de pe „„Vela“ tuburile de re- 
zervă cu aer lichefiat. Conform planului stabilit, din 
clipa deschiderii trapei și pînă la terminarea încărcării 
containerelor, casa ascensorului urma să fie necontenit 
măturată de un puternic jet de aer comprimat. Pe lîngă 
aceasta, nava trebuia să fie protejată de o radiaţie în 
cascadă. 

Oamenii se obișnuiau treptat să muncească imbră- 
caţi în „scheletele“ lor de oţel, după cum s-au mai în- 
văţat și cu forţa de gravitație aproape triplă: durerile 
intolerabile pe care le simţiseră în toate mădularele la 
început se mai atenuau. 

Trecură cîteva zile terestre. Misteriosul „nimeni“ nu 
mai apărea. Temperatura aerului înconjurător începuse 
să scadă brusc. Se stîrni un vînt uraganic, care se în- 
teţea cu fiecare oră. Erau urmările faptului că soarele 
cel negru era pe cale:să apună; rotația planetei ducea 
pe emisfera ,;nocturnă“ continentul pe care se aflau 
astronavele. Curenţii de convecţie **, restituirea căldu- 
rii de către ocean și grosul înveliş atmosferic frînau 
răcirea temperaturii; totuși pe la mijlocul „nopţii“ pla- 
netare, gerul deveni intens. Lucrările continuară cu aju- 


* Silicobor — aliaj de carbizi de bor și siliciu, material 
transparent și extrem de dur (noţiune fantastică — n.a.). 
* Convecţie — mișcare a aerului atmosferic într-o direcţie 


verticală (n.r.). 

torul încălzitoarelor din scafandri. Reuşiseră tocmai să 
coboare de pe „Vela“ și să aducă pînă la „,lantra“ pri- 
mul container, cînd, fără de veste, „în zori“ se stîrni 
un nou uragan, cu mult mai puternic decît cel dinainte! 
Temperatura se urcă repede peste zero, palele dense de 
vînt cărau imense mase de precipitaţii, fulgere fără de 
număr brăzdau cerul, suflarea monstruoasă a vîntului 
zguduia astronava. Oamenii își intensificară eforturile, 
căutînd să fixeze containerul sub carena ,„,Tantrei“. Ur- 
letele înfiorătoare ale uraganului sporeau mereu, pe 
podiș se învolburau viîrtejuri primejdioase în formă de 
coloană, asemenea unor tornade * terestre. În fișia 
de lumină crescu deodată o trombă uriașă de zăpadă 
și pulbere, cu creștetul în formă de pilnie, izbindu-se 
de cerul greu, sumbru, mîncat de pecingine. Sub asal- 
tul acelei trombe, firele de înaltă tensiune se rupseseră, 
iar la capetele lor răsucite scăpărau fulgerele albastre 
ale scurt-circuitelor; raza gălbuie a proiectorului de 
lîngă „Vela“ se stinse ca suflată de vînt. 

Erg Noor dădu dispoziţii ca toată lumea. să sisteze 
lucrările și să se adăpostească în interiorul navei. 

— Dar acolo a rămas observatorul! — strigă geo- 
logul Bina Led, indicînd luminița abia vizibilă a tur- 
nului de silicobor. 

— Știu. A rămas Niza. Mă duc și eu îndată acolo 
— răspunse șeful expediției. 

— Curentul e însă întrerupt, așa că ,,necunoscutul“ 
are acum cîmp liber de acţiune, obiectă grav Bina. 

— Dacă uraganul ne încurcă pe noi, fără doar şi 
poate că-l stînjenește în mișcări și pe „necunoscut“. 
Sînt convins că nu există nici o primejdie atît timp cît 
furtuna e dezlănțuită. Cît despre mine, cu greutatea 
pe care o am acum, nici vintul nu mă poate lua. dacă 
am să mă tirăsc lipit de sol. De altfel, de mult am 
poftă să surprind pe acel ,,necunoscut“. 

— Îmi dai voie să te însoțesc? sări biologul. 


* Tornade — cicloane foarte violente care se abat asupra 
coastei africane de vest (n.r.). 

— Bine, vino, dar nuimai dumieata, căci cred că te 
va interesa. 

Cei doi oameni s-au tîrît mult timp de-a -bușilea, 
agăţindu-se de proeminenţele solului și de crăpăturile 
din stîncă, căutînd să nu nimerească tocmai în calea 
virtejurilor. Uraganul se căznea să-i smulgă, să-i răs- 
toarne și să-i rostogolească. Nu reuși acest lucru de- 
cît o singură dată, dar atunci Erg Noor îl prinse pe 
kon dus de-a dura, se trînti pe el și se agăţă cu mii- 
nile-i îmbrăcate în mănuși cu gheare, de marginea unui 
pietroi. 

Niza deschise trapa turnuleţului și cei doi se stre- 
curară pe rînd prin ea. Înăuntru era căldură și liniște; 
turnulețul fusese trainic construit și bine întărit, de- 
oarece prevăzuseră eventualitatea furtunilor. 

Tînăra astronavigatoare cu părul de aramă era în 
același timp și bucuroasă și supărată de venirea tova- 
rășilor săi. Mărturisi cinstit că perspectiva de a ră- 
mînea singură o zi și o noapte faţă în faţă cu taifunul 
pe o planetă străină nu-i suridea de loc. 

Erg Noor transmise pe „Tantra“ că au ajuns cu bine, 
și proiectorul navei se stinse. Acum, hăul de beznă nu 
mai era străpuns decît de luminiţa din interiorul tur- 
nulețului. Solul era zguduit din temelii de ameninţă- 
toarele trăsnete, trombe și rafale ale furtunii. Niza 
stătea așezată pe un scaun turnant, sprijinită cu spa- 
tele de un reostat *. Șeful expediției şi biologul se 
așezară la picioarele ei, pe ieșitura circulară de la baza 
turnului. Voluminoși în scafandrii lor, ocupau aproape 
tot. locul disponibil. 

— Propun să dormim, se auzi în căști glasul lui 
Erg Noor. Pînă la răsăritul negru mai sînt cel puțin 
douăsprezece ore. Abia atunci uraganul se va potoli şi 
are să fie mai cald. 

* Ceilalţi doi. încuviinţară. Striviţi de întreita lor 
greutate, ghemuiţi în scafandrii ale căror carcase rigide 
le comprimau trupul, oamenii dormeau în turnuleţul 


* Reostat: rezistență electrică reglabilă (n.r.). 

cel strimt, ciitremurat de furtună. Căci mate ste pi: 
terea de adaptare a organismului omenesc și mari sînt 
forţele și rezistenţa pe care le ascunde! 

Din cînd în cînd, Niza se trezea, transmitea tova- 
rășului de serviciu de pe „,lantra* informaţii liniști- 
toare și adormea din nou. Uraganul scăzuse simţitor, 
solul nu se mai zguduia ca mai înainte. Acum putea 
să apară acel „,„necunoscut“. Observatorii din turn 
luară PA — pilulele atenţiei, ca să-și mai remonteze 
puţin sistemul nervos obosit. 

— Enigma astronavei străine mă preocupă mereu, 
mărturisi Niza. Aș vrea să știu atît de mult cine erau 
„ei“, de unde veneau și cum de au nimerit aici... 

— Şi eu sînt curios, răspunse Erg Noor. Încă de 
mult s-au transmis prin Marele Cerc relatări despre stele 
de fier și despre planetele lor niște adevărate capcane. 
În cele mai populate regiuni ale Galaxiei, unde zboru- 
rile interstelare au fost săvirșite de milenii, există pla- 
nete care sînt adevărate cimitire de cosmonave. Cite 
corăbii astrale, mai ales dintre acelea străvechi, n-au 
pierit fiind atrase de asemenea corpuri cerești, cîte 
istorii zguduitoare: n-au circulat despre soarta lor! 
Toate acestea ţin astăzi aproape de domeniul legendei 
țesută despre apriga cucerire a Cosmosului. S-ar putea 
să existe aici astronave și mai vechi, deși, în zona 
noastră puţin populată, chiar întîlnirea a trei nave ar 
constitui un eveniment cu totul excepţional. În vecină- 
tatea Soarelui, însă, nu se cunoștea pînă acum existenţa 
unui asemenea astru. Acesta este cel dintii. 

—  Întenţionezi să întreprinzi o cercetare a astro- 
navei-disc ? — întrebă Eon Tal. 

— Negreșit! Un savant nu și-ar putea ierta pier- 
derea unui asemenea prilej. Astronavele discoidale nu 
sînt cunoscute în regiunile populate, vecine cu noi. Așa: 
dar aceasta trebuie să fi venit de departe, trebuie să 
fi rătăcit poate prin Galaxie cîteva mii de ani după 
pieirea echipajului ei sau după ce suferise o avarie ce 
n-a putut fi reparată. Poate că multe dintre transmisiu- 


104 


nile Marelui Cerc vor fi mai pe înţelesul nostru după 
primirea materialelor pe care le vom găsi pe această 
corabie siderală.. De fapt, nu este un simplu disc, ci o 
spirală discoidală, căci pe suprafaţa ei nervurile: sînt 
foarte proeminente. Îndată ce vom fi terminat cu 
transporturile de pe „Vela“, ne vom ocupa de astronava 
străină. Deocamdată, însă, nu putem detașa în acest 
scop nici un om. 

— Dar am studiat ,,Vela“ doar în cîteva ceasuri... 

— Am examinat discul prin stereotelescop. Este 
închis și nicăieri nu se vede vreun orificiu. Nu-i lucru 
ușor să pătrunzi în interiorul unei nave cosmice, apă- 
% rată împotriva unor forţe cu mult mai puternice decît 
toate stihiile Pămîntului. Încearcă numai să te intro- 
duci în „Tantra“ închisă, să-i străpungi blindajul de 
metal cu structura cristalină modificată sau învelișul ei 
de borazon! E o sarcină mai grea decît asedierea unei 
cetăţi. Dar această întreprindere extrem de dificilă se 
complică atunci cînd e vorba de o navă cu desăvirşire 
străină și construită pe principii cu totul necunoscute. 
Desigur însă că vom încerca să-i dezlegăm enigma... 

— Dar cînd vom studia cele găsite pe „,Vela“? — 
întrebă Niza. Cred că trebuie să conţină informaţii ex- 
trem de interesante despre minunatele lumi pomenite în 
mesaj. | 

Prin telefon se auzi rîsul blind al lui Erg Noor: 

— Eu, care din copilărie visez Vega, sînt mai ne- 
răbdător decit toţi. Vom avea însă timp destul pe dru- 
mul întoarcerii. Mai întîi trebuie să scăpăm din aceste 
tenebre, din acest iad, cum se spunea pe vremuri. Astro- 
nauţii ;,Velei“ nau mai descins în alte părți, altmin- 
teri am fi găsit în colecţiile navei o mulţime de obiecte 
de pe acele planete. Îţi amintești: deși am căutat cu 
grijă, n-am găsit decît măsurători, înregistrări și filme, 
probe de aere și baloane cu pulbere explozivă... 

Erg Noor tăcu şi ascultă atent. Nici microfoanele 
sensibile nu mai prindeau zgomotul vintului: furtuna 

încetuse, dar de afară, prin sol, se auzea un foşnet 
ciudat. 

Șeful expediției făcu un semn cu mina, și Niza, 
înţelegîndu-l fără cuvinte, stinse lumina. În turnul încăl- 
zit de radiaţiile infraroșii, întunericul părea să aibă 
densitatea unui lichid negru, ca şi cum această întoc- 
mire ieșită din mîinile omului ar fi fost aşezată pe fun- 
dul unui ocean. Prin cupola străvezie de silicobor, se 
văzură aprinzîndu-se luminiţe cafenii. Se aprindeau, for- 
mînd o clipă cîte o steluță mică cu razele de un roșu 
închis sau verde, se stingeau, apoi apăreau din nou. 
Steluţele se înșirau în lanţuri, care se îndoiau, se ră- 
suceau în inele și opturi, alunecau fără zgomot pe supra-e 
faţa clopotului, netedă și dură ca diamantul. Oamenii 
din turn simţiră înţepături ciudate în ochi și o durere 
acută, care-i fulgeră de-a lungul nervilor principali ai 
trupului, de parcă razele scurte ale steluţelor cafenii 
s-ar fi înfipt ca niște ace în centrii lor nervoși. 

— Niza — spuse în șoaptă Erg: Noor, mută regula- 
torul la maximum de incandescenţă apoi aprinde lumina 
dintr-o dată ! 

Turnul fu intens luminat de o fulgerare albastră. 
Oamenii orbiţi nu văzură nimic sau, mai bine zis, 
aproape nimic. Niza și Eon apucară să observe — sau 
poate că li s-a părut numai că întunericul din partea 
dreaptă a turnului nu dispăruse dintr-o dată, ci mai 
zăbovise o clipă, ca un fel de cheag lăţit, cu numeroase 
tentacule. Dar totul nu durase decît o clipă. Acel ceva 
pe care au crezut că-l văd își adună cu o iuţeală vertigi- 
noasă tentaculele și sări înapoi, o dată cu peretele de 
întuneric, alungat de lumină. Erg Noor nu văzu nimic, 
dar n-avea motiv să nu se încreadă în reflexele rapide 
ale tinerilor săi prieteni. 

Niza emise o presupunere : 

— Să fi fost un miraj? Cheaguri de întuneric con- 
densate în jurul unor acumulări de energie, ceva analog 
iulgerelor noastre sferoidale ? și nicidecum niște forme 

de viaţă ? Din moment ce aici totul este negru, fulge- 
rele s-ar putea să fie şi ele la fel... 

— Ipoteza dumitale este poetică, dar nu cred să fie 
justă — obiectă Erg Noor. În primul rînd, acel „ceva“ 
necunoscut ne-a atacat, umbla după carnea noastră vie. 
E foarte probabil că echipajul „„Velei“ a fost nimicit de 
această făptură ori de altele asemenea ei. lar dacă avem 
de-a face cu o ființă organizată și stabilă, care poate 
să se miște după voie, să acumuleze și să degaje ener- 
gie, atunci, desigur, nu poate fi vorba de miraj. Trebuie 
să fie un produs al materiei vii, care încearcă să ne 
devoreze ! 

Biologul se arătă de acord cu argumentele șefului : 

— Această planetă ni se pare întunecată deoarece 
ochii noștri sînt insensibili la razele infraroșii din zona 
termică a spectrului. În schimb, cred, celelalte raze, 
cele galbene și albastre, au o acţiune foarte puternică 
asupra vieţuitoarelor de aici. Într-adevăr, trebuie să 
reacționeze cu o iuțeală atît de vertiginoasă, încît to- 
varăşii dispăruţi de pe „Vela“ n-au putut observa nimic 
atunci cînd luminau locul din care se producea atacul... 
lar atunci cînd observau, era prea tîrziu, și muribunzii 
nu mai puteau povesti nimic... 

— Vom repeta îndată experienţa, oricît de neplă- 
cută ne-ar fi apropierea acestei fiinţe. 

_ Niza stinse lumina, şi cei trei observatori rămaseră 
din nou în bezna adîncă, așteptînd venirea acelei făp- 
turi a tenebrelor. 

— Cu ce-o fi înarmat ? De ce apropierea lui se simte 
prin clopot și prin scafandru.? — se întreba biologul. 
O fi vreo formă specială de energie ? 

— Există foarte puţine forme ale energiei, „și, în 
orice caz, aceasta trebuie să fie una electromagnetică. 
Dar, desigur, există o mulţime de aspecte sub care se 
manifestă această energie. Fiinţa de aici are a armă care 
impresionează sistemul nostru nervos. Vă puteţi închipui 
ce trebuie să însemne pentru un corp neapărat contactul 
cu un asemenea tentacul. 

Erg Noor tăcu înfiorat, iar Niza Krit se cutremură 
toată zărind şiragurile 'de luminiţe cafenii care se apro- 
piau repede de ei, din trei părți. 

— Fiinţa asta nu-i singură — spuse încet Eon, cred 
că n-ar trebui să le lăsăm să se atingă de cupola turelei. 

— Ai dreptate. Să ne întoarcem toţi cu spatele la 
lumină și.să ne uităm numai în direcţia aleasă de fie- 
care. Niza, aprinde ! j 

De rîndul: acesta, fiecare dintre cei trei exploratori 
reușiră să prindă cîte un amănunt precis și astfel să-și 
formeze o imagine generală despre aceste vieţuitoare 
care semănau cu niște gigantice meduze turtite ; pluteau 
la o mică înălțime deasupra solului, pe care-l măturau 
cu niște franjuri dese și mișcătoare. Unele tentacule 
erau mai scurte în comparaţie cu dimensiunile monstru: 
lui, atingînd cel mult un metru lungime. În colțurile 
ascuţite. ale trupului romboidal șerpuiau cîte două mem- 
bre mult mai lungi. La rădăcina lor, biologul observă 
mari bășici fosforescente, care păreau că împrăștie de-a 
lungul întregului braţ sclipiri stelare. 

» — Observatori, de ce aprindeţi şi stingeţi lumina ? 
se auzi deodată în căști glasul limpede al Ingridei. 
Aveţi nevoie de ajutor? Furtuna s-a terminat și acum 
începem lucrul. Venim îndată la voi. 

— În nici un caz! — o întrerupse sever șeful. Ne 
amenință o mare primejdie. Chemaţi-i pe toţi! 

Erg Noor comunică celorlalţi observaţiile făcute din 
turn. După un scurt sfat, astronauții hotărîră să scoată 
pe un. cărucior partea mobilă a unuia dintre motoarele 
planetare.. Șuvoaiele de foe lungi de cîte trei sute de 
metri porniră să măture cîmpia. pietroasă, înlăturînd 
toate cele văzute și nevăzute din calea lor. În mai puţin 
de o jumătate: de oră, oamenii putură să întindă ne- 
tulburat 'eablurile rupte. Şistemul de “apărare era resta- 
bilit.: Era evident. că încărcarea -anamezonului trebuia 
efectuată mai înainte de a se începe noaptea planetară. 
Reușiră să facă acest lucru cu preţul unor sforțări 
supraomenești. Istoviţi de această. muncă, închiseră 

âtmetic toate trapele și se adăpostiră îndărătul blindaju- 
lui de nestrăpuns al astronavei, ascultîndu-i în tihnă 
trepidaţiile. Prin microfoane le parveneau din afară. 
urletele uraganului ; dar tocmai din cauza aceasta, lumea 
lor mică, luminată puternic şi inaccesibilă forţelor întu- 
nericului, părea și mai confortabilă. 

Ingrid şi Luma lărgiră ecranul stereoscopic. Filmul 
fusese bine ales. În bibliotecă, la picioarele spectatorilor 
adunaţi acolo, clipociră strălucitoarele unde azurii ale 
Oceanului Indian. În faţa lor, se desfășurau Jocurile 
lui Poseidon, întreceri mondiale la toate probele sportu- 
rilor nautice. În epoca Marelui Cerc, marea le era dragă 
și accesibilă tuturora, nu ca pe vremuri, cînd nu puteau 
profita de ea decît unele popoare, din ţările de pe lito- 
ral. Sărituri, înot, plonjoane de pe platforme cu motor 
și plute eoliene. Mii de trupuri tinere, frumoase, bron- 
zate. Cîntece voioase, chiote ȘI muzica solemnă a întrece. 
rilor finale... 

Niza se aplecă spre biologul așezat alături de ea: 
dus pe gînduri, el se și vedea transportat în depărtări, 
pe scumpa lor planetă, natală, cu natura ei îmblinzită 
de oameni. 

— Ai luat vreodată parte la asemenea întreceri, 
Eon ? 

Biologul se uită la ea, de parcă n-ar fi priceput 
întrebarea. 

—  Întreceri ? Nu, niciodată. Mă gîndeam la ceva și 
nu te-am înţeles imediat. 

— Te gîndeai, probabil, la asta, nu-i așa ? și tînăra 
fată arătă ecranul. Cît de“ încîntătoare pare lumea 
noastră, mai ales după bezna, furtuna şi meduzele elec- 
trice de-aici ! - 

— Da! De aceea și doresc să pun mîna pe o ase- 
menea jivină. Şi tocmai îmi băteam capul să rezolv 
această problemă. 

Niza Krit se întoarse cu spatele la biolog, care rîdea 
mulţumit, şi întîlni privirea zîmbitoare a lui Erg Noor. 

— Și dumneata tot la asta te gîndeai, cum să captu- 
răm oroarea aceasta neagră ? — întrebă ea ironic. 

— Nu, mă gîndeam la posibilitatea de studiere a 
discului-navă. 

Licăririle şirete din ochii șefului aproape că o supă- 
rară pe Niza. 

— Înţeleg acum de ce în vechime bărbaţii se îndelet- 
niceau cu războaiele ! Credeam că e numai un fel de a 
se grozăvi al sexului tare, cum era el numit în socie- 
tatea rău organizată... 

— Nu pot spune că ai întru totul dreptate, deși în 
parte ai priceput vechea noastră psihologie. Eu însă am 
părerile mele : cu cît mai admirabilă este planeta noastră 
natală, cu atît mai mult doresc să-mi pun viaţa în slujba 
ei. Să plantez grădini, să scot din pămînt metale, să 
produc energie, hrană, să creez muzică, așa încît să 
pot lăsa în urmă-mi ceva aevea, făurit de mîinile mele, 
de mintea mea. Eu unul nu cunosc decît Cosmosul, arta 
astronavigaţiei şi doar pe calea aceasta pot servi 
draga-mi omenire. Dar scopul nu-l reprezintă însuși zbo- 
rul, ci îmbogățirea științei, descoperirea unor lumi noi 
pe care o dată și o dată le vom preschimba în planete 
tot atît de minunate ca şi Pămîntul nostru. Dar dum- 
neata, Niza, de dragul cărui ideal muncești ? De ce și pe 
dumneata te atrage atît de mult misterul astronavei- 
disc ? Crezi că este o simplă curiozitate ? 

Printr-o sforţare a voinţei, tînăra fată învinse greu- 
tatea miîinilor ei obosite și le întinse șefului. Acesta le 
luă în mîinile lui mari și le mîngiie cu drag. Obrajii 
Nizei se îmbujorară, trupu-i obosit se simţi plin de forţe 
noi. Ca și atunci, înainte de coborirea lor primejdioasă, 
își lipi obrazul de mîna lui Erg Noor, iertîndu-i și lui, 
și biologului aparenta lor trădare faţă de Pămînt. Și, 
ca să le dovedească pe deplin amîndurora că este ală- 
turi de ei, le propuse să pună în aplicare o idee ce-i 
venise în minte : să adapteze la unul dintre rezervoarele 
lor de apă un capac cu închidere automată, iar înăuntru 
să vire o nadă, o bucată de carne crudă, trufanda care 

completa hrana conservată a astronauţilor. Cînd făptura 
cea neagră va pătrunde înăuntru şi va fi închisă în 
rezervor, acesta să fie umplut prin robinete pregătite 
dinainte, cu un gaz terestru inert, iar apoi marginile 
capacului să fie sudate. 

Fon era. entuziasmat de inventivitatea „,fetișcanei cu 
părul roșu“. 

Cît despre Erg Noor, acesta era absorbit de pro- 
blema punerii la punct a robotului antropoform și de 
pregătirea unor puternice foarfeci electrohidraulice, pen- 
tru străpungerea spiralodiscului venit de pe cine ştie 
ce astru îndepărtat. 

Astronauții se mai obișnuiseră cu întunericul încon- 
jurător. Furtunile se potoliseră, locul gerului îl luase 
căldura : venise „ziua“, care dura cît nouă zile pămîn- 
tești. Mai aveau de lucru pentru patru zile terestre, ca 
să desăviîrșească transportarea pe „,lantra“ a încărcă- 
turilor ionice, a proviziilor și a instrumentelor atît de 
preţioase. Pe lingă aceasta, Erg Noor socoti necesar 
să ia şi oarecare obiecte personale care aparținuseră 
membrilor echipajului dispărut, spre a le aduce, după 
o riguroasă dezinfectare — familiilor celor defuncţi. În 
Era Marelui Cerc, oamenii nu obișnuiau să se încarce 
cu prea multe lucruri, astfel încît transferarea lor pe 
„Tantra“ n-a prezentat greutăți. 

În cea de-a cincea zi, curentul a fost întrerupt, şi 
biologul, împreună cu doi voluntari, Key Beer și Ingrid, 
s-a închis în turnul de observaţie de lîngă „Vela“. Fiin- 
țele cele negre au apărut aproape îndată. Biologul își 
aranjase un ecran infraroșu și putea urmări acum mișcă- 
rile „,„meduzelor“ ucigătoare. lată că una dintre ele se 
apropie de rezervodul-capcană, își strinse tentaculele și, 
făcîndu-se ghem, începu să se strecoare înăuntru. De- 
odată, lingă orificiul deschis al rezervorului, apăru încă 
un romb negru. Cel care venise primul și-a desfăcut 
tentaculele : luminiţele în formă de stea începură să se 
aprindă și să se stingă cu o viteză uimitoare, transfor- 
mâîndu-se în vibratoare dungi de lumină purpurie, care, 

pe ecranul pantru raze invizibile, se arătau ca niște ful- 
gere verzi. Primul monstru se dădu la o parte ; al doilea 
se strînse într-o clipă și căzu pe fundul rezervorului. 
Biologul întinse mîna spre buton, dar Key Beer îl re- 
ținu. Acum, în rezervor se aflau două meduze înspăi- 
mîntătoare. Era de mirare cum de reușiseră să-și reducă 
într-atît volumul lor aparent. O apăsare pe buton, și 
capacul se închise. Îndată cinci sau șase monştri negri 
se lipiră jur împrejur pe recipientul cel mare, îmbrăcat 
în exterior cu zirconiu. Biologul aprinse lumina și 
transmise „,Tantrei“ rugămintea să fie conectat dispo- 
zitivul de apărare. Ca de obicei, arătările cele negre se 
topiră într-o clipă ; două dintre ele rămaseră însă pri- 
zoniere sub capacul ermetic închis al rezervorului. 

Biologul se apropie de rezervor și puse mîna pe 
capac. Simţi îndată o durere atît de sfîşietoare, încît 
scoase: un țipăt. Braţul stîng îi atîrna inert, paralizat, 

Mecanicul Taron îmbrăcă un scafandru de protecţie 
rezistent la temperaturi înalte, pentru a putea curăța 
rezervorul cu un curent de azot terestru pur și a suda 
capacul. Tot prin sudură fură închise robinetele ; reci- 
pientul fu acoperit cu un blindaj și transportat în camera 
colecţiilor. Victoria îi costase scump : braţul biologului 
rămăsese paralizat cu toate sforțările medicului. kon 
Tal suferea cumplit, dar nici gînd să renunţe la ideea 
de a participa la expediţia spre discul-spirală. Erg Noor, 
care înţelegea foarte bine curiozitatea lui științifică 
într-adevăr mistuitoare, nu s-a îndurat să-l lase pe 
„Lantra“. 

Spiralodiscul — oaspe venit din lumi îndepărtate — 
se aila la o distanţă cu mult mai mare de ,,Vela“ decît 
crezuseră la început. În lumina reflectoarelor — difuză 
în depărtare nu putuseră iniţial să-i aprecieze bine 
dimensiunile. Era o construcţie cu adevărat colosală, 
avînd un diametru aproximativ de 350 de metri. Ca să 
întindă pînă la el sistemul de protecţie, au fost nevoiţi 
să demonteze de pe ,,Vela“ cablurile. Astronava miste- 
rioasă se înălța deasupra oamenilor ca un zid aproape 

vertical, care se pierdea departe, în apele întunecate ale 
cerului.Nori ca de smoală învăluiau marginea superi- 
oară a discului uriaș. Întreaga lui suprafață era acope- 
rită cu o masă de un verde de malachit și care — după 
cum arătau adîncile crăpături ce-l brăzdau — atingea 
aproape un metru grosime. Sub stratul acesta se zărea 
strălucind un metal de un albastru viu. Partea discului 
întoarsă spre „Vela“ era prevăzută cu o creastă în formă 
de val, răsucită în spirală, avînd cincisprezece metri 
în diametru şi aproape zece metri în înălțime. Cealaltă 
parte, cufundată în beznă, părea să fie mai bombată, 
constituind o calotă sferică lipită de discul gros de 
douăzeci de metri. Și aici se vedea șerpuind un val înalt 
de parcă la suprafaţa navei ar fi ieșit o parte a unei 
țevi în spirală. 

Discul acela colosal se înfundase adînc cu o margine 
în sol. La poalele zidului metalic vertical, oamenii vă- 
zură stînca topită, care cursese înlături ca o smoală 
groasă. | 

Exploratorii pierdură mai multe ore căutînd o trapă 
sau: vreun orificiu oarecare. Intrarea era însă camuflată 
sub stratul de malachit ori de metal oxidat, sau, poate, 
fusese închisă cu atîta măiestrie, încît nu se putea 
desluși nici cel mai mic indiciu al existenţei sale. Nu 
găsiră nici găuri de-ale aparatelor optice, nici robinete 
ale sistemului de purjare. Stînca de metal părea turnată 
dintr-o bucată. Erg Noor, care prevăzuse acest lucru, 
hotărî să pătrundă înăuntrul navei cu ajutorul dispozi- 
tivului de tăiere electrohidraulic, care biruia orice blin- 
daj al astronavelor terestre. După o scurtă consfătuire, 
căzură cu toţii de acord să deschidă creasta spiralei. 
Acolo trebuia negreșit să se afle un gol oarecare, fie 
o conductă, fie o comunicaţie circulară, prin care pu- 
teau ajunge pînă la încăperile dinăuntru fără riscul de 
a da peste o serie de despărţituri. 

O studiere temeinică a spiralodiscului necesita o 
expediţie specială. Mai înainte însă ca aceasta să por- 
nească spre o planetă atît de primejdioasă, trebuia să 


5 [3 


se demonstreze că în interiorul navei s-au păstrat ne- 
atinse aparatele și materialele, ca şi obiectele de uz 
curent ale celor care străbătuseră depărtări atît de fan- 
tastice, încît, pe lîngă ele, traiectoriile astronavelor 
terestre păreau doar timide excursii.. 

De partea cealaltă, spirala ajungea pînă la sol. De- 
plasară pînă acolo un proiector și traseră fire de înaltă 
tensiune. Lumina albăstruie reflectată de disc se răs- 
pîndi ca o piclă peste cîmpie, ajungînd pînă la nişte 
obiecte întunecoase şi foarte înalte, cu contururi nede- 
finite, probabil stînci, printre care se căscau porţile largi 
ale unui întuneric fără fund. Nici reflexele ceţoaselor 
pete stelare, nici razele proiectorului nu permiteau să 
ghicești, dincolo de aceste porţi negre, existenţa unui 
sol. Probabil că tocmai acolo se afla coborișul spre 
cîmpia cea joasă pe care o întrezăriseră în răstimpul 
descinderii. 

Căruciorul automat se apropie cu un uruit surd și 
descărcă singurul robot universal de care dispunea 
„lantra“. Fără să-i pese de întreita-i greutate, acesta 
se îndreptă în grabă spre disc și se opri în faţa lui; 
părea o namilă cu picioarele scurte, cu trunchiul pre- 
lung, și capul enorm, înclinat amenințător înainte. 

Ascultînd de comenzile lui Erg Noor, robotul luă cu 
cele patru braţe ale sale masivul dispozitiv de tăiere 
și rămase în așteptare, înfipt pe picioarele-i crăcănate, 
gata să treacă la execuţia primejdioasei acţiuni. 

__— Robotul va fi condus doar de Key Beer și de 
“mine, spuse la telefon șeful expediției. Scafandrii noștri 
sînt mai bine protejaţi. Ceilalţi, care au scafandrii bio- 
logici, să se îndepărteze... 

Deodată, șeful se opri. Prin conștiința lui trecu ful- 
gerător ceva ce-i stîrni în inimă o teamă de neînțeles: 
simţi că i se taie picioarele. În locul nobilei lui voințe 
umane, fără de veste apăru supunerea oarbă a unui ani- 
mal sleit de puteri. Scăldat în sudoare, Erg Noor înaintă 
fără să vrea spre poarta cea neagră. Strigătul Nizei, 
răsunînd în telefonul său, îl dezmetici pentru o clipă. 

Se opri în loc, dar puterea întunecată care-i stăpinea 
psihicul îl mînă din nou înainte. 

Aflaţi la marginea cercului de lumină, key Bcer și 
Eon Tal porniră îrhpreună cu șeful expediției, oprindu-se 
ca şi el în drum și luptiînd din greu împotriva lor înșiși. 
Acolo, la poarta întunericului, învăluită de neguri, se 
stîrni o mișcare, o formă de neconceput pentru mintea 
omenească și cu atît mai înspăimîntătoare. De rîndul 
acesta, nu mai era cunoscuta făptură cu chip de meduză ; 
în penumbra cenușie se mișca o cruce neagră, cu bra- 
țele largi şi o umflătură eliptică în centru. Pe trei extre- 
mități ale crucii se vedeau lentile care străluceau în 
lumina proiectorului, estompată de ceaţă. Baza cruci: 
se pierdea în bezna unei văgăuni. 

Erg Noor, care mergea mai repede decît . ceilalţi, 
ajunse cam la o sută de paşi de obiectul acesta neînţe- 
les, și căzu. Chiar mai înainte ca oamenii încremeniţi 
de spaimă să-și fi putut da seama că în joc este însăși 
viața șefului lor, crucea neagră se înălță deasupra 
cablurilor electrice. Se aplecă înainte ca un lujer de 
plantă, cu intenţia vădită să-și ajungă victima peste 
cîmpul de protecţie. 

Cu un efort suprem, Niza Krit sări spre robot și 
întoarse manetele de comandă pe care acesta le avea la 
ceafă. Automatul ridică dispozitivul de tăiere încet şi 
parcă nesigur. Văzînd cu deznădejde că nu poate con- 
duce cum trebuie acest mecanism complex, Niza se repezi 
înainte pentru a-l acoperi cu trupul său pe Erg Noor. 
Din cele trei extremităţi ale crucii ţîșniră fulgere șer- 
puitoare. Tînăra fată căzu peste Erg Noor cu braţele 
aruncate înlături. Din fericire, robotul apucase să în- 
toarcă dispozitivul de tăiere drept spre centrul crucii 
celei negre. Aceasta se îndoi convulsiv, ca şi cum ar fi 
căzut pe spate, și dispăru în bezna de nepătruns dintre 
stînci. Erg Noor și cei doi tovarăși ai lui își veniră în- 
dată în fire, ridicînd-o pe Niza; se retraseră dincolo 
de marginea discului-spirală. Însoţitorii lor, care se dez- 
meticiră între timp, împingeau spre ei un tun .impro- 

vizat dintr-un niotor planetar. Cu o ferocitate pe care 
nu și-o cunoscuse pînă acum, Erg Noor îndreptă șuvoiul 
distrugător al radiaţiilor spre stîncile care formau poarta 
întunericului și mătură cîmpia cu cea mai mare grijă, 
căutînd să nu scape nici un metru pătrat al solului. 
Eon Tal, îngenuncheat în faţa Nizei, îi vorbea încet, 
prin telefon,. căutînd să-i distingă faţa, prin silicolul 
căștii. Tînăra fată ţinea ochii închiși și nu se mișca 
de loc. Nici prin telefon, nici prin scafandru, biologul 
nu reuși să prindă vreo urmă de respiraţie. 

— Monstrul a omoriît-o pe Niza! — strigă cu durere 
„Eon Tal zărindu-l pe Erg Noor care se apropia. Prin 
viziera îngustă a căștii nu putea vedea ochii șefului. 

— Transportaţi-o imediat pe „Tantra“, în îngrijirea 
Lumei !'porunci el, şi glasul îi suna acum mai metalic 
decît oricînd. Ajută-i și dumneata să elucideze natura 
afecțiunii. Rămînem aici șase inși pentru desăvirșirea 
cercetărilor. Geologul să meargă cu voi și să adune toate 
mostrele de roci întîlnite pe drum. Nu putem zăbovi mai 
mult pe această planetă. Pentru cercetări am avea nevoie 
de tancuri cu o protecţie superioară ; fără ele, primej- 
duim echipajul în mod inutil. Luaţi al treilea cărucior și 
grăbiți-vă ! 

Erg Noor se întoarse și, fără să mai arunce vreo 
privire îndărăt, se îndreptă spre astronava-disc. „Tunul“ 
fu împins înainte. Inginerul mecanic, care se postă 
lîngă el, aruncă șuvoiul de foc din zece în zece minute, 
măturînd tot semicercul pînă la marginea discului. Robo- 
tul trase dispozitivul de tăiere lîngă creasta celei de a: 
doua volute exterioare a spiralei, care îi ajungea la înăl- 
țimea pieptului. 

Un vuiet putermic străbătu chiar și prin grosimea 
scafandrilor de înaltă protecţie. Pe porţiunea pe care 
o aleseseră pe stratul de malachit, începură să șerpuiască 
crăpături mărunte. Bucăţi din această masă: dură zbu- 
rau înlături, lovindu-se cu zgomot de trupul metalic 
al automatului. Deplasîndu-se lateral, dispozitivul de 
tăiere desprinse din stratul protector „o lespede întreagă 

și descoperi o suprafață grunjoasă de un albastru îin- 
tens, plăcut chiar și în lumina proiectorului. După ce 
robotul decapă * un pătrat destul de larg pentru trecerea 
unui scafandrier, Key îl făcu să practice în metalul 
albastru o tăietură profundă care totuşi nu străpunse 
întreaga lui grosime. Automatul trase o a doua linie, 
perpendiculară pe cea dintii, și începu să miște tăișul 
înainte și înapoi, mărind tensiunea. Crestătura se adinci 
cu mai bine de un metru. Cînd și cea de a treia latură 
a patratului fusese trasată, tăieturile începură să se 
caște, lărgindu-se înspre afară. 

—  Atenţiune ! Înapoi, jos! strigă prin microfon Erg 
Noor, deconectînd robotul și trăgîndu-se îndărăt. 

O bucată groasă de metal se răsfrînse deodată ca 
tinicheaua unei cutii de conserve : din orificiul deschis 
țîșni pe o tangentă la spirală o flacără orbitoare, irizată. 
Această deviere a văpăii, ca şi topirea metalului albastru, 
care reînchise într-o clipă gura, îi salvă pe exploratori. 
Din puternicul robot nu mai rămăsese decît o masă in- 
formă, din care ieșeau jalnic două picioare scurte. Erg 
Noor și Key Beer scăpaseră numai datorită scafandrilor 
lor. Explozia îi aruncă departe de astronava aceea ciu- , 
dată, îi împrăștie pe ceilalți, răsturnă „tunul“ și rupse 
cablurile de înaltă tensiune. 

Venindu-și în fire după şocul suferit, înţeleseseră 
cu toții că au rămas fără apărare. Din fericire, se aflau 
în cîmpul luminat de proiector. Nimeni nu era rănit. 
Erg Noor hotărî totuși că le ajunge. Părăsind instru- 
mentele, cablurile și proiectorul devenite inutile. cerce- 
tătorii se urcară pe căruciorul care nu suferise deterio- 
rări și se retraseră în grabă spre „Tantra“. 

Fericitul concurs de împrejurări care-l scăpase în 
clipa deschiderii imprudente a astronavei străine nu 
fusese nicidecum determinat de spiritul de prevedere 
al șefului. O a doua încercare s-ar fi putut solda cu 
rezultate mult mai tragice... iar Niza, astronavigatoarea 


* A decapa — a curăţi. a pripara v suprafață metalică în 
vederea unei operaţii ulterioare (n'r ). 

lui dragă, ce-o fi cu ea ?... Erg Noor trăgea nădejdea că 
scafandrul ei mai atenuase puţin puterea ucigătoare a 
crucii negre. La urma urmei,. nici biologul nu fusese 
omorît de atingerea monstruoasei meduze. Dar putea-vor 
ei, departe de perfecţionatele institute medicale de pe 
Pămînt, să combată acţiunea unei arme necunoscute ?... 

În camera de trecere, Key Beer se apropie de șeful 
expediției, arătîndu-i partea din spate a umărului său 
stîng. Erg Noor se întoarse spre oglinzile — mobilier 
indispensabil al cabinelor intermediare — ce serveau 
unui control atent la întoarcerea de pe o planetă străină. 
O pojghiţă subţire de pe umărarul făcut din zirconiu 
titanic se desfăcuse ; din ruptură se vedea un fragment 
de metal azuriu, care pătrunsese dublura izolatoare fără 
a fi străpuns stratul interior al scafandrului. Abia 
reuşiră să scoată schijă aceasta. Cu preţul atîtor pri- 
mejdii și de fapt cu totul întîmplător, puteau acum să 
aducă pe Pămînt o mostră din enigmaticul metal al spi- 
ralodiscului. În sfîrșit, eliberat de scafandru, Erg Noor 
reuşi să intre sau mai bine zis să se tîrască sub apă- 
sarea îngrozitoare a teribilei planete, înăuntrul navei lui. 

Membrii expediției îl aşteptau cu o mare nerăbdare. 
Prin  stereovizoloanele lor, urmăriseră desfășurarea 
catastrofei, aşa încît nu mai aveau nevoie să pună 
întrebări. 


FLUVIUL TIMPULUI 


Veda Kong și Dar Veter stăteau pe mica platformă 
rotundă a elicoplanului care plutea încet deasupra ne- 
mărginitelor stepe. O .dulce adiere făcea să unduiască 
ierburile dese, smălțuite de flori. În depărtare, spre 
stînga, se zărea o turmă de vite bălțate alb și negru, o 
specie nouă de animale, obținută prin încrucișarea vaci- 
lor cu iacii şi bivolii. 

Dealurile scunde și liniștitele rîuri cu văi largi, totul 
respira pacea vastelor întinderi ale acestei regiuni 
terestre, care o dată se chemase Depresiunea vest- 
Siberiană. 

Dar Veter contempla gînditor acest tărîm, odinioară 
acoperit de mlaștini mohorite şi de crînguri firave ale 
nordului siberian, și în minte-i răsărea tabloul unui 
maestru străvechi care îi lăsase din copilărie o impresie 
adîncă, de neşters. | 

„„„Pe un promontoriu împrejmuit de cotul unui mare 
fluviu, se ridica o bisericuţă de lemn, înegrită de ani, 
pierdută în imensitatea ogoarelor şi a pășunilor. Crucea 
subţire din virful turlei se profila pe norii cei groși. 
În micul cimitir din spatele bisericii, un pile de meste- 
ceni și sălcii își plecau în bătaia vîntului coamele desple.- 
tite. Ramurile lor aproape că atingeau crucile pe jumă- 
tate putrezite, prăbuşite sub vremi și furtuni în iarba 
umedă și crudă. De partea cealaltă a fluviului, goneau 
ameninţător deasupra cîmpiei nori vineţi plumburii, în: 
grămădindu-și stincăriile. În curgerea ei, apa arunca 

lumini reci, de oţel. Același luciu rece stăruia pretuturi- 
deni. Pămîntul era muiat de ploaia îndărătnică pe care 
o cunoșteau toamnele acelor vitrege ţinuturi septentrio- 
nale. Și toată gama posomoriîtelor tonuri albastre — 
cenușii — verzi ale acestui tablou evoca vastele tări- 
muri sărace, unde omul vieţuia în nevoi, suferind de 
foame și frig, copleșit de singurătatea lui, atît de carac- 
teristică îndepărtatelor timpuri ale nechibzuinţei. 

Lui Dar Veter, această piesă de muzeu, renovată și 
luminată de: raze invizibile, îndărătul unei transparente 
plăci de protecţie, îi părea o fereastră deschisă spre 
vechime. 

Se întoarse tăcut spre Veda. Tînăra femeie își pusese 
mîna pe balustrada platformei. Cu capul plecat, stătea 
pe gînduri, privind înaltele ierburi unduite de vînt. Ne- 
gara argintie se tălăzuia molatec, în timp ce elicoplanul 
plutea fără grabă deasupra stepei. Cînd și cînd, mici 
vîrtejuri fierbinți se năpusteau asupra călătorilor, răvă- 
șind părul Vedei, jucîndu-se cu rochia ei, suflind șa- 
galnic în ochii lui Dar Veter. Dar nivelatorul automat 
funcționa mai iute ca gîndul, așa că rotunda platformă 
zburătoare abia dacă se legăna sau tresărea. 

Dar Veter se aplecă peste indicatorul de itinerar. 
Harta geografică se mișca repede, reflectînd propria lor 
deplasare ; se abătuseră cam prea mult spre nord. Tre- 
cuseră demult de paralela 60, depășiseră locul de con- 
fluență al fluviilor Irtîș și Obi și se apropiau acum de 
un șir de înălțimi denumite Poviîrnișurile siberiene. 

Cei doi călători care timp de patru luni lucraseră 
la săpături în regiunea vechilor curgane * scitice din 
stepele dogoriîtoare de la poalele munților Altai, erau 
obișnuiți cu întinderi vaste. Cercetările arheologice îi 
cufundaseră în vremile de deinult în care prin stepele: 
sudului nu treceau decît pîlcuri rare de călăreţi înarmați. 

Veda se întoarse tăcută și arătă spaţiul din faţa 
lor. Acolo, în vibrarea văzduhului încins, părea că plu- 


* Curgan sau -gorgan — movilă în care se crede că ar fi un 
mormînt străvechi (n.r.). 

teşte, ruptă de pămint, o iiisiiliţă întunecată. Peste cîteva 
clipe, elicoplanul se apropie de delușor, probabil halda 
unei mine părăsite. Din vechile clădiri ale exploatării 
nu mai rămăsese nimic — doar o gîlmă pe care creșteau 
vişini. 

Platforma zburătoare se aplecă brusc. 

Dar Veter o prinse maşinal pe Veda de mijloc şi se 
repezi spre marginea ridicată a platformei. Elicoplanul 
se redresă o clipă, pentru ca apoi să se prăbușească la 
poalele dealului. Amortizoarele intrară în funcţiune; 
Veda și Dar Veter fură proiectaţi pe coasta movilei, 
drept într-un tufiș. După o clipă de tăcere răsună rîsul 
melodios al Vedei. Veter își închipui cum trebuie să-i 
arate propria față uimită și zgîriată. Dezmeticindu-se, 
izbucni la rîndul său în ris, arătîndu-se fericit că o vede 
pe Veda teafără și nevătămată şi că accidentul n-avusese 
urmări grave. 

— Nu degeaba li se interzice elicoplanelor să zboare 
la înălțime mai mare de opt metri, spuse gifiind Veda 
Kong. Acum înţeleg și eu.. 

— La orice pană, aparatul se prăbușește și singura 
speranță sînt doar amortizoarele. N-avem ce-i face; e 
reversul faptului că aceste aparate au dimensiuni atât 
de mici și o greutate atît de redusă. Ba mă tem că vom 
mai avea de plătit pentru zborurile noastre reușite, făcu 
Dar Veter cu o nepăsare niţel afectată. 

— "Ce vrei să spui? — întrebă Veda, redevenind 
serioasă. 

— Funcționarea ireproşabilă a aparatelor de stabili- 
tate presupune o mare complexitate a mecanismelor. Mă 
tem că o să-mi ia o groază de timp ca să mă descurc cu 
ele. Va trebui să ieșim de aici după metoda celor mai 
neajutoraţi strămoși ai noștri. 

În ochii Vedei jucau lumini șăgalnice. Îi întinse o 
mînă, și Dar Veter o ridică ușor din mijlocul tufelor. 
Coborîră spre elicoplanul căzut, își unseră zgîrieturile 
cu o soluţie cicatrizantă și-și lipiră hainele rupte. Dar 
Veter pregăti pentru Veda un culcuş la umbra unui tufiș, 


121 


apoi se apucă să studieze câuzele avariei. După cum 
bănuia, se defectase ceva la nivelatorul automat, iar 
dispozitivul de blocare al acestuia deconectase motorul. 
De cum a deschis carterul, și-a dat seama de imposibili- 
tatea reparaţiei : ar fi trebuit să zăbovească prea mult 
asupra unor extrem de complexe probleme electronice. 
Cu un oftat de miîhnire își îndreptă spatele obosit și 
aruncă o privire spre tufișul unde Veda Kong aţipise, 
într-o atitudine de calmă încredere. În stepa dogoritoare 
nu se vedea pînă hăt în zare ţipenie de om. Deasupra 
stratului de aer care vibra de căldură, planau două mari 
păsări de pradă. 

Aparatul, pînă acum atît de docil, nu mai era decît 
un disc inert care zăcea pe pămîntul uscat. Veter fu 
cuprins de o ciudată senzaţie de singurătate, de parcă 
ar fi fost rupt de restul lumii. 

Și totuși, nu se temea de nimic. Cînd se va înopta, 
vizibilitatea va fi mai bună, vor zări fără îndoială lumini 
și se vor îndrepta înspre ele. Plecaseră fără bagaje, 
fără radiotelefon, fără lanterne sau mîncare. 

„Pe timpuri, dacă nu luai cu tine în stepă provizii 
de hrană și apă, puteai muri de foame... şi de sete“, 
gîndea fostul director al staţiunilor exterioare, ferin- 
du-și ochii de lumina orbitoare a soarelui. Își alese un 
locșor sub vișinul care o umbrea pe Vedea și se întinse 
pe iarba ale cărei fire uscate îl înţepau prin stofa sub- 
țire a hainelor. Foșnetul vîntului și căldura zilei îl 
toropeau ; firul gîndurilor era lin, prin minte i se perin- 
dau imagini din timpuri străvechi, popoare, triburi și 
oameni izolaţi treceau într-o lungă procesiune... Părea 
că din genunile trecutului, curgea un mare fluviu de 
întîmplări, personaje și veșminte mereu schimbătoare. 

— Veter! — îl smulse din somnolenţă chemarea 
glasului iubit. Se ridică în capul oaselor. 

Discul roșu al soarelui atingea acum marginea în- 
tunecată a orizontului. În văzduh nu se simţea nici cea 
mai mică adiere. 

— Veter, stăpinul meu, glumi Veda, înclinîndu-se în 
faţa lui, așa cum făceau în vechime femeile Asiei, bine- 
voiește a te trezi și a-ţi aminti de mine. 

După cîteva exerciţii de gimnastică, Dar Veter alungă 
definitiv orice urmă de somn. Veda încuviinţă proiectul 
său de a aștepta înnoptarea. Întunericul îi găsi discu- 
tînd cu însuflețire despre munca lor din trecut. Deodată 
el își dădu seama că Veda tremură. Miinile tinerei femei 
erau reci; desigur, hainele ei ușoare nu reușeau s-o 
apere de răcoarea nopţii septentrionale. 

La paralela 60, nopţile de vară sînt luminoase; 
reușiră să adune o grămadă mare de vreascuri. 

Se auzi o descărcare electrică : Dar Veter scoase o 
scînteie din puternicul acumulator al elicoplanului și 
curînd, un mare foc alungă întunericul și dărui oamenilor 
căldura lui binefăcătoare. 

Veda părea că se deschide iar ca o floare în lumina 
soarelui, și amîndoi se lăsară furaţi de visare. În cele 
o sută de milenii în care focul fusese refugiul și sal- 
varea omului, se depusese în străfundul sufletului său 
un indestructibil sentiment de apărare și tihnă, care 
renăștea înaintea focului ori de cîte ori frigul și întu- 
nericul se înstăpîneau... 

— Spune-mi, Veda, ce te frămîntă? — se neliniști 
Dar Veter, prinzând o umbră de tristețe pe faţa tovară- 
șei lui. 

— Mi-am adus aminte de fata aceea... cu basma... — 
răspunse încet Veda, fără a-si lua ochii de la tăciunii 
aurii. 

Veter înţelese. În ajunul zborului lor, tocmai termi- 
naseră săpăturile la un nare mormiînt scitic din stepa 
Altaiului. În interiorul unei construcţii din bîrne, bine 
păstrată, găsiseră scheletul unui bătrîn șef de trib, în- 
conjurat de oseminte de cai și de sclavi, îngropate sub 
taluzul curganului. Bătrînul fusese înmormîntat cu pa- 
loșul, scutul și platoșa sa, iar la picioarele lui se afla 
ghemuit scheletul unei femei foarte tinere; o maramă 
de mătasă, odinioară petrecută în jurul feței, se lipise 

de craniu. În ciuda tuturor precauţiunilor luate, nu iz- 
butiră să. conserve această basma ; totuși înainte să se 
fi pulverizat, reușiseră să reproducă întocmai trăsătu- 
rile frumosului chip ce se întipărise pe mătase, cu mi- 
lenii în urmă. Năframa dezvăluise un amănunt groaz- 
nic : ochii ieşiţi din orbite ai femeii, desigur sugrumată 
cu această basma şi aruncată-n groapa soţului spre a-l 
însoţi pe neștiutele căi de dincolo de mormiînt. Ea nu 
părea să fi avut mai mult de nouăsprezece ani, în vreme 
ce el trecuse de șaptezeci, o vîrstă venerabilă pentru 
acea epocă. 

Veter își aminti de viile discuţii stîrnite printre ti- 
nerii colaboratori ai expediției arheologice conduse de 
Veda în legătură cu această descoperire. Femeia își ur- 
mase bărbatul de bună voie ori prin constrîngere? Și 
de ce? În numele cărui ideal? Dacă era dintr-o mare 
iubire plină de abnegaţie, cum de au avut inimă s-o 
ucidă în loc s-o păstreze ca pe cea mai frumoasă amin- 
tire a defunctului în lumea celor vii? 

Atunci a luat cuvîntul Veda Kong. Își aţintea ochii 
arzători asupra gorganului, străduindu-se a străbate cu 
gîndul straturile vremilor apuse : 

— Încercaţi să-i înţelegeţi pe acei oameni! Întin- 
derile: stepelor străvechi erau cu adevărat nemărginite 
pentru mijloacele de locomoţie ale acelei epoci ; cai, că- 
mile, boi. Pe această imensitate trăiau triburi nomade 
de crescători de vite, care nu numai că erau dezuniţi, 
dar se și vrăjmășeau cumplit. Ura și dorul de răzbu- 
nare creșteau din generaţie în generaţie. Orice străin 
era socotit un dușman, orice alt trib — o pradă bogată 
de vite și sclavi, adică în oameni care munceau, ca 
animalele, sub ameninţarea biciului. O asemenea orîn- 
duire. socială prilejuia, pe de o parte, o mare libertate, 
necunoscută nouă, care îngăduia individului să-și sa- 
tisfacă măruntele pasiuni și dorinţi, iar pe de altă 
parte o nemaipomenită rezervă în raporturile dintre oa- 
meni. În cazul cînd o seminţie sau un trib se compu- 
nea dintr-un număr restrins de inși în stare să-și asi- 

gure hrariă prin viiiătoare ori priri culesul roadelor, uo- 
mazii aceștia liberi trăiau în necontenită spaimă că vor 
fi atacați și luaţi în robie sau nimiciţi de războinicii 
lor vecini. Dacă însă ţara era izolată şi avea o popu- 
lație numeroasă capabilă să alcătuiască o mare forță 
militară oamenii plăteau faptul de a fi apăraţi împo- 
triva năvălirilor cu preţul scump al libertăţii lor, căci 
în aceste state puternice se dezvoltau întotdeauna 
despotismul și tirania. Așa s-a întîmplat în Egiptul an- 
tic, în Asiria și în Babilon. | 

Femeile, mai cu seamă cele frumoase, reprezehtau o 
pradă și o jucărie a celor puternici. Nu puteau trăi fără 
un stăpîn și un apărător. 

Dorurile și voinţa femeii însemnau atît de puţin... 
atît de puţin, încît în faţa unei asemenea vieţi... cine 
știe, poate că moartea le părea mai ușoară... 

Răspunzînd acum gîndurilor lui Veter, Veda se trase 
mai aproape de el, răscolind trengile aprinse, cu ochii 
la flăcăruile albăstrii ce jucau pe tăciuni. 

— Cît curaj îţi trebuia pe atunci ca să rămii tu în- 
suți și să te ridici în viaţă în loc să decazi... mur. 
mură ea. | 

— Părerea mea — replică Dar Veter — este că exa- 
gerezi. Pe lîngă faptul că oamenii se obișnuiseră cu 
această existenţă, dezorganizarea ei înmulţea întîmplă- 
rile neprevăzute, după cum iști scîntei din scăpărările 
cremenei. 

»— Și eu sînt uimită de faptul că strămoșii noștri 
nu înțelegeau această lege simplă care spune că desti- 
nul unei orînduiri e determinat de oamenii înșiși, că o 
societate corespunde dezvoltării morale și ideologice a 
membrilor ei, dezvoltare determinată de factorul eco- 
nomic... 

— ...Și că forma perfectă a unei științifice orga- 
nizări sociale — urmă Dar Veter — nu reprezintă o sim- 
plă acumulare cantitativă a forțelor de producţie, ci o 
nouă treaptă calitativă. E doar atît de simplu! Inter. 
dependenţa dialectică, datorită căreia noile relaţii so- 

ciale sînt tot atît de imposibile fără oameni noi, ca și 
aceștia fără o economie nouă, a făcut umanitatea să 
acorde cea mai mare atenţie educaţiei fizice şi morale a 
omului. Cînd s-a ajuns în sfîrșit la aceasta? 

— În E.L.D., spre finele secolului Sciziunii. 

— A fost la timp! Tehnica distrugătoare a răz- 
boiului... 

Dar Veter tăcu și se întoarse spre umbra dintre fo- 
cul lor și povîrnișul movilei. Un tropot greu și o răsu- 
flare aprigă, întretăiată, îi făcură pe cei doi călători să 
sară în picioare. i — 

În faţa focului, răsări un taur negru, enorm. FIlă- 
cările aruncau reflexe sîngerii în ochii lui holbaţi și 
furioși. Sforăind sălbatic și scurmînd cu copitele pă- 
mîntul uscat, dihania se pregătea să atace. În lumina 
slabă a focului părea de proporţii uriașe ; capul său lă- 
sat în jos semăna cu un mare bolovan de granit, iar 
grumazul înalt cu mușchi puternic dezvoltați se arcuia 
ca un munte. Pînă acum nici Veda, nici Dar Veter nu 
mai avusese prilejul să înfrunte forța destructivă a unei 
fiare, cu creierul inaccesibil oricărei influenţe a ra- 
țiunii. 

Tînăra femeie stătea nemișcată, cu mîinile încruci- 
șate pe piept, ca hipnotizată de cumplita arătare ţișnită 
din beznă. Sub impulsul unui puternic instinct, Dar 
Veter se puse între taur şi Veda, cum o făcuseră de mii 
și mii de ori strămoșii lui. Dar omul erei noi era de- 
zarmat. 

— Veda, sări în dreapta... abia avu el timpul să 
spună, că animalul se și năpusti asupra lor. 

Trupurile bine antrenate ale celor doi călători se pu- 
teau însă întrece în viteză chiar şi cu agerimea primitivă 
a taurului. Namila trecu valvirtej pe lingă ei și se 
afundă cu mare zgomot în desișul tufelor. Veda și Dar 
Veter rămaseră în îytuneric la cîțiva pași de elicoplan. 
Aici, mai departe de foc, noaptea nu era chiar atît de 
neagră și rochia de culoare deschisă a Vedei se vedea, 
fără îndoială, de departe. Taurul ieşi dintre tufe. Dar 

Veter o ridică pe tovarăşa lui, iar aceasta, dintr-un sin- 
gur salt, ajunse pe platforma aparatului. În timp ce 
' animalul se întorcea, scurmînd pămîntul, Dar Veter se 
urcă și el alături de Veda. Schimbă cu ea o privire ra- 
pidă ; ochii prietenei lui exprimau doar o sinceră încîn- 
tare. Capota motorului fusese scoasă încă din timpul 
zilei, cînd Dar Veter încercase să. descifreze tainele 
complicatului mecanism. Încordîndu-și toţi mușchii, Dar 
Veter smulse acum din parapetul platformei cablul 
cîmpului de nivelare, vîrî capătul său dezvelit sub con- 
tactul. principal al transformatorului și o dădu binișor 
pe Veda la o parte. În aceeași clipă, taurul agăţă cu 
comul parapetul și elicoplanul se cutremură de puter- 
nica lovitură. Dar Veter atinse cu capătul cablului bo- 
tul animalului. Un fulger gălbui, o bubuitură surdă și 
fioroasa jivină se prăbuși grămadă. 

— L-ai ucis! — strigă indignată Veda. 

— Nu prea cred, căci pămîntul e uscat — zîmbi el 
mulţumit de șiretenia lui.: , 

Drept confirmare a cuvintelor sale, taurul mugi slab, 
se ridică şi se depărtă în trap nesigur, fără să se mai 
uite înapoi, de parcă s-ar fi rușinat de înfrîngerea sufe- 
rită. Cei doi călători se întoarseră la foc. Un braţ de 
vreascuri învioră flacăra pe cale să se stingă. 

— M-am încălzit — spuse Veda. Să ne urcăm pe 
delușor. | 

Vîrful movilei ascundea focul ; stelele palide ale ce- 
rului nordic se pierdeau la orizont, ta niște luminiţe 
în negură. 

Spre apus nu se vedea nimic; la nord abia dacă 
puteau discerne niște șiraguri de licăriri ; la sud, tot 
atît de departe, strălucea, ca o stea luminoasă, un turn 
de observaţie al crescătorilor de vite. 

— Stăm cam prost. Va trebui să umblăm toată 
noaptea... — mormăi Dar Veter. 

— Ba nu, privește! și Veda arătă spre răsărit, unde 
se aprinseră deodată patru lumini așezate în pătrat. 
Pînă acolo mai aveau doar cîţiva kilometri. Stabilind cu 

ajutorul stelelor direcţia, ei coborîră. Veda Kong zăbovi 
cîteva clipe lingă jarul care ardea mocnit ; părea că în- 
cearcă să-şi aducă aminte de ceva. 

— Rămii cu bine, căminul nostru, spuse ea gîndi- 
tor. De bună seamă că nomazii au avut totdeauna ase- 
menea locuri de popas vremelnice și nesigure. Astăzi 
am fost și eu o femeie din acele vremi. 

Se întoarse spre Dar Veter și-i puse, încrezătoare, 
mîna pe grumaz. 

— Am simţit atît de viu nevoia să fiu ocrotită! Nu 
din teamă, nicidecum, dar dintr-un fel de fascinantă su- 
punere în faţa destinului. Cel puţin, așa mi s-a părut. 

Împreunîndu-și mîinile la ceafă, se întinse înaintea 
focului, mlădioasă ca întotdeauna. În clipa următoare, 
ochii ei își recăpătară strălucirea șăgalnică. 

— Hai, du-mă... eroule! Și vocea ei joasă sună 
misterios și în același timp mîngiietor.: 

Noaptea strălimpede, îmbălsămată de miresmele îier- 
burilor, era însuflețită de glasul gîngănilor și de țipe- 
tele păsărilor. Veda și Dar Veter înaintau cu băgare de 
seamă, temîndu-se să nu calce în vreo vizuină ascunsă 
sau într-o crăpătură din pămîntul uscat. Măturicele ne- 
garei le lunecau înșelător pe lîngă glezne. Veter scruta 
întunericul ori de cîte ori din el se iveau contururile 
vreunei tufe. 

Veda rise încet. 

— N-ar fi trebuit să luăm cu noi acumulatorul și 
cablul ? | 

— Eşti neserioasă, Veda, răspunse blînd Dar Veter. 
Mai neserioasă decît m-aș fi așteptat! 

Tînăra femeie deveni deodată gravă. 

— Am simţit mult prea viu protecţia dumitale... 

Și Veda începu să vorbească sau, mai bine zis, să-și 
depene cu glas tare gîndurile, privind activitatea viitoare 
a expediției sale. Prima etapă a săpăturilor din gorga- 
nele stepei se încheiase și colaboratorii ei se întorceau 
acum |a vechile lor îndeletniciri sau își căutau altele 
noi. Dar Veter, însă, care încă nu-și alesese altă ocu- 

paţie, era liber s-o urmeze pe aleasa inimii lui. Jude- 
cînd după informațiile primite, activitatea lui Mwen Mas 
se desfășura în condiţii bune. Dar chiar și altminteri, 
Consiliul nu l-ar fi readus pe Dar Veter atît de 
curînd în vechiul său post. În epoca Marelui Cerc nu 
era considerat util să muncești prea multă vreme în 
același domeniu, spre a nu ţi se ofili darul cel mai de 
preţ al omului — inspiraţia creatoare — și nu-ţi puteai 
relua vechea îndeletnicire decît după o întrerupere mai 
îndelungată. 

— Nu ţi s-a părut meschină și monotonă munca 
noastră, după cei șase ani de contact nemijlocit cu 
Cosmosul ? 

Privirea limpede și atentă a Vedei îi căuta ochii. 

— Nicidecum — protestă Dar Veter — dar ea nu-mi 
oferă acea încordare a puterilor cu care am fost obiş- 
nuit. Fără aceasta risc să devin mult prea liniștit, de 
parcă aș urma un tratament cu vise albastre! 

— Vise albastre!? repetă Veda. Și pentru Dar Ve- 
ter răsuflarea ei oprită o clipă fu mai grăitoare decit 
roșeaţa-i din obraji, de altfel invizibilă în întuneric. 

— Îmi voi continua cercetările spre miază-zi, urmă 
Veda. Dar nu înainte să fi adunat o nouă echipă de 
cercetători voluntari. Pînă atunci, voi da unor tovarăși, 
care m-âu chemat de mult, ajutor la niște săpături sub- 
marine. 

Veter pricepu și inima îi bătu de bucurie. Dar se 
grăbi să-și stăpînească emoția și veni în ajutorul Ve- 
dei, întrebînd-o calm : 

— E vorba de orașul scufundat în sudul Siciliei? 
Am văzut în Palatul Atlantidei lucruri minunate aduse 
de acolo. 

— Nu, acum explorăm litoralul răsăritean al Medi- 
teranei, Marea Roșie și coastele Indiei. Am întreprins 
acolo cercetări în legătură cu vestigiile istorice conser- 
vate sub apă, din vremea culturii indo-cretane şi pînă 
la începutul Veacurilor de Întuneric. 

— Ceea ce înainte era ascuns sau pur şi simplu 
aruncat în mare, în clipele cînd micile oaze de civili- 
zaţie se năruiau sub presiunea forţelor proaspete, bar. 
bare şi nepăsătoare: îmi închipui acest lucru, rosti 
gînditor Dar Veter, scrutind mereu cîmpia alburie. În- 
țeleg de asemenea prăbuşirea culturii antice, cînd statele 
cele vechi, putemice datorită legăturii lor cu natura, 
n-au fost în stare să schimbe nimic în lume, să lichi- 
deze sclavagismul din ce în ce mai odios și aristoera- 
ţia parazitară... 

— Și atunci locul anticului sclavagism l-a luat feu- 
dalismul — urmă Veda — bezna religioasă a Evului 
Mediu. Dar ce anume ţi se pare de neînțeles ? 

— Nu-mi pot închipui prea bine cultura indo- 
cretană. 

— Nu cunoşti cercetările cele mai recente. Dezvol: 
tarea acesţei culturi a fost'urmărită pe un vast teri- 
toriu, care se întinde din America pînă în India de 
Nord şi China Vestică, înglobînd şi sudul Asiei M;j- 
locii şi insula Creta. 

— Nu bănuiam că în timpuri atît de indepărtate 
au putut exista ascunzători pentru comori artistice, de 
felul celor descoperite la Cartagina, în Grecia sau la 
Roma. 

— Vino cu mine şi vei vedea, îi spuse Veda încet. 

Dar Veter mergea tăcut alături de ea. Terenul urca 
lin. Ajungînd pe culme, Dar Veter se opri brusc. 

— Îţi mulţumesc, am să vin... 

Veda întoarse capul spre el, privindu-l cu o uşoară 
neîncredere. În umbra nopţii nordice ochii tovarăşului 
ei de drum erau întunecaţi și de nepătruns. 

Povîrnişul trecut, luminile se arătară aproape de 
tot. Prevăzute cu clopote polarizante, ele nu împrăştiau 
razele şi de aceea păreau mai depărtate decit în reali- 
tate. Această iluminaţie era o dovadă că se lucrează 
noaptea.. Vuietul unui curent de înaltă tensiune devenea 
tot mai puternic. Contururile argintii ale unor grinzi 

dantelate străluceau în bătaia înaltelor lămpi albastre. 
Un urlet de avertizare îi făcu să se oprească: robotul 
de baraj intrase în funcţiune. 

— Atenţiune, primejdie! Mergeţi pe stînga! Nu vă 
apropiaţi de stilpi! îi preveni un amplificator invizibil. 

Se îndreptară ascultător spre un grup de căsuțe 
albe demontabile. 

— Nu priviţi în direcţia cîmpului, stărui automatul. 

Uşile a două căsuțe se deschiseră simultan şi două 
fascicule de lumină se intersectară pe drumul întune- 
cat. O mînă de oameni, bărbaţi şi femei, făcură celor 
doi călători o primire prietenoasă, exprimîndu-şi mi- 
rarea cu privire la felul de locomoţie ales de ei, atit de 
primitiv şi nepotrivit, mai ales pe timp de noapte. 

O mare desfătare le oferi o cabină strîmtă, unde se 
încrucişau înmiresmate şuviţe de apă, saturate de gaze 
şi de electricitate și unde pielea era ciupită plăcut de 
descărcări. 

Împrospătaţi, drumeţii se întilniră la masă. 

— Dragă Veter, am nimerit la tovarăşi de mese- 
rie — spuse Veda, turnînd în pahare subţiri o băutură 
aurie şi atît de rece, încît sticla se: aburi îndată. 

— „Zece tonusuri“, iată ce avem noi aici, şi Dar 
Veter încîntat, își întinse mîna spre paharul său. 

— Învingător al taurului, ai început să te sălhăti- 
cești în stepa asta, protestă Veda. Îţi comunic noutăţi 
interesante, iar dumneata numai la mîncare te gîndeşti ! 

— Se fac şi aici săpături? se îndoi Dar Veter. 

— Da, însă nu arheologice, ci paleontologice. Sînt 
studiate fosilele din perioada permiană, de acum două 
sute de milioane de ani. Cînd mă gîndesc că toată isto- 
ria noastră numără doar cîteva biete milenii... 

— Aceste resturi sînt studiate pe loc, fără să fie 
dezgropate ? Cum așa ? 

— Da, pe loc, das încă n-am aflat cum procedează. 

În convorbirea lor se amestecă unul dintre comeseni, 


un ins slab, cu faţa galbenă. 

— Echipa noastră urmează să preia schimbul. Toc- 
mai am terminat operațiile preliminare și vom începe 
radiografia... 

— Cu raze dure, ghici Dar Veter. 

— Dacă nu sînteţi prea obosiţi, v-aş sfătui să mer- 
geţi să vă uitaţi. Miine vom. deplasa platforma mai 
departe, ceea ce nu prezintă pentru dumneavoastră nici 
un interes. 

Veda și Dar Veter primiră bucuroși invitaţia. 
Gazdele lor primitoare se ridicară de la masă și-i con- 
duseră într-o casă învecinată. Acolo, găsiră haine de 
protecție, atîrnate în nișe, deasupra cărora se aflau 
cadrane indicatoare. 

— lonizarea produsă de tuburile noastre e foarte 
puternică, explică, parcă scuzîndu-se, o femeie înaltă, 
ușor adusă de spate, în timp ceo ajuta pe Veda să 
îmbrace o salopetă dintr-o țesătură deasă, să-şi tragă 
pe cap o cască transparentă și să-şi fixeze în spate geun- 
țile cu acumulatoare. 

În lumina polarizată, cel mai mic dîmb se detaşa 
pe terenul accidentat al stepei cu o precizie nefirească. 
Un vuiet surd ca un oftat răsună deasupra unui cîmp 
pătrat, delimitat cu nişte șipci subţiri. Pămîntul se 
umflă, se brăzdă de crăpături şi se surpă, formînd o 
pîlnie în centrul căreia apăru un cilindru strălucitor, 
cu vîrful ascuţit. O creastă elicoidală se împletea în 
jurul suprafeţei lustruite a cilindrului ; la extremitatea 
lui se învîrtea o complicată freză electrică dintr-un 
metal albăstrui. Cilindrul basculă peste marginea pil- 
niei, se întoarse descoperindu-şi paletele dindărăt, vîn- 
turate de o mișcare rapidă şi prinse din nou a se în- 
„funda la cîţiva metri mai departe, cu botul înfipt în 
sol aproape vertical. 

Dar Veter observă un cuplu de cabluri — unul îizo- 
lat, celălalt lipsit de protecţie — care urmau cilindrul. 
Trăgîndu-l de mînecă, Veda îi anătă însoțitorului ei un 
punct aflat dincolo de stinghiile de magneziu. Un alt 
cilindru, similar celui dintii, se ivi din sol, se răsturnă 

la stînga și dispăru din nou, scufundîndu-se în pămînt 
ca în apă. 

Omul cu fața galbenă le făcu semn să se grăbească. 

— L-am recunoscut — spuse în şoaptă Veda, cău- 
tînd să prindă din urmă echipa ce se depărtase puţin. 
Este Liao Lan, paleontologul care a descifrat enigma 
populării continentului asiatic în era paleozoică. 

— E chinez de origină ? întrebă Dar Veter, gîndin- 
du-se la ochii negri și piezişi ai savantului. Spre ruşi- 
nea mea, trebuie să mărturisesc că nu-i cunosc lu- 
crările. 

— Constat că nu prea ești tare în palentologia te- 
restră, observă Veda. Cred că mai bine o cunoști pe cea 
a unor lumi astrale. 

Prin mintea lui Dar Veter se perindară într-o clipă 
nenumăratele forme ale vieţii: milioanele de schelete 
ciudate, închise în raclele diferitelor planete, vestigii 
ale trecutului, ascunse în stratificările fiecărei lumi lo- 
cuite, mărturii înregistrate chiar de natură, păstrate de 
ea, pînă la apariţia unei fiinţe gînditoare; capabilă să 
rețină ba chiar să reconstituie cele uitate... 

Ajunseră pe o mică platformă, fixată în vîrful unui 
semicerc ajurat. În centrul planșeului se afla un mare 
ecran mat. Cei opt oameni se aşezară în tăcere pe băn- 
cuţe joase, în jurul ecranului. | 

— „„Cîrtiţele“ vor termina îndată, spuse Liao Lan. 
După cum aţi şi ghicit, ele străbat rocile, trăgînd după 
ele un cablu neizolat şi formînd o rețea de linii para- 
lele şi perpendiculare. Scheletele fosile se află îngropate 
în gresia afînată, la o adincime de paisprezece metri. 
Mai 'jos, la șaptesprezece metri, terenul este căptușit 
cu 0 reţea metalică, conectată la puternici inductori. Se 
creează astfel un cîmp reflector, care proiectează razele 
X pe ecranul unde apare imaginea oaselor petrificate. 

Două mari globuri de metal se rotiră pe soclurile 
lor masive. Se aprinseră proiectoarele, urletele unei 
sirene. vestiră primejdia. Curentul continuu de un mi- 
lion de volţi degajă o proaspătă adiere ozonată şi im- 

primă bornelor izolatorilor şi suspensiunilor o fosfo- 
rescenţă albăstrie. 

Liao Lan mînuia butoanele pupitrului de comandă 
cu ușurință. Ecranul cel mare se lumina din ce în ce 
mai puternic. În adîncul lui pluteau siluete vagi, răs- 
pîndite ici colo în cîmpul vizual. Dar iată că mişcarea 
se opri şi contururile nebuloase ale unei pete mari 
umplură aproape tot ecranul, devenind dim ce în ce mai 
precise. 

Cîteva manipulări încă, şi în faţa observatorilor se 
1vi, într-o aureolă. ceţoasă, scheletul unei făpturi necu- 
noscute. Labele mari, cu gheare se zgîrceau sub trupul 
fiarei, o coadă lungă forma un cerc. Izbitor era mai 
ales volumul oaselor, cu extremităţile late şi răsucite, 
cu apofize pentru inserţia muşchilor uriași. Craniul cu 
fălcile încleştate, îşi rînjea incisivii puternici. Văzut de 
sus, monstrul părea un bolovan de oase cu suprafața 
măcinată. Liao Lan modifică distanţa focală şi mări 
imaginea : acum tot ecranul era ocupat de capul reptilei 
care se tîrise cu două sute de milioane de ani în urmă, 
pe malurile unui străvechi curs de apă. 

Pereţii cutiei craniene măsurau cel puţin douăzeci 
de centimetri. Excrescenţe osoase se arcuiau peste or- 
bite, peste cavitățile temporale şi peste protuberanţele 
parietalelor. La occiput, în dreptul unui con se căsca 
gaura unui ochi imens. Lui Liao Lan îi scăpă un oftat 
admirativ. 

Veter nu-şi mai lua ochii de la scheletul greoi al 
acelei. fiinţe de neamuri demult apuse. Mărirea forţei 
musculare provocase îngroşarea oaselor supuse la o po 
vară mai mare, iar greutatea crescîndă a scheletului 
cerea o nouă întărire a mușchilor. Această dependență 
directă, proprie organismelor primitive, conducea ade- 
sea dezvoltarea animalelor la impasuri fără ieșire, pină 
cînd vreo perfecţionare fiziologică importantă le îngă- 
duia să înlăture contradicţiile existente şi să se ridice 
pe o nouă treaptă de evoluţie. Părea de necrezut că ase- 
menea făpturi au putut figura printre strămoșii omu- 

lui, cu trupul său minunat, uluitor de ager şi de precis 
în mMIŞCări. 

Veter contempla arcadele groase de deasupra sprîn- 
cenelor, ce exprimau ferocitatea stupidă a reptilei per- 
miene şi le compara cu mlădioasa Veda, ai cărei ochi 
limpezi îi luminau chipul sensibil și inteligent... Ce 
monstruoasă prăpastie în organizarea materiei vii! 
Trase involuntar cu coada ochiului, cătînd să-i distingă 
Vedei. trăsăturile, sub casca de protecţie. Cînd îşi în 
toarse din nou privirile spre ecran, viziunea se schim- 
base. Observă acum un craniu parabolic şi plat al unui 
batracian, al vreunei salamandre, sortită să zacă o viaţă 
întreagă în apa caldă şi întunecată a mlaștinii permiene, 
pîndind apropierea prăzii. Un salt, botul enorm hăpăia... 
şi din nou acea zăcere pătrunsă de o răbdare infinită, 
golită de orice gînd. Aceste imagini care sugerau ne: 
sfîrşit de lunga și de cruda evoluţie a vieţii îl depri- 
mau pe Dar Veter, îl iritau. Îşi îndreptă spinarea şi 
Liao Lan, ghicindu-i starea de spirit, îi propuse să se 
întoarcă spre a se odihni în casă. Veda cu nedomolita-i 
curiozitate, plecă de acolo cu părere de rău, deoarece 
văzu că savanții conectaseră maşinile electronice pentru 
fotografiere şi înregistrare sonoră, ca să nu cheltuiască 
degeaba curentul de mare putere. 

În curînd, Veda se întinse pe un larg divan din ca- 
mera de oaspeţi ai căsuţei destinate femeilor. Dar 
Veter se mai plimbă un timp pe terasă, evocînd impre 
siile zilei. 

Dimineaţa nordică spălase cu roua ei ierburile pră- 
fuite. Terminîndu-și schimbul, imperturbabilul Liao Lan 
le propuse vizitatorilor să-i trimită la aerodrom cu un 
„elf“ — un mic automobil cu acumulatoare. Terenul 
de aterizaj al avioanelor „săltătoare“ cu reacţie se afla 
la o sută de kilometri spre sud-est, pe cursul inferior 
al rîului Trom-lugan. Veda dori să cheme prin radio 
echipa ei, dar la săpături nu exista un post de emisiune 
suficient de puternic. De cînd strămoşii noştri price: 
puseră cît de dăunătoare sînt emanațiile radioactive şi 

“instituiseră un regim strict, emisiunile dirijate necesi- 
tau instalaţii cu mult mai complexe, cu deosebire pen- 
tru convorbiri la distanțe mari. Pe lingă aceasta, se 
se redusese simţitor și numărul staţiunilor. Liao Lan 
hotărî aşadar să se stabilească o legătură cu cel mai 
apropiat tum de observaţie al crescătorilor de vite. 
Aceste turnuri comunicau între ele cu ajutorul emisiu- 
nilor dirijate şi puteau transmite orice la postul cen- 
tral din raionul lor. Tînăra practicantă care trebuia să 
readucă „elful“ la tabăra paleontologilor, îi sfătui pe 
călători să se oprească în drum la un asemenea turn, 
de unde puteau vorbi ei înșiși prin televiziofon *. Veda 
şi Dar Veter primiră bucuroși această propunere. Vîntul 
puternic ridica în trimbe praful ușor și răvăşea părul 
tuns scurt al fetei de la volan. Stăteau înghesuiți pe 
scaunul maşinii, căci trupul masiv al fostului director 
al staţiunilor exterioare le cam înghesuise pe cele două 
tovarăşe de drum ale lui. Pe cerul albastru și senin 
abia se zărea silueta zveltă a turnului de observaţie. 
Curînd „elful“ se opri la picioarele lui. Contraforturi 
metalice mult depărtate sprijineau un acoperiş din ma- 
terial plastic, sub care staţiona un alt „elf“. Din cen- 
trul acoperișului pornea casa unui ascensor. O cabină 
minusculă îi transportă pe toţi, unul câte unul, deasupra 
etajului cu locuinţe, în virful turului, unde fură salu- 
taţi de un tînăr ars de soare şi aproape gol. Tulburarea 
care o cuprinse deodată pe însoţitoarea lor o făcu pe 
Veda să-și dea seama că isteţimea fetei avea rădăcini! 
mai adinci... 

Mica încăpere rotundă cu pereţii de cristal oscila 
sensibil, turnul ușor răsuna ca o coardă întinsă. Pla- 
fonul şi planşeul erau zugrăvite într-o culoare închisă. 
De-a lungul ferestrelor se înșiruiau mese înguste încăr: 
cate cu binocluri, cu maşini de calculat şi caiete de 
însemnări. De la această înălţime de nouăzeci de metri, 


* T.V.F. — stereoteleviziofon, dispozitiv pentru convorbiri şi 
pentru transmiterea simultană de imagini stereoscopie (noţiune 
fantastică — n.a.). 

privirea îmbrăţișa o mare suprafaţă a stepei, pînă la 
limitele de vizibilitate ale celorlalte turnuri. Ele îngă- 
duiau o continuă supraveghere a tumurilor și ţinerea în 
evidenţă a rezervelor de furaje. Labirinturile de strungi, 
prin care de două ori pe zi erau trecute turmele vitelor 
mulgătoare, îşi desenau în stepă cercurile verzi concen- 
trice. Laptele care, ca şi cel al antilopelor africane, nu 
se acrea niciodată, era colectat şi congelat pe loc, în 
frigorifere subterane putind fi conservat foarte multă 
vreme. Turmele erau mînate cu ajutorul „elfurilor“ de 
care dispunea fiecare turn. Observatorii aveau posibili- 
tatea să studieze în timpul serviciului lor ; de aceea cei 
mai mulţi dintre ei urmau cursurile școlilor. Tînărul îi 
conduse pe Veda şi pe Dar Veter la etajul cu locuinţe, 
suspendat cîțiva metri mai jos, între grinzi încrucişate. 
Încăperile de aici aveau pereţi izolanţi, care opreau 
orice sunet, astfel încît drumeţii noştri se pomeniră 
cufundaţi într-o tăcere perfectă. Numai legănarea neîn- 
cetată mai amintea că odaia se afla la o înălţime pri- 
mejdioasă. 

Un alt tînăr lucra la postul de emisie. Coafura com- 
plicată şi rochia de culori vii a interlocutoarei lui de 
pe ecran arătau că stabilise legătura cu staţiunea cen- 
trală, căci oamenii stepei purtau combinezoane scurte 
şi uşoare. Fata de pe ecran intră în comunicație cu sta: 
țiunea de centură şi curînd, în televiziofonul turnului 
apăru figura tristă şi silueta mărunţică a principale 
ajutoare a Vedei Kong — Miiko Eigoro. Ochii ei negri 
şi oblici, ca ai lui Liao Lan, exprimară o bucuroasă 
surpriză, gurița ei se întredeschise de uimire. O clipă 
mai tîrziu, însă, pe chipu-i devenit impasibil, nu mai 
puteau citi decît o atenţie profesională. Urcînd în vîr- 
ful turnului, Dar Veter o găsi pe tînăra paleontologă 
într-o discuţie animată cu primul băiat şi ieși pe plat: 
forma circulară care încingea camera de cristal. Locul 
umedei prospețimi matinale îl luase de mult arșiţa 
amiezii, care estompase coloritul viu şi asperităţile te- 
renului. Stepa se întindea vastă, pînă-n zări, sub un 

cer senin şi dogoritor. Din nou îl cuprinse pe Dar Veter 
un dor nelămurit de pâmintul nordic al strămoşilor săi. 
lRezemat de balustrada platfomnei mişcătoare, fostul 
director al staţiunilor exterioare avu, mai tare decit 
oricînd, sentimentul că visurile celor din vechime s-au. 
înfăptuit. Clima cea vitregă a fost împinsă de mîna 
omului departe spre nord, iar căldura dătătoare de 
viaţă a sudului s-a revărsat pe aceste plaiuri, odinioară 
înfrigurate sub linţoiul norilor reci. 

Veda Kong intră în odaia de cristal şi anunţă că 
radistul s-a obligat să-i conducă mai departe. Fata cu 
părul scurt îi mulţumi cu o lungă privire. Prin pere- 
tele străveziu se vedeau umerii laţi ai lui Dar Veter, 
încremenit în contemplaţie. 

— Visezi... auzi el din spate. La ce visezi? Te po: 
meneşti că la mine!? 

— Nu, Veda, mă gindeam la acest principiu al 
vechii filosofii indiene: lumea n-a fost creată pentru 
om, care devine cu adevărat mare doar cînd pricepe va- 
loarea şi frumuseţea altei vieţi, a naturii... 

— Dar nu înţeleg: e incomplet... 

— Incomplet ? Poate... Aş adăuga că numai omu: 
lui îi este dat să înţeleagă atît frumuseţea, cît şi defec: 
tele vieţii. Și numai el poate să dorească şi să creeze 
o viaţă mai bună! 

— De data asta sînt de acord — spuse încet Veda, 
iar după o tăcere mai îndelungată continuă: Te-ai 
schimbat, Veter... 

— Desigur. După ce-am muncit patru luni de zile 
cu o simplă cazma, urnind pietroaiele şi bîrnele putrede 
ale gorganelor voastre, am început, vrînd-nevriînd, să 
privesc viaţa mai simplu şi să îndrăgesc bucuriile-i 
obişnuite... 

— Nu glumi, Veter, se încruntă Veda. vorbesc 
serios. Cînd te-am cunoscut pe dumneata. stăpîneai în: 
treaga putere a Pămîntului, vorbeai cu lumile cele înde- 
pârtate... Acolo, la observatoarele voastre, păreai o 
ființă supranaturală, un zeu ! cuni spuneau cei din anti- 

chitate. În vreme ce aici, la munca noastră, modestă, 
colectivă, dumneata... Ea tăcu. 

— Ce s-a întîmplat cu mine? — se interesă el 
curios. Mi-am pierdut măreţia ? Ce-ai fi spus atunci de 
mă vedeai cum eram mai înainte de-a fi intrat la ÎInsti- 
tutul de Astrofizică : maşinist al Căii Spirale? E mai 
puţin ilustru, nu-i aşa? Ori ca mecanic la maşinile de 
recoltat fructe în zonele tropicale ? 

Veda izbucni în ris: 

— Să-ţi dezvălui taina. unui suflet de fată. Cînd 
învăţam la şcoala de ciclul trei, eram îndrăgostită de 
un mecanic al Căii Spirale. Nu-mi puteam închipui un 
om mai puternic decît el... Dar uite că vine radistul! 
Să plecăm, Veter ! 

„Mai înainte de a-i introduce pe Veda şi Dar Veter 
în cabină, pilotul îi mai întrebă o dată dacă sănătatea 
le îngăduie să suporte brusca acceleraţie a avionului 
săltător. EI se ţinea cu stricteţe de regulament. Primind 
pentru a doua oară un răspuns afirmativ, pilotul îi 
instală în fotolii adinci, la botul transparent al avio- 
nului, care semăna cu o uriaşă picătură de apă. Veda 
se simţea cît se poate de incomod; din cauza fusela- 
Jului ridicat, fotoliile se răsturnaseră pe spate. Un sem- 
nal de gong, apoi un resort puternic proiectă avionul 
aproape vertical. Trupul Vedei se cufundă încet în foto- 
liu ca într-un lichid dens. Dar Veter îşi întoarse ane- 
voie capul ca s-o încurajeze cu un zîmbet. Pilotul porni 
motorul. Un vuiet, o senzaţie de greutate copleşitoare 
în tot:corpul, şi avionul în formă de picătură zbură, 
descriind un arc, la o înălţime de douăzeci şi trei de 
mii de metri. Părea că trecuseră doar cîteva minute, 
dar călătorii şi coborau, cu genunchii tremurători, în 
faţa căsuţelor lor din stepa altaică, în timp ce avia- 
torul le făcea semn să se depărteze. Veter înţelese că 
în lipsa unei catapulte, motorul trebuia pus în func: 
țiune chiar pe sol. Pormni deci în goană, trăgînd pe 
Veda după sine, spre Miiko Eigoro, care venea aler- 
gînd în întîmpinarea lor. Cele două femei se îmbrăţi- 
şară ca după o lungă despărțire. 


CALUL DE PE FUNDUL MĂRII 


Marea caldă şi transparentă îşi legăna leneş scîn- 
teietoarele unde albastru-verzui. Veter intră încet în 
apă pînă la gît şi, aruncîndu-şi braţele înlături, caută 
să se ţină în picioare pe fundul povîrnit. Privind pe 
deasupra undelor line zările pline de lumină, simţea 
din nou că se dizolvă în marea aceasta nemărginită, că 
devine el însuși o părticică din necuprinsul naturii. 
Adusese cu el, la mare, o durere veche, cu greu stă- 
pînită. Era durerea despărțirii de măreţia Cosmosului, 
de nemărginitul ocean de gîndire şi ştiinţă, de aspra 
concentrare în care îşi trăise fiecare zi din viaţă. Exis- 
tența lui de acum era într-un contrast pronunţat cu 
trecutul şi numai dragostea-i mereu crescîndă pentru 
Veda îi mai înfrumuseţa zilele de muncă neobişnuită 
pentru el -şi-i făcea mai puţin împovărător melancolicul 
răgaz pe care îl avea acum creierul său atît de bine 
antrenat la reflexiune. Se cufundase cu entuziasmul 
unui neofit în cercetările istorice. Fluviul timpului, 
oglindit în cugetul său, îi ajuta să se împace cu schim- 
barea ce-i intervenise în viaţă. li era recunoscător Vedei 
Kong, care cu un tact demn de ea, organizase călătoria 
cu elicopterul într-o ţară transfigurată de munca omu- 
lui. Ca. şi în fața imensităţii mării, necazurile-i perso- 
nale se pierdeau înaintea grandioaselor lucrări terestre 
şi-l făceau să se împace cu ireparabilul, cu care de 
obicei omul se împacă cel mai greu... 

__O voce dulce, aproape de copil, îl strigă pe nume. 
O recunoscu pe Miiko. Cu o mişeare largă sări în apă 
și veni lîngă dînsul. De pe părul ei aspru, negru ca 
pana corbului, se rostogoleau picături mari, iar trupu-i 
oacheș, gălbui, părea verde sub stratul subţire de apă. 
Înotară alături, în întîmpinarea soarelui, spre o insu- 
liţă singuratică şi pustie, ce se înălța ca un dimb negru 
la un kilometru de țărm. Toţi copiii Erei Marelui Cerc 
creșteau pe malul mării ca niște înotători de clasă ; cît 
despre Veter, avea în această materie un talent deosebit. 
La început, pornise în înot fără grabă, temîndu-se să 
n-o obosească pe Miiko, dar fata luneca pe lingă el 
ușor, fără pia de efort, încît Veter începu să-şi mărească 
viteza, oarecum uimit de măiestria ei. Dar chiar şi 
atunci cînd înota din răsputeri, Miiko nu rămiînea în 
urmă, deși chipu-i drăgălaş și imobil păstra şi mai 
departe aceeaşi expresie calmă. Dinspre insulă se auzi 
vuietul surd al valurilor care se spărgeau de mal. Veter 
se lăsă pe spate, iar fata, care-şi luase tocmai avînt, 
descrise un cerc şi se întoarse spre el. 

—  Miiko, înoţi minunat! strigă, plin de admira- 
ție, Dar Veter şi umplîndu-și pieptul cu aer, îşi ținu 
răsuflarea. 

— Înot mai prost decît mă cufund, mărturisi fata 
şi Dar Veter se miră din nou. 

— Strămoşii mei erau japonezi, urmă Miiko. Pe 
timpuri existase un trib întreg în care toate femeile 
erau specializate în înotul sub apă: pescuiau perle, 
adunau alge comestibile. Această îndeletnicire, trans- 
misă din generaţie în generaţe, deveni în decursul unui 
mileniu o artă desăvirşită, care s-a manifestat acum din 
întîmplare în persoana mea. 

— N-aş fi bănuit niciodată... 

— „..Că un vlăstar al cufundătoarelor de odinioară 
ar putea deveni un istoric? În familia noastră a exis- 
tat o legendă. A fost o dată, cu mai bine de o mie de 
ani în urmă, un pictor japonez cu numele de Yanaghi- 
hara Eigoro... 

— Eigoro? Numele dumitale ?... 

— Este un caz rar în zilele noastre, cînd îţi iei nu- 
mele care-ţi place, care-ţi pare că-ţi sună: mai bine. De 
altfel, fiecare se străduie să aleagă consonanţe, sau 
cuvinte din graiul poporului din care se trage. Numele 
dumitale, dacă nu ' mă-nșel, e format din rădăcini 
rusești ? 

— Exact! Numai că nu este vorba de rădăcini, ci 
de cuvinte întregi. Primul înseamnă, dar, prinos; cel 
de al doilea — vint, vijelie... 

— Înţelesul numelui meu îmi este necunoscut. Dar 
pictorul a existat; un străbunic de-al meu a găsit în- 
tr-un muzeu unul dintre tablourile acestui artist. Este 
o pînză mare, pe care o poţi vedea la mine. Te asigur 
că prezintă interes pentru un istoric... Este o vie evo- 
care a vieţii aspre şi curajoase, a sărăciei şi a modes.- 
tiei unui popor de demult... Mergem mai departe ? 

— 0 clipă, Miiko! Parcă mai voiai să spui ceva 
despre scufundătoare... 

— Pictorul s-a îndrăgostit de una dintre acestea, 
şi a rămas în tribul ei. Fiicele lui au fost şi ele scufun- 
dătoare şi toată viaţa şi-au petrecut-o muncind în apă... 
la priveşte, ce insulă bizară! Parcă ar fi un rezervor 
rotund sau un turn jos, din acelea folosite la fabrica- 
rea zahărului. = | 

— Nici pomeneală ! pufni fără voie Dar Veter. În 
copilărie, aceste insule pustii mă fascinau. Singuratice, 
împreșurate de mare, cîte ciudăţenii n-ascund ele prin 
cringurile sau falezele lor! Acolo poţi întîlni orice 
năzdrăvănie. 

Miiko îl răsplăti cu rîsul ei argintiu. De obicei 
tăcută, niţeluş cam tristă, tînăra fată era acum de ne- 
recunoscut. Avîntată cutezător înainte, spre valurile 
agitate, rămînea totuşi pentru Dar Veter o uşă închisă, 
spre deosebire de transparenta Veda, al cărei curaj 
reprezenta mai curînd o splendidă încredere decit o 
adevărată diîrzenie. 

Printre stîncile mari de lingă mal, marea formase 
trecători adînci, străbătute de soare. Căptuşite cu mo- 
gîldeţele întunecate ale hureţilor și încadrate cu ciucu- 
rii algelor, galeriile acestea submarine duceau spre 
partea răsăriteană a insulei. mărginită de adincuri une- 
cunoscute şi negre. Veter regreta' acum că nu luase de 
la Veda o hartă amănunțită a litoralului. Plutele expe- 
diţiei marine străluceau la soare lingă promontoriul ves- 
tic, la cîţiva kilometri de insulă. Pe partea cealaltă era 
o plajă minunată, pe care se aflu Veda împreună cu 
ceilalți tovarăşi ai lor. În acea zi se preschimbau acu- 
mulatoarele maşinilor, şi întreaga expediţie profita de 
răgaz, odihnindu-se pe plajă. Numai Dar Veter nu 
putuse rezista patimei sale din copilărie pentru cerce- 
tarea insulelor nelocuite. 

Deasupra înotătorilor atîrna o sinistră faleza de 
andezit €. De curînd, un cutremur dărîmase partea mai 
veche a malului şi blocurile de piatră mai purtau ur: 
mele proaspete ale cataclismului. Dinspre larg trăgea 
un curent puternic. Miiko şi Dar Veter înotară mult 
timp prin apa întunecată de lingă malul răsăritean ; în 
sfîrşit găsiră o lespede de piatră, pe care Dar Veter o 
împinse pe Miiko. 

În văzduh, se zbuciumau pescăruşii înspăimîntaţi ; 
izbiturile valurilor cutremurau blocurile de andezit. Nu 
se zărea nimic, în afară de stînci golaşe şi aspre tufi: 
șuri, nici urmă de oameni sau de alte vieţuitoare. 

Cei doi înotători suiră pînă în vîrful insulei şi după 
ce priviră de sus zbaterea valurilor, se întoarseră. Tu: 
fele ce ieşeau din crăpăturile stîncilor răspîndeau un 
miros acru. Veter se întinse pe o piatră caldă, privind 
alene talazurile. 

Miiko se lăsă pe vine chiar la marginea stîncii şi se 
căznea să distingă ceva de pe fundul apei. În partea 
aceasta a insulei nu existau nici bancuri de nisip, nici . 
obişnuitul pietriș. Faleza se înălța de-a dreptul din apa 
întunecată, uleioasă. Soarele îi tivea' creasta cu o geană 


+ Andezit — rocă vulcanică (n.a.): 

orbitoare. Acolo unde lumina, retezată de stîncă, pă- 
trundea vertical în apa limpede, abia se ghicea scînte- 
ierea aurie a nisipului de pe fund. 

— Ce vezi acolo, Miiko? | 

— Nimic. Pe dumneata te atrag insulele pustii, pe 
mine fundul mării. Mi se pare şi mie că acolo poţi găsi 
oricînd ceva interesant, poţi face o descoperire. 

— Atunci de ce lucrezi în stepă ? 

— E greu de răspuns. Pentru mine marea repre- 
zintă prilejul unei bucurii atît de puternice, încît n-aș 
putea trăi tot timpul alături de ea, după cum nu poți 
asculta într-una muzica preferată. Cu ațit mai prețioase 
sînt întîlnirile noastre.. 

Dar Veter dădu înţelegător din cap: 

— Vrei să ne scufundăm acolo? — întrebă el, ară- 
tînd nisipul luminos din adincime. Sprîncenele fetei, ri- 
dicate uşor spre tîmplă, se înălțară şi mai mult: 

— Ai să poţi? Aici sînt cel puţin douăzeci şi cinci 
de metri lucru de care nu-i în stare decît un scufun- 
dător cu multă experienţă... 

— Am să încerc... Dar dumneata? 

În loc de răspuns, Miiko se ridică, căută în jurul 
ei și alese o piatră mare, pe care o aduse la marginea 
stîncii. 

— Dă-mi voie să fac întîi o încercare cu o piatră. 
Este cam împotriva regulilor mele, mă tem însă să nu 
dăm de oarecare curenţi : prea este curat fundul... 

Fata ridică mîinile, se aplecă înainte, apoi se în- 
dreptă, lăsîndu-se pe spate. Veter îi urmărea mișcările 
respiratorii cu gîndul s-o imite. Miiko nu mai rosti nici 
un cuvînt. După cîteva exerciţii, apucă piatra și se 
azviîrli în neagra adîncime, ca într-o prăpastie. 

__ "Trecuse mai bine de un minut, dar nu se vedea nici 
urmă din curajoasa fată. Veter simţi o vagă neliniște. 
Începu şi el să caute o piatră pentru lest, făcîndu-şi 
socoteala că lui îi trebuia una cu mult mai mare. Ridi- 
case tocmai o bucată de andezit de vreo patruzeci de 

kilograme, cînd la suprafaţa mării apăru Miiko. Răsufla 
din greu şi părea foarte obosită. 

— Este acolo... un cal! reuşi ea cu greu să ros- 
tească,. 

— Ce spui? Ce cal? 

— Statuia unui cal imens... acolo, într-o firidă na- 
turală. O să mă uit îndată mai bine. 

— E prea greu, Miiko. Așteaptă puţin, ne ducem 
înapoi şi luăm niște scafandri și o barcă. 

— Nu! Vreau să mă duc aşa cum sînt! Și chiar 
acum ! şi fata îşi aruncă braţele înlături. Va fi izbinda 
mea proprie, nu a aparatelor: Pe ceilalți îi chemăm 
mai tîrziu. | 

— Bine, numai să viu şi eu cu dumneata! Veter 
puse mîna pe piatra lui. Miiko zimbi: 

— la una mai mică, uite ca asta. Dar cu respiraţia 
ce faci? 

Veter repetă docil exerciţiile preliminare şi se 
aruncă în mare cu piatra în brațe. Apa îl izbi puternic 
în obraz, îl întoarse cu spatele spre Miiko, îi strivi 
pieptul, stîrnind: o durere vie în urechi. Luptă împo- 
triva ei, încordîndu-şi toţi mușchii trupului, stringînd 
din fălci. Dedesubt, penumbra rece şi cenușie devenea 
tot mai deasă, lumina vie a zilei se întuneca rapid. 
Puterea duşmănoasă a adîncimilor își punea pe ei stă- 
pînirea ; simţea ameţeală, ochii îl dureau. Deodată 
mîna fermă a lui Miiko îl atinse pe umăr şi Dar Veter 
simţi sub picioare nisipul solid cu slabe luciri argintii. 
Întorcîndu-şi cu greu capul în direcţia indicată de Miiko 
tresări de uimire, stăpînd piatra din mînă. Îndată apa 
îl împinse în sus. Nu-şi mai amintea cum a ajuns la 
suprafață. Nu vedea nimic în ceața roșiatică ce-l încen- 
jura ; inspira și expira convulsiv aerul... După un timp, 
cînd urmările presiunii submarine se mai atenuară puţin, 
lăsîndu-i creierul liber, în memorie îi înviară cele văzute. 
În puţinele clipe petrecute pe fund, ochii şi creierul 
său reuşiseră să înregistreze o mulțime de amănunte. 

Stîncile întunecate formau în partea lor superioară 
o ogivă uriașă, sub care se afla statuia unui cal gigan- 
tic. Pe suprafața ei lustruită nu se prinseseră nici alge, 
nici scoici. Sculptorul necunoscut urmărise, în primul 
rînd, să exprime vigoarea. Mărise partea din faţă a 
trupului, lărgise pieptul imens al calului, trăsese mult 
în sus giîtul puternic arcuit. Piciorul stîng din faţă era 
ridicat, înaintînd spre spectator încheietura rotunjită 
a genunchiului, iar copita uriaşă îi atingea aproape 
pieptul. Celelalte picioare păreau a se smulge de la 
pămînt într-un efort neînchipuit, astfel încît uriaşul 
animal atîrna deasupra privitorului, parcă strivindu-l cu 
puterea lui fantastică. Pe gîtul arcuit, coama se ghicea 
ca un pieptene zimţat, botul aproape că se proptea în 
piept, iar ochii priveau de sub fruntea aplecată cu o 
cumplită răutate, care se oglindea şi în urechile mici, 
culcate pe spate, ale colosului de piatră. 

Liniştindu-se în ceea ce priveşte starea lui Dar Veter 
şi lăsîndu-l întins pe stînca netedă, Miiko sări din nou 
în apă. În sfîrşit, obosită de aceste scufundări la adîn- 
cime şi săturată de priveliştea -descoperirii sale, tînăra 
fată se întoarse şi se aşeză alături de Veter, aşteptînd 
în tăcere ca respiraţia acestuia să revină la normal. 

— "Ar fi interesant de ştiut ce vechime are această 
sculptură ? se întrebă ea, îngîndurată. 

Veter ridică din umeri, amintindu-și amănuntul care-l 
mirase cel mai mult. 

— Cum se face că statuia calului n-a fost de loc 
acoperită de alge, nici de scoici ? 

Miiko se răsuci spre el dintr-o mişcare: 

— Da, cunosc asemenea descoperiri. S-a văzut că. 
au fost acoperite de o compoziţie specială, care nu per- 
mite fixarea pe ele a organismelor vii. Asta ar însemna 
că statuia datează de la sfîrşitul ultimului secol al 
E.L.D. | 

Pe mare, între litoral şi insulă, apăru un înotător. 
Apropiindu-se, se ridică din apă și-i salută dînd din 
miîini. Veter recunoscu umerii largi şi pielea neagră şi 
strălucitoare a lui Mwen Mas. Curînd, acesta se căţără 

pe stînci. Un zîmbet plin de bunătate strălucea pe faţa 
udă a noului director al staţiunilor exterioare. Se în- 
clină în faţa micuţei Miiko şi-l salută pe Dar Veter cu 
un gest larg. 

— Sînt însoţit de Ren Boz. Am venit aci pentru o 
zi, ca să-ţi cerem un sfat. 

— Cine-i Ren Boz? 

— Un fizician de la Academia Limitelor 'Cunoaş:- 
terii... 

— Parcă-l ştiu. Se ocupă de problemele corelaţiilor 
spațiu-cîmp * ? Unde l-ai lăsat? 

— Pe mal. Nu înoată... ca dumneata în orice caz... 

Un clipocit uşor întrerupse cuvintele lui Mwen Mas. 

— Mă duc la Veda, strigă din apă Miiko. Veter 
zîmbi tinerei fete. 

— N-o mai rabdă inima să povestească cît mai 
curînd despre calul din adîncuri, făcu el şi-l încunoş- 
tiință pe Mas despre descoperirea lor. 

Africanul îl ascultă fără nici un interes. Degetele 
lungi i se mişcau nervos, pipăindu-i mecanic bărbia. În 
privirea îndreptată asupra lui, Dar Veter citi neliniște 
ŞI speranţă. 

— Văd că te frămîntă ceva grav. Atunci să nu mai 
zăbovim ! 

Mwen Mas nu se lăsă rugat de două ori. Aşezat pe 
marginea stîncii, deasupra abisului -ce ascundea enig- 
matica statuie, îşi mărturisi îndoielile care-l chinuiau. 
Întilnirea cu Ren Boz nu era întîmplătoare. Viziunea 
minunatei lumi de pe epsilon-Tucan nu-l mai părăsise 
din momentul întilnirii lor. Atunci încolţise în sufletul 
său un vis minunat: să se apropie, fie şi pentru, o 
singură clipă, de lumea aceea, înfriîngînd pe orice cale 
spaţiul monstruos care-l despărțea de ea. Dorea ca între 
trimiterea şi recepționarea unei comunicări, a unui 
semnal sau a unei imagini să nu mai existe un interval 


+ Corelaţia spaţiu-cîmp : legătura ce există între spaţiul cosmic 
și cîmpurile unui anumit tip de forţe. De ex.: gravitația şi spa- 


țiul (n.r.). 

de şase sute de ani, inaccesibil unei existenţe omeneşti. 
Să simtă aproape pulsul minunatei vieţi înrudite cu a 
noastră, să poată, prin cumplitele spaţii ale Cosmosului, 
să întindă o mînă de ajutor oamenilor-fraţi. Mwen Mas 
îşi concentrase de atunci toate eforturile asupra studierii 
“problemelor nerezolvate şi a experienţelor neterminate, 
întreprinse de mii de ani în direcția înțelegerii spațiului 
ca o funcţie.a materiei. Era aceeaşi problemă a cărei 
rezolvare o visase şi Veda Kong în noaptea cînd vorbise 
pentru prima oară în cadrul emisiunii pentru Marele 
Cerc... 

La Academia Limitelor Cunoaşterii cercetările de 
această natură le conducea Ren Boz, un tînăr fizician și 
matematician. Întîlnirea lui cu Mwen Mas şi prietenia 
care s-a legat apoi între ei au fost determinate de co- 
munitatea năzuinţelor lor. 

Ren Boz considera că problema fusese îndeajuns 
studiată pentru a se trece la experimentare. Aceasta, ca 
orice cercetare pe scară cosmică, nu putea. fi efectuată 
în laborator. Proporţiile uriașe ale problemei cereau. și 
o experiență tot atît de uriaşă. Ren Boz ajunsese la 
concluzia că este necesar să se ceară efectuarea acestei 
experiențe prin staţiunile exterioare, cu cheltuirea în- 
tregii energii de forţe terestre, inclusiv a staţiunii de 
rezerve energetice Q de pe Antarctida. 

Intuiţia unei mari primejdii îl alarmă pe Dar Veter 
în timp ce scruta ochii arzători și nările fremătătoare 
ale lui Mwen Mas. 

— Ai vrea să ştii ce-aş face eu într-un. asemenea 
caz ? puse el calm întrebarea hotărîtoare. 

Mwen Mas dădu afirmativ din cap şi-şi trecu vîrful 
limbii peste buzele arse. 

— Eu unul n-aş face experienţa, spuse răspicat 
Dar Veter, fără să ia seama la grimasa de durere care 
trecu într-o clipă pe faţa africanului şi dispăru tot atit 
de repede, încît un interlocutor mai puţin atent n-ar fi 
remarcat-o. | 

— Eram sigur! îi scăpă lui Mwen Mas. 

— Atunci de ce-ai atribuit o importanță atît de 
mare sfatului meu ? 

— Credeam că o să te putem convinge. 

— Ei bine, încearcă! Dar să mergem la ceilalți! 
Sînt, desigur, pe cale să pregătească scafandrii pentru 
a studia calul din mare. | 

Veda cînta şi două voci necunoscute de femeie o 
acompaniau. | 

Văzînd pe cei doi cercetători venind înot spre mal, 
începu să le facă semne copilărești, îndoindu-și dege- 
tele mîinilor deschise. Cîntecul amuţi. Una dintre femei 
era Evda Nal. Veter o vedea pentru prima oară fără 
îmbrăcămintea-i albă de medic şi remarcă silueta-i fru- 
moasă, înaltă şi mlădioasă, care n-avusese încă timpul 
să se bronzeze; renumita psihiatră fusese probabil 
foarte ocupată în ultima vreme. Părul foarte negru al 
Evdei, pieptănat cu cărare la mijloc, era ridicat la 
tîmple. Pomeţii proeminenţi, deasupra obrajilor uşor 
traşi, subliniau tăietura prelungă a ochilor negri pă- 
trunzători. Obrazul ei avea o imperceptibilă asemănare 
cu străvechiul sfinx egiptean, cel care din depărtata 
antichitate veghea în marginea deşertului mormintele 
piramidale ale regilor celui mai vechi stat de pe pămînt. 
Trecuseră douăzeci de veacuri de cînd deşertul dispă- 
ruse, în mijlocul nisipurilor foșneau acum crînguri de 
pomi roditori, iar sfinxul era acoperit cu un clopot de. 
sticlă, care nu ascundea nici cea mai mică scobitură de 
pe obrazul lui mîncat de vechime. 

Amintindu-şi că Evda Nal era de origine peruviană 
sau chiliană, Dar Veter o salută după ritul străvechi: 
al adoratorilor soarelui din America de Sud. 

— Ţi-a priit faptul că ai muncit cu istoricii, spuse: 
Evda.. Pentru asta trebuie să mulţumeșşti Vedei... 

Veter se întoarse spre prietena lui, dar Veda îl apucă 
de mînă și-l conduse spre o femeie pe care n-o cunoș- 
tea de loc. 

— Aceasta este Ciara Nandi! Sîntem aici cu toţii 
oaspeţii ei și ai pictorului Kart San. Ei locuiesc pe 

acest litoral de o lună de zile. Studioul lor mobil se 
află la capătul golfului. 

__Veter întinse tinerei mîna; ea ridică spre dînsul 
niște ochi albaștri imenși. O clipă i se tăie respiraţia; 
femeia aceasta avea în ea ceva ce-o deosebea de toate 
celelalte. Stătea în picioare între Veda Kong și Evda 
Nal, minunate amîndouă, de o frumuseţe spiritualizată,: 
de o inteligență vie și de disciplina unei îndelungate 
activităţi științifice. Și totuși frumuseţea lor pălea în 
faţa strălucirii radiate de întreaga făptură a necunos- 
cutei. | 

— Numele dumitale se aseamănă puţin cu al meu, 
spuse Dar Veter. 

Colţurile delicatei guri tresăriră schițind un zîmbet 
stăpînit : 

— După cum și dumneata semeni oarecum cu mine. 
__ Veter aruncă o privire peste bogata-i coamă neagră 
Și lucioasă și-i zîmbi larg Vedei. 

— Veter, nu te pricepi de loc să faci complimente 
femeilor, îl necăji maliţios aceasta, plecîndu-și uşor 
capul pe umăr. | 

— Crezi că mai e nevoie de ele în epoca noastră 
izbăvită de înșelăciune ? 

— Este! interveni Evda Nal. Și va fi nevoie ori- 
cînd! 

— Ți-aş fi recunoscător dacă mi-ai explica, făcu 
Dar Veter, încruntîndu-și ușor sprîncenele. 

— Peste o lună voi ţine la Academia Necazurilor 
şi a Bucuriilor conferinţa mea de toamnă; voi vorbi 
atunci pe larg despre însemnătatea emoţiilor directe. 
Deocamdată — Evda se întrerupse și-l salută din cap 
pe Mwen Mas, care se apropia de ei. 

Africanul umbla, ca de obicei, cu pași măsuraţi și 
ușori. Veter observă că Ciara avu o ușoară tresărire; 
obrajii ei bronzaţi se îmbujorară de parcă soarele, pă- 
trunzîndu-i în toate fibrele şi celulele corpului, ar fi 
strălucit deodată prin pielea ei brună. Mwen Mas se 
înclină nepăsător. 

— Mă duc să-l aduc pe Ren Boz. A rămas dincolo, 
pe o piatră. 

— Sa mergem la el, propuse Veda, și în întîmpi- 
narea 'lui Miiko, care s-a dus după aparate. Ciara 
Nandi, ne-nsoţeşti ? 

Tinăra fată dădu negativ din cap. 

— Vine domnul şi stăpînul meu. Soarele a apus și 
în curînd începem lucrul. 

— Trebuie să fie foarte greu să pozezi, — spuse 
Veda. Cere un adevărat eroism. Eu una n-aş putea. 

— Și eu am crezut tot așa, că n-am să pot. Dar 
dacă ajungi să te pasionezi de ideea pictorului, începi 
să participi şi tu la creaţia lui. Cauţi întruparea ima- 
ginii în propriul tău trup... În orice mișcare, în orice 
mlădiere a lui există mii de nuanţe! Să le prinzi în- 
tocmai ca pe niște acorduri muzicale care plutesc în 
aer. 

— Ciara, ești o comoară pentru un pictor! 

— Da, într-adevăr o comoară ! o întrerupse pe Veda 
o puternică voce de bas. O comoară descoperită într-un 
mod extraordinar ! 

Pictorul Kart San îi salută cu mîna ridicată. Părul 
său galben ca paiul era răvășit, obrazul, asprit de vînt, 
se îmbujorase. 

— Dacă ai timp, condu-ne puţin și povestește-ne, 
se rugă de el Veda. 

— Sînt un -povestitor cam prost. Totuși este foarte 
interesant. Mă pasionează  reconstituirile. Pe calea 
aceasta pictez diferite tipuri umane, care au existat 
pînă la Era Lumii Dezunite. După marele succes ÎI 
picturii mele „,Fiica Gondvanei“, am simţit o dorință 
arzătoare să creez altă întruchipare etnografică. Fru- 
musețea trupească. este cea mai perfectă expresie a unei 
rase de-a lungul mai multor generaţii de viaţă sănă- 
toasă şi curată. Fiecare rasă poseda pe vremuri o anu- 
mită cizelare a ei, o anumită concepţie a frumosului, 
elaborate încă din vremurile sălbăticiei. Aceasta este 
concepția noastră, a pictorilor, socotiți ca fiind mai 
înapoiaţi... Această părere trebuie să fi luat naștere 

probabil încă din paleolitic, de pe vremea troglodiților. 
Dar m-am îndepărtat de subiect... Am conceput așadar, 
tabloul „Fiica lui Thetis“, adică a Mării Mediterane. 
„Am fost frapat de faptul că în Grecia antică, în Creta, 
în Mesopotamia, în America, în Polinezia, zeii ieşeau din 
mare. Ce poate fi mai frumos decît mitul elin al Afro- 
ditei, zeiţa frumuseţii și a iubirii! Însuși numele ei e 
minunat: Afrodita Amadiomena, cea născută din spumă, 
ieșită din mare. O zeiţă ivită din spuma fecundată de 
lumina stelelor deasupra mării nocturne! Care alt po- 
por a fost în stare să găsească o imagine mai poetică ?... 
_— Din lumina stelelor și spuma mării, auzi Veda 
Kong șoapta Ciarei. Se uită cu coada ochiului la tînăra 
fată. 

Profilul dur, parcă sculptat în lemn sau în piatră, 
al Ciarei amintea de popoarele antice. Nasul mic şi 
drept, ușor rotunjit la vîrf, fruntea puţin aplecată îna- 
poi, bărbia puternică, dar mai cu' seamă marea distanță 


de la nas la ureche — trăsături caracteristice pentru 
popoarele antichității mediteraneene — se regăseau în 
figura Ciarei. | 

Veda o examină pe furiș, din creștet pîn-n tălpi, și 


găsi că totul era niţel exagerat în această tînără fată. 
Un ten prea neted, o talie prea subţire, șoldurile mult 
prea largi. Se și ţinea exagerat de drept, din care cauză 
sînii ei pietroși ieșeau prea mult în relief. Dar te po- 
menești că un pictor avea nevoie tocmai de asemenea 
elemente, puternic conturate. 

Un grind de piatră le tăie calea. Veda își schimbă 
părerea formată adineauri, văzînd cu cîtă ușurință și 
graţie Ciara Nandi sărea din piatră în piatră, de parcă 
ar fi dansat. 

„În vinele ei curge, fără doar şi poate, sînge in- 
dian, își zise Veda. Am s-o întreb mai tîrziu...“ 

— Ca să creez tabloul meu „Fiica lui Thetis“, 
urmă pictorul, trebuia să mă apropii de mare, să mă 
înrudesc cu ea, deoarece cretana mea trebuia să iasă 
din ape întocmai ca Afrodita, dar într-un chip care să 
fie pe înţelesul tuturora. Pe cînd mă pregăteam să 

pictez „Fiica Gondvanei“, am lucrat trei ani în Africa 
Ecuatorială, la o staţiune silvică. Terminîndu-mi ta- 
bloul, m-am angajat ca mecanic pe un glisor poștal și, 
timp 'de doi ani, am împărțit corespondenţă la exploa- 
tările piscicole şi la fabricile de albumină și sare, de 
pe uriașele platforme metalice care plutesc pe apele 
Atlanticului. 

Într-o seară străbăteam cu mașina mea oceanul la 
vest de Azore, unde contra-curentul întîlnește curentul 
septentrional. Acolo sînt 'totdeauna valuri mari și agi- 
tate. Glisorul meu cînd se avînta spre norii joși, cînd 
cădea vertiginos în văile dintre valuri. Elicea vuia din 
greu: eu stăteam în picioare sus, pe punte, alături 
de timonier. Și deodată... N-am să uit niciodată clipa 
aceea ! - 

Închipuiţi-vă un talaz mai înalt decît toate celelalte 
venind în goană spre noi. Și pe creasta acestui perete 
de apă, sub denșii nori de sidef, stătea o fată cu pielea 
bronzată... Valul se rostogolea tăcut, iar fata zbura, 
neînchipuit de mîndră în singurătatea ei, împresurată 
de nețărmuritul ocean. Glisorul meu săltă și trecurăm 
pe dinaintea fetei, care ne făcea semne prietenoase cu 
mîna... Atunci am văzut că se ţinea dreaptă pe una: 
dintre acele „„plăci“ cu motor pe care le conduci cu pi- 
cioarele... 

— Știu — răspunse Dar Veter, pentru plimbări pe 
valuri. 

— Ceea ce m-a impresionat cel mai mult a fost 
faptul că în jurul fetei nu mai exista nimic... Închi- 
puiţi-vă norii ce atîrnau jos, deasupra oceanului pustiu, 
pe distanță de sute de mile, lumina amurgului și fata 
care zbura pe valul uriaș. Era... 

— Bineînţeles, Ciara Nandi! spuse Evda Nal. Dar 
de unde venea? 

— În orice caz, nu din spuma mării și nici din 
lumina stelelor ! Ciara izbucni într-un rîs neașteptat de 
înalt şi sonor. Veneam de pe platforma unei fabrici de 

albumine. Staţionam atunci la marginea sargaselor *, 
unde se cultivă chlorella ** și unde lucram ca biolog. 

— Fie şi aşa, consimţi împăciuitor Kart San. Dar 
din clipa aceea ai devenit pentru mine fiica Mării Me- 
diterane, născută din spuma ei, modelul predestinat 
pentru tabloul meu viitor. Am așteptat un an de zile. 

— Aș putea să vin la dumneata să-l văd? — în- 
trebă Veda kong. 

— Cum să nu, numai să nu fie la o oră de lucru, 
mai bine seara. Lucrez foarte încet și nu. suport pre- 
zenţa nimănui în acest timp. 

— Pictezi în culori? 

— Felul nostru de a lucra s-a schimbat prea puţin 
în miile de ani de cînd există pictura. Este și firesc: 
doar legile optice și ochiul omului au rămas tot ace- 
leaşi! S-a sensibilizat intuirea unor nuanţe, s-au in- 
ventat oarecare vopsele noi cromcatoptrice ***, precum 
şi noi metode de armonizare a culorilor. Dar, în genere, 
putem spune că pictorii din cea mai îndepărtată anti- 
chitate lucrau întocmai ca și mine, acum. Chiar şi măi 
bine în unele privinţe... Nu mai avem nici încredere, 
nici răbdare : sîntem prea năvalnici, iar pe de altă parte 
nu destul de siguri de noi înșine. Or, în artă, e de 
preferat uneori să fii mai simplu... Dar m-am abătut 
din nou de la subiect! Ar fi timpul să plecăm... Să 
mergem, Ciara ! 

Ceilalți îi petrecură cu privirea. 

— Știu acum cine este el, rosti Veda. Am văzut 
tabloul său ,,Fiica Gondvanei“. 

— Şi eu, răspunseră într-un glas Evda Nal și Mwen 


Mas. 

4 Sargase — regiuni ale mării — în mijlocul vîrtejurilor for- 
mate de curenţii marini — acoperite complet cu aglomerări de 
alge (n.a.). 

wi Chlorella — algă marină cu conţinut foarte bogat de albu- 
mine, cultivată special pentru producţia alimentară (noţiune fan- 
tastică — n.a.). 

Ak4 Vopsele care au o mare capacitate de reflectare a luminii 
înăuntrul stratului (noţiune fantastică — p.a.). 

— De la ce provine acest cuvint — Gondvana? de 
la ţara gonzilor din India? — întrebă Dar Veter. 

— Nu. Vine de la denumirea generică a continen- 
telor din sud. De fapt, este ţara vechii rase negre. 

— Și cum arată această „fiică a negrilor” ? 

— Tabloul este simplu. În faţa unui platou de 
stepă, în marginea unei sălbatice păduri tropicale, o 
fată neagră înaintează în orbitoarea lumină solară. 
Jumătate din faţa ei și din trupul dur, elastic, ca 
turnat din metal, este viu luminată de: razele dogori- 
toare : jumătatea cealaltă se află în umbră străvezie 
și totuși densă. La gîtu-i prelung poartă un colier din 
dinţi albi de animale, părul scurt îi este legat în virful 
capului şi împodobit cu o cununiţă de flori, roșii ca 
focul. Cu mîna dreaptă ridicată deasupra capului dă 
la o parte din cale o ultimă ramură de copac, cu stînga 
împinge din dreptul genunchiului un lujer plin de 
ghimpi. În întreaga mișcare a trupului, în respiraţia 
ei liberă şi în gestul puternic al mîinii este exprimată 
o viaţă tînără și fără grijă, care se contopește cu na- 
tura într-un singur tot, veșnic schimbător ca un torent. 
Această contopire rezultă dintr-o cunoaştere intuitivă, 
intimă, a lumii... În ochii negri ai fetei, îndreptaţi pe 
deasupra mării de ierburi albăstrii, spre contururile 
estompate ale munţilor, simţi limpede o frămîntare, 
așteptarea unor încercări mari, într-o lume nouă, care 
abia i s-a deschis! 

Evda Nal tăcu. 

— Dar cum a izbutit Kart San să redea aceasta? se 
întrebă Veda. Poate prin intermediul sprîncenelor în- 
guste și încruntate... Cu ajutorul gîtului aplecat îna- 
inte şi al cefei descoperite, fără de apărare... Prin acei 
ochi uimitori, plini de întunecata înţelepciune a naturii 
primordiale... Și lucrul cel mai surprinzător — prin 
impresia simultană a unei forţe lipsite de griji, dăn- 
țuitoare și a unei neliniștite cunoașteri. 

— Îmi pare rău că n-am văzut și eu acest tablou ! 
oftă Dar Veter. O să fiu nevoit să mă duc la Palatul 

Istoriei. Îmi dau seama de culorile picturii, dar nu-mi 
pot închipui atitudinea fetei. 

Evda Nal se opri: 

— Atitudinea ?... Uite așa stă „,Fiica Gondvanei“... 
și, aruncîndu-și de pe umeri prosopul, își îndoi braţul 
drept ridicat deasupra capului şi se lăsă lin pe. spate, 
cu profilul spre Dar Veter. Piciorul ei lung se întinse: 
ușor, schiţînd un pas mic, și înmărmuri, abia atingînd 
cu degetele pămîntul. Îndată trupu-i mlădios parcă ar 
fi înflorit. - 

Se opriră cu toţii, plini de admiraţie. 

— Evda, nu mi-aș fi putut închipui niciodată! 
strigă Dar Veter. Ești de temut ca lama unui pumnal 
tras pe jumătate din teacă. 

__— Iarăşi un compliment neizbutit, Veter ! rise Veda. 
De ce numai „pe jumătate“ și'- nu „de tot“ ? 

— Are dreptate, zîmbi Evda Nal, reluîndu-și vechea 
înfăţişare. „Pe jumătate“ e cuvîntul potrivit. În schimb, 
noua noastră cunoștință, fermecătoarea Ciara Nandi, 
este un pumnal strălucitor, tras cu totul din teacă, 
pentru a folosi limbajul epic al lui Dar Veter. 

— Nu-mi vine a crede că ai mai putea fi asemuită 
cu cineva! se auzi deodată de după o stîncă un glas 
răgușit. 

Evda Nal zări un cap roşcovan, cu părul tuns ca 
o perie și niște ochi de un albastru pal ce-o fixau cu 
o extaziere pe care ea n-o mai văzuse nicicînd pe chipul 
vreunui om. 

— Sînt Ren Boz — se prezentă timid, omul, cînd 
făptura lui mărunțică, cu umeri înguști, apăru de-a bi- 
nelea de după stîncă. 

— Pe dumneata te căutam, i se adresă Veda, apu- 
cîndu-l pe fizician de mînă. Ți-l prezint, pe Dar Veter. 

Ren Boz roși, și pistruii care-i acopereau din belșug 
obrazul şi chiar gitul deveniră și mai vizibili. 


— Am zăbovit acolo sus — şi Ren Boz, arătă cu 
mîna povîrnișul pietros — în preajma unui mormiînt 
străvechi. 

— E al unui poet celebru, care a trăit în antichi- 
tate, spuse Veda. 

— Am găsit o inscripţie săpată-n piatră. Iat-o. Fi- 
zicianul despături o foiţă .metalică, trecu peste ea o 
riglă scurtă şi patru rînduri de caractere albastre se 
iviră pe suprafaţa mată. 

— Sînt litere europene, semne grafice folosite îna- 
intea adoptării alfabetului linear universal! Aspectul 
lor bizar derivă din pictograme * încă și mai vechi... 
Cunosc totuși această limbă. 

— Atunci citeşte, Veda! 

— Câteva clipe de tăcere! porunci ea, şi toată lu- 
mea se așeză pe pietre. 

Și Veda Kong citi: 


„Gînduri, şi fapte, corăbii şi visuri 
Trec și se mistuie-n zbor ne-ncetal... 
Eu duc cu mine spre negre abisuri 
Darul Pămîntului cel mai curat...“ 


— Splendid! murmură Evda Nal, așezîndu-se în 
genunchi. Un poet modern n-ar fi exprimat mai bine 
marea putere a timpului. ...Care este însă acest dar al 
Pămîntului, socotit ca fiind cel mai frumos şi păstrat 
de el în gînd pînă la moarte? 

În depărtare apăru o bărcuţă dintr-un material plas- 
tic, transparent și în care erau doi oameni. 

— Iat-o şi pe Miiko, împreună cu Șerlis, un me: 
canic de pe-aici. Ba nu, este însuși Frit Don, șeful ex- 
pediţiei navale ! Pînă deseară, Veter, rămîneţi numai în 
trei. Pe Evda o iau cu mine ! 

Cele două femei alergară spre marea ușor vălurită 
Şi porniră în înot spre insulă. Barca coti spre ele, dar 
Veda îi făcu semn cu mîna să meargă înainte. Ren Boz 
rămase nemișcat, urmărind din ochi pe cele două îno- 
tătoare. 


+ Pictograme — serii succesive de desene (n.a.). 


— Trezește-te, Ren, să ne apucăm de treabă! îi 

strigă Mwen Mas, iar fizicianul zîmbi blînd și stin- 
gherit. : 
O porţiune de nisip compact dintre două rînduri de 
pietre fu prefăcută într-o sală de cursuri. Înarmat cu 
o bucată de scoică, Ren Boz scria și desena pe nisip, 
apoi, în plină înflăcărare a demonstraţiei, ştergea cu 
propriul său trup cele scrise şi desena din nou. Mwen 
Mas își exprima aprobarea și-l încuraja prin exclamaţii 
scurte. Proptit cu coatele pe genunchi, Dar Veter as- 
culta, ștergîndu-și cînd și cînd nădușeala de pe frunte; 
îl obosea urmărirea expunerii. În cele din urmă, fizi- 
cianul cel roșcat tăcu și se așeză pe nisip, gîfîind. 

— Da, Ren Boz, rosti Dar Veter, după o tăcere în- 
delungată, ai făcut o descoperire remarcabilă ! 

— Nu sînt singurul... Cu mai bine de zece veacuri 
în urmă matematicianul Heisenberg a enunțat princi- 
piul nedeterminării, adică al imposibilității de a defini 
precis locul particulelor infime. Or, imposibilul a de- 
venit posibil cînd s-a ţinut seamă de tranziţiile reci- 
proce dintr-o stare în alta, adică mulţumită calculului 
repagular *. Cam în aceeaşi epocă a fost descoperit 
și norul inelar mezonic al nucleului atomic, precum și 
starea de trecere dintre nucleon ** și acest inel, cu 
alte cuvinte, s-a ajuns în pragul noţiunii de antigra- 
vitaţie. | 

— Fie şi așa! Nu sînt un cunoscător al matema- 
ticii bipolare***, cu atît mai puţin mă pricep la un do- 
meniu al ei de felul calculului repagular, la cercetarea 
limitelor tranziției. Dar ceea ce ai realizat dumneata 
în materie de funcţii ale umbrei, este nou ca principiu, 
deși încă greu de înţeles pentru noi, oamenii de rînd, 


+ Calcul în matematică bipolară care se ocupă cu aflarea 
direcțiilor în momentele de trecere (repagulum) dintr-o stare în 
alta, de la un semn la altul (noţiune fantastică — n.a.). 

x4 Micul nucleu central din interiorul inelului de mezoni din 
nucleul atomului (n.a.). 

wa4 Matematică bazată pe logica dialectică asociată cu analiza 
şi soluționarea bilaterală (noţiune fantastică — n-a.). 

lipsiţi de o viziune matematică clară. Îmi dau totuși 
seama de însemnătatea acestei descoperiri. Un singur 
lucru... 

Veter se opri. 

— De ce şovăi? întrebă îngrijorat Mwen Mas. 

— Cum să experimentăm o idee de amploarea aces- 
teia ? Nu-mi vine să cred că vom fi în stare să obţi- 
nem un astfel de cîmp de forţe electromagnetice... 

— Încît, îi tăie vorba Ren Boz, să egalăm cu aju.- 
torul lor forţa cîmpului gravitațional și să ajungem 
într-o stare de tranziţie?! 

— Întocmai — răspunse Dar Veter. Căci dacă nu 
reușim aceasta, spaţiul cosmic pe care vrem să-l cer- 
cetăm va rămîne ca și pînă acum în afara influenței 
noastre. 

— S-ar părea că ai dreptate. Dar nu uita că din 
punct de vedere dialectic, problema nu poate fi rezol- 
vată decît cu condiţia existenței termenului contrar 
celui în cauză. Ce-ar fi dacă am căuta să obţinem um- 
bra antigravitaţională nu discret, ci vectorial ?... 

— Aha! Dar cum? 

Ren Boz desenă în grabă trei linii drepte şi un sec- 
tor îngust, tăiate de un arc de cerc cu raza suficient 
de mare. 

— Lucrul acesta era cunoscut încă mai înainte de 
crearea matematicii bipolare. Cu aproximativ o mie de 
ani în urmă aceasta se numea problema celor patru di- 
mensiuni. Pe vremea aceea mai erau încă răspîndite 
noțiunile de dimensiuni multiple ale spaţiului, căci oa- 
menii, necunoscînd încă însușirile de umbră ale gravi- 
taţiei, încercau să le asimileze cîmpurilor magnetice și 
credeau că punctele singulare * însemnează dispariţia 
materiei sau transformarea ei în ceva inexplicabil. Cum 
puteau ei să-și reprezinte spaţiul cu o asemenea cu- 
noaștere a naturii fenomenelor? Și totuşi strămoşii 
noștri au bănuit adevărul: iată, ei au înțeles că, dacă 


* Punctele critice în cadrul trecerii de la schimbări cantitative 
la cele calitative (n.a.). 

distanţa, să zicem de la o stea A și pînă la centrul Pă- 
mîntului, urmînd această linie OA, este de douăzeci de 
cvintilioane de kilometri, atunci distanța pînă la ace- 
eaşi stea, urmînd vectorul OB, va fi egală cu zero... 
Mai exact, nu cu zero, ci cu o mărime care tinde către 
zero... Spuneau de aceea că timpul se transformă în 
zero, în cazul cînd viteza mișcării este egală cu viteza 
luminii... Or, trebuie să nu uităm că și calculul coh- 
lear * a fost descoperit abia de curînd ! 

— Dar mișcarea în spirală era cunoscută cu mii de 
ani în urmă, se amestecă prudent în vorbă Mwen Mas. 

Ren Boz făcu un gest de dispreţ: 
__— Mișcarea aparentă da, era cunoscută: dar nu 
și legile ei fizice! Știi bine că forțele gravifice și cele 
electromagnetice sînt două aspecte ale aceleiași pro- 
prietăți a materiei. Dacă forţele gravifice constituie 
funcţia spaţiului, cele electromagnetice alcătuiesc func- 
ţia antispaţiului. O tranziție între spaţiu și antispaţiu 


ne dă funcţia de umbră — denumită și vectorială — 
a spaţiului zero. În vorbirea curentă, aceasta înseamnă 
că s-a atins viteza limită — viteza luminii. Eu consider 


cu putință să obţinem spaţiul zero în orice direcţie. 
Mas vrea să ajungă pe epsilon Tucan, iar pe mine mă 
interesează doar efectuarea experienţei. Doar experi- 
enţa ! repetă fizicianul, lăsîndu-și obosit în jos genele 
scurte și albicioase. 

* — Pentru această experiență aveți nevoie nu numai 
de staţiunile exterioare Și de energia Pămîntului după 
cum spunea Mwen, ci și de o instalaţie specială. Cre- 
deţi că sînt chiar atît de simple și ușor de realizat? 

— În privința aceasta am avut puţin noroc. Putem 
folosi instalaţiile lui Kor Yull, aflate în apropierea 
Observatorului din Tibet. Acum o sută șaptezeci de 
ani s-au făcut acolo niște experiențe pentru cercetarea 
spațiului. N-am avea nevoie decît de transformări ne- 
însemnate în utilaj. Cît despre voluntari care să ne 


* Ramura  cohleară a matematicii bipolare se ocupă cu 


analiza mişcării în spirală (noțiune fapțastică — n.a.), 

dea ajutor, găsesc oricînd cinci, zece, douăzeci de mii 
de oameni. Numai să-i chem, și-și iau imediat conce- 
diile respective. 

— Într-adevăr, aţi prevăzut totul. Nu mai rămîne 
decît un singur lucru, dar și cel mai serios: primejdia 
pe care o prezintă această experienţă. Rezultatele ar pu- 
tea fi dintre cele mai neașteptate, căci legile numere- 
lor mari nu se verifică la experienţele făcute pe scară 
redusă. Eşti silit să treci dintr-o dată la o scară extra- 
terestră... 

— Care-i savantul ce se teme de risc? dădu din 
umeri Ren Boz. 

— Nu vorbesc de riscul personal! Știu că mii de 
oameni sînt gata să se prezinte pentru încercarea orl- 
cărei acţiuni primejdioase. Dar în experienţa aceasta 
se includ staţiunile exterioare și observatoarele, tot 
aparatajul care a costat omenirea o muncă gigantică, 
și a deschis o fereastră spre Cosmos, dîndu-ne posibi- 
litatea să ne împărtășim din viaţă, activitatea creatoare 
și știință, altor lumi locuite. Fereastra aceasta este 
cea mai măreaţă realizare a oamenilor și mă întreb 
dacă dumneata, eu, un individ izolat sau vreun grup 
de oameni avea dreptul de a risca s-o închidem, fie şi: 
numai pentru un timp. Aș vrea să știu dacă dumneata 
te simţi în drept să preiei un asemenea risc și pe ce 
anume se bazează o asemenea convingere ? 

— Eu mă simt în drept, se ridică Mwen Mas, și 
acest drept se bazează pe... Ai participat la săpături... 
Oare miliardele de oseminte ale mormintelor anonime 
n-au ridicat spre noi strigătul lor, n-au cerut dreptate, 
n-au mustrat? Văd în gînd miliarde de vieţi omenești 
cărora tinereţea, frumuseţea și bucuria vieţii le-a curs 
printre degete într-o clipă, ca nisipul. Vieţile acestea 
cer imperios să fie dezlegată marea enigmă a timpului; 
să ne angajăm în luptă cu el! Victoria asupra spaţiu- 
lui este tocmai înfrîngerea timpului. lată de ce sînt 
convins că cele ce am pus la cale sînt măreţe și justi- 
ficate ! 

— Eu am un alt sentiment — spuse Ren Boz. Dar 
acesta nu-i decît un alt aspect al unuia și aceluiași 
lucru. Spaţiul este, ca şi mai înainte, de nebiruit 'în 
Cosmos; el desparte lumile, nu ne permite să găsim 
planetele cu o populaţie înrudită cu noi și să devenim 
o singură familie infinit de bogată în bucurii și putere. 
Ar fi cea mai grandioasă revoluție după Fra Unirii 
Mondiale, de cînd omenirea Pămîntului a pus în sfîrșit 
capăt absurdei existenţe izolate a popoarelor sale, pen- 
tru a se uni și a se ridica astfel, dintr-un salt, pe o: 
nouă treaptă de stăpînire a naturii. Orice pas făcut pe 
această cale nouă e cu mult mai important decît toate 
celelalte cercetări și cunoștințe. 

Ren Boz tăcu. Acum vorbi din nou Mwen Mas: 

— Mai am.apoi un motiv personal. În tinereţe, am 
dat o dată peste o veche culegere de romane istorice. 
Într-unul era vorba despre strămoșii dumitale, Dar 
Veter. Fuseseră cotropiţi de un cuceritor celebru, de un 
fioros nimicitor de oameni, unul dintre aceia care abun- 
dau în istoria omenirii în epoca formelor inferioare 
ale societăţii. Eroul era un tînăr viteaz care iubea din 
tot sufletul o fată. Iubita lui fusese făcută prizonieră 
și smulsă din locurile ei ; așa se făcea pe atunci. Închi- 
puiţi-vă bărbaţi și femei legaţi: și mînaţi ca vitele în 
țara cotropitorilor. Pe vremea aceea, nimeni nu cunoș- 
tea geografia, singurele mijloace de transport erau 
animalele de călărie și de povară. Planeta noastră era 
mai enigmatică şi mai vastă, mai periculoasă și mai 
greu de străbătut, decît sînt pentru noi astăzi spaţiile 
cosmice. Tînărul erou porni în urmărirea visului său, 
rătăcind ani de zile pe drumuri pline de primejdii, pînă 
cînd reuși să;şi găsească iubita în inima munţilor Asiei. 
Este dificil să-ţi exprimi impresiile adolescenţei, dar 
continui să cred că și eu aș îi în stare să pornesc în 
urmărirea unui ţel, înfrîngînd toate piedicile Cosmo- 
sului ! 

Dar Veter avu un zîmbet palid. 

— Îţi înţeleg sentimentele, dar nu văd temeiul ra- 
țional care leagă romanul acesta rusesc de năzuinţele 

dumitale de a străbate Cosmosul. Îl înţeleg mai curînd 
pe Ren Boz. De altfel, ne-ai și prevenit că este vorba 
de ceva personal... 

Şi Dar Veter se închise într-o tăcere atît de înde- 
lungată, încît Mwen Mas începu să se frămînte, cu- 
prins de neliniște. 

— Inţeleg acum, începu din nou fostul director al 
staţiunilor exterioare, de ce pe vremuri oamenii fumau, 
se îmbătau, se stimulau cu diferite narcotice în orele 
lor de șovăială, slăbiciune și singurătate. În clipa de 
faţă mă simt și eu tot atît de singur și nesigur. Ce aș 
putea deci să vă spun? Cine sînt eu ca să mă pun în 
calea realizării măreţei voastre experiențe? Dar am 
oare puterea s-o îngădui? Trebuie să vă adresâţi Con- 
siliului şi atunci... 

— Nu, nu vrem asta! Mwen Mas se ridică în pi- 
cioare, şi marele său trup se încordă ca în faţa unei 
primejdii de moarte. Răspunde-ne: dumneata ai face 
această experienţă ? În calitate de director al staţiu- 
nilor exterioare. Nu ca Ren Boz... Cu el e altceva! 

— N-aş face-o — răspunse ferm Dar Veter. Aș mai 
aștepta. 

— Ce anume? 

— Construirea unei instalaţii expapimentale pe 
Lună. 

— Dar energia necesară ? 

— Cîmpul de gravitație al Lunei este mai mic, deci 
mai mică ar fi şi scara experienței. Ar putej ajunge 
doar cîteva staţiuni Q. 

— Este acelaşi lucru. Doar pentru aceasta va fi 
nevoie de o sută de ani, și atunci eu n-aș mai vedea 
niciodată nimic. 

— Acest amănunt este important pentru dumneata, 
nu Și pentru omenire. Ce înseamnă pentru ea dacă se 
face acum sau după încă o generaţie? 

— Dar pentru mine înseamnă” sfîrşitul, sfîrşitul 
oricărui vis! Cît despre Ren... | 


i” "163 


— Pentru mine ar însemna imposibilitatea să-mi 
verifio teoria prin experiență, deci și imposibilitatea 
să-mi corectez, să-mi continui opera începută ! 

— V-am spus că părerea mea nu contează. Adresa- 
ți-vă Consiliului ! 

— Consiliul a şi hotărît, prin gîndurile și cuvin- 
tele dumitale. Nu mai avem ce aștepta de la el, rosti 
încet Mwen Mas. 

— Ai dreptate. Consiliul va refuza și el. 

— Nu te mai întreb nimic. Mă simt vinovat în faţa 
dumitale : Ren și cu mine ţi-am pus în spinare sarcina 
grea a hotăririi. 

— Datoria mea în calitate de om cu o experiență 
mai mare era să vă ajut. Dacă problema s-a dovedit a 
nu fi tocmai simplă, nici ușor de rezolvat, voi n-aveţi 
în aceasta nici o vină. Îmi pare rău... 

Ren Boz propuse cel dintii să se întoarcă la tabăra 
expediției. Cei trei oameni porniră abătuţi pe nisip, fic- 
care resimțind în felul său amărăciunea produsă de 
renunțarea la acea tentativă de o nemaipomenită an- 
vergură ! Dar Veter își privea pe furiș tovarăşii de 
drum și se gîndea că tot lui îi vine cel mai greu. În. 
firea lui exista o temeritate extraordinară, o pornire 
iraţională pe care fusese nevoit s-o combată întreaga-i 
viaţă. Semăna“ puţin cu haiducii de odinioară: de ce 
simţise el atîta bucurie în lupta curajoasă cu taurul? 
Și sufletul său se răzvrătea împotriva hotăriîrii luate, 
o hotărire, desigur, înţeleaptă, dar lipsită de îndrăz- 
neală. 


LEGENDA SORILOR ALBAȘTRI 


Din cabina-spital ieșiră doctorița Luma Laswy și 
biologul Eon Tal. Erg Noor se grăbi spre ei. 

— Ce face Niza? 

— Mai trăiește încă, dar... 

— Nu cumva-i pe moarte? 

— Deocamdată nu, dar este. paralizată. Sînt prinse 
toate fasciculele măduvei vertebrale, sistemul parasim- 
patic *, centrii asociativi şi cei senzoriali. Respirația 
îi e extrem de încetinită dar uniformă $ inima-i funcţio- 
nează, dar foarte lent: o bătaie la o sută de secunde. 
Aceasta nu înseamnă desigur moartea biologică; e în 
orice caz un colaps ** complet, care poate dura un timp 
nedefinit. 

— Revenirea conștiinței și suferinţa sînt excluse ? 

— Da. 

— Absolut? Căutătura șefului era tăioasă, stărui- 
toare, dar doctoriţa o înfruntă netulburată. 

— Absolut! 

__Erg Noor aruncă o privire întrebătoare biologului. 
Acesta dădu afirmativ din cap. 

— Ce măsuri intenţionaţi să luaţi? 

— O menţinem în repaus absolut, la temperatură 
egală și lumină slabă. Dacă colapsul nu va deveni pro- 
gresiv, atunci... Parcă nu este tot una dacă doare sau?... 


* Sistem nervos autonom cu acţiune de frînare, opus siste- 
mului simpatic (n.a.). 
+4 Colaps — stare de inconştiență (n.a.). 

Să rămînă astfel măcar pînă la sosirea pe Pămînt. 
Atunci o vom transporta la Institutul de curenţi ner- 
voși. Șocul a fost produs de un curent puternic. Sca- 
fandrul a fost perforat în trei locuri. Din fericire, ea 
abia respira ! 

— Am observat la timp orificiile și le-am astupat 
cu plasturele pe care-l aveam la mine, spuse biologul. 

Erg Noor îi mulțumi, strîngîndu-i în tăcere brațul 
mai sus de cot. 

— Numai că... — interveni Luma — ar fi bine să 
părăsim cît mai curînd cîmpul gravitaţiei sporite... Dar 
cea mai mare primejdie o reprezintă nu atît accelera- 
rea zborului, cît întoarcerea la o gravitație normală. 


— Înţeleg : te temi ca pulsul să nu-i înceținească., 


şi mai mult. Doar n-avem de-a face aici cu un pendul 
care-și accelerează oscilaţiile în cîmpul unei gravitaţii 
crescute ? 

— Ritmul impulsurilor organice este, în genere, 
supus aceloraşi legi. Dacă pulsul s-ar încetini de două 
ori, inima ajungînd să bată la intervale. de două sute 
de secunde, alimentarea creierului cu sînge ar deveni 
insuficientă ȘI... 

Erg Noor se cufundase atît de adînc în meditaţiile 
sale, încît părea să fi uitat de cei de lîngă el. După 
cîteva clipe, se dezmetici însă și suspină adînc. Cola- 
boratorii săi așteptau răbdători. 

— Nu s-ar putea să supunem organismul unei pre- 
siuni mai înalte, într-o atmosferă cu un conţinut de 
oxigen mai bogat? întrebă prudent Erg Noor și, după 
zîmbetele mulțumite ale Lumei Laswy şi ale lui Eon 
Tal, îşi dădu seama că ideea era bună. 

— Minunat! Să saturăm sîngele cu oxigen la o mai 
mare presiune parţială *. Bineînţeles, vom lua măsu- 
rile necesare împotriva trombozei ** și atunci chiar o 


bătaie de inimă la două sute de secunde — nu va mai 
* Presiune parțială — presiunea unui gaz în funcţie de den- 
sitatea lui (n.a.). 
*4 Tromboză — coagularea singelui, ceea ce provoacă trombe, 


adică cheaguri, care astupă vasele sanguine (n.a.). 

prezenta nici o primejdie. Totul se va normaliza ulte- 
Flor... ep | 

Eon Tal zîmbi, arătînd un șirag de dinți albi sub 
mustăcioara lui neagră; faţa-i severă deveni deodată 
foarte tînără și voioasă. 

— Organismul va rămîne în viaţă, deși în stare de 
inconștiență, spuse ușurată Luma. Ne ducem să pregă- 
tim camera. Aș vrea să folosesc vitrina cea mare de 
silicol destinată colecţiilor Zirdei. În ea are să încapă 
cît se poate de bine un mare fotoliu hidraulic, pe care 
îl vom transforma într-un pat pentru momentul deco- 
lării. După ce accelerarea va fi redusă, o vom instala 
pe Niza definitiv. 

— Să-mi comunicaţi la postul de comandă de în- 
dată ce veţi fi gata! Nu mai zăbovim ai nici o clipă. 
Sînt sătul de această copleșitoare lume a beznei! 

Cu toţii se grăbiră spre diferitele compartimente 
ale navei, luptînd fiecare după puterile lui cu groaz- 
nica apăsare a întunecatei planete. 

Semnalele decolării le detunară în urechi ca o me- 
lodie victorioasă. 

Cu un sentiment de imensă ușurare se cuiundară 
în braţele moi ale fotoliilor hidraulice. Decolarea unei 
nave de pe o planetă cu o forţă de gravitație atît de 
mare era și anevoioasă, și plină de pericole. Marea ac- 
celerare de care aveau nevoie se afla la limitele rezis- 
tenței umane, astfel încît cea mai mică greșeală a pilo- 
tului putea duce la catastrofă. | 

Șeful expediției conducea cu măiestrie astronava pe 
o curbă tangentă la orizont. Motoarele planetare vuiau 
asurzitor; pîrghiile amortizoarelor hidraulice se înfun- 
dau tot mai mult sub greutatea crescîndă care apăsa 
asupra oamenilor. Dacă va merge aşa, pînă la refuz, 
acceleraţia va sfărima, oa sub o presă, fragilele oase 
umane. Miinile lui Erg Noor, așezate pe butoanele apa- 
ratelor, îi deveniseră grele, parcă de plumb. Dar dege- 
tele lui puternice, continuau să lucreze, și „,lantra“, 
descriind un uriaș arc de cerc, se smulgea tot mai mult 
din bezna opacă spre negrul transparent al infinitului. 

Erg Noor nu-și mai lua ochii de la dunga roșie a ega- 
lizatorului orizontal, care oscila într-un echilibru in- 
stabil, indicînd că nava este gata să recoboare, urmînd 
traiectoria căderii... Planeta cea grea nu-i eliberase încă 
de tot din captivitate. Erg Noor hotărî să conecteze 
motoarele cu anamezon, capabile să-i smulgă de pe orice 
planetă. Vibraţia lor sonoră cutremură astronava. Linia 
roșie se ridică deasupra lui zero cu vreo zece milime- 
tri. Încă puţin și... | 

Prin periscopul superior, șeful expediției văzu că 
„Lantra“ se învăluie cu un strat subţire de flăcări al- 
băstrii care se scurg încet spre partea dindărăt a navei. 
Străbătau atmosfera planetei, și, conform legii supra- 
conductibilităţii *, curenţii rezultați se scurgeau de pe 
fuselaj de-a dreptul în vidul cosmic. 

Stelele se vedeau din nou ascuţite ca niște ace, iar 
„lantra“ eliberată se depărta tot mai mult de înspăi- 
mîntătoarea planetă. Atracția descreștea clipă de clipă. 
Trupul devenea tot mai ușor. Aparatul de gravitație 
artificială își intonă melodia și tensiunea lui famili- 
ară, pămîntească, li se păru oamenilor extrem de mică, 
după nesfîrșitele zile de viaţă sub apăsarea planetei 
întunecate. Săriră cu toţii de pe fotoliile lor. Ingrid, 
Luma și Eon începură să execute cele mai grele figuri 
ale unui dans frenetic. Dar curînd veni și inevitabila 
reacţie, și majoritatea echipajului se cufundă în som- 
nul scurt al odihnei temporare. Nu mai vegheau decît 
Erg Noor, Pel Lyn, Pur Hiss și Luma Laswy. Trebuiau 
să calculeze itinerarul provizoriu al astronavei, pentru 
ca, descriind o vastă curbă perpendiculară pe planul 
de rotaţie al sistemului stelei T, să treacă de centura 
ei glacială și meteoritică. Abia apoi puteau aduce nava 
la o viteză normală, apropiată de aceea a luminii, şi 


+ Supraconductibilitate — însușire pe care corpurile condu- 
cătoare de electricitate o au în anumite condiţii (de ex. la tem- 
peraturile foarte joase ale spaţiului cosmic) de a nu mai opune 
curentului electric decît o rezistență extrtm de mică practic nulă 


(n.r.). 

să treacă la îndelungatul studiu al adevăratei tra- 
iectorii. | 

Doctoriţa supraveghiase starea Nizei după decolare 
și după revenirea la forţa de gravitație normală pen- 
tru un pămîntean. Curind comunică echipajului vestea 
îmbucurătoare că pulsul, deși încetinit, devenise con- 
stant: o bătaie la 110 secunde. În condiţiile unui re- 
gim de oxigen sporit, catastrofa era evitată. lLuma 
Laswy intenționa să recurgă la agregatul tiratronic * 
și la stimulenții organici **. 


Pereţii navei vuiră 55 de ore de-a rîndul sub acţiunea 
vibraţiilor motoarelor cu anamezon, pînă cînd indica- 
toarele de bord ajunseră să arate viteza de 970.000.000 
de kilometri pe oră, apropiată de limita securităţii. În 
decurs de 24 de ore, socotite în timpul pămîntenilor, dis- 
tanţa dintre navă şi steaua de fier se mărise cu mai 
bine de 20 miliarde de kilometri. Uşurarea resimțită de 
cei treisprezece călători după toate crincenele încercări 
prin care trecuseră — descoperirea planetei moarte, 
pieirea lui „Algrab“ şi, în sfîrșit, contactul cu înspăi- 
mâîntătorul soare negru — era greu de redat. Dar bu- 
curia eliberării nu era deplină : cel de-al paisprezecelea 
membru al echipajului, tînăra Niza Krit, zăcea inertă, 
cuprinsă de un: somn vecin cu moartea, într-o firidă a 
cabinei-spital... 

Cele cinci femei aflate pe navă : Ingrid, Luma, ingi- 
nerul electronist, secund, geologul şi profesoara de 
gimnastică ritmică, lone Mar, care îndeplinea şi func- 
țiile de distribuitor al hranei, operator aerian şi colec- 
tor de materiale științifice, se adunaseră ca pentru 
o ceremonie funebră din antichitate. Trupul Nizei, eli- 
berat de orice veșminte şi spălat cu soluţii speciale 


* Tiratron — aparat electronic (lampă) care poate stimula 
și întreține procesele nervoase ale organismului uman, în special 
bătăile inimii (n.a.). 

*x Stimulenţi organici — medicamente care au o acţiune ne- 
mijlocită asupra unor anumiţi nervi; se extrag din secrețiile ner- 
voase ale organismului (noţiune fantastică — n.a.). 

T.M. şi A.S. fu culcat pe un covor gros, cusut manual 
din cei mai moi bureţi ai Mediteranei. Aşezat pe o sal: 
tea pneumatică, covorul acesta fu introdus sub o cu- 
polă rotundă din silicol trandafiriu. Un termobarooxis- 
tat * de mare precizie putea să menţină ani de-a rindul 
temperatura, regimul aerului și presiunea care erau nece- 
sare în interiorul acestui clopot gros. Nişte proeminențe 
moi de cauciuc o mențineau pe Niza în aceeași poziţie. O 
mare primejdie însă reprezentau escarele **, posibile în 
condițiile imobilităţii absolute. Tocmai de aceea, me- 
dicul Luma Laswy, renunţind pentru primii doi ani ai 
drumului ce-i aştepta, la terapia somnului de lungă du- 
rată, hotări să stabilească un control permanent asupra 
Nizei, a cărei poziţie îşi propunea s-o schimbe o dată 
pe lună. Starea cataleptică a bolnavei persista. Singurul 
lucru pe care reuşise să-l obțină Luma era accelerarea 
pulsului pînă la o bătaie pe minut. O asemenea reali- 
zare, oricît de neînsemnată era, îngăduia totuşi să se 
înlăture saturarea cu oxigen, dăunătoare plămînilor. 

Trecură astfel patru luni. Astronava își urma de 
mult drumul adevărat — calculat cu mare precizie — 
care ocolea regiunea meteoriţilor liberi. lIstoviţi de 
munca lor supraomenească și de numeroasele aven- 
turi prin care trecuseră, membrii echipajului se cufun- 
daseră într-un somn de peste șapte luni. De rîndul acesta 
vegheau nu trei, ci patru oameni : medicul Luma Laswy 
şi biologul Eon Tal se alăturară lui Erg Noor şi lui 
Pur Hiss, rămaşi de gardă. 

Conducătorul expediției, care ieșşise învingător din 
cea mai dificilă situaţie în care au nimerit vreodată as- 
tronavele terestre, se simţea cît se poate de singur. Pen- 
tru prima oară în viaţa lui, cei patru ani ai călătoriei 
spre Pămînt i s-au părut nesfîrșiți. Și ştia prea bine 


+ Termobarooxistat — aparat de înaltă precizie pentru re- 
glarea temperaturii, a presiunii şi a cantităţii de oxigen (noţiune 
fantastică — n.a.). 

mi Escare — răni pe care le face bolnavul din pricina unei 
imobilităţi prelungite (n.r.). 

de ce anume: pentru că numai acolo, pe Pămînt, putea 
spera s-o salveze pe Niza atît de dragă inimii lui. 

Amiînase mult timp operaţia pe care în alte condiții 
ar fi îndeplinit-o chiar a doua zi după decolare: vizio- 
narea stereofilmelor electronice luate de pe „Vela“. Ar 
fi vrut atît de mult ca Niza să poată vedea şi auzi, îm- 
preună cu el, cele dintii vești de pe planetele nespus de 
frumoase ale stelei albastre, ce luminează nopțile ve- 
rilor terestre. Ar fi dorit ca Niza să fie alături de el 
cînd se înfăptuiau cele mai îndrăzneţe și cele mai ro- 
mantice visuri ale trecutului și ale prezentului : desco: 
perirea unor noi lumi astrale, viitoare insule îndepăr- 
tate ale omenirii.. 

Filmele, luate la opt parseci distanță de Soare, cu 
80 de ani în urmă şi rămase de-atunci în nava de pe 
planeta întunecată a stelei T, se păstraseră admirabil. 
Stereoecranul emisferic îi transportă pe cei patru spec- 
tatori de pe „Tantra“ în spaţiile unde, deasupra lor, 
strălucea Vega cea albastră. 

Imaginile alternau rapid. Pe ecran apărea cînd astrul 
orbitor de albastru, cînd aspecte de o importanță se- 
cundară, instantanee din viaţa navei. Tînărul condu- 
cător al expediției, în vîrstă abia de 28 de ani, lucra 
la o maşină de calculat: astronomii, şi mai tineri decît 
el, îşi făceau observaţiile. lată şi sportul şi dansurile 
zilnice obligatorii pe care membrii echipajului le ridi- 
caseră la o perfecţiune acrobatică. Un glas ironic de 
comentator menţiona că în decursul întregului drum 
întîietatea îi revenea biologului. Într-adevăr, fata aceea 
cu părul scurt şi bălai își mlădia în cele mai dificile 
exerciții superbu-i corp de gimnastă antrenată. 
| Privind pe ecranul emisferic imaginile atit de vii şi 
de reale, care îşi păstraseră prospeţimea coloritului nu-ți 
venea să crezi că astronauții aceștia atît de tineri și 
de energici fuseseră de mult înghiţiţi de monştrii dez- 
gustători de pe steaua de fier. 

Scurta cronică ce relata viaţa expediției trecu repede 
prin faţa celor de pe „Tantra“. Amplificatoarele apara- 
tului de proiecție începură să biziie:; lumina astrului 

violet era atît de puternică, încît pînă şi reflectarea ei 
palidă pe ecran îi sili pe oameni să-şi pună ochelari de 
protecţie. Steaua aceea avea o masă colosal de mare și 
o formă foarte turtită, întrecea: în diametru Soarele 
aproape de trei ori şi se rotea cu o viteză turbată care 
la ecuator atingea 300 km. pe secundă. Părea o sferă 
alcătuită din gaze orbitor de incandescente şi a căror 
temperatură ajungea la suprafaţă pînă la 11.000” C. Pe 
distanță de milioane de kilometri, Vega întindea aripi 
de foc trandafirii cu reflexe de sidef. Razele ei păreau 
imense lănci care se avîntau în spaţiu distrugînd tot 
ce le ieşea în cale. În profunzimea strălucirii lor, se 
ascundea planeta cea mai apropiată de steaua albastră. 
Acolo însă, în acel ocean de flăcări, nu putea pătrunde 
nici o navă a Pămîntului sau a vecinilor săi din sis- 
temul Marelui Cerc. După proiecţie urmă un raport 
vorbit despre observaţiile efectuate : pe ecran apărură 
liniile vagi ale unor desene stereometrice, care arătau 
dispoziţia primei şi a celei de a doua planete ale stelei. 
„Vela“ nu se putuse apropia nici măcar de această a 
doua planetă aflată la 100.000.000 de kilometri de 
Vega. 

Din adîncurile unui ocean de transparente flăcări 
violete care învăluiau astrul apăreau protuberanţe * 
monstruoase, întinse în spaţiu ca nişte braţe atotmistui- 
toare. Energia Vegăi era atît de intensă, încât ea iradia 
o lumină reprezentînd cele mai puternice cuante ** pe 
acelea ale sectorului violet şi invizibil din spectrul solar. 
Aceasta crea, chiar și pentru un ochi omenesc apărat de 
un triplu filtru, o teribilă impresie ireală, fantomatică, 
a unui necunoscut purtător de mortale primejdii... În 
Jur, înfrîngînd puterea de gravitație a stelei, bîntuiau 
vîrtejuri fotonice. Ecourile lor depărtate legănau și săl- 
tau periculos „Vela“. Contoarele pentru raze cosmice 
şi alte radiaţii dure nu mai funcționau. Pînă și în inte- 


* Protuberanţe — erupții ale gazelor incandescente de pe 
suprafața unui astru (de exemplu : Soarele nostru) care sînt arun- 
cate la înălțimi uriașe (n.a.). 

*4 Cuantă — o cantitate infinit de mică de energie (n.a.). 

riorul navei, cu toată cuirasa ei, ionizarea creştea în- 
tr-un mod ameninţător, semnalizînd prezenţa unei îre- 
netice radiaţii care irosea în eter un monstruos puhoi 
de cvintilioane de kilowaţi. 

Conducătorul „,Velei“ își apropiase astronava cu 
multă prudenţă de o a treia planetă, voluminoasă, dar 
învăluită doar de o atmosferă subţire și transparentă. 
Probabil că suflarea de foc a stelei albastre alungase 
învelișul de gaze ușoare, care se întindea ca o lungă 
trenă luminiscentă, pe partea umbrită a planetei. Nu 
rămăseseră decît emanaţiile corosive ale fluorului, 
otrava oxidului de carbon, densitatea gazelor inerte, 
care făceau această atmosferă irespirabilă pentru orice 
fiinţă pămîntească. 

Din  străfundurile planetei ieșeau la suprafaţă 
piscuri şi creste ascuţite, pereţi verticali, zimţați, roşii, 
ca nişte răni proaspete, sau :negri ca abisurile. Pe pla- 
tourile vulcanice, bătute de vînturi turbate, se vedeau 
crăpături și prăpăstii din care se revărsa o magmă in- 
candescentă asemenea unor vine de foc sîngeriu. 

Nori groși de cenușă, orbitor de albaştri pe partea 
lor luminată şi negri ca smoala pe cea umbrită, se 
înălțau sus de tot. Fulgere uriașe de mii de kilometri 
lungime scînteiau în toate direcţiile, dovedind saturaţia 
electrică din acea atmosferă fără viaţă. 

Un soare violet şi ameninţător, uriaș și spectral, un 
cer negru pe jumătate acoperit de cununa scînteietoare 
a luminii sidefii, iar dedesubt, pe planetă, umbre roşii 
cu contraste puternice pe haotica îngrămădire a stîn- 
cilor, dîre, cercuri şi linii şerpuitoare, de foc, neîntre- 
rupte sclipiri de fulgere verzi — toate acestea, redate 
de stereotelescoape, fuseseră înregistrate cu o preci- 
ziune impasibilă, supraomenească, de către filmele elec- 
tronice. 

Dar îndărătul aparatelor, exista rațiunea astronau- 
ților care protesta împotriva oarbelor forțe distrugă: 
toare, împotriva îngrămădirii materiei inerte, exista con: 

Ştiinţa pe care o avea despre ostilitatea acelei lumi a 
focului cosmic dezlănţuit. 

Hipnotizaţi de acest spectacol, cei patru astronauți 
schimbară între ei priviri aprobative cînd auziră glasul 
care vestea că „Vela“ se îndreaptă spre cea de a patra 
planetă. 

Peste cîteva clipe, sub telescoapele de la carena 
„Velei“, apăru ultima planetă a Vegăi, cea mai din 
margine, şi ale cărei dimensiuni erau asemănătoare cu 
ale Pămîntului. Cosmonava cobora tot mai mult. Pe- 
semne, exploratorii hotărîiseră să cerceteze cu orice preţ 
această ultimă planetă — cea din urmă speranţă a lor 
de a descoperi o lume, chiar dacă nu prea frumoasă, 
cel puţin accesibilă vieţii. 

Erg Noor se surprinse că pronunță în gînd aceste 
cuvinte concesive: „cel puţin“. Probabil că la fel au 
gîndit şi cei care o conduseseră pe „Vela“, pe cînd cer- 
cetau prin telescoape suprafaţa planetei. 

„Cel puţin“... Aceste două cuvinte însemnau un adio 
spus visului că vor descoperi în jurul Vegăi lumi mi- 
nunate, că vor afla în fundul oceanului sideral plane- 
tele-mărgăritare, de dragul cărora acceptaseră de bună 
voie să se claustreze 45 de ani într-o astronavă, pără- 
sindu-și planeta natală pentru mai bine de 60 de ani. 

Captivat de priveliștea din faţa lui, Erg Noor nu se 
gîndi însă îndată la acest lucru. Prin adîncurile ecra- 
nului emisferic el zbura acum împreună cu ,,Vela“* 
deasupra îndepărtatei planete. Din nefericire, atît pen: 
tru exploratorii care pieriseră, cît și pentru cei care se 
aflau pe bordul „,„Tantrei“, şi cea de-a patra planetă s-a 
dovedit a fi asemenea lui Marte, cel mai apropiat vecin 
al Terrei, cunoscutul copilăriei noastre. Același înveliş 
subţire şi străveziu de gaze,: cu un cer verde-negricios, 
pururea senin, aceeaşi suprafață netedă de deşert cu 
crestele unor munţi sfărimaţi. Existau însă și deosebiri. 
Pe Marte domneşte gerul aspru al nopţii şi schimbarea 
bruscă a temperaturii din timpul zilei ; acolo există mări 
de mică adincime, asemenea unor lacuri liniștite, care, 

evaporîndu-se, lasă pe suprafaţa planetei doar niște pete 
umede şi mlăștinoase ; acolo cade cînd şi cînd, cîte o 
ploicică, promoroacă ori zăpadă, există viaţa meschină 
a unor plante amorțite și a unor animale bizare, lipsite 
de vlagă, subterane. 

Aici, în schimb, flăcările victorioase ale soarelui 
albastru încălzeau atît de puternic planeta, încît aceasta 
răspîndea arșița celor mai fierbinţi deșerturi ale Pă- 
mîntului. Aburii de apă se înălțau spre straturile su- 
perioare ale învelișului de aer în cantități minime, iar 
cîmpiile întinse nu le întunecau decît vîrtejurile curen- 
ţilor de căldură care tulburau continuu atmosfera. Pla- 
neta se rotea tot atît de repede ca şi celelalte trei. Ră- 
cirea din timpul nopţii măcina rocile, transformîndu-le 
într-o mare de nisip, un nisip portocaliu, violet, verde, 
albăstrui sau orbitor de alb, ce forma pete uriaşe, care 
de departe păreau mări sau desișuri de plante născocite 
de închipuirea omenească. O crustă strălucitoare, neagră 
ori cafenie, acoperea lanțurile de munţi erodaţi, mai 
înalți decît pe Marte, dar tot atît de lipsiți de viaţă. 
Soarele albastru şi arzător, cu radiaţiile lui puternice 
ultraviolete, distrugea mineralele, volatilizînd elemen- 
tele mai uşoare. 

Cîmpiile de nisip păreau să emane flăcări. Erg Noor 
îşi aminti că, în vechime, pe cînd. învățații nu formau 
încă majoritatea populației Pămîntului, ci doar un grup 
extrem de mic, se răspîndise printre scriitori şi artiști 
ideea despre existența unor oameni din alte lumi, adap. 
taţi la temperaturi ridicate. Gindiţi-vă numai: făpturi 
trăind în răsuflarea fierbinte a planetelor din sistemul 
sorilor albaştri să-şi întîmpine confrații lor pămînteni... 
Visul acesta era frumos şi poetic, sporind credința în 
atotputernicia naturii omenești... Erg Noor, ca și atiţia 
alții, fusese impresionat de un tablou expus la mu- 
zeul centrului răsăritean al zonei de sud: o cîmpie de 
nisip roșu, dogoriîtor în picla depărtărilor, un cer ce- 
nuşiu incandescent, iar sub el, forme omeneşti în sca- 
fandri termici, care aruncau într-un contrast violent 
umbre negru-albastre. În atitudini pline de dinamism, 

acele făpturi se opriseră pline de uimire lîngă colţul unei 
construcţii metalice, încinsă aproape la alb. Alături de 
această masă metalică stătea o femeie goală, cu părul 
roşu, revărsat pe umeri. În lumina orbitoare, pielea-i 
albă strălucea şi mai viu decit nisipul; umbrele vio- 
lete şi purpurii îi accentuau fiecare linie a siluetei mlă- 
dioase, înălțate ca un steag al biruinţei repurtate de 
viaţă asupra puterilor Cosmosului. Era un vis îndrăzneţ, 
dar cu totul ireal, contrazicînd toate legile dezvoltării 
biologice, care sînt cu mult mai bine studiate astăzi, 
în epoca Marelui Cerc decit în vremurile acelei picturi. 

Erg Noor tresări: suprafaţa planetei oglindită pe 
ecran porni vertiginos în întimpinarea lui. Necunoscutul 
pilot al „,„Velei“ începuse să coboare. Aproape de tot, 
trecură conuri nisipoase, stiînci negre, strălucitoare ză- 
căminte de cristale verzi. Astronava descria metodic o 
spirală, înconjurind planeta la nivelul polilor ei; Nici 
urmă de apă sau cel puţin de viaţă vegetală, fie ea 
oricît de primitivă. larăși „cel puţin“!... 

Il se păru că e cuprins de un val de singurătate, 
avu senzaţia izolării în spaţiile cele moarte din sfera 
stăpiînirii stelei albastre şi arzătoare... Simţi de aseme- 
nea nădejdile zadarnice ale celor care turnaseră filmul 
cercetînd planeta în căutarea unei vieţi, fie ea chiar şi 
trecută. Cei care mai vizitaseră planete moarte și pustii, 
fără apă şi atmosferă, cunoşteau prea bine aceste neli- 
niştite căutări ale unor presupuse ruine, vestigii de 
orașe şi construcţii, în contururile întîmplătoare ale 
crăpăturilor și ale rocilor din poviîrnișurile munților 
lipsiţi de viaţă ! 

Pe ecran gonea pămîntul unei lumi depărtate, cal: 
cinat, bîntuit de vinturi năpraznice, fără pic de umbră. 
Ajungînd treptat la conştiinţa unui străvechi vis 
spulberat, Erg Noor se căznea acum să-şi imagineze 
cum de a putut să se nască o imagine atît de inexactă 
despre dogoritoarele lumi din sistemul stelei albastre. 

— Fraţii noștri pămînteni vor fi dezamăgiţi aflind 
acest lucru, spuse încet biologul, care se apropiase în- 

tre timp de șeful expediției. Milioane de locuitori ai 
Pămîntului și-au îndreptat privirile spre Vega timp de 
milenii. În nopțile de vară, în nord, toţi îndrăgostiţii, 
toți visătorii contemplau cerul. Vega, luminoasă și 
albastră, se află vara aproape la zenit. Cum poţi să 
n-o admiri? Chiar şi cu mii.de ani în urmă oamenii 
ştiau destul de multe despre stele. Dar, din cauza unei 
ciudate orientări a gîndirii, ei nici nu bănuiau că ma- 
joritatea stelelor cu rotaţie lentă şi cîmp magnetic pu- 
ternic au planete, după cum majoritatea planetelor au 
sateliți. Nu cunoşteau această lege, dar visau să se 
întilnească cu confrații lor din alte lumi, în primul rînd 
de pe Vega, soarele cel albastru. Îmi amintesc că am 
citit traduse dintr-o limbă străveche versuri frumoase 
consacrate unor semizei de pe o planetă albastră. 
_— După comunicarea primită de pe „Vela“ am trăit 
mereu cu Vega în gînd, dorind realizarea visului meu, 
spuse şeful expediției, întorcîndu-se spre Eon Tal. Acum 
însă am înțeles că multimilenarul dor de lumi depăr- 
tate şi frumoase m-a orbit ca pe atîţia oameni înţelepţi 
Și serioşi... 

— Și cum ai descifra dumneata astăzi comunicarea 
„Velei“ ? | 

— Foarte simplu. „Cele patru planete ale Vegăi sînt 
cu desăvirşire lipsite de viață. Nu există nimic mai 
frumos decît Pămîntul nostru. Cît de fericiţi vom fi 
să ne întoarcem !* 

— Ai dreptate! făcu biologul. Cum de nu s-a gîndit 
pînă acum nimeni la acest lucru? 

— Poate că s-a şi gîndit cineva, în orice caz nu 
noi, astronauții. Și cred că nici cei din Consiliu. Părerea 
mea este însă că faptul acesta ne face cinste: în viaţă 
învinge visul cel îndrăzneț și nu dezamăgirea scep- 
tică. 

Pe ecran, înconjurul planetei se terminase. Urmară 
înregistrările staţiei-robot, lansată pentru a face o ana- 
liză a condiţiilor de pe suprafața planetei. Apoi se auzi 

o bubuitură puternică. Era bemba geologică * aruncată 
de pe „Vela“. Un nor uriaş de particule minerale azvir- 
lite în sus ajunse pînă la astronavă. Pompele au început 
să urle, culegînd particulele în filtrele canalelor absor. 
bante laterale. Cîteva probe dintr-o pulbere minerală 
extrem de fină, provenită din nisipurile şi munţii acelei 
planete calcinate, umplură eprubetele de silicol ; aerul 
preluat din straturile superioare ale atmosferei a fost 
captat în baloane de cuarţ. „Vela“ porni îndărăt pe 
calea-i ce urma să ţină 30 de ani și pe care nu i-a fost 
dat s-o mai străbată pînă la capăt. Acum.o altă navă 
terestră aducea oamenilor datele pe care cei dispăruţi 
le culeseseră cu atîta trudă, răbdare şi curaj. 

Celelalte înregistrări — șase bobine de observaţii — 
urmau să fie studiate cu amănunțime pe Pămînt de 
astronomi, iar esenţialul să fie transmis prin Marele 
Cerc. | 

Nimeni n-a mai vrut să vizioneze filmele privitoare 
la soarta „,Velei“, la lupta-i înverşunată cu avaria și 
steaua T, şi mai ales la tragicul deznodămînt : propriile 
emoții ale echipajului erau încă prea recente. Hotăriră 
deci să amine proiecția generală pînă la trezirea tutu: 
rora. Deocamdată cei ce fuseseră de gardă, copleşiţi de 
impresii, plecară să se odihnească, lăsînd la postul cen- 
tral doar pe şeful expediției. 

Erg Noor nu se mai gîndea la visul său năruit. Căuta 
să analizeze acele amare fărime de cunoştinţe pe care 
cele două expediţii, a lor și a ,„,Velei“, aveau să le 
aducă omenirii cu preţul unor sforţări şi jertfe atît de 
mari. Oare întotdeauna marile realizări trebuie să fie 
însoţite de gustul amar al dezamăgirilor ? 

Și pentru întîia oară se gîndi la frumoasa lui pla- 
netă ca la o nesecată comoară de suflete omenești evo- 
luate, pline de setea cunoaşterii, descătuşate de grijile 
şi primejdiile naturii sau ale societăţii primitive. De- 


* Bombă geologică — bombă de o putere explozibilă uriașă, 
care este aruncată de pe o astronavă pe planeta cercetată, pentru 
a se obţine o erupție a substanței de la suprafaţă spre straturile 
superioare ale atmosferei (noţiune fantastică — n.a.). 

sigur, și acum, în epoca Marelui Cerc, mai dăinuiau 
vechi suferințe, căutări şi eşecuri, greşeli şi decepții, 
dar transpuse într-un plan superior de creaţie, în do- 
meniile ştiinţei, construcţiei sau artei. Numai datorită 
cunoaşterii şi muncii creatoare, Pămîntul fusese eliberat 
de grozăviile foametei, ale suprapopulaţiei, ale bolilor 
molipsitoare şi ale animalelor dăunătoare ; oamenii fu- 
seseră salvaţi de primejdia secării combustibilului, a 
insuficienței elementelor chimice utile, a morţii prema- 
ture și a slăbiciunii umane. lar aceste fărîme de cu- 
noștințe pe care „,lantra“ le va aduce cu sine repre- 
zentau, la rîndul lor, un aport la puternica avalanșă a 
gîndirii ce progresa cu fiecare deceniu, în organizarea 
societăţii și cunoașterea naturii ! 

Erg Noor deschise micul safe în care se păstra jur- 
nalul de bord al „,Tantrei“ şi scoase de acolo cutia ce 
conţinea fragmentul metalic din carcasa astronavei spi- 
rale de pe planeta întunecată. Schija aceea grea, de un 
albastru viu ca al cerului, se cuibări în palma lui. Erg 
Noor ştia prea bine că nici pe planeta lui natală, nici 
pe cele învecinate din sistemul ei solar, nici pe stelele 
cele mai apropiate nu exista un asemenea metal. lată 
încă o informaţie esenţială, poate cea mai importantă 
pe care urmau s-o ducă Pămîntului și Marelui Cerc, în 
afara știrii despre pieirea Zirdei. 

Steaua de fier fiind foarte apropiată de Pămînt, cer: 
cetarea planetei celei întunecate de către o expediţie 
special pregătită n-avea să mai fie acum, după expe- 
riențele făcute de „Vela“ şi de „,Tantra“, tot atît de 
primejdioasă ca înainte, oricîte cruci negre şi meduze 
ar fi existat în acele veşnice tenebre. Încercarea de a 
deschide astronava spirală se soldase cu un eșec. Dar 
dacă ei ar fi avut timpul să se gîndească mai bine la 
cele ce-aveau de făcut, ar fi priceput încă atunci că 
uriaşa ţeavă în spirală făcea parte din sistemul motrice 
al astronavei. N 

Erg Noor evoca din nou evenimentele din ultima şi 
fatala zi: o revăzu pe Niza, apăriîndu-l ca o pavăză 
cînd el căzuse fără putere în faţa monstrului. Cit de 

scurtă fusese înflorirea tinerei ei iubiri, care întrunea 
devotamentul eroic al femeilor din antichitatea Pămiîn- 
tului şi curajul inteligent, avintat al epocii contempo- 
rane !... | 

În spatele șefului expediției răsări fără zgomot Pur 
Hiss, venit să preia garda. Erg Noor trecu în biblioteca- 
laborator, dar nu-și îndreptă pașii spre culoarul care 
ducea, prin compartimentul central, către dormitoare, 
ci deschise uşa grea a cabinei-spital. 

O lumină difuză, imitînd-o pe aceea a zilei pămîn- 
teşti, lucea blind pe dulapurile de silicol, cu medica: 
mente şi instrumente, şi se oglindea în metalul aparata- 
jului de radiologie și în acela al inimilor şi plămiînilor 
artificiali. Erg Noor dădu la o parte perdeaua groasă 
care ajungea pînă la tavan și pătrunse tonuri şi mai 
calde în transparenţa aurie a silicolului. Doi stimula: 
tori triatronici, branşaţi în vederea unui eventual colaps, 
ajutau cu un imperceptibil ţăcănit să bată inima bol- 
navei. Întinsă în lumina rozalbă de sub clopot, Niza 
părea cufundată într-un somn liniștit şi ferice. O sută 
de generaţii de strămoși care au trăit o viață sănă- 
toasă, curată şi îmbelşugată ajunseseră să cizeleze pină 
la o înaltă perfecțiune artistică liniile mlădioase și pu: 
ternice ale acestui trup de femeie, care acuma lui Erg 
îi părea că aparține celei mai frumoase făpturi născute 
cîndva pe Pămînt. Oamenii ştiau de mult că planeta 
de care au avut ei parte era extrem de bogată în apă. 
Apa stimula viaţa vegetală îmbelşugată, care, la rîndul 
ei, a permis să se creeze rezerve uriașe de oxigen în 
stare liberă. “Atunci viaţa animală s-a revărsat ca un 
torent năvalnic — o viaţă care s-a perfecţionat treptat 
în decurs de multe sute de milioane de ani, pînă să 
apară omul, ființa cugetătoare. Uriașa experienţă isto- 
rică în domeniul dezvoltării vieţii pe sistemele planetare 
ale nenumăratelor lumi dovedise acest adevăr: cu cît 
mai greu și mai lung este drumul orb, evolutiv al selec- 
ției, cu atît mai frumoase sînt formele fiinţelor cuge- 
tătoare superioare obţinute pe această cale, cu atit mai 
amănunţit elaborată este logica adaptării lor la condi- 

țiile înconjurătoare și la cerinţele vieţii, logica aceea 
care reprezintă însăşi frumuseţea. 

Tot ce există, se mişcă şi se dezvoltă în spirală. Și 
Erg Noor își închipuia această imensă spirală a ascen- 
siunii universale aplicate la viața ȘI societatea oame- 
nilor. Înţelegea acum, pentru prima oară, cu o limpe: 
zime uimitoare, că, cu cît mai dificile sînt condiţiile de 
viaţă şi de funcţionare a organismelor ca mașini bio- 
logice, cu cît este mai anevoios drumul construirii so- 
cietăţii, cu atît mai mult este răsucită şi spirala dez- 
voltării,. iar volutele ei mai apropiate una de alta, aşa: 
dar cu atît mai lentă este şi ascensiunea, cu atît sînt 
mai asemănătoare între ele şi formele ce apar. 

N-avea dreptate cînd gonea cu îndărătnicie după mi- 
nunatele planete ale sorilor albaştri şi o îndrumase gre- 
şit şi pe Niza. Zborul către lumile cele noi nu se făcea 
de dragul descoperirii unor planete nelocuite care se 
organizaseră  întîmplător ; el reprezenta mersul con- 
ştient al omenirii, înaintarea ei pas cu pas de-a lungul 
braţului Galaxiei, marșul victorios al ştiinţei și al îru- 
museţii vieţii, al unei frumuseți aidoma Nizei... 

Copleșit de durere, Erg Noor îngenunche în fața 
sarcofagului de silicol în care era culcată tînăra astro- 
navigatoare. Respirația Nizei nu se simțea ; pleoapele 
îi erau lăsate; genele îi aruncau umbre viorii pe obraji ; 
printre buzele întredeschise străluceau dinţii ei albi. Pe 
umărul stîng, pe braţ mai sus de cot şi pe git se vedeau 
palide pete viorii — semne lăsate de curentul ucigător. 

— Spune-mi, vezi tu ceva, îţi amintești de ceva în 
somnul tău atît de adînc? întreba chinuit Erg Noor, 
simțind că voința-i de fier se înmoaie ca o ceară la 
flacăra marii lui dureri, iar în gît i se suie un nod, 
împiedicîndu-i răsuflarea. 

În străduinţa de a-i transmite Nizei gîndurile lui, 
chemarea-i arzătoare la viaţă şi fericire, îşi strînse cu 
atîta putere” degetele împletite, încît le învineţi. Dar 
fata cu părul roşu rămase nemişcată ca o statuie din 
marmoră trandafirie. 

În odaia de spital intră încet doctoriţa Luma Laswy. 
Simţi îndată, în tăcerea încăperii, o prezenţă străină. 
Diînd binişor la o parte perdeaua, îl văzu pe şeful ei 
îngenunchiat, imobil, ca un monument înălţat milioa- 
nelor de bărbaţi cărora le-a fost dat să-şi plingă iubita. 
Nu era prima oară că-l găsea aici pe Erg Noor, şi un 
val de compătimire îi cuprinse inima. Erg Noor se ri- 
dică mohorît. Luma se apropie repede de el și-i şopti 
emoţionată : 

— Trebuie să-ţi spun ceva! 

Cu un semn al capului, Erg Noor trecu în antica- 
mera spitalului. Nu se aşeză pe scaunul oferit de Luma, 
ci rămase în picioare, rezemat de suportul unui iradiator, 
în formă de ciupercă. Doctoriţa, care era micuță, se 
înălță cît putu, spre a da vorbelor ei o mai mare auto- 
ritate. Privirea şefului însă nu-i dădu răgazul să-şi 
să-şi ducă pînă la capăt intenţia. 

— Știi şi dumneata, începu ea şovăitor, că neuro- 
logia modernă a descifrat procesul naşterii emoţiilor la 
treapta conştientă şi subconștientă. Subconștientul poate 
fi influenţat de acţiunea pe care medicamentele inhi- 
bitive o exercită prin zonele vechi ale creierului, asu: 
pra reglării chimice a organismului, inclusiv asupra sis- 
temului nervos, iar, în bună parte, și a activităţii 
nervoase superioare. 

Erg Noorridică din sprîncene. Luma Laswy simți că 
vorbeşte prea mult, dînd explicaţii prea amănunțite. 
__-— Aş vrea să spun că medicina dispune de posibi- 
litatea influenţării centrelor din creier câre dirijează 
emoţiile puternice. Aş putea... 

În ochii lui Erg Noor se aprinse o licărire de înţe- 
legere : pe buzele lui jucă un zîmbet fugar: 

— Îmi propui să acţionez asupra dragostei mele, 
scutindu-mi în acest fel suferinţele ? 

Medicul își plecă fruntea. 

Erg Noor îi întinse recunoscător mîna, clătinînd ne- 
gativ din cap: 

— Oricît aş suferi, nu renunţ la bogăţia sentimen- 
telor mele. Suferințele, dacă nu întrec puterile omenești, 

duc la înţelegere, iar înţelegerea duce la dragoste şi 
astfel cercul se închide. Eşti foarte drăguță, Luma, dar 
n-am nevoie de asta! 

Și, impetuos ca totdeauna, șeful dispăru îndă- 
rătul ușii. 


Grăbiţi ca în timpul unei avarii, cei doi ingineri 
electroniști și mecanicii instalau din nou acum, după 
13 ani, în postul central de comandă și la bibliotecă, un 
ecran T.V.F. pentru transmisiuni terestre. Astronava 
pătrunsese în zona în care devenea posibilă captarea 
undelor de radio emise de reţeaua universală a Pămîn- 
tului şi difuzate de atmosferă. 

Glasurile, sunetele, formele şi culorile recepționate 
de pe scumpa lor planetă naturală îi îmbărbătau pe 
exploratori, sporindu-le în același timp și nerăbdarea : 
durata zborului cosmic le părea interminabilă. 

Astronava “chema satelitul artificial 57, pe unda 
obișnuită a expedițiilor interstelare depărtate, așteptînd 
din oră în oră răspunsul acestei puternice staţiuni ce 
asigura legătura dintre Pămînt și Cosmos. 

În cele din urmă, apelul atinse Pămiîntul. 

Tot echipajul astronavei veghea acum în fața apa- 
ratelor de recepţie. Întorşi la viaţă după 13 ani tereș- 
tri şi 9 ani dependenţi, în timpul cărora fuseseră lip- 
siţi de orice legătură cu patria lor, oamenii sorbeau 
acum cu nesaţ orice comunicare de pe Pămînt, dezbă- 
teau problemele importante pe care,,ca de obicei, ori- 
cine le putea ridica pe reţeaua mondială. 

Astfel, o propunere a savantului pedolog Heb Ur, 
recepționată din întîmplare, a fost urmată, timp de şase 
săptămîni, de vii discuţii și calcule complexe. 

„Discutaţi propunerea lui Heb Ur! îi invita glasul 
de pe Pămînt. Toţi cei care ați meditat asupra acestei 
chestiuni și aveţi idei asemănătoare sau concluzii nega- 
tive, pronunţaţi-vă !“ Formula tradiţională a discuţiilor 
publice îi umplea de bucurie pe călătorii noştri. Heb 
Ur propunea Consiliului Astronautic să studieze siste- 
matic planetele accesibile ale stelelor albastre și verzi. 

După părerea lui, acestea erau lumi deosebite, ale căror 
radiaţii energetice puteau pe cale chimică să stimuleze 
în lupta împotriva entropiei * compoziţii minerale, inerte 
în condiţii terestre, cu alte cuvinte șă le cheme la 
viaţă. Forme speciale de viaţă pornind de la elemente 
minerale cu greutate atomică mai mare decît a multor 
gaze ** ar deveni active la temperaturile înalte și la ira- 
dierile fantastice ale stelelor din clasele spectrale supe- 
rioare. Heb Ur considera ca fiind normal eşecul explo- 
ratorilor care nu descoperiseră nici o urmă de viaţă pe 
Sirius, această stea cu rotaţie rapidă fiind dublă și lip- 
sită de un cîmp magnetic puternic. Toţi erau de acord 
că stelele duble nu puteau fi considerate ca generatoare 
ale unor sisteme planetare : dar în esenţa ei, propunerea 


* Entropie — noţiune folosită în fizică, mai precis în acea 
parte a fizicii care se ocupă de procesele legate de căldură și 
temperatură. Entropia este o mărime imaginată pentru a ne arăta 
evoluţia cea mai probabilă pe care tinde să o aibă starea fizică 
-a unei regiuni închise din Univers. Prin aceasta se caută mersul 
probabil ce-l va avea temperatura și deci și căldura (energia) 
acelei regiuni închise (acelui sistem izolat). Este ştiut că energia 
trece dintr-o formă în alta, şi acest fapt caracterizează existenţa 


oricărui proces de viaţă sau mișcare din natură. Entropia arată 
că, într-o regiune izolată a Universului, toate formele de energie 
se degradează treptat, se repartizează uniform peste toată re- 
giunea ; din acel moment, schimburile de căldură (energie) înce- 
tind, se ajunge la o temperatură unică şi constantă. Viaţa și miș- 
carea au dispărut, producîndu-se așa numita „„moarte termică“. 
Toate acestea sînt valabile numai pentru regiuni limitate și izolate 
din natură. Îdealiștii au căutat să speculeze această lege, valabilă 
la scară redusă, extinzînd-o la întregul Univers. Aceasta este o 
extrapolare absurdă, pe care materialismul dialectic a combătut-o 
de mult. 

Rezumînd cele de mai sus, putem spune că vieţuitoarele se 
împotrivesc entropiei, luptind cu înverșunare împotriva degradării 
energiei, adică, mai precis, luptînd pentru cîștigarea de noi forme 
ale energiei, care le asigură existența (de la forma rudimentară 
a hranei și pînă la uriașele atomo-centrale) (n.r.). 

*X Autorul se referă la posibilitatea construirii unei celule 
vii pornind nu de la carbon (gr. atom. 6), ci de la elemente cu 
greutatea atomică mai mare (n.r.). , 

lui Heb Ur stîrni o vie opoziţie din partea echipajului 
„„Tantrei“. 

Astronomii expediției, în frunte cu Erg Noor, redac- 
tară o comunicare, care a şi fost transmisă ca opinia 
celor dintii oameni care observaseră Vega, în filmul tur- 
nat de „Vela“. Și pămîntenii ascultară emoţionaţi glasul 
care le vorbea de pe astronava aflată în drum spre ei. 

„lantra“ se pronunță împotriva trimiterii unei ex- 
pedițţii după propunerile lui Heb Ur. Este adevărat că 
stelele albastre generează pe planetele lor o energetică 
suficient de puternică, pentru crearea vieţii din com- 
binaţii de elemente grele. Dar orice organism viu este 
un filtru și un baraj al energiei generale, care, luptînd 
cu cea de a doua lege a termodinamicii * ori cu entro- 
pia, acţionează creind o structură, complicînd extrem 
de mult moleculele minerale şi gazoase simple. Această 
complicare e posibilă doar în decursul unei foarte lungi 
dezvoltări istorice, ca atare în condiţii fizice de o 
îndelungată constanţă. Or, tocmai această permanenţă 
a condiţiilor nu există pe planetele stelelor cu tempera. 
turi înalte, care distrug rapid compoziţiile complexe în 


* Termodinamica se ocupă de legile care guvernează proce- 
sele de transformare a energiei sau, mai simplu, de procesele din 
natură în care apare mișcarea energiei și a căldurii. 

Prima lege a termodinamicii este legea conservării energiei : : 
„nimic nu se pierde, nimic nu se cîştigă, ci totul se transformă“. 
Aceasta exclude posibilitatea construirii unui „perpetuum mobile“ 
(mașină veşnică) de speța Î, care, o dată pornit, să nu se mai 
oprească și să producă lucru mecanic fără a mai consuma 
cnergie. 

Legea a l-a a termodinamicii ne arată că este imposibil să 
trecem energia calorică de lă un corp mai rece, la unul mai cald, 
fără să cheltuim energie sau lucru mecanic. 

Prin această lege, natura interzice posibilitatea fabricării 
unui perpetuum mobile de speța a Il-a, care, o dată pornit, să 
funcționeze pe .seama energiei calorice a aerului sau a pămîntului 
etc. Desigur, organismele vii pot lupta împotriva celei de a doua 
legi a termodinamicii, pentru a-și cîştiga energia calorică și de la 
corpuri mai reci, deoarece cheltuiesc în acest proces o anumită 
energie. Legea a doua a termodinamicii și entropia exprimă, în 
esenţă, același lucru. (n.r.). 

vîrtejurile şi viltorile puternicelor radiaţii. Acolo nu 
există nimic care să dăinuiască mult, şi nici nu poate 
exista, deși mineralele capătă o extrem de rezistentă 
structură cristalină, cu o reţea atomică cubică. 

După părerea colectivului „,Tantrei“, Heb Ur relua 
concepţia unilaterală a astronomilor antichităţii, care 
nu pricepuseră dinamica dezvoltării planetelor. De fapt, 
orice planetă îşi pierde elementele uşoare, care zboară 
în spaţiu şi se risipesc. Fenomenul se intensifică la 
formidabila căldură a sorilor albaştri şi la presiunea 
radiaţiilor pe care ei le emit. 

„Lantra“ aducea apoi un şir întreg de exemple, în- 
cheind cu afirmaţia că procesul „îngreunării“, plane- 
telor stelelor albastre nu permite apariţia formelor de 
viaţă. 

Satelitul 57 transmise obiecțiile savanților de pe 
astronavă direct la observatorul Consiliului. 

În cele din urmă, sosi şi clipa pe care o așteptaseră 
cu atîta nerăbdare Ingrid Ditra, Key Beer, ca, de altfel, 
toţi membrii expediției. „Tantra“ îşi încetinise zborul, 
depășise centura glacială a sistemului solar și se apro- 
pia de staţia cosmonautică. de pe Triton. Acum nu mai 
era necesară o viteză apropiată de aceea a luminii : zbu- 
rînd de pe Triton, satelitul lui Neptun, cu o viteză de 
900.000.000 km. pe oră *, „Tantra“ ar fi putut ajunge 
pe Pămînt în mai puţin de cinci ore, dar luarea «ela- 
mului, ar fi durat atita timp, încît ar fi făcut-o să treacă 
dincolo de Soare la o distanță uriașă. 

Pentru a nu irosi preţiosul anamezon și pentru ca 
navele să nu fie îngreunate cu utilaj prea voluminos, 
oamenii zburau în interiorul sistemului planetar, cu pla- 
netonave ionice. Viteza lor nu întrecea 800.000 km, pe 
oră pentru planetele mai apropiate de Soare şi 
2.500.000 km. pe oră pentru cele mai depărtate. În 
felul acesta, o călătorie de la Neptun la Păminţ le lua 
între două şi trei luni. 


* Adică: 250.000 km/sec. (n.r.). 

Triton, aproape la fel de mare ca uriașii sateliți 3 
şi 4 ai lui Jupiter — Ganimed și Callisto — sau ca 
planeta Mercur, posedă o atmosferă rară, formată mai 
cu seamă din azot și bioxid de carbon. 

Erg Noor, conduse astronava să coboare pe locul 
ce-i fusese indicat lîngă marile cupole ale cosmodromu- 
lui polar al satelitului. Pe o treaptă a platoului, la 
marginea unei faleze brăzdată de subterane, strălu- 
ceau ferestrele sanatoriului de carantină. Exploratorii 
urmau să rămînă acolo timp de cinci săptămîni, com- 
plet izolaţi de ceilalţi oameni. În acest răstimp, me- 
dici iscusiți urmau să le verifice cu grijă trupurile 
în care ar fi putut să se'cuibărească agenţii necunos- 
cuţi ai unei boli infecțioase. Primejdia era mult prea 
mare ca să fie ignorată! De aceea, toţi cei care ajun- 
geau pe alte planete, chiar și pe cele nelocuite, erau 
supuși inevitabil acestei proceduri, oricît de: mult ar fi 
durat timpul petrecut de ei pe astronavă. Interiorul 
acesteia era și el cercetat de savanții sanatoriului, mai 
înainte ca staţiunea să elibereze autorizaţia de decolare 
în direcţia Pămîntului. Numai pe planetele pe care ome- 
nirea își asigurase de mult accesul, ca Venus, Marte 
și cîţiva asteroizi, carantina se făcea chiar în staţiunile 
locale înainte de decolare. 

Claustrarea în sanatoriu era mult mai ușor de în- 
durat decît în astronavă. Aici aveau la dispoziţia lor 
laboratoare pentru studii, săli de concert, minunate băi 
combinate din electricitate, muzică, apă şi vibrații, 
plimbări zilnice pe munţi și prin împrejurimile sana- 
toriului în scafandre ușoare, aveau în sfîrșit comuni- 
caţia cu planeta lor natală, ce-i drept, nu totdeauna 
regulată, dar destul de rapidă: pentru a transmite de 
aici o comunicare pe Pămînt nu aveau nevoie decît de 
cinci ore. 

Sarcofagul de silicol în care se afla Niza fusese 
transportat cu toate precauţiile necesare la sanatoriu. 
Erg Noor și biologul Eon Tal părăsiră „Tantra“ cei din 
urmă. Pășeau ușor, în ciuda dispozitivelor de îngreu- 
nare pe care le îmbrăcaseră, spre a nu face salturi ne- 

aşteptate din cauza forței de gravitație redusă pe 
această planetă mică. 

Puternicele lumini de balizaj din jurul cosmodro- 
mului se stinseră. Triton ieșea acum pe partea însorită 
a lui Neptun. În ciuda slabei lumini cenușii răsfrîntă 
de această planetă, distanţa de numai 350.000 km. care 
o despărțea de „,lriton“ făcea ca uriașa-i oglindă să 
împrăștie întunericul și să domnească în jur un cre- 
puscul clar, asemenea amurgurilor de primăvară din 
latitudinile înalte ale Pămîntului. Triton făcea încon- 
jurul lui Neptun în sensul invers de rotaţie a planetei, 
de la est la vest, aproape în 6 zile-nopţi terestre; pe- 
rioadele lui „diurne“ durau astfel aproximativ 70 de 
ore. Între timp Neptun se învîrtea de patru ori în jurul 
axei sale, iar acum se vedea limpede umbra satelitului 
lunecînd pe discul său ceţos. 

Șeful expediției și biologul văzură aproape în ace- 
eași clipă o mică navă oprită destul de departe de mar- 
ginea platoului. Nu avea partea dindărăt umflată și 
crestele de echilibru mari ca la astronave. Judecînd 
după botul extrem de ascuţit și după fuselajul îngust, 
trebuia să fie o navă planetară ; se deosebea însă și 
de linia cunoscută a acestora, căci la pupă avea un inel 
gros, iar în partea superioară o construcţie lungă, în 
formă de fus. 

— Încă o navă aici în carantină ? întrebă Eon. Să-și 
fi schimbat oare Consiliul obiceiurile... 

_— De a nu trimite noi expediţii astrale înainte de 
întoarcerea precedentelor ? îi întregi gîndul Erg Noor. 
E adevărat că absenţa noastră nu s-a prelungit prea 
mult, totuși mesajul pe care trebuia să-l tțimitem de 
pe Zirda a întîrziat cu' doi ani. 

— Poate că este' expediţia trimisă pe Neptun? în- 
cercă să ghicească biologul. 

Străbătură cei doi kilometri care-i -despărţeau de 
sanatoriu ; suiră pe o vastă terasă, pardosită cu bazalt 
roșu. Pe cerul negru, cea mai strălucitoare stea era mi- 
nusculul disc al Soarelui, foarte vizibil, din regiunile 
polare ale acestui satelit fix. Prin scafandrul cu auto- 

încălzire, cumplitul ger de —170* se percepea ca frigul 
obișnuit al unei ierni polare terestre. Fulgi mari de 
amoniac sau bioxid de carbon congelaţi se cerneau prin 
atmosfera nemișcată, creînd impresia liniștitoare a unei 
ninsori pămintene. 

Erg Noor şi Eon Tal priveau ca hipnotizaţi căderea 
fulgilor, întocmai așa cum o făcuseră odată strămoşii 
lor care locuiau în zona temperată a Pămîntului, și 
pentru care ninsoarea însemna întotdeauna sfîrșitul 
ostenelilor plugarului. Zăpada aceasta neobișnuită le 
vestea și lor sfîrșitul ostenelilor și călătoriei lor lungi. 

Sub impulsul acestor sentimente subconștiente, bio- 
logul întinse șefului expediției mîna. 

— Peregrinările noastre au luat sfîrșit, și, mulțu- 
mită dumitale, am scăpat cu viaţă! 

Erg Noor protestă cu un gest violent. 

— Parcă a scăpat toată lumea? Dar eu, datorită 
cui am scăpat cu viață? 

Eon Tal nu-și pierdu cumpătul. 

— Sint convins că Niza va fi salvată! Medicii de 
aici vor să înceapă numaideciît tratamentul. Au primit 
instrucțiuni din partea lui Grim Sar în persoană, direc- 
torul laboratorului de paralizie generală. 

— Se știe ce are? 

— Deocamdată nu. Este clar însă că Niza a fost 
lovită de un fel de curent care modifică compoziția chi- 
mică a ganglionilor sistemelor autonome. A înțelege cum 
poate fi anihilată acțiunea inexplicabil de persistentă 
a acestui curent înseamnă a o vindeca pe bolnava noas-- 
tră. Azi noi știm cum funcţionează complexul meca- 
nism al paraliziilor psihice rezistente, care atîtea 
veacuri fuseseră considerate incurabile. De data aceasta, 
avem de-a face cu ceva similar, provocat însă de un 
agent extern. După ce prizonierii vor mai fi fost supuși 
experienţelor de rigoare, indiferent de faptul dacă mai 
sînt sau nu în viață, atunci și braţul meu va putea din 
nou să se miște!: 

Un sentiment viu de rușine îl făcu pe șeful expe- 
diţiei să se încrunte. În durerea lui uitase de marele 

devotament al biologului, faţă de care se purtase într-un 
fel indecent pentru un om în toată firea! Strînse mîna 
biologului. În gestul acesta străvechi de solidaritate 
virilă își găsi expresia simpatia reciprocă a celor doi 
savanţi. 

— Crezi că organele ucigătoare sînt de același fel 
la meduzele cele negre ca la oroarea aceea în formă de 
cruce ? întrebă Erg Noor. 

— Nu mă îndoiesc. Dovadă este brațul meu, răs- 
punse kEon Tal. Acumularea .și modificarea energiei 
electrice rezumă adaptarea la viaţă a făpturilor negre 
care locuiesc pe o planetă saturată -de electricitate. 
Sînt, fără doar și poate, niște fiinţe rapace. Cine sînt 
victimele lor, aceasta deocamdată n-o știm. 

— Dar îţi mai amintești ce am păţit cu toţii în clipa 
cînd Niza... 

— E o altă problemă. M-am gîndit mult la acest 
lucru. O dată cu apariţia înspăimîntătoarei cruci, cred 
că a fost emis un șuvoi de infrasunete de o putere ne- 
verosimilă, care ne-a frînt voinţa. În lumea aceea de 
tenebre pînă și sunetele sînt întunecate, inauzibile. După 
ce ne-a zăpăcit cu infrasunetul, monstrul încercă asu- 
pra noastră un fel de hipnotism, mai teribil decît acela 
al marilor noștri şerpi dispăruţi, de soiul anacondei. 
lată ce ne-ar fi ucis, desigur, pe toti de n-ar fi fost 
Niza... : 

Erg Noor îşi îndreptă privirile spre îndepărtatul 
Soare care lumina în acel moment Pămiîntul. Soarele, 
veșnica speranță a omului, chiar și în anii jalnicei sale 
vieți din epoca preistorică, împresurat de o natură ne- 
cruțătoare ! Soarele, întruchiparea puterii luminoase a 
rațiunii care împrăștie tenebrele și vedeniile monstru- 
oase ale nopţii! Și în sufletul lui Erg Noor se aprinse 
scînteia vie a speranţei... 

Directorul stațiunii de pe Triton veni la sanatoriu 
să-l caute pe Erg Noor. Pămîntul îl chema pe șeful 
expediției, iar apariţia directorului în încăperile inter- 
zise ale carantinei însemna sfîrșitul izolării lor și po- 
sibilitatea ca „Tantra“ să-și încheie călătoria, care 

durase 13 ani. Șeful expediției se întoarse curînd și 
mai grav decît de obicei. 

— Plecăm chiar azi. Am fost rugat să iau cu mine 
șase oameni din echipajul planetonavei ,,Amat“, care 
rămîne aici ca să valorifice pe Pluton noi zăcăminte 
de minereu. Vom îmbarca materialele pe care le-au 
adunat. 

Acești șase oameni au modificat şi au reutilat o 
navă planetară obișnuită și au săvirșit o faptă extra- 
ordinară. S-au scufundat în fundul genunilor, străbă- 
tînd atmosfera densă neonometanică din jurul lui 
Pluton. Au zburat în mijlocul viforelor de zăpadă 
amoniacală, riscînd clipă de clipă să se zdrobească în 
beznă de colosalele ace ale blindajului de gheaţă, tare 
ca oţelul. Au știut să găsească un loc unde stratul gla- 
cial era străpuns de munţi. Enigma lui Pluton este în 
sfîrșit dezlegată : această planetă nu aparține siste- 
mului nostru solar. Ea a fost capturată în drumul Soa- 
relui prin Galaxie. lată de ce densitatea lui Pluton 
e cu mult mai mare decît a oricărei alte planete depăr- 
tate. Cercetătorii au descoperit acolo minerale ciudate, 
făcînd parte dintr-o lume cu totul străină. Dar ceea 
ce este și mai important, pe una dintre crestele mun- 
toase au fost descoperite urmele unor clădiri distruse 
aproape în întregime — vestigii ale unei civilizaţii de 
neînchipuită vechime. Datele adunate de exploratori 
trebuie, desigur, supuse verificării. Mai trebuie dovedit 
că materialele de construcţie au fost prelucrate de 
fiinţe gînditoare... Oricum însă isprava “lor este cu 
adevărat temerară. Sînt mîndru că astronava noastră 
îi va duce pe acești eroi pe Pămînt și ard de nerăbdare 
să le-aud relatările. Carantina lor s-a terminat acum 
trei zile. 

Erg Noor tăcu, ostenit de atîta vorbă. 

— Dar. aici există o gravă contradicţie! exclamă 
Pur Hiss. 

— Contradicţia este mama adevărului — îi răspunse 
calm astronomului Erg Noor, recurgînd la un vechi 
proverb. Dar e timpul să pregătim „Tantra“. 

Curiînd, mult încercata astronavă decolă ușor de pe 
Triton și porni în goană, descriind un arc gigantic per- 
pendicular pe planul eclipticei. Un drum în linie dreaptă 
către Pămînt era cu neputinţă : orice navă ar fi mers 
la pieire sigură în zona largă a meteoriților şi a aste- 
roizilor, fragmente ale planetei Faeton, care existase 
cîndva între Marte şi Jupiter, dar a fost destrămată 
de forța de gravitație a giganticului astru din sistemul 
nostru solar. | 

Erg Noor mărea viteza „,Tantrei“. În loc să-i ducă 
pe eroicii săi pasageri pe Pămînt în cuvenitele 72 de 
zile, hotărise, folosind puterea uriașă a astronavei, să 
ajungă în 50 de ore, doar cu un consum minim de 
anamezon. 

Emisiunea de pe Pămînt străbătea spaţiul pînă la 
astronavă : planeta saluta victoria repurtată asupra 
stelei de fier şi a întunericului de pe înghețatul Pluton. 
Compozitorii executau simfonii și cîntece compuse 
special în cinstea „,Lantrei“ și a lui „Amat“. 

Cosmosul răsuna de melodii triumfătoare. Staţiunile 
de pe Marte, Venus și asteroizi chemau nava, unindu-și 
acordurile cu corul general care îi glorifica pe eroi. 

— „Tantra“, „Tantra“! răsună în sfîrşit un glas 

de la postul de emisiune al Consiliului. Vă dăm indi- 
cația să aterizaţi pe El Homra. 
„Era cosmoportul central, situat undeva în fostul 
deșert din Africa de Nord. Astronava se îndreptă 
într-acolo prin atmosfera Pămîntului, străbătută de ra- 
zele soarelui. 


C A P l T O L: U L VII 


SIMFONIA ÎN-FA MINOR, 
DE TONALITATE CROMATICĂ 4.750 MIU 


Veranda spațioasă, îndreptată spre sud, către mare, 
avea drept pereţi plăci de masă plastică transparentă. 
Lumina palidă și difuză a plafonului nu contrasta cu 
strălucirea lunei, ci, dimpotrivă, o întregea armonios, 
îndulcind contururile umbrelor. Pe verandă se aduna- 
seră aproape toți membrii expediției maritime. Numai 
cei mai tineri se zbenguiau voios în apele mării argin- 
tate, de razele selenare. Venise și pictorul Kart San, 
împreună cu frumosul său model. Șeful expediției, 
Frit Don, scuturîndu-și pletele aurii, le comunică rezul- 
tatele studierii calului descoperit de Miiko în fundul 
apei. Încercarea de a defini materialul din care fusese 
făcută această statuie — pentru stabilirea greutăţii sale 
ascensionale — dusese la rezultate eu totul neprevăzute. 
Sub un strat dintr-un aliaj oarecare ce acoperea supra- 
fața sculpturii, se afla aur curat. Dacă acest cal era 
într-adevăr turnat, însemna că are o greutate de cel 
puţin 400 de tone, chiar și ţinîndu-se seama de volumul 
apei dislocuite. Pentru a ridica la suprafaţă o asemenea 
matahală, trebuia să se recurgă la vase mari și să se 
construiască dispozitive speciale. 

La întrebarea : de ce s-a dat acestui metal prețios 
o folosire atît de absurdă, unul dintre vîrstnicii veterani 
ai expediției povesti o legendă pe care o găsise cîndva 
în arhivele istorice. Era vorba de dispariţia unei rezerve 
de aur ale unei ţări întregi; pe vremea aceea, aurul ser- 

vea drept echivalent al valorii muncii. Nişte guvernanți 
criminali, făcîndu-se vinovaţi de despotism și de jaf, 
înainte de a dispărea refugiindu-se într-o altă țară 
(pe vremea aceea mai existau între popoare bariere 
denumite graniţe), au adunat întreaga rezervă de aur 
a statului și au turnat o statuie, pe care au ridicat-o 
în cea mai frecventă piaţă a capitalei. Nimeni n-a 
putut găsi aurul. Istoricul presupunea că nimeni nici 
n-a bănuit pe atunci prezenţa aurului ascuns sub stra- 
tul exterior de aliaj ieftin. 

Povestirea stîrni un viu interes. Aflarea unei canti- 
tăți atît de importante de aur reprezenta un minunat 
dar făcut omenirii. Cu toate că metalul acesta galben 
și greu încetase de mult de a mai fi simbolul supremei 
valori, era încă şi acum cît se poate de necesar pentru, 
fabricarea unor aparate electrice, a anumitor preparate 
medicale și, mai cu seamă, pentru producerea aname- 
zonului. 

La colţul exterior al verandei, se strînseseră într-un 
mic cerc Veda Kong, Dar Veter, pictorul, Ciara Nandi 
și Evda Nal. Alături de ei se așeză timid Ren Boz, care 
renunțase a-l mai căuta zadarnic pe Mwen Mas, dispă 
rut nu se știe unde. 

—: Ai avut dreptate cînd ai spus că pictura, sau 
mai exact, arta în genere, rămîne totdeauna și inevitabil 
în urma avîntului vertiginos al ştiinţei și al tehnicii, 
spuse Dar Veter. 

— Nu m-ai înțeles, obiectă Kart San, arta şi-a și 
îndreptat greșelile şi a devenit conștientă de datoria 
ei faţă de omenire. A încetat să mai creeze forme mo- 
numentale deprimante, nu mai înfățișează fastul și splen- 
doarea, ireale întrucit reprezintă doar exteriorul lucru- 
rilor. Rolul artei este să dezvăluie latura lăuntrică, 
emoțională a omului. Numai ea are puterea să dispună 
și să pregătească psihicul uman pentru sesizarea celor 
mai complexe impresii. Cine nu cunoaște minunata 
ușurință cu care poți percepe ceva prin intermediul mu- 
zicii, al culorilor, al formei ?... Şi cît de inaccesibil 

este sufletul cînd vrei să pătrunzi în el în mod brutal. 
Dumneavoastră, istoricii, ştiţi mai bine decît oricine cîte 
nefericiri au îndurat oamenii fiindcă n-au înţeles nece- 
sitatea de a dezvolta și a educa latura emoţională a psi- 
hicului. 

— A existat în timpuri străvechi o perioadă cînd 
arta a tins spre forme abstracte, făcu Veda Kong. 

— Ea voia să imite raţiunea, care dobîndise o vădită 
întîietate asupra tuturor celorlalte facultăţi ale omului. 
Dar în afara muzicii, ce ocupă un loc aparte și este, în 
felul ei, cît se poate de concretă, arta 'nu poate fi expri- 
mată în mod abstract. A fost o cale greșită. 

— Și care crezi că este calea cea bună? 

— După părerea mea, arta este oglindirea luptei și 
a frămîntărilor lumii în sentimentele omenești; ea ser- 
vește uneori şi ca o ilustrare a vieţii, aflată însă sub 
controlul logicii. Şi tocmai această logică este frumu- 
sețea, fără de care nu-mi pot închipui nici fericirea, 
nici rostul vieţii. Fără ea, arta degenerează rapid în 
artificii pretențioase, mai ales cînd viaţa şi istoria sînt 
insuficient cunoscute.. 

_— Eu, interveni Dar Veter, aş dori ca arta să- și 
ia drept ţel victoria asupra lumii și transformarea «ei, 
în loc să se mulţumească doar s-o înţeleagă. 

— De acord! făcu Kart San. Cu o singură preci- 
zare : să fie o victorie nu numai asupra vieţii exte- 
rioare, ci mai cu seamă asupra lumii lăuntrice a omu- 
lui, asupra emoţiilor lui. Cu alte cuvinte, să-l educe 
ținînd seama de toate contradicţiile... 

Evda Nal își puse mîna-i fermă şi caldă pe braţul 
lui Dar Veter. 

— La ce vis ai renunțat astazi ? 

— La unul foarte frumos... 

— Oricare dintre noi — urmă pictorul — care 
a văzut opere antice de artă populară: filme cinema- 
tografice, înregistrări de reprezentații teatrale, expo- 
ziții de pictură, apreciază prin comparaţie, desăvîrşirea, 
distincţia, sobrietatea spectacolelor, dansurilor şi ta- 

blourilor moderne... Fără să mai vorbesc despre epocile 
de decadenţă! 

— Este inteligent, dar prolix, șușoti Veda Kong. 

— Unui pictor îi vine greu să exprime prin cuvinte 
sau formule fenomenele pe care le vede și le alege din 
preajmă, spuse Ciara Nandi. Evda Nal aprobă din cap. 

— Jată idealul meu, continuă Kart San: să adun 
Și să concentrez într-o singură imagine grăunțele pure 
ale minunatei autenticităţi de sentimente, forme și cu- 
lori, risipite în oameni izolaţi; să descopăr expresia 
cea mai înaltă a fiecăreia dintre rasele străvechi al căror 
amestec a format omenirea contemporană. Astfel „Fiica 
Gondvanei“ reprezintă marea înfrățire a omului cu na- 
tura, cunoașterea subconștientă a legăturii ce există 
între obiecte și fenomene, o complexitate de sentimente 
și senzaţii, stăpînită încă de instincte... Cît despre „Fiica 
lui Thetis“ *, ea întruchipează: sentimente extrem de dez- 
voltate, de intense și/ infinit de variate. Contopirea cu 
natura. e făcută aici la o treaptă diferită, pe calea emo- 
țiilor, nu pe cea a instinctelor: este puterea lui Eros ** 
— iată cum apare în ochii mei acest tablou. Marile ci- 
vilizaţii ale antichităţii mediteraneene — cretană, etruscă, 
elenă, protoindiană — l-au crescut pe omul care numai 
el a fost în stare să creeze această. cultură ieșită din 
matriarhat. Ce mare noroc s-o întîlnesc pe Ciara : în ea 
s-au unit din întîmplare trăsăturile caracteristice stră- 
„vechilor eleno-cretani și ale popoarelor de mai tîrziu din 
India centrală. 

Veda zîmbi, bucuroasă că presupunerea ei se dove- 
dise a fi adevărată. Veter îi șopti că și el socotea că 
un model mai bun pentru realizarea acelei idei s-ar fi 
găsit cu greu. 

— Dacă voi reuși să realizez „,Fiica Mediteranei“, 
mă voi strădui să duc la bun sfirșit și partea a treia 
a proiectelor mele : o femeie nordică cu păr auriu sau 


* Thetis — divinitate marină în mitologia greacă. Aici sim: 
bolizează Marea Mediterană (n.r.). 
sk Eros — zeul iubirii în mitologia greacă (n.r.). 

bălai, cu ochi limpezi şi calmi. Înaltă, domoală în miș- 
cări, cu privirea atentă, ea le seamănă vechilor femei ale 
ruşilor, scandinavilor și englezilor. Abia după aceea, voi 
putea trece la sinteză, creînd imaginea femeii contempo- 
rane, care a luat de la cele trei străbune ale ei tot ce 
aveau mai bun, pentru a deveni ceea ce este astăzi. 

— Dar de ce te ocupi numai de „fiice“, și nu de 
„fii“ ? zîmbi enigmatic Veda. 

— Este oare necesar să explic că frumuseţea este 
totdeauna mai desăvîrșită în chipul femeii ? se încruntă 
ușor pictorul. Mai cizelată de legile fiziologiei ?... 

— Cind vei picta al treilea tablou al dumitale, să te 
uiţi la Veda Kone, începu Evda Nal. Nu cred să... 

Pictorul se ridică nerăbdător : 

— Crezi că nu văd? Lupt împotriva mea însumi, 
căutînd să nu mă las cucerit de această imagine, acum 
cînd sînt încă plin de cealaltă. Dar Veda... 

— Ea moare de dorul muzicii, spuse aceasta, roșind 
ușor. Ce păcat că n-avem aici decît un pian solar, care 
este mut în timpul nopții ! 

— Funcţionează prin intermediul semiconductorilor 
alimentați de lumina Soarelui? — întrebă Ren Boz, ple- 
cîndu-se peste braţul fotoliului. Aș putea să-l adaptez 
la curenţii aparatului de recepţie. 

— Ar dura mult? făcu bucuroasă Veda. 

— Vreo oră de lucru. 

— Nu merită. Peste o oră începe transmiterea vești- 
lor pe rețeaua mondială. Am fost atît de pasionaţi de 
munca noastră, încît de două zile nimeni n-a mai des- 
chis aparatul. i 

— Atunci cîntă-ne ceva, Veda, o rugă Dar Veter. 
Kart San posedă un instrument cu coarde din veacurile 
întunecate ale societăţii feudale. 

— O ghitară, îi suflă Ciara Nandi. 

— Și cine are să mă acompanieze? Adică, aș putea 
s-o fac eu însumi. 

— Eu știu să cînt la ghitară. Și Ciara propuse să 
dea o fugă pină la atelier, spre a lua instrumentul. 

— Să mergem împreună, se oferi Frit Don. 

Ciara își scutură șăgalnic neagra-i coamă. Șerlis în- 
toarse o manetă și deplasă peretele lateral al verandei, 
descoperind privirii litoralul răsăritean al golfului. Frit 
Don înainta în salturi mari, iar Ciara îl urma alergînd 
cu capul lăsat pe spate. La început, ea rămăsese în 
urmă, dar la atelier ajunseră în același timp, dispărură 
în intrarea lui întunecată și, peste o clipă, goneau din 
nou în bătaia lunei, de-a lungul mării, întrecîndu-se în 
iuțeală. Frit Don ajunse cel dintii pe verandă, dar Ciara 
sări prin deschizătură și se află înaintea lui înăuntru. 

- Veda făcu un gest de admiraţie. 

— Frit Don a învins în decatlonul de primăvară! 

— lar Ciara Nandi a absolvit școala superioară de 
coregrafie, ambele cicluri : de dansuri antice și moderne, 
răspunse Kart San. 

— Am urmat și noi, Veda și cu mine, școala de 
coregrafie, dar numai cursul inferior, spuse cu un oftat 
Evda Nal. 

— Ca aproape toată lumea, o necăji pictorul. 

Cu bărbia-i mică și îndărătnică, ţinută în sus, Ciara 
ciupea încet strunele. Vocea înaltă a tinerei femei ră- 
suna nostalgică, fascinantă. Întona o arie nouă adusă 
de curînd din zona de sud, despre un vis neîmplinit. 
Veda porni s-o acompanieze, iar vocea-i gravă deveni 
urzeala pe care se ţesu fremătătoare melodia Ciarei. 
Contrastul dintre cele două cîntărețe se armoniza mi- 
nunat. Veter își muta privirile de la una la alta, neștiind 
pe care dintre ele cîntarea o făcea mai frumoasă: pe 
Veda, rezemată de pupitrul postului de radio, cu fruntea 
plecată de povara părului ei blond argintat de lună, 
sau pe Ciara, înclinată înainte, ţinîndu-și ghitara pe 
genunchii rotunzi şi goi şi cu faţa atît de bronzată, 
încit pe ea albul. dinţilor și al ochilor părea nemaipo- 
menit de strălucitor. 

Romanţa se terminase. Ciara atingea acum Șovăi- 
toare corzile. Și iată-l pe Dar Veter încleștîndu-şi făl- 
cile: auzea tocmai cîntecul care-l depărtase odinioară 
de Veda şi care acum era pentru ea chinuitor, 

Acordurile se perindau în sacade, se fugăreau, și 
se stingeau înainte de a se fi putut contopi. Melodia 
se desfășură sincopat, de parcă niște valuri, năvălind 
pe o plajă, s-ar fi răspîndit o clipă peste nisip, pentru a 
se mistui îndată unul după altul în marea întunecată, 
fără fund. Ciara nu bănuia nimic. Glasu-i sonor, evoca 
iubirea avîntată în hăurile glaciale ale spaţiilor, de la 
o stea la alta, încercînd să afle, să ghicească unde 
este el, eroul pornit să exploreze Cosmosul... El nu se 
mai întoarce. Fie! Dar măcar de l-ar regăsi o clipă, 
în infinit, spre a-i veni în ajutor cu o vorbă, cu un 
gînd bun, cu o salutare afectuoasă! 

Veda tăcea. Neliniștită, Ciara se întrerupse, sări de 
pe locul ei, aruncă pictorului ghitara și cu un aer stîn- 
jenit se apropie. de tînăra cea blondă, care stătea ne- 
mișcată. | 

Veda zîmbi: 

— Dansează pentru mine, Ciara ! 

Aceasta dădu ascultător din cap, dar Frit Don pro- 
testă : 

— Să lăsăm pe mai tîrziu dansurile, începe emi- 
siunea ! 

Pe acoperișul casei. apăru un telescop cu două su- 
prafeţe metalice care se întretăiau și opt emisfere pe 
un cerc metalic, încununînd întreaga construcţie. În 
încăpere răsunară sunete puternice. 

Emisiunea începu cu prezentarea unuia dintre ora- 
șele noi, în spirală, din zona locuită de nord. În urba- 
nistică. predominau actualmente două tendinţe arhitec- 
tonice : orașele în formă de piramidă şi acelea de tipul 
spiralei. Situate în mod obligator pe litoralul unei mări 
sau pe malul unui lac, oraşele erau construite în regiu- 
nile cele mai prielnice vieţii omului, unde se concentrau 
uzinele automate, ale căror șiraguri, alternate cu briie 
de crînguri și de lunci, împrejmuiau așezările. 

Acestea erau durate pe înălțimi, pentru ca nici o 
faţadă a edificiilor, dispuse în terase, să nu rămînă 
lipsită de aer, soare, cer și stele. În partea din fund 
a clădirilor existau încăperi afectate mașinilor, depozi- 

telor, camerelor de distribuţie, atelierelor și bucătăriilor, 
adîncite mult în pămînt. Orașele-piramidă erau lăudate 
pentru faptul că, deși aveau o înălțime relativ mică, 
asigurau o considerabilă capacitate de locuire, în timp 
ce oraşele-spirală ajungeau pînă la o înălțime de peste 
un kilometru. 

În faţa membrilor expediției maritime apăru acum, 
strălucind în lumina soarelui, o spirală strînsă, cu pe- 
reţi opalescenți din mase plastice, cu muchiile ca de 
porțelan ale carcaselor din piatră topită, cu armături 
din metal polisat. Volutele acestei spirale se ridicau de 
la periferie spre centru. Grupurile de edificii erau des- 
părțite între ele prin adînci firide verticale. Punţi ușoare, 
balcoane și grădini erau suspendate la înălțimi ame- 
ţitoare. Coloanele scînteietoare ale contraforturilor co- 
borau spre temelie, unde, printre mii de arcade, se în- 
tindeau scări :cu trepte largi, ducînd spre parcuri în 
terasă, care pornea radial spre prima centură de crîn- 
guri umbroase. Străzile erau și ele arcuite, urmînd “linia 
spiralei ; acelea situate în exterior erau suspendate, iar 
cele interioare erau protejate de planşee de cristal. Pe 
străzi nu vedeai nici un fel de vehicule: neîntreruptele 
benzi transportoare erau camuflate în firide longitudinale. 

Pretutindeni forfoteau oameni veseli ori gravi ;, unii! 
se plimbau pe sub arcade, alţii se retrăgeau printre co- 
lonade, în pasajele scărilor, în: grădinile suspendate de 
pe acoperișurile teraselor... | 

Imaginea acestui mare oraș nu dură însă mult: cu- 
rînd începu emisiunea vorbită. 

— Continuămi discutarea proiectului prezentat de 
Academia radiaţiilor dirijate în legătură cu înlocuirea 
alfabetului linear cu înregistrări electronice, spuse un 
om care apăruse pe ecran. Proiectul n-a fost întîmpinat 
cu o aprobare unanimă. Principala obiecţie o constituie 
complexitatea aparatelor de citire. Cartea -va înceta de a 
mai fi pentru om prietenul care-l însoțește. Probabil că, 
în ciuda avantajelor sale aparente, proiectul va fi 
respins |! 

— Dezbaterile au durat mult, observă Ren Boz. 

— Contradicţia e flagrantă, declară Dar Veter. Pe 
de o parte simplitatea ademenitoare a înregistrării, pe 
de altă parte, dificultatea citirii: 

Omul de pe ecran urmă : 

— Se confirmă informaţia primită ieri: a 37-a ex- 
pediţie astrală a trimis comunicări. Sînt pe cale de a se 
întoarce... 

Dar Veter încremeni, buimăcit de violenţa conflictului 
său interior. Cu coada ochiului o văzu pe Veda Kong, 
cu ochii mari deschiși, sculîndu-se încet în picioare. 
Auzul dintr-o dată atent al lui Dar Veter prinse respi- 
raţia ei întretăiată. 

— ...dinspre pătratul 401. Nava a ieșit adineauri 
din cîmpul minus *, la 'o sutime de parsec de orbita lui 
Neptun. Întoarcerea expediției a întîrziat din cauza în- 
tilnirii lor cu un astru negru. N-au avut pierderi de 
oameni. Viteza navei, încheie crainicul, este aproximativ 
de 5/6 din unitatea absolută. Expediția este așteptată 
peste 1] zile la staţiunea Triton! Vom da mai tîrziu un 
comunicat în legătură cu importantele lor descoperiri! 

Transmisiunea continuă. Nimeni însă nu mai asculta 
celelalte ştiri. O înconjurară cu toţii pe Veda, felicitind-o e) 
călduros. 

Fa zîmbea cu obrajii aprinși și cu o neliniște grea 
în fundul ochilor. Veter se apropie și el. Veda simţi 
strîngerea fermă a miîinii lui, atît de scumpă și de nece- 
sară acum, îi întilni privirea deschisă. N-o mai privise 
demult astfel; cunoștea nuanța de bărbătească tristeţe 
din vechea-i atitudine faţă de ea. Și știa prea bine că 
pe faţa ei Dar Veter citește și altceva, nu numai 
bucurie... 


Veter îi dădu încet drumul miîinii, îi zîmbi în felul 
său inimitabil de senin, și se depărtă. Ceilalţi discutau 
cu însuflețire informația primită. Veda rămase în mij- 
locul lor, urmărindu-l pe furiș pe Dar Veter. Vazu. pe 


* Cimp minus — cimp cu sarcină negativă, în spaţiul 
iterastral (D.a.). 

Evda Nal apropiindu-se de el. Peste o clipă, li se ală- 
tură şi Ren Boz. 

— Trebuie să-l căutăm pe Mwen Mas. Nu știe încă 
nimic, strigă deodată Dar Veter. Vino cu mine, Evda! 
Vii și dumneata, Ren? 

— Vă însoțesc și eu, făcu apropiindu-se de ei Ciara 
Nandi. Mă primiți? 

- Porniră în direcţia din care venea clipocitul lin al 
undelor. Veter se opri o clipă, oferindu:și fruntea adierii 
răcoroase și suspină adînc. Se întoarse şi prinse pri- 
virea cercetătoare a Evdei Nal. 

— Plec fără să mă mai întorc în casă, răspunse 
el la întrebarea ei fără cuvinte. 

Evda îl luă de braţ. Un timp umblără cu toţii în 
tăcere. 

— M-am întrebat dacă este bine să procedezi astfel, 
spuse în șoaptă Evda, dar probabil că ai dreptate. Dacă 
Veda... 

Evda tăcu. Dar Veter îi. strînse mîna cu un gest de 
înțelegere şi o lipi de obrazul său. În urma lor venea 
Ren Boz. Acesta căuta să păstreze o distanţă respectu- 
oasă de Ciara, care unduia alături şi avea în ochi scîn- 
tei ironice. Evda rîse încet și deodată îi întinse fi- 
zicianului mîna ei liberă. Ren Boz o prinse cu un gest 
sălbatic ce părea comic la omul acesta atît de sfios. 

— Unde să-l căutăm pe prietenul dumitale ? întrebă 
Ciara, oprindu-se chiar la marginea apei. Uitîndu-se 
atent în jurul său, Dar Veter. distinse în lumina vie a 
lunei urmele precise ale unor picioare pe fîșia de nisip 
umed. Erau atît de regulat spaţiate și de simetrice, 
încît păreau imprimate cu o mașină. 

— S-a îndreptat într-acolo, spuse Dar Veter arătînd 
în direcţia unor stînci mari. 

— Da, sînt urmele lui, confirmă Evda. 

— De unde știți? întrebă Ciara neîncrezătoare. 

— Observă, te rog, regularitatea pasului. Astfel 
umblau vînătorii primitivi, sau îndepărtaţii lor urmași. 
Și mi se pare că, oricît ar fi de savant, Mwen este mai 
aproape de natură decît noi... Poate și dumneata, 

Ciara ? se întoarse Evda spre tinăra fată. rămasă pe 
gînduri. 

_— Eu? A, nu! Și deodată strigă, întinzindu-și 
braţul : lată-l! | 

Pe un bolovan din apropiere apăru silueta uriașă a 
lui Mwen Mas; trupul său strălucea în razele lunei ca 
o statuie de marmură neagră. Gesticula energic, de parcă 
ar fi ameninţat pe cineva. Mușchii vinjoși i se umflau 
sub pielea lucitoare. 

— Seamănă cu un geniu al nopţii din basmele pentru 
copii! șopti emoţionată Ciara. 

Zărindu-i, africanul sări jos de pe stîncă și peste 
cîteva clipe apăru în faţa lor, îmbrăcat. Dar Veter îi 
povesti pe scurt cele întîmplate și Mwen Mas își exprimă 
dorinţa s-o vadă neîntirziat pe Veda Kong. 

— Du-te acolo împreună cu Ciara, spuse Evda. Noi 
mai rămînem puţin aici... 

Veter făcu un gest de bun rămas şi pe faţa africa- 
nului se oglindi o adîncă înțelegere. Un impuls subit 
îl făcu să murmure cuvinte de adio de mult uitate. Miş- 
cat și gînditor, Dar Veter se îndepărtă însoţit de Evda, 
care tăcea şi ea. Ren Boz avu o clipă de şovăire, apoi 
se luă după Mwen Mas și Ciara Nandi. 

Dar Veter şi Evda ajunseră la promontoriul care des- 
părțea golful de largul mării. De aici se vedeau deslușit 
luminile de balizaj care incadrau marile plute circulare 
ale expediției maritime. 

__ Veter împinse de pe nisipul plăjii o barcă străvezie 
şi rămase o clipă în picioare la marginea apei în faţa 
Evdei, şi mai masiv, mai puternic decit Mwen Mas. Evda 
se ridică pe virfuri şi-şi sărută prietenul. 

— O să fiu alături de Veda. Veter, îi făgădui ea, 
parcă răspunzînd gîndului său. Ne întoarcem împreună 
în zona noastră şi așteptăm acolo sosirea lor. Să ne dai 
de știre după ce te vei fi instalat. Voi fi bucuroasă 
oricînd să-ţi fiu de folos... Evda petrecu îndelung cu 
privirea luntrea ce luneca pe apa argintată... 

Veter ajunse cu barca la pluta a doua, unde mai 
lucrau încă mecanicii grăbiţi să termine instalarea celor 

din urmă acumulatoare. La rugămintea lui Dar Veter, 
aprinseră în triunghi trei lumini verzi. 

Peste un ceas şi jumătate cea dintîi spironavă care 
trecu pe acolo se opri deasupra plutei. Dar Veter intră 
în ascensorul coborit, se arătă o clipă sub pîntecul lu- 
minat al navei și dişpăru prin trapă. A doua zi dimi- 
neaţa ajunse la locuinţa lui permanentă, pe care încă 
n-apucase s-o schimbe, nu departe de Observatorul Con- 
siliului. Deschise robinetele de purjare ale celor două 
odăi şi după cîteva clipe, tot praful adunat aici dispăru 
cu desăvîrşire. Scoţindu-și din perete patul și acordînd 
încăperea pe miresmele şi clipocitul mării cu care se în- 
vățase în ultima vreme, adormi adînc. 

La deșteptare avu senzaţia unei mari pierderi. Veda 
era departe și va rămîne departe de el, pînă cînd... dar 
el trebuia să-i vină în ajutor, nu să complice Și mai 
mult lucrurile ! 

O coloană rotitoare de apă răcoreasă, electrizată se 
prăbuși deasupra lui în baie. Rămase sub ea pînă simţi 
că e aproape să îngheţe. Răcorit se apropie de T.V.F,, 
deschise ușiţele lui de cristal și chemă cea mai apropiată 
staţiune de distribuire a muncii. Pe ecran apăru faţa 
unui tînăr. Acesta îl recunoscu pe Dar Veter și-l salută 
cu o umbră de respect, semn de rafinată politeţe. 

— Aş vrea să mi se dea o ocupaţie dificilă şi de 
lungă durată, spuse Dar Veter. Ceva care cere o muncă 
fizică : să zicem la exploatările miniere antarctice. 

— Acolo toate posturile sînt ocupate. (În glasul 
celui care vorbea se simțea regretul). Aceeași situaţie 
şi la exploațările miniere de pe Venus, Marte, chiar și 
pe Mercur. Ştiţi și dumneavoastră că tineretul se în- 
dreaptă mai cu seamă acolo unde este munca mai grea... 

— Da, dar nu mă mai pot lăuda că fac parte din 
această categorie... Ce aveţi acum disponibil? Îmi tre- 
buie o ocupaţie acum, îndată. 

— Avem ceva la minele de diamante din Siberia 
Centrală, spuse încet omul de pe ecran, uitîndu-se pe un 
tabel pe care Dar Veter nu-l vedea. Aceasta, în cazul că 
vă ințeresează exploatările miniere. Mai avem citeva pos: 

turi și pe uzinele plutitoare de alimente din mijlocul 
oceanelor, la staţiunea de pompare solară din Tibet, dar 
asta-i ceva ușor. Mai avem și alte posturi, însă nici unul 
nu-i prea greu. 

Dar Veter mulțumi informatorului și-l rugă să-i lase 
un timp de gîndire, rezervîndu-i deocamdată minele de 
diamante. 

Debranșînd staţiunea de distribuire a muncii, stabili 
legătura cu Casa Siberiei, un mare centru de informaţie 
geografică pentru acest ţinut. Stereoteleviziofonul său 
fu conectat cu o mașină de memorizat pentru înregistrări 
recente și, prin faţa lui Dar Veter începură să treacă 
încet nemărginite păduri. Străvechea taiga cu foioasele 
ei, rărită și mlăştinoasă, cu solul ei veșnic îngheţat dis- 
păruse, cedînd locul giganţilor pădurii: cedrului si- 
beridn şi sequoiei americane, a căror specie fusese 
odinioară ameninţată cu dispariţia. Uriașele trunchiuri 
roșii se înălțau ca o splendidă împrejmuire circulară 
în jurul unor dealuri cu căciuli de beton. De sub acestea 
se tîrau afară ţevi de oţel cu un diametiu de 10 m. 
ducînd peste cumpene de apă spre cele mai apropiate 
rîuri, pe. care le absorbeau pe de-a-ntregul prin gurile 
larg căscate ale sorburilor. Pompele electrice vuiau surd, 
cu o fantastică putere. Sute de mii de metri cubi de 
apă curgeau spre adîncurile craterelor pe care le săpa- 
seră şi îri care se aflau zăcăminte de diamante. Învirte- 
jindu-se cu vuiet, spălau rocile fărămiţîndu-le, şi se 
revărsau din nou, lăsînd tone de diamante în cascadele 
camerelor de spălare. În încăperi lungi scăldate în lu- 
mină, în faţa cadranelor mișcătoare ale mașinilor de 
sortat, şedeau mai mulţi oameni. Nestematele strălu- 
citoare se scurgeau în torente de grăunțe mărunte prin 
orificiile calibrate ale lăzilor de recepţie. Operatorii sta- 
țiunilor de pompare erau tot timpul cu ochii pe indica- 
toarele mașinilor care calculau necontenit rezistenţa va- 
riabilă a rocilor, presiunea și debitul apei, adîncirea 
abatajului și debleierea particulelor solide. Veter-își zise 
că peisajul voios al pădurilor scăldate în soare nu se 

potrivea cu starea lui de spirit. lntrerupse deci legătuia 
cu Casa Siberiei. De îndată se auzi semnalul de chemare 
și pe ecran apăru din nou figura informatorului de la 
postul de distribuire a muncii. 

— Voiam să revin cu o precizare.. Chiar adineauri 
am primit o cerere : s-a eliberat un post la exploatările 
submarine de titan pe litoralul de vest al Americii de 
Sud. Este postul cel mai greu din cîte avem la dispoziție 
astăzi... Dar trebuie să vă prezentaţi acolo cît mai urgent. 

Dar Veter se alarmă: 

— N-o să am timpul să trec probele psihofizice la 
cea mai apropiată staţiune APM” 

— N-aveţi nevoie de ele; probele anuale pe care 
le-aţi trecut în vechea dumneavoastră muncă sînt în- 
destulătoare. 


— Trimiteţi comunicarea și daţi-mi coordonatele! 
răspunse Dar Veter fără să mai stea pe gînduri. 

— Ramura vestică a Căii Spirale, a 17-a ramificaţie 
sudică, staţiunea 6 L. punctul KM 40. Îi previn îndată. 

Figura cea gravă de pe ecran dispăru. Veter adună 
toate obiectele mărunte ce-i aparțineau personal, aşeză 
într-o casetă filmele cu imaginile și glasurile celor ce-i 
erau dragi și cu cele mai însemnate înregistrări ale 
propriilor sale gînduri. Scoase din perete o reproducere 
cromatoreflexă ** a unui vechi tablou rusesc, apoi luă 
de pe masă o statuetă de pronz a actriţei Bello Gal, 
care semăna oarecum cu Veda Kong. Toate acestea îm- 
preună cu citeva. obiecte de îmbrăcăminte încăpură ușor 
într-o lădiță de aluminiu, pe al cărei capac se vedea o 
combinaţie de cifre și semne lineare în relief. Veter 
compuse din aceste simboluri coordonatele ce i-au fost 
comunicate, deschise o trapă din perete și împinse 
înăuntru lădiţa. Aceasta dispăru într-o clipă, dusă de o 
bandă fără sfîrșit. Dar Veter îşi inspectă apoi încă- 


* APM — Academia de Psihofiziologie a Muncii (n.a.). 

w* Reproducere cromatoreflexă — tablou imprimat în culori 
cu o reflectare interioară a luminii, care dă imaginii plane o 
stereoscopicitate sporită, datorită unei gradaţii naturale a culorii 
și a luminii (noţiune fantastică — n.a.). 

perile. De mai multe veacuri, pe planeta noastră nu mai 
existau oameni însărcinaţi în mod special cu întreţi- 
nerea locuinţelor. Aceste funcţii erau îndeplinite de 
locatarii înșiși, ceea ce pretindea din partea lor o grijă 
şi o disciplină desăvîrșită, precum şi o judicioasă ame- 
najare a imobilelor și localurilor, automatizarea venti- 
laţiei și a curățirii. 

Inspecţia o dată terminată, Dar Veter întoarse în 
jos maneta din faţa ușii, semnalînd astfel staţiunii de 
repartiție a spaţiului locativ că încăperile ocupate pînă 
acum de el au devenit vacante. leși în stradă. Galeria 
exterioară cu geamuri albe mate se încălzise la soare, 
dar pe acoperișul plat bătea ca întotdeauna o briză 
marină răcoroasă. Punţi uşoare de pietoni, legînd între 
ele la mare înălţime clădirile grilajate, păreau că plu- 
tesc în văzduh, îmbiindu-te la plimbare. Veter însă știa 
că nu-și mai aparține. Cu ajutorul tubului de cobortre 
automată, ajunse la calea ferată electromagnetică sub- 
terană, de unde un mic vagon îl duse spre staţia Căii 
Spirale. Veter nu se îndreptă spre nord, spre Strîmtoarea 
Bering, pe unde trecea arcul de joncțiune cu Ramura 
vestică. Pe acest itinerar, călătoria dura aproximativ 
4 zile şi 4 nopţi — mai ales cînd era vorba să ajungă 
atît de departe în sud — pînă la ramificaţia a 17-a. În 
zonele locuite de nord și de sud circulau mari spironave 
de marfă care făceau ocolul planetei, traversînd oceanele 
şi uneau pe drumul cel mai scurt diferitele ramuri ale 
Căii Spirale. Dar Veter porni pe Ramura centrală pină 
la zona locuită de sud, cu nădejdea să-l convingă pe 
șeful transporturilor aeriene că reprezintă „un colet 
expres“. În afara faptului că îşi scurta drumul pînă la 
o durată de treizeci de ore, Dar Veter putea astfel şi 
să se întilnească cu fiul lui Grom Orm, președintele 
Consiliului astronautic, care-l alesese drept mentor. 

Băiatul creștea și anul viitor urma să pășească la 
îndeplinirea celor 12 isprăvi ale lui Hercule. Între timp 
lucra la Serviciul de supraveghere prin mlaştinile Africii 


de Vest. 

Cine dintre tineri n-ar vrea să facă parte din Servi- 
ciul de supraveghere, să urmărească apariţia balenelor 
în ocean, a insectelor dăunătoare, a vampirilor și a rep- 
tilelor în mlaștinile tropicale, a microbilor purtători 
de boli în zonele locuite, a epizootiilor şi a incendiilor 
în zonele de stepă și de pădure, dezvăluind și nimicind 
rămășițele impure și nefaste ale trecutului, ce apăreau 
în chip misterios, cînd și cînd, în locurile mai izolate ale 
planetei ? Lupta cu formele nocive ale vieţii nu înceta 
niciodată. Diferitelor mijloace de nimicire, microorganis- 
mele, insectele și miceliile le răspundea cu ivirea unor 
noi forme și specii rezistente la cele mai temute preparate 
chimice. Numai după Era Lumii Dezunite oamenii au 
învăţat să folosească judicios puternicele antibiotice. 

„„Dacă Dis Ken a fost numit în serviciul de supra- 

veghere din mlaștini, “își zise Dar Veter, înseamnă că 
de tînăr devine un muncitor de nădejde“. 
__ Ca toţi copiii din Era Marelui Cerc, fiul lui Grom 
Orm fusese educat departe de casa părintească, la un 
colegiu de pe malul mării în zona nordică. Tot acolo 
şi-a trecut și primele probe la staţiunea Academiei de 
psihofiziologie a muncii. 

Încredinţindu-se tinerilor o muncă, se ţinea întot- 
deauna seama de particularităţile psihologice ale vîrstei : 
exaltarea, puternicul sentiment al răspunderii, egocen- 
trismul juvenil. 

Vagonul uriaș înainta în goană, dar lin și fără zgo- 
mot. Veter se sui la etajul de sus, cu acoperiş străveziu. 
Departe, în jos și pe marginile drumului, zburau clădiri, 
canaluri, păduri şi piseuri muntoase. În soare străluciră 
orbitor cupolele transparente de sticlă selenară ale uzi- 
nelor automate, înșirate ca o cingătoare îngustă de la 
hotarul dintre zona agricolă și cea păduroasă. Prin 
pereţii clădirilor de cristal se vedeau desluşit contururile 
precise și sobre ale unor mașini colosale. 

Trecură prin faţa monumentului lui Djinn Kad, care 
a elaborat o metodă de fabricaţie ieftină a zahărului 
artificial, apoi arcul drumului începu să străbată pădu- 
rile zonei agricole tropicale. Perdele de copaci cu nu- 

anţe felurite de frunziș ori scoarță, de forme și înăl- 
ţimi diferite, se pierdeau în zări depărtate. Pe “turnu: 
rile înguste și netede ce despărțeau uriașele masive de 
verdeață, se tîrau încet mașinile de recoltat, de pole- 
nizat și de control ; nenumărate fire se încrucișau într-o 
rețea scînteietoare. Odinioară, simbolul belșugului era 
holda aurie de griu. Dar, începînd cu Era Unirii Mon- 
diale, oamenii și-au dat seama de dezavantajul econo- 
mic al culturilor anuale ; deplasarea întregii agriculturi 
în zona tropicală scuti umanitatea să semene și să în- 
grijească în fiecare an, cu prețul atîtor eforturi, plan- 
tele ierboase şi arbuști delicaţi. Cu sute de ani înainte 
de Ena Marelui Cerc, copacii — vegetale vivace eare 
epuizau mai puţin solul și erau mai rezistente la intem- 
perii — deveniseră principalele plante agricole. 

Se cultivau astfel arbori de piine, cu tot felul de 
fructe, bace și nuci, cu mii de soiuri de roade bogate în 
albumine, dînd cîte un chintal de masă nutritivă de tul- 
pină. Imense livezi de pomi fructiferi, a căror suprafaţă 
măsura sute de milioane de hectare, încingeau planeta 
cu două briie — o adevărată cingătoare a lui Ceres, 
mitologica zeiță a fecundității. În interior se găsea 
zona ecuatorială păduroasă, ocean de păduri umede, care 
furnizau planetei lemn alb, negru, violet, roz, auriu, ce- 
nușiu cu reflexe mătăsoase, dur ca fildeșul sau moale 
ca miezul mărului, greu ca piatra sau ușor ca pluta. Se 
obțineau aici zeci de varietăţi de rășini, mai ieftine decît 
cele sintetice şi posedînd preţioase însușiri tehnice sau 
medicinale. 

Vîrfurile uriașelor păduri ajungeau pînă la nivelul 
Căii Spirale ; de o parte și de alta se auzea foșnind un 
ocean verde. În adîncurile lui întunecate se ascundeau 
case pe stîlpi metalici înalţi, așezate în mijlocul unor 
poieni plăcute, ca și mașini monstruoase amintind ca 
formă niște păianjeni, în stare să transforme această 
junglă, din trunchiuri înalte de 80 de metri, de o gro- 
sime și o tărie de necrezut, în stive ascultătoare de 
bîrne şi scînduri. 

În stînga se arătară cupolele celebrilor munţi de la 
ecuator. Pe Kenia, unul dintre ei, se afla o instalaţie 
de legătură a Marelui Cerc. Marea de păduri se retrăsese 
mai departe, spre răsărit, făcînd loc unui podiș pietros. 
De o parte și de cealaltă a drumului se înălțau albastre 
clădiri cubice. 

Trenul se opri și Dar Veter cobori la gara Ecuator, 
al cărei vast peron era pavat cu sticlă verde. Alături 
de pasarela care părea că se avîntă în zbor pe deasupra 
coroanelor cenușii și turtite ale cedrilor din Atlas, se 
înălța o piramidă din aplit * alb ca porţelanul, adus de 
pe malurile rîului Lualaba. Pe virful ei trunchiat era 
aşezată o statuie ce înfățișa un om în salopetă de lucru 
din Era Lumii Divizate. În mîna dreaptă ţinea un ciocan, 
cu stînga ridica deasupra capului, spre cerul palid al 
zonei ecuatoriale, un glob strălucitor cu patru antene 
emițătoare. Era monumentul durat în cinstea construc- 
torilor celor dintîi sateliți artificiali ai Pămîntului, care 
înfăptuiseră minuni de ingeniozitate, muncă și îndrăz- 
neală. Întreaga atitudine a omului, ușor lăsat pe spate 
Și proiectînd parcă spre cer sfera din mînă, exprima 
sforțarea înaripată. Această putere părea să-i vină de la 
grupul oamenilor ciudat învesmîntaţi care înconjurau 
soclul. 

Veter privea întotdeauna cu o vie emoție chipurile 
dăltuite pe acest monument, știa că oamenii ce făuriseră 
primii sateliți artificiali și se avîntaseră în spaţiile side- 
rale fuseseră ruși, adică fii ai aceluiași admirabil popor 
din care se trăgea el însuși și care făcuse primii pași 
atît în edificarea noii societăţi, cît și în cucerirea Cos- 
mosului... 

Și de această dată el se îndreptă spre monument 
pentru ca privind chipurile eroilor de odinioară să-i com- 
pare cu contemporanii săi. Din umbra ramurilor argintii 
și stufoase ale leucodendronilor ** ce încadrau această 
piramidă, căreia razele răsfrînte ale soarelui îi dădeau 


* Aplit — rocă eruptivă albă (n.r.). 


+4 Leucodendron — arbore sud- african, cu cetină strălucitoare 
argintie (n.a.). 

1) strălucire orbitoare, se arătară două siluete zvelte. 
Se opriră o clipă în loc, apoi unul dintre tineri se repezi 
spre Veter. Acesta cuprinse cu o mînă umerii lui muscu- 
loși și cercetă pe furiș familiarele trăsături ale chipului 
său energic: nasul mare, bărbia lată, conturul buzelor 
neașteptat de vesel și atît de nepotrivit cu expresia se- 
veră a ochilor de oţel de sub sprîncenele îmbinate. 

Veter privi mulţumit pe fiul celebrului Grom Orm, 
constructorul bazei de pe sistemul planetar al Centauru- 
lui şi șeful Consiliului Astronautic, ales pentru a cincea 
oară în această funcţie. Grom Orm avea pe puţin o sută 
treizeci: de ani, de trei ori mai mult decît Dar Veter. 

Dis Ken își chemă tovarășul, un tînăr brun. 

— Prietenul meu cel mai bun, Tor An, fiul compozi- 
torului Zig Zor. Lucrăm împreună în mlaștini, urmă Dis. 
Vrem să ne trecem împreună probele și apoi să lucrăm 
tot laolaltă. 

— Te mai pasionează şi acum cibernetica eredită- 
ţii *? întrebă Dar Veter. 

— Sigur că da! Tor m-a făcut să mă pasionez şi 
mai mult de această problemă. Este muzicant, ca şi 
tatăl său. El și prietena lui visează să lucreze în dome- 
niul în care muzica contribuie -la înțelegerea dezvoltării 
biologice, adică să studieze simfonia structurii organice. 

— Vorbești cam neclar, remarcă Dar Veter, încrun- 
tîndu-se. 

— Nu știu încă să vă explic, biîigui încurcat Dis, 
poate că Tor va ști să exprime mai bine acest lucru. 

Tînărul celălalt roși, însă nu-și plecă ochii sub pri- 
virea cercetătoare a lui Dar Veter. 

— Dis vorbește despre cibernetica ritmurilor eredi- 
tare **. Se ştie că un organism ieșit din celula maternă 
capătă o suprastructură din acorduri de legături mole- 


* Cibernetica eredității — dirijarea mecanismelor eredității, 
adică a dispoziţiilor aflate în celulă și care reproduc organismul 
în momentul procreaţiei (noţiune fantastică — n.a.). 

*+ Ritmurile ereditare — acordarea şi succesiunea creșterii 
lanțurilor moleculare ale unei substanțe organice, iar apoi ale 
moleculelor unui organism (noţiune fantastică — n.a.). 

culare. Spirala geamănă omginară se dezvoltă într-uii 
plan analog desfășurării unei simfonii muzicale. Cu alte 
cuvinte, construirea unui organism din celule vii se des- 
fășoară după un program muzical. 

— la te uită! se miră exagerat Veter. Dar atunci 
veţi reduce întreaga evoluţie a materiei organice și an- 
organice la un soi de simfonie gigantică ? 

— Al cărei plan și ritm lăuntric sînt determinate 
de legile fizice fundamentale. Trebuie doar să lămurim, 
să înțelegem cum este întocmit programul și de unde 
provine informarea acestui mecanism cibernetico-muzi- 
cal, întări Tor An cu siguranţa de neclintit a tinereţii. 

— Cine spune asta? 

— Tatăl meu, Zig Zor. Și-a publicat de curînd cea 
de a 13-a simfonie cosmică în fa minor, de tonalitate 
cromatică, 4.750 'miu. 

— Am s-o ascult neapărat! Îmi place culoarea al- 
bastră. Dar deocamdată să ne gîndim la ceea ce vă 
așteaptă în viitorul cel mai apropiat, la isprăvile lui 
Hercule, pe care urmează să le îndepliniţi. Cunoaşteţi 
subiectele ? , 

— Numai primele șase. 

— Bineînţeles, celelalte şase sînt fixate după înde- 
plinirea precedentelor, își aminti Dar Veter. Și care sînt 
aceste șase probe ? 

— Să curățăm şi să facem accesibil pentru vizita- 
tori nivelul inferior al peșterii Kon-i-Gut din Asia Mij- 
locie, începu Tor An. 

— Să construim un drum spre lacul Mental, stră- 
bătînd creasta ascuţită a lanţului de munţi, urmă Dis 
Ken, să refacem o veche şi întinsă livadă de arbori de 
pîine din Argentina, să lămurim cauzele apariţiei unor 
caracatițe uriașe în regiunea recentei ridicări de teren 
de lîngă Trinidad... 

— Și să le nimicim! 

— Toate aceste fac cinci. Și care-i a șasea probă? 

Cei doi tineri se fisticiră. | 

— S-a descoperit că avem amîndoi oarecare apti- 
tudini muzicale, spuse roșind Dis Ken, şi am fost în- 

sărcinaţi să ne documentăm cu privire la străvechile 
dansuri de pe insula Bali, spre a le reconstitui muzica 
Şi coregrafia. 

— Cu alte cuvinte să alegeţi dansatoare şi să creați 
un ansamblu? preciză Dar Veter rizînd. 

— Da, recunoscu Tor Ân, cu ochii-n pămînt. 

— Nu-i rău! Dar proba aceasta constituie o acţiune 
colectivă, ca de altfel construirea drumului spre lac, 
nu-i aşa? 

'— 0, avem o echipă excelentă. Numai că şi ei ar 
dori să le fiți mentor. Ar fi grozav! 

Veter se îndoi de aptitudinile lui în ceea ce privește 
cea de a șasea probă. Dar băieţii îl asigurară, bucuroși 
și entuziaști, că Zig Zor „în persoană“ le făgăduise 
să-i îndrumeze în această direcţie. . 

— Peste un an și patru luni o să-mi găsesc o ocu- 
pație în Asia Mijlocie — spuse Dar Veter, privind cu 
plăcere figurile lor tinerești luminate de bucurie. 

— Ce bine că nu mai sînteţi directorul stațiunilor ! 
exclamă fiul lui Grom Orm. Nici n-am visat vreodată 
să am un asemenea mentor! Și deodată roși atît. de 
tare, încît fruntea i se broboni de sudoare. Tor clătină 
din cap a mustrare. 

Dar Veter se grăbi să-i vină în ajutor lui Dis Ken. 
rușinat de scăparea sa. 

: — Aveţi la dispoziţie mult timp? 

— 0, nu! Ne-au dat liber numai trei ore. Am adus 
aici un bolnav de friguri de la staţiunea noastră din 
mlaștini. 

— Frigurile n-au fost încă lichidate?! Și eu care 
credeam... 

— Cazurile sînt foarte rare și apar numai în mlaş- 
tini, se grăbi să-l liniştească Dis. Tocmai asta supra- 
veghem şi noi. 

— Mai avem la dispoziţie două ceasuri. Mergem în 
oraş ? Probabil că vreţi să vedeţi Casa Noului? 

— Nu! Am prefera... să ne răspundeţi la unele 
întrebări. Ne-am pregătit și este atît de important pen- 
tru alegerea drumului pe care vom merge... 

Dar Veter consimţi și tustrei se îndreptară spre o 
încăpere a Casei de Oaspeți, cu aerul împrospătat de 
o adiere marină artificială. 

Două ore mai tîrziu, un alt vagon îl purtă mai de- 
parte pe Dar Veter, care aţipise, obosit, pe canapea. 
Nu se trezi decît în clipa opririi în Orăşelul Chimiștilor. 
Deasupra unei mine de cărbune se înălța o imensă clă- 
dire din sticlă în forma unei stele cu zece colţuri: Căr- 
bunele extras acolo era prelucrat, transformat în medi- 
camente, vitamine, hormoni, mătase şi blănuri artificiale. 
Din deșeuri se fabrica zahăr. Într-una dintre ramurile 
stelei, din cărbune se extrăgeau metale rare : germaniu 
și vanadiu. Cîte comori nu erau închise în acest mine- 
reu negru! 

Un vechi coleg al lui Dar Veter, care lucra acolo: în 
calitate de chimist, veni să-l vadă la gară. Au fost o 
dată la o staţiune "indoneziană de mașini pentru recol- 
tat fructe tropicale trei mecanici tineri și veseli... As- 
„tăzi, unul dintre ei era chimist și conducea un mare 
laborator de uzină, al doilea a rămas pomicultor și a 
inventat o metodă ingenioasă de polenizare ; al treilea 
— era el, Veter — revenea la Pămînt, în însăși mărun- 
taiele lui. Cei doi prieteni abia dacă au stat împreună 
vreo zece minute, dar acest contact direct era oricum 
cu mult mai plăcut decît 'întilnirile pe ecranul televi- 
ziofonului. 

Restul călătoriei a durat puţin. Șeful liniei aeriene 
latitudinale, manifestînd acea bunăvoință caracteristică 
oamenilor din Era Marelui Cerc, se lăsă îndată convins. 
Dar Veter străbătu în zbor oceanul și ajunse pe Ra- 
mura vestică a Căii Spirale, la sud de a 17-a ramificaţie, 
la capătul căreia se îmbarcă pe un glisor, ce-l aduse la 
exploatarea de titan, aflată pe litoral. 

Povirnișurile unor munţi înalţi coborau de-a drep- 
iul pe mal.. La poalele lor veneau în trepte terase din 
piatră albă, susţinînd stratul de sol cu rînduri de pini 
sudici și vidringtonii *, care alternau în alei paralele, 


* Vidringtonia — arbore răşinos din Africa de Sud (n-a.). 

cu cetina lor cînd arămie, cînd de un verde albăstrui. 
Mai sus, stînci golaşe, aride, căscau defileuri întune- 
cate, pe fundul cărora se prăvăleau mici cascade, risi- 
pite imediat în pulbere de apă. Pe terase, se înșirau 
pare căsuțe portocalii sau orbitor de galbene, cu aco- 
perișuri albastre-cenușii. 

De la liziera unui povîrniș continental, prăbușit în 
ocean la o adîncime de 1 km., pornea adînc spre larg 
un banc artificial de nisip. La capătul acestuia se afla 
un turn alb, de care se spărgeau valurile turbate. De 
sub turn, cobora perpendicular, o uriașă galerie de 
mină, ca un tub foarte gros de ciment, ce putea să 
reziste presiunii adîncurilor. “Tubul acesta se afunda 
într-un munte submarin, compus din rutil — oxid de 
titan — aproape pur. Toate procesele de prelucrare a 
minereului se desfășurau acolo jos, sub apă și munți. 
La suprafață nu se ridicau decit lingourile mari de 
titan pur şi un puhoi de apă saturată de reziduri mine- 
rale, care se revărsau departe în jurul turnului. Valu- 
rile acestea galbene și tulburi legănară glisorul în faţa 
cheiului din partea de sud a turnului. Prinzînd un mo- 
ment prielnic, Dar Veter sări pe platforma udă de stropi 
și sui pe o galerie împrejmuită, unde cei cîţiva oameni 
care nu erau de serviciu se adunaseră ca șă-l întîmpine 
pe noul lor tovarăș de lucru. Cei care activau la această 
exploatare, socotită de Veter cu totul izolată de restul 
lumii, erau departe' de a fi pustnicii mobhoriîți pe care 
el se așteptase să-i întîlnească aici, influenţat fiind de 
propria-i stare sufletească. Dimpotrivă, în jurul său, 
văzu figuri vesele, doar puţin cam obosite din cauza 
muncii încordate. Cinci bărbaţi şi trei femei ; aici exista 
și personal feminin... 

Trecură zece zile pînă cînd Dar Veter reuși a se 
deprinde cu noua sa activitate. 

Exploatarea avea o reţea energetică proprie: în ve- 
chile mine de pe continent se ascundeau generatoare de 
energie nucleară de tip F — sau, cum era numit odi- 
nioară de al doilea tip — care nu produceau radiații 

reziduale dure şi erau deci mai adecvate pentru insta- 
laţiile locale. 

Un sistem foarte complex de mașini se deplasa în 
măruntaiele muntelui submarin, scobind roca fărîmi- 
cioasă de culoare cafenie-roșcată. Sectorul cel mai difi- 
cil era la etajul de jos al agregatului, unde extracția 
şi sfărîmarea rocii se făcea automat. Acolo veneau 
semnalele postului central, situat sus, şi care asigura 
supravegherea generală a "dispozitivelor de tăiere şi a 
concasoarelor, controlul variațiilor de duritate şi de 
plasticitate a minereului, verificarea instalaţiilor de 
flotaţie. Viteza extracţiei și a sfărîmării depindea de 
conţinutul de metal al minereului. Or, din pricina fap- 
tului că spaţiul protejat împotriva mării era prea strîmt, 
complexa muncă de reglare nu putea fi încredințată în 
întregime mașinilor cibernetice. 

Veter se oferi să lucreze ca mecanic la supraveghe- 
rea, controlul și acordarea agregatului de jos. Începură 
gărzile zilnice în încăperi semiobscure, ticsite de ca- 
drane, în care pompele instalaţiei de condiţionare nu 
reușeau să biruie căldura apăsătoare, sporită încă de 
presiunea înaltă datorită inevitabilei infiltrații de aer 
comprimat. 

Dar Veter și tînărul său ajutor, ieșind la supra- 
față, rămîneau un timp lîngă balustradă, respirînd aerul 
proaspăt, apoi se duceau să facă baie, mîncau şi se re 
trăgeau fiecare în odaia sa, într-una din căsuţele de sus. 
Veter încerca să-și reia studiile în domeniul nou al mate: 
maticii cohleare. 1 se părea că uitase de vechiul său con- 
tact cu Cosmosul. Ca toţi ceilalți care lucrau la mina 
de titan, petrecea cu satisfacţie fiecare plută nouă cu 
lingourile de titan frumos așezate pe ea. După reduce- 
rea fronturilor polare, furtunile de pe planetă se domo- 
liseră considerabil, astfel încît o mare parte a traficului 
maritim era efectuat cu ajutorul unor plute remorcate 
sau autopropulsate. La un moment dat, efectivul de 
colaboraţori ai explotării fu schimbat; Veter însă, ca 
și alți doi entuziaști ai extracţiei miniere, își prelungi 
termenul de muncă. 

Totuși nimic nu este veșnic în această lume schim- 
bătoare. Şi iată că lucrările au fost oprite pentru repa- 
rarea agregatului de extracţie și sfărîmare. Pentru 
prima oară, Dar Veter pătrunse în abataj dincolo de 
scutul de protecţie, unde doar un scafandru special îi 
îngăduia să înfrunte căldura, presiunea ridicată și ga- 
zele toxice care ţișneau pe neașteptate din crăpături. 
În lumina orbitoare, pereții bruni de rutil aveau stră- 
luciri de diamant, și aruncau reflexe roşii asemenea 
unor ochi cu scînteieri furibunde, pitiţi în rocă. În aba- 
taj domnea o liniște uimitoare. Întîia dată după luni 
și luni de muncă, perforatorul electro-hidraulic și enor- 
mele discuri emițătoare de unde ultrascurte înţepeni- 
seră. Dedesubtul lor, geofizicienii care tocmai sosiseră 
se agitau, instalîndu-și aparatele : trebuiau să se folo- 
sească de acest prilej spre a controla contururile ză- 
cămintelor. 

Sus, la suprafaţa Pămîntului, era o toamnă meridio- 
nală, caldă și liniştită. Veter se duse în munţi și simți 
cu o deosebită ascuțime măreția neinsufleţitelor mase 
de piatră, înălțate aici de mii de ani, între mare şi cer. 
lerburile uscate foșneau, de jos abia dacă se mai au- 
zea clipocitul valurilor. Trupul trudit cerea odihnă. 
Mintea înregistra însă cu aviditate impresiile lumii, 
care părea nouă și proaspătă după această lungă și ane- 
voioasă muncă în subteran. 

Fostul director al staţiunilor exterioare trase în piept 
mireasma stîncilor încălzite şi a ierburilor de pustiu, și 
în suflet îi crescu certitudinea că înainte i se deschi- 
deau perspective cu atît mai largi cu cît el însuși va 
fi mai bun și mai puternic. 

Își aminti de o veche zicală: 


„Cine seamănă-o faptă, culege-un obicei. 
Cine seamănă un obicei, culege o fire 
Cine seamănă o fire, culege-un destin“ 


Da, lupta cea mai mare şi cea mai grea pe care o 
are de dat omul este lupta împotriva egoismului! Și 

trebuie să lupte împotriva lui nu cu ajutorul unor ma- 
xime sentimentale şi al unei morale frumoase, dar ne- 
putincioase, ci prin înţelegerea dialectică a faptului că 
egoismul nu este un produs al forțelor răului, ci este 
instinctul de autoconservare al omului primitiv, care a 
jucat un mare rol în viaţa lui sălbatică. lată de ce 
egoismul este mai pronunţat și mai greu de învins 
la personalităţi mai puternice. Dar victoria asupra lui 
este o' necesitate, poate chiar necesitatea cea mai im- 
perioasă a societăţii contemporane. Tocmai de aceea se 
și acordă atîtea eforturi și atîta timp educaţiei omului, 
se studiază cu atîta grijă structura eredității fiecărui 
om. Din marele amestec de rase și popoare care a creat 
familia unită a omenirii de pe planetă, apar deodată, 
de undeva din străfundurile eredității, anumite trăsă- 
turi de caracter aparţinînd strămoșilor depărtaţi. Une- 
ori psihicul suferă devieri uimitoare ca pe vremurile 
pline de mari calamităţi din Era Lumii Dezunite, cînd 
oamenii, nepricepîndu-se să folosească cu prudență ra- 
diațiile, provocau nefaste schimbări eredității a nume- 
roşi semeni.. 

" Veter avea şi el o lungă genealogie, devenită acum 
inutilă. Studiul strămoșilor fusese înlocuit prin ana- 
liza directă a structurii mecanismului ereditar, analiză 
particular de importantă de cînd viaţa umană fusese 
prelungită. Începînd din Fra Muncii Generale, oamenii 
trăiau pînă la o sută șaptezeci de ani, iar acum se ade- 
verise că nici trei sute nu constituiau o limită... 

Un hiîrșiit de pietre îl făcu să se rupă din meditaţia 
lui. De sus, prin vilcea, coborau doi inși. Veter recu- 
noscu pe operatoarea secției de topitorie electrică, o 
femeie timidă și tăcută, și pe inginerul serviciului ex- 
terior, mărunţel și vioi. Îmbujoraţi de umbletul rapid, 
cei doi îl salutară și voiră să treacă înainte. Veter îi 
opri însă: 

— Voiam să te rog demult — îi spuse el operatoa- 
rei, să-mi cînți simfonia a 13-a cosmică în-fa minor 
albastru.  Ne-ai cîntat dumneata multe lucruri, dar 
această simfonie niciodată. 

— Simfonia cosmică a lui Zig Zor? întrebă tînăra 
femeie și rîse încetișor, văzînd gestul de confirmare al 
lui Dar Veter. 

— Pe toată planeta noastră există doar cîţiva oa- 
meni care ar putea executa această operă... Planul so- 
lar cu claviatură triplă este prea sărac pentru aceasta, 
iar o transpunere nu avem deocamdată... și nu cred că 
vom avea vreodată. Dar de ce nu ceri o înregistrare de 
la Casa de muzică superioară ? Să ţi-o pună ei. Apara- 
tul nostru de recepţie este universal și destul de pu- 
ternic ! . . 

— Nu știu cum se procedează în asemenea cazuri, 
bîigui Dar Veter, n-am mai avut prilejul... 

— 0 să chem eu deseară Casa de muzică, îi făgădui 
muziciana și, întinzînd mîna tovarășului ei de drum, 
își continuă coborîșul. 

Tot restul zilei Dar Veter nu se putu dezbăra de 
presimţirea unui eveniment extrem de însemnat. Aștepta 
cu o nerăbdare ciudată să se facă 1l seara, ora fixată 
de Casa de muzică superioară pentru transmiterea sim- 
foniei. 

Operatoarea electro-topitoriei își asumase la această 
audiție rolul de organizator. Îi instalase pe Dar Veter 
și pe ceilalţi amatori de muzică în sala de concerte, 
înaintea grilajului argintiu al difuzorului așezat în fo- 
carul unui ecran emisferic. Făcu întuneric, explicînd că 
lumina ar împiedica să se aprecieze coloritul acestei 
simfonii, care, neputind fi executată decît într-o sală 
cu amenajare specială, se găsea aici, de nevoie, limi- 
tată la dimensiunile ecranului. 

În întuneric licărea doar slab ecranul luminat. Din 
afară abia dacă se auzea zgomotul neîncetat al mării. 
Deodată, de foarte departe, luă naștere un sunet grav 
și atît de plin, încît părea palpabil. Sunetul acesta 
crescu, cutremurînd odaia și inimile ascultătorilor, iar 
apoi se prăbuși, din ce în ce mai subțire, parcă sfări.- 
mîndu-se și risipindu-se în milioane de cioburi de cristal. 
Prin întuneric scăpărară minuscule 'scîntei portocalii. Pă- 
rea lovitura trăsnetului primitiv care, prin descărcarea sa 

legase pe Pămînt, cu milioane de veacuri în urmă, cele 
mai simple hidrocarburi în molecule mai complicate, ce 
aveau să devină temeiul materiei organice și al vieţii. 

În sală năvăli un torent de tonuri frămîntate și 
discordante, un cor de mii de glasuri exprimînd voinţă, 
dor şi deznădejde și pe care-l completau, aprinzîndu-se 
și stingîndu-se alternativ, vagi scînteieri de purpură și 
porfiră. 

În succesiunea de note scurte și stridente se înfiripă 

o mișcare rotitoare și, în înălţimi, porni să se învol- 
bureze o diafană spirală de flăcări cenușii. Corul, care 
pornise și el într-un virtej, fu brusc străbătut de note 
lungi, semeţe și sonore, pline de impetuozitate. 
__ Contururile de foc ale spaţiului fură spintecate de 
liniile precise ale unor săgeți albastre, care zburau spre 
genunea fără fund, dincolo de marginea spiralei, pier- 
zindu-se În bezna de tăcere și spaimă. 

Tenebre şi tăcere — așa fu sfîrșitul primei părți a 
simfoniei. 

Ascultătorii, puţin cam năuciţi, nu apucară să ros- 
tească nici o vorbă. Sunete puternice, însoţite de jocu- 
rile unor scînteieri multicolore, se revărsau în cataracte, 
tot mai grave, tot mai pierdute, iar văpăile vii se 
stingeau în ritmul unei melodii melancolice. Și din nou 
fire fremătătoare prinseră a se zbate în cascade, iar 
albastrele focuri își reluară cadențata ascensiune. 

Adînc zguduit, Dar Veter desluși în aceste sunete 
albastre năzuinţa spre stadii mai complexe ale ritmu- 
rilor şi ale formelor, ŞI-Și spuse în gînd că anevoie s-ar 
fi putut zugrăvi mai bine încăierarea primitivă a vieții 
cu entropia... * Praguri, mici baraje și filtre ce reţi- 
neau cascadele de energie în cădere spre nivelurile in- 
ferioare... lată-le deci, așa erau acele prime zvicniri ale 
atît de complexei. organizări a materiei! 

Săgeţile albastre formară 'un lanţ de figuri geome: 
trice, forme cristaline și reţele, devenite tot mai com- 
plicate în raport cu îmbinarea armoniilor minore, care 


* Vezi noța de la pag. 184 

se împrăștiau, se adunau din nou, pentru ca să se 
mistuie dintr-o dată într-o penumbră cenușie. 

Partea a treia a simfoniei începu cu marșul notelor 
grave, în ritmul cărora se aprindeau și se stingeau lam- 
pioane albastre ce piereau în abisul infinitului și al 
veșniciei. Fluxul bașilor, în mersul lor ameninţător se 
amplifica, ritmul se accelera tot mai: mult, transfor- 
mîndu-se într-o melodie sacadată și higubră. Luminile . 
albastre păreau flori ce se pleacă pe .lujeri subțiri de 
foc; își lăsau trist capetele în jos sub năvala tună- 
toarelor acorduri ale bașilor și se stingeau în depărtare. 
Dar rîndurile de luminiţe deveneau din ce în ce mai dese, 
iar lujerii lor tot mai groși. Două diîre de foc croiră 
spre întunericul nemărginit un făgaș, și către necuprin- 
sele zări ale universului își luară zborul glasurile aurii 
și limpezi ale vieţii, însuflețind cu minunata lor ar- 
doare indiferența mohoriîtă a materiei în mișcare. Dru- 
mul cel întunecat devenea un puhoi de flăcări albastre 
îns: care fluturi multicolori desenau arabescuri din ce în 
că: mai capricioase. 

Subtilele combinaţii de curbe armonioase și de su- 
prafeţe sferice nu erau mai puţin frumoase decit 
acordurile în trepte a căror succesiune făcea să crească 
vertiginos complexitatea unei melodii care răsuna tot 
mai puternic, tot mai departe în vuietul grav al 
timpului... 

Veter simţi că ameţește. Nu mai putea urmări toate 
nuanțele muzicii și ale luminii; acum prindea doar în 
linii mari grandioasa idee a compozitorului. lar ocea- 
nul cel albastru de note își legăna talazurile cristaline, 
strălimpezi, de o rară intensitate a culorii, aducătoare 
de bucurii. Sunetele acestea deveniră tot mai înalte, 
lar melodia însăși se transformă într-o spirală ascen- 
dentă, ce se răsucea vertiginos, şi se frînse, în cele din 
urmă, din avîntul ei spre tării, într-o orbitoare izbuc- 
nire de flăcări... 

Simfonia se terminase. Dar Veter înţelegea în sfîrşit 
ce anume îi lipsise în lungile luni de pînă atunci. Sim- 

țea din nou necesitatea de a lucra mai aproape de Cos: 
mos, de spirala năzuinţii omenești, avîntată spre viito- 
rul în veşnică mișcare. Din sala de concert trecu de-a 
dreptul în camera de convorbiri și chemă staţiunea 
centrală de distribuire a muncii din zona locuită din 
nord. Tînărul informator care-l îndrumase pe Dar Veter 
aici, la exploatările de titan, îl recunoscu și se arătă 
foarte bucuros. 

— Chiar azi dimineaţă aţi fost chemat de Consi- 
liul Astronautic, dar n-am putut obţine legătura. Vă 
dau îndată Consiliul. 

Ecranul se ştinse, apoi se lumină din nou și peel 
apăru Mir Om, cel mai în vîrstă dintre cei patru secre- 
tari ai Consiliului. Părea foarte grav, chiar trist. 

— S-a întîmplat o mare nenorocire! Satelitul 57 nu 
mai există. Consiliul te cheamă pentru efectuarea unei 
munci dintre cele mai grele. Trimit după dumneata o 
navă planetară ionică. Să fii gata! 

Dar Veter rămase nemișcat în faţa ecranului, muţ 
de uimire. a 


C A P | T O L U L VILI 


UNDELE ROȘII 


Pe balconul larg al observatorului, vîntul bătea în 
voie. Aducea de peste mare, din Africa, miresme de 
flori tropicale, ce trezeau în tainițele sufletului dorințe 
neliniştite. Mwen Mas nu-și putea recăpăta seninăta- 
tea și hotărîrea dinainte, de care avea nevoie în preaj- 
ma unei mari încercări. Ren Boz îi comunicase din 
Tibet că transformarea instalaţiilor lui Kor Yull fusese 
terminată. Patru observatori de la satelitul 57 consim- 
țiseră de bunăvoie să-și riște viaţa spre a participa la 
această experiență de proporţii nemaipomenite. 

Și totuși ea fusese pusă la cale fără autorizaţia 
Consiliului, fără o dezbatere în prealabil și pe larg a 
tuturor posibilităţilor. Aceasta conferea întregii ope- 
raţii un caracter de mister și de teamă, atît de nepo- 
trivite Erei Marelui Cerc. 

Măreţul ţel pe care îl urmăreau părea să justifice 
aceste măsuri, dar... s-ar fi. cuvenit să aibă cugetul cu 
desăvîrşire împăcat! Apărea din nou străvechiul con- 
flict uman dintre scop și mijlocul de realizare. Expe- 
riența a mii de generații ne învață că trebuie să fii în 
stare să stabilești precis limitele de trecere, așa cum 
o face în problemele abstracte ale matematicii calculul 
repagular. Cum se putea însă ajunge la o asemenea 
apreciere, în domeniul intuiţiei și al moralei ?... 

Amintirea celor _întîmplate cu Bet Lon nu-i dădea 
pace lui Mwen Mas” Cu treizeci şi doi de ani în urmă, 
Bet Lon, celebru matematician al Pămîntului, susţinuse 

că anumite manifestări ale deplasării în interacţiunea 
cîmpurilor de forță puternice pot fi explicate prin exis- 
tența unor dimensiuni paralele. Efectuase o serie de 
experienţe curioase în legătură cu dispariţia obiectelor. 
Academia Limitelor Cunoașterii remarcă însă o eroare 
în formulele lui și dădu o explicaţie principial diferită 
fenomenelor în discuţie. Bet Lon avea o inteligență 
viguroasă, hipertrofiată în. dauna dezvoltării princi- 
piilor morale şi a inhibiţiei imboldurilor. Energic și 
egoist el se îndărătnici să experimenteze în aceeași di- 
recție. Spre a obţine dovezi hotărîtoare, atrăsese o 
seamă de tineri voluntari îndrăzneţi și devotați știin- 
ței. Supuși experienţelor lui Bet Lon, oamenii dispăreau 
fără urmă ca și obiectele, și nici unul nu mai dădea 
vreun semn „,de dincolo“, din acea dimensiune necuno- 
scută, cum ar fi sperat neomenosul matematician. După 
ce Bet Lon trimisese în „neființă“ — sau, mai bine 
zis, a nimicit — în acest fel un grup de doisprezece 
inşi, a fost deferit judecății. El a susţinut cu toată 
tăria că dispăruţii continuau să trăiască în limitele 
unei alte dimensiuni şi a afirmat că acţionase numai 
cu consimțămîntul victimelor lui. Condamnat la exil, a 
petrecut zece ani pe Mercur, apoi 8-a retras pe Insula 
Uitării. După părerea lui Mwen Mas, această istorie 
semăna cu a sa. Şi în cazul său era vorba despre o 
experienţă secretă, interzisă, bazată pe principii res- 
pinse de știință, iar această asemănare îi displăcea pro- 
fund directorului staţiunilor exterioare. 

Peste două zile urma să aibă loc viitoarea transmi- 
sie prin Marele Cerc, iar după aceea Mwen Mas avea 
la dispoziţie opt zile libere pentru efectuarea expe- 
rienţei ! 

„Cu capul pe spate privi cerul. Stelele îi păreau as- 
tăzi .mai luminoase şi mai apropiate ca oricînd. Multe 
îi erau cunoscute după vechiul lor nume ca buni prie- 
teni. Nu erau oare ele tovarăşe dWtotdeauna ale omu: 
lui, inspiratoarele. călăuzitoarele lui ? 

Steluţa aceea cu lucire mai stinsă care s-a lăsat 
spre orizontul nordic era Steaua Polară sau Gama” 
Cefeu. În Era Lumii Dezunite, Steaua Polară făcuse 
parte din constelația Ursei Mici, dar curbura pe care 
o formează partea marginală a Galaxiei laolaltă cu sis- 
temul solar se îndreaptă în direcţia lui Cefeu. Lebada 
cea cu aripile întinse pe Calea Lactee — una dintre 
cele mai interesante constelații ale emisferei nordice — 
își aplecase gitul lung spre miazăzi. În mijlocul ei 
ardea frumoasa stea dublă pe care vechii arabi o bo- 
tezaseră Albireo. În realitate erau acolo trei stele: Al- 
bireo | — o stea dublă — și Albireo II — uriașă stea 
îndepărtată, albastră, cu un vast sistem planetar. Se 
afla faţă de noi la o depărtare aproape tot atît de mare 
ca și Deneb — situat în coada Lebedei — gigantic 
astru alb, cu o luminozitate de 4.800 de sori ai noștri. 
În timpul transmisiunii trecute, bunul nostru prieten 
6l-Lebăda prinsese o comunicare 'de pe Albireo II. Era 
un avertisment, extrem de interesant, deși fusese re- 
cepţionat cu patru sute de ani după data emisiunii. Un 
ilustru explorator cosmic de pe Albireo II, al cărui 
nume redat în sonorități pămîntene era Vlihh oz Ddiz, 
pierise în regiunea constelaţiei Lira, într-o întîlnire cu 
cea mai cumplită primejdie a Cosmosului — steaua 
Ookr. Savanţii de pe Pămînt considerau această stea 
ca aparţinînd clasei E, denumită astfel în cinstea celui 
mai ilustru fizician din vechime — Einstein — care 
prevăzuse cel dintîi existenţa unor asemenea stele, cor- 
puri cerești, cu toate că ulterior faptul a fost înde- 
lung contestat, stabilindu-se chiar o limită a masei 
stelare, cunoscută sub denumirea de „limita Ciandrase- 
char“. Dar acest astrofizician al antichităţii își baza 
calculele doar pe mecanica gravitaţională elementară și 
pe termodinamica generală, neținînd de loc seama de 
complexa structură electromagnetică a stelelor gigante 
și supergigante. Or, tocmai acești factori condiţionau 


“existenţa stelelor: din clasa E. Prin dimensiunile lor, 
titi i 


+ Literă din alfabetul grecesc (n.r.). 


15 — Nebuloasa din Andromeda 99 


aceşti aştri rivalizau cu gigantele roșii din clasa M. 
de felul lui Antares sau Betelgeuza, diferind însă 
printr-o densitate mai mare, echivalentă aproximativ cu 
densitatea Soarelui. Formidabila lor putere de atracţie 
oprea orice iradiere şi astfel împiedica lumina să pără- 
sească steaua, pentru a se răspîndi în spațiu. Aseme- 
nea imense şi misterioase mase stelare existau în uni- 
vers din timpuri imemoriale, absorbind în oceanul lor 


inert orice putea fi ajuns de tentaculele irezistibile ale 
atracției pe care o aveau. Mitologia hindusă dădea 
numele de ,„,„Nopţi ale lui Brahma“ perioadele de inac- 
țiune a divinității supreme, cărora le succedau „zilele“ 
sau perioadele de creaţie. Aceasta semăna, într-adevăr, 
cu o îndelungă acumulare de materie, care culmina 
cu încălzirea suprafeţei stelelor pînă la clasa O-zero, 
adică 100.000 de grade, ceea ce, firește, n-avea nici o 
legătură cu voinţa divină. În cele din urmă se produ- 
cea o deflagraţie colosală care împrăștia în spațiu 
stele noi cu șiragul lor de planete. Aceasta a fost și 
cazul Nebuloasei Crabul, al cărei diametru măsoară 
acum 50 de bilioane de kilometri; explozia ei echivala 
ca putere pe aceea a unui cvadrilion de bombe hidro- 
genice din Era Lumii Dezunite. 

Stelele din clasa E, cu desăvîrşire obscure, puteau 
fi ghicite în spaţiu doar după forţa lor de gravitație, 
astfel încît pieirea unei astronave, care s-ar fi apro- 
piat imprudent de acest monstru era inevitabilă. Ste- 
lele infraroşii invizibile ce făceau parte din clasa spec- 
trală T prezentau și ele o primejdie în calea navelor, 
ca și norii obscuri compuși din particule mari sau cor: 
purile cu desăvirşire răcite din clasa TT. 

Mwen Mas îşi zise în gînd că întemeierea Marelui 
Cerc, care a legat între ele lumile locuite de fiinţe cu- 
getătoare, a reprezentat pentru Pămînt, deci și pentru 
orice altă planetă locuită, cea mai mare revoluţie po- 
sibilă. Era, în primul rînd, o victorie repurtată asupra 
timpului, asupra scurtimii vieţii, care nu: le permitea 
nici pămîntenilor, nici celorlalţi .fraţi ai lor întru gîn- 
dire să pătrundă în adîncurile îndepărtate ale spațiu- 

lui. “Îrimiterea oricărui mesaj prin Cerc era o emisiune 
spre viitor, întrucît sub această formă gîndul omului 
urma să străbată spaţiul pînă la cele mai depărtate re- 
giuni ale lui. Posibilitatea de a explora stelele foarte 
îndepărtate devenise o realitate, nu mai era decit o 
chestiune de timp. Primisem doar și noi o comunicare 
de la imensul astru numit gama-Lebăda. Între noi se 
afla o distanță de 2.800 de parseci și mesajul călăto- 
rise mai bine de nouă mii de ani, dar el putu fi înţe- 
les de pămînteni, membri ai Marelui Cerc, al căror mod 
de gîndire se înrudea cu acela al expeditorilor, și astfel 
izbutiseră să-l descifreze. ' Cu totul altceva era dacă 
comunicarea venea de la sistemele stelare sferice și de 
la îngrămădirile cu mult mai vechi decît sistemele noa- 
stre plane. 

Același lucru se petrecea și cu nucleul Căii Lactee. 
În jurul norului său axial de stele, există o vastă zonă 
de viaţă, unde milioane de planete nu cunosc întune- 
ricul nopţii, fiind luminate de radiaţiile din centrul 
Galaxiei ! De acolo primim mesaje misterioase, imagini 
de o structură complexă, inexprimabilă prin noţiunile 
noastre. De 800 de ani Academia Limitelor Cunoașterii 
se străduiește să priceapă ceva din aceste enigmatice 
comunicări și nu izbutește. Dar poate că... — Mwen 
Mas simţi că i se taie respiraţia la gîndul ce-l străfulge- 
rase — poate că sistemele planetare apropiate, membre 
ale Cercului, trimit informaţii despre viața interioară a 
fiecărei planete locuite (știință, tehnică, artă) în timp 
ce străvechile și îndepărtatele lumi ale Galaxiei redau 
mișcarea exterioară, cosmică, a științei și a vieţii lor, 
ne arată cum sînt reorganizate voit sistemele planetare. 
„Măturîndu-se“ spaţiul năpădit de meteoriţii care stîn- 
jenesc circulaţia astronavelor, aceste corpuri meteo- 
rice ca și planetele exterioare reci, improprii vieţii, sînt 
aruncate în astrul central, pentru a i se prelungi ra- 
diaţiile sau pentru a i se ridica temperatura de încăl- 
zire a sorilor din acele lumi. lar dacă nici aceasta nu-i 
suficient, sînt restructurate sistemele astrale înveci:- 

nate, creîndu-se acolo cele mai favorabile condiţii pen- 
tru dezvoltarea unor gigantice civilizaţii. 

Mwen Mas stabili legătura cu depozitul de înregis- 
trări mnemonice ale Marelui Cerc şi compuse cifrul 
unuia dintre mesajele îndepărtate. Pe ecran porniră să 
plutească imagini stranii, recepționate pe Pămînt de 
îngrămădirea stelară globulară omega-Centaurul : a 
doua îngrămădire mai apropiată de sistemul solar, de 
care era despărțită doar de 6.800 de parseci. Străluci- 
rea stelelor ei traversase vreme de douăzeci și două 
de milenii spaţiul cosmic, pentru ca să ajungă pînă la 
ochii omului terestru. 

_O ceață densă, albăstrie se așternea în straturi 
egale, străpunse de negri cilindri verticali, care se ro- 
teau destul de rapid. Cînd și cînd ei se comprimau 
abia perceptibil, luînd forma unor conuri unite la bază. 
Atunci ceţurile albăstrii se sfîşiau, și se preschimbau 
în seceri de foc prinse-n vîrtej nebun în jurul axei co- 
nurilor. Întunericul dispărea, descoperind coloane 
uriașe orbitor de albe, iar îndărătul lor ţișneau pieziş 
verzi tăișuri în fațete. 

Mwen Mas își freca fruntea, încercînd să pătrundă 
înțelesul acestei enigme. 

Pe ecran, tăișurile verzi se răsuciră în spirală în 
jurul albilor pilaștri și deodată se risipiră într-un to- 
rent de bule scînteietoare, care se orînduiră pînă la 
urmă într-un mare inel. Acesta începu să crească în.lăr- 
gime și în înălțime. 

Mwen Mas zîmbi şi întrerupse legătura, revenind la 
meditaţiile sale. 

„Din lipsa unor lumi populate sau, mai exact, a 
legăturii cu latitudinile superioare ale Galaxiei, noi, 
pămîntenii nu putem încă ieși din întunericul zonei 
galactice ecuatoriale, nu putem încă răzbate prin pul- 
berea cosmică în care este cufundat astrul nostru — 
Soarele și stelele învecinate. Tocmai de aceea pentru 
noi cunoașterea Universului este mult: mai anevoioasă 
decît pentru alții... 

Mwen Mas își aţinti privirea asupra orizontului, 
acolo unde, mai jos de Carul Mare, sub Cîinii de Vînă- 
toare, se întindea constelația Părul Berenicei. Era polul 
„nord“ al Căii Lactee, spre care se deschidea o mare 
perspectivă a spaţiului extra-galactic, ca și în punctul 
opus al cerului, în constelația Sculptorul, nu departe 
de vestita stea Fomalhaut, unde se află polul sud al 
sistemului. În regiunea marginală în care e situat Soa- 
rele nostru, ramurile discului spiral al Galaxiei au o 
grosime doar de 600 de parseci. Pentru a se ridica 
deasupra nivelului acestei gigantice roţi stelare, trebu- 
iau străbătute perpendicular pe planul ecuatorului 
galactic 300—400 de parseci. Acest traiect, inaccesibil 
unei astronave, n-ar fi însemnat o piedică pentru 
transmisiunile . Marelui Cerc. Dar deocamdată nici o 
planetă a stelelor situate în acele regiuni nu aderase 
la această reţea de comunicaţie. 

Nesfîrșite enigme și extrem de dificile probleme 
ar fi rezolvate dacă s-ar putea înfăptui încă o revoluţie 
științifică, cea mai mare dintre toate: dacă s-ar re- 
purta o victorie asupra timpului, dacă oamenii ar în- 
văţa să înfrîngă orice distanță în orice interval de 
timp, să pătrundă ca stăpîni atotputernici în spaţiile 
nemărginite ale Cosmosului. Atunci nu numai Galaxia 
noastră, dar și celelalte insule stelare ale Galaxiei ar 
deveni pentru noi tot atît de apropiate ca și măruntele 
insulițe din Marea Mediterană, care clipocea acum, 
acolo jos, în bezna nopţii. Tocmai aceasta justifica 
temerarul proiect conceput de Ren Boz și pe care el, 
Mwen Mas, directorul staţiunilor exterioare ale Pămiîn- 
tului, era pe cale să-l înfăptuiască. Numai de le-ar fi 
cu putinţă să justifice această experiență, să aducă în 
sprijinul ei argumente atît de puternice, încît să obţină 
autorizaţia Consiliului... 

Luminile înșirate de-a lungul Căii Spirale își schim- 
bară culoarea din portocalie în albă. Fra ora două de 
noapte — cînd circulaţia se intensifică. Mwen Mas 
își aminti că a doua zi avea loc serbarea Cupelor de 


229 


foc, la care Ciara Nandi îl poftise să participe. Direc- 
torul staţiunilor exterioare nu putea uita clipa cînd pe 
litoralul mării cunoscuse pe această fată bronzată de 
soare și cu mișcări atît de grațioase. Era asemenea unei 
flori a sincerităţii și a elanurilor puternice, rară într-o 
epocă a sentimentelor disciplinate. 

Mwen Mas se întoarse în camera lui de lucru, intră 
în legătură cu Institutul metagalactic, care lucra tot- 
deauna în timpul nopţii, și ceru să i se trimită pentru 
noaptea viitoare stereotelefilmele mai multor galaxii. 
Primind un răspuns afirmativ, se urcă pe acoperiș. 
Acolo se afla aparatul său pentru sărituri la depărtare. 
Lui Mwen Mas îi plăcea sportul acesta puţin popular. 
în care atinsese un grad de înaltă măiestrie. Fixînd în 
jurul corpului său curelele balonului cu heliu, afri- 
canul se înălță în văzduh cu o săritură elastică, conec- 
tînd pentru o clipă elicea de tracţiune, pusă îr func- 
țiune de un acumulator ușor. Descrise în aer un arc 
de cerc lung aproape de 600 de metri, ateriză pe o 
ieşitură a Casei alimentare și sări din nou. În cinci 
salturi ajunse pînă la o mică grădină de la poalele 
unui munte calcaros. Își lăsă aparatul în virful unui 
turn de aluminiu și alunecă de-a lungul unei prăjini 
pe pămînt, alături de patul său tare, așezat de-a drep- 
tul sub un mare platan. Curînd adormi legănat de 
foșnetul frunzelor acestui arbore umbros. 

Serbarea Cupelor de foc își împrumutase denumirea 
de la vestitul poem al poetului istoriograf Zan Sen; 
acesta descrisese străvechiul rit indian de a alege cele 
mai frumoase femei spre a le oferi eroilor ce porneau 
la îndeplinirea unor isprăvi măreţe spade de luptă și 
cupe în care ardeau rășini aromate. Deși atît spadele 
cît și cupele căzuseră de mult în desuetudine, rămă- 
seseră totuşi un simbol al eroismului. Or, faptele de 
acest fel se înmulţiseră peste măsură în rîndurile cute- 
zătoarei și energicei populaţii terestre. Uriașa putere 
de muncă cunoscută în trecut numai la oamenii particu- 
lar de rezistenți, denumiți pe atunci „genii“, depindea 

în întregime de vigoarea fizică, de abundența hormoni- 
lor stimulatori. În decurs de milenii, grija de sănă- 
tate transformase pe orice om de rînd într-o fiinţă ase- 
menea eroilor antichităţii, setoși de încercări măreţe, 
de iubire şi de cunoştinţe. 

În fiecare an, în a patra lună după solstițiul de 
iarnă (denumită în vechime aprilie), cele mai frumoase 
femei de pe Pămînt își arătau în public talentele de 
dansatoare, de cîntăreţe şi de gimnaste. Cele mai fine 
nuanţe de frumuseţe ale diferitelor rase, acum ameste- 
cate în populaţia întregii planete, străluceau aici într-o 
varietate infinită, aidoma nestematelor, și prilejuiau 
infinite desfătări spectatorilor, de la învățații și ingi- 
nerii obosiţi de munca lor stăruitoare și pînă la artiștii 
inspirați sau tinerii și tinerele încă fără experiență 
de viaţă. | 

Nu mai puţin magnifică era și serbarea de toamnă 
a bărbaţilor, serbarea lui Hercule, celebrată în cea de 
a noua lună a anului. Tinerii ce treceau pragul maturi- 
tăţii raportau aici despre isprăvile herculeene. pe care 
le săvîrșiseră. Mai tîrziu s-a instaurat obiceiul ca în 
aceste zile să se treacă în revistă toate faptele și reali- 
zările remarcabile de peste an. Serbarea, devenită co- 
mună pentru bărbaţi și pentru femei, a fost împărțită 
în zilele Minunatei utilităţi, ale Artei supreme, ale 
Îndrăznelii științifice și ale Fanteziei. Într-un timp, şi 
Mwen Mas fusese recunoscut drept erou al primei și 
al celei de-a treia zi... 

Veda Kong tocmai cînta cînd Mwen Mas apăru în 
uriașa Sală solară a stadionului din Tirena. Găsind 
sectorul 9 din raionul 4, unde se instalaseră Evda Nal 
și Ciara Nandi, el se opri în tăcere în umbra unei ar- 
cade și ascultă vocea gravă a tinerei femei. Îmbrăcată 
în alb, cu privirile îndreptate spre galeriile de sus ale 
sălii, Veda cea blondă cînta o arie plină de voioşie; 
îi păru africanului întruchiparea primăverii. 

La sfîrșitul fiecărei producţii spectatorul putea 
apăsa pe unul dintre cele patru butoane pe care le avea 

în faţă. Luminile aurii, albastre, verzi ori roşii ce se 
aprindeau pe tavanul sălii arătau artistului felul în care 
fusese apreciat, înlocuind zgomotoasele aplauze de pe 
vremuri. 

Isprăvindu-și cîntecul, Veda fu răsplătită printr-o 
mulțime de luminii aurii și albastre printre care se 
zăreau doar cîteva verzi. Îmbujorată de emoție, se ală- 
tură prietenelor ei. Tocmai atunci se apropie și Mwen 
Mas, pe care-l întîmpinară cu salutări prietenești. 

Directorul staţiunilor exterioare se uită în jurul său, 
căutîndu-și maestrul și predecesorul. Dar nicăieri nu-l 
vedea pe Veter. 

— Unde l-aţi ascuns pe Dar Veter? li se adresă în 
glumă celor trei femei Mwen Mas. 

— Dar dumneata unde ni l-ai ascuns pe Ren Boz? 
răspunse printr-o întrebare Evda Nal, și africanul se 
grăbi să scape de privirile ei pătrunzătoare. 

— Veter scormonește adîncurile în America de Sud, 
la exploatările de titan, se îndură de el Veda Kong 
și pe faţa ei tresări ceva. 

Cu un gest protector, Ciara Nandi o atrase spre 
sine și-și lipi obrazul de al ei. Pe chipurile celor două 
femei, atît de diferite, se citea aceeași duioșie care le 
apropia. | 

Armonizîndu-se cu ochii-i migdalaţi, sprîncenele 
Ciarei tăiate drept, sub fruntea înaltă, păreau aripile 
întinse ale unei păsări plutitoare. Sprincenele Vedei se 
avîntau spre tîmple. 

„Pasărea a bătut din aripi“... gîndi africanul. 

Coama neagră i se revărsa Ciarei pe grumaji și pe 
umeri, formînd un contrast cu pieptănătura sobră, linsă 
Și pornită în sus a blondei Veda. 

Aruncînd o privire pe ceasul încastrat în cupola 
sălii, Ciara se ridică. 

Îmbrăcămintea ei îl miră pe Mwen Mas. Pe umerii-i 
netezi purta un colan de platină, care-i lăsa descoperit 
gîtul, iar în faţă se încheia cu o sclipitoare turma: 
lină roşie. 

Sinii tari, ce semănau cu niște cupe întoarse, dăl- 
tuite cu o admirabilă precizie, erau aproape dezveliţi. 
O bandă stiînjenie trecea între ei, de la cheotoarea de 
turmalină la cingătoare. Benzi de același fel, petrecute 
peste mijlocul sînilor, erau întinse de un lănţișor care 
se încheia pe spatele gol. Mijlocul fin al tinerei fete 
era încins cu un cordon alb, presărat cu stele negre și 
prins cu o copcă de platină de forma unei lunule. În 
spate, cordonul ţinea un soi de fustă lungă, dintr-o 
mătase albă, grea, împodobită şi ea cu stele negre. 
Dansatoarea nu purta nici un fel de bijuterie, în afară 
de agrafe strălucitoare pe pantofiorii ei negri. 

— Încă puţin şi-mi vine rîndul! spuse fără să se 
tulbure Ciara, îndreptîndu-se spre arcada de trecere. 
Îi aruncă o privire lui Mwen Mas, apoi dispăru, petre- 
cută de întrebări rostite în șoaptă și de mii de priviri. 

Pe scenă apăru o tînără gimnastă admirabil făcută, 
în vîrstă de cel mult 18 ani. Scăldată într-o lumină de 
aur, ea executa o vertiginoasă cascadă de salturi, avîn- 
tări în aer și întoarceri, înmărmurind într-un echilibru 
neverosimil, la pasajele lente ale melodiei. Spectatorii 
îi lăudară dansul prin o puzderie de lumini aurii, și 
Mwen Mas se gîndi că, după un asemenea succes, îi 
va fi cam greu Ciarei Nandi să se distingă. Ușor alar. 
mat, își plimbă privirile peste mulțimea spectatorilor 
din faţa lui, şi deodată zări în sectorul al 3-lea pe 
pictorul Kart San. Acesta îl salută cu o dezinvoltură 
care africanului i se păru nelalocul ei: cum de nu era 
emoționat acest om pentru care Ciara pozase în „„,Fiica 
Mediteranei“? 

Nici n-apucă bine să-și spună că, după ce-și va fi 
isprăvit experienţa, se va duce negreșit s-o vadă pe 
„Fiica Mediteranei“, că lucirile de sus se și stinseră. 
Planşeul străveziu din sticlă organică * fu cuprins de 
o văpaie zmeurie ca a fontei incandescente. De sub 
rampa scenei porniră să curgă șuvoaiele de lumină roșie. 


+ Sticlă în a cărei compoziţie intră substanţe organice. 
Exemplu plexiglasul (n.r.). 

Se rostogoleau valuri, valuri, îmbinîndu-se cu ritmul 
răspicat al melodiei, cu glasul pătrunzător al viorilor 
și sunetul puternic și grav al strunelor de aramă. Oa- 
recum buimăcit de puterea și cadenţa năvalnică a mu- 
zicii, Mwen Mas nu-și dădu seama din prima clipă că 
în centrul estradei cuprinse de flăcări apăruse Ciara. 

Își începu dansul într-un ritm atit de rapid, încît 
spectatorilor li se tăia răsuflarea.  Mwen Mas se în- 
trebă cu spaimă ce se va întîmpla dacă muzica va cere 
o accelerare şi :mai mare. Dansau nu numai picioarele, 
nu numai braţele; tot trupul fetei răspundea muzicii 
înflăcărate printr-o suflare a vieţii tot atît de fierbinte. 
Și africanul îşi spuse în gînd că, dacă femeile din ve- 
chea Indie fuseseră ca și Ciara, poetul care le com- 
parase cu Cupele de foc și de la care se trăgea denu- 
mirea serbării femeii, avusese deplină dreptate. 

În reflexele scenei și ale planșeului tenul ars de 
soare al Ciarei avea acum o strălucitoare nuanţă de 
aramă, și inima lui Mwen Mas începu să bată cu pu- 
tere. Această camaţie o mai văzuse la oamenii minu- 
natei planete epsilon-Tucan. Atunci aflase că trupul poate 
ajunge la o asemenea spiritualizare, încît prin subtile 
modificări ale frumoaselor lui forme, să poată exprima 
cele mai adînci ecouri ale sufletului, toate modulaţiile 
fanteziei, așteptările pătimașe, setea de fericire... 

Și, de unde pînă atunci toate gîndurile i se îndrep- 
taseră către depărtări de neatins, aflate la mai bine de 
90 de parseci, Mwen Mas pricepu că, în nemărginita 
bogăţie a frumuseţii din lumea noastră omenească, se 
pot afla flori tot atît de admirabile ca și viziunea mi- 
nunată din adîncul firmamentului. Dar dorul pe care 
de atîta vreme îl aprinsese în sufletul său un vis îirea- 
lizabil pu se putea stinge chiar atît de lesne. Luînd 
înfățișarea fetei cu pielea roșie de pe epsilon-Tucan, 
Ciara nu făcu decît să întărească în inima directoru- 
lui staţiunilor exterioare hotărîrea luată mai demult. 

Evda Nal şi Veda Kong, ele însele excelente dansa- 
toare şi care vedeau pentru întîia oară arta Ciarei, erau 
fermecate. Veda, în care se trezise antropologul şi isto- 

ricul raselor antice, reflectă că femeile din Gondvana 
— adică din ţările calde — fuseseră întotdeauna mai 
numeroase decît bărbaţii decimaţi în luptă cu mulţi- 
mea fiarelor sălbatice. Mai tîrziu, cînd, în țările meri- 
dionale foarte populate, s-au format statele despotice 
ale antichităţii, bărbaţii continuau să se nimicească în 
războaie stîrnite de fanatismul religios și de capriciile 
tiranilor. Fiicele sudului duceau așadar o viaţă grea 
care le cizela desăvirşirea. În schimb, în nord, unde 
populaţia era mai rară, iar natura mai puţin generoasă, 
n-a existat despotismul de stat al Veacurilor de Întu- 
neric. Bărbaţii erau mai numeroşi, iar femeile, mai 
apreciate, duceau o viaţă mult mai demnă. 

Veda urmărea fiecare gest al Ciarei, gîndindu-se 
că în mişcările ei există o stranie dualitate: erau în 
același timp gingașe și violente. Gingăşia le venea din 
graţia mișcărilor, din uimitoarea flexibilitate a trupu- 
lui, pe cînd impresia de violenţă se degaja din bruş- 
tele schimbări de atitudine, din neaşteptatele şerpuiri 
şi opriri săvirșite cu iuțeala sălbăticiunilor.  Brunele 
fiice ale Gondvanei dobîndiseră această felină înmlădi- 
ere de-a lungul a multor milenii de aprigă luptă pen- 
tru existenţă. Dar cît de armonios se îmbina această 
supleţe cu delicateţa egeeană a chipului Ciarei! Într-un 
languros adagio se împletiră sonorităţile discordante, 
tot mai frecvente, ale unor instrumente de percuție. 
Ritmul impetuos, avînturile și prăbușirile sentimente- 
lor omenești cu o imobilitate statuară. Trezirea senti- 
mentelor adormite, violenta lor explozie, apoi căderea 
fiinţei vlăguite, moartea... şi din nou viaţa — o viaţă 
tumultoasă şi necunoscută, înlănţuită şi în acelaşi timp 
luptînd cu mersul implacabil al vremii, cu neîndură- 
toarea determinare a datoriei și a soartei. Evda Nal 
simţi că tema psihologică a dansului îi este extrem de 
familiară; obrajii i se îmbujorară, respiraţia i se ac- 
celeră... 

Mwen Mas nu ştia că suita aceasta de balet fusese 
scrisă de compozitor pentru Ciara Nandi; nu se mai 
temea însă de ritmul îndrăcit, fiindcă văzuse cît de 

uşor i se adaptează tînăra fată. Undele de lumină ro- 
șie îi îmbrăţișau trupul de aramă, revărsînd flăcări 
peste picioarele ei puternice, pierzîndu-se în șerpuirile 
întunecate ale catifelei, aprinzînd zori trandafirii pe 
mătasa albă. Braţele ei îndoite spre spate, înmărmu- 
reau deasupra capului. Și deodată, fără nici un fel de 
final, tumultul de note ascendente se curmă; roşiile 
văpăi se stinseră. Cupola înaltă a sălii era acum scăl- 
dată de lumina obișnuită. Obosită, tînăra își plecă 
fruntea, şi părul ei bogat îi acoperi faţa. Sub cupolă 
se aprinseră mii de focuri aurii, apoi izbucni un vuiet 
sur : spectatorii îi aduceau Ciarei cel mai înalt omagiu 
care putea fi adus unui artist, îi mulţumeau ridicaţi 
în picioare, întinzind spre scenă mîinile împreunate. Ş; 
Ciara, atît de calmă înainte de a ieși în scenă, se tul- 
bură fără de veste, își îndepărtă dintr-o mișcare părul 
de pe obraz şi fugi din scenă, cu ochii la galeriile de 
sus ale sălii. 

Organizatorii serbării anunţară o pauză. Mwen Mas 
porni în căutarea Ciarei, iar Veda Kong și Evda Nal 
ieșiră pe scara lată de un kilometru, din sticlă albas- 
tră, mată, care cobora de la stadion drept în mare. 
Amurgul străveziu şi răcoros le îmbia să facă o baie 
după pilda altor mii de spectatori veniţi la serbare. 

— Nu mă mai mir acum că ea ne-a atras de la în- 
ceput atenţia, spuse Evda Nal. Este o artistă excep- 
țional de talentată. Am văzut astăzi un dans care re- 
prezintă însăși puterea vieții! Probabil că aceasta şi 
întruchipa anticul Eros. 

— Îl înţeleg acum pe Kart San, care afirma că fru- 
museţea e ceva mult mai important decît s-ar crede. Fa 
este fericirea şi sensul vieţii, a spus-o prea bine deu.- 
năzi! lar definiția dumitale și ea este justă — con- 
simți Veda — scoţindu-și pantofii și cufundîndu-și pi- 
cioarele în apa călduţă care clipocea pe trepte. 

— Este justă, cu condiţia ca vigoarea psihică să 
izvorească dintr-un corp sănătos şi plin de energie, o 
corectă Fvda Nal, lepădîndu-și rochia şi aruncîndu-se 
în unda străvezie. 

Veda o ajunse din.urmă, și cele două femei îno- 
tară alături spre o uriașă insulă de cauciuc, care se 
zărea, argintie, la un kilometru și jumătate de cheiul 
stadionului. La nivelul apei, suprafaţa netedă a insulei 
era mărginită de un fel de adăposturi din materie pla- 
stică sidefie în formă de scoici, suficient de mari pen- 
tru a feri de razele Soarelui și de vînt trei-patru oa- 
meni, izolîndu-i complet de vecinii lor. 

Se întinseră amîndouă pe podeaua moale și mișcă- 
toare a uneia dintre scoici, trăgînd în piept aerul cu- 
rat al mării. 

— Te-ai înegrit foarte tare de cînd ne-am văzut ul- 
tima oară pe litoral, spuse Veda privindu-și prietena. 
Ai fost la mare sau ai luat pilule pentru pigmentare ? 

— Pilule ZP, mărturisi Evda. N-am fost la soare 
decît. ieri şi azi. 

— Nu știi într-adevăr unde-i Ren Boz ? întrebă Veda. 

— Știu cu aproximaţie, și aceasta îmi ajunge să 
fiu liniștită, răspunse încet Evda Nal. 

— Vrei într-adevăr ?... Veda se opri fără să-și fi 
sfîrșit fraza şi Evda își ridică pleoapele obosite și o 
privi drept în ochi. 

— Ren Boz îmi pare un băiețandru încă necopt şi 
fără putere, urmă nehotăzit Veda, iar dumneata ești 
atît de întreagă, ai o rațiune puternică, nu mai prejos 
de a unui bărbat. Se simte că ai o voință de fier. 

— Asta mi-a spus-o și Ren Boz. În ceea ce pri- 
vește însă părerea dumitale despre el, n-ai dreptate 
decît parţial. Este un om înzestrat cu o minte îndrăz- 
neaţă, cu o putere de muncă atît de uriașă, încît nici 
chiar în zilele noastre n-ai să găsești pe întreaga pla- 
netă mulți care să-i poată ţine pasul. În comparaţie 
cu aceste însușiri, celelalte par insuficient de dezvol- 
tate; au rămas într-un stadiu infantil, după cum se 
întîmplă majorităţii oamenilor, și poate într-un fel și 
mai pronunţat. N-ai greșit spunînd că este un băieţan- 
dru. Dar, în același timp, este și un erou în adevăra- 
tul înţeles al acestui cuvînt. Și Dar Veter are în el ceva 
copilăros dar la el este un rezultat al surplusului de 

forţe fizice, pe cînd la Ren avem dimpotrivă o insu- 
ficienţă a lor. 

— Dar ce părere ai despre Mwen, se interesă Veda, 
acum că-l cunoşti mai bine? 

— Mwen Mas reprezintă o îmbinare a raţiunii reci 
cu frenezia arhaică a dorințelor. 

Veda Kong izbucni în ris: 

— Aş vrea să am și eu perspicacitatea dumitale. 

— Psihologia e specialitatea mea — răspunse Evda, 
dînd din umeri. Dar îngăduie-mi acum și mie să- ţi pun 
o întrebare : știi că Dar Veter îmi place mult?. 

— Ţi-e teamă de jumătăţile de măsură? spuse 
Veda, îmbujorîndu-se toată la aţă. Nu, aici nu poate 
fi vorba nici de echivocuri, nici de reticenţe. Totul este 
limpede, limpede ca și cristalul... Și, sub privirea scru- 
tătoare a psihiatrei, Veda urmă liniștită : Erg Noor şi 
cu mine... căile noastre s-au despărțit de mult. Nu 
m-am putut hotărî totuși să cedez unei afecţiuni noi 
atîta vreme cît el se mai afla în Cosmos, nu-l puteam 
părăsi pe Erg slăbind prin aceasta puterea speranţei, a 
credinţei că se va întoarce. Acum acestea au devenit 
din nou calcule exacte, certitudine. Erg Noor știe tot, 
dar îşi urmează calea. 

Evda Nal puse mîna ei subțire pe umărul Vedei. 

— Cu alte cuvinte, este Dar Veter? 

— Da! răspunse ferm Veda. 

— Dar el ştie? 

— Nu. Am să-i spun mai tîrziu, după ce „,lantra“ 
va fi revenit... Nu crezi că ar fi timpul să ne întoar- 
cem ? întrebă Veda. 

— Trebuie să părăsesc serbarea, spuse Evda Nal, 
„concediul meu este pe sfîrșite. Mă așteaptă o nouă lu- 
crare de mari proporții la Academia de Bucurii şi Ne- 
cazuri, iar mai înainte trebuie să-mi văd fata. 

— Ai o fetiţă mare?. 

— De 17 ani. Băiatul este cu mult mai viîrstnic. 
Mi-am îndeplinit datoria oricărei femei sănătoase cu 
ereditate normală : cel puţin doi copii. Acum vreau să 
am un al treilea, dar să fie de la început mare! 

_ Evda Nal zîmbi. Faţa ei se lumină deodată şi un 
zîmbet de duioșie îi întredeschise buzele arcuite. 
— Îmi închipui un băieţaș drăguţ, cu ochii mari... 
cu o guriţă tot atît de mirată și de drăgăstoasă ca a 
dumitale... dar cu pistrui şi cu un năsuc ciîrn, spuse 
maliţios Veda, privind drept în faţa ei. 
Prietena ei tăcu un timp, apoi întrebă: 
— N-ai deocamdată nici o ocupaţie, Veda? 
— Nu. Aştept sosirea „,lantrei“. Pe urmă am să 
plec într-o lungă expediţie. 
— Vino cu mine să-mi vezi fetiţa! îi propuse Evda 
şi Veda acceptă cu plăcere. 


Pe toată lățimea peretului din observator se întin- 
dea un ecran emisferic de șapte metri pentru viziona- 
rea fotografiilor şi a filmelor luate cu ajutorul unor 
telescoape puternice. Mwen Mas conectă fotografia pa- 
noramică a unui sector de cer de lîngă polul nord al 
Galaxiei, cuprinzînd zona meridională a constelațiilor, 
de la Carul Mare pînă la Corb și Centaur. Aici, între 
Cîinii de Viînătoare, Părul Berenicei şi Fecioara, se 
vedeau foarte: bine numeroase alte galaxii, alte insule 
stelare al Universului în formă de discuri ori roţi. Cele 
mai multe fuseseră descoperite în Părul Berenicei, izo- 
late, de o formă regulată sau nu, văzute sub diferite 
unghiuri și proiecţii, uneori neînchipuit de depărtate, 
la distanţe de miliarde de parseci, formînd pe alocuri 
adevăraţi „nori“ compuși din zeci de mii de galaxii. 
Galaxiile cele mai mari ating în diametru între 23- 
50.000 de parseci, cum ar fi de pildă insula noastră 
stelară sau de asemenea galaxia NN 89105-+SB23, 
care odinioară se numea M-3l sau Nebuloasa din An- 
dromeda. Ea putea fi văzută, şi de pe Pămînt cu ochiul 
liber, sub forma unui nouraş care împrăștie o slabă 
luminescență. Oamenii îi dezlegaseră de mult misterul. 
Nebuloasa se dovedise a fi un uriaș sistem stelar în 
formă de roată şi ale cărui dimensiuni întreceau cu 
jumătate pe acelea ale imensei noastre Căi Lactee. Cer- 
cetarea Nebuloasei din Andromeda, în ciuda depărtării 

de patru sute cincizeci de mii de parseci ce-o despăr- 
ţea de observatorii de pe pămînt, a contribuit foarte 
mult la cunoașterea propriei noastre Galaxii. 

Mwen Mas îşi mai aducea aminte de minunatele 
fotografii pe care le văzuse în copilărie şi care repre- 
zentau diferite galaxii; aceste fotografii erau obţinute 
prin inversiunea electronică a imaginilor optice sau cu 
ajutorul unor radiotelescoape puternice, care pătrun- 
, deau şi mai adînc în Cosmos, ca, de pildă, telescoapele 
din Pamir şi din Patagonia, fiecare avind un diamt- 
tru de 400 de km. Galaxiile, aceste colosale îngrămă- 
diri de sute de miliarde de corpi cerești, despărțite 
prin milioane de parseci, au trezit totdeauna într-însul 
nedomolita dorinţă să cunoască legile după care sînt 
alcătuite, istoria apariției lor şi soarta lor viitoare. 
Ceea ce preocupa acum în primul rînd pe oricare dintre 
locuitorii Pămîntului era problema vieții pe nenumă- 
ratele sisteme planetare ale acestor insule ale Univer- 
sului, problema gîndirii și a științei care înfloreau pe 
ele și a civilizaţiilor omenești în infinitele spaţii side- 
rale. 

Pe ecran au apărut trei stele pe care vechii arabi 
le denumiseră Sirrhah, Mirrhah și Almah — alfa — 
beta — și gama — Andromeda, dispuse pe o treaptă 
ascendentă. În dreapta și în stînga acestei linii erau 
situate două galaxii apropiate: gigantica Nebuloasă 
din Andromeda și frumoasa spirală M-33 din conste- 
laţia Triunghiul. Mwen Mas nu ţinea să le revadă cu- 
noscutul contur luminos; schimbă deci banda metalică. 

lată galaxia de mult observată ce poartă denumi- 
rea antică de NGC 5194* sau M-5l, din constelația 
Cîinii de Vînătoare. Ea se află la o depărtare de mi- 
lioane de parseci și este una dintre puţinele galaxii vă- 
zută de la noi în plan orizontal, perpendicular pe ecua- 
torul lor. De la un nucleu compact și foarte luminos, 


* NGC 5194 reprezintă indicativul după care se caută respec- 
ia galaxie în catalogul NGC (Catalogul, nebuloaselor galac- 
tice) n.r. 

format din milioane de aştri, pornesc două braţe răsu:- 
cite în spirală. Mai departe, ele devin tot mai slabe și 
mai nebuloase, pînă ce se pierd în întunericul spaţiilor, 
întinzîndu-se în părți opuse pe distanțe de zeci de mii 
de parseci. Între aceste braţe sau ramuri principale, 
alternînd cu „abisuri“ negre — nori de materie obscură 
— se întind direle mai scurte ale îngrămădirilor ste- 
lare și nori de gaze luminoase, îndoite întocmai ca pa- 
letele unei turbine. 

lată și uriaşa galaxie NGC 4565 din constelația Pă- 
rul Berenicei. E nespus de frumoasă. De la o distanţă 
de șapte milioane de parseci este văzută pe muche. 
Aplecată ca o pasăre ce plutește în zbor, această ga- 
laxie își întinde larg discul subţire compus, probabil, 
din ramuri răsucite în spirală; iar în centrul ei arde 
globul puternic turtit al nucleului, care pare o strălu- 
citoare masă compactă. Se vede clar cît de plane sînt 
insulele stelare: o galaxie poate fi comparată cu roata 
subțire a unui mecanism de ceasornic. Marginile aces- 
tei roți sînt difuze, părînd să se dizolve în bezna fără 
fund a spaţiului. Într-o asemenea margine a Galaxiei 
noastre se află Soarele și, ca un firicel de praf minus- 
cul, Pămîntul, care, legat prin puterea științei cu o 
mulțime de lumi locuite, întinde aripile gîndirii ome- 
nești deasupra eternității Cosmosului. 

Mwen Mas trecu pe o galaxie care-l interesa mai 
mult: NGC 4595 din constelația Fecioara. Și aceasta 
se vedea tot în plan orizontal. Această galaxie, aflată 
la o depărtare de zece milioane de parseci, aducea cu 
o lentilă incandescentă, învăluită de un strat de gaze 
luminoase. De-a lungul ecuatorului, ea era străbătută 
de o groasă bandă neagră, o îngrămădire de materie 
obscură. Galaxia părea o misterioasă lanternă, lumi- 
nînd din fundul unei genuni. 

Ce lumi se ascundeau acolo în iradierea ei, mai vie 
decît la alte galaxii și care atingea în medie clasa 
spectrală F ? Există oare acolo locuitori ai unor planete 
importante, pulsează oare și acolo ca și la noi, gîndirea 
ce triumfă asupra tainelor naturii ? 

Faptul că de pe aceste vaste insule stelare nu ve- 
nea nici un răspuns îl făcea pe Mwen Mas să-și strîngă 
pumnii de ciudă. Îşi dădea seama că distanţele sînt 
cu adevărat monstruoase : pînă la această galaxie lu- 
mina avea de parcurs o cale de treizeci și două de mi- 
lioane de ani! Pentru un schimb de mesaje era nevoie 
de șaizeci și patru de milioane de ani! 

Mwen Mas manipulă bobinele, și pe ecran apăru o 
mare pată de lumină vie, în mijlocul unor stele rare 
şi palide. O bandă neagră, neregulată tăia în două pata 
cea rotundă, accentuîndu-i .prin contrast strălucirea; 
extremităţile lăţite ale bandei eclipsau vastul cîmp de 
gaze arzătoare ce aureola pata luminoasă. Așa arăta, 
obținut prin mijloace extrem de ingenioase, clișeul cioc: 
nirii a doua galaxii din constelația Lebăda. Această co- 
liziune a unor galaxii la fel de uriașe ca a noastră sau 
Nebuloasa din Andromeda, era cunoscută de mult ca 
o sursă de 'radioactivitate, cea mai puternică, probabil, 
din partea accesibilă a Cosmosului. Țîșnitul: de gaze 
animate de o mișcare rapidă dădeau naștere unor for- 
midabile cîmpuri electromagnetice care difuzau în Uni- 
vers vestea nemaipomenitei catastrofe... Însăși mate- 
ria trimitea acest zguduitor semnal de alarmă, prin- 
tr-un emiţător de o. mie de cvintilioane de kilowați. 
Distanţa pînă la acele galaxii era însă atît de mare, 
încît imaginea proiectată pe ecran arăta situaţia cu 
milioane de ani în urmă. Cît privește aspectul actual 
al galaxiilor care s-au întrepătruns, el va deveni vizibil 
abia după un număr de ani, atît de colosal, încît nici 
nu se poate ști dacă omenirea va mai dăinui pînă 
atunci. 

Mwen Mas sări în picioare și se rezemă cu miîinile 
de_masa masivă cu o violenţă care făcu să-i trosnească 
mădularele. 

Aceste termene de milioane de ani erau inaccesibile 
pentru zeci de mii de generaţii și însemnau ucigătorul 
„niciodată“ chiar și pentru cea mai îndepărtată poste- 
ritate. Dar aceste termene puteau fi suprimate ca la 
un semn de baghetă magică. Și această baghetă ma- 

gică era descoperirea lui Ren Boz și experienţa pe care 
tocmai o făceau împreună. 

Datorită lor, cele mai îndepărtate puncte ale Uni- 
versului vor deveni apropiate, de să le atingi cu mîna! 
“Astronomii din vechime presupuneau că “galaxiile 
se împrăștie în toate părţile. Ei observau că lumina — 
care, plecînd de pe îndepărtatele insule stelare, parve- 
nea la telescoapele terestre — era modificată:  osci- 
laţiile de lumină se alungeau transformîndu-se în unde 
roșii *. La prima vedere, această „,deplasare spre 
roșu“ a luminii părea să ateste că galaxiile se îndepăr- 
tau de observator. Cei vechi erau însă obișnuiți să in- 
terpreteze fenomenele într-un mod rigid 'şi unilateral; 
de aceea au și ajuns la ipoteza unui univers care se. 
împrăștie sau explodează, fără să priceapă că din ma- 
rele proces al distrugerii și al creaţiei nu văd decît un 
singur aspect. Doar dispersarea și distrugerea — adică 
trecerea energiei la niveluri inferioare, în conformitate 
cu cea de a doua lege a termodinamicii — erau perce- 
pute de simţurile noastre și de aparatele construite pen- 
tru a le amplifica. Celălalt aspect al acumulării, al 
concentrării, al creației — le scăpa oamenilor, căci 
însăși viaţa își trăgea puterea din energia împrăștiată 
de aștri, ceea ce condiţiona și perceperea noastră a lu- 
mii înconjurătoare. Și totuși viguroasa inteligență 
umană a izbutit să pătrundă și în aceste enigmatice 
procese de formare a lumilor în Univers. În acele tim- 
puri străvechi însă se presupunea că cu cît era mai în- 
depărtată galaxia, cu atît viteza ei de îndepărtare era 
mai considerabilă. Pe măsura adiîncirii în Cosmos, unii 
au crezut că observă la galaxii viteze apropiate de aceea 


+ Deplasarea spre roșu (efectul Doppler-Belopolski), efect 
observat în fizică și apoi în astrofizică. Acest efect constă în 
următoarele : cînd o sursă de lumină, de o anumită lungime de 
undă, se îndepărtează de noi cu o anumită viteză, la analiza 
spectrală a acestei lumini înregistrăm că se petrece un fenomen 
deosebit — pe măsură ce creşte viteza sursei, se mărește și lun- 
gimea de undă a luminii. Deoarece lumina roşie este aceea care 
are lungimea de undă cea mai mare (în spectrul vizibil), efectul 
de mai sus se numește „deplasarea spre roşu“. (n.r.). 


16% 243 


a luminii, şi au existat savanţi care să declare că li- 
mita Universului vizibil era distanţa de unde galaxiile 
păreau să fi atins iuţeala luminii: într-adevăr, ne mai 
primind de la ele nici o rază, n-am mai putea să le 
vedem niciodată. Acum însă cunoaștem cauzele înro- 
şirii luminii răspîndite de galaxiile îndepărtate. Cau- 
zele fenomenului sînt multiple. De la insulele stelare 
depărtate ajunge la noi numai lumina iradiată de cen- 
trele lor strălucitoare. Aceste colosale mase de materie 
sînt înconjurate de cîmpuri electromagnetice inelare, 
care acţionează asupra razelor de lumină atît prin pu- 
terea cît și prin întinderea lor; aceste cîmpuri înceti- 
nesc oscilaţiile luminii, ale cărei unde se alungesc și 
devin roşii. Din antichitate, astronomii au știut că lu- 
“mina stelelor cu densitate foarte mare se înroșește: 
liniile spectrului se deplasează spre capătul cel roșu, 
Și steaua pare că se depărtează, așa cum se întîmplă, 
de exemplu, cu componenţa stelei duble Sirius : pitica 
albă Sirius B. Cu cît galaxia este mai departe, cu atit 
mai mult se centralizează radiația ce ajunge pînă la 
noi și cu atît mai sensibilă este deplasarea spre capă- 
tul roșu al spectrului. 

Pe de altă parte, undele luminoase care străbat ge- 
nunile siderale sînt supuse „balansării“, iar cuantele 
de lumină își pierd o parte a energiei lor de mișcare”. 
Fenomenul acesta a fost acum studiat temeinic: un- 
dele roșii pot fi și „vechi“ unde de lumină obișnuită 
(albă), dar „,obosită“.. Chiar și undele luminoase omni- 
penetrante „,îmbătrînesc“, traversînd înspăimîntătoarele 
spaţii. Cum ar mai putea spera deci omul să le în- 
frîngă, dacă n-ar ataca forța de gravitație cu ajutorul 
contrariului ei, urmînd calculele lui Ren Boz?... 

Nu, acum toată această frămîntare s-a potolit! Și 
de aceea Mwen Mas se simţea îndrituit să întreprindă 
această experienţă fără precedent. 


+ O undă luminoasă pierzînd energie se deplasează spre -re- 
giunea roșie a spectrului vizibil, deoarece undele de lumină roşie 
sînt cele mai puţin energice (n.r.). 

Ca de obicei, directorul staţiunilor exterioare ieși 
în balconul observatorului și începu să se plimbe cu 
paşi repezi dintr-un capăt într-altul. În ochii săi oste- 
niţi mai licăreau galaxiile îndepărtate ce-și trimiteau 
spre Pămînt undele roșii ca niște apeluri de ajutor 
adresat atotputernicei gîndiri umane. Deodată rise în- 
cet. Nu se îndoia că într-un viitor apropiat, undele 
roșii vor deveni supuse miîinii omului, întocmai ca ace- 
lea ce scăldaseră trupul  Ciarei Nandi la serbarea Cu.- 
pelor de foc, al Ciarei care-i apăruse în ipostaza fetei 
arămii de pe steaua epsilon-lucan, obiectul visurilor 
sale. 

Da, el va îndrepta vectorul lui Ren Boz tocmai spre 
epsilon-Tucan, nu numai spre a vedea această lume 
splendidă, ci și în cinstea fetei ce-o reprezintă pe Pă- 
mînt ! 


O ŞCOALĂ DE CICLUL III 


Școala nr. 410, de ciclul trei, se afla în sudul Ir- 
landei. Cîmpii întinse, vii și piîlcuri de stejari coborau 
de pe dealuri verzi pînă la malul mării. Veda Kong și 
Evda Nal sosiseră la o oră de curs. Înaintau încet pe 
culoarul circular care înconjura clasele așezate pe pe: 
rimetrul clădirii rotunde. Era o zi înnorată, cu ploaie 
cernută, și lecţiile se ţineau înăuntru, nu ca de obicei 
afară sub copaci, în poiene. 

Veda: Kong se simțea ca o şcolăriță : se furișa de 
la o clasă la alta şi asculta pe la intrările care, ca la 
majoritatea școlilor, erau amenajate ca niște culise. 
Amîndouă strecurau cîte o privire prudentă în clase, 
căutînd s-o găsească pe fata Evdei şi să rămînă totuși 
neobservate. | 

În prima încăpere, pe un întreg perete, văzură un 
vector desenat cu cretă albastră și înfășurat de o spi- 
rală. Două sectoare ale spiralei erau înconjurate de 
elipse transversale, în care era înscris un sistem de 
coordonate dreptunghiulare. 

— Matematică bipolară!? spuse cu spaimă glu- 
meață Veda. 

— Ba cred că-i ceva mai mult, făcu Evda. Să aş- 
teptăm o clipă! 

— Acum, că am făcut cunoştinţă cu funcțiunile de 
umbră ale mişcării cohleare, adică ale mişcării ascen- 
dente spirale, care se nasc pe direcția unui vector, 
spuse bătrînul profesor cu ochi arzători, înfundaţi în 

orbite, ne apropiem de noţiunea de „calcul repagular“. 
Această denumire provine de la vechiul cuvînt latinesc 
„repagulum“ care înseamnă „barieră, obstacol“, mai 
exact, trecerea de la o calitate la alta, privită sub as- 
pectul ei bilateral. Profesorul arătă o elipsă largă, de-a 
curmezișul spiralei, și urmă: Cu alte cuvinte, studiul 
matematic al fenomenelor de trecere dintr-o stare în- 
tr-alta... 

Veda Kong se ascunse după o ieșitură a zidului, 
trăgînd pe prietena ei de mînecă: 

— Este ceva cu totul nou! Face parte din dome- 
niul de care ne-a vorbit Ren Boz al dumitale atunci, pe 
malul mării. | 

— Şcoala prezintă întotdeauna elevilor tot ce este 
mai nou şi înlătură necontenit ce s-a învechit. Cum 
am putea de altfel să asigurăm un progres rapid, dacă 
tînăra generaţie ar repeta idei perimate ? Chiar și așa, 
pentru a le transmite copiilor cunoștințele se pierde 
destul timp. Zeci de ani trec pînă ce copilul ajunge să 
fie destul de instruit ca să înfăptuiască opere grandi- 
oase. Această pulsaţie a generaţiilor — faci un pas 
înainte pentru a da imediat înapoi cu nouă zecimi, 
pînă ce ţi-a crescut schimbul — reprezintă cea mai pe- 
nibilă dintre toate legile biologice — legea morţii şi a 
renaşterii. Multe dintre cele învăţate de noi în dome- 
niul matematicii, al fizicii şi al biologiei s-au și înve- 
chit. Cu istoria dumitale se petrece altfel, îmbătrinește 
mai încet, fiind în sine foarte bătrînă. 

Se uitară într-o altă clasă. Profesoara, întoarsă cu 
spatele la ele, și elevii absorbiți de cele auzite nu ob.- 
servară nimic. Vedeau aici fete și băieți înalți, de 17 
ani. Aveau obrajii îmbujoraţi, semn că lecţia îi pasiona. 

— Omenirea a trecut prin cele mai aspre încercări, 
spuse profesoara, și glasul ei trăda emoția. Tocmai de 
aceea, pînă în zilele noastre, principalul în istoria pe 
care o facem la școală a rămas studierea marilor erori 
umane și a consecinţelor lor. Am trecut printr-o exce- 
sivă complicare a vieţii și a obiectelor de uz curent, ca 
să ajungem la simplificarea lor maximă. Complicarea 

traiului ducea uneori la o sărăcire a culturii spirituale. 
Nu-i nevoie ca omul să se împiedice în lucruri inutile, 
căci şi sentimentele şi percepțiile lui sînt cu mult mai 
subtile și mai complexe în condiţiile unei vieţi simple. 
Acum, cele mai luminate minţi studiază tot ce este cît 
de cît legat de satisfacerea trebuinţelor zilnice, în ace- 
eași măsură ca și problemele științifice capitale. Au 
urmat calea de evoluţie generală a lumii animale, care 
tinde să elibereze atenţia, automatizînd mișcările, dez: 
voltînd reflexele în activitatea sistemului nervos. Au- 
tomatizarea forţelor de producţie ale societăţii a creat 
un sistem de conducere reflector analogic în economie, 
şi a dat la nenumărate persoane posibilitatea să se con- 
sacre sarcinii fundamentale a omului : cercetărilor ști- 
ințifice. Natura ne-a înzestrat cu un mare creier inves- 
tigator, ale cărui funcțiuni se limitau odinioară la cău« 
tarea hranei. şi la cercetarea comestibilităţii ei... 

— Frumos! spuse în șoaptă Evda Nal și în ace- 
eași clipă își zări fiica. 

__Fără a bănui prezența mamei, aceasta privea gîn- 
ditoare suprafaţa ondulată a geamului, care ascundea 
priveliștea de afară. 

Veda Kong o cercetă, comparînd-o cu mama ei. Ace- 
lași păr negru și lung, legat cu o panglică albastră și 
strîns în două mari cozi. Același oval al feţei care se 
îngustează în partea de jos, aceeași frunte lată și po- 
meţi mari, care-i dădeau o expresie copilăroasă. O bluză 
scurtă, strălucitor de albă, din lînă artificială, subli- 
nia paloarea tenului ei oacheș și negrul intens al ochi- 
lor, al genelor și sprîncenelor. Singura ei podoabă era 
un colier din mărgean roșu, care sublinia fizicul origi- 
nal al fetei. | 

Ca toţi ceilalți elevi, fiica Evdei purta un şorţ larg 
cu franjuri roșii la cusături. 

__— E un ornament indian — spuse în șoaptă Evda 
Nal, răspunzînd zîmbetului interogativ al prietenei 
sale. d | 

Se retraseră repede 'pe sală: profesoara părăsea 
clasa. În urma ei veneau cîţiva elevi, printre care și 

fiica Evdei. Diînd cu; ochii de maică-sa, de care era 
nespus de mîndră și pe care se străduia mereu s-o 
imite, fata încremeni.' Evda nici nu ştia că avea la 
şcoală un cerc de admiratori, care  hotăriîseră să-și 
aleagă în viaţă aceeași cale ca și celebra Evda Nal. 

— Mamă! rosti în șoaptă fata și, aruncînd o pri- 
vire sfioasă tinerei femei ce-i însoțea mama, se lipi de 
Evda. 

* Profesoara se opri și se apropie de ele. 

— Trebuie să înștiinţez consiliul școlar, spuse ea 
fără a lua seama la gestul de protest al Evdei. Vom 
trage oarecare foloase din vizita dumitale. 

— Mai bine profitaţi de venirea prietenei mele, și 
Evda o prezentă pe Veda Kong. 

Profesoara de istorie se roși toată, arătînd acum 
foarte tînără. 

— Foarte bine, făcu ea, căutînd să-și păstreze to- 
nul grav, ne pregătim tocmai de o nouă promoţie din 
grupele mari. Pentru tinerii noștri elevi va fi o mare 
fericire să primească sfaturile Evdei Nal și în același 
timp, să treacă în revistă, împreună cu Veda Kong 
vechile culturi şi rase. Nu-i așa, Rhea? 

Fata Evdei bătu din palme, iar profesoara porni 
cu pas ușor de gimnastă spre încăperile de serviciu 
aflate într-o anexă lungă și dreaptă. 

— Rhea, vrei să lipsești de la o oră de muncă și să 
te plimbi cu noi în grădină? îi propuse Evda. N-o să 
mai am timp să vin la tine pînă la alegerea probelor 
pe care trebuie să le dai. Rîndul trecut n-am hotărît 
nimic definitiv... 

Fără să răspundă, Rhea o luă de braţ pe mama ei. 
În programul oricărui ciclu studiile teoretice alternau 
cu lucrările practice. În momentul acela, se ţinea tocmai 
una dintre lecţiile preferate ale Rheei — șlefuirea len- 
tilelor optice. Dar ce putea fi mai interesant și mai im- 
portant decît vizita mamei? 

Ca să le lase singure, Veda se îndreptă spre un 
mic observator astronomic care se zărea în depărtare. 

| Agăţată ca un copil de brațul puternic al mamei, 
Rhea mergea dusă pe gînduri. 

— Unde este micul, tău Kay? se interesă Evda. 
Fetiţa se întristă. Kay era elevul ei: cei mari vizitau 
școlile de ciclul 1 şi II din apropiere, pentru a se ocupa 
de „prichindeii“ pe care și-i aleseseră. Acest ajutor dat 
profesorilor era necesitat de grija pusă în educarea 
copiilor. 

— Kay a trecut în ciclul II și a plecat departe. 
Îmi pare nespus de rău... De ce oare ne-or fi mutînd 
din patru în patru ani, de la un ciclu la altul? 

— Știi doar și tu că psihicul se obosește și devine 
mai puţin receptiv cînd impresiile sînt prea monotone. 

— Nu înţeleg totuși un lucru: de ce primul dintre 
cele patru cicluri de patru ani se numește „ciclul 0“? 
Doar și-n răstimpul său are loc un important proces de 
instruire și educare a copiilor, de la unu la patru ani? 

— Este o denumire veche și improprie. Dar în afara 
cazurilor absolut necesare, ne străduim să păstrăm ter- 
minologia încetăţenită. Altminteri s-ar produce o irosire 
de energie umană. Și cu toţii fără excepţie, avem datoria 
să scutim omenirea de asemenea risipe. 

— Dar împărțirea pe cicluri, care sînt net separate 
și periodicele deplasări de la un ciclu la altul nu sînt 
și ele irosiri de forţe, ba chiar destul de mari? 

— O asemenea cheltuire de energie este pe deplin 
compensată prin ascuţirea percepţiei, prin randamentul 
sporit în învăţătură, care altminteri ar scădea cu fiecare 
an. Voi, oamenii cei mici, pe măsură: ce creşteţi, sînteți 
educați, deveniți fiinţe cu calităţi diferite. Viaţa în 
comun a copiilor de virste diferite stinjenește educaţia 
și enervează chiar pe elevi. Noi am redus aceste dife 
renţe la minimum, repartizînd copiii în patru cicluri, 
după etate ; totuși nici această împărţire nu este per- 
fectă... Dar să vedem care ţi-s proiectele și preocupările ! 
Vă voi ţine o conferință și poate că astfel voi răspunde 
şi problemelor tale. 

Rhea își deschise sufletul cu încrederea spontană 
a copiilor din Era Marelui Cerc, care p-au cunoscut nici 

ironia jignitoare, nici neînţelegerea. Era o întruchipare 
a tinereţei care nu cunoaşte încă viaţa, dar este plină 
de visuri şi aşteptare. Împlinind 17 ani fata urma să 
absolve şcoala şi să treacă la îndeplinirea Isprăvilor 
lui Hercule, care durau trei ani şi se desfășurau în 
mijlocul adulţilor. În cursul acestor probe se precizau 
definitiv înclinațiile și capacităţile ei. Urmau apoi doi 
ani de studii superioare, după terminarea cărora căpăta 
dreptul de a lucra de sine stătător, în specialitatea 
aleasă. În răstimpul lungii sale vieţi, omul reuşea să 
dobîndească o asemenea calificare în cîte cinci sau șase 
specialităţi, schimbîndu-şi din cînd în cînd munca ; to- 
tuși alegerea primei și a celei mai dificile activităţi — 
a Isprăvilor lui Hercule — era cît se poate de impor: 
tantă.. Tocmai de aceea, această alegere cerea o medi- 
taţie prealabilă aprofundată, sub îndrumarea obligatorie 
a unui sfătuitor mai în vîrstă. 

— Aţi trecut probele psihologice de absolvenţă ? 
întrebă Evda încruntîndu-și sprîncenele. 

— Le-am trecut. Eu am 20—24 la primele opt grupe, 
18 și 19 la grupa a zecea și a treisprezecea şi 17 la grupa 

a șaptesprezecea ! se lăudă Rhea. 

— Minunat! se bucură Evda. Ai toate căile des- 
chise. Nu ţi-ai schimbat alegerea celei dintîi isprăvi? 

— Nu! Voi fi infirmieră pe Insula Uitării, iar pe 
urmă tot cercul nostru — al discipolilor tăi — va lucra 
la Spitalul de psihologie din Iutlanda. 

Evda glumi fără răutate pe seama acestor tineri şi 
zeloși psihologi, dar Rhea o rugă să devină mentor al 
membrilor cercului, care trebuiau și ei să-și aleagă, 
probele. 

— Voi fi nevoită să rămîn aici pînă la sfîrșitul con- 
cediului meu, rîse Evda. Și ce va face în acest timp 
Veda Kong? 

Fetiţa își aduse aminte de însoţitoarea mamei. 

— Este foarte bună, spuse ea grav, și aproape tot 
atît de frumoasă ca şi tine! 

— Cu mult mai frumoasă! 


251 


— Nu, nu... și nicidecum pentru că ești mama mea, 
stărui fata. Poate că, la prima vedere, ea să pară mai 
frumoasă, dar tu porți în tine forțe lăuntrice pe care 
Veda Kong nu le are. Nu vreau să spun că nu le va 
avea cîndva. Cînd o să le aibă atunci... 

— O va eclipsa pe maică-ta, „aşa cum luna eclip- 
sează o stea!?... 

„ Rhea clătină energic din cap: 

— Dar parcă tu ai să rămii pe.loc? Vei ajunge și 
mai departe ca ea! 

Evda îi mîngiie părul neted, privindu-i chipul ri- 
dicat spre diînsa: 

— Ajunge cu atitea laude, fetița mea! Trebuie să 
ne grăbim! - 

Veda Kong umbla încet pe alee, afundîndu-se tot 
mai mult în păduricea de arțari cu frunza lată, care 
cu un foșnet dulce, își mișcau frunzișul greu și umed. 
Primele năluci ale negurii de seară dădeau să se ridice 
din lunca din apropiere, dar vintul le alunga îndată. 
Veda Kong se gîndea la repausul mobil al naturii și la 
faptul că amplasamentul școlilor se alege de obicei cît 
se poate de potrivit. Esenţialul în educaţie îl constituie 
dezvoltarea gustului de natură, a capacităţii de a per- 
cepe cu acuitate: contactul intim cu ea. Omul care se 
dezinteresează de natură, nu poate evolua, căci dez- 
obișnuindu-se a observa, pierde facultatea generalizării. 
Veda se gîndea la arta pedagogică — atît de prețioasă 
într-o epocă în care oamenii pricepuseră în sfîrșit că 
învățămîntul constă de fapt în educaţie, și că doar ea 
îl putea pregăti pe copil pentru anevoioasa cale a unui 
om adevărat. Fireşte, baza caracterului o formau însu- 
șirile înnăscute, dar acestea n-aveau nici o valoare fără 
iscusita modelare a sufletului omenesc, săvîrșită de 
profesor. | 

Eminenta istoriciană se întoarse cu gîndul spre în- 
depărtatele zile cînd și ea îusese o tînără fiinţă din 
ciclul: III, toată numai contradicții: plină de dorinţa 
arzătoare de a se jertfi, dar și judecînd lumea numai 
din punctul ei de vedere, cu egocentrismul unei tinereţi 

sănătoase. „Cît de mult au făcut atunci pentru mine 
profesorii ! Într-adevăr, în lumea noastră nu exista în- 
deletnicire mai nobilă !“* 

În mîinile învățătorului se află “viitorul omenirii. 
Căci numai prin siorțările lui omul se ridică tot mai 
sus și devine tot mai puternic, îndeplinind sarcina cea 
mai grea: aceea de a se învinge pe sine însuşi, de a 
înfrînge pornirile de aviditate egoistă și nestăpinitele 
pofte ale firii. 

Veda Kong o.luă spre un golf mic, înconjurat de 
pini, din direcţia căruia venea zvonul unor glasuri de 
copii. Curînd dădu peste un grup de zece băiețandri 
cu șorţuri din masă plastică. Ei meştereau de zor la 
o bimnă lungă de stejar, cu niște topoare, aceste unelte 
inventate încă în peșterile epocii de piatră. Tinerii 
constructori o salutară politicos și îi explicară că, luînd 
exemplul de la eroii din trecut, vor să construiască un 
vas fără ajutorul ferăstraielor automate și al mașinilor 
de asamblare. Pe această corabie aveau să călătorească 
spre ruinele Cartaginei, în timpul vacanţelor, împreună 
cu profesorii lor de istorie, gevgrafie şi lucru manual. 

Veda le ură spor la muncă şi voi să-și continue 
plimbarea. Din grupul copiilor înaintă un băiat înalt 
și subţire, cu părul galben. 

— Aţi venit cu Evda Nal? Aș putea să vă pun 


cîteva întrebări ? 

Veda consimţi. 

__— Evda Nal lucrează la Academia de Bucurii şi 
Necazuri. Noi am studiat orînduirea socială a planetei 
noastre și a altor cîteva lumi; nu ni s-a vorbit însă 
de însemnătatea acestei Academii... 

Și Veda le vorbi despre vastele studii întocmite de 
Academie în domeniul existenței sociale, despre .statis- 
tica suferințelor și a fericirii din viaţa fiecărui om în 
parte și despre clasificarea necazurilor în conformitate 
cu diferitele virste. Etapa următoare o constituia sta- 
bilirea modificărilor ce se produc în domeniul bucuriilor 
și al necazurilor în raport cu evoluţia istorică a uma- 
nităţii. Oricît de mare ar fi varietatea în ceea ce pri- 

veşte calitatea acestor stări sufletești — rezultatele unui 
bilanţ : general, prelucrate cu ajutorul metodelor stohas- 
ticei, adică ale cifrelor mari, permit să se descopere 
anumite legi importante. Consilii cu sarcina de a con- 
duce dezvoltarea societăţii se străduiau din răsputeri 
să obţină indici cît mai buni. Și doar creșterea volu- 
mului de bucurii sau echilibrul dintre acestea și necazuri 
puteau asigura progresul social. 

— Cu alte cuvinte, Academia de Bucurii și Neca- 
zuri este cea mai importantă dintre toate, spuse un alt 
băieţaș cu priviri îndrăzneţe şi pline de isteţime. 

Ceilalţi rîseră și primul interlocutor al Vedei Kong 
lămuri : 

— Ol caută în toate întîietatea. Nu visează decît la 
conducătorii de odinioară. 

— Este o cale primejdioasă, zîmbi Veda. În cali- 
tatea mea de istoric, pot să vă spun că acești mari con- 
ducători au fost în realitate oamenii cei mai dependenţi 
ȘI cei mai încătușaţi. 

—  Îmcătușaţi prin condiţionarea acţiunilor lor? în- 
trebă băiatul cu părul ca paiul. 

— Chiar așa. Dar aceasta se întîmpla într-o socie- 
tate care se dezvolta inegal și spontan — cum era de 
pildă — vechea societate din E.L.D. și încă mai înainte. 
Acum, nu mai există întîietate: nici un consiliu nu 
poate să acţioneze fără consensul tuturor celorlate. 

— Dar Consiliul Economic? Fără el nimeni nu poate 
să întreprindă nimic important, obiectă cu prudenţă 
Ol, puţintel rușinat, totuși fără să-și piardă cumpătul. 

— Din cauză că economia formează singura bază 
reală a existenței noastre. Dar am impresia că ai "0 
concepție oarecum greșită despre întîietate... Aţi stu- 
diat citoarhitectonica * creierului uman ? 

Băieţii răspunseră afirmativ. 

Veda le ceru un băț și le desenă pe nisip cercurile 
care reprezentau cele mai importante instituţii mondiale. 


* Citoarhitectonica — studiul detailat al structurii creierului 
după distribuirea şi specializarea celulelor nervoase (n.a.). 

— Uite, în centru este Consiliul Economic. Să du- 
cem de la el legături directe înspre organele lui consul- 
tative ; A.B.N. (Academia de Bucurii şi Necazuri), 
A.F.P. (Academia Forţelor de Producţie), A.S.P. 
(Academia de Stohastică și de Previziune), A.P.M. (Aca- 
demia de Psihofiziologie a Muncii). Legătura aceasta 
laterală duce spre un organ cu activitate de sine stătă- 
toare : Consiliul Astronautic, legat nemijlocit de Aca- 
demia Radiaţiilor Dirijate și de Staţiunile Exterioare 
ale Marelui Cerc. Mai departe... 

După ce desenă pe nisip o schemă complicată, le 
spuse : 

— Toate acestea nu vă amintesc oare creierul ome- 
nesc ? Centrele de cercetări şi statistică reprezintă cen- 
trele senzoriale. Consiliile sînt centre asociative. Știţi 
și voi că întreaga viață este compusă din atracţie şi 
reacţie, din ritmul de explozii și de acumulări, din exci- 
tare și frînare. Centrul principal de frînare îl formează 
Consiliul Economic, care transpune orice pe tărîmul po- 
sibilităților reale ale organismului social și al legilor 
lui obiective. Această interacţiune a forţelor contrarii, 
transformată într-o activitate armonioasă, se manifestă 
atît în funcțiunea creierului nostru, cît și în aceea a 
societăţii noastre : şi una și cealaltă își continuă necon- 
tenit progresul. Odinioară cibernetica sau știința de a 
dirija a reușit să reducă cele mai complexe interacțiuni 
și transformări la operaţii relativ simple efectuate de 
mașini. Pe măsură însă ce cunoașterea se dezvolta, feno- 
menele și legile termodinamicii, ale biologiei, ale econo- 
miei apăreau tot mai complicate, făcînd să dispară o 
dată pentru totdeauna concepţiile simpliste despre na- 
tură sau despre procesele dezvoltării sociale. 

Băieţii o ascultau pe Veda cu cea mai desăvirșită 
atenţie. 

— Şi ce anume este mai important într-o asemenea 
orînduire a societăţii ? se adresă dînsa amatorului de 
conducători. Acesta tăcu încurcat. Primul băiat îi veni 
însă în ajutor. 

— Progresul! declară el cu îndrăzneală, stirnind , 
admiraţia Vedei. | 

— Pentru acest răspuns meriţi un premiu! exclamă 
ea și, cercetîndu-și îmbrăcămintea, scoase de pe umărul 
stîng o broșă emailată, ce reprezenta un albatros zburînd 
deasupra mării albastre. O întinse pe palma deschisă 
băiatului. Acesta nu se putea hotărî s-o ia. 

— Ja-o ca amintire a convorbirii noastre de azi şi a 
progresului ! stărui Veda, și băiatul luă agrafa. 

Ţinîndu-și cu mîna umărul bluzei ce cădea, Veda 
porni îndărăt spre parc. Broșa era un dar al lui Erg 
Noor și faptul că o dăruise la rîndu-i însemna foarte 
mult — între altele şi dorinţa ciudată de a se lepăda 
cît mai repede de trecut, de ceea ce a fost și nu 
mai este... | 

În rotonda din mijlocul edificiului se adunase toată 
populaţia acelei cetăţi școlare. Evda Nal, îmbrăcată 
într-o rochie neagră, se urcă pe estrada aflată în centru 
și luminată. de .sus, și-și plimbă calm privirile peste 
rîndurile de bănci în amfiteatru. Toţi ascultau în tăcere 
glasul limpede și domol. Amplificatoarele zgomotoase 
nu mai erau folosite decît în tehnica securităţii, iar 
marile săli publice deveniseră inutile datorită dezvol: 
tării stereofoanelor-televizoare T.V.F. 

— 17 ani reprezintă o cotitură în viaţă. În curînd 
veţi rosti în adunarea circumscripţiei irlandeze cuvin- 
tele tradiționale : „,Voi cei mari, care m-aţi chemat pe 
calea muncii, primiţi dorința și priceperea mea, primi- 
ți-mi strădania și învăţaţi-mă zi și noapte. Daţi-mi o 
mînă de ajutor, căci calea este anevoioasă şi vă voi 
urma“. În această formulă străveche, printre rîndurile 
ei, sînt cuprinse foarte multe lucruri, iar azi vă voi 
vorbi despre dle. 

Din fragedă copilărie vi se predă filozofia dialec- 
tică, denumită pe vremuri, în cărţile secrete ale anti- 
chității : „Taina dublului“. Pe atunci se credea că n-o 
pot stăpîni decît cei „iniţiaţi“ , oameni dotați cu o mare 
forță intelectuală şi morală. Astăzi puteţi pricepe lu- 
mea din cea mai fragedă tinereţe cu ajutorul legilor 

dialecticii, și marea ei putere este la îndemîna oricui. 
Aţi venit pe lume într-o societate bine orînduită, creată 
de generaţii de miliarde de muncitori anonimi care au 
luptat pentru o viaţă mai bună. De la înfiriparea celor 
dintii societăţi bazate pe diviziunea muncii s-au perin- 
dat pe Pămînt cinci sute de generaţii. În acest răstimp, 
rasele și popoarele s-au amestecat. Oricare dintre voi 
poartă în sine picături de sînge, cum se spunea pe vre- 
muri, sau mecanisme ereditare, cum zicem noi acum, 
moştenite de la cîte un alt popor. S-a depus o muncă 
uriașă pentru a epura ereditarea de urmările folosirii 
imprudente a radiaţiilor și de bolile răspîndite mai îna- 
inte, care au pătruns în aceste mecanisme. 

Educarea omului nou reprezintă o îndeletnicire . de 
mare fineţe, implicînd analiza individuală și o excesivă 
prudență. A trecut demult timpul cînd societatea se 
mulțumea cu inși crescuţi la întîmplare, scuzîndu-le 
defectele prin natura înăscută a omului. Acum orice om 
“rău-crescut reprezintă o dojană vie adusă întregii so- 
cietăți, o tristă eroare de care răspunde un întreg 
colectiv. 

Voi, care n-aţi scăpat încă de egocentrismul propriu 
tinereţii și de o supraapreciere a „Eului“, trebuie să 
vă daţi cît mai limpede seama ce mult depinde de voi, 
în ce măsură vă puteţi înșivă crea libertatea și rostul 
vieţii voastre. Vaste posibilităţi de a vă alege calea vă 
stau înainte, dar aceasta implică totodată și o deplină 
răspundere a alegerii. Visurile omului necivilizat doritor 
să se întoarcă în sînul sălbaticei naturi și la libertatea 
comunităților şi a relaţiilor primitive au dispărut de 
mult. Umanitatea care a știut să unească mase colosale 
de indivizi s-a găsit în faţa alternativei să piară sau 
să accepte disciplina socială și să se supună unui în- 
delungat proces de educaţie și instruire ; căci nu există 
alt mijloc de a trăi pe planeta noastră, oricît de gene- 
roasă ar fi ea. Acei filozofi absurzi care visau o întoar- 
cere la natură n-o înțelegeau și nici n-o iubeau cu ade- 
vărat ; alfminteri ar fi cunoscut marea-i cruzime și 
inevitabila distrugere a tot că nu se supune legilor ei. 

Omul noii societăţi se găsește în faţa necesităţii 
imperioase de a se supune unei disciplinări a dorințelor, 
a voinței și a gîndirii. Această educare a minţii și a 
voinţei este acum tot atît de obligatorie pentru oricare 
dintre noi, ca și educarea trupului. Studierea legilor 
naturii, ale societăţii și ale economiei au transformat 
dorinţa individuală în știință raţională. Cînd spunem 
„vreau“ subînţelegem : „știu că este posibil“. 

Cu mii de ani în urmă, vechii greci spuneau: „,me- 
tronariston“ adică : ,,măsura este mai presus de toate“; 
iar noi afirmăm și astăzi că la temelia civilizaţiei se 
află înțelegerea măsurii în toate. 

Paralel cu ridicarea nivelului cultural, a scăzut sa- 
tisfacţia brutală a proprietăţii, care tindea să-și spo- 
rească mereu avuţia, dar care se topea ușor, lăsînd în 
urmă-i doar o surdă nemulțumire. 

Noi ne-am străduit să vă deprindem a căuta o feri- 
cire cu mult mai mare: fericirea abnegaţiei pe care ţi-o 
procură ajutorul dat celorlalți, bucuria cea adevărată 
a muncii care încălzește sufletul. V-am ajutat să vă 
dezbărați de tirania măruntelor dorințe și preocupări, 
străriutîndu-vă năzuinţele într-o regiune mai înaltă, în 
domeniul creaţiei. 

O educaţie fizică îngrijită, o viață curată și fru- 
moasă dusă de zeci de generaţii v-au scăpat de cel de-al 
treilea dușman înspăimîntător al psihicului omenesc: 
indiferența, nepăsarea unui suflet pustiu și leneș. Por- 
niţi în lume, la muncă, plini de energie, cu un psihic 
echilibrat, sănătos, purtînd în sufletul vostru — da- 
torită unei corelaţii firești între emoţii — mai multă 
bunătate decît răutate. Cu cît veţi fi mai buni, cu atît 
mai bună va fi întreaga omenire, deoarece între ea şi 
fiecare dintre noi există o deplină interdependenţă. 
Creînd în preajma noastră un mediu spiritual înalt, so- 
cietatea vă va ridica la rîndul ei pe o treaptă superioară. 
În zilele noastre; omul este educat și instruit întreaga:i 
viață, iar societatea progresează rapid. 

Evda Nal se opri și-și netezi părul cum și-l netezea 
și Rhea, care o urmărea atentă din bancă. 

— A fost un timp, urmă ea, cînd oamenii numeau 
visuri năzuinţa de a cunoaște realitatea. Voi veţi visa 
astfel o viaţă întreagă și veţi fi fericiţi, căci fericirea 
o dă cunoașterea — mișcarea, lupta şi munca. Să nu 
luaţi în seamă prăbușirile care urmează momentele de 
înălţare sufletească : sînt întorsăturile firești, legice în 
spirala mișcării, comună întregii materii. Realitatea li- 
bertăţii este aspră, dar aţi fost pregătiţi pentru ea prin 
disciplina educaţiei și prin studiile voastre : tocmai de 
aceea, vouă, celor care vă cunoașteţi răspunderea, vă 
este permis să vă schimbaţi după dorinţă felul activi- 
tăţii, ceea ce constituie fericirea personală. Visurile des- 
pre o dulce inactivitate paradisiacă au fost dezminţite 
de istorie, căci sînt în contradicţie cu însăși natura 
omului luptător. Orice epocă a avut și mai are încă di- 
ficultăţile ei; dar pentru întreaga oinenire idealul îl 
constituie continua și rapida ascensiune spre culmi tot 
mai înalte ale cunoașterii și ale sentimentelor, ale știin- 
ţei și ale artei. 

_ Terminîndu-și conferinţa, Evda Nal veni în rîndurile 
din faţă, unde Veda Kong o salută cu același gest cu 
care o întîmpinase pe Ciara Nandi la serbarea Cupelor 
de foc. lar ceilalți se ridicară la rîndul lor în picioare, 
manifestîndu-și în același fel entuziasmul. 

EXPERIENȚA DIN TIBET 


Instalaţiile lui Kor Yull se aflau pe culmea unui 
munte turtit, la un kilometru depărtare de Observatorul 
din Tibet al Consiliului Astronautic. Acolo, la altitudi- 
nea de 4.000 m., nu mai creșteau alți copaci în afara 
celor aduși din Marte, negri-verzui, fără frunze, cu cren- 
gile îndoite înăuntru, spre virf. În vale, iarba, scurtă 
și gălbuie unduia în bătaia vîntului, în timp ce acești 
reprezentanţi robuști ai unei lumi străine păstrau o imo- 
bilitate desăvîrşită. Pe povîrnișurile munților se revărsau 
grohotișuri, aidoma unor fluvii de piatră. lIci colo, ve- 
deai sticlind imaculate straturi de zăpadă. 

În spatele unor ziduri din diorit crăpat* — vestigii 
ale unei mănăstiri, clădită cu o uimitoare îndrăzneală 
la această înălțime — se vedea un turn de oţel tubular, 
care susținea două arcuri ajurate. Deasupra acestora, 
înclinată în unghi şi deschizîndu-se în parabolă spre 
cer, scînteia o uriașă spirală din bronz berilic, presă- 
rată cu strălucitoarele puncte albe ale contactelor de 
reniu **. O altă spirală, cu deschiderea către sol, era 
aproape lipită de cea dintîi. Sub ea se aflau opt conuri 
mari dintr-un aliaj verzui de borazon, cu ramificaţiile 
unor tuburi de şase metri în diametru, care transportau 
energia. De-a lungul văii se înșiruiau stilpi cu inele de 
ghidaj, formînd un branşament provizoriu pe artera 


* Diorit — rocă eruptivă folosită ca piatră de construcţie 
(n.r.). 
wi Beriliu și reniu — metale rare (n.a.). 

principală a observatorului care primea în timpul func: 
ționării lui energia tuturor staţiunilor de pe planetă. 
Trecîndu-și mîna prin păru-i răvășit, Ren Boz examina 
satisfăcut completările aduse vechilor instalaţii, pe care 
voluntarii le montaseră într-un termen nemaipomenit. de 
scurt. Cel mai greu le-a fost să sape în stîncă tranșee 
deschise și foarte adînci fără ajutorul marilor perfora- 
toare ; dar și această dificultate a fost învinsă. Volun- 
tarii, care drept recompensă pentru eforturile lor voiau, 
fireşte, să asiste la desfășurarea grandioasei experienţe, 
fuseseră trimiși ceva mai departe de instalaţii şi își 
aleseseră pentru corturi povîrnișul lin de la nordul ob- 
servatorului. 

Mwen Mas, care ţinea în mîinile lui toate legăturile 
cu Cosmosul, stătea zgribulit pe o piatră rece în faţa 
fizicianului și îi povestea ultimele noutăţi transmise 
prin Cerc. În timpul din urmă, satelitul 57 fusese fo- 
losit exclusiv pentru menţinerea legăturii cu navele 
astrale și planetare și nu mai lucra pentru Cerc. Mwen 
Mas îi comunică lui Ren Boz că Vlihh Oz Ddiz pierise 
lingă steaua E. Deși obosit, fizicianul se însufleți: 

— Crescîndu-i la maximum gravitația, steaua E 
ajunge la o nouă și uriașă încălzire. Se formează astfel 
o supergigantă violetă, în care colosala forță de gra- 
vitaţie de dinainte se atenuează treptat. Această super. 
gigantă nu mai emite radiaţii roșii: în pofida puterii 
cîmpului gravitațional, undele razelor luminoase nu se 
mai alungesc, ci se scurtează. 

— Undele luminoase devin violete extreme și ultra- 
violete, întări Mwen Mas. 

— Nu numai asta. Procesul se dezvoltă mai departe. 
Cuantele devin tot mai energice, este înfrîntă tranziția 
cîmpului zero și apare o zonă de anti-spaţiu — un al 
doilea aspect al mișcării materiei, necunoscut la noi pe 
Pămînt din cauza scalei de lucru extrem de reduse de 
care dispunem. Aici n-am putea să realizăm nimic ase- 
mănător, chiar dacă am arde tot hidrogenul oceanelor 
noastre. 

„Mwen Mas făcu în minte un calcul vertiginos. 

— Cincisprezece mii de trilioane de tone de apă, 
transformate în energia ciclului de hidrogen conform 
principiului relativităţii masă-energie, reprezintă grosso- 
modo un trilion de tone de energie. Soarele generează 
pe minut două sute patruzeci de milioane de tone; 
avem deci radiaţia soarelui abia pe zece ani. 

Ren Boz zîmbi satisfăcut. 

— Dar cît ar putea da o supergigantă albastră ? 

— Cam greu de calculat. Judecă însă și dumneata. 
În Marele Nor al lui Magellan există îngrămădirea 
NGC 1910, în preajma Nebuloasei din Tarantula... Scu- 
ză-mă, dar m-am deprins să mă folosesc de vechile de- 
numiri şi indici ai stelelor! 

— N-are nici o importanţă. Nebuloasa din Tarantula 
este atit de strălucitoare, încît, dacă s-ar apropia de 
noi, să spunem la distanţa la care se găsește Nebuloasa 
bine cunoscută din Orion lumina ei ar fi egală cu aceea 
a Lunei pline. În îngrămădirea stelară 1910, cu un dia- 
metru doar de 70 de parseci, se numără pe puţin o sută 
de stele supergigante. Acolo se află supergiganta al: 
bastră dublă ES din Dorado, care are în spectru dungi 
luminoase de hidrogen și dungi întunecate, lingă margi- 
nea violetă. Steaua aceasta este mai mare decit orbita 
Pămîntului, şi are o luminozitate de o jumătate de mi- 
lion de sori de-ai noştri! La o asemenea stea anume 
te-ai gîndit ? În aceeași îngrămădire există și stele mai 
mari, cu un diametru cît orbita lui Jupiter, dar ele nu-s 
decît pe cale de încălzire după starea E. 

"— Să lăsăm geoparte supergigantele. Timp de mi- 
lenii, oamenii au privit nebuloasele inelare din Vărsă- 
torul, din Ursa Mare și Lira, fără să știe că au de-a 
face cu cîmpuri neutre de gravitaţie-zero, care, conform 
legii repagulumului *, reprezintă tranziţia dintre gravi- 
tație şi antigravitaţie. Tocmai acolo se și află enigma 
spaţiului zero. 


+ Vezi nota din capitolul „Calul de pe fundul mării“ (n.r.). 

Ren Boz sări în picioare de pe pragul blindajului 
de comandă durat din mari blocuri de piatră, acope- 
rite cu silicat. 

— M-am odihnit. Putem începe! 

Lui Mwen Mas inima îi bătea să-i spargă pieptul, 
de emoție i se pusese un nod în gît. Oftă din fundul 
rărunchilor. Ren Boz era în aparență calm; doar stră- 
lucirea febrilă a ochilor lui trăda concentrarea de gîn- 
dire și voinţă a unui om care avea să întreprindă o 
experiență primejdioasă. | 

Mwen Mas întinse mîna-i mare și strînse mîna mică, 
dar fermă, a fizicianului. O înclinare a capului, și si- 
lueta africanului se și arătă pe drumul ce cobora spre 
observator. Vîntul rece urla lugubru, rostogolindu-se de 
pe uriașii munţi îngheţaţi ce se înălțau de o parte și de 
alta a văii. Mwen Mas simţi un fior de gheaţă. Grăbi 
pasul, deși n-avea nici un rost să se zorească. Experienţa 
trebuia să înceapă după apusul soarelui. 

Izbuti să stabilească legătura cu satelitul 57 pe lun- 
gimea de undă corespunzătoare staţiunii de pe Lună. 
Reflectoarele și ghidajele instalate acolo îl fixară pe 
epsilon-Tucan pentru cele cîteva minute în care satelitul 
57, rotindu-se de la latitudinea nordică 33 pînă la Polul 
Sud, putea să observe steaua de pe orbita lui. 

Mwen Mas se aşeză la tabloul de comandă din în- 
căperea subterană care semăna mult cu aceea de la Ob- 
servatorul mediteranean. 

Revăzînd a mia oară datele privitoare la planeta ste- 
lei epsilon-Tucan, Mwen Mas verifică metodic calculul 
orbitei sale şi stabili din nou legătura cu satelitul 57. 
Căzură de acord că, în clipa conectării cîmpului, obser: 
vatorii de pe satelit vor modifica cu multă prudenţă și 
foarte încet direcţia, urmînd un arc de cerc de patru ori 
mai mare decît paralaxa stelei. 

Timpul se scurgea încet. Mwen Mas era obsedat de 
amintirea lui Bet Lon, matematicianul criminal. Dar iată 
că pe ecranul TVF apăru Ren Boz, în faţa tabloului de 
comandă. Părul lui aspru era mai zbirlit ca niciodată. 

Dispecerii staţiunilor energetice, preveniți mai îna- 
inte, comunicară că sînt gata. Mwen Mas puse mîna pe 
manetele de comandă, dar o mişcare a lui len Boz, de 
pe ecran, îl făcu să se oprească. 

— Ar trebui să prevenim staţiunea Q de rezervă 
din Antarctida. Poate că nu ne ajunge energia de care 
dispunem. 

— Am și făcut-o. Staţiunea este gata. 

„Fizicianul se mai gîndi cîteva clipe. 

— În peninsula Ciukotka și în Labrador există pos- 
turi de energie F. Ar trebui să ne înțelegem cu ei să se 
conecteze pe reţea în momenţul inversiunii cîmpului : 
mă tem că aparatul nu este chiar atît de perfect... 

— Am făcut şi asta. 

Ren Boz se însenină la faţă și făcu un semn cu mînă. 

Formidabila coloană de energie ajunse pînă la sa- 
telitul 57. Pe ecranul emisferic al observatorului apărură 
feţele tinere și surescitate ale observatorilor. 

Directorul Staţiunilor exterioare îi salută pe oamenii 
aceștia îndrăzneţi, verifică concordanța coloanei de 
energie și gradul în care aceasta urmărea satelitul. Ca- 
naliză apoi curentul spre instalația lui Ren Boz. Imagi- 
mea fizicianului dispăru de pe ecran. 

Indicatorii de putere își mișcau acele spre dreapta, 
arătînd continua creştere a tensiunii. Semnalele ardeau 
tot mai intens, cu o lumină din ce în ce mai albă. Indi- 
catorii de încărcare scădeau însă în salturi, apropiin- 
du-se de linia zero, în măsura în care Ren Boz conecta 
alte și alte radiante de cîmp. Un vuiet puternic venind 
dinspre instalaţia experimentală îl făcu pe Mwen Mas 
să tresară. Dar africanul știa ce are de făcut. O miș- 
care a manetei, și torentul de energie de la staţiunea Q 
năvăli spre ochii magici ai aparatelor pe cale de a se 
stinge, înviorînd acele lor care coborau. De îndată ce 
Ren Boz branșă invertorul general, acele săriră totuși 
la zero. Fulgerător, aproape instinctiv, Mwen Mas co- 
nectă simultan cele două staţiuni F. 

Avu impresia că toate aparatele se sting. Întreaga 
încăpere se umplu de o lumină palidă, ciudată. Orice 

sunet amuţi. Încă o clipă, și umbra morţii pluti peste 
conștiința africanului amorţindu-i senzațiile. Cu miinile 
crispate de marginea mesei de comandă, gemînd din 
cauza sforțărilor și a unei îngrozitoare dureri în şira 
spinării, el luptă cu ameţeala și greaţa. Într-o parte a 
încăperii subterane lumina cea palidă deveni mai intensă. 
Mwen Mas nu-și putu da seama ori uitase de unde 
venea. Poate că dinspre ecran sau din partea instalaţiei 
lui Ren Boz... | 

Deodată, parcă s-ar fi sfîșiat o cortină tremură- 
toare, şi Mwen Mas auzi deslușit clipocitul valurilor. 
Un miros subtil şi indefinibil pătrunse în nările-i dila- 
tate. Cortina se trase spre stînga, în timp ce o ceaţă : 
cenușie continua să unduiască spre colţul opus. Munţi 
înalţi, arămii, încinși de copaci albaștri răsăreau extra- 
ordinar de reali, și talazurile unei mări violete se zbăteau 
chiar la picioarele africanului. Cortina se dădu și mai 
mult deoparte, iar Mwen Mas văzu întruparea visului 
său: o femeie cu pielea de aramă stătea așezată pe 
palierul de sus al unei scări, la o masă de piatră albă, 
cu coatele pe suprafaţa ei lustruită, privind undeva peste 
apele oceanului. În ochii ei distanţaţi citi deodată ui- 
mirea și extazul: îl observase. Femeia se ridică în 
picioare, îndreptîndu-și mijlocul cu o graţie infinită și-și 
întinse mîna spre african. Pieptul îi bătea agitat de o 
respirație adîncă, și în această clipă halucinantă el îşi 
aminti de Ciara Nandi. 

— Offa alli kor! spuse femeia, și glasul ei me- 
lodios și sonor îi merse lui Mwen Mas drept la inimă. 
Deschise gura ca să-i răspundă, dar în locul minunatei 
viziuni izbucni o flacără verde, un șuierat zguduitor 
străbătu încăperea. Pierzîndu-și cunoștința, africanul 
simți cum o putere totodată irezistibilă și dulce 1] 
înșfacă, îl încovoaie, îl învîrtește ca rotorul unei tur- 
bine cu turație mare și, în sfîrșit, îl turteşte de ceva 
tare... Ultimul său gînd a fost: ce se întîmplă cu sta- 
țiunea și cu Ren Boz?... 

Colaboratorii observatorului și constructorii, aflaţi 
pe coasta muntelui la oarecare depărtare, nu văzură 
mare lucru. Pe cerul adînc al Tibetului trecu ceva care 
eclipsă strălucirea stelelor. O forță nevăzută se prăbuși 
peste înălțimea pe care se afla instalaţia experimentală 
și ridică în viîrtej o imensă masă de pămînt și de pietre. 
O trimbă neagră ca păcura și largă de un kilometru 
țîșni spre clădirea observatorului, de parcă ar fi fost 
proiectată dintr-un uriaș tun hidraulic, se avîntă în sus, 
se friînse în două şi din nou izbi instalațiile, prefăcîn- 
du-le în țăndări și împrăștiindu-le în toate părţile. Totul 
n-a durat decît o clipă, apoi s-a făcut iar liniște. În 
aerul plin de praf rămăsese doar un miros de piatră 
încinsă și de incendiu, amestecat cu o mireasmă stranie, 
ce amintea țărmurile înflorite ale mărilor tropicale. . 

Oamenii adunaţi în grabă la locul catastrofei văzură 
că de-a lungul văii dintre munţi și clădiri se întinde un 
șanț adînc cu marginile topite, iar povîrnișul îndreptat 
spre observator fusese în întregime smuls.. Clădirea 
observatorului rămăsese întreagă. Șanțul ajunsese pînă 
la peretele de sud-est, distrusese sălile de transforma- 
tori și se proptise în cupola sălii subpămîntene, acope- 
rită cu un strat de bazalt topit, gros de patru metri. Ba- 
zaltul fusese retezat ca şi cum l-ar fi luat cineva cu un 
gigant polizor : o parte se menţinuse totuși nevătămată, 
ceea ce a salvat de la o distrugere totală instalaţiile 
subterane ale staţiunii exterioare, în care se afla 
Mwen Mas. 

Într-o scobitură din sol se închegase un rîu de ar- 
gint revărsat: se topiseră siguranțele staţiunii energe- 
tice de recepţie. 

__ Curînd cablurile reţelei de rezervă au fost restabi- 
lite. La lumina aruncață de reflectorul farului de pe 
calea de acces, oamenii văzură o priveliște uimitoare : 
metalul construcțiilor experimentale fusese întins ca un 
strat subțire pe tot șanțul, care strălucea de parc-ar fi 
fost cromat. În malul abrupt al povîrnișului, retezat ca 
de un cuţit uriaș, se îucrustase o bucată dintr-o spirală 
de bronz. Piatra se topise și cursese, formînd un strat 

sticlos, întocmai ca o ceară roșie sub o pecete încinsă. 
Cîteva roşiatice volute metalice cu zimţii albi ai contac- 
telor de reniu, înfundate în această piatră topită, stră- 
lucea în lumina electrică aidoma unei flori încrustate în 
email. La vederea acestei bijuterii de două sute de metri 
în diametru îţi trezea în suflet un sentiment de spaimă 
în fața necunoscutei puteri, care cu puţin înainte bîn- 
tuise aici. 

După ce coborirea spre camera subterană a fost de- 
gajată de dărimături, îl găsiră pe Mwen Mas în ge- 
nunchi, cu fruntea lipită de piatra ultimei trepte. Di- 
rectorul staţiunilor exterioare încercase, probabil, să 
scape de acolo în clipele cînd își regăsise cunoștința. 
Printre voluntari erau și medici. Organismul viguros al 
africanului, ajutat de medicamente tot atît de puternice, 
reuși să biruie șocul suferit. Sprijinit de amindouă păr- 
țile, Mwen se ridică clătinindu-se în picioare. 

— Ren Boz? Ce-i cu el? 

Oamenii din jurul savantului se întunecară la faţă. 
Directorul observatorului răspunse cu un glas răgușit: 

— Ren Boz a fost crunt mutilat. Nu se știe dacă va 
scăpa cu viaţă... 

— Unde este? 

— A fost găsit de partea cealaltă a muntelui, pe 
versantul estic. Probabil că fusese aruncat afară din 
clădirea instalaţiei. Pe culme nu mai există nimic., 
Pînă și ruinele sînt complet măturate! 

— Și Ren Boz a rămas acolo? 

— Nu poate fi deplasat. Are oasele zdrobite, coas- 
tele rupte... 

— Cum aţi spus? 

— Abdomenul îi e spintecat, intestinele ieșite... 

Mwen Mas simţi cum i se moaie picioarele și-și în- 
cleştă convulsiv mîinile de umerii acelora care-l spriji- 
neau. Voința și raţiunea îi funcționau însă fără greș. 

— Ren Boz trebuie salvat cu orice preţ! Este un 
mare savant.. 

— Știm acest lucru. Cinci medici se ocupă de el. 
Deasupră-i a fost ridicat un cort steril, pentru inter: 

venţia chirurgicală. Doi donatori voluntari sînt gata 
pentru transfuzie. Tiratronul, inima și ficatul artificiale 
au și început să funcționeze. 

— Atunci, vă rog, să mă duceţi în camera de con- 
vorbiri. Stabiliţi legătura cu rețeaua mondială și che- 
maţi centrul de informaţii al zonei nordice. Ce face 
satelitul 57 ? 

— Am încercat să-l chemăm, dar nu răspunde. 

— Telescoapele sînt intacte ? 

— Da, toate. 

— Căutaţi-l la telescop și studiaţi-l, mărindu-l cu 
ajutorul invertorului electronic... 

Colaboratorul de gardă al Centrului nordic de infor- 
maţii văzu apărînd pe ecran o faţă murdară de sînge și 
praf, cu ochii strălucind febril. În prima clipă nu-și 
dădu seama că este directorul staţiunilor exterioare, o 
personalitate binecunoscută pe planetă. 

— Trebuie să vorbesc cu Grom Orm, preşedintele 
Consiliului Astronautic, şi cu psihiatra Evda Nal. 

__ Colaboratorul de serviciu dădu afirmativ din cap și 
începu să manevreze butoanele și vernierele mașinii de 
memorizat. Răspunsul veni peste un minut. 

— Grom Orm pregătește materiale pentru Consiliu 
şi de aceea de o săptămînă locuiește acolo, la Casa de 
oaspeţi. Doriţi să-l chem ? 

— Chemaţi-l! Dar Evda Nal? 

— Se află la școala 410, îre Irlanda. Dacă aveţi ne- 
voie de ea, colaboratorul aruncă o privire pe schemă, 
voi încerca s-o chem la punctul de convorbiri 5654 SP. 

„— Desigur că avem nevoie! E o chestiune de viață 
şi de moarte. 

Colaboratorul ridică ochii de pe schemele lui. 

— S-a întîmplat o nenorocire? 

— O mare nenorocire ! 

— Trec ajutorului meu garda, ca să mă pot ocupa 
exclusiv de treburile dumneavoastră. Aşteptaţi! 

Mwen Mas se lăsă în fotoliul ce i-a fost oferit, cău- 
tind să-și adune puterile și gîndurile. În odaie năvăli 
directorul observatorului. 

— Am fixat adineauri punctul satelitului 57. Nu 
mai există ! 

_Mwen Mas se ridică în picioare, uitînd de trupul său 
stilcit. 

— N-a mai rămas decît o bucată mai mare din pe 
retele din faţă — astroportul, urmă tragica relatare. 
Acum zboară pe aceeași orbită. Probabil că mai există 
și unele fragmente mai mici, care n-au fost încă des- 
coperite... 

— În cazul acesta, observatorii... 

— Au pierit fără doar și poate! 

Mwen Mas își încleștă pumnii și-și reluă locul din 
fotoliu. Se așternu o chinuitoare tăcere. În sfîrșit, ecra- 
nul se aprinse din nou. 

— Grom Ormm este la aparatul Casei Consiliilor, 
spuse colaboratorul de serviciu și întoarse o manetă. 

Pe ecranul care reflecta o vastă sală slab luminată, 
apăru capul atît de caracteristic și binecunoscut tu- 
turora al președintelui Consiliului Astronautic : o faţă 
îngustă părînd că spintecă spaţiul, cu un nas mare, co- 
roiat, ochii adînciţi sub sprîncene colţuroase de sceptic, 
curbura întrebătoare a buzelor ferme. 

Întilnind privirea lui Grom Orm, Mwen Mas își plecă 
fruntea ca un copil care a făcut o poznă: 

— Adineauri a pierit satelitul 57! se grăbi să măr- 
turisească totul dintr-odată, cu senzaţia că plonjează 
într-o apă întunecată. 

Grom Orm tresări, figura lui păru că se ascute și 
mai mult. 

— Cum de s-a putut întîmpla una ca asta? 

Mwen Mas povesti totul pe scurt și cu multă precizie, 
fără să ascundă faptul că experiența era interzisă și 
fără să se cruţe. Preşedintele își încruntă sprîncenele, 
în jurul gurii i se desenară cute adînci. Privirea-i ră- 
mase însă calmă. 

— Așteaptă puţin, am să mă interesez de ajutorul 
necesar lui Ren Boz. Crezi că Af Nut?... 

— 0, dacă ar putea Af Nut! 


269 


Fcranul se întunecă.  Așteptarea începu iar, lungă, 
interminabilă. Mwen Mas reușea să se stăpînească nu- 
mai cu preţul unor sforţări uriașe. Nu-i nimic, nu mai 
e mult... lată-l și pe Grom Orm! 

— L-am. găsit pe Af Nut și i-am pus la dispoziţie 
o navă planetară. Pentru a-și pregăti aparatajul și asis- 
tenţii, are nevoie cel puţin de o oră. Peste două ore va 
sosi la observatorul vostru. Acum să vorbim de dum- 
neata. Experienţa a izbutit ? 

Întrebarea îl găsi pe Mwen Mas nepregătit. Avusese, 
desigur, viziunea lui epsilon-Tucan. Fusese însă aceasta 
o reală luare de contact cu lumea aceea nespus de depăr- 
tată ? Sau poate numai o halucinație produsă de emo- 
țiile trăite, de dorinţa lui fierbinte! Putea el declara 
sus și tare lumii întregi că experienţa reușise,. că pen- 
tru repetarea ei este nevoie de noi sforţări, investiţii 
şi jertfe? Ca Ren Boz și cu el au ales o cale mai 
bună decît precedesorii lor ? Nevriînd să expună riscului 
pe nimeni altul, lucraseră la această experiență singuri, 
numai ei doi. Ce nebunie! Și ce a văzut Ren Boz? Ce 
va putea povesti el? Asta presupunînd că văzuse ceva... 
și că va fi în stare să vorbească... 

Mwen Mas mărturisi de-a dreptul : 

— N-am nici o dovadă că experienţa a reușit. Nu 
știu ce a putut observa Ren Boz... 

Pe faţa lui Grom Orm se zugrăvi cea mai sinceră 
mîhnire. Pînă atunci nu fusese decît atent, acuma însă 
deveni sever. 


— Și ce ai de gînd să faci? 

— Vă rog să-mi dați voie să predau imediat lui 
luniu Ant staţiunile exterioare. Nu mai sînt demn să le 
conduc. Pe urmă rămîn cu Ren Boz pînă la sfîrşit... 
Africanul se opri o clipă, apoi continuă: pînă la sfîr- 
șitul operaţiei... După aceea, mă retrag pe Insula Uitării. 
așteptîind judecata... M-am și condamnat singur! 

— Poate că ai dreptate. Totuși, mai multe împre- 
Jurări îmi sînt neclare și mă abțin să mă pronunţ. 
Fapta dumitale va fi analizată la prima ședință a Con- 

siliului: Cine erezi că ar fi cel mai indicat să te înlo- 
cuiască — în primul rînd pentru refacerea satelitului ? 

— Nu cunosc candidat mai bun decît Dar Veter. 

Grom Orm dădu afirmativ din cap; privi lung Ia 
african, de parc-âr fi vrut să mai adauge ceva, dar se 
mulţumi să facă doar un gest de adio. Ecranul se stinse 
tocmai la timp, pentru că Mwen Mas simţi că-și pierde 
cunoștința. 

— Comunicaţi Evdei Nal tot ce -s-a întîmplat, mai 
şopti el către directorul observatorului, apoi se prăbuși 
pe podea, se zbătu zadarnic să se ridice şi rămase ne- 
mișcat. 

Venirea unui om scund, cu faţa galbenă, luminată 
de un zîmbet vesel, atrase atenţia tuturora. În gesturile 
și vorbele lui avea ceva extraordinar de autoritar. Asis- 
tenţii sosiți o dată cu el i se supuneau cu acea bucurie 
cu care, probabil, odinioară, ostaşii îi urmau pe marii 
conducători de armate. Dar prestigiul maestrului nu pă- 
rea să înăbușe propria lor iniţiativă. Era un grup unit 
al unor oameni puternici, vrednici de a se război cu cel 
mai de temut duşman al omului — moartea.. 

Aflînd că genealogia lui Ren Boz nu fusese încă pri- 
mită, Af Nut izbucni în imprecaţii furioase. Se linişti . 
însă tot atît de repede aflind că Evda Nal este aceea 
care întocmeşte informaţia cerută și că o va aduce în 
persoană. 

Directorul observatorului se informă prudent pentru 
ce anume era nevoie de arborele genealogic și în ce mă- 
sură îi puteau ajuta lui Ren Boz îndepărtații săi stră- 
moși. Af Nut clipi viclean cu un aer tainic: 

— Cunoaşterea exactă a ascendenţei fiecărui om ser- 
vește nu numai la înțelegerea structurii sale psihice și 
a pronosticurilor ce se pot face în această direcţie. Tot 
atît de importante sînt și datele privind particularităţile 
lui neuro-fiziologice, rezistența organismului, imunolo- 
gia, sensibilitatea electivă faţă de traumatisme și 
alergia faţă de medicamente. Alegerea tratamentului nu 
poate fi cu desăvîrșire exactă fără înțelegerea structurii 
ereditare și a condiţiilor în care au trăit strămoșii. 

Directorul voi să mai întrebe ceva, dar Af Nut îl opri: 

— Am dat un răspuns care-ţi permite să reflectezi 
asupra lui. N-am timp de mai mult! 

Directorul biigui niște scuze pe care chirurgul nu 
mai stătu să le asculte. 

Pe o platformă pregătită la poalele muntelui era 
construită în grabă sala de operaţie, la care se aducea 
apa, curentul electric și aerul comprimat. Mulțimea 
muncitorilor adunaţi acolo își oferea care mai de care 
serviciile, astfel încît clădirea fu montată în trei ore. 
Dintre medicii prezenţi printre voluntari, ajutoarele 
lui Af Nut aleseră cincisprezece oameni pentru a de- 
servi clinica chirurgicală ridicată atît de iute. Îl trans- 
portară pe Ren Boz sub o boltă transparentă din ma- 
terie plastică, sterilizată în întregime și ventilată cu 
aer pur, furnizat de filtre speciale. Af Nut și patru 
dintre asistenții săi intrară în prima secţie a sălii de 
operaţie şi rămaseră acolo timp de cîteva ceasuri pen- 
tru a se dezinfectia cu unde bactericide și cu un gaz 
saturat de emanaţii antiseptice pînă eînd chiar și 
respirația lor deveni sterilă. Între timp, corpul lui Ren 
Boz fu supus unei puternice acţiuni  refrigerente. 
Atunci începu o activitate rapidă și sigură. 

În timp ce oasele sfărimate și vinele rupte ale fizi- 
cianului erau sudate cu ajutorul unor agrafe și cusă- 
turi din tantal * care nu produceau iritaţii în ţesutu- 
rile organice, Af Nut se ocupă de viscerele vătămate. 
Degajate din țesuturile moarte, stomacul și intestinele 
rănite au fost cusute și cufundate într-un recipient cu 
o soluție BZI4, un cicatrizant rapid care corespundea 
particularităților somatice ale organismului. După 
aceasta, Af Nut trecu la operaţia cea mai dificilă. Fu 
scos de sub coaste ficatul înnegrit, străpuns de frag- 
mente de oase, și, în timp ce asistenții îl ţineau în 
mînă, Af Nut îl desprinse cu o siguranţă uimitoare și 
îl degajă de firicelele subțiri ale nervilor autonomi 
aparținînd sistemului simpatic și aceluia parasimpatic. 


* Tantal — metal rar, foarte rezistent la coroziune (n.r.). 

Cea mai neînsemnată atingere adusă unei infime rami- 
ficaţii putea duce la leziuni grave și ireparabile. Cu o 
mișcare rapidă, chirurgul tăie vena portă și fixă la 
capetele ei vine artificiale. Același lucru fu apoi făcut 
și cu arterele, după care Af Nut puse ficatul într-un 
recipient special cu soluția BZ. După cinci ore de ope- 
'raţie, toate organele vătămate ale lui Ren Boz se aflau 
fiecare într-un alt vas, iar prin corpul său circula sîn- 
gele artificial pompat de propria-i inimă, ajutată de 
un cord automat. Acum se putea aștepta vindecarea 
organelor extrase. Af Nut n-ar fi putut înlocui pur și 
simplu ficatul bolnav cu un altul, conservat în fondul 
chirurgical al planetei, întrucît aceasta ar fi pretins 
cercetări suplimentare, iar starea bolnavului nu per- 
mitea să se piardă nici măcar un singur minut. Ală- 
turi de trupul său nemișcat, întins ca un cadavru în 
sala de disecţie, rămase de gardă unul dintre chirurgi 
pînă cînd următorul schimb de medici își va fi terminat 
sterilizarea. 

Ușile împrejmuirii de protecţie, ridicate în jurul 
sălii de operaţie, se deschiseră cu zgomot și Af Nut 
apăru, înconjurat de asistenții săi mînjiţi de sînge.: 
Mijindu-și ochii, el se întinse ca o sălbăticiune deștep- 
tată din somn. Evda Nal, obosită şi palidă, îi veni în 
întîmpinare și-i dădu schema genealogică a lui Ren 
Boz. Af Nut o luă cu nerăbdare, o parcurse și răsuflă 
ușurat : 

— Sper că totul va decurge în cele mai bune con- 
diții. Să mergem să ne odihnim!... 

— Dar... dacă se trezeşte? 

— Vino fără teamă! Nu se poate trezi. Ne-am luat 
toate precauţiunile. ' 

— Cît timp va trebui să așteptăm? 

— Patru-cinci zile. Dacă analizele biologice sînt 
exacte și calculele corecte, vom putea opera din nou, 
punînd organele la loc. Apoi îl vom face să-și recapete 
cunoștința... 

— Cît timp veţi putea rămîne aici? 

— Vreo zece zile. Din fericire, catastrofa a sur. 
venit tocmai într-o perioadă de întrerupere în activi- 
tatea noastră. Profit de ocazie să vizitez Tibetul : n-am 
mai fost aici. Prin forţa lucrurilor sînt nevoit să 
trăiesc acolo unde se află cei mai mulţi oameni, adică 
în zona populată! . 

Evda Nal îi aruncă chirurgului o privire plină de 
admiraţie. Af Nut încruntă din sprîncene și zîmbi. 

— Te uiţi la mine așa cum, probabil, lumea se uita 
înainte la cîte un idol. Nu şade bine pentru cea mai 
înţeleaptă dintre elevele mele ! 

— Într-adevăr, vă văd într-o lumină nouă. Pentru 
prima oară, viaţa unui om ce-mi este drag se află în 
mîinile unui chirurg. Acum înţeleg și eu emoția oame- 
nilor care au avut de a face cu măiestria dumnea- 
voastră... O măiestrie neasemuită, îmbinată cu imense 
cunoștințe ! 

— Prea bine! Dacă-ţi face plăcere, n-ai decît să te 
extaziezi. lar între timp eu îi voi face fizicianului 
dumitale nu numai a doua ci și a treia operaţie... 

— Care a treia? se miră Evda Nal, dar Af Nut, 
făcîndu-i ștrengărește cu ochiul, arătă înspre cărăruia 
ce urca de la observator. Cu capul lăsat în piept, 
venea încet către el Mwen Mas. 

— lată încă unul dintre admiratorii mei... fără 
voie. Dacă nu poţi dormi, stai de vorbă cu el. Eu unul 
am absolută nevoie de odihnă... 

* Chirurgul dispăru după o ieșitură a dealului unde 
fuseseră repartizaţi temporar medicii sosiți cu planeto- 
nava. Evda Nal văzu de departe cît de tare se trăsese 
la faţă, cît de îmbătrînit părea directorul staţiunilor 
exterioare... adică fostul director. Îi povesti tot ce 
aflase de la Af Nut, şi africanul oftă ușurat. 

— Atunci plec și eu peste zece zile! 

— Crezi că-i bine ce faci, Mwen? Sînt încă mult 
prea buimăcită de cele întîmplate ca să pot judeca 
obiectiv. Mi se pare însă că pentru vina dumitale nu 
meriți o condamnare atît de categorică. 

Chipul lui Mwen Mas se crispă dureros: 

— M-am lăsat antrenat de teoria strălucită a lui 
Ren Boz, dar n-aveam dreptul să folosesc de la prima 
încercare întreaga energie a Pămîntului. 

— Ren Boz arătase însă că experienţa ar fi inutilă 
cu o energie mai mică, obiectă Evda. 

— Ai dreptate. Trebuia totuși să fi făcut oarecari 
experimente. prealabile. Am fost nerăbdător ca un copil 
și n-am vrut să aștept ani și ani. Nu te mai osteni să 
mă convingi. Consiliul îmi va confirma hotărîrea, iar 
Controlul Cinstei și al Dreptăţii n-o va revoca. 

— Sînt și eu un membru al Controlului! 

— Dar în afară de dumneata mai fac parte din el 
încă zece oameni. Și întrucît cazul meu privește în- 
treaga planetă, va trebui să hotărîți cu forțele unite 
ale Controlului din Sud și din Nord, așadar 21 de 
oameni în afară de dumneata... 

Evda Nal îşi puse mîna pe umărul africanului: 

— Să stăm jos, Mwen! Nu te ţii încă prea bine 
pe picioare. Știi că primii medici care l-au consultat pe 
Ren au vrut să facă un consult al morţii? 

— Știu. Lipseau însă doi oameni. Medicii sînt cam 
rutinari, iar conform vechilor reguli, pe care n-au ajuns 
încă să le abroge, moartea ușoară a unui bolnav:nu 
poate fi hotăriîtă decît de 22 de oameni. 

— Nu-i mult de cînd consultul morții se compunea 
din 60 de medici! 

— Era o rămășiță a temerilor de abuz, din pricina 
cărora odinioară medicii îi osîndeau pe bolnavi la chi- 
nuri prelungite și inutile, iar pe rudele și prietenii lor 
la cumplite suferințe morale atunci cînd nu mai exista 
nici o salvare și moartea ar fi putut fi ușoară și ra- 
pidă. Dar de data aceasta, vezi cît de folositoare a fost 
tradiția ? Au lipsit doi medici, iar eu am reușit să-l 
aduc pe Af Nut... Mulțumită lui Grom Orm. 

— Tocmai asta am și vrut să-ţi reamintesc. Con- 
sultul care a hotărît moartea dumitale socială este 
deocamdată compus dintr-un singur om. 

Mwen Mas luă mina Evdei și-și lipi buzele de ea. 
Tînăra femeie îi îngădui gestul acesta care exprima o 
prietenie puternică și caldă. În acel moment, ea era 
singurul sprijin al acestui om energic dar atît :de greu 
încercat. Singurul... dar dacă în locul ei ar fi fost 
Ciara ? Nu, pentru a o întîlni acum, i-ar fi trebuit un 
avînt al sufletului de care încă nu era în stare. Fie 
să meargă totul deocamdată așa, pînă la vindecarea 
lui Ren Boz și întrunirea Consiliului Astronautic! 

— Nu ştii care este cea de-a treia operaţie 'la care 
va fi supus Ren? schimbă ea subiectul. 

Mwen Mas se gîndi o clipă, apoi își aduse aminte 
de cele ce-i spusese Af Nut: 

— Chirurgul vrea să profite de prilej ca să-i cu- 
rețe organismul de entropia acumulată. Ceea ce de obi- 
cei se face cu mult mai încet și mai dificil prin fizio- 
hemoterapie, va putea fi efectuat mult mai rapid și mai 
temeinic cu ajutorul chirurgiei. 

Evda Nal își aminti despre cele învăţate cu privire 
la bazele longevităţii: despre curățirea organismului 
de entropie. Strămoșii depărtați ai omului — peștii, 
șopîrlele — au lăsat în organismul său stratificări de 
structuri fiziologice contradictorii, fiecare dintre ele 
avînd particularităţile ei în formarea rezidurilor entro- 
pice ale activităţii vitale. Studiate în decurs de milenii, 
aceste ancestrale regiuni ale acumulărilor de entropie, 
odinioară focare ale îmbătrinirii și ale bolilor, au 
început să fie supuse unei curăţiri energetice: spălări 
chimice și radioactive ale organismului, însoţite de o 
stimulare prin unde. 

În natură, eliminarea entropiei din corpurile vii se 
face prin încrucișarea specimenelor de diferite : linii 
ereditare. Această amestecare a. eredității, în luptă cu 
entropia și sorbirea noilor forțe din mediul ambiant 
constituie cea mai complexă problemă științifică, pe 
care de milenii biologii, fizicienii, paleontologii și 
matematicienu. se străduiesc s-o dezlege. Merită însă 
osteneala : viața a putut fi prelungită aproape pînă la 

două sute de ani şi — ceea ce e mai important — a 
dispărut cu desăvirșire bătrîneţea, istovitoarea  deza- 
gregare treptată a organismului. . 

Mwen Mas ghici gîndul psihiatrei. 

— Mă gîndeam la o nouă și.mare contradicţie dia 
viaţa noastră, spuse el încet. Pe de o parte avem o 
medicină biologică bine înarmată, care dăruiește orga- 
nismului forţe noi, iar pe de altă parte, activitatea 
creatoare a creierului, care se intensifică mereu și ne 
consumă rapid. Cît de complicate sînt legile lumii 
noastre ! 

— Ai dreptate și tocmai de aceea întîrziem deocam- 
dată dezvoltarea celui de-al treilea sistem de semnali- 
zare al omului, consimți Evda Nal. Descifrarea gîn- 
durilor altora ușurează mult comunicarea dintre indi- 
vizi, dar cere o mare cheltuială de forțe și slăhește 
centrele de inhibiţie, ceea ce constituie lucrul cel mai 
primejdios... 

— Şi totuși majoritatea oamenilor, adevărații munci- 
tori, nu trăiesc decît jumătate din virsta posibilă din 
cauza puternicei tensiuni nervoase. Pe cît am înţeles, 
medicina nu poate lupta împotriva acestui neajuns. 
Doar dacă ar interzice munca. Dar care dintre noi și-ar 
lăsa munca de dragul cîtorva ani de viaţă în plus? 

— Nici unul. Căci teama de moarte îi face să se 
agaţe de viaţă: numai pe aceia care au trăit închiși în 
sine, așteptind zadarnic bucurii neîncercate, rosti gîn- 
ditoare Evda Nal, spunindu-și fără să vrea că poate 
pe Insula. Uitării oamenii trăiesc mai mult ca oriunde. 

Mwen Mas îi ghici din nou gîndul și-i propuse, cu 
o nuanţă de asprime în glas, să se întoarcă la observa- 
tor pentru a se odihni. Și Evda se supuse. 

„„„După: două luni, Evda Nal o găsi pe Ciara Nandi 
în sala de sus a Palatului Informaţiilor, care, prin 
zveltele-i coloane, semăna cu o catedrală gotică. Razele 
piezişe ale soarelui veneau dinspre plafon, creînd în 
partea superidară a sălii o pînză de lumină, sub care 
domnea o dulce penumbră. 

Tiînăra fată stătea sprijinită de un pilastru, cu 
mîinile la spate și picioarele uşor încrucișate. Evda 
Nal îi admiră ca întotdeauna eleganta simplitate a 
„rochiei scurte, cenușiu-albastră, cu corsajul decoltat. 

Aruncînd prietenei sale o privire peste umăr, Ciara 
se învioră și în ochii-i trişti licări bucuria. 

— Ce cauţi aici, Ciara ? Credeam că ne pregătești 
vreun nou dans fermecător ; cînd colo văd că te pasio- 
nează geografia ! 

— Vremea dansurilor a trecut, răspunse grav Ciara. 
Îmi aleg acum o ocupaţie în sfera activităţii pe care 
o cunosc. Există un post la o uzină de piei artificiale 
în mările interioare ale Celebesului și un altul în fostul 
deșert Atakama, la o stațiune de cultură a plantelor 
perene. Mi-a plăcut să muncesc în Oceanul Atlantic! 
Cîtă seninătate și bucurie în contopirea cu vigoarea 
mării, în bhiîrjoana și în trînta cu valurile-i puternice, 
mereu aproape, de îndată ce se termina ziua de lucru... 

— Și eu, ori de cîte ori mă cuprinde melancolia, 
îmi amintesc de munca mea la sanatoriul de boli min- 
tale din Noua Zeelandă, unde mi-am făcut ucenicia ca 
tînără infirmieră. Cu hen Boz e la fel: acum, după 
groaznicu-i accident, spune că niciodată n-a fost mai 
fericit ca atunci cînd dirija zborul elicoplanelor. Dar 
știi și dumneata, Ciara, că aceasta-i un semn de slă- 
biciune ! Ești obosită de efortul cheltuit spre a te men- 
ține la altitudinea creatoare pe care a-i atins-o în arta 
dumitale. Această istovire se va agrava cînd trupul își 
va fi pierdut minunata-i încărcătură de energie vitală. 
Cită vreme ești însă în putere, continuă să ne desfeţi 
cu talentul și frumusețea dumitale. 

— N-ai idee, Evda, ce se petrece în sufletul meu! 
Pregătirea fiecărui dans înseamnă pentru mine o deli- 
cioasă căutare. Îmi dau seama că le pot da oamenilor 
o nouă frumuseţe, că-i pot bucura și le pot răscoli cele 
mai adinci sentimente.... şi aceasta mă susţine. Dar 
iată că vine şi clipa realizării. Și atunci mă dăruiesc 
toată aviîntului pătimaș, flăcării care mă cuprinde... 

Această stare se transmite desigur și spectatorilor, şi 
poate de aceea dansul are un răsunet atît de puternic. 
Mă dăruiesc toată vouă, tuturora... 

— Și pe urmă? Vine depresiunea, nu? 

— Da! Mă simt ca un cîntec care s-a risipit în 
văzduh. Nu creez nimic care să rămînă întipărit în 
gînd... 

— În schimb, faci mai mult: laşi o urmă în sufle- 
tele oamenilor. | 

— Este prea imaterial și efemer; mă gîndesc la 
mine însămi ! 

— N-ai fost încă îndrăgostită, Ciara? 

Tînăra fată își cobori genele. 

— Se vede deci? răspunse ea tot printr-o între- 
bare. 4 

Evda Nal dădu din cap. 

— Vorbesc de un sentiment foarte puternic, de 
care nu-i în stare oricine, dar în. sufletul dumitale ar 
putea înflori... 

— Pricep: în lipsa unei intense vieţi intelectuale, 
îmi rămîne bogăţia vieţii emotive. 

— Fondul ideii este just. Cred însă că emoţional 
ești atît de înzestrată, încît restul personalităţii dumi- 
tale nu' trebuie să fie în mod obligator sărac, deși de- 
sigur este mai slab dezvoltat, în virtutea legii contra- 
dicţiilor. Discutăm însă în abstract, iar eu vreau să-ţi 
vorbesc despre o problemă urgentă, care se referă 
direct la subiect. Mwen Mas... 

Tînăra fată tresări. 

Evda Nal o luă de braţ și o duse într-o absidă late- 
rală, al cărei lambriu de lemn închis forma o sobră 
armonie cu vitraliile albastre și aurii ale ferestrelor 
largi, arcate. 

— Draga mea Ciara, ești asemenea unei flori te- 
restre, îndrăgostită de lumină și transplantată pe pla- 
neta unei stele duble. Doi sori — unul albastru, celă- 
lalt roșu — strălucesc pe cer, iar floarea nu știe către 
care dintre ei să-și întoarcă privirea. De vreme ce ești 

o fiică a soarelui roşu, de ce te-ai întoarce spre cel 
albastru ? 

Cu un gest ferm şi tandru, o atrase pe Ciara, care 
se lipi deodată de umărul ei. Încercata psihiatră mîn- 
giie cu un gest matern părul bogat și nițeluș aspru, 
gîndindu-se că mileniile de educaţie înlocuiseră mărun- 
tele, egoistele plăceri ale omului, cu marile bucurii 
comune. Totuși cît de departe mai erau de triumful 
asupra singurătăţii sufletului, mai cu seamă a unuia 
hrănit de un temperament arzător !... Spuse cu glas 
tare : 

— Ştii ce i s-a întîmplat lui Mwen Mas!? 

— Desigur. Întreaga planetă vorbeşte despre ne- 
fericita-i experienţă |! , 

— Dar dumneata ce părere ai? 

— Că el are dreptate! 

— Așa cred și eu. Tocmai de aceea trebuie să-l 
scoatem din Insula Uitării. Peste o lună se ţine se- 
siunea anuală a Consiliului Astronautic. Greșala săviîr- 
șită va fi supusă dezbaterii, iar sentinţa va fi înain- 
tată spre sancţionare Controlului Cinstei și al Drep- 
tății, care veghează asupra destinului oricărui pămîn- 
tean. Am toate motivele. să sper că verdictul va fi 
blînd, dar trebuie ca Mwen Mas să fie aici. Nu e bine 
ca un om cu-o atît de intensă simțire să rămînă prea 
mult timp pe Insula Uitării, mai cu seamă în sin- 
gurătate. 

— Crezi că semăn chiar atît de mult cu femeile 
din vechime încît să-mi leg planurile de viitor de inten- 
țiile unui bărbat... fie el şi acela ce mi-e drag? 

— Ciara, fetița mea, lasă astea! V-am văzut îm- 
preună și știu ce însemnezi pentru el... ce însemnează 
el pentru dumneata. Să nu-l condamni pentru faptul că 
n-a mai căutat să te revadă, că a fugit de dumneata. 
Înţelege cît de greu trebuie să-i fie unui om atît de 
mâîndru să vină înaintea fiinţei iubite — da, Ciara, așa 
este ! sub aspectul unui biet învins chemat la judecată 

și ameninţat cu exilul ? Cum ar fi apărut înaintea dumi- 
tale care ești o podoabă a Lumii celei Mari? 

— Nu-i vorba de asta, Evda. Mai are el nevoie de 
mine, așa cum este acum, ostenit și frînt ?... Mi-e teamă 
să nu-i lipsească energia unui mare avînt, de data 
aceasta nu al inteligenţei, ci al sentimentului... pentru 
iubirea activă de care cred că sîntem capabili amîndoi... 
Aceasta ar însemna pentru el o nouă dezamăgire, și-ar 
pierde orice încredere în sine și n-ar putea trăi în deza- 
cord cu viaţa! De aceea m-am gîndit că în clipa de 
față cel mai bine ar fi să mă aflu în deșertul Ata- 
kama ! 

— Ai dreptate, Ciara, dar numai dintr-un punct de 
vedere. Mai există însă şi singurătatea, și excesul de 
scrupule al unui om mare și pasionat, care o dată ple- 
cat din lumea noastră, a rămas fără nici un sprijin. 
M-aș fi dus eu la el, dar îl am pe Ren Boz, care încă 
mai este într-o stare gravă, aşa că trebuie să-i dau pre 
cădere. Veter a fost chemat să construiască un nou 
satelit : e felul său de a-l ajuta pe Mwen Mas. De aceea 
cred că nu greșesc cerîndu-ți să te duci la el fără să-i 
pretinzi nimic : nici planuri de viitor, nici dragoste, 
nici măcar o privire duioasă. Întinde-i pur și simplu 
o mînă de ajutor, fă-l să-și dea seama că n-are drep- 
tate, și readu-l în lumea noastră. Eşti în stare, Ciara, 
s-o faci! Te duci? 

Cu respiraţia întretăiată, Ciara își lipi fruntea de 
umărul Evdei și-și ridică spre ea ochii înlăcrimaţi, dar 
plini de o copilărească încredere : 

— Chiar astăzi! 

Evda Nal o sărută cu dragoste: 

— Ai dreptate, trebuie să ne grăbim. Pe Calea 
Spirală ajungem împreună pînă în Asia Mică. Ren Boz 
se află pe Insula Rodos, într-un sanatoriu de chirur- 
gie ; eu rămîn la el, iar pe dumneata te voi trimite la. 
Deir ez Zor, la baza spironavelor sanitare, care fac 
curse în Australia şi Noua Zeelandă. Prevăd plăcerea 
pe care o va avea pilotul s-o transporte la destinaţie 
pe Ciara dansatoarea şi, vai, nu pe biologa... 

Evda Nal și însoțitoarea ei fură invitate de șeful 
trenului la postul central de comandă. Un coridor din 
silicol trecea peste acoperișurile imenselor vagoane. 
Împiegaţii de serviciu circulau pe acolo, de la un capăt 
la 'celălalt al trenului și supravegheau aparatele O.E.S. 
Cele două femei urcară o scară în spirală, străbătînd 
culoarul de sus și dădură într-o mare cabină ieșită 
deasupra vagonului din faţă. În acest elipsoid. de cris- 
tal, la șapte metri deasupra terasamentului, stăteau în 
fotolii doi mecanici, despărțiți de înaltul clopot pira- 
midal al conducătorului-robot electronic.  Paraboloi- 
dalele ecrane de televiziune permiteau să se vadă tot 
ce se întîmpla în dreapta, în stînga și în spatele trenu- 
lui. Antenele vibratoare ale avertizorului semnalau 
apariţia unui obstacol de la o distanță de cincizeci de 
kilometri, deși un asemenea caz nu se putea produce 
decît în împrejurări cu totul extraordinare. 

Evda și Ciara se instalară pe o canapea lîngă pere- 
tele din spate al cabinei, cu o jumătate de metru mai 
sus de fotoliile mecanicilor și se lăsară furate de far- 
mecul drumului care gonea în întîmpinarea lor. Această 
cale uriașă străbătea masivele muntoase, trecea în zbor 
peste cîmpii, pe rambleuri colosale, traversa strîmtorile 
şi golfurile pe niște stacade scunde, cu baza cufun- 
dată în adîncurile apelor. Viteza de două sute de kilo- 
metri pe oră preschimba arborii plantați pe taluz într-un 
neîntrerupt covor roșietic, de culoarea malahitului sau 
de un verde sumbru, după esențe: pini, măslini sau 
eucalipți. Marea calmă a Arhipelagului, care se întindea 
de cele: două părți ale estacadei, se vălurea la șuflul 
aerului spintecat de vagoanele late de zece metri. Va- 
luri mari se împrăștiau în evantai, întunecînd albastra 
străvezime a apei. 

Cele două femei priveau în jurul lor în tăcere, gîn- 
ditoare, preocupate. Astfel se scurseră patru ore. Mai 
petrecură alte patru ore în fotoliile moi ale salonului 
de la etaj, printre alți pasageri, apoi se despărţiră 
într-o gară situată nu departe de litoralul apusean al 

Asiei Mici. Evda se sui într-un electrobuz care avea 
s-o ducă pînă la portul cel mai apropiat, iar Ciara îşi 
urmă drumul pînă la stația Taurus-Est, de unde pornea 
prima ramificaţie meridională. Două ceasuri mai tîr- 
ziu ajunse într-o cîmpie secetoasă, al cărei aer uscat 
tremura de căldură. Aici, la marginea fostului deșert 
sirian, se afla Deir ez Zor, aeroportul de spironave, 
care reprezentau o primejdie pentru zonele locuite. 

Niciodată nu va uita Ciara Nandi chinuitoarele ore 
petrecute la Deir ez Zor în așteptarea spironavei. Me- 
dita necontenit asupra actelor și vorbelor ei, închipuin- 
du-și întîlnirea cu Mwen Mas ; își făcea planuri privi 
toare la cercetările pe care trebuia să le întreprindă 
pe Insula Uitării, unde totul se pierde în succesiunea 
monotonă a zilelor... | 

În sfîrșit, văzu apărînd jos, în deșerturile Nefud 
și Rub el Chali, vastele cîmpuri de celule termo-elec- 
trice, formidabile centrale care transformau căldura 
soarelui în electricitate. Erau aliniate în șiruri drepte. 
așezate pe dune consolidate și nivelate, pe podișuri 
oblice, orientate spre sud, pe labirinturi de rîpe astu- 
pate: monumente amintind titanica luptă a omenirii 
pentru energie. Valorificarea unor noi genuri de energie 
nucleară — P. Q și F — pusese de mult capăt 'vremii 
de economii stricte. Păduri de motoare eoliene — altă 
rezervă energetică a zonei locuite de nord — se ridicau 
imobile de-a lungul coastei meridionale a Peninsulei 
Arabică. Spironava străbătu într-o clipă marginea estom- 
pată a continentului și iat-o zburînd deasupra Oceanu- 
lui Indian. Pentru un aparat atît de rapid, cinci mii 
de kilometri nu însemnau o distanță prea mare. Cu- 
rînd, petrecută de urări de grabnică înapoiere, Ciara 
Nandi cobori din spironavă, cu picioarele amorţite. 

Directorul staţiei de aterizaj îi încredinţă fiicei lui 
un mic glisor plan *, ca s-o conducă pe Ciara în Insula 
Uitării. Cele două fete erau încîntate de vertiginoasa 


* Ambarcaţie marină care alunecă la suprafaţa apei, cu aju- 
torul unui propulsor cu reacţie (n.r.), 

cursă a micului vas care săgeta uriașele valuri din 
larg. Ambarcaţia se îndrepta spre malul răsăritean al 
Insulei Uitării, anume spre un mare golf, unde se afla 
unul dintre centrele medicale ale Lumii celei Mari. 

Cocotieri înalţi salutară sosirea Ciarei, plecîndu-şi 
frunzele lanceolate * spre plaja înspumată de valuri. 
La staţiune nu era nimeni: tot personalul plecase în 
interiorul insulei ca. să extermine căpușele descoperite 
pe niște rozătoare din pădure. 

În apropierea acelui centru medical existau graj- 
duri. Caii erau crescuţi pentru munca în regiunile ase- 
mănătoare Insulei Uitării sau în sanatorii, unde folo- 
sirea elicopterelor era interzisă din cauza zgomotului 
iar electrocarele nu puteau circula din lipsă de dru- 
muri. După ce se odihni puţin și-și schimbă hainele, 
Ciara se duse să vadă aceste animale superbe și rare. 
Acolo, dădu peste o femeie care conducea cu multă 
îndemînare mașinile de distribuit furajele și de curăţat 
grajdurile. Ciara îi dădu o mînă de ajutor și intră în 
vorbă cu ea. Tînăra fată întrebă cum l-ar fi putut mai 
lesne regăsi pe un cunoscut aflat pe insulă. Femeia 
o sfătui să se alăture uneia dintre caravanele sanitare 
care străbăteau în lung și-n lat acele locuri și le cu- 
noșteau astiel mai bine chiar decît localnicii. Ciara 
socoti că sfatul acesta e bun. 


 —— 


* De forma unor lănci (n.r.). 


INSULA UITĂRII 


Glisorul traversa strîmtoarea Palk, sărind peste 
talazuri lungi. Din faţă bătea un vînt putemic. Cu 
două mii de ani în urmă aci se aflau bancuri de nisip 
și recife de coral, care formau o barieră numită pe 
atunci Puntea lui Adam. Procese biologice recente o 
înlocuiseră cu o mare scufundătură, iar acum apele în- 
tunecate clipoceau deasupra genunei ce despărțea ome- 
nirea avîntată spre viitor de amatorii de liniște. 

Stînd lîngă balustradă, Mwen Mas contempla Insula 
Uitării, a cărei siluetă creștea treptat la orizont. 
Această insulă imensă, înconjurată de apele unui ocean 
cald era un adevărat paradis terestru. În concepția pri- 
mitivă, religioasă a omului, paradisul reprezenta un 
delicios refugiu postum unde nu exista nici trudă, nici 
griji. Tot astfel Insula Uitării era un refugiu pentru 
cei pe care nu-i mai atrăgea activitatea intensăea Lumii 
celei Mari și munca alături de ceilalți oameni. 

Ghemuiţi la sînul naturii, duceau aici o viață liniș- 
tită, consacrîndu-se muncii simple și monotone a stră- 
vechiului plugar, pescar ori crescător de vite. 

Cu toate că omenirea dăruise confraţilor ei mai 
slabi un tărîm întins și roditor, economia primitivă din 
acel ostrov nu putea totuși asigura populaţiei lui o 
viață îmbelșugată, mai cu seamă în anii cu recolte 
proaste sau din pricina altor perturbări proprii forţe- 
lor de producţie puţin dezvoltate. De aceea Lumea cea, 

Mare ceda mereu celor din Insula Uitării o parte din 
rezervele ei. 

În cele trei porturi, situate la nord-vest, la sud și 
pe litoralul de est al insulei, erau aduse alimente con- 
servate pentru un mare număr de ani, medicamente, 
mijloace de apărare biologică și alte obiecte de primă 
necesitate. Cei trei administratori principali ai insulei 
locuiau și ei în nord, în sud și în răsărit și purtau 
titlul de șefi ai crescătorilor de vite, ai agricultorilor 
și ai pescarilor. 

Privind munţii viorii profilaţi în zare, Mwen Mas 
'se întrebă deodată cu amărăciune dacă nu cumva face 
şi el parte din categoria „,taurilor“ care pricinuiau mari 
greutăți omenirii. „laurii“ erau oameni înzestrați cu 
putere și energie, dar lipsiţi total de compasiune față 
de suferinţele și frămîntările altora, urmărind doar 
satisfacerea nevoilor proprii. În treeutul îndepărtat al 
umanităţii, suferinţele, dușmăniile și nenorocirile erau 
totdeauna agravate de indivizii de această teapă, care 
proclamau în fel şi chip că numai ei cunosc adevărul, 
socotindu-se în drept să. înăbușe orice opinie străină 
și să înlăture orice mod de gîndire și de viață diferit 
de al lor. De atunci omenirea a ajuns să se ferească 
pînă și de urma manifestărilor de absolutism în ma- 
terie de păreri, dorinţe și gusturi; temîndu-se strașnic 
de acești „tauri“ care trăiau de azi pe mîine, fără să 
respecte inviolabilele legi economice, fără să se gîn- 
dească* la : viitor. Războaiele și economia neorganizată 
din Era Lumii Dezunite au dus la o jefuire sălbatică 
a planetei. Mai înainte ca omenirea să fi construit 
societatea comunistă, pădurile fuseseră tăiate fără 
milă, rezervele de cărbune și de petrol, strînse în de- 
curs de sute de milioane de ani, fuseseră arse, aerul 
a fost infectat de bioxidul de carbon și de rezidurile 
fetide ale uzinelor rău amenajate, iar frumoase și in- 
ofensive animale — girafe, zebre, elefanți — au fost 
decimate. Solul era înțesat de tot felul de gunoaie; 
rîurile şi țărmurile mărilor au fost spurcate de scursori 

de ţiţei şi deșeuri chimice. Numai după o curăţire radi- 
cală a apelor, a aerului și a pămîntului, omenirea a 
dat planetei aspectul ei actual, cînd puteai umbla pre- 
tutindeni desculț, fără să-ți rănești picioarele. 

Dar și el, Mwen Mas, numit cu mai puţin de doi 
ani în urmă într-un post de mare răspundere, distrusese 
un satelit artificial, făurit prin sforţările a mii de oa: 
meni și printr-o extraordinară măiestrie tehnică. Tot 
el provocase pieirea a patru savanţi de seamă, care, 
fiecare, ar fi putut deveni asemenea lui Ren Boz... lar 
Ren Boz el însuși fusese la un pas de moarte. Și chipul 
lui Bet Lon, care se ascundea undeva în munţii și în 
văile Insulei Uitării, îi reapăru în față, sfiîșietor. 
Înainte de plecare, Mwen Mas văzuse niște fotografii 
ale -matematicianului și reținuse pentru totdeauna fi- 
gura lui voluntară, cu maxilarul masiv, cu ochii pă- 
trunzători, apropiați și înfundaţi în orbite, întreaga-i 
siluetă atletică... 


Mecanicul de pe glisor se apropie de african. 

— Resaca * e violentă. Nu ared că vom reuşi să 
acostăm, valurile trec peste dig. Vom fi “nevoiţi să 
ancorăm în portul de sud. 

— Nu-i nevoie. Aveţi plute de salvare? Îmi voi 
vîri hainele înăuntru și voi ajunge singur la țărm. 

Mecanicul și timonierul se uitară cu respect la Mwen 
Mas. Talazurile albicioase, tulburi se înălțau pe banc, 
revărsîndu-se în cascade grele și tunătoare. Mai aproape 
de coastă, vălmășagul 'valurilor învirteja nisipul și 
spuma, rostogolindu-se pînă hăt-departe de plaja în- 
tinsă. Norii, care atîrnau jos de tot, deasupra apei, 
lăsau să se cearnă o ploaie măruntă și caldă. Prin 
perdeaua ei neguroasă abia dacă se zăreau pe mal silue- 
tele cenușii ale unor oameni. 

Cei doi marinari se uitară unul la altul, în timp ce 
Mwen Mas se dezbrăca și-și împăturea hainele. Cei care 


+ Resacă — Val produs prin întoarcerea violentă a apei care 
se lovește de un obstacol (n.r.). 

se îndreptau spre Insula Uitării ieșeau de sub tutela 
societăţii, în care orice om răspundea pentru ceilalți. 
Dar Mwen Mas inspira simpatie tuturora, și timonierul 
se simţi dator să-l prevină despre marile primejdii ce-l 
așteptau. Africanul făcu un semn de nepăsare. Meca- 
nicul îi aduse un mic pachet, închis ermetic. 

— Luaţi-l! Aveţi aici rezerve de hrană concentrată 
pentru o lună de zile. 

După o clipă de gîndire, Mwen Mas luă proviziile 
şi le puse împreună cu hainele lui în despărţitura im- 
permeabilă a plutei. După ce o închise ermetic, luă sub 
braţ mica ambarcăţie și trecu peste balustradă : 

— Întoarceţi! comandă el. 

Glisorul se aplecă pe-o rînă, luînd un viraj scurt. 
Proiectat lateral, Mwen Mas începu să lupte cu valu- 
rile. Marinarii îl văzură săltat pe creasta talazurilor 
furioase, prăbușindu-se în golurile dintre ele și apărind 
din nou. 

— Se descurcă el! spuse mecanicul răsuflînd ușu- 
rat. Derivăm, trebuie s-o luăm din loc. 

Elicea glisorului scoase un uruit puternic și micul 
vas se repezi înainte, săltat de un val. Pe țărm silueta 
întunecată a lui Mwen Mas apăru o clipă, apoi fu mis- 
tuită în negura ploii. 

În întîmpinarea lui, pe nisipul bătut de ape, venea 
un piîlc de oameni goi, purtînd doar o legătură peste 
șolduri. Trăgeau triumfător după ei un pește mare ce 
se zbătea din răsputeri. Văzîndu-l pe Mwen Mas, oa- 
menii se opriră, şi-l salutară prietenos. 

— Un nou venit din lumea cealaltă, spuse zimbind 
unul dintre pescari, și ce bine înoată! Vino să stai 
cu noi! 

Mwen Mas îi măsură cu o privire deschisă și priete- 
noasă, apoi clătină din cap: 

— Mi-ar veni greu să locuiesc aici, pe malul mării 
şi să-i privesc necuprinsele întinderi, visînd la minu- 
nata lume pe care am pierdut-o. 

Unul dintre pescari, cu multe fire argintii în bar- 
ba-i deasă, considerată, pe semne, aici drept o podoabă, 
puse mîna pe umărul umed al lui Mwen Mas. 

— Teau trimis împotriva voinţei dumitale ? 

Cu un zîmbet trist pe buze, Mwen Mas încercă să-i 
explice motivele reiugierii lui. 

Pescarul îl privi mîhnit și compătimitor. 

— Nu ne putem înţelege. Du-te acolo, urmă el ară- 
tînd cu mîna către sud-est, unde printr-o spărtură a 
norilor se vedeau treptele albăstrui ale munţilor  în- 
depărtaţi. Calea-i însă lungă și aici n-ai alt mijloc de 
locomoţie decît... și insularul se plesni cu palma peste 
coapsa-i vînjoasă. 

Mwen Mas nu mai lungi vorba şi o întinse cu pași 
mari de-a lungul șerpuitoarei cărări care suia spre nişte 
dealuri line. 

Pînă în zona centrală a insulei avea de parcurs mai 
bine de două sute de kilometri; și totuși, nu se gră- 
bea. Ce rost ar fi avut graba? Fără o activitate utilă, 
zilele abia se tîrau. La început, cît timp nu se refăcuse 
încă de pe urma catastrofei prin care trecuse, trupul 
său obosit tînjea după odihnă, cerea mîngiierea na- 
turii. Şi de n-ar fi simţit arzătoarele regrete, l-ar fi 
desfătat, desigur, marea linişte a podișurilor pustii şi 
bătute de vînturi, întunericul adînc și tăcerea primor- 
dială a nopţilor tropicale. 

Dar zilele treceau, și africanul, care rătăcea prin 
insulă în căutarea unei ocupaţii pe pofta inimii, începu 
să ducă dorul Lumii celei Mari. Nu se mai bucura pri- 
vind văile pașnice cu livezi cultivate manual, nu se mai 
lăsa furat de murmurul toropitor al limpezilor rîuri 
de munte, pe malul cărora, în amiezile cu arșiță ori 
în nopţile cu lună, putea petrece ore nenumărate. 

Nenumărate... Într-adevăr, de ce-ar mai fi numărat 
orele, de ce-ar mai fi măsurat timpul în care nu avea 
ce face? În oceanul infinit al vremii, timpul său, du- 
rata lui individuală însemna atît de puţin... o picătură 
infimă, o clipă scurtă, sortită uitării! 

Abia acum înţelegea Mwen Mas cît de bine își me- 
rita. insula numele. Insula Uitării — anonimatul de 
-nepătruns al vieţii străvechi, al faptelor și al senti- 
mentelor egoiste ale omului primitiv! Fapte uitate de 
urmași pentru că ţinteau doar la satisfacerea nevoilor 
personale ale individului, în loc să slujească umani- 
tatea, făcînd viaţa mai ușoară, mai bună, și împodo- 
bind-o cu avîntul unei arte creatoare. 

Cele mai uimitoare fapte de acest fel au fost mis- 
tuite de neant. 

„Primit în obștea crescătorilor de vite din centrul 
insulei, Mwen Mas ducea la păscut, de două luni, o 
turmă uriașă de gaurobivoli *, la poalele unui masiv 
muntos, căruia străvechii localnici îi dăduseră un nume 
interminabil. 

Se hrănea acum cu un păsat negricios, pe care și-l 
fierbea îndelung pe jăratec, într-un căzănel afumat. Cu 
o lună înainte de a ajunge în obștea crescătorilor de 
vite fusese nevoit să-și procure hrana în junglă cău- 
tînd fructe și luîndu-se la întrecere cu maimuţele la- 
come care aruncau în el cu resturi de mîncare. Ajun- 
sese la această situaţie deoarece, chiar în prima vale 
întîlnită, își dăduse proviziile unor bătrîni amăriţi, 
procedînd după principiul Lumii Cercului, unde cea 
mai mare fericire a omului era să aducă bucurie celor- 
lalţi. Pricepuse atunci ce înseamnă să-ţi cauţi hrana 
pe meleaguri nelocuite. Ce neînchipuită pierdere de 
timp ! | 

Mwen se sculă de pe piatra pe care stătuse și privi 
în jurul său. Soarele apunea în stînga, la marginea 
podișului ; în spatele lui se înălța un munte păduros, 
cu virful rotunjit. 

Jos, scînteia în amurg un rîu cu ape repezi ce 
curgeau printre desișuri de bambuși înalți. Acolo, la 
o distanță de o jumătate de zi de mers cu piciorul, se 
aflau milenarele ruini năpădite de vegetaţie sălbatică, 


"4 Rasă de animale obţinută prin încrucișarea  bivolilor cu 
gâurii (soi de tauri uriași din India, Birmania și Malaca). 

ale fostei capitale a insulei. Mai existau în împrejurimi 
şi alte orașe mai mari și mai bine păstrate, dar și ele 
pustii. Deocamdată însă aceste vestigii ale trecutului 
nu-l interesau pe Mwen Mas. 

Vitele se culcaseră în iarbă, ca niște mogildeţe ne- 
gre. Noaptea cobora cu repeziciune. Pe cerul întunecat 
se aprinseră mii de stele. Bezna atît de bine cunoscută 
unui ochi de astronom, liniile familiare ale constelaţii- 
lor, făcliile luminoase ale marilor aștri. Din acest colţ 
al Pămîntului izbutea să deslușească fatalul epsilon- 
Tucan... Dar cît de neputincioși erau ochii lui .ome- 
nești, neînarmaţi cu nimic”! Nu va mai vedea niciodată 
măreţele priveliști ale Cosmosului, spiralele galaxiilor 
gigante, enigmaticele planete și sorii albaștri. Pentru 
el, toate acestea nu mai erau decît niște luminiţe, in- 
finit de îndepărtate. Stele ori opaițe fixate pe o sferă 
de cristal, cum credeau cei vechi, pentru ochii lui era 
acum tot una! 

Sări în picioare şi începu să adune grămadă 
vreascurile pregătite. lată încă un obiect devenit in- 
dispensabil : o mică brichetă. Poate că, urmînd pilda 
unor localnici, are să înceapă în curînd să aspire și el 
fumul narcotic pentru a-și scurta nesfîrșitul timp ce 
se tărăgăna atît de chinuitor. 

Limbi voioase de foc își începură dansul, îm- 
prăștiind întunericul și stingînd stelele. Alături _ră- 
suflau calm vitele cele mari. 

Privind gînditor vilvătăile, Mwen Mas se întreba 
dacă luminoasa-i planetă nu devenise pentru el un adă- 
post întunecat. 

Nu! Trufașa-i autorenunţare nu era decît o mult 
prea mare încredere în sine, rezultat al necunoașterii. 
Nu-și cunoscuse propriul suflet, subapreciase măreţia 
vieții creatoare de care avusese parte și nici măcar 
nu-și dăduse seama de forța dragostei lui pentru Ciara. 
Mai bine să-și jertfească viaţa într-un singur ceas pen- 
tru măreaţa cauză a Lumii celei Mari decît să trăiască 
aici încă o viaţă întreagă! 

Pe Insula Uitării existau aproximativ două sute de 
stațiuni sanitare, unde medici voluntari veniţi din Lu- 
mea cea Mare puneau la dispoziția localnicilor întreaga 
putere a medicinii moderne. De asemenea foarte mulţi 
tineri veneau să lucreze: în detașamentele de nimicire, 
pentru ca insula să nu devină un focar de boli stră- 
vechi sau de animale vătămătoare. Mwen Mas evita 
intenţionat orice întîlnire cu acești oameni : nu voia să 
se simtă alungat din lumea lor de frumuseţe și știință. 

În zori Mwen Mas fu schimbat de un alt păstor. 
Avînd în faţa lui două zile libere, hotări să se ducă 
pînă la un orășel învecinat, ca să-și facă rost deo 
pelerină, căci în munţi nopţile deveniseră reci. 

Fra o zi călduroasă și calmă. Africanul coborise 
de pe podișul său și acum străbătea un șes întins, 
smălţuit cu flori violete şi aurii; deasupra lor zburau 
insecte de toate culorile. Adieri ușoare de vînt legănau 
plantele, ale căror gingașe corole atingeau în treacăt 
genunchii goi ai lui Mwen. Ajungînd pe la mijlocul 
cîmpiei, el se opri, îmbătat de frumuseţea înconjură- 
toare și de miresmele acestei imense grădini sălbatice. 
Se aplecă, îngîndurat, ca să mîngiîie unduioasele petale 
şi se simţi ca într-un minunat vis copilăresc. 

Auzi un foșnet ușor de pași. Ridicînd capul, văzu 
o fată care înainta grăbit, cufundată în flori pînă la 
briu. Ea coti și Mwen îi admiră silueta mlădioasă. Un 
viu regret îi săgetă inima : ar fi putut să fie Ciara... 
dacă lucrurile ar fi luat o altă întorsătură! 

Spiritul său de observaţie dezvoltat îi îngădui să-și 
dea seama că necunoscuta era neliniștită. Arunca me- 
reu în preajmă priviri furișe și-și zorea pasul de parcă 
ar fi fost urmărită. Africanul își schimbă direcţia și 
porni iute spre tînăra fată, îndreptîndu-și statura de 
uriaș. i 

Necunoscuta se opri. Mijlocul îi era încins de un 
şal încrucișat peste piept, genunchii îi erau bătuți de 
fusta roșie umezită de rouă. Brățările fine de pe bra- 
ţele-i goale zornăiră mai tare, cînd îşi zvicni capul spre 

a-și arunca pe spate părul negru, răvășit de vînt. Ochii 
ei îl priveau grav şi trist pe sub zulufii risipiţi pe 
frunte și pe obraji.  Giîfiia, desigur ostenită de-un 
drum lung. Faţa ei frumoasă și oacheşă era brobonită 
de sudoare. Porni apoi cu pași şovăitori spre Mwen 
Mas. 

- — Cine ești şi unde te grăbești ? întrebă africanul. 
Ai nevoie de ajutor? 

Tînăra se uită la el cercetător și-i răspunse preci- 
pitat : 

— Mă cheamă Onar. Vin din colonia a cincea. 
N-am nevoie de nimic! 

— Văd, dimpotrivă, că ești istovită și speriată. Ce 
te ameninţă, ce te frămîntă? De ce nu vrei să-mi pri- 
mești ajutorul ? 

Necunoscuta ridică spre el privirea și în ochii ei 
se aprinse o lumină adîncă și pură, ca la femeile din 
Jumea cea Mare. 

— Știu cine ești! Un om venit de-acolo, și arătă 
în direcţia Africii. Ești bun și încrezător. 

— Fii şi dumneata la fel! Te prigoneşte cineva? 

— Da! strigă ea deznădăjduită. Este pe urmele 
mele... 

— Și cine-i acela care cutează să te înfricoşeze, 
să te urmărească ? 

Fata se îmbujoră toată și-și lasă ochii în jos. 

— Un om. Vrea să fiu a lui... 

— Dar nu ești liberă să răspunzi sau nu la ale- 
gerea lui? Cum poţi sili pe cineva să te iubească? 
Să vină aici şi am să-i spun... 

— În nici un caz! Și el a venit din Lumea cea 
Mare, dar mai demult... Este puternic și el, dar altfel 
decît dumneata... stîrnește spaima ! 

Mwen Mas rîse nepăsător. 

— Unde te duci? 

— În colonia a cincea. Am fost la oraș și m-am 
întîlnit cu el.., 

Cu un semn prietenos al capului Mwen Mas luă 
mîna fetei, ea și-o lăsă ascultătoa:e într-a lui şi amindoi 
porniră spre sat pe o potecă lăturalnică. 

În drum, aruncînd îndărăt priviri speriate, Onar îi 
mărturisi că omul acela o urmărește pretutindeni. 

Teama ei de a vorbi deschis îl indigna pe Mwen Mas. 
Nu se putea împăca cu gîndul asupririi, oricît de în- 
tîmplătoare ar fi fost ea acum pe Pămîntul organizat! 

— De ce nu iau măsuri oamenii voştri? întrebă el. 
De ce n-a fost sesizat Controlul Cinstei și al Dreptăţii ? 
Oare în școlile voastre nu se învaţă istoria? Nu știți 
unde duce orice focar de violenţă, chiar și cel mai 
mărunt ? | 

— Se învaţă... se ştie..., răspunse mașinal Onar cu 
ochii aţintiți înainte. 

Cîmpia înflorită se terminase. Poteca se pierdea în 
tufișuri, cotind brusc. De după întorsură un om înalt, 
cu înfățișare mohoriîtă apăru, punîndu-li-se în cale. 
Fra dezbrăcat pînă la brîu ; muşchi de atlet jucau sub 
părul cărunt care-i acoperea pieptul. Onar își smulse 
mîna dintr-a lui Mwen, spunîndu-i în șoaptă: 

— Mi-e frică să nu păţești ceva... Pleacă, om din 
Lumea cea Mare!... | 

— Stai pe loc! tună o voce poruncitoare. 

Acest ton brutal era neobişnuit în Era Marelui Cerc. 
Mwen Mas se așeză instinctiv în faţa tinerei fete, 
apărînd-o cu trupul său. 

Omul cel înalt se apropie de el și încercă să-l dea 
la o parte. Dar Mwen Mas stătea neclintit ca o stîncă. 

Cu o iuţeală fulgerătoare, străinul îi repezi un 
pumn în față. Mwen Mas se clătină. Niciodată pînă 
atunci nu mai primise o asemenea lovitură necruţător 
calculată spre a umili și a răni adversarul. 

Buimăcit, auzi ca prin vis ţipătul jalnic al fetei. 
Se repezi în întimpinarea dușmanului, vrînd să-l do- 
boare. Alte două lovituri puternice îl trîntiră însă la 
pămînt. Onar se aruncă în genunchi, acoperindu-l cu 
trupul. Străinul o prinse în braţe cu un strigăt de tri- 

umf. Îi suci mîinile la spate, făcînd-o să se încovoaie 
de durere și să izbucnească în plins, roșie de mînie. 

Dar africanul își regăsi stăpînirea de sine. În tine- 
reţe, cînd înfăptuise isprăvile lui Hercule, avusese 
parte de încăierări mai serioase cu vrăjmași nestăpi- 
niţi de legile omenești. În minte îi reveni acum tot ce 
învățase pentru lupta corp la corp cu fiarele primej- 
dioase. 

Se ridică încet, și-și privi duşmanul, a cărui față 
era schimonosită de furie, căutînd să aleagă bine locul 
în care avea să-i repeadă năpraznica lovitură ; dar de- 
odată se îndreptă din șale şi se dădu cu un pas înapoi. 
Recunoscuse figura atît de caracteristică, a cărei amin- 
tire îl obsedase în timpul penibilelor lui .frămîntări 
legate de experienţa din Tibet. 

"— Bet Lon! 

Acesta dădu drumul fetei și rămase nemișcat, scru- 
tînd pe necunoscutul cu pielea întunecată și care în 
clipa aceea își pierduse orice urmă a expresiei lui bine- 
voitoare. 

— Bet Lon, îi strigă Mwen Mas, m-am gîndit adesea 
la posibilitatea întilnirii noastre, căci te socoteam to- 
varăș de nenorocire. Niciodată însă nu mi-am închi- 
puit că ne vom vedea în asemenea împrejurări. 

— Ce-mprejurări ? replică pe un ton provocator Bet 
Lon, abia reținîndu-și ura ce-i sticlea în priviri. 

Mwen Mas făcu un gest de protest: 

— La ce bun să recurgem la vorbe goale? În lu- 
mea cealaltă nu le rosteai, iar acţiunile dumitale, deși 
criminale, pretindeai că-s făcute în numele unei mari 
idei. Acum însă de dragul cărui scop te porţi astfel? 

— De dragul meu și numai al meu! șuieră dis- 
preţuitor Bet Lon printre dinţi. Destul am ţinut seama 
de alţii, de binele obștesc! Dar m-am convins: toate 
astea n-au pentru om nici o importanță. O știau, de alt- 
fel, și înţelepţii din antichitate... 

— Nu te-ai gîndit niciodată la alţii, Bet Lon, îl 
întrerupse africanul. Și acum, cedînd întru totul por- 

nirilor dumitale, iată ce-ai devenit: o brută, aproape 
o fiară! | 

Matematicianul păru gata să se repeadă la Mwen 
Mas, dar se stăpîni la vreme. 

— De-ajuns, vorbeşti prea mult ! 

— Văd că ai decăzut prea tare și vreau... 

— lar eu nu vreau! La o parte!... 

Mwen Mas nu se clinti. Cu capul înclinat dirz, îl. 
înfruntă pe Bet Lon simțind cum tresare lîngă spatele 
său umărul tinerei fete. Și tremurul acesta îi sporea 
înverșunarea cu mult mai mult decît loviturile primite. 

Matematicianul stătea nemișcat și privea flacăra de 
mînie din ochii africanului. 

— Pleacă! mirii el în sfîrşit, dîndu-se la o parte 
de pe cărare. 

Mwen Mas o luă din nou de mînă pe Onar și porni, 
împreună cu ea printre tufișuri, urmărit de căutăturile 
înveninate ale lui Bet Lon. La un cot al potecii, se 
opri atît de brusc, încît Onar dădu peste el. 

— Bet Lon, hai să ne întoarcem împreună în Lu- 
mea cea Mare! 

Matematicianul răspunse cu rîsu-i nepăsător, dar 
urechea sensibilă a lui Mwen Mas prinse în sfidarea lui 
o nuanţă de amărăciune. 

— Cine ești ca să-mi propui asta? Știi că... 

— Da, știu. Și eu am întreprins o experienţă inter- 
zisă, pricinuind moartea cîtorva inși care s-au încrezut 
în mine. Căile cercetărilor noastre erau învecinate, iar 
dumneata, eu şi alții ne găsim aproape de victorie! 
Umanitatea are nevoie de dumneata, dar nu de omul 
care ești acum... 

Cu ochii-n pămînt, matematicianul făcu un pas spre 
Mwen Mas apoi se-ntoarse brusc, și peste umăr își strigă 
brutal refuzul. Africanul o porni pe cărare, fără să mai 
spună nimic. 

Pînă la colonia a cincea mai avea vreo zece kilometri. 

Aflînd că tînăra fată era singură pe lume, Mwen o 
sfătui să se mute într-o localitate maritimă de pe lito- 

ralu! estic, ca să nu se mai întîlnească cu prigonitorul 

. Fostul savant devenise un tiran pentru liniștiţii lo- 
cuitori izolaţi în acele mici așezări de munte. Spre a 
preveni orice consecințe supărătoare, Mwen Mas hotări 
să se ducă imediat în colonia unde locuia Onar, spre 
a cere ca Bet Lon să fie ţinut sub supraveghere. La 
intrarea în colonie, îşi luă rămas bun de la Onar. Ea 
îi spuse că de curînd, în pădurile muntelui înălţat ca o 
cupolă, ar fi apărut niște tigri scăpaţi dintr-o rezer- 
vaţie, sau care supravieţuiteră în desișurile de nepă- 
truns care înconjurau cel mai înalt vîrf din insulă. Ţi- 
nîndu-l strîns de mînă, îl rugă să fie prudent și să nu 
care cumva să străbată munţii în miez de noapte. Mwen 
Mas făcu grăbit calea întoarsă. Reflectînd la cele pe- 
trecute, se simțea obsedat de ultima privire a fetei: 
o privire pătrunsă de grijă și devotament. Și pentru 
prima oară în viață, se gîndi la eroii trecutului înde- 
părtat, la acei oameni care, chiar cînd erau pradă înjo- 
sirilor, vrăjmășiilor şi suferințelor fizice, iar mediul 
înconjurător era prielnic dezvoltării egoismului animalic, 
au izbutit să fie buni şi viteji, să rămînă totuși oameni 
adevărați. 

Încă din vechime dialectica vieţii îl pusese pe om 
în faţa contradicţiilor ei. lar puterea dragostei, duioșia 
și abnegaţia, deşi se aflau pe atunci împresurate de pri- 
mejdii și de adversităţi, cu toate că erau umilite și bru- 
talizate, înfloreau pînă și pe marginea prăpastiei. Ca- 
priciile forței brute supuneau toate, făcîndu-le efemere 
și nesigure. În orice clipă, soarta fiecărui om putea fi 
năprasnic schimbată, planurile îi puteau fi zădărnicite, 
ideile și nădejdile spulberate ; și aceasta pentru că 
în societatea antică atît de rău orinduită prea multe 
depindeau de indivizii întîlniți întîmplător. Și totuşi 
această vremelnicie a speranţelor, a iubirii și a fericirii 
nu numai că nu slăbea sentimentele, dar chiar le in- 
tensifica. 

lată de ce, cu toate vicisitudinile Veacurilor de În: 
tuneric sau ale Erei Lumii Dezunite, n-a pierit din su- 
fletul omului ceea ce avea el mai bun într-însul. 

Și Mwen Mas își spuse că viaţa de odinioară, care 
contemporanilor lui le părea atît de cumplită, a cunoscut 
şi ea fericirea și speranţa și creaţia, uneori chiar mai 
intens decît acum, în mîndra epocă a Marelui Cerc. 

Îi evocă aproape cu indignare pe teoreticienii ştiinţei 
vechi ; sprijinindu-se pe ideea prost înţeleasă a. înceti- 
nelii cu care speciile se transformau în natură, aceștia 
preziceau că umanitatea nu va fi mai bună nici într-un 
milion de ani. 

Dacă ei ar fi iubit mai mult oameniii și ar fi cunoscut 
dialectica dezvoltării, o asemenea inepţie n-ar fi putut 
niciodată să le treacă prin minte! 

Asfinţitul umplea de culori norii de după umărul 
rotund al muntelui uriaș. Mwen Mas se aruncă în rîu. 

Răcorit și pe deplin calmat, se așeză pe o piatră ca 
să se usuce şi să se odihnească. Nereușind să ajungă 
în orășel pînă la căderea nopţii, hotărî să treacă dealul 
la lumina lunei.În timp ce privea îngîndurat apa ce se 
rostogolea în clocot peste pietre, simţi deodată uitătura 
unor ochi îndreptaţi spre el, dar nu văzu pe nimeni. 
Neplăcuta senzaţie că este oarmărit stărui pe cînd tra- 
versă rîul și începu să urce dealul. 

Mwen Mas umbla cu pași repezi pe calea bătătorită 
de care, de-a lungul unui podiș înalt de 1800 m. Ca să 
ajungă la oraș pe drumul cel mai scurt, trebuia să stră- 
bată o coastă păduroasă. Secera îngustă a lunei noi nu 
putea să-i lumineze calea mai mult de o oră și jumătate. 
De aceea Mwen Mas se grăbea, dîndu-și seama că-i va 
fi foarte greu să urce pieptiș pe o cărăruie povirnită de 
munte, într-o noapte fără lună. Copacii rari și scunzi 
brăzdau cu umbrele lor lungi și negre solul uscat, cenu- 
şiu. Africanul umbla gînditor, cu ochii în jos ca să nu 
se poticnească de nenumăratele rădăcini mărunte. 

În dreapta, în depărtare, acolo unde coasta suia lin 
și se pierdea în umbră adîncă, un mîriit amenințător, 
prelung, cutremură văzduhul. Un răcnet gros îi răspunse 
din pădure, unde luna zugrăvea pe pămînt pete și dungi 
de lumină. În strigătele acestea era o putere care pă- 
trundea pînă în străfundul sufletului, trezind în el mult 

uitatele sentimente de frică și de resemnare în faţa unei 
fiare de neînvins. Ca o reacţie la această spaimă primi- 
tivă, în inima africanului se aprinse patima tot atît de 
ancestrală a luptei moștenite de la nenumăratele  gene- 
raţii de eroi anonimi care afirmaseră dreptul speciei 
umane la viață în mijlocul mamuţilor, al leilor, a] urșilor 
uriași, al zimbrilor turbaţi şi al nemiloaselor haite de 
lupi, în istovitoarele zile de vînătoare și în nopţile de 
groază cînd trebuiau să se apere. 

Mwen Mas rămase locului o clipă, privind în jur cu 
răsuflarea tăiată. În liniştea nopţii nu se mişca nimic ; 
dar de îndată ce făcu pe cărare cîţiva paşi, simţi deslu- 
şit că este urmărit îndeaproape. Tigrii? ce spusese 
Onar era oare adevărat ? 

„O luă la fugă, încercînd totodată să-și facă un plan 
de acţiune, în cazul cînd fiarele — păreau să fie două — 
l-ar ataca. 

Să caute scăpare în copacii aceștia înalți, în care 
tigrul se urcă mai bine decît omul? N-avea nici un 
sens. Să se apere? Cu ce? În jur nu erau decit pietre. 
Nu putea nici măcar să-și rupă o ghioagă din ramurile 
acestea tari ca fierul. Auzind răcnetele fiarelor aproape 
de tot, în spatele său, înţelese că este pierdut. Cren- 
gile arborilor ce se bolteau deasupra cărării colbăite 
îl apăsau; în aceste clipe de restriște, ar fi vrut să 
caute îmbărbătare în adincurile veșnice ale -cerului spu- 
zit de stele, spre cercetarea cărora își închinase întreaga 
viaţă. începu să alerge în salturi mari. Soarta îi părea 
favorabilă : ieși într-o poiană lungă. În mijlocul ei zări 
o grămadă de pietroaie. Îşi alese unul colţuros, de vreo 
30 de kilograme, și se întoarse. Văzu acum niște năluci 
mișcătoare, dungate. care se ițeau printre zăbrelele de 
umbră ale pădurii. Luna atingea acum cu un colţ vir- 
furile copacilor. Umbre lungi se așterneau în curmezișul 
poienii. Urmîndu-le ca pe niște drumuri negre, două fe- 
line uriașe se tîrau spre Mwen Mas. Ca şi atunci, în 
încăperea subterană a Observatorului din Tibet, africa- 
nul simţi apropierea morţii. De astă dată o vedea arzînd 
ca o văpaie verde în ochii fosforescenţi ai fiarelor. 

Trase în piept adierea răcoroasă adusă de o pală de vînt, 
se uită în sus, spre slăvile scînteietoare ale Cosmosului 
şi, îndreptîndu-se din spate, ridică deasupra capului 
pietroiul. 

— Sînt aici, tovarășe! | 

Din întunericul povîrnișului o umbră înaltă se avîntă 
în mijlocul poienii, răsucind amenințător deasupra ca- 
pului o cracă noduroasă. Recunoscîndu-l uluit pe mate- 
matician, Mwen Mas uită o clipă de tigri. Gifîind, de 
goana-i nebunească, Bet Lon se aşeză alături de african 
şi hăpăi aerul cu gura deschisă. Cele două uriașe ani- 
male care dăduseră o clipă înapoi se apropiau din nou, 
implacabil. Tigrul din stînga era acum doar la vreo 
treizeci de pași. lată-l cum se lasă pe labele dindărăt 
și se încordează gata să ţișnească la atac. 

— Mai repede ! răsună în poiană un strigăt puternic. 

În spatele lui Mwen Mas, scăpărară din trei părți 
flăcările palide zvirlite de ţevile unor aruncătoare de 
grenade. Surprins, Mwen Mas scăpă din mînă piatra. 
Tigrul cel mai apropiat se ridică în două labe, dar gre- 
nadele paralizante explodară cu un pocnet înăbușit, ca 
o bătaie de tobă, şi fiara se rostogoli pe spate. A doua 
făcu un salt în direcţia pădurii. De acolo, se arătară 
alte trei siluete de oameni călări. O grenadă de sticlă 
cu 0 puternică încărcătură electrică se sparse în capul 
tigrului, care se prăbuși cu botu-i greu în iarba uscată. 

Unul dintre călăreţi se avintă înainte. Niciodată 
pînă atunci nu i-au părut lui Mwen Mas atît de fru- 
moase hainele de lucru ale oamenilor din Lumea cea 
Mare, pantalonii mai scurţi de genunchi şi cămașa larg 
deschisă la guler, cu două buzunare la piept, din pînză 
groasă de in sintetic de culoare albastră. 

— Mwen Mas am simţit că ești în primejdie!... 

Cum să nu recunoască glasul melodios care: în mo- 
mentul acela părea atît de îngrijorat! Ciara Nandi!... 

Uitînd să răspundă, africanul rămase încremenit 
pînă cînd fata sări jos din șa, şi alergă spre el. În 
urmă-i :veneau cei cinci însoțitori. Mwen Mas nici 
n-apucă să-i vadă bine, că secera îngustă a lunei se şi 

ascunse îndărătul pădurii, vintul se domoli, iar întune- 
ricul înăbușitor al nopţii toride învălui împrejurimile. 
Mina Ciarei căută braţul lui Mwen. Acesta îi apucă în- 
cheietura subţire și lipi palma fetei de inima lui care 
zvicnea tare. Cu vîrful degetelor, Ciara îi miîngiie lin 
pieptul vînjos și această ușoară atingere așternu asupra 
lui Mwen Mas o liniște încă necunoscută. 

— Ciara, acesta-i Bet Lon, un nou prieten... 

Mwen Mas se întoarse spre el; dar matematicianul 
dispăruse. Atunci strigă în noapte, din răsputeri : 

— Bet Lon, nu pleca! 

— Mă întorc ! răsună din depărtare vocea-i puter- 
nică, ce-și pierduse accentul sarcastic. 

Unul dintre însoțitorii Ciarei, după toate aparențele 
conducătorul cetei, scoase de la oblîncul șeii o lanternă 
de semnalizare. O palidă lumină, însoţită de o radiaţie 
invizibilă, se îndreptă spre cer. Mwen Mas își dădu 
seama că noii veniţi așteaptă un aparat de zbor. Toţi 
cinci erau băieţi tineri, colaboratori ai unui detașament 
de nimicire, care-și aleseseră ca ispravă a lui Hercule 
lupta cu animalele vătămătoare. din Insula  Uitării. 
Ciara Nandi li se alăturase, spre a-l găsi pe Mwen Mas. 

— Te înşeli dacă ne crezi chiar atît de perspicace, 
spuse conducătorul grupului după ce se instalară cu 
toții în jurul focului, iar Mwen Mas începu să le pună 
inevitabilele întrebări. Am fost ajutaţi de o fată.cu un 
nume împrumutat din antichitatea greacă. 

— Onar! făcu Mwen Mas. 

— Da, Onar. Detașamentul nostru tocmai se apropia 
dinspre sud de colonia a cincea, cînd veni în goană o 
fată, abia trăgîndu-și sufletul. Ea ne confirmă zvonurile 
despre tigri și ne convinse să pornim îndată pe urmele 
dumitale, de teamă să nu fii atacat de fiare pe cînd 
te vei întoarce prin munți. După cum vezi, am sosit 
la timp. Ă | 

Curînd trebuie să treacă pe aici un elicopter de 
marfă și cu el vom expedia într-o rezervaţie pe duş- 
manii dumitale, temporar paralizați. Dacă se va dovedi 

că sînt mîncători de oameni, vor fi nimiciţi. Nu este 
însă îngăduit să distrugi animale atît de rare, fără uri 
prealabil examen. 

— Ce fel de examen? 

Băiatul ridică din sprîncene. 

_— Aceasta depășește competența noastră. Probabil 
că, în primul rînd, vor fi calmaţi... Li se va injecta un 
moderator al energiei vitale. Devenind pentru un timp 
mai slabi, tigrii vor învăţa multe lucruri. 

Un vuiet puternic, trepidant îl întrerupse pe tînăr. 
De sus cobora încet un aparat masiv și negru. O lumină 
orbitoare se revărsă asupra poienii. Dungatele feline 
fură închise în niște containere capitonate, pentru încăr- 
cături fragile, apoi aeronava, abia vizibilă în întuneric, 
dispăru, lăsînd din nou luminișul scăldat în lumina 
blindă a stelelor. Împreună cu tigrii plecă și unul dintre 
cei cinci tineri ; roibul acestuia îi rămase lui Mwen Mas. 

Africanul şi Ciara călăreau acum alături. Drumul 
cobora spre valea rîului Galle, la vărsarea căruia, pe 
litoral, se afla o staţiune medicală și baza detașamen- 
tului de nimicire. 

— E prima oară de cînd sînt pe insulă că mă în- 
drept spre mare, spuse Mwen Mas rupînd tăcerea. Pînă 
acum mi se părea că pentru mine marea este o barieră 
care mă desparte pe vecie de lumea mea. 

—. Insula a reprezentat pentru dumneata o şcoală 
nouă !? spuse 'Ciara și în glasul ei era şi întrebare, și 
bucurie. i 

— Da. Într-un scurt răstimp, prin multe am trecut 
aici și la mai multe am reflectat. Aceste gînduri mă 
frămîntau de mult... 

Și Mwen Mas îi împărtăși vechile sale temeri. Avea 
impresia că omenirea — repetînd greșelile antichităţii, 
de sigur într-o formă mult mai puţin hidoasă — atri- 
buia o prea mare însemnătate intelectului şi laturii teh- 
nice. | se părea că pe planeta lui epsilon-Tucan o uma- 
nitate asemenea nouă și tot atît de frumoasă, avusese 
mai multă grijă de perfecţionarea laturii emoţionale a 
psihicului. 

— Am suferit mult simţindu-mă în dezacord cu 
viaţa, răspunse Ciara Nandi după o clipă de tăcere. Eu 
personal visam la o epocă plină de forţe și sentimente 
proaspete, elementare, adunate prin selecţie încă în evul 
Erosului, care înflorise odinioară pe tărîmurile medite- 
raneene. De aceea m-am străduit întotdeauna să trezesc 
în spectatorii mei adevăraţi puterea sentimentelor. Dar 
mi se pare că pînă la urmă nu m-a înțeles decît 
Evda Nal! 

— Și Mwen Mas! adăugă grav africanul, care-i 
povesti cum îi apăruse ea în ipostaza fetei arămii din 
Tucan. 

Ciara își ridică spre el faţa și, în lumina sfioasă a 
zorilor care începeau să mijească, Mwen Mas văzu niște 
ochi' atît de mari şi de adînci, încît simți că ameţește. 
Se depărtă puţin şi izbucni în ris: 

— În romanele lor de anticipație, strămoșii noștri 
ne prezentau ca pe niște fiinţe firave, rahitice, cu cra- 
niul hipertrofiat. În ciuda milioanelor de animale schin- 
giuite și ucise, oamenii aceștia n-au izbutit să se apropie 
de adevărata înțelegere a mașinii cerebrale omenești, 
pentru că mînuiau cuțitul acolo unde era nevoie de cele 
mai sensibile instrumente de măsură la scara molecu- 
lelor şi a atomilor. Noi cei de astăzi, știm că o activi- 
tate intensă a intelectului cere un trup viguros, plin 
de energie vitală, dar că acest trup generează, la rîndul 
său, emoţii puternice. 

— Şi totuşi, trăim ca şi mai înainte, înlănţuiţi de 
rațiune, adăugă Ciara Nandi. 

— S-au făcut multe pentru o îndreptare a situaţiei, 
dar intelectul a luat-o totuși, la noi, cu mult înaintea 
laturii emoţionale... Ea merită întreaga noastră atenţie, 
și ar trebui să facem ca nu ea să fie încătușată» de ra- 
ţiune, ci, dimpotrivă, raţiunea să fie din cînd în cînd 
înlănțuită de sentimente. Aceasta-mi pare acum atît de 
important încît mă și gîndesc să scriu pe tema asta 
o carte. | | 

— Aşa e! strigă Ciara înflăcărîndu-se, apoi, tulbu- 
rată de pornirea ei, urmă: Prea puţini savanţi de 

seamă s-au consacrat studierii legilor frumosului şi a 
plenitudinii sentimentelor... Nu vorbesc de psihologie. 

— Te înţeleg perfect, răspunse africanul, admirînd-o 
fără să vrea pe frumoasa fată, al cărei cap ridicat cu 
semeţie spre soarele răsărit, căpăta în razele-i tranda- 
firii nuanțe de aramă. 

Ușoară și ageră, Ciara călărea pe murgul ei înalt, 
în pas cu roibul lui Mwen. | 

— Am rămas în urmă! strigă ea dind friîu liber 
calului, care se avîntă îndată înainte. 

Africanul o prinse din urmă, și amindoi porniră în 
galop. Ajungindu-i pe.-tinerii lor tovarăși de drum, își 
struniră caii. Ciara se întoarse spre Mwen Mas! 

— Dar fata aceasta, Onar?... 

— Ar fi bine să vină în Lumea cea Mare. Mi-ai spus 
doar că a rămas pe insulă din dragoste pentru mama 
ei care venise aici şi a murit de curind. Ar trebui să 
lucreze la săpăturile Vedei Kong ; acolo se cer miîini 
sensibile şi delicate de femeie. De altminteri, îi stau la 
dispoziție o mie de activităţi. lar Bet Lon, devenit un 
alt om, o va întîmpina în lumea noastră într-un fel nou !... 

Ciara își încruntă spriîncenele și-l privi pe Mwen Mas: 

— Dar dumneata n-ai să-ţi părăsești stelele? 

— Îmi voi urma chemarea, oricare ar fi hotărîrea 
Consiliului. Dar întîi trebuie să scriu o carte, o carte 
despre... 

— Stelele sufletelor omenești ? | 

— Exact, Ciara! Infinita lor varietate îţi taie ră- 
suflarea... Mwen Mas tăcu prinzînd privirea fetei care-i 
zîmbea cu drag. Nu ești de părerea mea? 

— Sigur că sînt! Mă gindeam la experienţa pe 
care ai făcut-o, din ardoarea de a le dărui oamenilor 
lumea îm toată plinătatea ei. Și aici ești mai curînd 
artist decît savant. 

— Dar Ren Boz? 

___— Pentru el, experienţa aceasta n-a reprezentat decît 
încă un pas pe drumul cercetărilor lui. 

— Îmi dai dar dreptate, Ciara !? 

— Pe deplin! Și sînt convinsă că la fel ar proceda 
foarte mulţi oameni, majoritatea ! 

Mwen Mas mută diîrlogii în mîna stîngă, iar dreapta 
1-0 întinse Ciarei. Astfel, mînă în mînă, intrară în mi- 
cul orășel al staţiunii. 


Valurile Oceanului Indian se spărgeau de faleză. 
În vuietul lor ritmic, Mwen Mas părea că distinge ca- 
dența bașilor din simfonia lui Zig Zor închinată vieţii 
care se avîntă în Cosmos. Și nota dominantă, nota esen- 
țială a naturii pămîntene: un fa albastru, răsuna 
deasupra mării, făcînd să vibreze în sufletul aceluia 
care o asculta corzile cele mai profunde și îngăduindu-i 
să se contopească cu natura care l-a. zămislit. 

Marea se întindea transparentă și strălucitoare, cu- 
răţită de toate rezidurile trecutului — rechini feroci, 
pești otrăvitori, moluște, meduze periculoase — după 
cum și viaţa omului contemporan fusese purificată de 
răutăţile și temerile veacurilor apuse. Și totuși, în imen- 
sităţile oceanice, mai existau unghere ascunse în care 
șămînța conservată a vieţii dăunătoare continua să ger- 
mineze și numai vigilența detașamentelor de nimicire 
putea asigura securitatea și puritatea apelor. 

Nu se întîmplă oare acelaşi lucru cînd într-un suflet 
tînăr și neîntinat răsar deodată îndărătnicia răutăcioasă, 
trufia neroadă sau egoismul animalic? Cînd omul ce- 
dează ambițiilor întîmplătoare și patimilor, în loc să se 
supună înțeleptei autorităţi a societăţii, curajul se 
transformă în ferocitate,. talentul în crudă viclenie, iar 
devotamentul devine un scut al despotismului, al crîn- 
cenei exploatări și al samavolniciei... Și cît de subţire 
este pojghiţa disciplinei și a culturii! Pentru ca s-o 
sfîșii e de ajuns o generaţie două de viaţă-rea. Mwen 
Mas întrevăzuse chipul acestei fiare aici, pe Insula 
Uitării. Diîndu-i friîu liber, rişti să vezi renăscînd 
monstruoasa tiranie care timp de veacuri a împilat cu 
neruşinare omenirea. 

Lucrul cel mai uimitor în istoria Pămîntului a fost 
apariţia urii implacabile pe. care ticăloșii ignoranţi au 
avut-o pentru știință și frumos. Această neîncredere, 
această frică și această repulsie persistă în toate socie- 
tățile omenești, de la teama de magicieni și vrăjitoare 
și pînă la uciderea gînditorilor înaintași din Era Lumii 
Dezunite. La fel, se întîmpla și în alte planete cu civi- 
lizaţii foarte dezvoltate, dar incapabile încă să-și fe- 
rească orînduirea socială de samavolnicia unei minori- 
tăți, a unei oligarhii, care se ivea perfid, pe neașteptate, 
sub cele mai variate forme... Mwen Mas își aminti de 
comunicările Marelui Cerc despre unele lumi locuite, 
unde. cele mai înalte realizări ale științei erau folosite 
spre intimidarea, torturarea şi pedepsirea oamenilor, 
pentru a le citi gîndurile, spre transformarea maselor 
în brute docile, gata să execute cele mai smintite po- 
runci. Un strigăt de ajutor de pe o asemenea planetă 
izbucnise o dată prin Cerc și continuase a străbate spa- 
țiile timp de secole, după ce aceia care trimiseseră ape- 
lul şi cruzii lor impilatori muriseră cu toţii. 

“Lumea noastră a atins un stadiu de dezvoltare care 
exclude pentru totdeauna asemenea orori. Totuși, evo: 
luția spirituală a omului nu era încă suficientă, defi- 
ciență pe care Evda Nal și alți savanţi neobosiţi ca 
ea se străduiau s-o înlăture. 

Mwen Mas auzi venind dindărăt glasul Ciarei : 

— Pictorul Kart San spune că înţelepciunea este o 
îmbinare a științei cu sentimentul. Să fim deci înţelepţi! 

Și trecînd în goană prin faţa africanului, Ciara se 
aruncă de pe faleză în adîncurile clocotitoare ale mării. 

Mwen Mas o văzu dîndu-se lin peste cap, cu braţele 
aruncate înlături, ca o pasăre în zbor, și dispărînd apoi 
în valuri. Tinerii din detașamentul de nimicire ce se-m- 
băiau pe mal încremeniră. Mwen simţi fiori de ad- 
mirație, aproape de spaimă. Nu mai sărise niciodată de 
la o asemenea înălţime ameţitoare. Acum, însă, dezbră- 
cîndu-și hainele, păși fără frică pe marginea prăpastiei. 
Își aminti mai tîrziu că, în străfulgerări de gind, Ciara 

1 se păruse atunci o atotputernică zeiţă din antichitate. 
Și ceea ce putea să facă ea, trebuia să fie în stare şiel! 
Deasupra vuitoarelor talazuri se ridică strigătul de 
avertizare al Ciarei, dar Mwen Mas nu-l mai auzi. Zbo- 
rul dură minunat de mult. Iscusit în arta săriturilor, 
Mwen Mas plonjă impecabil, afundindu-se la o mare 
adîncime. Marea era atît de transparentă, încît fundul îi 
păru africanului primejdios de aproape. Își arcui trupul 
Și, în aceiași clipă, fu buimăcit de șocul produs din pri- 
cina inerţiei. Proiectat la suprafaţa apei ca o rachetă, 
se răsturnă pe spate legănîndu-se pe valuri. Dezmeti- 
cindu-se, o văzu pe Ciara Nandi, care înota spre el. 
Spaima îi pălise pentru prima oară bronzul arămiu al 
feţei. În ochii ei citi totodată mustrare și admiraţie. 
— De ce ai făcut asta ?. întrebă ea în șoaptă, cu ră- 
9 flarea tăiată. | 
__— Ca să fac ca dumneata. Te voi urma oriunde!... 
Ca să construim un epsilon-Tucan pe Pămîntul nostru! 
— Şi te vei înapoia cu mine în Lumea cea Mare? 
— Da! | 
Mwen Mas se întoarse cu faţa în jos ca să înoate 
mai departe și scoase un strigăt de uimire. Claritatea 
extraordinară a apei ce-i jucase adineauri o farsă neplă- 
cută era și mai mare aici, departe de mal. Ciara și el 
păreau că plutesc la o înălţime ameţitoare deasupra fun- 
dului pe care îl vedeau în cele mai mici amănunte în 
undele la fel de străvezii ca văzduhul. Sentimentul de 
biruitoare îndrăzneală al oamenilor care izbuteau să de- 
pășească limitele atracției terestre îl pătrunse pe Mwen 
Mas. Aceeași senzaţie de nemărginit curaj și de triumi 
o dădeau și zborurile peste ocean în plină furtună, și sal- 
turile în genunea neagră a Cosmosului de pe sateliții 
artificiali. Dintr-o mișcare, africanul se apropie de 
Ciara, șoptindu-i numele şi citind în ochii ei cutezători 
și puri răspunsu-i fierbinte. Miîinile şi buzele lor se îm- 
preunară deasupra abisului de cleștar. 

CONSILIUL  ASTRONAUTIC 


Asemenea Consiliului Economic, care reprezenta 
creierul central al planetei, Consiliul Astronautic dis- 
punea de mult de o clădire proprie pentru sesiuni 
ştiinţifice. La construirea ei se ţinuse seama de faptă 
că amenajarea și împodobirea unui asemenea edificiu 
trebuie să orienteze întreaga asistență spre problemele 
Cosmosului și să favorizeze transpunerea rapidă de la 
preocupările terestre la cele astrale. 

Ciara Nandi nu pătrunsese încă niciodată în sala 
cea mare a Consiliului. Însoţită de Evda Nal, intră 
emoţionată în ciudatul amfiteatru ovoid, cu tavanul 
boltit paraboloidal și cu rîndurile de bănci dispuse în 
eclipsă. Lumina, vie și diafană, părea emisă de un 
astru mai strălucitor decît Soarele. Toate liniile pereţilor, 
ale plafonului şi ale băncilor se adunau într-un capăt 
al uriașei săli, ca în punctul lor firesc de convergență. 
Acolo, pe o'estradă înaltă, se aflau ecranele de demon: 
straţie, tribuna și fotoliile membrilor Consiliului care 
conduceau ședința. | 

Panourile de aur mat ale pereţilor aveau pe ele 
hărţi planetare în relief. În dreapta se aflau hărţile 
planetelor din sistemul solar, în stînga ale planetelor 
celor mai apropiate stele pe care le studiaseră expedi- 
țiile inițiate de Consiliu. Mai sus, sub plafonul auriu 
se vedeau desenate în culori luminiscente schemele sis- 
temelor stelare locuite și pe care le trimiseseră, prin 
Marele Cerc, savanții constelaţiilor îmvecinate. 

Atenţia Ciarei fu atrasă de un tablou vechi, înnegrit 
şi, probabil, restaurat de mai multe ori, fixat deasupra 
tribunei. 

Un cer viînăt închis ocupa toată partea de sus a 
uriașei pînze. Mica seceră a unei Lune stranii cernea o 
lumină lividă peste cîrma unei astronave antice, ridi- 
cată neputincios și profilată pe zarea sîngerie a cre- 
pusculului. Într-acolo porneau şiruri de planete albastre 
urîte și atît de uscate şi tari încît păreau metalice. În- 
fundîndu-se la fiecare pas în nisip, înainta cu greu un 
om: îmbrăcat într-un scafandru ușor. Se uita înapoi la 
nava sfărîmată și la trupurile neînsufleţite ale tovară- 
şilor săi. Ochelarii măștii lui nu oglindeau decît văpăile 
roşiatice ale apusului, și totuși, folosind un procedeu 
inedit, pictorul reușise să exprime prin jocul acestor 
reflexe nemărginita deznădejde a omului rămas singur 
într-o lume străină. Pe o moviliţă din dreapta, pe nisip, 
se tîra o făptură informă și dezgustătoare. Dedesubţ, 
era o inscripţie laconică, dar grăitoare : „Singur“. 

Captivată de tablou, Ciara nu-și: dădu seama din 
prima clipă de ingeniozitatea arhitecţilor care dispuse: 
seră gradenurile sălii în evantai, așa încît se putea 
ajunge separat la fiecare loc, prin galerii ascunse sub 
amfiteatru. Astfel, fiecare rînd era izolat de cel vecin, 
de cel de sus sau de jos. După ce se așeză lingă Evda, 
Ciara observă că fotoliile și pupitrele erau executate 
dintr-un lemn african cenușiu, sidefat. Aceste lucruri 
erau şi ele amintiri ale trecutului. Acum nimeni n-ar 
mai fi cheltuit atîta muncă pentru obiecte care puteau 
Îi turnate şi șlefuite în cîteva minute. Poate, din res- 
pectul tradiţional pentru vestigiile timpurilor apuse, 
Ciara găsi lemnul mai intim şi mai viu decît masa plas- 
tică ; ea mîngiie cu duioșie braţul curbat al fotoliului, 
continuînd să studieze sala. 

Ca întotdeauna, se adunase multă lume, cu toate că 
teleemiţătoare puternice urmau să transmită pe cuprin- 
sul întregii planete imaginea exactă a tot ce avea să se 
întîmple aici. Secretarul Consiliului, Mir Om, făcea de 

obicei scurte comunicări cu privire la problemele și in- 
formaţiile cele mai importante intervenite în intervalul 
scurs de la ultima reuniune. Printre sutele de ascultă- 
tori nu vedeai nici unul cu figură distrată, căci una 
dintre caracteristicile oamenilor din Era Marelui Cerc 
o forma tocmai o mare și neistovită atenţie. Tot exa- 
minînd sala şi citind aforismele unor învăţaţi celebri 
înscrise sub hărțile planetelor, Ciara scăpă prima co- 
municare. Cel mai mult îi plăcură cele însemnate dede- 
subtul: hărții lui Jupiter, prin care oamenii erau invitați 
să scruteze fenomenele naturii. „Priviţi! De pretutin- 
deni ne înconjoară fapte neînţelese ; ele ne sar în ochi, 
ne strigă în urechi, dar noi nu vedem, nici' nu auzim ce 
mari descoperiri se ascund în formele lor neclare“. O 
altă inscripţie grăia : „Nu putem ridica lesne cortina 
necunoscutului ; abia în urma unei munci stăruitoare, 
a unor rătăciri penibile, începem să prindem sensul cel 
adevărat şi în faţa noastră se deschid perspective ne- 
cuprinse și noi. De aceea nu vă feriţi de ceea ce vi se 
pare la început nefolositor, neînțeles, inexplicabil“. 

Deodată, la tribună se observă o animaţie, iar lu- 
mina din sală se întunecă. Vocea puternică și calmă a 
lui Mir Om tremură de emoție: 

— Veţi vedea îndată un lucru care, cu puţin înainte, 
ar fi părut cu neputinţă: o fotografie a Galaxiei 
noastre luată din afara ei. Acum un minut și jumătate 
după timpul galactic *, adică cu peste o sută cincizeci 
de milenii în urmă, locuitorii sistemului planetar... 
(Ciara scăpă un şir de cifre care nu-i spuneau nimic)... 
din Constelaţia Centaurul au trimis în acest scop un 
mesaj către Marele Nor al lui Magellan **, singurul sis- 
tem stelar extragalactic apropiat de noi, în care știm 


* Galaxia noastră se rotește în jurul axei sale în aproximativ 
144.000.000 de ani tereștri ; acest interval de timp a fost ales ca 
zi galactică. În consecință, un minut galactic reprezintă a 1.440 
parte dintr-o zi galactică, adică aproximativ 100.000 de ani 
tereştri (n.r.). 

++ Sistem stelar extragalactic, cel mai apropiat de noi. Se află 
situat la nordul Galaxiei noastre, la: 72.000. ani-lumină (n.r.). 

că există lumi cugetătoare, în stare să comunice prin 
Marele Cerc cu Calea Lactee *. Încă n-am putut stabili 
punctul exact în care 'se află acest sistem planetar ma- 
gellanian, dar am primit și noi fotografia Galaxiei 
transmisă de-acolo. lată această fotografie! 

Pe un ecran uriaș apăru o largă îngrămădire stelară, 
ce se îngusta înspre capete şi din depărtări împrăștia 
o lumină argintie. Bezna adîncă a spaţiului cosmic nă- 
pădea marginile ecranului ; tot atît de întunecate erau 
Şi golurile dintre ramurile spirale, destrămate la extre- 
mităţi. Inelul de îngrămădiri globulare, cele mai vechi 
sisteme astrale din Universul nostru, era înconjurat de 
o: aureolă pală. Cîmpuri stelare plane alternau cu nori 
și dîre de materie neagră, răcită. Fotografia fusese luată 
dintr-un unghi dezavantajos : Galaxia era văzută foarte 
pieziș și de sus, astfel încît nucleul central abia dacă 
mai apărea, ca o masă incandescentă în relief, în mij- 
locul unei lentile înguste. Probabil că, pentru a ne putea 
forma o noţiune completă despre sistemul nostru stelar 
ar fi trebuit să cerem fotografii din partea unor galaxii 
mai îndepărtate **, situate și mai sus pe latitudinea ga- 
lactică. Dar pînă acum de cînd există Marele Cerc, nici 
o altă galaxie în afară de Marele Nor al lui Magellan 
n-a dat vreun semn de existență a unei vieţi gînditoare. 

Pămîntenii nu-și mai puteau”lua ochii de pe ecran. 
Pentru prima oară, omul avea prilejul să contemple pro- 
priul său univers stelar din exterior, de la depărtări 
colosale. 

Ciarei i se părea că întreaga planetă își privește cu 
răsuflarea tăiată Galaxia reprodusă pe milioane de 
ecrane din cele șase continente și de pe toate oceanele, 
orişiunde existau insulițe ale vieţii și muncii umane... 

— Am terminat cu noutăţile primite prin Cerc de 
observatorul nostru și care n-au fost încă transmise 


4 Calea Lactee este numele mai cunoscut al Galaxiei noastre, 
căreia observatorii din antichitate îi spuneau Galazias Kyklos, 
adică „Cercul de lapte“ (n.r.). 

** În afară de Norul lui Magellan, galaxia externă cea mai 
apropiată de Calea Lactee se află la peste 600.000 ani-lumină n.r. 

în cadrul informaţiilor mondiale, spuse din nou secre- 
tarul. Să trecem acum la proiectele care urmează să 
fie dezbătute pe larg. 

Propunerea lutei Gay de a se crea în jurul lui 
Marte o atmosferă respirabilă, extrăgîndu-se din mine- 
reuri gaze ușoare, cu ajutorul unor dispozitive auto- 
mate, a fost recunoscută ca interesantă, fiind bazată 
pe calcule serioase. Se va obţine un aer suficient de 
bun pentru a asigura respirația și termoizolația așe- 
zărilor noastre, îngăduindu-le să se lipsească de sere. 
Cu ani în urmă, după ce pe Venus au fost descoperite 
oceane de ţiţei şi munţi de hidrocarburi în stare solidă, 
au fost puse în funcțiune instalații automate pentru 
crearea unei atmosfere artificiale sub uriașe clopote 
din masă plastică transparentă. Aceste aparate au în- 
găduit să se aclimatizeze acolo plante, și să se con- 
struiască uzine pentru aprovizionarea omenirii cu tot 
felul de produse ale chimiei organice, în cantităţi colo- 
sale. | 

Secretarul puse deoparte fila de metal și zîmbi prie- 
tenos. Pe rîndul de scaune cel mai apropiat de tribună 
apăru Mwen Mas în: haine roșii închise,  mohorit, 
solemn și calm. Ridică deasupra capului mîinile îm- 
preunate în semn de respect faţă de adunare și se 
așeză. | 

* Secretarul cobori de la tribună, cedîndu-și locul unei 
tinere femei blonde, cu părul scurt şi ochii verzi, parcă 
miraţi. Președintele consiliului, Grom Orm, veni ală- 
turi de ea. 

— De obicei anunțăm noi înșine propunerile pri- 
mite. De data aceasta, veţi asculta un studiu aproape 
terminat care ne deschide vaste perspective. Autoarea, 
Iva Djan, va. supune meditaţiei dumneavoastră datele 
principale ale lucrării ei. 

Cu glasul înăbușit de emoție, Iva Djan începu să 
vorbească. Aminti faptul de mult cunoscut că vegetaţia 
continentelor sudice se deosebește prin nuanța albăs- 
truie a frunzișului ei. Această culoare e specifică vechi- 

lor forme ale planetelor terestre. După cum au dovedit 
cercetările întreprinse asupra vegetației altor planete, 
frunzişul albastru este caracteristic fie pentru atmo- 
sferele mai străvezii decit aceea terestră, fie în con- 
dițiile unor radiaţii ultraviolete mai dure decit ale 
Soarelui nostru. 

— Se ştie că radiaţiile roșii ale Soarelui sînt sta- 
bile, spre deosebire de cele albastre şi ultraviolete. 
Radiațiile solare violete au suferit acum vreo două: 
milioane de ani o bruscă transformare ce a durat foarte 
mult. Atunci au devenit albastre plantele, atunci au 
prins o culoare neagră de protecție păsările și anima- 
lele din spaţiile descoperite, iar ouăle zburătoarelor ce 
nu-și ascund cuibul în locuri ferite s-au înnegrit și ele. 
În cursul acestei perioade, schimbarea regimului elec- 
tromagnetic al sistemului nostru solar a făcut insta- 
bilă axa de rotaţie a Pămîntului. De-a lungul veacuri- 
lor, astronomii s-au bazat exclusiv pe mecanismul gravi- 
taţiei, fără să ţină seama de rolul echilibrului electro- 
magnetic, cu mult mai labil. 

De mult au apărut proiecte cu privire la abaterea 
mărilor în. depresiunile continentale, pentru ruperea 
echilibrului actual și modificarea poziţiei globului în 
raport cu axa lui. Dacă, pentru rezolvarea problemei, 
se recurge nu la mecanica elementară, ci la forțele 
electromagnetice ale sistemului, totul devine mult mai 
simplu, mai eficace şi mai ieftin. Să ne amintim fie 
și numai faptul că, la începuturile astronavigaţiei, 
crearea unei gravitaţii artificiale necesita o atit de 
enormă cheltuire de energie, încît era practic ireali- 
zabilă. Acum însă, după descoperirea dezintegrării 
forțelor mezonice, navele noastre au fost înzestrate cu 
aparate de gravitație artificială simple şi sigure. De 
asemenea, experienţa lui Ren Boz indică o cale ocolită 
pentru obţinerea unei rapide și eficace schimbări a 
regimului rotației terestre... 

Ilva Djan tăcu. Un grup de șase oameni așezați în 
centrul sălii — eroii expediției pe Pluton — o salu- 

tară ridicindu-se și întinzînd înainte mîinile împreu- 
nate. Obrajii tinerii femei se împurpurară ; în clipa 
următoare se reaprinse ecranul barat de schiţe stereo- 
metrice, cu contururi bizare. 

— Îmi dau seama că extinzînd această problemă ne 
putem gîndi chiar să modificăm orbitele planetelor, în 
primul rînd, să-l apropiem de Soare pe Pluton, spre 
a reînvia acest corp ceresc care o dată fusese locuit. 
Deocamdată însă avem în vedere doar deplasarea axei 
terestre, pentru a îmbunătăţi climatele emisferei conti- 
nentale. 

Experienţa lui Ren Boz a demonstrat posibilitatea 
inversiunii cîmpului gravitațional în cel de-al. doilea 
aspect al său, de cîmp electromagnetic, căreia îi succede 
o polarizare * vectorială în . direcţiile acestea... 

Figurile de pe ecran se alungeau și se roteau. Refe- 
renta urmă: | 

— În asemenea condiţii rotația Pămîntului, pier- 
zîndu-și stabilitatea, poate fi mult încetinită, iar axa 
terestră întoarsă în poziţia dorită, pentru ca razele so- 
lare să ilumineze continentele cît mai favorabil și mai 
prelungit. 

Pe o fișie de sticlă de sub ecran treceau acum și- 
ruri de parametri calculaţi cu ajutorul mașinilor. Și 
aceia care erau în stare să descifreze aceste simboluri 
se convingeau de temeinicia proiectului prezentat de 
Iva Djan. | 

Referenta opri mișcarea desenelor și a simbolurilor, 
își înclină ușor capul și cobori de la tribună. Ascultă- 
torii schimbau între ei priviri pline de interes și discu- 
tau în șoaptă. După un schimb discret de semne cu 
Grom Oim, la tribună urcă tînărul conducător al expe- 
diției pe Pluton. 

— Experienţa lui Ren Boz, începu el, va duce in- 
contestabil, la o cascadă de descoperiri capitale. Pre- 


* Polarizare — dirijare într-o direcţie a unor vectori haotic 
distribuiţi în spaţiu (n.r.). 

văd că ea va deschide orizonturi pînă acum inaccesibile 
științei. Așa s-a petrecut și cu teoria cuantelor *, cel 
dintii pas spre a înțelege repagulumul sau tranziţia 
reciprocă, iar apoi spre descoperirea antiparticulelor şi 
a anticîmpurilor. Ulterior, a devenit posibilă crearea 
calculului repagular, care a însemnat o victorie asupra 
principiului nedeterminării **, postulat de cunoscutul 
mateniatician din antichitate Heisenberg. În sfîrșit, 
Ren Boz a făcut și pasul următor spre analiza sistemu- 
lui „spaţiu-cîmp“, ajungînd la înţelegerea antigravita- 
ţiei şi a antispaţiului sau, conform legii repagulumu- 
lui, la spaţiul zero. Toate teoriile iniţial necunoscute 
au fost în cele din urmă puse la temelia științei! 
În numele grupului de exploratori ai lui Pluton pro- 
pun ca problema aceasta să fie transmisă în cadrul 
informaţiei mondiale spre a fi dezbătută. O deplasare 
a axei terestre ar economisi energia pe care o risipim 
de mii de ani pentru încălzirea regiunilor polare, ar 
egaliza și mai mult fronturile polare și ar îmbogăţi cu 
apă continentele. 


+ Teoria cuantelor — ramură a fizicii modeme, ale cărei baze 
au fost puse de Max Planck (1900) și care a fost dezvoltată de 
o pleiadă de fizicieni, ca Einstein, Bohr, De Broglie, Heisenberg 
și Igor Tamm. Conform acestei teorii, energia este absorbită sau 
emisă de către un corp numai în cantităţi discrete, bine definite 
adică în mod :discontinuu, prin „pachete“ cuantice de energie. De 
exemplu, lumina se deplasează în spaţiu sub forma unor nenu:- 
mărate „bule“ infime de energie, numite cuante de lumină sau 
fotoni (n-r.). 

x* Principiul nedeterminării a fost formulat pentru prima 
oară de W. Heisenberg. Conform cu acest principiu, în mecanica 
cuantică (disciplină care descrie lumea intraatomică), se arată 
că nu putem stabili concomitent și exact viteza şi poziţia unei 
particule atomice. Din această constatare, care — de fapt — 
corespunde doar fazei actuale de dezvoltare a atomisticii, filo- 
zofii idealiști au tras concluzia eronată că în lumea atomului 
domnește numai întimplarea necontrolabilă, iar legea cauzalităţii 
nu "acţionează. Adevărul este că într-o fază superioară a fizicii. 
cînd vor fi stabilite noi proprietăţi ale lumii atomice, principiul 
nedeterminării va fi depășit (n.r.). 

— Sînteţi de părere ca problema să fie pusă la 
vot ? întrebă Grom Orm. 

„Drept răspuns se aprinseră nenumărate luminiţe 
verzi. 

— Atunci să începem ! spuse președintele vîrîndu-și 
mîna sub pupitrul său. 

Acolo se aflau cele trei butoane de semnalizare pen- 
tru mașina de calculat. Cel din dreapta însemna „da“, 
cel din mijloc „nu“, iar cel din stînga abţinere. Fie- 
care membru al Consiliului făcu același lucru, trimiţînd 
un semnal pe care ceilalți nu-l puteau vedea. Evda-și 
Ciara apăsară și ele pe butoanele lor. O mașină specială 
numără părerile ascultătorilor, pentru a controla temei- 
nicia hotăriîrii Consiliului. 

Peste cîteva clipe, pe ecranele de demonstraţie se 
aprinseră mari semne luminoase. Se hotărîse ca pro- 
blema să fie discutată pe întreaga planetă. 

La tribună urcă însuși Grom Orm: 

— Din motive pe care vă rog să-mi permiteţi a vi 
le tăinui deocamdată, trebuie să examinăm mai întîi 
fapta lui Mwen Mas, fostul director al staţiunilor exte- 
rioare, și abia pe urmă să rezolvăm problema celei de-a 
treizeci şi opta expediţii astrale. Aş vrea să ştiu dacă 
Consiliul este de acord. 

Răspunsul unanim fu dat prin aprinderea luminilor 
verzi, 

— tie toată lumea în amănunt ceea ce s-a întîm- 
plat ? 

Urmă o nouă cascadă de lumini verzi. 

— Aceasta ne permite să accelerăm discuţia. Rog 
pe Mwen Mas fostul director al staţiunilor exterioare 
ale Consiliului, să expună motivele ce l-au îndemnat 
să comită o faptă ale cărei urmări au fost atît de fu- 
neste. Fizicianul Ren Boz, care fusese grav rănit, încă 
nu s-a vindecat pe deplin astfel încît nu l-am chemat 
ca martor. Nu este supus răspunderii. 

Grom Orm observă lumina roșie aprinsă la locul 

— Supun în atenţia Consiliului! Evda Nal doreşte 
să adauge ceva la comunicarea ce-l privește pe Ren Boz. 

— Aș dori să vorbesc în locul său. 

— Motivul? 

— Îl iubesc! 

— Vă dau cuvintul după Mwen Mas. 

Evda Nal stinse semnalul roșu și se așeză. 

La tribună urcă Mwen Mas. Calm, fără să se cruţe, 
africanul relată rezultatele la care se așteptase din 
partea experienței și ceea ce se produsese în realitate : 
o viziune abia întrezărită și de care el însuși se în- 
doia. Graba stupidă în care au săvirşit acţiunea, din 
pricina caracterului ei tăinuit și ilegal, i-a împiedicat 
să pregătească înregistratoare speciale, în locul obiș- 
nuitelor mașini mnemotehnice, ale căror receptoare 
fuseseră distruse din prima clipă. Din aceleaşi motive 
a fost organizată greşit și experienţa de pe satelitul 57, 
căruia ar fi trebuit să i se atașeze o veche navă plane. 
tară, pe care să fie instalate aparatele necesare orien- 
tării vectorului. Întreaga răspundere pentru aceste gre- 
şeli o poartă el, fostul director al staţiunilor. exterioare, 
întrucît efectuarea experienţei în Cosmos cădea în com- 
petenţa sa, pe cîtă vreme Ren Boz se ocupa numai de 
instalaţii. 

Ciara își strînse tare pumnii: argumentele autoacu- 
zatoare ale lui Mwen Mas îi păreau convingătoare și 
puternice. 

— Dar observatorii de pe satelitul distrus au știut 
că se putea produce o'catastrofă ? întrebă Grom Orm. 

— Da, fuseseră preveniţi și primiseră cu bucurie. 

— Nici nu mă miră, replică Grom Orm încruntîn- 
du-se ; mii de tineri iau parte la. primejdioasele expe- 
rienţe întreprinse zilnic pe planeta noastră, iar unii își 
pierd viaţa... În locul lor se ridică alţii, tot atit de 
curajoși, gata să se ia la trîntă cu necunoscutul... Dar 
dumneavoastră : i-aţi prevenit pe acești tineri tocmai 
fiindcă bănuiaţi că există o primejdie. Și totuși aţi 
riscat să faceţi experienţa... | 


317 


Mwen Mas își plecă în tăcere fruntea. 

Simţind mîna Evdei pe umărul ei, Ciara, care nu-şi 
lua ochii de la african, își stăpîni un oftat. 

— Expune, te rog, motivele care te-au îndemnat să 
procedezi astfel! urmă după o pauză președintele 
Consiliului. 

Africanul vorbi din nou, de rîndul acesta pătimaș, 
emoționat. Spuse că, încă din anii tinereţii sale, mili- 
oanele de morminte anonime ale oamenilor înfrînţi de 
necruțătorul timp înălțau spre dînsul muta lor chemare 
mustrătoare. Nu se putuse îndura să nu încerce, pen- 
tru prima oară în istoria omenirii și a numeroase lumi 
învecinate, acest pas spre victoria asupra spaţiului și 
a timpului, să nu pună primul jalon pe drumul măreț 
pe care s-ar fi avîntat deîndată sute de mii de minţi 
viguroase. Nu se considera în drept să amîne, poate 
pentru un veac întreg, această experiență numai și nu- 
mai spre a nu expune riscurilor o mînă de oameni și a 
evita el însuși orice răspundere. 

Cuvintele sale făcură să bată inima Ciarei, mîndră 
de alesul ei. Acum vina acestuia nu îi mai părea chiar 
atît de gravă. 

Mwen Mas se întoarse la locul său, așteptindu-și 
verdictul în văzul tuturora. 

Evda Nal transmise declaraţia lui Ren Boz, înregis- 
trată pe bandă de magnetofon. Amplificat de difu- 
zoare, glasu-i slab și întretăiat se auzi în toată sala. 
Fizicianul lua apărarea lui Mwen Mas. Directorul sta- 
țiunilor exterioare,  necunoscînd "complexitatea proble- 
mei, nu putea decît să se încreadă pe deplin în Ren 
Boz, care-l convinsese şi-i făgăduise un succes sigur. 
Dar fizicianul nu se considera vinovat nici el. Spunea 
că în fiecare an sînt efectuate experiențe de o impor- 
tanţă cu mult: mai mică și care au uneori un sfîrșit tra- 
gic, că știința, fiind o luptă pentru fericirea omenirii, 
cere și ea jertfe ca oricare altă luptă. Fricoşii care tre- 
mură prea mult pentru propria lar piele nu se bucură 

niciodată de plenitudinea vieţii, iar savanții prea timizi 
nu pot realiza mari progrese... 

Ren Boz își încheie cuvîntarea printr-o scurtă ana- 
liză a greșelilor comise, exprimîndu-și certitudinea în 
succesul experienţei viitoare. Înregistrarea se sfîrşi. 

— Ren Boz nu pomenește nimic de rezultatul obser- 
vaţiilor lui din timpul experienţei, spuse Grom Orm 
ridicîndu-și capul și adresîndu-se Evdei Nal. Voiai 
dumneata să vorbești în locul lui? 

— Am prevăzut această întrebare și tocmai de 
aceea am cerut cuvîntul, răspunse Evda. Ren Boz şi-a 
pierdut cunoștința la cîteva clipe după ce au fost conec- 
tate staţiunile F, așa că n-a putut urmări experiența. 
Totuși, mai înainte de a leşina, a reuşit să observe şi 
să reţină indicaţiile aparatelor, care adevereau apariţia 
spaţiului zero. lată ce a putut nota din memorie. 

Pe ecran apărură cîteva cifre pe care mulţi dintre 
cei de faţă le copiară imediat. 

— Daţi-mi voie să mai' adaug ceva din partea 
Academiei de Bucurii și Necazuri, urmă Evda. Statis- 
tica părerilor exprimate de opinia publică după catas- 
trofă ne dă următoarele... 

Pe ecran se perindară şiruri de numere cu opt cifre, 
împărțite pe coloane care exprimau fie condamnarea 
sau justificarea experienţei, fie criticarea temeiului ei 
ştiinţific sau dezaprobarea grabei cu care fusese între- 
prinsă. Totuşi bilanțul general era neîndoielnic în fa- 
voarea lui Mwen Mas și a lui Ren Boz, şi chipurile 
participanţilor la ședință. se înseninară. 

În cealaltă parte a sălii se aprinse un semnal roșu, 
și Grom Orm dădu cuvintul lui Pur Hiss, astronomul 
celei de-a 37-a expediţii astrale. Acesta începu să pero- 
reze cu glas puternic, gesticulînd stîngaci și lungin- 
du-și gitul slab cu omușorul ascuţit. 

— Eu și un grup de colegi de-ai mei, astronomi, 
îl condamnăm pe Mwen Mas. Săvirşirea acestei expe- 
riențe fără consimţămâîntul Consiliului ne face să bă- 
nuim că Mwen Mas n-a fost chiar atît de dezinteresat 

cum au încercat să demonstreze cei care au luat cu- 
vîntul. 

De indignare, Ciara se îmbujoră toată la faţă, și 
numai privirea rece și poruncitoare a Evdei Nal reuşi 
s-o ţină locului. 

Pur Hiss tăcu. 

— Acuzaţiile aduse de dumneata sînt grave, dar 
neîntemeiate, răspunse africanul la încuviințarea pre- 
şedintelui. Te rog să precizezi ce înţelegi prin interesul 
care m-ar fi mînat să întreprind experiența. 

— Socoteai că succesul ei ţi-ar fi adus o glorie 
nemuritoare : iată care ţi-a fost interesul. Iar lașitatea 
constă în aceea că te-ai temut că ţi se va refuza auto- 
rizaţia să efectuezi experienţa și de aceea ai procedat 
pe ascuns şi în grabă. 

Mwen Mas zîmbi larg și se așeză în tăcere cu un 
gest oarecum copilăresc de neputinţă. Întreaga făptură 
a lui Pur Hiss exprima o bucurie răutăcioasă. livda 
„Nal ceru a doua oară cuvintul. | 

— Judecata lui Pur Hiss este prea pripită şi păr: 
tinitoare pentru a fi luată în consideraţie într-o pro- 
blemă atît de serioasă. Opiniile sale privind motivele 
ascunse ale faptelor ne amintesc de Veacurile Întune- 
cate. Doar oamenii acelor vremuri puteau să aibă de- 
spre glorie şi nemurire asemenea idei. Nemulţumiţi de 
viaţă, izolaţi de colectivitatea activă, ei se temeau de 
moarte și se cramponau de orice le dădea iluzia eterni- 
zării. Savantul astronom Pur Hiss nu înţelege un lucru : 
umanitatea nu păstrează decît amintirea acelora ale 
căror idei, voinţă și opere rămîn vii, şi îi uită de cum 
încetează acţiunea lor. Ei renasc totuși adesea din 
neființă, cum li s-a întîmplat atîtor savanţi ori artiști 
din antichitate, atunci cînd creaţiile lor devin din nou 
necesare şi reîncep să trăiască în conștiința umanităţii... 
aceasta cu atît mai mult astăzi cînd ea cuprinde mili- 
arde și miliarde de inși! De mult nu mi s-a mai întîm- 
plat să întîlnesc la cineva o concepţie atît de primitivă 
despre imortalitate și glorie și mărturisesc că sînt ui- 

mită văzînd că asemenea păreri pot exista la un navi- 
gator cosmic. e 

Înaltă şi dreaptă, Evda Nal se întoarse spre Pur 
Hiss, care se făcuse: mic în fotoliul său, luminat de o 
mulțime de semnale roșii. 

— Să lăsăm deoparte stupiditățile, urmă Evda, și 
să analizăm fapta lui Mwen Mas și Ren Boz luînd 
drept criteriu fericirea omenirii. Odinioară se întîmpla 
adesea ca omul să nu-și poată aprecia just fapta în 
raport cu reversul ei dăunător, inerent oricărei acţiuni. 
De această deficiență ne-am dezbărat demult ; în ochii 
contemporanilor noștri faptele au însemnătatea lor 
reală. 

Totuși acum, ca și în trecut, noile drumuri sînt 
încercate de indivizi izolaţi, întrucît doar o anumită 
dispoziţie cerebrală, dobîndită prin îndelungi pregătiri, 
poate duce la găsirea unei noi direcţii, ascunsă în văl- 
mășagul întîmplărilor contradictorii. După ce însă o 
cale ne mai bătută de nimeni a fost deschisă, zeci de 
mii de oameni se apucă s-o desţelenească și o avalanșă 
de descoperiri pornește spre infinit, crescînd neîncetat 
ca un bulgăre de zăpadă. Ren Boz și Mwen Mas au 
pornit și ei pe o cale care n-a fost de loc bătătorită. 
Fără să fiu competentă în materie, îmi dau perfect 
seama că experienţa lor a fost prematură. Tocmai 
într-aceasta stă vina și răspunderea lor pentru imensele 
daune materiale și pentru pieirea a patru vieţi ome- 
nești. După legile Pămîntului, este o crimă, dar nefiind 
săvîrșită în scopuri personale, nu merită pedeapsa cea 
mai grea. 

Evda Nal se întoarse la locul ei. Grom Orm nu mai 
găsi pe alţii doritori să ia cuvîntul. Membrii Consiliu 
lui îi cerură președintelui să tragă concluziile. Silueta 
subțire, dar vînjoasă a lui Grom Orm se aplecă înainte, 
și privirea lui ascuțită pătrunse pînă în fundul sălii. 

— Circumstanţele care permit aprecierea definitivă 
nu sînt prea complicate. Exclud în orice caz răspun- 
derea lui Ren Boz. Care savant n-ar profita de posibili- 
tăţile ce i s-au oferit, mai cu seamă cînd este sigur de 

succes ? Eșecul catastrofal al experienţei să ne servească 
drept lecţie. Şi totuşi utilitatea încercării este incon- 
testabilă. Ea compensează în parte pierderile materiale, 
întrucît această experienţă va contribui la rezolvarea 
unei serii de probleme de care abia începea să se ocupe 
Academia Limitelor Cunoașterii. 

Lichidînd tendinţele conformiste și utilitariste ale 
vechii economii, am ajuns să rezolvăm pe scară mare 
problemele legate de folosirea forţelor de producție. 
Totuși, chiar și acum, oamenii nu sesizează uneori mo- 
mentul potrivit, pentru că uită de caracterul imuabil 
al legilor dezvoltării. Ei îşi închipuie că o structură 
trebuie să progreseze necontenit. Înţelepciunea unui 
conducător constă însă în capacitatea de a recunoaște 
la timp care este limita unei anumite etape, de a se 
opri și aștepta sau de a schimba calea. Mwen Mas n-a 
izbutit să se dovedească la înălţimea înaltei lui misiuni. 
Consiliul a greșit în alegerea lui. De aceea el împarte 
răspunderea cu acela pe care l-a ales. Cel mai vinovat 
sînt eu însumi, căci i-am susținut candidatura pusă de 
doi membri ai Consiliului. 

Propun Consiliului să-l achite pe Mwen Mas în 
ceea ce privește mobilul personal al faptei sale, dar 
să-l îndepărteze din organizaţiile conducătoare ale pla- 
netei. Eu de asemenea trebuie să fiu revocat din postul 
meu de președinte al Consiliului; să fiu trimis la 
construcția satelitului, spre a repara consecințele im- 
prudentei mele alegeri. 

Grom Orm își plimbă privirea prin sală și citi pe 
numeroase feţe un sincer regret. Dar nimeni nu pro- 
testă, căci oamenii din Era Marelui Cerc își respectau 
reciproc hotărîrile și aveau încredere unii în ceilalți. 

Mir Om se sfătui cu membrii Consiliului și mașina 
de calculat comunică rezultatul votului. Concluziile lui 
Grom Orm erau primite fără obiecţii, cu condiţia ca 
el să prezideze pînă la capăt lucrările adunării. 

Grom Orm se înclină, dar pe faţa-i stăpînită de o 
voinţă puternică nu se oglindi njmic din sentimen- 
tele lui. 

— Trebuie acum să explic de ce am propus să 
amînăm discuţia asupra expediției astrale, urmă liniștit 
președintele. O rezolvare favorabilă a cazului lui Mwen 
Mas era pentru mine evidentă și cred că Controlul 
Cinstei și al Dreptăţii va fi de acord cu noi. Acum însă 
pot să-l rog pe Mwen Mas să participe la dezbaterea 
importantelor hotărîri pe câre le vom lua cu privire la 
expediţia astrală. Cunoștinţele lui ne sînt cu atît mai 
necesare cu cît Erg Noor, membru al Consiliului, nu 
poate asista la adunarea de azi. 

Petrecut de luminile verzi ale bunăvoinţei, aprinse 
în toată sala, africanul porni spre fotoliile Consiliului. 

Hărțile planetelor se deplasară fără zgomot, făcînd 
loc unor table negre, pe care luminile multicolore ale 
stelelor erau legate prin firul albastru al itinerariilor 
proiectate pe un veac înainte. Președintele Consiliului 
era transfigurat, obișnuita-i impasibilitate dispăruse cu 
totul, obrajii săi palizi se îmbujoraseră, iar ochii de 
oțel se făcură mai întunccoși. Sui la tribună: 

— Fiecare expediţie astrală, spuse el, este pentru 
noi un vis scump, îndelung rîvnit, o nădejde vegheată 
cu grijă ani și ani, o treaptă nouă pe scara marii ascen- 
siuni. Pe de altă parte reprezintă o muncă depusă de 
milioane de oameni și care trebuie negreșit să dea 
roade, să aibă asupra științei și economiei efectul nece- 
sar progresului nostru în cucerirea sistematică a na- 
turii. Tocmai de aceea discutăm, ne gîndim și calculăm 
atît de temeinic înainte de a trimite o nouă navă în 
spaţiile siderale. 

Datoria ne-a făcut să cedăm Marelui Cerc cea de 
a 31-a expediţie. Cu atît mai amănunţit am studiat pla- 
nul expediției a 38-a! În anul din urmă, însă, s-au 
produs evenimente care au schimbat situaţia și ne 
obligă să revizuim itinerarul și sarcinile expediției 
aprobate de Consiliile precedente, în urma discuţiilor 
pe întreaga planetă. Descoperirea unor metode de tra- 
tare a aliajelor, sub înaltă presiune la temperatura de 
zero absolut, a mărit rezistenţa carcasei astronavelor. 

Perfecţionarea motoarelor cu anamezon, devenite mai 
economice, permite unei nave izolate să parcurgă un 
drum mai lung. Astronavele „,„Aella“ și „,Tintagel“, 
care inițial fuseseră destinate celei de-a 38-a expediţii, 
s-au învechit în comparaţie cu „,Lebăda“, a cărei con- 
strucţie a fost terminată recent și care e o navă circu- 
lară de tip vertical, cu patru derive de stabilitate. Sîn- 
tem acum în măsură să întreprindem zboruri la depăr- 
tări mai mari. 

Erg Noor, întors pe bordul „,Tantrei“ din expediţia 
a 31-a, ne-a informat despre descoperirea unei stele 
negre din clasa T, pe a cărei planetă există o astronavă 
de construcție nemaivăzută.  Încercînd să pătrundă 
înăuntrul acelui aparat, exploratorii au fost la un pas 
de moarte ; totuși au izbutit să-și procure un fragment 
din cuirasa metalică. E vorba de-o substanţă ne- 
cunoscută nouă, deși asemănătoare cu cel de-al paispre- 
zecelea izotop al argintului, care a fost descoperit pe 
planetele unei stele extrem de fierbinţi din Clasa 08, 
denumită în vechime Zeta-Carena. Forma acestei nave 
— un disc biconvex, cu suprafaţa spirală — a fost 
discutată de Academia Limitelor Cunoaşterii. 

luniu Ant a revăzut toate înregistrările mnemonice 
ale informaţiilor primite prin Marele Cerc în decursul 
celor patru sute de ani de cînd am aderat la sistemul 
său. Tipul de construcţie al navei pomenite este ireali- 
zabil în condiţiile ştiinţei terestre. De altfel e ne- 
cunoscut și în acele lumi ale Galaxiei cu care am reu- 
șit să stabilim un schimb de mesaje. 

O astronavă-disc atît de uriașă a venit, fără îndo- 
ială, de pe planete nespus de depărtate, poate chiar din 
lumi extragalactice ; ea a putut rătăci de-a lungul spa- 
țiilor milioane de ani, înainte de a fi coborit definitiv 
pe planeta stelei de fier, în regiunea pustie de la hota- 
rele Căii Lactee. 

Importanţa studierii acestei nave cu ajutorul unei 
expediţii speciale pe steaua T este indiscutabilă. 

Grom Orm conectă ecranul emisferic, şi sala dis- 
păru.. În faţa spectatorilor începură să plutească încet 
înregistrările maşinilor de memorizat. 

— lată o comunicare primită recent de pe. planeta 
ZR519 (omit specificarea coordonatelor spre a nu lungi 
expunerea). Veţi vedea acum imagini luate de o expe- 
diţie întreprinsă de locuitorii planetei ZR519 în siste- 
mul stelei Ahernar. | . 

Dispoziţia aștrilor părea stranie şi nici chiar ochiul 
cel mai experimentat n-ar fi putut recunoaște un spaţiu 
ceresc familiar. Se observau palide pete de gaze, nori 
obscuri și, în sfîrșit, mari planete răcite, reflectînd 
lumina unei stele extraordinar de strălucitoare. 

Se apropiaseră de Ahernar, un astru albastru din 
clasa spectrală B5 cu un diametru doar de trei ori și 
jumătate mai mare decît al Soarelui nostru, dar de două 
sute optzeci de ori mai luminos. Astronava s-a îndepăr- 
tat după ce a luat această imagine. Decenii de drum 
au trecut probabil între timp. Pe ecran apăru o altă 
stea, verde și luminoasă, din clasa S. Creştea în dimen- 
siuni, iar luminozitatea i se intensifica pe măsură ce 
astronava străină se apropia de ea. Mwen Mas gîndi 
că lumina ei, minunat de verde, ar fi fost probabil și 
mai frumoasă văzută printr-o atmosferă. Răspunzind 
parcă dorinţei sale, se ivi suprafaţa unei noi planete. * 
Înregistrările fuseseră luate la oarecari intervale de 
timp, de aceea ecranul nu dezvălui apropiere treptată 
de planetă. Înaintea spectatorilor răsări, fără de veste, 
un tărîm cu munţi înalți, pe care jucau toate nuanțele 
luminii verzi. Umbre de un verde întunecat acopereau 
defileurile adînci și povîrnișurile abrupte, văluri . verzi- 
viorii și verzi-azurii adiau peste văi și stînci, zăpezi 
de peruzea acopereau podișurile şi piscurile, iar nuanţe 
verzi-gălbui însemnau zonele pirjolite de astrul fier. 
binte. 'Torente smărăldii curgeau către lacuri și mări 
nevăzute, tăinuite de lanţuri de munţi. 

Mai departe o cîmpie vălurită de dealuri se întindea 
pînă la țărmul oceanului, care din depărtare părea o 

strălucitoare tablă coclită. Copaci albaștri purtau pe 
ramuri un frunziș îmbelșugat, poieni de purpură erau 
înverzite de tufișuri și ierburi necunoscute. Peste 
această vegetaţie luxuriantă se revărsau din străfun- 
durile unui cer de ametist raze ca de miere. Oamenii 
Pămîntului încremeniră. Mwen Mas recurse la vasta-i 
memorie ca să definească precis poziţia astrului cel 
verde : 

„„Ahernar, alfa-Eridan — îi trecu prin minte —'se 
află pe cerul austral, alături de Tucan, la o depărtare 
de 21 de parseci... Înapoierea unei astronave cu unul 
și același echipaj e cu neputinţă.“ 

Deodată ecranul se stinse, și aspectul sălii închise, 
amenajate pentru consfătuirile pămîntenilor, le păru 
tuturora cît se poate de bizar. Președintele reluă firul 
expunerii : 

—, Steaua cea verde cu dimensiuni puţin mai mari 
decit acelea ale Soarelui nostru vădeşte în liniile ei 
spectrale importante cantităţi de zirconiu. 

Și președintele dădu coordonatele astrului de zir- 
coniu. | 

— În sistemul său, urmă Grom Orm, există două 
planete îngemănate ; ele gravitează în sens invers una 
față de alta, iar distanța pînă la astrul lor le face să 
primească o cantitate de energie egală celeia. pe care 
Pămîntul o primește de la Soare. 

Grosimea și compoziţia atmosferei, cantitatea de 
apă existentă corespunde condiţiilor de pe Pămînt. lată 
datele preliminare obținute de. expediția pornită de pe 
ZR519. Aceste comunicări menţionează de asemenea că 
pe cele două planete nu există o viaţă superior organi- 
zată. O viaţă superioară a unor fiinţe gînditoare 
transformă într-atît natura, încît acest .lucru devine evi- 
dent, chiar în treacăt, de pe bordul unei astronave ce 
zboară la mare altitudine. Pe cele două planete așadar 
o asemenea viaţă nu s-a putut dezvolta sau vremea ei 
încă n-a venit. Aceasta reprezintă pentru noi un noroc 
extraordinar, întrucît în caz contrar, lumea astrului cel 

verde ne-ar fi fost închisă. Cu mai bine de trei veacuri 
în urmă, mai precis în anul 72 al Erei Cercului, savanții 
au dezbătut problema populării planetelor înzestrate cu 
o viață cugetătoare superioară, chiar dacă nu de nive- 
lul atins de civilizaţia terestră. Concluzia la care s-a 
ajuns atunci a fost că orice intruziune pe astfel de 
planete ar duce, din cauza neînțelegerii, la inevitabile 
acte de violență. 

Știm acum cît de mare este varietatea lumilor din 
Galaxia noastră. Există stele albastre, verzi, galbene, 
albe, roșii, portocalii, cuprinzînd toate hidrogen și 
heliu, dar  deosebindu-se prin natura nucleielor și a 
învelișurilor — de carbon, de cianogen, de titan, de 
zirconiu — prin caracterul radiaţiilor, al temperaturi: 
lor. Există planete care diferă atît prin volumul și 
densitatea lor, cît și prin compoziţia și grosimea hidro 
și atmosferei lor, prin distanța pînă la astrul respectiv, 
prin condiţiile de rotaţie. Dar mai știm și altceva : fap- 
tul că planeta noastră — datorită apei îndestulătoare 
pe care o are (70% din suprafaţa ei) și apropierii de 
Soare, de la care primește o puternică rezervă: de ener- 
gie — este baza unei vieţi intense, cum nu întîlnești 
decît rar în Cosmos, a unei vieți bogate în masă bio- 
logică și supusă unor necontenite transformări. 

De aceea la noi viaţa s-a dezvoltat mai repede decît 
acolo unde ea a fost împiedicată fie de lipsa apei sau 
a energiei solare, fie de micimea uscatului. Mai repede 
chiar decît pe planetele cu excesivă umiditate. Din co- 
municările Cercului am văzut că pe tărimurile inundate 
viaţa evoluează anevoie, cățărîndu-se cu desperare în 
sus, pe trunchiurile plantelor ce răsar din nesfîrşi- 
tele ape. 

De altfel chiar și pe Pămîntul nostru, atît de îm- 
belșugat în mări, suprafaţa continentelor este relativ 
redusă pentru colectarea energiei Soarelui prin inter- 
mediul plantelor alimentare, al lemnului sau, pur și 
simplu, cu ajutorul instalaţiilor termoelectrice. 

În perioadele foarte vechi ale istoriei Pămîntului, 
viaţa s-a dezvoltat mai încet în mlaștinile continentelor 
joase din paleozoic * decit pe înălțimile neozoicului **, 
unde și apa nu numai hrana era disputată. 

Astăzi mai știm că pentru o viaţă abundentă și vi- 
guroasă e necesar un raport determinant între uscat și 
apă, şi că- planeta noastră se apropie de limita maximă 
a acestui coeficient favorabil: Asemenea corpuri cereşti 
sînt destul de rare.în Cosmos și fiecare dintre ele re- 
prezintă pentru umanitate o comoară, întrucît întruchi- 
pează noi soluri locuibile, noi posibilități de per- 
fecţionare. 

Omenirea nu se mai teme demult de suprapopulaţia 
care-i înspăimînta pe strămoșii noștri îndepărtați ; noi 
tindem totuși mereu să pătrundem în Univers, extinzînd 
necontenit zona locuită de oameni, căci și aceasta e o 
manifestare a progresului, o lege ineluctabilă a dezvol- 
tării. Valorificarea și popularea planetelor care, prin 
condiţiile lor fizice se deosebesc prea mult de Pămînt 
s-au dovedit atît de dificile încît, pentru stabilirea oa- 
menilor în spaţiile siderale, au fost proiectate vaste 
construcţii de felul unor foarte mari sateliți artificiali. 
O astfel de insulă a fost realizată în ajunul Erei Cercu- 
lui ; e vorba de ,,„Nadir“, situat la o distanţă de 18 mi- 
lieane de kilometri de Pămînt. Acolo mai trăiește o 
colonie nu prea mare... Dar imperfecţiunea acestor „bîr- 
loguri“, prea strîmte pentru viaţa omenească, îndrăz- 
neaţă și îndreptată spre spaţiile întinse, era atît de evi- 
dentă, încît nu ne rămîne decît să ne mirăm de orbirea 
strămoșilor noștri, oricît de temerar le-ar fi fost proiec- 
tul din punct de vedere tehnic. 

Planetele gemene ale stelei verzi de zirconiu seamănă 
foarte mult cu Pămîntul. Pentru descoperitorii lor, plă- 
pînzii locuitori ai planetei ZR519, ele sînt ori improprii, 


* Era primară sau paleozoică, cea de a treia eră geologică 


(n.r.). 


44 Era terțiară sau neozoică, a cincea şi ultima eră geologică 


(n.r.). 

ori greu valorificabile, fapt pentru care ei s-au grăbit 
să ne comunice aceste informaţii, după cum și noi le 
vom comunica descoperirile noastre. 

De steaua cea verde ne desparte o distanţă enormă 
pe care pînă acum n-a acoperit-o nici o astronavă te- 
restră. Atingînd planetele ei, vom înainta mult în Cos- 
Mos, și nu în lumea restrînsă a unei construcții artifi- 
ciale, ci pe baza solidă a unor mari planete, unde putem 
organiza o viaţă confortabilă și o industrie puternică. 
__ lată de ce mi-am îngăduit să vă rețin atenția de- 
scriindu-vă atit de amănunţit planetele astrului verde. 
Ele par să fie excepţionale obiective de cercetări. Şapte- 
zeci de ani-lumină putînd fi străbătuţi de o astronavă 
de tipul „,Lebedei“, e poate indicat să îndreptăm spre 
Ahernar cea de-a 38-a expediţie astrală ! 

Încheindu-şi cuvîntarea, Grom Orm trecu la locul 
său și răsuci o mică manetă de pe pupitrul tribunei. 

În locul președintelui, în faţa spectatorilor se ridică . 
un mic ecran pe care apăru pînă la brîu silueta masivă 
a lui Dar Veter, cunoscută multora dintre ei. Fostul 
director al staţiunilor exterioare zîmbi, întîmpinat de 
salutul mut al luminilor verzi. 

— Dar Veter, explică Grom Orm, se află acum în 
deșertul radioactiv din Arizona, de unde se expediază, 
la o înălțime de 37.000 de kilometri, escadre de rachete 
pentru construirea satelitului. Și-a exprimat dorinţa să 
vă comunice părerea sa în calitate de membru al Con- 
siliului. 

— Propun să se ia cea mai simplă hotărîre, se auzi 
un glas voios, căruia emițătorul portativ îi dădea o 
sonoritate metalică. Propun să se trimită nu una, ci trei 
expediţii ! 

Membrii Consiliului și spectatorii înmărmuriră. Dar 
Veter, care nu era un orator iscusit, nu căută să pro- 
fite de pauza aceasta plină de efect. Urmă: 

— Planul inițial prevedea trimiterea celor două 


astronave ale expediției a 38-a spre steaua tri- 
plă EE7723... 

Într-o clipă, Mwen Mas își închipui steaua triplă 
numită odinioară omicron2-Eridan. Acest sistem, situat 
la mai puţin de cinci parseci de Soare, era compus din- 
ir-o stea galbenă, una albastră și una roșie, care aveau 
două planete lipsite de viaţă. Dar nu aceasta trezea in- 
teresul exploratorilor. Steaua albastră a sistemului era 
o pitică albă *.. Deși avea dimensiunile unei planete 
mari, masa îi ajungea pînă la jumătate din cea a Soare- 
lui. Greutatea specifică medie a substanţei sale era de 
două mii cinci sute de ori mai mare decît densitatea 
„celui mai greu metal terestru — iridiul. Caracteristicile 
acestui astru — gravitația, cîmpurile electromagnetice, 
procesele de creare a elementelor grele — aveau o co- 
vîrșitoare însemnătate științifică ; ele meritau să fie 
studiate din apropiere, cu atît mai mult, cu cît a 10-a 
expediţie astrală, trimisă odinioară în Sirius, ' semna- 
lase primejdia înainte de a pieri. Vecin al Soarelui, Si- 
rius — astrul dublu albastru — avea și el o pitică albă, 
'mai mare şi mai puţin fierbinte decît omicron 2-Eridan B 
și de douăzeci și cinci de mii de ori mai densă decît apa. 
Deși aflat în apropiere, Sirius s-a dovedit a fi inaccesi- 
bil din pricina torentelor de meteoriți care se încrucișau 
atît de haotic în jurul stelei, încît nu li se putea deter- 
mina zona de răspundere. Atunci cu 315 ani în urmă, 
a fost proiectată o expediţie pe omicron2-Eridan. 

— „Acest plan prezintă acum, după experienţa. lui 
Mwen Mas şi Ren Boz, continuă Dar Veter, o prea mare 
însemnătate ca să mai putem renunţa la el. 

Pe de altă parte, studierea astronavei străine, găsită 
de expediția a 37-a, poate să ducă la descoperiri care 
să întreacă foarte mult rezultatul primelor cercetări. 

Cred că pot fi neglijate precauţiunile tradiţionale 
și să separăm astronavele. S-o trimitem pe „„Aella“ spre 


i Piticele albe (cunoscute deocamdată în număr mic) sînt 
cele mai mici stele ; asemănătoare satelitului Sirius, au dimensiuni 
foarte mici, dar o densitate uriașă din cauza colosalei lor tempera- 
turi şi presiuni interne, care, ionizind aproape total atomii 
existenţi acolo, îi aduce sub formă de nuclee apropiate unele .de 
altele (n.r). 

omicron2-Eridan, iar pe „,Tintagel“ spre steaua T. Am- 
bele nave sînt de clasa I, ca și „Tantra“, care singură 
a făcut faţă unor nemaipomenite dificultăţi. 

— Ce romantism! strigă dispreţuitor Pur Hiss. 
Remarcînd însă unanima dezaprobare, se potoli îndată. 

— Da, firește, este cel mai pur romantism! spuse 
voios Dar Veter. Romantismul este un lux al naturii, 
dar el e necesar într-o societate bine orînduită ! Plină- 
tatea forței fizice şi psihice trezește în oameni setea de 
nou, năzuinţa spre schimbare. Astfel ajung să privească . 
într-un fel aparte fenomenele vieţii : ei caută să observe 
mai mult decît mersul obișnuit al cotidianului, pretind 
o doză superioară de încercări și de impresii. 

— O văd în sală pe Evda Nal, urmă Dar Veter. 
Fa va confirma: că romantismul nu e numai psihologie, 
ci și fiziologie! Dar revin la subiectul nostru. Trebuie 
să trimitem ,,Lebăda“ spre Ahernar, steaua cea verde, 
pentru că rezultatele acestei expediţii nu ne vor par- 
veni decît peste o sută șaptezeci de ani. Grom Orm are 
deplină dreptate spunînd că explorarea planetelor ase- 
mănătoare Pămîntului și crearea unei baze pentru de- 
plasarea în Cosmos constituie datoria noastră față de 
posteritate. 

— N-avem, deocamdată anamezon decît pentru două 
nave, obiectă Mir Om, secretarul. Va fi nevoie de zece 
ani ca să pregătim încă un zbor, fără a ne perturba eco- 
nomia. Amintesc că, în momentul de faţă, refacerea 
satelitului absoarbe multe forţe de producţie. 

— Am prevăzut aceasta, răspunse Dar Veter, și pro- 
pun, dacă Consiliul Economic este de acord, să ne adre- 
săm populaţiei terestre. Toată lumea să-și amîne timp 
de un an călătoriile și excursiile de agrement, să de- 
conecteze televizoarele acvariilor noastre din fundul 
oceanului, să nu se mai aducă pietre preţioase și plante 
rare de pe Venus și Marte, iar uzinele de îmbrăcăminte 
de lux și de podoabe să-și sisteze activitatea. Consiliul 
Economic este mai în măsură decit mine să hotărască 
ce anume trebuie să fie oprit un timp spre a se folosi 

energiile economiste pentru producţia anamezonului. 
Cine dintre noi ar refuza să-și reducă necesităţile pen- 
tru un singur an, ca să le putem face copiilor noștri 
acest dar măreț: două planete noi, scăldate de razele 
dătătoare de viaţă ale unui soare verde, plăcut ochilor 
noștri de pămînteni ! 

Dar Veter își întinse mîinile într-un apel adresat în- 
tregului Pămînt, miliardelor de oameni care îl urmăreau 
pe ecranele televizoarelor.. Apoi salută din cap şi dis- 
păru, lăsînd în urmă o scînteiere albăstruie. Acolo, în 
deșertul Arizonei, bubuituri puternice cutremurau solul 
Ja intervale regulate, semn că o noug rachetă a izbucnit 
cu încărcătura ei în adîncurile' bolţii cereşti. În sala 
Consiliului, toţi cei de faţă se sculară în picioare, cu 
mîna stîngă ridicată drept mărturie că sînt de acord 
cu cele spuse. de vorbitor. 

Președintele Consiliului se adresă Evdei Nal: 

— Scumpe oaspe venit din partea Academiei de 
Bucurii și Necazuri, cum vezi dumneata această pro- 
blemă din punct de vedere al fericirii umane ? 

Evda Nal mai sui o dată la tribună: 

— Psihicul omului nu este capabil de o excitare pre- 
lungită sau prea des repetată. Este un fel de prevenire 
a uzării prea rapide a sistemului nervos. Strămoșii noș- 
tri îndepărtați au fost cît p-aci să distrugă umanitatea, 
nesocotind că, fiziologicește, omul are nevoie de frec- 
vente intervale de odihnă. Noi în schimb, speriați de 
această primejdie, am menajat prea mult psihicul, fără 
să pricepem că mijlocul cel mai bun de a ne relaxa de 
pe urma belșugului de impresii îl constituie munca. 
Și e necesar nu numai să ne variem ocupațiile, ci să și 
alternăm în mod regulat perioadele de lucru cu cele de 
repaus. Dacă odihna este cu atît mai prelungită cu cît 
efortul e mai istovitor, dificultăţile vor reuși doar să 
ne învioreze, iar activitatea ne va absorbi pe deplin. 

Putem spune că fericirea este o continuă alternanță 
de muncă și repaos, de dificultăţi și plăceri. Longevi- 
tatea a lărgit orizontul omului, îngăduindu-i să se avînte 

în Cosmos. Lupta pentru nou — iată fericirea cea ade- 
vărată ! Aşadar, trimiterea unei astronave pe Ahernar 
va produce omenirii mai multă bucurie decît celelalte 
două expediţii, deoarece planetele soarelui verde vor 
oferi simțurilor noastre o lume nouă, în timp ce studiul 
fenomenelor fizice ale Cosmosului, cu toată importanța 
lor, se adresează deocamdată numai raţiunii. Luptînd 
_pentru creșterea fericirii, Academia de Bucurii şi Neca- 
zuri ar opta desigur pentru expediţia spre Ahermnar, 
dar dacă toate trei sînt realizabile, va fi cu atît mai 
bine ! 

Auditoriul entuziasmat o răsplăti pe Evda Nal cu o 
avalanșă de lumini verzi. 

Grom Orm se ridică în picioare: 

— Atât problema în sine cît și hotărîrea Consiliu- 
lui au fost elucidate și cred că intervenția mea va fi 
cea din urmă. Ne vom adresa omenirii cu rugămintea 
să-și reducă parţial necesităţile în anul 409 al Erei 
Cercului. Dar Veter n-a spus nimic despre calul de aur 
din Era Lumii Dezunite, descoperit de arheologi. Aceste 
sute de tone de aur curat pot fi folosite pentru pro- 
ducerea anamezonului și astfel vom izbuti să procurăm 
în scurt timp rezervele necesare zborului. Este pentru 
prima oară în istoria Pămîntului că vom trimite simul- 
tan expediţii spre trei sisteme stelare pentru atingerea 
unor lumi situate la o depărtare de șaptezeci de ani- 
lumină ! 

Președintele declară ședința închisă, dar îi rugă pe 
membrii Consiliului să mai rămînă : trebuia să adreseze 
de urgenţă cereri de avizare Consiliului Economic și 
Academiei de Stohastică 'şi Previziune, pentru preîntîm- 
pinarea eventualelor primejdii și greutăţi survenite pe 
lungul drum spre Ahernar. | 

Foarte obosită, Ciara porni încet în urma Evdei, 
ai cărei obraji palizi își păstraseră obișnuita prospeţime. 
Tiînăra fată dorea să rămînă cît mai repede singură, 
ca să se bucure în liniște de reabilitarea lui Mwen Mas. 
Ce zi memorabilă! E drept că africanul nu fusese în- 

cununat ca un erou, după cum nădăjduise Ciara în forul. 
ei interior. I| se luase pe mult timp dreptul să ocupe 
posturi de conducere, poate chiar pentru totdeauna... 
Dar oare n-a rămas în sînul societăţii ? Nu le era acum 
deschis drumul cel larg și greu al iubirii, al cercetărilor 
și al muncii în doi? 

Evda Nal o luă cu sine la cea mai apropiată Casă 
de Alimentaţie. Aici Ciara zăbovi atît de mult asupra 
meniului, încît Evda hotărî să ia iniţiativa. Spuse deci 
prin receptorul portavoce al automatului indicativul me- 
sei și cifrele bucatelor alese. Abia se așezaseră la o 
masă ovală de două persoane, că în centrul ei se și 
deschise o trapă prin care apăru un mic container de 
argint cu felurile. comandate. Evda Nal îi întinse :Cia- 
rei o cupă de „,Lio“, un vin întăritor, cu reflexe opales- 
cente, ea însăși mulțumindu-se cu un pahar cu apă rece 
și o budincă de castane, nuci și banane cu frișcă. După 
ce mîncă un fel gătit din carne de rapt (pasăre care a 
înlocuit găina şi vînatul), dată la răzătoare, Ciara plecă. 
Evda Nal se uită lung în urma tinerei fete, care, cu o 
grație surprinzătoare chiar și în Era Cercului, cobora 
în fugă scara străjuită de statui din metal negru și de 
felinare cu forme ciudate. 


C A P i T 0 L U L XIII 


INGERII CERULUI 


Cu răsuflarea tăiată, Erg Noor urmărea mișcările 
iscusiţilor laboranţi. Mulțimea de aparate amintea pos- 
tul de comandă a unei astronave ; dar vastitatea spaţi- 
oasei săli, cu largi ferestre sinelii, te făcea să înlături 
îndată orice asemănare cu o navă cosmică. 

În centrul încăperii, pe o masă metalică, se afla o 
cameră construită din plăci groase de rufolucit, un 
material prin care puteau pătrunde atît razele infra- 
roșii, cît și cele vizibile. Un păienjeniş de ţevi și fire 
învăluia smalțul cafeniu al rezervorului de apă, în care 
se găseau cele două meduze negre capturate pe planeta 
stelei de fier. | 

Stînd în picioare, drept și neclintit, cu braţul rănit 
prins încă în eșarfă, Eon Tal observa de departe cum 
se rotea încet tamburul înregistratorului. Deasupra 
sprîncenelor groase și negre, fruntea i se brobonise de 
sudoare. 

Erg Noor își trecu vîrful limbii peste buzele uscate : 

— Nimic. În cei cinci ani de drum n-a mai rămas 
acolo decît praf şi pulbere, făcu astronautul cu o voce 
răgușită. 

— Ar fi cît se poate de trist... pentru Niza și pen- 
tru mine, răspunse biologul. Va fi nevoie, probabil, de 
ani și ani de cercetări pe dibuite, pînă să se determine 
natura leziunii. 

— Mai crezi că organele ucigătoare ale ,,meduze- 


lor“ și ale „crucii“ sînt identice? 

— Nu sînt singurul de această părere: o împărtă- 
șesc și Grim Sar și ceilalţi. La început, făceam însă 
cele mai surprinzătoare presupuneri. Îmi închipuisem o 
vreme că arătarea cea neagră în formă de cruce nu-și 
avea origina pe acea planetă. 

— Dacă-ţi mai aminteşti, și eu spuneam același 
lucru.. Mi se părea că această făptură provenea de pe 
astronava discoidală și că o păzea. Totuși, la drept vor- 
bind, de ce ar fi apărată din afară o cetate inexpugna- 
bilă ? Încercarea noastră de a pătrunde în spiralodisc 
a dovedit absurditatea unei astfel de presupuneri. 

— Am crezut că această cruce este un automat pus 
de gardă lîngă astronavă. 

— Așa e! Dar acum, firește, am renunţat la această 
ipoteză. Jivina cea neagră este o fiinţă vie, generată. 
de acea lume a beznei. Acești monștri locuiesc fără 
îndoială în cuprinsul văii. Dușmanul nostru â venit 
dinspre „poarta“ aflată între stînci. Meduzele, mai 
ușoare și mai mobile, populează platoul pe care am 
coborit. Legătura dintre cruce și spiralodisc este cu 
totul întîmplătoare : dispozitivele noastre de protecţie 
atinseseră pur și simplu acest sector depărtat al cîm- 
piei care rămăsese mereu în umbra uriașului disc. 

— Și dumneata crezi că există o asemănare între 
organele ucigătoare ale crucii și “ale meduzelor ? 

— Da! Aceste animale care trăiesc în condiţii iden- 
tice trebuie să aibă organe similare. Steaua de fier este 
un astru termoelectric. Pătura groasă a atmosferei lui 
este saturată de electricitate. Grim Sar crede că aceste 
vieţuitoare culeg energia atmosferei și creează acumulări 
ce se aseamănă cu fulgerele noastre sferoidale. Amin- 
tește-ți de steluţele cafenii care scăpărau pe tentaculele 
meduzelor. 

— Crucea avea și ea tentacule, n-avea însă... 

— Nimeni n-a avut timpul să observe. Dar carac- 
terul leziunii — traumatismul nervilor principali, cu 
paralizia centrului corespunzător — este identic la Niza 
şi la mine ; asupra acesțui lucru toată lumea-i de acord! 

De altfel aceasta constituie dovada esenţială și suprema 
noastră nădejde ! 

— Există o nădejde? se învioră deodată Erg Noor. 

— Desigur. Privește-aici! şi biologul arătă linia 
dreaptă trasată de înregistrator.  Electrozii sensibili, 
introduși în capcana cu meduze nu arată nimic. Și to- 
tuși monştrii au intrat acolo, cu încărcătura plină a 
energiei lor care n-avea cum să dispară după sudarea 
rezervorului. Stratul protector al recipientelor alimen- 
tare folosite în expediţii cosmice este fără îndoială de 
nepătruns : nu se compară cu ușoarele noastre scafan- 
dre biologice. Adu-ţi aminte că aceeași cruce care pe 
Niza a paralizat-o, dumitale nu ţi-a făcut nici un rău. 
Ultrasunetul jivinei ţi-a străbătut scafandrul de înaltă 
protecţie, ţi-a biruit voinţa, dar descărcărilei ucigă- 
toare au rămas fără rezultat. În schimb au străpuns 
scafandrul Nizei, după cum meduzele l-au străpuns pe 
al meu. 

_— Aşadar, încărcătura de fulgere sferoidale sau 
de ceva asemănător ar trebui să se mai afle și acum 
în rezervor. Totuși aparatele nu marchează nimic... 

— Tocmai aceasta mă și face să sper. Meduzele 
nu s-au descompus, s-au... 

— Am înţeles. S-au închis într-un fel de coconi. 

— Da. O asemenea adaptare este răspîndită prin- 
tre organismele vii, nevoite să suporte periodic feno- 
mene neprielnice existenţei lor, cum ar fi lungile nopţi 
glaciale de pe planeta cea neagră și înspăimîntătoarele-i 
uragane de „,dimineață“ sau. de „seară“. Cum însă 
aceste perioade alternează destul de rapid, sînt convins 
că meduzele se pot închista foarte iute și tot atît de 
iute pot ieși din această stare. În acest caz, le vom 
putea face lesne să-și recapete facultățile ucigătoare. 

—  Reconstituind temperatura, atmosfera, lumina şi 
celelalte condiţii ale planetei întunecate ? 

— Da. Totul a fost calculat și pregătit. În cu- 
rind va veni și Grim Sar. Vom introduce în rezervor un 

amestec de neon, oxigen și azot la o presiune de trei 
atmosfere. Dar mai întîi să ne convingem... 

Eon Tal ţinu o scurtă consfătuire cu cei doi asis- 
tenţi. O instalaţie se apropie încet de rezervorul cafe- 
niu, Placa de rufolucit din faţă se deplasă, dînd ac- 
ces spre primejdioasa capcană. 

Flectrozilor din interiorul recipientului le luară lo- 
cul microoglinzi cu lămpi cilindrice. Unul dintre asis- 
tenți trecu la postul de telecomandă. Pe ecran apăru o su- 
prafaţă concavă, acoperită cu un depozit grunjos, care 
reflecta slab razele lămpii: era peretele rezervorului. 
Oglinda se învîrtea lin. Eon Tal rupse tăcerea: 

— Nu se prea vede mare lucru cu ajutorul razelor X: 
izolaţia este prea puternică. Va trebui să recurgem la 
un sistem mai complex. 

Rotindu-se mereu, oglinda reflectă fundul recipien- 
tului, unde se găseau două mogildeţe cu suprafaţa fi- 
broasă și poroasă și cu un diametru de șaptezeci de 
centimetri. Ar fi spus că sînt marile fructe ale unui 
arbore de pîine, recent obţinut de selecţionatori. 

— Branșaţi televiziofonul pe vectorul lui Grim Sar! 
spuse unui asistent biologul. 

De îndată ce se convinse că presupunerile celorlalți 
erau întemeiate, savantul veni în grabă la laborator. 
Cu ochii mijiţi, nu din miopie, ci din simplă deprin- 
dere, examină aparatele pregătite. N-avea aspectul im- 
punător şi nici atitudinea autoritară a unui corifeu al 
științei. Erg Noor își aminti de Ren Boz, a cărui în- 
făţișare de băieţaș timid contrasta cu  sclipitoarea-i 
inteligenţă. 

— Tăiaţi sudura capacului! comandă Grim Sar. 

O mînă mecanică desprinse stratul dur de emaliu, 
fără să deplaseze capacul cel greu. La supape fură 
adaptate tuburi cu un amestec de gaze. Un puternic 
proiector de raze infraroşii înlocuia steaua de fier. 

— Temperatura... gravitația... presiunea... “satura. 
ţia electrică..., citea asistentul indicaţiile aparatelor, 

După o jumătate de oră, Grim Sar se întoarse spte 
astronauți. 

— Să trecem în sala de odihnă. Nu putem prevedea 
momentul în care aceste capsule vor reveni la viaţă. 
Dacă Eon are dreptate, se va întîmpla în curînd. Asis- 
tenţii ne vor anunţa. 

Institutul de Curenţi Nervoși fusese construit de- 
parte de zona locuită, la marginea unei stepe declarată 
rezervaţie. În acest sfîrşit de vară, pămîntul era us- 
cat, iar vîntul gonea cu un foșnet ciudat, pătrunzînd 
prin ferestrele larg deschise o dată cu aroma suavă a 
ierburilor arse de soare. 

Instalaţi în fotolii comode, cei trei cercetători tă- 
ceau, privind pe fereastră, peste vîrfurile copacilor ră- 
muroși, aerul încins care tremura în zare. Din cînd în 
cînd, ochii li se închideau de oboseală; dar așteptarea 
era cu mult prea încordată pentru ca vreunul să poată 
aţipi. De rîndul acesta, soarta nu le-a încercat prea 
mult răbdarea. După mai puţin de trei ore, ecranul de 
legătură directă se lumină. Asistentul de serviciu îşi 
stăpînea cu greu emoția: ” 

— Capacul se mișcă! | 

Într-o clipă, tustrei au și fost în laborator. 

—  Închideţi ermetic camera de rufolucit și verifi- 
caţi etanșeitatea ! porunci Grim Sar. Transpuneţi acum 
în cameră condiţiile planetei. 

Se auzi şuierul ușor al pompelor și ţiuitul nivela- 
torilor de presijne; în cuşca transparență fusese creată 
atmosfera acelei lumi a beznelor. 

— Măriţi umiditatea și saturaţia electrică, urmă 
Grim Sar. 4 

În laborator se răspîndi un miros tare de ozon. 

Așteptarea lor fu zadarnică. Savantul se încruntă 
și examină aparatele, străduindu-se să-și dea seama ce 
anume le scăpase din vedere. 

— Este nevoie de întuneric! se auzi deodată vocea 
clară a lui Erg Noor. 

Eon Tal tresări: 

— Cum de-am putut uita ! Îhumneata, Grim Sar, 
n-ai fost pe steaua de fier. Eu însă... 

— Jaluzelele polarizatoare! rosti savantul, în loc 
de răspuns. | 

Lumina se stinse. Laboratorul nu mai era luminat 
decit de lămpile aparatelor. Asistenţii traseră perdelele 
înaințea mesei de comandă, şi totul se cufundă în în- 
tuneric. Doar ici colo, âbia se mai zăreau, sclipind, 
punctele luminoase ale indicatoarelor. 

Un suflu de pe planeta cea neagră răbufni în obra- 
zul astronauţilor, trezindu-le în minte înspăimîntătoa- 
rele și pasionatele zile de luptă. 

Citeva minute se scurseră în tăcere. Nu se auzeau 
decît mișcările prudente ale lui Eon Tal, care regla 
ecranul de raze infraroşii, prevăzut cu un filtru pola- 
rizant. 

Un foşnet slab, o lovitură surdă: capacul rezervo: 
rului de 'apă căzuse în interiorul camerei de rufolucit. 
Sclipirea cunoscută a fulgerelor cafenii şi tentaculele 
unui monstru negru se arătară la marginea recipien: 
tului. Jivina ţişni brusc şi, aşternind un văl de întu: 
neric peste întreaga încăpere izolantă, se izbi de tavan. 
Mii de steluțe cafenii șiroiră pe corpul meduzei, care 
se bolti de parcă ar fi fost izbită de o pală de aer, și 
cu tentaculele-i strînse mănunchi se propti de podeaua 
camerei. Din rezervor se ivi cel de-al doilea monstru, 
hîdă nălucă de. spaimă cu mișcări repezi și tăcute. Aici 
însă, îndărătul pereţilor rezistenți ai sălii de experienţe, 
în mijlocul unor instrumegte telecomandate, aceste 
plăsmuiri ale planetei de beznă erau neputincioase. 

Aparatele măsurau, fotografiau, determinau, trasau 
curbe complicate, descompunînd structura  monștrilor 
în indici fizici, chimici şi biologici. Inteligența omului 
sintetiza toate aceste date, pentru a dezvălui misterul 
oribilelor creaturi şi a le supune. 

Cu fiece oră care trecea, Erg Noor era tot mai în- 
credinţat de victorie. 

Fon Tal devenea din ce în ce mai vesel; Grim Sar 
şi tinerii lui asistenţi erau și ei cuprinși de o mare în- 
sufleţire. 

În cele din urmă, savantul se apropie de Erg Noor : 

— Poţi să pleci cu inima uşoară. Noi răminem aici 
pînă la sfîrșitul experienţei. Mi-e teamă să conectez 
lumina obişnuită : meduzele negre nu se pot adăposti 
de ea ca pe planeta lor. Or, ele trebuie să ne răspundă 
la tot ce vrem să aflăm. 

— Și veţi reuși? 

— Peste trei-patru zile, cercetările noastre vor fi 
duse la capăt, cel puţin pentru nivelul nostru de cuno- 
știnţe. Putem însă chiar de pe acum să ne imaginăm 
acțiunea dispozitivului paralizant. 

— Și s-o trataţi pe Niza, pe Eon? 


Abia acum simţi Erg Noor cît de mare fusese po- 
vara care-l apăsase din ziua aceea fatală !... Din acea 


zi ori din acea noapte... ce importanță mai avea acum! 
O frenetică bucurie crescu în inima acestui om întot- 
deauna atît de rezervat. Cu greu își înfrînă dorința 
absurdă de a-l prinde în braţe pe micul Grim Sar, de 
a-l scutura şi a-l arunca în aer. Uimit de aceste idei 
extravagante, se liniști pînă la urmă și-și regăsi obiș- 
nuita-i reţinere. 

— Ce mult o să contribuie studiile dumneavoastră 
la lupta împotriva meduzelor și a crucilor într-o vii- 
toare expediţie ! 

— Desigur. Acum îl vom cunoaşte pe dușman. Dar 
va mai fi oare întreprinsă o expediţie în lumea aceea 
a gravitaţiei strivitoare şi a tenebrelor ? 

— Fără nici o îndoială! 


Fra la începutul unei framoase zile de toamnă sep- 
tentrională. 

Erg Noor umbla fără grabă, desculţ, prin iarba 
moale. În faţa lui, sub streașina pădurii, pe zidul verde 
al cedrilor se prefirau arțarii desfrunziţi, aidoma unor 
trunchiuri de fum. În rezervaţia de aici, unde omul 

lăsase priveliștii întreaga-i sălbăticie, un farmec nes- 
pus era răspîndit de hăţișul de ierburi înalte, cu mi- 
reasma lor bogată ai contradictorie, iute și desfătă- 
toare. 

Un rîu cu unda rece îi tăie drumul. Erg Noor co- 
bori pe o potecă.  Vălurelele apei străvezii, străbătute 
de soare, păreau o plasă de aur tremurînd peste pie- 
trișul pestriţ din adînc. Fărime de mușchi sau de alge 
pluteau, aruncînd pe fund fugare umbre albăstrii. Pe 
malul celălalt, se plecau în vînt mari clopoței violeţi. 
Aroma pajiștei umede și a roșiilor frunze de toamnă 
părea să făgăduiască omului bucuria muncii, căci fie- 
care mai păstra într-un ungher al sufletului ceva din 
plugarul vechimii. 

Un grangur de un galben aprins se așeză pe o cracă 
şi scoase un fluierat ironic și trufaș. 

Deasupra cedrilor, tăriile erau argintate de ciruși 
într-aripați. Erg Noor se afundă în penumbra pădurii, 
în care plutea o mireasmă amăruie de cedri și de ră- 
șină. Străbătu pădurea și încă un deal, ștergindu-și 
fruntea nădușită. Crîngul, rezervaţie din jurul clinicii 
de neurologie nu era mare, așa încît Erg Noor ieși cu- 
rînd la un drum. Apele rîului umpleau o cascadă de 
bazine din sticlă lăptoasă. Bărbaţi și femei, în costume 
de baie, ieșiră de după o cotitură și se repeziră pe 
drumul cu marginile smălțuite de flori multicolore. 
Probabil că în această zi de toamnă apa era destul de 
rece, dar tinerii plonjară glumind și rizînd, și cobo- 
rîră cascada înot. 'Erg Noor zîmbi fără să vrea la ve- 
derea acestei cete voioase: erau muncitorii vreunei 
uzine sau ai vreunei ferme din împrejurimi, care pro- 
fitau de odihnă... 

Niciodată planeta natală nu îi se mai păruse atît de 
frumoasă acestui om care-şi trăise cea mai mare parte 
din viaţă într-o strîmtă astronavă. Inima lui era plină 
de o imensă recunoștință faţă de oamenii și de natura 
pămîntească, faţă de tot ce contribuise la salvarea Ni- 
zei, astronavigatoarea lui cu păr roșcat. Ea venise as- 

tăzi să-l întîmpine în grădina clinicii! După o consfă- 
tuire cu medicii, hotăriseră să plece amindoi la un sa- 
natoriu neurologic din zona polară. Niza și-a redobîn- 
dit pe deplin sănătatea, de cum i se înlăturase para- 
lizia prin suprimarea persistenţei inhibiţiei cortexului, 
produsă de descărcarea tentaculelor crucii negre. Nu-i 
mai rămînea decît să-și recupereze energia pierdută în 
urma lungului somn cataleptic. Niza vie și sănătoasă! 
Erg "Noor nu se putea gîndi la aceasta fără să tresară 
de bucurie... 

Astronautul văzu o siluetă singuratică de femeie, 
care, cu pași repezi, îi venea în întîmpinare dinspre 
răspîntie. Ar fi recunoscut-o dintr-o mie: era Veda 
Kong, "Veda care ocupase odinioară în gîndurile lui un 
loe atît de mare, pînă cînd și-au dat seama amîndoi 
că drumurile li se despart. Deprins cu diagramele ma- 
şinilor de calculat, Erg Noor îşi închipuia propriile-i 
năzuinţe sub forma unei curbe încordate,  izbucnită 
spre cer, iar drumul Vedei, al vieţii și al activităţii ei, 
ca pe un zbor planat deasupra planetei, sau confun- 
dîndu-se în adîncimea veacurilor trecute. Cele două 
linii se despărţeau, se îndepărtau tot mai mult una de 
alta. 

Faţa atît de cunoscută a tinerei femei îl uimi de- 
odată pe Erg Noor prin asemănarea cu fața Nizei. Ace- 
lași oval îngust, cu ochi depărtaţi și fruntea înaltă, 
cu sprincenele lungi, aceeași expresie de dulce ironie 
în colţurile gurii pline. Chiar și nasul — .ușor alungit, 
adus în sus şi rotunjit la vîri — îl aveau de parcă 
ar fi fost surori. Veda privea însă totdeauna drept în 
faţa ei cu ochi gînditori, în timp ce căpșorul îndărăt- 
nic al Nizei Krit se înălța mereu într-un elan tineresc. 

— Mă studiezi? se miră Veda. 

Își întinse mîinile spre Erg Noor, care i le luă și-și 
lipi obrajii de palmele ei. Veda tresări înfiorată și-și 
retrase mîinile. Astronautul schiță un zîmbet. 

— Vroiam să aduc omagiul meu de recunoștință 
acestor mîini care au luptat ca s-o salveze pe Niza... 

Ea... Știu totul! Era nevoie de cineva care s-o vegheze 
necontenit, și tu ai renunţat la o expediţie interesantă. 
Două luni de zile!... 

— N-am renunţat, ci doar am amiînat-0, așteptind 
sosirea „,Iantrei“. Oricum întîrziasem. Şi apoi Niza ta 
este minunată ! Noi semănăm fizicește, dar ea, care-i 
toată numai avînt spre cer și devotament, poate fi so- 
cotită o adevărată tovarășă de viaţă pentru un învin- 
gător al Cosmosului și al stelelor de fier... 

— Veda!... 

— Nu glumesc, Erg! Încă n-a venit timpul glu- 
melor ! Trebuie mai întîi să lămurim lucrurile. 

— Totul e limpede! Nu pentru mine îţi mulţumesc, 
Veda, ci pentru Niza... 

— Nu e nevoie de asta.: Dacă ai fi pierdut-o pe 
Niza, aș fi suferit... 

— Înţeleg, dar nu-mi vine să cred, căci te știu in- 
capabilă de asemenea calcule. De aceea îţi păstrez în- 
treaga mea recunoștință. 

Erg Noor mîngiie umărul tinerei femei, apoi își 
puse mîna pe braţul ei îndoit. Umblau alături pe dru- 
mul pustiu și tăceau. În cele din urmă Erg Noor vorbi 
din nou. 

— Și cine este el, alesul inimii tale? 

— Dar Veter. 

— Auzi! Fostul director al stațiunilor exterioare !? 

— Erg, vorbești fără rost. Nu te mai recunosc... 

— Probabil că m-am schimbat. Dar nu-l știu pe 
Veter decît din munca lui, și credeam că și el e un vi- 
sător al Cosmosului. 

— Chiar aşa e. Un visător al lumii astrale, dar 
care s-a priceput totuși să îmbine pasiunea pentru. stele 
cu dragostea de pămînt a vechiului plugar. Este un om 
de știință cu mîini mari de simplu meșter. 

Erg Noor aruncă involuntar o privire spre mîna lui 
îngustă, cu degetele lungi și ferme, de matematician 
şi muzicant. 

— Dacă ai ști, Veda, cît de drag îmi este acum 
Pămiîntul !. 

— După lumea beznelor și îndelungata călătorie cu 
Niza paralizată ? Cred și eu! Dar... 

— Această dragoste nu înseamnă ea temeiul vieții 
mele ? 

— Fireşte, ca un adevărat erou ce ești, tu nu te 
mai saturi de fapte nemaiauzite. Ai să porți şi această 
iubire ca pe o cupă plină, temîndu-te să nu verși nici 
o picătură din ea pe Pămînt, ca s-o dărui toată Cos- 
“mosului... de dragul: Pămîntului! 

— Veda, în Veacul Întunericului ai fi fost arsă pe. 
rug ! | 

— Mi s-a mai spus asta... Dar iată, am şi ajuns 
la răscruce. Unde-ţi sînt pantofii, Erg? 

— l-am lăsat în grădină, ieșindu-ţi în întîmpinare. 
Voi fi nevoit să mă întorc. 

— La revedere, Erg. Rolul meu aici s-a terminat. 
Acum începe al tău. Unde ne voni revedea? Ori nu ne 
mai întîlnim decît la decolarea noii astronave ? 

— Nu, nu! Niza și cu mine plecăm la un sanatoriu 
polar, pe trei luni. Vino la noi și adu-l și pe Dar Veter. 

— La ce sanatoriu vă duceţi ? La „„Inimă de piatiă“, 
pe coasta nordică a Siberiei, sau la „Frunze de toamnă“ 
în Islanda ? 

— Anotimpul este prea înaintat ca să mergem în 
zona cercului polar de nord. Vom fi trimiși în emisfera 
sudică, unde, în curînd, începe vara... La „Zorile albe“ 
din Tara lui Graham. | 

— Bine, Erg, o să venim și noi. Bineînţeles, dacă 
Dar Veter nu pleacă imediat să reconstruiască sateli- 
tul 57. Probabil că mai întîi vor pregăti materialele ne- 
cesare... 

— Grozav pămîntean ţi-ai mai ales: de aproape un 
an e locuitor al cerului! 

— Lasă ironiile! Acest cer e totuși foarte apropiat 
în comparație cu spaţiile fantastice care ne-au despăr- 
țit pe noi doi. 

— Regreţi, Veda? | 

— De ce mă întrebi, Erg? În fiecare dintre noi 
există două laturi: una năzuieşte necontenit spre nou, 
pe cînd cealaltă regretă trecutul și caută să se întoarcă 
la el. Știi acest lucru, după cum ştii de asemenea că 
întoarcerea nu este niciodată fericită. 

— Dar regretul rămîne... ca o coroană pe un mor- 
mînt ce-ţi este scump. Sărută-mă, Veda, draga mea!... 

Tinăra femeie îi îndeplini supusă rugămintea, apoi 
îl respinse ușor pe astronaut și plecă îndată spre artera 
principală pe care circulau electrobuzele. Erg Noor o 
petrecu din ochi pînă cînd robotul-conductor opri ma- 
șina și rochia roşie a Vedei dispăru îndărătul portie- 
rei străvezii: 

Veda privea și ea prin geam silueta imobilă a lui 
Erg. În minte-i stăruia obsedant refrenul unui poem 
din Fra Lumii Dezunite, tradus și transpus de curînd 
în muzică de Ark Ghir. Veter i-l spusese o dată, drept 
răspuns la o blîndă mustrare: 


Nici îngerii-n slăvi nici demonii-n hăt 
Niciodată ei n-or izbuti 

Să rupă-al meu suflet de sufleiul său, 
Al mult gingaşei Annabel-Lee ! 


Fra o sfidare aruncată de bărbatul de odinioară 
stihiilor potrivnice care îi răpiseră iubita. De bărbatul 
care nu voia să se împace cu pierderea suferită și nici 
să cedeze în faţa destinului ! 

Flectrobuzul se apropia acum de o ramură a Căii 
Spirale, iar Veda Kong tot mai stătea la fereastră, ţi- 
nîndu-se strîns de bara lustruită și fredonînd frumoasa 
romanță, pătrunsă de o dulce melancolie. , 

„Îngeri, aşa numeau pe vremuri europenii religioși 
pretinsele duhuri ale cerului, vestitori ai voinţei divine. 
În greaca veche, cuvîntul înger înseamnă de altfel ves- 
titor, sol. Un cuvînt vechi, uitat de veacuri...“ 

“Se dezmetici din gîndurile ei în gară, dar le reluă 
firul de îndată ce se instală într-un vagon al Căii. 

„Soli ai cerului, ai Cosmosului — iată cum ar pu- 
tea fi numiţi și Erg Noor, și Mwen Mas, și Dar Veter. 
Mai ales acesta din urmă, cînd va fi ajuns să constru- 
iască. satelitul în cerul atît de apropiat de noi, pămîn- 
tesc...: Avu un zîmbet șăgalnic. Dar atunci demonii 
hăului ar însemna că sîntem noi, istoricii, rosti ea 
tare şi ascultîndu-și singură glasul, izbucni într-un rîs 
vesel. Așadar, îngerii cerului și demonii adîncurilor! 
Mă îndoiesc totuși că asta-i va plăcea lui Dar Veter... 


Cedri scunzi cu cetina neagră — o varietate rezis- 
tentă la frig și cultivată special pentru regiunile sub- 
antarctice — foşneau solemn în bătaia vîntului. Aerul 
rece și dens curgea într-un flux rapid, aducînd cu sine 
acea desfătătoare prospeţime pe care n-o găsești decît 
în largul oceanului sau pe înaltele culmi. Dar în munți 
vîntul care trece deasupra zăpezilor veșnice este uscat 
și iute ca un vis spumos, în timp ce în larg suflul 
umed al oceanului te petrece mîngiîietor. 

Clădirea sanatoriului „Zorile albe“ cobora spre 
mare în terase, cu pereţi de sticlă și a căror formă aero- 
dinamică amintea uriașele pacheboturi din trecut. În 
timpul zilei, zmeuriul palid al pereţilor, al scărilor și 
al coloanelor verticale contrasta net cu masele boltice 
ale stîncilor de andezit brun-violet, străbătute de că- 
rărui sur-albăstrii din sienit * topit, cu luciu de por: 
țelan. Acum însă, spre sfîrșitul primăverii, noaptea po- 
lară albise și netezise toate culorile în strania-i lumină, 
care parcă emana din adîncurile cerului și ale mă- 
rii. Pentru o oră, soarele se ascunsese în spatele po- 
dișului sudic. O splendidă aureolă învăluia cu arcul ei 
grandios zarea de miazăzi a cerului. Era reverberaţia 
ghețarilor Antarctidei, conservaţi pe o înaltă cocoaşă 
din jumătatea răsăriteană a continentului, după ce fu- 
sese împinși pînă acolo de voinţa omului, ce nu lăsase 
decît un sfert din imensa lor masă de odinioară. Al- 


—. 


* Sienit — rocă eruptivă, alcătuită din feldspaţi alcalini și 
din alte minerale (n.r.). 

bele zori polare, de la care se trăgea și numele sana- 
toriului, transformaseră totul în jur într-o lume ireală, 
toată numai lumină diafană, fără umbre ori străluciri. 

_Pe cărarea argintie de sienit, cu șerpuiri line, se 
îndreptau încet spre ocean patru oameni. Chipurile băr- 
baţilor ce veneau mai în urmă păreau tăiate. din stîncă 
sură de granit, iar ochii mari ai celor două femei aveau 
în priviri o adîncime enigmatică. 

Lipindu-și obrazul de gulerul capei de: blană a Ve- 
dei Kong, Niza Krit îi vorbea aprins, în timp ce sa- 
vanta istoriografă, neascunzîndu-și o ușoară mirare, se 
uita atent la fata aceasta, care îi semăna atît de mult. 

— Mi se pare că darul cel mai frumos pe care o 
femeie îl poate face omului iubit este să-l creeze din 
nou și, astfel, să-i prelungească existenţa. Aceasta nu-i 
aproape imoralitatea ?! 

— Bărbaţii judecă despre noi altminteri, răspunde 
Veda. Veter mi-a zis o dată că nu i-ar plăcea să aibă 
o fată care să semene prea mult cu femeia iubită. | se 
pare prea dureros gîndul că ar putea să moară, lăsînd-o 
în voia unui destin necunoscut, fără ca dragostea şi 
duioşia lui s-o învăluie... Este desigur, o rămășiță a 
"vechii gelozii și a imboldului de a proteja fiinţa iubită. 

— Mă revoltă ideea că ar trebui să mă despart de 
pruncul meu, trup din trupul meu, urmă Niza, preocu- 
pată de gîndurile ei, și să încredinţez altcuiva educa- 
ţia sa îndată după înţărcare! 

— Te înţeleg, dar nu sînt de acord, se încruntă 
Veda, ca şi cum tînăra fată ar fi atins o coardă sen- 
sibilă a sufletului ei. Una dintre cele mai mari sarcini 
ce stau în faţa omenirii este să triumfe asupra orbului 
instinct matern și să ajungă la înţelegerea faptului că 
“numai educaţia copiilor făcută în colectiv de către inși 
bine aleşi şi special pregătiți poate forma adevăratul 
om al societăţii noastre. Dragostea maternă de odini- 
oară, aproape nebunească, nu mai există în zilele noas- 
tre. Orice mamă știe de mult că lumea întreagă îi va 
înconjura copilul cu bunătate și blîndeţe, Iată de ce 

a .dispărut instinctiva iubire de lupoaică, iubirea năs- 
cută din teama animalică pentru puiul ei. 

— Înţeleg acest lucru, spuse Niza, dar numai cu 
mintea. 

— lar eu simt cu toată fiinţa mea că suprema fe- 
ricire de a face bine semenilor este acum la îndemina 
oricărui om de orice: vîrstă, lucru de care în vechile so- 
cietăţi n-aveau parte decît părinţii, bunicii și bunicele, 
dar mai cu seamă mamele... De ce ai sta mereu cu co- 
pilul tău? Şi aceasta-i o rămășiță a epocilor în care fe- 
meile erau silite să ducă o viaţă închisă și nu-și puteau. 
însoţi pretutindeni soţii. Cît despre voi, atîta timp cit 
vă veţi iubi, veţi fi mereu împreună... 

— Nu ştiu. Dar uneori mă cuprinde o dorință 
aprigă să văd umblînd alături de mine o ființă micuță 
care să-i semene lui. O doresc atît de mult, încît, fără 
să vreau, îmi încleștez mîinile și... nu, nu mai știu ce 
să spun!.... 

— Există Insula Mamelor — lava. Acolo trăiesc 
mamele care vor să-şi crească singure copilul... 

— Dar nu-i vorba de asta. N-aș putea deveni edu- 
catoare, aşa cum o fac femeile care iubesc foarte mult 
copiii. Simt în mine atîta putere, și am mai fost o dată 
în Cosmos... 

Veda se îmblinzi. 

— Eşti tinereţea personificată, Niza, și nu numai 
din punct de vedere fizic. Ca toţi oamenii foarte tineri, 
ce se izbesc de contradicţiile vieţii, nu înţelegi că ele 
reprezintă însăși viaţa; că bucuria iubirii aduce tot- 
deauna griji, frămîntări și dureri, cu atît mai vii, cu 
cît mai puternică este dragostea. lar dumitale ţi se 
pare că totul va fi pierdut chiar de la prima lovitură 
pe care ţi-o dă viaţa... 

Rostind cuvintele din urmă, avu fulgerător intuiţia 
că pricina zbuciumului și a pătimașelor dorinţi ale Ni- 
zei nu era numai tinereţea ei. | 

Veda își dădu seama că, asemenea multor oameni, 
săvirșise greșala să creadă că rănile sufletești se vin: 

decă o dată cu leziunile fizice. Lucrurile stau însă alt: 
fel : o rană psihică ascunsă adînc într-un trup sănătos 
fiziceşte poate să rămînă mult timp tăinuită și să se 
redeschidă pe neașteptate, uneori din cea mai neînsem- 
nată cauză. Aceasta se va fi întîmplat şi cu Niza. Cei 
cinci ani de paralizie, deși petrecuţi în stare de com- 
pletă inconștiență, lăsaseră o amintire de neșters în 
toate celulele trupului ei, oroarea întîlnirii cu înspăi- 
„mîntătoarea cruce care fusese cît pe-aci să-l ucidă pe 
Erg Noor. | 

Ghicindu-i gîndul, Niza spuse cu glas înăbușit: 

— După cele trăite pe steaua de fier, nu mă pără- 
sește o senzaţie ciudată. În fundul sufletului meu a 
rămas un gol înfiorător, care coexistă cu încrederea 
și cu forţa voioasă, fără să le excludă, dar și fără să 
dispară. Și nu pot să lupt împotriva acestui gol decît 
cu ajutorul muncii mele, care trebuie să mă absoarbă 
în întregime, să nu mă lase singură față în faţă cu... 
Știu acum ce înseamnă Cosmosul pentru un om singur, 
și cu atît mai mult mă înclin în faţa memoriei celor 
dintîi eroi ai astronavigațţiei ! 

— Mi se pare că te înțeleg, răspunse Veda. Am 
fost o dată pe micile insulițe ale Polineziei, pierdute 
pe întinsul oceanului. Acolo, în mijlocul apelor, te cu- 
prinde o tristeţe infinită, ca un cîntec de jale care se 
pierde în zările sure. Poate că străvechile strune sufle- 
tești ale primitivului zbuciumat în singurătate îi amin- 
tesc omului de azi cît de slab şi de osîndit era el cînd 
se închidea în găoacea eului său. Nu putem scăpa de 
acest sentiment decît cu ajutorul muncii comune, al 
gîndurilor împărtășite. De cum se ivește o navă, chiar 
și cu mult mai mică decît insula, neţărmuritul ocean 
se și preschimbă. O mînă de prieteni și o navă for: 
mează îndată o adevărată lume,. care se îndreaptă: dîrz 
spre zări ce pot fi atinse și cucerite. Același lucru se 
petrece și cu corabia cosmică — astronava. În interio- 
rul ei te afli laolaltă cu tovarăși puternici și curajoși. 
Dar să fii singur în fața Cosmosului ?!... Veda tresări. 
Nu cred că omul este în stare să îndure acest lucru! 

Niza se lipi și mai tare de ea. 

— Aşa e, Veda, cum spui! Tocmai de aceea vreau 
şi eu să am totul dintr-o dată... 

— Niza, îmi ești foarte dragă. Acum îţi înţeleg 
mai bine hotărîrea care .mi se păruse nesăbuită... 

Niza strînse în tăcere mîna Vedei, lipindu-și nasul 
de obrazul ei rece. 

— Dar ai să poţi rezista, Niza? Oricum, e atît de 
greu ! | 

— Despre ce greutăţi vorbești, Veda? se întoarse 
spre ele Erg Noor, care-i auzise exclamaţia. Te-ai în- 
țeles :cu Dar Veter! De o jumătate de oră mă tot în- 
deamnă să rămîn spre a împărtăși celor tineri experi- 
enţa mea de astronaut, în loc să pornesc într-un zbor 
fără întoarcere. 

— Şi a reușit să te convingă? 

— Nu. l-am răspuns că experienţa mea de astro- 
naut e mai necesară spre aduce „,Lebăda“ la desti- 
nație, într-acolo — și Erg Noor arătă spre cerul palid, 
fără stele, de unde strălucitorul Ahernar trebuia să-și 
trimită lumina mai jos de micul Nor al lui Magellan, 
aproape de Tucan și de Hidra — spre a o conduce pe 
un drum ne mai străbătut de 'nici o navă a Pămîntului 
sau a Marelui Cerc! 

Pe cînd rostea Erg Noor aceste cuvinte, în spatele 
său se arată un colţ de soare, ale cărui raze măturară 
dintr-o dată tot misterul zorilor albe. 

Cei patru prieteni erau acum pe mal. Dinspre ocean, 
venea o suflare. înghețată. De țărm se spărgeau rînduri, 
rînduri talazurile fără spumă, ale puternicei hule an- 
tarctice. Veda Kong privea cu interes această apă de 
oțel, care pe măsură ce înainta în larg, se întuneca tot 
mai mult, prinzînd în razele piezișe ale soarelui nuan- 
țele viorii ale gheții. 

Niza Krit stătea alături în hăinuţa-i de blană al- 
băstrie ; de sub căciulița rotundă se revărsa bogatu-i păr 
de aramă. Ca de obicei, își înălța cînd şi cînd fruntea 


95| 


/ 


cu o mișcare îndărătnică. Fără să vrea. Dar Veter o 
privi lung și-și încruntă sprincenele. 

— Veter, nu-ţi place Niza? întrebă cu prefăcută 
indignare Veda Kong. 
_— Ştii prea bine cît o admir! răspunse posac Dar 
Veter. Acum însă mi se pare âtît de mică și de gin- 
gașă în comparaţie cu... 

— În comparaţie cu ceea ce mă așteaptă? întrebă 
provocator Niza. L-ai lăsat în pace pe Erg și acum mă 
ataci pe mine? 

— Nici nu mă gîndesc! se apără grav și trist Dar 
Veter. Dar mîhnirea mea este cît se poate de explica: 
bilă. O minunată creatură a Pămîntului meu se va cu- 
funda în genunea de beznă și ger a Cosmosului. Nu 
este o compătimire, Niza, e un regret! 

— Într-adevăr, îl aprobă Veda. Niza, pare o lumi- 
niţă a vieţii în faţa insensibilelor spaţii glaciale! 

— Par o floare gingașă? întrebă Niza, şi intena- 
ţia ei ciudată o făcu pe Veda să se rețină a da un 
răspuns afirmativ. 

— Cine oare cunoaşte mai bine decît mine bucuria 
luptei cu frigul !? | 

Și, smulgîndu-și căciulița, Niza își scutură coama“i 
de aramă; apoi, dintr-o mișcare, îşi scoase haina. 

— Ce faci, Niza? Veda Kong îi ghici cea dintii 
intenția și se repezi spre astronavigatoare. 

Dar fata se şi urcase în vîrful stîncii care atirna 
deasupra mării, și de acolo își aruncă hainele în bra- 
ţele Vedei. 

Undele reci o primiră în sînul lor, iar Veda se în- 
fioră la gîndul senzaţiei pe care o putea provoca o 
asemenea baie. Dar Niza înota liniștită înainte, înfrun- 
tînd cu mișcări puternice talazurile. Săltată pe o creastă 
de val, făcu de acolo semne celor rămași pe țărm, che- 
mîndu-i s-o urmeze. 

Veda Kong o privea plină de admiraţie. 

— Veter, fata asta e mai puţiri potrivită pentru 
Erg cît pentru un urs polar! strigă ea. Oare vei da 
înapoi, om al nordului? 

— Sînt eu de origină nordică, dar prefer mările 
calde, spuse Dar Veter, apropiindu-se cam în silă de 
resac. 

Se dezbrăcă, pipăi apa cu piciorul şi, scoţînd un 
„uf !“ răsunător, se aruncă într-un val plumburiu ce-i 
venea în întîmpinare. Din trei mișcări largi ajunse pe 
coama valului, apoi lunecă în hăul negru care se surpa 
în faţa talazului următor. Numai un antrenament de 
mai mulţi ani și obiceiul de a face baie în toate ano- 
timpurile salvară prestigiul lui Dar Veter. În primul 
moment, i se tăiase răsuflarea, rotogoale roșii începu- 
seră a-i juca pe dinaintea ochilor. Dar după cîteva scu- 
fundări și salturi energice izbuti din nou să respire 
ca lumea. Se întoarse pe mal vînăt, tremurînd și porni 
în goană, alături de Niza, pe cărarea ce ducea la deal. 
Cîteva clipe mai apoi, gustînd, din plin plăcerea hai- 
nelor călduroase de blană, găsiră că pînă și vîntul care 
se înteţise le aduce adierea mărilor de mărgean. 

— Cu cît te cunosc mai bine, șopti Veda, cu: atît 
îmi dau mai mult seama că Erg Noor nu și-a greșit 
alegerea. Nimeni n-ar putea mai bine ca dumneata să-l 
îmbărbăteze într-o clipă de cumpănă, să-l apere și să-i 
aducă bucurie... 

Obrajii palizi ai Nizei se îmbujorară. 

Își luară micul: dejun pe o înaltă terasă de cristal, 
care vibra toată în bătaia vîntului. Veda prinse de mai 
multe ori privirea îngîndurată şi duioasă a tinerei fete. 
Erau tuspatru tăcuţi, ca de obicei, în ajunul unei lungi 
despărţiri. 

— Ce trist e să legi prietenie cu oameni care-ţi plac, 
și îndată să-i și părăsești! rosti brusc Dar Veter. 

— Oare n-ai putea... începu Erg Noor. 

— Mi-am terminat concediul. Trebuie să pornesc 
spre înălţimi. Grom Orm mă așteaptă. 

— Şi eu trebuie să încep lucrul, adăugă Veda. Am 
să cobor într-o peșteră descoperită recent în Asia Cen- 
trală, un depozit din Era Lumii Dezunite. 

— „„Lebăda“ va fi gata pe la mijlocul anului vii- 
tor, iar noi ne vom începe pregătirile peste şase săp- 
tămîni, spuse încet Erg Noor. Cine este acum directo- 
rul staţiunilor exterioare ? 

— Deocamdată luniu Ant. Dar el nu vrea să se 
despartă de mașinile lui de memorizat, iar Consiliul 
n-a confirmat încă candidatura lui Emb Ong, un ingi- 
ner-fizician de la centrala F din Labrador. 

— Nu-l cunosc. 

— Nu'i prea cunoscut pentru că se ocupă la Aca- 
demia Limitelor Cunoașterii de problemele mecanicii 
megaondulatorii *. 

— Ce-i asta? 

— E vorba de marile ritmuri ale Cosmosului, de 
undele uriașe care se propagă încet prin spaţiu. Ele 
reflectă, de pildă, contradicţiile dintre: vitezele conju- 
gate al luminii și dau valori relative superioare unită- 
ţii absolute. Dar toate astea abia se află la începutul 
cercetărilor... 

— Dar Mwen Mas? 

— Scrie o carte despre emoţii. N-are nici el prea 
mult timp la dispoziţie, căci Academia de Stohastica 
şi Previziune l-a numit consultant pentru expediţia „,Le- 
bedei“ voastre. De îndată ce vor fi'strîns documenta- 
ţia, Mwen Mas va fi nevoit să-și ia rămas bun de la 
cartea lui. 

— Păcat! Este o temă de mare însemnătate. A ve- 
nit timpul să înțelegem așa cum trebuie realitatea și 
forța emoţiilor, răspunse Erg Noor. 

__— Mă tem că Mwen Mas nu este capabil de o ana- 
liză rece, spuse Veda. 


* Mecanica megaondulatorie studiază ritmurile gigantice ale 
răspindirii energiei pe scară galactică și metagalactică (n.r.). 

— Cu atît mai bine. Altfel n-ar fi în stare să scrie 
nimic remarcabil, obiectă Dar Veter și se ridică în pi- 
cioare cu gîndul să-și ia rămas bun. 

— La revedere ! Termină-ţi cît mai repede treburile, 
căci altminteri nu mai reușim să ne vedem! făcură 
Niza și.Erg, întinzîndu-i mîinile. 

— Ne vedem noi! le făgădui cu toată încrederea 
Dar Veter. În cazul cel mai rău, în deșertul El Homra, 
înainte să decotaţi. 

— Fie și înainte să decolăm! consimţiră cei doi 
astronauți. 

— Să mergem, înger al cerului! Veda Kong îl luă 
de braţ pe Dar Veter, făcîndu-se că nu observă cuta 
care i se brăzdase între spriîncene. Cred că ești sătul 
de Pămînt! 

+ 
. 2 + 


Dar Veter stătea cu picioarele larg desfăcute pe te- 
melia tremurătoare a carcasei încheiate doar provizoriu, 
uitîndu-se în jos în năpraznica prăpastie ce se căsca 
dincolo de ferestrele norilor. Acolo, planeta noastră, 
a cărei imensitate era sensibilă chiar şi de la o dis- 
tanţă de cinci diametre terestre, prezenta șerpuirile sure 
și violete ale continentelor şi ale mărilor. 

Dar Veter recunoștea aceste contururi pe care le 
văzuse în copilărie, prin fotografiile luate de pe sate- 
liţi. lată o linie curbă spre care mergeau direle perpen- 
diculare ale munţilor. În dreapta, strălucea marea, sub 
picioarele lui trecea o vale îngustă din zona dealuri- 
lor. Avea noroc astăzi: norii se sfișiaseră tocmai dea- 
supra acelei porţiuni a planetei unde locuia şi lucra 
acum Veda. Acolo, la poalele acelor munţi priporoși, 
cenușii ca fonta, se găsea o peșteră străveche, care în 
largi terase cobora în adîncul pămîntului. Pe acele 
meleaguri, culegea Veda, printre rămășițele mute și 
colbuite ale trecutului, fărîmele de adevăr istoric, fără 
de care nu poate fi înţeles prezentul, nici prevăzut vii- 
torul. ” 

De pe platforma lui din tole de bronz zirconic go- 
frat, Dar Veter trimise un salut către acel punct ipo- 
tetic, îndată ascuns sub aripa norilor orbitor de lumi- 
noși. Tenebrele nopţii se ridicau dinspre apus ca un 
imens perete presărat cu stele strălucitoare. Straturile 
de nori înaintau asemenea unor plute uriașe și se încă- 
lecau deasupra negrei genuni, pe al cărei fund fața 
Pămîntului se rotea către peretele de beznă pentru a 
se pierde parcă pe veci în neant. O gihgașă auroră zo- 
diacală învăluia planeta în partea ei umbrită, răspîn- 
dind o văpaie vie în noaptea spaţiului cosmic. 

Deasupra părţii luminate a globului atîrna o perdea 
albastră de nori care răsfrîngeau incandescenţa soare- 
lui oţeliu. Oricine i-ar privi de aici fără filtre speciale 
ar orbi, ca și cel care şi-ar întoarce faţa spre astrul 
strălucitor, aflindu-se în afara protecţiei celor 800 de 
kilometri de atmosferă terestră. Durele raze solare cu 
unde scurte, ultraviolete și Roentgen — se revărsau 
într-un torent ucigător, căruia i se adăuga o neconte- 
nită ploaie de particule cosmice. Aștrii care s-au rea- 
prins ori s-au ciocnit în depărtările inimaginabile ale 
Galaxiei trimiteau în spaţiu radiaţiile lor nimicitoare. 
Numai protecţia sigură a scafandrelor îi scăpa de la 
moarte pe cei care munceau aici. 

Dar Veter își mută de partea cealaltă a cingătoarei 
cablul de siguranţă, și porni de-a lungul grinzii de rea- 
zem în întimpinarea căușului strălucitor al Ursei Mari. 
O conductă uriaşă fusese montată pe toată lungimea 
viitorului satelit. La capetele ei, se înălțau două triun- 
ghiuri ascuţite care sprijineau enormele discuri ale ra- 
dianţilor de cîmp magnetic. În curînd, după instalarea 
bateriilor ce vor transforma în curent electric radiaţiile 
albastre ale Soarelui, se va putea deplasa de-a lungul 
liniilor de forță magnetice, fără să mai fie legat ci 
doar avînd plăci de ghidaj fixate pe piept și pe spate. 

— Vrem să lucrăm noaptea, auzi deodată în cască 
glasul tînărului inginer Kad Lait. Comandantul de pe 
„Altai“ a făgăduit să ne dea lumină! 

Veter se uită jos în stînga, unde, asemenea unor 
pești adormiţi, legaţi laolaltă, atîrnau cîteva rachete de 
transport. Mai sus, sub o umbrelă plată, menită să 
apere de meteoriți și de Soare, plutea o platformă pro- 
vizorie, montată din foi cu bordaj interior. Pe ea erau 
așezate și asamblate piesele aduse de rachete. Oa- 
menii munceau de zor, asemenea unor albine întunecate 
sau strălucind ca licuricii, atunci cînd suprafaţa lu- 
cioasă a scafandrului ieșea din umbra umbrelei de pro- 
tecţie. Un păienjeniș de cabluri pornea de la negrele 
guri din pîntecele rachetelor, de unde, prin învelișul 
desfăcut, erau descărcate piesele cele mari. Și mai sus, 
chiar sub carcasa care şi fusese montată, un grup de 
oameni, în poziţii ciudate, adeseori amuzante, lucrau 
la o mașină imensă. Un singur inel din bronz berilic 
cu înveliș de borazon ar fi cîntărit pe Pămînt, desigur, 
peste o sută de tone. Aici însă această masă uriașă 
atîma docil lîngă scheletul metalic al satelitului, fiind 
susținută de un cablu subţire, menit să egalizeze vite- 
zele de rotaţie în jurul Pămintului ale tuturor pieselor 
încă detașate. 

Mișcările lucrătorilor erau îndeminatice și sigure: 
se învățaseră cu absența, mai bine zis cu valoarea in- 
finit de mică a forţei de gravitație. Ei trebuiau să fie 
însă în curînd înlocuiți cu alții, căci o îndelungată 
muncă fizică în condiţiile imponderabilităţii ducea la 
tulburări circulatorii, ce puteau să devină persistente 
şi să transforme omul, la revenirea lui pe Pămînt, în- 
tr-un adevărat invalid. De aceea nimeni nu lucra pe 
satelit mai mult de 150 de ore; iar la întoarcere fie- 
care trecea printr-un stadiu de reaclimatizare în staţi- 
unea „,Întermediară“, ce se rotea deasupra planetei la 
o înălțime de nouă sute de kilometri. 

Dar Veter, care conducea montajul, căuta să nu se 
expună unor eforturi fizice prea mari, oricît de dornic 
era adesea să accelereze cutare sau cutare operaţie. În- 
tr-adevăr, avea datoria să reziste aici, la înălțimea de 
57.000 de kilometri, timp de cîteva luni de zile. 


357 


Dacă și-ar fi dat consimţămîntul să se lucreze și 
noaptea, ar fi grăbit și mai mult termenul la care ti- 
nerii săi prieteni urmau să se întoarcă pe planeta na- 
tală. De asemenea și schimbul lor ar fi trebuit să fie 
chemat mai curînd. „,Barion“, a doua navă planetară 
a șantierului, aștepta pe cîmpia din Arizona, unde, 
lîngă ecranele aparatelor de televiziune șt pupitrele ma- 
șinilor de înregistrare, se afla Grom Orm. 

Hotărîrea de a se lucra în tot timpul glacialei nopţi 
cosmice accelera mult ritmul montării satelitului și Dar 
Veter nu: putea renunţa la această posibilitate. Primind 
consimțămîntul șefului, oamenii părăsiră platforma și 
se risipiră în toate părţile. În curînd începură a întinde 
o și mai complicată reţea de cabluri. Nava planetară 
„Altai“, ce servea drept locuinţă lucrătorilor de pe șan- 
tier şi atîrna nemișcată la capătul grinzii de reazem, 
își desprinse deodată cablurile cu role care o legau de 
carcasa satelitului. Din motoarele ei ţișniră șuvoaie 
lungi de flăcări orbitoare. Uriaşa siluetă a navei se 
întoarse rapid. Nici un zgomot nu străbătu vidul spa- 
țiului interplanetar. Experimentatul comandant al lui. 
„Altai“ avusese nevoie doar de cîteva turaţii ale mo- 
toarelor spre a se înălța la 40 de metri deasupra șan- 
tierului şi a se întoarce cu proiectoarele-i de coboriîre 
către platforma de demontare. Din nou fură întinse 
între navă și carcasă cablurile de ghidare, și toată 
acea: masă de obiecte eterogene suspendate în spaţiu 
căpătă o imobilitate relativă, continuînd în același timp 
să' se rotească în jurul Pămîntului cu o viteză de apro- 
ximativ zece mii de kilometri pe oră. 

Distribuirea maselor de nori îi indică lui Dar Veter 
că, în acel moment, șantierul trecea deasupra regiunii 
antarctice a planetei, așadar că urma să intre curînd 
în umbra Pămîntului. Încălzitoarele perfecţionate ale 
scafandrelor nu reușeau să neutralizeze complet suflul 
glacial al spaţiului cosmic, şi vai de exploratorul ce-și 
cheltuieşte în mod nesăbuit energia bateriilor sale! 
Astfel și-a găsit moartea, cu o lună înainte, arhitectul- 

“montator, care, surprins de ploaia unor meteoriți, se 
adăpostise în interiorul rece, al unei rachete deschise, 
fără să aștepte ca satelitul să ajungă pe partea înso- 
rită a Pămîntului... De asemenea unul dintre ingineri 
fusese omorit de un meteorit. Asemenea cazuri nu pu- 
teau fi nici prevăzute în întregime nici preîntîmpinate ! 
Construirea sateliților cere întotdeauna anumite victime, 
și nu se știa cine va fi viitoarea... Legile stohasticii — 
deși cu greu aplicabile fiecărui om în parte, biet firi- 
cel răzleţ de nisip — spuneau totuși că probabilitatea 
maximă de a deveni victima următoare o avea el, Dar 
Veter. Într-adevăr, el venise înaintea celorlalţi tovarăşi 
de muncă acolo, la acea înălțime, accesibilă ericărei 
posibilităţi de accident... O voce lăuntrică însă îi șop- 
tea sprințară că splendida lui persoană nu poate păți 
nimic. Și, oricît de absurdă ar fi fost această certitu- 
dine pentru un om deprins a gîndi matematic, ea nu 
înceta să-l urmărească și să-i inspire calmul eu care se 
balansa pe grinzile și reţelele carcasei împresurate de 
genunea cerului de catran. 

Pe Pămînt montajul construcţiilor era efectuat cu 
mașini speciale denumite embriotecţi, deoarece func- 
ționau după principiul dezvoltării unui organism viu. 
Desigur, structura moleculară a unei fiinţe vii, datorită 
mecanismului cibernetic ereditar *, era neînchipuit mai 
complexă, fiind supusă nu numai selectivităţii fizico- 
chimice, ci și unei ritmicități ondulatorii, încă insufi- 
cient studiată. Cu toate acestea, organismele vii se dez- 
voltau numai în condiţiile unor soluţii calde de mole- 
cule ionizate, pe cînd embriotecţii funcționau în general 
la curenți polarizați, la lumină sau în cîmp magnetic. 
Semnele convenţionale aplicate pieselor cu ajutorul ta- 
Jiului radioactiv dădeau mașinilor posibilitatea să 
realizeze numeroasele operaţii ale montajului cu o pre- 
cizie și o rapiditate pentru un neiniţiat cu adevărat 
uimitoare. Aici însă, la această înălțime, nu existau și 
nici nu puteau să existe asemenea mâșini. Asamblarea 


* Vezi explicaţia în capitolul VII. 

satelitului era executată manual, după metode învechite.; 
Totuși, în ciuda tuturor primejdiilor, munca aceasta 
era atît de interesantă, încît atrăgea mii de voluntari. 
Staţiunile de control psihic nu mai pridideau să exami- 
neze pe toţi cei care doreau să aducă la cunoștința Con- 
siliului că sînt gata să pornească în spaţiul interplanetar. 

Veter ajunse pînă la fundaţia mașinilor solare, dis- 
puse în evantai în jurul uriașei bucșe ce adăpostea 
“aparatul de gravitație artificială, și-și branșă bateria 
din spate pe bomna de intrare a circuitului de control. 
Auzind în telefonul căștii sale o melodie simplă, Dar 
Veter conectă aparatul în paralel cu o placă de sticlă, 
pe care, cu linii subţiri aurii, era desenată o schemă. 
Se auzi aceeaşi melodie. Deplasînd două verniere, Dar 
Veter reuși să suprapună punctele instantanee și se con- 
vinse că nu mai există divergențe nici în melodie, nici 
în tonalitatea acordului: O parte importantă din viitoa- 
rea mașină fusese montată impecabil. Puteau începe 
acum instalarea electromotoarelor de radiaţie. Veter își 
îndreptă umerii obosiţi de purtarea îndelungată a sca- 
fandrului și-și întoarse de cîteva ori capul spre dreapta 
și spre stînga ; orice mișcare făcea să-i trosnească ver- 
tebrele gîtului ; articulaţia craniană i se cam înţepenise 
din pricina cășştii. De altfel, din fericire, Dar Veter s-a 
dovedit a fi rezistent la psihozele atît de răspîndite 
printre cei ce lucrează dincolo de limitele atmosferei 
terestre ; nu-l atinsese nici boala somnului provocată 
de razele ultraviolete, nici furia pricinuită de cele in- 
fraroșii. Altfel n-ar fi fost în stare să ducă pînă la 
capăt misiunea de onoare ce-i fusese încredinţată. 

Curînd, cel dintîi bordaj avea să asigure un adăpost 
oamenilor pierduţi în imensitatea Cosmosului, deasupra 
abisului fără sol şi fără cer! 

Un mic proiectil de salvare se desprinse de „Altai“ 
şi trecu pe lîngă șantier ca o săgeată. Era remorcherul 
trimis după rachetele-automate sosite cu materiale și 
care se opreau la o înălțime anumită. Era și timpul! 
Mulțimea zburătoare de rachete, oameni, mașini și ma- 

teriale pătrundeau în partea umbrită a Pămîntului. Pro- 
iectilul de remorcaj se întoarse, trăgînd după sine trei 
fuzee lungi în formă de pește, cu luciri albastre, care 
pe Pămînt cîntăreau fără carburant cîte o sută cinci- 
zeci de tone. 

Rachetele se alăturară altora ca cele ancorate în 
jurul platformei de descărcare. Dintr-un salt, Dar Veter 
trecu de partea cealaltă a carcasei și ajunse în mijlocul 
tehnicienilor care se ocupau de recepţia materialelor. 
Oamenii discutau tocmai planul muncii de noapte. Veter 
aprobă programul lor ; ceru însă înlocuirea tuturor ba- 
teriilor individuale cu altele proaspete, care să asigure 
treizeci de ore de încălzire neîntreruptă a scafandrelor, 
in afară de alimentarea cu curent a filtrelor aeriene și 
a radiotelefoanelor. 

Tot șantierul se scufundă dintr-o dată în bezna 
nopții, ca într-o nemărginită genune. Dar lumina zodia- 
cală *, ce provenea de la razele solare dispersate de 
gazele zonelor superioare ale atmosferei, mai stărui 
mult timp, luminînd scheletele viitorului satelit cu lu- 
cirile ei dulci cenușii. Temperatura coborise la 180” 
sub zero. Supraconductibilitatea era acum și mai supă- 
rătoare decit în timpul zilei; cea mai mică uzură In 
izolaţia instrumentelor,_a bateriilor sau a acumulatoa- 
relor făcea ca obiectele din apropiere să fie îndată învă- 
luite de aureola albăstrie a curentului, care, neputînd 
fi canalizat în direcţia voită, se scurgea de-a dreptul 
la suprafaţă. 

Odată cu gerul se înteţea și întunericul sideral. 
Stelele erau asemenea unor ace albastre, extrem de 
luminoase. Cel mai de temut părea zborul nevăzut şi 
neauzit al meteoriţilor. Pe suprafaţa globului întunecat 
de jos, în curenții atmosferei, se aprindeau norii mul- 
ticolori ai aureolei electrice, descărcări de scîntei de o 
lungime uriașă sau fîșii ale luminii de dispersie, lungi 


* Lumina zodiacală — lumina solară reflectată de uriașele 
îngrămădiri de corpusculi meteoritici aflaţi în spaţiul dintre Soare 
şi Pămînt (n.r.). 

de mii de kilometri. Uragane mai năpraznice decît orice 
furtună terestră bîntuiau în straturile superioare ale 
învelișului aerian, care, saturate de radiaţiile Soarelui 
și ale Cosmosului, continuau să agite intens energia, 
îngreunînd foarte mult comunicațiile dintre şantier și 
planeta natală. 

Fără de veste, ceva se schimbă în această lume mi- 
nusculă, pierdută în monstruosul noian de beznă și 
ger. Dar Veter nu-și dădu pe dată seama că se aprin- 
seseră proiectoarele navei planetare. Întunericul se făcu 
și mai negru, iar lumina stelară mai palidă ; platforma 
Și carcasa se detașau acum și mai bine în lumina aceea 
albă, atit de vie. Peste cîteva minute însă, „Altai“ își 
reduse tensiunea, iar lumina se făcu mai galbenă, și mai 
puţin putermică. Nava economisea energia acumulatoa- 
relor ei. Și iarăși, ca și în timpul zilei, începură să se 
miște pătratele și elipsele foilor de bordaj, grilajele 
armăturii, cilindrii și ţevile rezervoarelor, fiecare gă- 
sindu-și treptat locul cuvenit în schelețul satelitului. 

Veter dibui o grindă transversală, se agăță de mt- 
nerele mobile prinse de cablul ce servea drept balustradă 
și, dintr-o lovitură de picior, se avîntă în sus. Ajunse 
lîngă apa navei planetare, strînse frînele din interiorul 
mînerelor și se opri tocmai la timp ca să nu se izbească 
de ușa închisă.- - 

În camera de trecere nu era întreţinută o presiune te- 
restră normală, pentru evitarea pierderilor de aer pri: 
cinuite de necontenitul du-te vino al numeroșilor mun. 
citori. De aceea, abia după ce pătrunse în cea de-a doua 
cameră ajutătoare, construită provizoriu, Dar Veter își 
scoase scafandrul, casca și bateriile. 

Dezmorţindu-și trupul obosit, se plimba cu pași 
fermi pe puntea interioară, bucurîndu-se de revenirea la 
o greutate aproape obișnuită. Instalaţiile de gravitație 
artificială de pe nava planetară funcționau neîntrerupt. 
Și era nespus de plăcut să te simţi „om cu picioarele 
pe pămînt“, iar nu o musculiță ușoară, zburînd prin 
amăgitoarele spaţii siderale. Lumina dulce, aerul cald, 

fotoliile comode te îmbiau să te întinzi și să te lași în 
voia. unui repaus fără gînd. Dar Veter gusta acum uimi- 
toarea desfătare a strămoșilor săi, despre care citise în 
romanele străvechi. În același fel, după un drum nesfîr- 
șit, de-a lungul unui pustiu rece, printr-o pădure umedă 
sau pe munții încătușaţi de gheaţă, oamenii pătrundeau 
într-o locuinţă încălzită, fie ea o casă, un bordei sau o 
iurtă de piîslă. Și atunci, ca și acum, pereţii subțiri îl 
despărțeau pe om de lumea imensă şi plină de primejdii 
și vrăjmășie, îi ofereau căldură, lumină şi odihnă, pen- 
tru ca, dobîndind noi forţe, să poată gîndi la ceea ce 
avea să facă mai departe... 

Veter rezistă totuși ispitei pe care o reprezentau un 
fotoliu şi o carte. Trebuia să stabilească legătura cu 
Pămîntul, căci lumina aprinsă pe satelit ar fi putut pro- 
voca serioase îngrijorări printre observatorii care urmă- 
reau activitatea şantierului. Mai era apoi necesar să-i 
prevină că trimiterea unui nou schimb trebuia să fie 
făcută înainte de termen. 

.Reuşi să stabilească o legătură bună. Vorbea cu 
Grom Orm nu prin semnale codificate, ci prin TVE, 
foarte puternic, ca la orice navă planetară. Bătrinul 
președinte se arătă mulţumit și făgădui că va lua neîn- 
tîrziat măsuri ca noul echipaj să fie ales, iar transpor- 
tarea pieselor să fie intensificată. 

leșind de la postul de comandă al lui „Altai“, Dar 
Veter trecu prin biblioteca transformată în dormitor ; 
de-a lungul pereţilor se înșirau acum paturi suprapuse. 
Cabinele, sălile de mese, bucătăria, culoarele laterale și 
sala de motoare din față fuseseră și ele înzestrate cu 
paturi suplimentare. Nava transformată într-o bază sta- 
ționară era ticsită. Deschizînd și reînchizînd ostenit 
ușile ermetice, greoaie, Veter străbătea, abia tîrîndu-și 
picioarele, un coridor cu pereţii îmbrăcaţi .în plăci de 
masă plastică brună, călduţe la pipăit. 

Gîndul îi zbură la astronauții ce-și petreceau zeci 
de ani în interiorul unei asemenea nave, fără speranţa 
de a ieși din ea înaintea termenului fixat, ucigător de 

lung. Dar Veter nu locuia acolo decît de cinci luni și 
părăsea zilnic încăperile strîmte ca să lucreze în *cople- 
șitorul vid interplanetar. Și totuși îi era dor de Pămîntul 
iubit, de stepele și mările lui, de centrele clocotitoare 
de viaţă din zonele locuite. În timp:ce Erg Noor, Niza 
și alţi 20 de oameni din echipajul ,,Lebedei“ urmau să 
petreacă în astronava lor 92 de ani dependenţi sau 140 
de ani tereștri, pînă în clipa întoarcerii pe planeta natală. 
Dar nici unul dintre ei nu va putea trăi atît! Trupurile 
lor vor fi incinerate şi înmormiîntate acolo, în nemărgi- 
nitele depărtări ale planetelor stelei de zirconiu... 

Sau, dacă vor înceta din viaţă în timpul zborului, ră- 
mășițele lor închise într-o rachetă vor continua să go- 
nească prin Univers... Tot astiel corăbiile funerare ale 
strămoșilor săi de demult purtau în larg trupurile osta- 
șilor morţi. Istoria omenirii nu mai văzuse, însă, nicio- 
dată eroi care să consimtă a fi închişi pe viaţă într-o 
navă și care să pornească la drum fără nici o nădejde 
de întoarcere! Nu, n-avea dreptate, și Veda l-ar certa, 
să-i știe gîndurile! A uitat el oare de luptătorii anonimi 
pentru demnitatea şi libertatea omului: din timpurile 
străvechi, care înfruntau încercări cu mult mai cumplite : 
întemnițarea pe viaţă în beciurile umede, chinurile în- 
spăimîntătoare ? Da, acei eroi erau și mai puternici, și 
mai de admirat decît înşiși contemporanii lui, .care, rîv- 
nind să cerceteze lumi necunoscute, se pregăteau pentru 
cel mai lung zbor în Cosmos. 

lar în-comparaţie cu aceștia, el, care niciodată nu-și 
părăsise pentru un timp îndelungat planeta natală, era 
un om de rînd şi nicidecum un înger al cerului, cum îi 
spunea în glumă. draga lui, negrăit de draga lui, Veda 
Kong ! 


C A P l T O L U L XIV 


POARTA DE OŢEL 


Robotul care executa automat înaintarea în stîncă 
s-a rotit timp de douăzeci de zile în întunericul umed, 
pînă a reuşit să străbată cele cîteva zeci de mii de 
tone de sfărîmături de rocă şi să armeze solid bolțile 
prăbuşite. Drumul spre adîncul peșterii devenise acum 
posibil ; nu mai rămiînea decît să i se verifice securi.- 
tatea. Cărucioarele-automate, care se mișcau pe şenile 
cu ajutorul unui elevator de apă, coborau fără zgomot. 
La fiecare sută de metri, aparatele 'comunicau date 
privind compoziţia aerului, temperatura şi umiditatea. 
Evitînd cu dibăcie orice obstacol, cărucioarele pătrun- 
deau tot mai jos, pînă atinseră o adîncime de patru 
sute de metri. Veda Kong intră în sfîrşit cu echipa ei 
în această peșteră misterioasă. Cu nouăzeci de ani în 
urmă, în timpul prospectării apelor subterane înfiltrate 
printre calcaruri şi gresii cu totul sterile, indicatoarele 
au semnalat deodată prezența unei mari cantităţi de 
metal. Curînd se lămuri că regiunea coincidea cu 
descrierea aceleia care înconjura faimoasa peşteră, 
veche de cîteva secole, denumită Den-Of-Kul, ceea ce 
însemna într-o limbă dispărută: ,„,Adăpost al culturii“. 
În faţa cumplitei ameninţări a războiului, popoarele 
care se considerau pe atunci cele mai înaintate în 
știință şi cultură ascunseseră în această cavernă como- 
rile civilizaţiei lor. În acea epocă îndepărtată secretul 
şi misterul erau extrem de răspîndite... 


365 


Alunecînd 'în jos pe lutul roșu şi umed care par: 
dosea solul intrării înclinate, Veda era tot atît de emo- 
ționată ca şi cea mai tînără dintre colaboratoarele ei. 

Își închipuia săli grandioase cu safeuri ermetice, 
umplute de filmoteci, planuri şi hărţi, dulapuri întregi 
cu înregistrări magnetofonice sau cu benzile mașinilor 
de memorizat, rafturi încărcate cu mostre de compo- 
ziţii chimice, de aliaje şi medicamente. Vedea în gînd 
animale dispărute astăzi, împăiate şi conservate în 
vitrine etanșe la aer şi umiditate, ierbare, scheletele 
foştilor locuitori ai planetei, reconstituite din fragmente 
petrificate. Îşi imagina plăcile de silicol care protejau 
picturi minunate, busturi ale celor mai de seamă repre- 
zentanţi ai umanității, capodopere ale sculptorilor ani: 
malieri... | se părea că are în faţă machete ale celor 
mai vestite edificii, inscripţii comemorative gravate în 
piatră şi metal... 

Cufundată în meditaţiile ei, Veda Kong pătrunse 
într-o vastă cavernă, cu o suprafaţă de trei-patru mii 
de metri patraţi. Sub bolta înaltă care se pierdea în 
întuneric, stalactite lungi străluceau în lumina elec- 
trică. Sala avea o înfăţişare cu adevărat grandioasă. 
Confirmînd gîndurile Vedei, în firidele din pereţii pe 
care depozitele de calcar formaseră ieşituri şi creste, 
se vedeau maşini şi dulapuri. Cu strigăte voioase, ar- 
heologii se răspîndiră prin grotă, Multe dintre maşinile 
care mai păstrau strălucirea. sticlei și a verniului, erau 
vehicule foarte apreciate odinioară şi socotite în Era 
Lumii Dezunite drept o culme a geniului tehnic uman. 
Pe atunci se construiau numeroase automobile capabile 
să transporte pe banchetele lor moi şi încăpătoare abia 
cîțiva oameni. Acele mașini erau foarte elegante, me- 
canismele lor de conducere și de propulsie erau inge- 
nioase, în rest însă reprezentau o absurditate. Circulau 
cu sutele de mii pe străzile oraşelor și pe drumuri, 
transportînd un număr infim de persoane, care, nu se 
ştie de ce, lucrau departe de locuinţa lor și în fiecare. 
zi se grăbeau să ajungă la serviciu şi să se întoarcă 

acasă. Aceste maşini, a căror conducere era primej- 
dioasă, omoriseră o mulţime de inşi, consumaseră mi- 
liarde de tone din preţioasele rezerve de materie orga- 
nică acumulată în adîncul planetei şi otrăviseră aerul 
cu oxid de carbon. Văzînd că acestor ciudate vehicule 
li se acordase atît loc în peşteră, arheologii din Era 
Cercului se simţiră destul de dezamăgiţi. 

Pe platforme joase se ridicau motoare cu piston 
mai puternice, motoare electrice, reactive, cu turbină 
şi nucleare. În vitrine acoperite cu un strat gros de tuf 
se aliniau diferite aparate ! probabil televizoare, camere 
fotografice, mașini de calculat sau cu diferite alte 
destinaţii asemănătoare. Muzeul acesta de mecanisme. 
dintre care unele erau roase de rugină, dar altele se 
păstraseră bine, prezenta o imensă valoare istorică. 
întrucît arăta nivelul tehnicii unor timpuri îndepărtate, 
ale căror documente dispăruseră în mare parte în cursul 
frămîntărilor militare şi politice. 

Ajutoarea credincioasă a Vedei, Miiko Eigoro, care 
din nou renunţase la marea atît de iubită pentru ume: 
zeala şi întunericul subteranelor, observă la capătul 
sălii, îndărătul unei groase coloane de calcar, orificiul 
negru al unei galerii. Coloana se dovedi a fi carcasa 
unei maşini, la baza căreia se îngrămădeau rămăşiţele 
unui scut din masă piastică ce închisese o dată intra- 
rea. Înaintînd pas cu pas după cablurile roşii ale căru- 
cioarelor de recunoaştere, arheologii pătrunseră într-o 
a doua peşteră, aflată aproape la acelaşi nivel şi plină 
de şiruri de dulapuri ermetice din sticlă şi metal. O 
lungă inscripţie în limba engleză se întindea de-a lun- 
gul pereţilor verticali măcinaţi pe alocuri. Veda nu putu 
rezista ispitei de a descifra imediat această inscripţie. 

Cu lăudăroșenia tipică individualismului din ve 
chime, constructorii adăpostului declarau urmaşilor că 
ajunseseră pe culmile cunoaşterii şi adunaseră acolo 
pentru posteritate uimitoarele lor realizări. 

Miiko ridică dispreţuitor din umeri. 

— Chiar numai după această inscripție se poate 
stabili că „,„Adăpostul culturii“ datează de la sfîrşitul 

E.L.D., din ultimii ani ai vechii formaţiuni sociale. Cît 
de caracteristică pentru oamenii de atunci. este această 
încredere absurdă în imuabilitatea civilizaţiei lor apu- 
sene, a limbii, a obiceiurilor, a moralei lor şi a măreției 
aşa zisului om alb. Urăsc această civilizaţie ! 

— Îţi imaginezi limpede trecutul, Miiko, dar uni- 
lateral. Mie, îndărătul sinistrului schelet al capitalis- 
mului mort, îmi pare că-i văd pe cei care au luptat 
pentru viitor. Pentru viitorul lor care a devenit prezen- 
tul nostru. Văd o mulţime de bărbaţi şi de femei care 
căutau lumina într-o viață strimtă şi săracă, destul de 
buni ca să-i ajute pe alţii, destul de puternici ca să nu 
devină răi în atmosfera sufocantă a lumii înconjură- 
toare. Și viteji, viteji pînă la nebunie !... 

— Cei care şi-au ascuns cultura în această peşteră 
n-au fost aşa, obiectă Miiko. Priveşte, nu-s adunate 
aici decît lucruri tehnice. Se făleau cu tehnica lor fără 
să le pese de crescînda lor sălbăticire morală şi psi- 
hică. Dispreţuiau trecutul și nu voiau să vadă viitorul. 

Veda îşi zise că Miiko are dreptate. Aceşti oameni 
ar fi fost mai fericiţi, dacă ar fi ştiut să cumpănească 
înfăptuiwile cu ceea ce mai rămînea de făcut pentru o 
reală transformare a lumii şi a societății. Ar fi văzut 
atunci adevărata înfăţişare a planetei lor plină de fu- 
ningine şi de gunoaie, jefuită de păduri, cu mormane 
de hirtii, de cioburi, de moloz și de fiare vechi, şi-ar 
fi dat mai bine seâma ce mai au de îndeplinit şi nu 
s-ar mai fi lăsat orbiţi de propriile lor laude. 

Un puț îngust, care cobora vertical la o adîncime 
de 32 de metri ducea la o nouă sală. După ce o trimise 
pe Miiko și pe două ajutoare să aducă aparatul-gama 
pentru radioscopia dulapurilor, Veda începu să explo- 
reze cea. de a treia peşteră, lipsită de tuf şi de aluviuni 
de argilă. Vitrinele joase, din sticlă turnată erau. doar 
aburite de umiditatea interioară. Lipindu-şi fruntea de 
geamuri, arheologii examinau complicate bijuterii de aur 
şi platină, împodobite cu pietre preţioase. 

Colecţia acestor. relicve trebuia să dateze, judecînd 
după execuţia lor, dintr-o epocă în care mai stăruia 

obiceiul primitiv, provenit din cultul strămoşilor, de a 
prefera pe cele vechi celor noi. Ca şi atunci cînd desci- 
frase inscripția, Veda se simţi din nou înciudată de 
îngîmfarea acelor străbuni care crezuseră că gusturile 
şi judecăţile lor de valoare vor rămîne neschimbate 
de-a lungul â zeci de veacuri şi vor fi primite drept 
canoane de posteritate. 

Extremitatea din fund a grotei se preschimbă în- 
tr-un coridor înalt şi drept care cobora în pantă spre 
adîncimi necunoscute. Contoarele cărucioarelor de recu- 
noaştere indicaseră la începutul culoarului o adîncime 
de 304 metri de la suprafaţa pămîntului. Crăpături 
largi împărțeau bolțile joase în enorme lespezi de cal- 
car, care cîntăreau desigur mii de tone. Veda se 
alarmă. Știa din experienţa studierii mai multor sub- 
terane că, la poalele unui lanţ de munţi, rocile se află 
într-un echilibru instabil. Se putea ca ele să fi fost 
deplasate de un cutremur sau de modificarea milenară 
a scoarţei terestre care, de cînd peştera devenise mu- 
zeu, se înălţase cu cincizeci de metri. Consolidarea 
acestei formidabile mase reprezenta o operaţie cu totul 
inaccesibilă unei obişnuite expediţii arheologice. Doar 
obiective importante pentru economia planetei ar fi 
justificat eforturi atît de uriaşe. 

Pe de _altă parte, comorile istorice tăinuite într-o 
cavernă atît de adîncă puteau să aibă o valoare teh- 
nică, asemenea invențiilor uitate dar folositoare lumii 
actuale. | 

Prudenţa și înţelepciunea ar fi sfătuit-o pe Veda 
să renunţe la continuarea cercetărilor. De ce însă un 
savant şi-ar fi menajat propria-i persoană, cînd milioane 
de oameni săvîrşeau lucrări și experienţe primejdioase, 
cînd Dar Veter şi tovarășii săi construiau un satelit la 
57 de mii de kilometri deasupra Pămîntului, iar Erg 
Noor se pregătea pentru călătoria lui fără întoarcere ? 
Aceşti doi bărbaţi pe care Veda îi respecta atît de mult 
n-ar fi dat îndărăt... Ei bine, nici ea nu va da îndărăt... 

Avea nevoie de baterii de rezervă, de o cameră elec- 
tronică de fotografiat şi de două aparate cu oxigen... 

O va lua cu ea și pe întreprinzătoarea Miiko, lăsînd 
celorlalţi tovarăşi grija să studieze cea de a treia sală. 

" Veda Kong își sfătui colaboratorii să mănînce spre 
a mai prinde puteri. Scoaseră tablete pentru explora- 
tori, comprimate de albumine ușor asimilabile, zaha- 
ruri şi antitoxine ale oboselii, amestecate cu vitamine, 
hormoni şi stimulenţi nervoşi. De surescitare, Vedei îi 
pierise foamea. Miiko reveni abia după patruzeci de 
minute ; nu putuse rezista tentaţiei de a face radiosco- 
pia câtorva dulapuri, ca să-și formeze o idee despre con- 
ţinutul lor. 

Descendenta cufundătoarelor japoneze îi mulţumi 
din ochi şefei sale şi se pregăti într-o clipă. 

Prin centrul coridorului fură întinse cabluri roșii 
subţiri. Lumina liliachie a cununilor de gaze de pe 
capul celor două femei nu reuşea să străpungă bezna 
milenară a galeriei care devenea tot mai povirnită. 
Stropi mari şi reci cădeau de pe boltă cu zgomot ritmic 
şi surd. De ambele părţi ale făgaşului şi dedesubt se 
auzea clipocitul apei care şiroia prin crăpături. Umi- 
ditatea pătrunzătoare întreținea în hruba aceea întune- 
cată o atmosferă lugubră. Nu întilneşti decît în peşteri 
o aşa tăcere absolută, pe care o păzeşte însăși materia 
insensibilă, inertă, a scoarţei terestre. Sus, la suprafața 
Pămîntului, oricît de profundă ar fi liniștea, te lasă 
întotdeauna să ghiceşti o viaţă ascunsă, mişcarea apei, 
a aerului sau a luminii. 

Miiko şi Veda erau, făra voia lor, fascinate de 
această cavernă care le înghiţise în măruntaiele-i negre, 
ca în străfundurile unui trecut mort, însufleţit doar de 
nălucirile închipuirii. 

Coborişul nu era prea greu deşi un strat de pămînt 
clisos acoperea solul. Blocurile căzute din pereţi le 
sileau pe alocuri să escaladeze, să se strecoare printre 
crăpăturile rămase între boltă şi surpături. Într-o jumă- 
tate de oră, cele două exploratoare au coborit cu 190 
de metri şi au atins un perete neted, în care se propti- 
seră cele două automate de recunoaştere. O rază de 
lumină le dezvălui în perete o poartă masivă, ermetic 

închisă, din oţel inoxidabil. În centrul canatului, două 
cercuri în relief, marcate cu semne, săgeți, şi miînere 
aurite. Broasca se deschidea cu ajutorul unui semnal 
convenţional. Cele două arheologe cunoșteau acest tip 
de încuietori, dar de origine mai veche. După o scurtă 
consfătuire, examinară dispozitivul. Era aidoma meca- 
nismelor pe care oamenii răi și vicleni le foloseau odi- 
nioară spre a-şi apăra „de străini“ comorile: în Era 
Lumii Dezunite, oamenii erau împărţiţi de unii în „ai 
noştri“ şi în „străini“. Cînd se încerca să se deschidă 
asemenea uşi, dindărătul lor izbucneau adesea proiec- 
tile explozive, jeturi de gaze toxice sau radiaţii orbi- 
toare iar cercetătorii care nu bănuiau nimic erau uciși. 

Mecanismele din metale rezistente ori din plăci spe- 
ciale de masă plastică se conservau timp de milenii, 
şi multe vieţi au secerat ele pînă ce arheologii au în- 
văţat să facă inofensive aceste uşi de oţel. 

Era evident că poarta nu va putea fi deschisă decît 
cu ajutorul unor instrumente speciale. E.xploratoarele 
se vedeau aşadar nevoite să dea înapoi chiar de pe 
pragul principalei enigme tăinuite de peşteră. Fără nici 
o îndoială, această poartă ermetică ascundea vestigiile 
cele mai preţioase despre oamenii acelei vremi îndepăr- 
tate. Stingîndu-şi lămpile, Veda şi Miiko îşi îngăduiră 
o scurtă odihnă şi luară gustarea doar la lumina răs- 
pîndită de cununile lor. 

— Ce-ar putea să fie acolo? suspină nerăbdătoare 
Miiko, fără a-şi lua ochii de pe poarta al cărei cifru 
aurit strălucea provocator. Parcă şi-ar bate joc de noi: 
nu vă las să intraţi, nu veţi şti nimic ! 

— Dar ce-ai reuşit să vezi în dulapurile sălii a 
doua ? se interesă Veda, alungîndu-şi ciuda copilă- 
rească pe care i-o pricinuia această piedică neașteptată. 

— Proiecte de maşini, cărţi tipărite, dar nu pe 
vechea hîrtie fabricată din lemn, ci pe file metalice. Se 
pare că mai sînt acolo şi rulouri de filme cinematogra- 
fice, nişte liste, hărţi stelare şi terestre. 

— Aşadar în prima sală se află modele de maşini, 
în cea de a doua — documentaţia tehnică privitoare la 

ele, în a treia, cum să le spun... diferite valori ale 
'epocii în care mai existau banii. Cu alte cuvinte, cores- 
punde schemelor... 

— Dar unde sînt valorile în sensul pe care i-l dăm 
noi ? Unde sînt realizările supreme ale dezvoltării spi- 
ritului uman, ale științei, ale artei, ale literaturii? în- 
trebă Miiko. 

— Sper că le voi găsi în dosul acestei porţi, răs- 
punse calm Veda. Nu m-aş mira totuși să descoperim 
acolo arme. 

— Ce? 

— Armament, mijloace de exterminare rapidă şi în 
masă a oamenilor. 

Micuța  Miiko rămase pe gînduri. Într-un tirziu, 
spuse cu tristeţe: 

— De fapt, dacă ne gîndim la țelul acestei ascun- 
zători, totul este cît se poate de logic. Aici au fost 
puse la adăpost de o eventuală distrugere, cele mai de 
seamă valori materiale şi tehnice de care dispunea pe 
atunci civilizația apuseană. Ce putea să treacă însă 
drept esenţial, în acel timp în care nu exista o opinie 
publică unitară pe întreaga planetă, și nici măcar în 
cadrul popoarelor din acele ţări ? Necesitatea şi impor 
tanța pe care le aveau un lucru sau altul la un anumit 
moment erau stabilite de diriguitori, adesea cu totul 
lipsiţi de competenţă. De aceea obiectele strînse în 
aceste grote nu reprezintă ceea ce realmente era cel 
mai de preţ pentru omenire, ci doar ceea ce trece drept 
'valoros pentru o minoritate de indivizi. Fi urmăreau 
în primul rînd să conserve mașinile și poate şi armele, 
fără să-şi dea seama că, de-a lungul istoriei, civiliza- 
ţia dobîndește o suprastructură, asemenea unui orga-: 
nism viu. 

— Da, prin sporirea şi asimilarea experienţei mun- 
cii, a cunoştinţelor, a tehnicei, a rezervelor de mate- 
riale, a substanţelor chimice pure 'şi a construcțiilor. 
O înaltă civilizaţie distrusă nu poate fi restaurată fără 
să dispui de aliaje ultrarezistente, de metale rare, de 
mașini capabile să lucreze cu o mare productivitate ŞI 

cu toleranţe tot mai mici. Dacă toate acestea au fost 
nimicite, de unde să mai iei experienţa, iscusinţa de a 
fabrica maşini cibernetice din ce în ce mai tomplexe, 
în stare să satisfacă cerinţe a miliarde de oameni ? 

— Tot atit de imposibilă ar fi fost întoarcerea la 
o civilizaţie antică, lipsită de mașini, la care unii visau 
cîteodată. 

— Bineînţeles. În locul unei culturi antice, s-ar fi 
iscat o monstruoasă foamete. Visătorii individualişti 
nu voiau să priceapă că istoria nu se repetă niciodată! 

— Nu pot afirma în mod categoric că îndărătul 
acestei porți se află arme, spuse Veda, revenind la 
ideea care le preocupa. Totuși în favoarea acestei ipo- 
teze pledează multe argumente. Dacă cei care au creat 
ascunzătoarea au comis greșala, frecventă pe vremea 
aceea, să confunde cultura cu civilizaţia, neînțelegînd 
obligativitatea educaţiei şi a dezvoltării sentimentelor 
umane, atunci nici arta, nici literatura şi nici ştiinţa 
îndepărtată de nevoile momentului nu reprezentau pen- 
tru ei o necesitate vitală. Pînă şi știința ei o împăr- 
ţeau în ştiinţă utilă şi inutilă, fără să ţină seama de 
caracterul ei unitar. O astfel de ştiinţă şi de artă erau 
socotite cel mult drept atribute agreabile — dar nu în- 
totdeauna necesare — ale vieţii omului. Or, în acest 
cavou trebuie să fi fost ascuns esenţialul. Și oricît de 
naiv şi de absurd ar părea aceasta contemporanilor 
noştri, cred că îndărătul acestei porţi se află arme. 

Veda tăcu cu ochii ţintă la poartă. 

— Poate că este un simplu mecanism regulator, pe 
care -vom reuşi să-l deschidem cu ajutorul unui micro- 
fon, spuse ea deodată apropiindu-se de poartă. Ce zici, 
să încercăm ? 

Dintr-un salt, Miiko se puse între prietena ei şi 
poartă, | 

— Nu, Veda! De ce să riscăm atît de absurd? 

— Am impresia că peştera asta e gata să se năruie. 
O dată plecaţi, nu cred că ne vom mai putea întoarce... 
Auzi ? 

n încăperea din faţa porţii, un zgomot surd, venind 
parcă de departe, răzbătea cînd de sus, cînd de jos. 

Dar Miiko, stind lipită de poartă şi cu braţele date 
în lături, era de neînduplecat. 

— Și dacă acolo se află arme, Veda? Există atunci 
desigur şi un dispozitiv de protecţie... E o poartă a 
urei, ca atîtea altele. 

Peste două zile, în peşteră fură coborite niște apa- 
rate portative : un ecran reflector cu raze X pentru ra- 
dioscopia mecanismului și un emițător de ultrasunete 
cu centrare focală, pentru dislocarea legăturilor inte- 
rioare dintre piese. Dar n-au mai apucat să se servească 
de aceste aparate: 

Deodată, din măruntaiele peșterii, răbufni un bu- 
buit sacadat. Pămintul se zgudui puternic sub picioa- 
rele cercetătorilor, făcîndu-i să se repeadă instinctiv 
spre ieşire :. se aflau în caverna a treia, cea mai de Jos. 

Vuietul creştea,. preschimbîndu- -se într-un scrişnet 
surd. Pe semne, întreaga masă de roci fisurate se pră- 
buşea pe linia unei falii de-a lungul poalelor muntelui. 

— Totul e pierdut ! Nu mai avem timp. Salvaţi-vă ! 
strigă dezolată Veda, şi cu ţoţii se repeziră la cărucioa- 
rele-robot, dirijîndu- le spre cea de a doua hrubă. 

Agăţindu- -se de cabluri, se cățărară prin puţul ver- 
tical. Vuietul subteran îi urmărea pas cu pas, făcînd 
să se cutremure pereţii de piatră și, în cele din urmă, 
îi ajunse. O detunătură înspăimîntătoare — şi peretele 
inferior al grotei a doua se-nărui în gaura care se for- 
mase în locul culoarului de trecere spre a treia cavernă. 
Un suflu puternic îi luă literalmente pe sus, proiectîn- 
du-i într-un nor de praf şi de pietriș mărunt sub bolțile 
înalte ale primei săli. Așteptîndu-și ceasul morţii, ar- 
heologii se întinseră la pămînt. 

Pulberea deasă care năvălise în peşteră se depunea 
încet. Văzute prin această perdea ceţoasă, coloanele de 
stalagmite și colții de stiîncă nu-și schimbau conturul. 
În subterană se înstăpini din nou tăcerea mormîntală- 
de la început... 

Venindu-şi în îire, Veda se ridică. Doi dintre cola- 
boratorii ei se grăbiră s-o sprijine, dar ea îi îndepărtă 
cu un gest de nerăbdare. 

— Unde-i Miiko ? 

Rezemată de o stalagmită, Miiko își ştergea cu grijă 
de pulberea de piatră gîtul, urechile și părul. 

— Aproape totul este pierdut, răspunse ea la între- 
barea mută a Vedei. Poarta va rămîne închisă şi fere- 
cată sub patru sute de metri de grohotiş. Caverna a 
treia este distrusă în întregime, iar cea de a doua... 
mai poate fi dezgropată. În ea ca şi aici e strîns ce-i 
mai preţios pentru noi. 

— Ai dreptate... Veda își trecu vîrful limbii peste 
buzele uscate. Dar ne-am făcut vinovaţi de încetineală 
şi imprudență. Ar fi trebuit să prevedem această sur: 
pare a peșterii. 

— Am avut doar o presimţire gratuită. Dar nu tre- 
buie să ne amărîm. Tot n-am fi stat noi să întărim 
acești munți de dragul îndoielnicelor valori ascunse în- 
dărătul porţii. Mai ales dacă e vorba de arme care nu 
sînt de nici un folos omenirii. 

— Dar dacă sînt opere de artă, monumente de ne- 
preţuită creaţie umană ? Ar fi trebuit totuși să acționăm 
mai rapid! 

Miiko ridică din umeri şi luînd-o de braţ pe Veda. 
vădit abătută, porni în urma celorlalţi tovarăşi spre 
splendoarea soarelui, spre bucuria apei limpezi şi a du- 
şului electric atît de înviorător. 

* 
* * 


După obiceiul său, Mwen Mas măsura dintr-un 
capăt în altul odaia ce-i fusese rezervată în Casa Isto- 
riei la un etaj de sus. Se mutase aici în sectorul indian 
al zonei locuite de nord, abia cu două zile în urmă, 
după ce isprăvise de lucrat la Casa Istoriei din secto- 
rul american. 

Odaia, sau mai bine zis veranda, cu faţada din- 
tr-un singur panou de sticlă polarizantă, dădea spre 

zările viorii ale unui podiş deluros. Din cînd în cînd 
Mwen Mas conecta jaluzelele: de polarizare încrucişată. 
O penumbră cenuşie se așternea atunci în încăpere, lar 
pe un ecran emisferic se perindau încet reproducerile 
electronice ale tablourilor, ale fragmentelor de filme, 
ale sculptorilor şi ale edificiilor pe care Mwen Mas le 
alesese. Africanul le examina, dictînd robotului-secre- 
tar note pentru viitoarea-i carte. Maşina imprima, nu- 
merota paginile şi le clasa cu grijă după teme şi anu- 
mite generalizări. 

Cînd se simţea obosit, Mwen Mas deconecta jaluze- 
lele şi se apropia de fereastră, privind visăter în zare 
şi reflectînd îndelung asupra studiului său. 

Era uimit de faptul că atitea lucruri ale unei culturi 
încă recente se și perimaseră definitiv. Dispăruseră cu 
totul subtilităţile lexicale caracteristice pentru Era Uni-. 
rii Mondiale, trucurile orale şi scrise care treceau odi- 
nioară drept semnul unei instrucțiuni superioare. Căzuse 
în desuetudine preocuparea pentru muzicalitatea cuvîn- 
tului scris — practică foarte răspîndită încă în Era 
Muncii Generale — ca şi acea jonglerie numită vorbă 
de duh. Nevoia disimulării gîndurilor, atît de acută în 
Era Lumii Dezunite, încetase să mai existe, iar conver- 
saţiile erau acum mai simple şi mai scurte. Probabil 
că Era Marelui Cerc avea să vadă dezvoltarea celui de 
al treilea sistem de semnalizare al omului, adică a înţe- 
legerii fără cuvinte. | 
“Din cînd în cînd, Mwen Mas se adresa neadormitu- 
lui său secretar mecanic, formulîndu-și cu glas tare 
gîndurile : 

— Psihologia fluctuativă * a artei, întemeiată de 
Liuda Fir, datează din primul secol al Erei Cercului. 
Ea a reușit să dovedească științific diferenţa percep- 
ției emoționale la femei și la bărbaţi, elucidînd un 
domeniu care“ timp de veacuri existase ca un sub- 


* Psihologia fluctuativă — studiul modificărilor cu caracter 
de masă, intervenite în psihologia umană de-a lungul veacurilor 
(noţiune fantastică — n.a.). 

conştient cvasi-mistic. Dar după concepţia modernă, 
demonstrația nu reprezintă decît un prim pas. Liuda 
Fir a reușit cu mult mai mult să stabilească circuitele 
principale ale percepţiilor sensoriale, care datorită 
acestui lucru, au putut fi făcute să corespundă la cele 
două sexe. 

Deodată un semnal sonor şi o lumină verde îl che- 
mară la TVE. Acest apel survenit în orele de studiu 
însemna de sigur o comunicare importantă. Secretarul- 
robot fu scos din funcţiune și Mwen Mas cobori grăbit 
în camera teleconvorbirilor. | 

„De pe ecran îl salută Veda Kong, cu obrajii supţi 
Și zgiriați, cu cearcăne mari la ochi. Africanul întinse 
cu bucurie spre ea miinile-i mari, stîrnind un zîmbet 
palid pe faţa îngrijorată a Vedei. 

— Ajută-mă, Mwen. Știu că ești ocupat. Veter însă 
nu e pe Pămînt, iar Erg Noor se află și el departe. În 
afară de ei, numai dumitale mă pot adresa fără sfială. 
Mi s-a întîmplat o nenorocire.. 

— Ce anume? Ceva cu Dar Veter?... 

— Nu, nu! S-au surpat bolțile unei caverne unde 
făceam săpături. 

Și Veda Kong îi povesti pe scurt cele întîmplate în 
peștera Den-Of-Kul 

— În clipa de faţă, eşti singurul dintre prietenii 
mei care să aibă acces la Creierul Profetic... 

— La care dintre cele patru ? 

— La cel de Precizie Inferioară. 

— Am înțeles; Trebuie să calculăm toate posibili- 
tățile de a ajunge la poarta de oţel, cheltuind minimul 
de eforturi și de materiale. 

— Întocmai! 

— Aţi adunat datele necesare ? 

— Le am în faţa mea. 

— Te ascult. | 

Mwen Mas scrise repede cîteva rînduri de cifre. 

— Acum rămîne să așteptăm ca mașina să pri- 
mească mesajul meu. Mă voi pune în legătură cu ingi- 

nerul de serviciu. Creierul de Precizie Inferioară se gă- 
sește în sectorul australian al zonei de sud. 

— Dar cel de Precizie Superioară ? 

— În sectorul indian al zonei locuite de nord, aiți 
unde mă aflu și eu... Întorc comutatorul, așteaptă 
răspunsul. 

Rămasă în faţa ecranului întunecat, Veda încerca 
să-și imagineze Creierul Profetic. | se părea că vede 
un imens creier omenesc, cu circomvoluţiile și șănţu- 
leţele lui palpitînde, cu toate că știa prea bine că erau 
doar uriașe mașini electronice de precizie superioară, 
capabile să rezolve aproape orice problemă, din do- 
meniile cunoscute ale matematicii. Pe toată planeta 
existau numai patru asemenea maşini, fiecare diferit 
specializată. 

Veda nu avu de așteptat mult timp. Ecranul se re- 
aprinse și Mwen Mas o rugă să-l cheme din nou peste 
șase zile, spre sfîrșitul serii. 

— Mwen, ajutorul dumitale este de nepreţuit! 

— Numai pentru faptul că posed oarecari cu- 
noștinţe și drepturi în domeniul matematicii? De ne- 
prețuit este activitatea dumitale, căci cunoşti limbile 
şi culturile străvechi. Veda, ești prea absorbită De Era 
Lumii Dezunite ! 

Tînăra savantă se încruntă, dar africanul izbucni 
într-un ris atit de voios şi de molipsitor, încît şi Veda 
rise la rîndul ei. Apoi, cu un gest de bun rămas, 
dispăru. 

Mwen Mas o revăzu la televiziofon la ora hotărită. 

— Nu mai trebuie să-mi spui nimic, bănuiese că 
răspunsul este nefavorabil. 

— Da. Stabilitatea este sub nivelul securităţii... 
Dacă ar fi să procedaţi în mod obișnuit, debleul ar 
reprezenta un kilometru cub de calcar. 

— Nu ne mai rămîne decît o posibilitate: să scoa- 
tem safeurile din peștera a doua cu ajutorul unor tune- 
luri, făcu trist Veda Kong. 

— Face să te amărăști atît de mult pentru acest 
lucru ? | 

— lartă-mă, Mwen, dar și dumneata ai stat în faţa: 
unei porți închise, care ascundea un mister. Al dumi- 
tale era mare, universal. Al meu este mic. Dar din: 
punct de vedere emoţional, eșecul meu este egal cu al 
dumitale. 

— Într-un cuvînt, sîntem tovarăși de nenorocire. 
Pot să te asigur că o să ne mai lovim adesea de porţi 
de oţel. Şi cu cît năzuinţele noastre vor fi mai cuteză- 
toare, mai într-aripate, cu atît mai des vom întîlni în 
cale asemenea porţi: 

— Una dintre ele tot va trebui să se deschidă! 

— Desigur! 

— Dar dumneata n-ai renunţat definitiv ? 

— Fireşte că nu. Trebuie să aștept ivirea unor fapte 
noi, a unor noi indicii, a unor metode-mai bune. Puterea 
Cosmosului este extraordinar de mare, și a ne lua la 
trîntă cu ea, înarmaţi cu un simplu vătrai, ar însemna 
să ne purtăm naiv... după cum, din partea dumitale ar 
fi dacă ai încerca să deschizi cu mîna goală acea poartă 
primejdioasă. 

— Dar dacă va trebui să așieptăm o viaţă întreagă ? 

— Ce înseamnă o viață de om faţă de progresul 
cunoașterii ! 

— Mwen, unde ţi-a dispărut ardoarea ? 

— N-a dispărut, a fost doar stăpînită... de su- 
ferinţă... 

— Dar Ren Boz? 


— Pentru el este mai lesne. Își va continua dru- 
mul înainte, căutînd posibilitatea să-și formuleze mai 
precis ipoteza lui abstractă. 

— Înţeleg. O clipă, Mwen. Este ceva important. 

Ecranul se stinse, iar cînd se apropie din nou, lui 
Mwen Mas i se păru că are în faţă o altă femeie, înti- 
nerită și lipsită de griji. 

— Veter revine pe Pămînt. Construirea satelitu- 
lui 57 a fost isprăvită înainte de termen. 

— Atiît de repede? Au terminat totul? 

— Nu, numai montajul exterior și instalarea genera- 
toarelor de energie. Lucrările interioare sînt mai ușoare. 
Dar Veter a fost chemat ca să se odihnească și să anali- 
zeze raportul lui luniu Ant cu privire la un nou mod 
de comunicaţii prin Marele Cerc. 

— Îţi mulţumesc, Veda. Mă bucur că-l voi revedea 
pe Dar Veter. 

— Ai să-l revezi neapărat... Dar nu ţi-am spus încă 
totul. Graţie eforturilor depuse de întreaga noastră pla- 
netă, rezervele de anamezon pentru ,,Lebăda“ au și fost 
strînse. Astronauții ne invită să asistăm la pornirea 
lor în zborul fără întoarcere. Ai să vii? 

— Desigur. Planeta le va arăta în momentul ple- 
cării tot ce are mai frumos și mai atrăgător. Întrucît 
voiau să vadă dansul Ciarei de la Serbarea Cupelor de 
Foc, dansatoarea îl va repeta pentru ei înaintea deco- 
lării, la cosmoportul central din deșertul El Homra. Ne 
întîlnim acolo! 

— Ne-am înţeles, dragul meu Mwen Mas! 


NEBULOASA DIN ANDROMEDA 

Uriașa cîmpie El Homra se întinde în Africa de 
Nord, spre sud de golful Sirtei Mari. Înainte de slă- 
birea centurilor de alizee şi de modificarea climei, aici 
se afla hammada — o pustie ferecată într-o platoșă 
de pietriș lustruit și de pietre colțuroase, roșşiâtice — 
de unde și denumirea de hammada — „Pustiul Roșu“. 
Adevărată mare de foc orbitor în zilele toride ale verii, 
acea regiune se transforma în timpul nopţilor de toamnă 
și de iarnă într-o mare de vînturi reci. Acum din tot 
acest deșert rămăsese doar vîntul, care tălăzuia peste 
cîmpia întinsă ierburile albastre-argintii, dese și înalte, 
transplantate din Africa australă. Șuieratul vîntului și 
unduirile mării de ierburi trezeau în om o vagă melan- 
colie și sentimentul de comunicare cu acest peisaj de 
stepă, de parcă l-ar mai fi văzut cîndva, și nu o dată, 
în diferite împrejurări, la bucurie și la necaz, la despăr- 
țiri şi la regăsiri. 

După fiecare decolare sau aterizare, astronavele 
lăsau pămîntul pîrjolit și impregnat de substanţe toxice 
pe o suprafață circulară cu un diametru de circa un 
kilometru. Cercurile acestea erau împrejmuite cu o 
plasă metalică roșie, și astfel rămîneau neatinse zece 
ani, interval ce reprezenta de două ori durata descom- 
punerii gazelor zvirlite de cosmonave prin eșapamentul 
motoarelor. După fiece aterizare sau decolare, cosmo- 
portul se muta în altă parte. Aceasta făcea ca utilajele 
și clădirile să aibă un caracter provizoriu, iar familiile 

lucrătorilor să semene oarecum cu străvechii nomazi ai 
Saharei, care rătăciseră pe-aici timp de milenii, călărind 
niște animale cu cocoașă, cu gîtul încovoiat, cu picioa- 
rele pline de bătături — numite cămile. 


În cea de-a treisprezecea cursă întreprinsă între Pă- 
mînt și satelitul în construcţie, nava planetară ,,Barion“ 
îl aduse pe Dar Veter în stepa din Arizona, care, din 
cauza radioactivităţii acumulate în solul ei, rămăsese 
-un deșert chiar și după modificarea climei. În Era Lumii 
Dezunite, cînd oamenii descoperiseră energia nucleară, 
fuseseră făcute acolo numeroase experienţe și încercări 
de aparate, astfel încît solul mai era și acum contami- 
nat cu produsele dezintegrării radioactive, într-un grad 
prea mic ca să-i fie dăunător omului, totuși suficient 
ca să nu permită creșterea copacilor și a tufișurilor. 

Dar Veter își desfăta ochii nu numai cu fermecă- 
toarea priveliște a cerului albastru, străbătut de nori- 
șori vaporoși și albi, ci și cu aceea a prăfuitelor întin- 
deri cu ierburi rare și aspre. 

Ce bucurie să calci cu pași siguri pe Pămînt în bă- 
taia soarelui auriu, primind în faţă suflarea uscată și 
răcofoasă a vîntului! Numai după ce ai fost la mar- 
ginea abisurilor cosmice poţi pricepe toată frumuseţea 
planetei pe care strămoșii noștri o numeau atît de puţin 
înţelept : „lăcaș al durerii şi al lacrimilor“. 

Grom Orm nu-l reţinu prea mult pe Veter; bătrînul 
preşedinte al Consiliului dorea şi el să-și ia rămas bun 
de la echipajul ,,Lebedei“. 

Sosiră amîndoi la El Homra chiar în ziua plecării 
expediției. 

Încă de sus, Dar Veter zărise pe cimpia sură ca 
oţelul două oglinzi uriașe așezate la o mică depărtare 
una de alta. Cea din dreapta reprezenta un cerc aproape 
perfect, cea din stînga, o elipsă lungă, mai ascuţită la 
unul dintre capete. Dar Veter înţelese că aceste oglinzi 
nu erau aliceva decît urmele rămase după decolarea 
primelor două n: ve din cadrul celei de-a 38-a expediţii 
astrale. | 

Cercul provenea de la „,Tintagel“ care pornise înspre 
înspăimiîntătoarea stea T; această navă avea pe bord 
aparate mari și grele pentru a întreprinde un adevărat 
asalt asupra spiralodiscului venit din adincimile side- 
rale. Elipsa era urma „„Aellei“, care se înălțase mai lin ; 
pe ea călătoreau numeroși savanţi ce aveau să cerce- 
teze pe pitică albă a stelei triple omicron2-Eridan enig- 
ma materiei în transformare. Energia motoarelor arsese 
terenul pînă la o adîncime de un metru și jumătate: 
solul pietros se făcuse scrum. Această pulbere fusese 
acoperită cu o compoziţie liantă spre a o împiedica să 
fie spulberată de vint. Mai rămiînea doar să fie de- 
plasate acolo împrejmuirile de pe locurile vechilor deco- 
lări, operaţie care trebuia făcută imediat după plecarea 
„„Lebedei“. 

lat-o şi pe ,,Lebăda“ cenușie în blindaju-i termic, 
ce avea să se mistuie în timpul străpungerii atmosferei. 
Mai departe, nava va străluci în platoșa ei, care re- 
flectă toate radiaţiile. Nimeni însă nu-i va mai putea 
admira direct splendoarea ; doar astroroboţii, care îi 
vor urmări 0 vreme zborul, aveau să ofere oamenilor 
imaginea fotografică a unui punct luminos. lar cînd 
nava se va întoarce pe Pămînt, carcasa îi va fi acoperită 
de zgură și scrijelată de explozia micilor meteoriți. 
Niciunul însă dintre cei adunaţi acum în jurul „,Lebe- 
dei“ n-avea s-o mai revadă, deoarece astronava nu se 
va înapoia decît după 172 de ani: 168 de ani indepen- 
denți de călătorie și patru ani de cercetări pe planete, 
ceea ce pentru membrii expediției reprezenta aproxima- 
tiv optzeci de ani. 

În ceea ce-l privește pe Dar Veter, prins cum era 
de istovitoarea-i activitate, nu putea nădăjdui să“ tră- 
iască nici măcar pînă la sosirea „,Lebedei“ pe planetele 
stelei -verzi. Totuşi, ca în zilele îndoielilor din trecut, 
îl entuziasma temerara idee pe' care o avuseseră Ren 
Boz și Mwen Mas. Chiar dacă experienţa lor s-a ter- 
minat cu un eșec, chiar dacă această problemă funda- 
mentală a Cosmosului era încă departe de rezolvare, 

chiar dacă în cele din urmă, se va dovedi că fusese 
greşită, fantastică! Acești smintiţi, rămîneau titâni ai 
gîndirii, căci prin însăși infirmarea teoriei și a expe- 
rienţei lor, oamenii vor face un salt prodigios pe dru- 
mul cunoașterii. 

Cufundat în meditaţiile sale, Dar Veter era cît pe 
aci să se împiedice de semnul care marca limita zonei 
neprimejdioase. Se întoarse și, la picioarele unui turn- 
autopropulsat de teletransmisiune, zări o siluetă sprin- 
tenă care i se păru cunoscută. Apropiindu-se, își dădu 
seama că era Ren Boz. Acesta îi veni în întîmpinare, 
răvășindu-și părul roșcovân și rebel și privindu-l cu 
ochii mijiţi. O reţea de cicatrice fine, abia perceptibile, 
îi schimbase fizicianului expresia feţei, contractată de 
suferință și încordare. 

— Mă bucur că te văd sănătos, Ren! 

— Am mare nevoie de dumneata! îi spuse acesta, 
întinzîndu-i mîinile lui mici şi pline ca și înainte de 
pistrui. | 

— Ce faci aci, atît de devreme? 

— Am asistat la plecarea „,Aellei“. Pentru mine 
sînt doar de mare importanţă datele privitoare la forța 
de gravitație a unei stele supragrele. Am aflat că tre- 
buie să sosești, și am rămas... 

Dar Veter tăcea, așteptînd lămuriri. - 

— Vei primi invitaţia lui luniu Ant de a te întoarce 
la observatorul staţiunilor exterioare ? 

Dar Veter dădu afirmativ din cap. 

'— În timpul din urmă, continuă fizicianul, Ant a 
înregistrat o serie de emisiuni nedescifrate, transmise 
prin Cerc... 

— Într-adevăr, îi explică Dar Veter, în fiecare lună, 
în afara orelor de informaţie, are loc o recepţie de con- 
trol a comunicărilor, momentul conectării fiind deplasat 
cu două ore terestre de la o lună la alta. În decurs de 
un an, controlul parcurge 24 de ore terestre, iar în opt 
ani a -suta mia parte dintr-o secundă galactică. Cu alte 
cuvinte, sînt împlinite astfel toate omisiunile recepției 

cosmice. În ultimul semestru al ciclului de opt ani. au 
început să fie primite comunicări de la distanţe foarte 
mari, pe care însă deocamdată nu le putem înţelege. 

— Aceste comunicări mă interesează în gradul cel 
mai: înalt. la-mă, te rog, să te ajut în această muncă! 

— Nu, mai bine te ajut eu pe dumneata. Înregistră- 
rile mașinilor de memorizat le vom controla împreună. 

— Împreună cu Mwen Mas? 

— Desigur! 

— Veter, e minunat! Mă simt foarte stînjenit de 
cînd cu nefericita noastră experienţă. Îmi dau seama că 
sînt vinovat faţă de Consiliu. Cu dumneata însă, deși 
faci parte din el, iar ca fost director al staţiunilor exte- 
rioare te-ai împotrivit să întreprindem experiența, mă. 
simt totuși foarte bine... 

— Mwen Mas face și el parte din Consiliu. 

Fizicianul rămase o clipă gînditor, apoi rise încet, 
amintindu-și pesemne ceva : 

— Mwen Mas... El îmi ghicește gîndurile și caută 
să le concretizeze. | 

— N-o fi tocmai aici greșeala voastră ? 

Ren Boz se încruntă şi schimbă vorba. 

— Vine şi Veda Kong? 

— Da, o aștept. Ştii că era cît pe-aci să-și găsească 
moartea, explorînd o peșteră, unde găsise un depozit de 
utilaje străvechi și o poartă de oţel închisă ermetic. 

— Nu, n-am auzit nimic. 

— Am uitat că dumneata nu ești atras de istorie ca 
Mwen Mas. Pe întreaga noastră planetă se discută acum 
ce-ar putea să se ascundă îndărătul acelei porţi. Milioane 
de voluntari își oferă serviciile pentru lucrările de dez- 
gropare, dar Veda a hotărit să predea această problemă 
Academiei de Stohastică și Previziune. 

— Nu vine și Evda Nal aici? 

— Nu, n-are să poată veni. 

— Mulţi vor regreta lipsa ei! Veda o iubește mult, 


iar Ciara îi este devotată cu trup și suflet. Îţi mai amin- 
tești de Ciara ? 

— E o femeie... de tip panteră, nu? 

Dar Veter își ridică mîinile spre cer, într-o atitudine 
de glumeaţă spaimă : 

— Vai, ce mare cunoscător sînt al frumuseţii femi- 
mine ! De altfel comit mereu greşala celor din vechime 
care nu pricepeau nimic din legile psihofiziologiei şi ale 
eredității : aş vrea să regăsesc la alţii mentalitatea și 
sentimentele mele. 

— Evda, ca și toţi ceilalţi locuitori ai planetei, va 
armări totuși decolarea, spuse Ren Boz, fără a-i sprijini 
tentativa de câinţă. 

Fizicianul arătă un șir de trepiede înalte, dispuse 
semicircular în jurul astronavei și care serveau de su- 
port unor aparate pentru recepţia vizibilă, pentru cea în 
lumină infraroșie și ultravioletă. Suprapuse una peste 
alta într-o imagine colorată, diferitele grupe de raze 
ale spectrului confereau ecranului adevărata căldură a 
vieţii, după cum și diafragmele tonurilor înalte * supri- 
mau rezonanţa metalică în redarea vocii. 

Dar Veter privi spre nord, de unde veneau greoaie 
electrobuze automate, înţesate de pasageri. Din prima 
maşină sări Veda Kong. lat-o alergînd acum prin iarba 
înaltă ! Din fugă se aruncă de giîtul lui Dar Veter și, 
lovindu-l pe umeri cu cozile-i lungi, se lipi de pieptul 
lui lat. 

El o respinse ușor și-i cercetă chipul drag, căruia 
neobișnuita pieptănătură îi dădea o expresie de noutate. 

— Am jucat într-un film de copii rolul unei regine 
nordice din Veacurile Întunericului, lămuri tînăra fe- 
meie, gifîind încă de goană. Abia am reușit să-mi schimb 
hainele. Pentru pieptănătură n-am mai avut însă timp, 
şi am rămas aşa. 

Dar Veter şi-o închipui înveșmîntată într-o lungă 
rochie de brocat, purtînd pe cap o -coroană de aur cu 
albastre nestemate, cu cozile-i bălaie atirnînd mai jos 


* Diafragme care redau tonurile înalte ale vocii omenești şi 
<u ajutorul cărora se înlătură orice diferență între vocea reală şi 
sonoritatea aparatului de transmisie (noţiune fantastică — n.a.). 

de genunchi și cu privirea deschisă a ochilor ei cenușii. 

— Ai avut și coroană ? | 

— Cum să nu: una, uite așa! Și Veda schiță cu 
degetul în aer conturul unui cerc mare cu zimţi înalți în 
formă de trifoi. 

— Am să te văd și eu? 

— Chiar astăzi îi voi ruga să-ţi arate filmul... 

N-apucă s-o întrebe însă cine erau misterioșii oameni 
care trebuiau să fie rugaţi, că Veda îl zări pe Ren Boz. 
Fizicianul o salută cu un zimbet naiv și cordial. 

— Dar unde sînt eroii lui Ahernar ? și Ren Boz cer- 


cetă din ochi cîmpul din jurul navei, pustiu ca și mai 
înainte. 


— Dincolo! 
Și Veda arătă o mare clădire în formă de cort, din 
plăci de sticlă verde-opalescentă și ajurate de nervurile 


argintii ale grinzilor exterioare : hala principală a cosmo- 
portului. 


— Să mergem și noi într-acolo! 

— Vom fi de prisos, răspunse ferm Veda. Vizio- 
nează acum salutul de adio al Pămîntului. Haidem mai 
bine spre „Lebăda“! - 

Cei doi bărbaţi se supuseră. 

„Umblind alături de Dar Veter, Veda îl întrebă încet : 

— Spune-mi: nu arăt prea caraghios cu pieptănă- 
tura asta veche ? Aș putea... 

— Nu-i nevoie. Formează un contrast fermecător cu 
îmbrăcămintea modernă : cozile sînt mai lungi decît 
fusta. Rămii așa! | 

— Te ascult, dragul meu Veter! rosti în şoapă Veda, 
și aceste cuvinte magice făcură să bată mai repede 
inima bărbatului, iar obrajii lui palizi se înroșiră ușor. 

Sute de. oameni se îndreptau fără grabă spre navă. 
Mulţi dintre ei îi zimbeau Vedei sau îi făceau semne 


de salut mult mai des decît lui Dar Veter sau lui 
Ren Boz. 

— Eşti foarte populară, Veda, observă fizicianul. 
Datorită cărei pricini ; activităţii de istoric sau faimoasei 
dumitale frumuseți ? 

— Nici uneia dintre ele. Mă. aflu însă mereu în mij- 
locul oamenilor, din cauza muncii și a ocupaţiilor mele 
sociale. Dumneata și Veter ori vă izolaţi în laborator, 
ori lucraţi necontenit noapte de noapte. Desigur, lucrul 
vostru în comparaţie cu al meu este mult mai important 
pentru umanitate, dar numai în legătură cu un singur 
domeniu al preocupărilor ei, care nu-i cel mai aproape 
de inimă. Ciara Nandi și Evda Nal sînt cu mult mai 
cunoscute decît mine... | 

— O nouă mustrare adusă civilizaţiei noastre teh- 
nice ? o dojeni voios Dar Veter. 

— Nu, ci numai rămășițelor unor greșeli fatale din 
trecut. Cu milenii în urmă strămoșii noștri știau că arta 
și dezvoltarea laturii emoţionale a omului au pentru 
organizarea unei societăţi o însemnătate cel puţin tot 
atît de mare ca și știința. 

— În sensul relaţiilor dintre oameni? se interesă 
curios fizicianul. 

— Da. 

— Un înţelept din antichitate a spus că lucrul cel 
mai dificil din lume este să-ţi păstrezi bucuria, inter- 
veni Veter. Dar iată încă un fidel aliat al Vedei! 

Spre ei venea cu pas ușor și larg Mwen Mas, atră- 
gînd atenţia tuturora prin statura lui unașă. 

— Pesemne, dansul Ciarei s-a terminat, spuse Veda, 
cred că îndată o să apară și echipajul „DLebedei“. 

— În locul lor aş veni încoace pe jos și cît se poate 
mai încet, rosti tulburat Dar Veter. 

— Eşti emoţionat ? întrebă Veda, luîndu-l de braţ. 

— Da. Pentru mine este atît de sfîșietor să-mi spun 
că prietenii mei pleacă pe vecie, că nu voi mai vedea 
niciodată această navă ! O voce lăuntrică protestează în 
mine împotriva acestei silnice resemnări poate tocmai 
pentru faptul că printre ei se află oameni care mi-au 


devenit atît de dragi. 

— Cred că nu numai acestea sînt motivele tristeţii 
tale, se amestecă în vorbă Mwen Mas, a cărui ureche 
fihă prinsese de departe cuvintele lui Dar Veter. În noi 
se zbuciumă eternul protest al omului împotriva timpu- 
lui pe care nu-l poate stăpîni. 

— Melancolie de toamnă ? îi surise Ren Boz cu o 
lucire de ironie în ochi. 

— N-ai observat pînă acum că tocmai oamenilor 
energici, plini de bucuria de a trăi și înzestrați cu o 
mare sensibilitate le place toamna melancolică a lati- 
tudinilor temperate ? adăugă Mwen Mas, bătîndu-și ușu- 
rel prietenul pe umăr cu duioșie. 

— Observaţia e întemeiată, aprecie admirativ Veda. 

— E cunoscută de mult... 

— Dar Veter, ești pe cîmp ? Dar Veter ești pe cîmp ? 
tună un glas de undeva din stînga și de sus. Vă cheamă 
luniu Ant la postul T.V.F. din clădirea centrală. Vă 
cheamă luniu Ant la postul T.V.F. din clădirea cen- 
trală... 

Ren Boz tresări și-și îndreptă spinarea : 

— Pot să viu și eu cu dumneata, Dar Veter? , 

— Du-te în locul meu. Poţi să nu fii de față la 
decolare. luniu Ant, fidel tradiţiei, preferă înregistrării 
observaţia directă. În această privință, seamănă cu 
Mwen Mas. 

Cosmoportul poseda un puternic post T.V.F. și un 
ecran emisferic. Ren Boz pătrunse într-o încăpere liniș- 
tită de formă rotundă. Operatorul de serviciu îi indică 
ecranul lateral din dreapta, întoarse un comutator și în 
faţa lor apăru luniu Ant, foarte emoţionat. Îl fixă pe 
fizician și, înțelegînd motivul absenței lui Dar Veter, 
îl salută din cap pe Ren Boz: 

— Aveam şi eu intenţia să urmăresc decolarea. Dar 
în clipa de faţă, are loc recepţia de sondaj întreprinsă 
în afara programului acestei luni, în direcţia veche, pe 
lungimea de undă 62/77. Ridică pilnia pentru radiaţia 
dirijată şi îndreapt-o spre observator ! Voi trimite peste 
Marea Mediterană, direct spre El Homra, o rază-vector. 

Capteaz-o prin evantaiul tubular și conectează ecranul 
emisferic. luniu Ant se uită într-o parte și adăugă : Gră- 
beşște-te ! 

În două minute, _experimentatul savant execută cele 
cerute. În fundul ecranului emisferic apăru imaginea 
unei galaxii uriașe, în care cei doi savanţi recunoscură 
îndată Nebuloasa din Andromeda sau M-31, descoperită 
de oameni încă din timpuri străvechi. 

Pe voluta exterioară a spiralei sâle cea mai apropiată 
de. spectator, se aprinse un punct luminos, găsit aproape 
în centrul „,nebuloasei“, care avea forma unei lentile, 
văzută în perspectivă, pe muchie. Din acel loc se des- 
prindea un firicel minuscul, care, în realitate, era un 
întreg sistem stelar, un braţ uriaș poate lung de o sută 
de parseci. Luminiţa începu să crească ; în același timp 
se mărea şi „„firicelul“, în timp ce însăși galaxia dis- 
părea, devenind difuză și ieșind din cîmpul vizual. De-a 
curmezișul ecranulu: se revărsă un șuvoi de aştri roșii 
și galbeni. Luminiţa se vedea acum ca un cerculeţ la 
extremitatea acelui rîu stelar ; în marginea lui se distin- 
gea bn astru de culoare: portocalie, aparţinind clasei 
spectrale K. În jurul său, se roteau puncte abia vizibile 
— planetele. Cerculeţul de lumină se suprapuse pe una 
dintre ele, acoperind-o în întregime. Și deodată totul 
prinse a se înviîrteji în fulgerări și scînteieri purpurii. 
Ren Boz închise ochii. 

'» — Este o explozie, se auzi glasul lui luniu Ant, de 
la ecranul lateral. Ți-am arătat observaţiile din luna tre- 
cută înregistrate de mașinile mnemotehnice. Trec acum 
pe recepţia directă. 

Ca și mai înainte, pe ecran se roteau scîntei şi dungi 
de lumină roşie închisă. 

— Ce fenomen ciudat! exclamă fizicianul. Cum îţi 
explici dumneata această explozie ? 

— Răbdare! Continuăm recepţia. Dar ce consideri 
dumneata ciudat ? 

— Spectrul roșu al exploziei. În spectrul Nebuloase: 
din Andromeda se observă o deplasare spre violet; cu 
alte cuvinte nebuloasa se apropie de noi. 

— Explozia n-are nici o legătură cu Andromeda. 
Este un fenomen: cu caracter local. 

„— Crezi poate că din întîmplare postul lor de emi- 
siune este situat chiar în marginea galaxiei, într-o zonă 
și mai depărtată de centrul ei decît zona Soarelui: de 
centrul Căii noastre Lactee ? 

luniu Ant îi aruncă lui Ren Boz o privire sceptică. 

— Te întinzi la discuţii, uitînd că ne vorbește Nebu- 
loasa din Andromeda de la o distanţă de patru sute cinci- 
zeci de mii de parseci! 

— E adevărat! recunoscu jenat Ren Boz. Ne des- 
parte de ea un milion și jumătate de ani-lumină. Mesa- 
jul a fost trimis cu cincisprezece mii de secole în urmă. 

— Aşadar ceea ce vedem aici a fost transmis cu 
mult înainte de epoca ghețarilor și de apariția omului 
pe Pămînt! făcu luniu Ant mai domolit. 

Liniile cele roșii își încetiniră mișcarea. Ecranul se 
întunecă pentru o clipă, apoi se aprinse din nou. Prin 
lumina difuză abia se ghicea o cîmpie vastă, pe care se 
deslușeau ciudate umbre de forma unor ciuperci. În prim 
plan, se zărea un uriaș cerc albastru, care arunca luciri 
reci metalice. Deasupra lui, chiar în centru, planau, 
suprapuse, două discuri biconvexe, eare se ridicau încet. 
Cimpia dispăru, și pe ecran nu mai rămase decît un 
singur disc, bombat în partea inferioară și avînd de 
ambele laturi niște masive creste spirale. 

— Ei sînt... Ei! strigară într-un glas cei doi savanţi, 
gîndindu-se la perfecta asemănare cu fotografiile și 
desenele spiralodiscului găsit de expediţia a 37-a pe 
planeta stelei de fier. 

Un nou viîrtej de linii roșii, și ecranul se stinse. Ren 
Boz așteptă cu privirile aţintite asupra lui. Pentru în- 
tîia oară oamenii contemplau viaţa și gîndul unei alte 
galaxii ! Dar ecranul nu se mai reaprinse. În schimb, pe 
placa laterală a televiziofonului apăru luniu Ant. 

— Comunicarea s-a întrerupt. Nu mai putem aștepta 
mai departe, căci consumăm prea mult din energia Pă- 
mîntului. Întreaga planetă va fi zguduită de cele aflate! 
Vom cere Consiliului Economic să autorizeze recepții 
mai frecvente în afara celor din program, dar aceasta 
oricum nu va deveni posibil mai înainte de un an, avin- 
du-se în vedere uriașa energie cheltuită cu expedierea 
„Lebedei“. Știm acum de unde vine astronava aflată pe 
steaua dă fier. Fără descoperirea lui Erg Noor, n-am fi 
putut înţelege nimic din cele văzute. 

— Cum, discul acela vine de acolo ? Dar cît timp o 
fi călătorit oare ? întrebă Ren Boz, de parcă şi-ar fi vor- 
bit sieși. 

— După moartea echipajului, a rătăcit vreme de 
aproape două milioane de ani prin spaţiul care desparte 
galaxiile noastre, adăugă grav luniu Ant. În cele din 
urmă și-a găsit adăpost pe o planetă a stelei T. Probabil 
că aceste astronave sînt construite astfel încît să poată 
coborî în mod automat chiar după ce mii de milenii nici 
o ființă vie n-a mai atins pirghiile de conducere. 

— Poate că ei trăiesc mai mult decît noi? opină 
Ren Boz. 

— În orice caz nu milioane de ani, căci aceasta ar 
contrazice legile termodinamicii, răspunse rece luniu Ant. 
Și, în ciuda dimensiunilor lui colosale, spiralodiscul 
n-avea posibilitateu să transporte în interiorul său o 
planetă întreagă de oameni... adică de fiinţe cugetă- 
toare. Nu, deocamdată galaxiile noastre nu pot nici să 
ajungă una la cealaltă, nici să organizeze între ele un 
schimb de comunicări. 

— Vor putea ! spuse convins Ren Boz. 

Apoi, luîndu-și rămas bun de la luniu 'Ant, porni 
spre cîmpul de decolare al cosmoportului. 


Veter cu Veda și Ciara cu Mwen Mas stăteau ceva 
mai la o parte de cele două șiruri lungi ale celor veniţi 
să-i petreacă pe astronauți. Toţi își întoarseră capul spre 
clădirea centrală. Prin faţa lor trecu fără zgomot o plat- 

formă largă, pe care oamenii o întîmpinară cu fluturări 
de mînă și cu strigăte de salut ; un asemenea entuziasm, 
nu-și îngăduiau decît în momente excepţionale. Înăuntr 
se aflau toţi cei douăzeci de membri ai echipajului de 
pe .,Lebăda“. 

Platforma se apropia de astronavă. Înaintea înaltu- 
lui ascensor mobil aștepta un grup de oameni în salo- 
“pete albe, cu feţele palide de oboseală, cei douăzeci de 
membri ai comisiei de decolare, în majoritate ingineri, 
colaboratori ai cosmoportului: În ultimele douăzeci și 
patru de ore, aceștia controlaseră cu ajutorul aparatelor 
tensoriale * starea navei. 

Urmînd tradiţia care data de la începuturile astro- 
navigaţiei, președintele comisiei prezentă raportul său 
lui Erg Noor, care fusese din nou ales în unanimitate 
șef al expediției pe Ahernar. Ceilalţi membri ai comisiei 
îşi înscriseră inițialele pe o tăbliță de bronz cu portre- 
tele și numele lor și i-o înmînară lui Erg Noor. Apoi își 
luară rămas bun și se retraseră. Spre navă înaintă acum 
mulţimea celor veniți s-o petreacă. Toţi se aliniară în 
faţa echipajului ,,Lebedei“, lăsînd rudele și prietenii 
exploratorilor să se adune pe mica platformă rămasă 
liberă, a liftului. Operatorii cinematografici filmau fie- 
care gest al celor ce plecau, ultimă amintire lăsată pla- 
netei natale. 

Erg Noor zări de departe pe Veda și, vîrînd certi- 
ficatul de bronz în lata lui centură de astronaut, se 
apropie cu grabă de tînăra femeie. 

— Ce bine că ai venit, Veda! 

— Puteam oare să fac altfel? 

— Tu reprezinţi pentru mine simbolul Pămîntului și 
al tinereţii mele trecute. 

— Ai cu tine pentru totdeauna tinerețea Nizei. 

— Nu pot spune că n-am și regrete. Ar însemna să 
mint. În primul.rînd îmi pare rău de Niza, de tovarăşii 

ei, de altfel chiar și de mine... Prea este mare pier- 


* Aparate tensoriale — dispozitive de încercat rezistența unui 
obiect la tensiune sau la tracţiune (n.r.). 

derea ! De cînd m-am întors ultima oară, parcă am în- 
drăgit planeta noastră într-un fel nou, mai simplu, dar 
mai puternic, mai cert... 

— Și totuși pleci, Erg!? 

— Nu pot altfel. Dacă n-aș întreprinde drumul ăsta 
mi S-ar părea că aș pierde nu numai Cosmosul, ci și Pă- 
mîntul. | 

— Cu cît iubești mai mult, cu atît este mai greu să” 
fii eroic, nu-i aşa, Erg? 

— M-ai înţeles întotdeauna, Veda ! Iat-o și pe Niza! 

Fata cu părul învăpăiat, slăbită și semănînd cu un 
băieţaș, se apropie de ei și se opri, umbrindu-și cu ge- 
nele-i lungi ochii : 

'"— Este mai greu decît aș fi crezut. Sînteţi cu toţii... 
buni, senini... frumoși... Nu-i ușor să pleci pentru tot- 
deauna, să te smulgi, trăind, de lingă Pămîntul atît de 
drag... 

Glasul astronavigatoarei se frînse. 

Veda o atrase spre sine, rostindu-i în şoaptă cîteva 
cuvinte mîngîioase, așa cum știu s-o facă numai femeile. 

— Mai avem nouă minute pînă la închiderea trape- 
lor, spuse încet Erg Noor, fără să-și ia ochii de la Veda. 

— Ce mult !... exclamă naiv Niza, cu o voce tristă. 

Veda, Erg, Dar Veter, Mwen Mas și ceilalți care 
veniseră să asiste la plecarea navei simţiră cu desperare 
și uimire că nu-și găsesc cuvintele. N-aveau cum să-și 
exprime sentimentele pe' care le stîrnea în inima lor 
această faptă eroică săvîrșită în numele unei îndepărtate 
posterităţi. Atît cei care plecau cît şi cei veniţi să-i pe- 
treacă înţeleseră că orice vorbe sînt de prisos. 

Ce urări, glume ori făgăduieli ar fi putut să afle 
ecoul cuvenit în sufletul oamenilor care părăseau pe 
veci Pămiîntul, pornind către genunile Cosmosului ? 

Cel de-al doilea sistem de semnalizare se dovedea 
imperfect, cedînd locul celui de-al treilea. Numai privi- 
rile adînci, ce reflectau elanurile pătimașe, atît de greu 
traductibile în cuvinte, își grăiau prin tăcerea. încordată 

ori se oprâau avide asupra întinderii pustii din El 

Homra. 

— Haideţi! glasul lui Erg Noor, ce-și regăsise so- 
noritatea 'metalică, îi făcu să tresară, ca un bici. Înce- 
pură să se grăbească. 

Fără să-și mai ascundă lacrimile, Veda o strînse la 
pieptul ei pe Niza. Cele două femei rămaseră astfel ciî- 
teva clipe obraz lingă obraz, cu ochii închiși, în timp 
ce bărbaţii își luau bun rămas prin strîngeri de mînă. 
Ascensorul urcase opt membri ai echipajului înspre 
trapa ovală a navei, care se căsca neagră. Erg Noor o 
luă pe Niza de mînă și-i șopti ceva la ureche. Îmbujo- 
rindu-se, tînăra fată se smuci și se avîntă spre astro- 
navă. Înainte de a trece însă de pragul liftului, se mai 
întoarse o dată și întîlni ochii imenși ai Ciarei, pe chi- 
pul căreia se așternuse o neobișnuită paloare. 

— Pot să te sărut, Ciara ? întrebă cu glas limpede 
Niza. 

Fără a-i răspunde, Ciara Nandi se repezi emoţionată 
spre platformă, cuprinse cu brațul tremurător gitul 
astronavigatoarei, apoi, tot atît de tăcută, sări Jos și 
se depărtă repede. | 

Erg Noor și Niza se suiră laolaltă. 

Cei rămași jos așteptau într-o liniște gravă : o clipă, 
pe scara luminată a „„Lebedei“ se opriră două siluete —: 
un bărbat înalt și o fată firavă, ca să primească ulti- 
mele salutări ale Pămîntului. 

Veda Kong își încleștă atît de tare degetele, încît 
Dar Veter auzi cum le troznesc încheieturile. 

Erg: Noor și Niza dispăruseră. Din deschizătura cea 
întunecată ieși o placă ovală, de aceeași culoare cenu- 
șie ca și restul carcasei. Încă o clipă, și nici chiar pri- 
virea cea mai ageră n-ar fi putut să mai distingă urmele 
deschizăturii, văzută' adineauri în flancul rotund al colo- 
salei nave. 

Așezată vertical pe suporţii ei depărtaţi. „.Lebăda“ 
părea să aibă în liniile ei ceva.uman. Poate că impresia 
aceasta o crea sfera provei, terminată printr-un coif: as- 

cuțit și prevăzută cu faruri care clipeau ca niște ochi ; 
sau, poate, dispozitivele pentru spintecarea spaţiului 
aflate în partea centrală și care semănau cu umerarii 
unei armuri de cavaler medieval. Astronava!'se înălța 
parcă aidoma unui titan cu picioarele larg împlintate în 
pămînt și care, de la înălțimea sa, privea cu trufie peste 
capetele mulţimii de oameni. 

Sirenele semnalizatoare sloboziră deodată un urlet 
ameninţător, anunţînd că totul este gata. Ca prin far- 
mec, alături de navă răsăriră platforme autopropulsate, 
încăpătoare, pe care se suiră mulți dintre cei veniţi să 
asiste la decolare. Trepiedele aparatelor T.V.F. și ale 
proiectoarelor porniră tîrîș în toate direcţiile, fixînd to- 
tuși necontenit asupra „,Lebedei“ razele și gurile lor. 
Masiva siluetă cenușie a cosmonavei se întunecă, pier- 
zîndu-și parcă din volum. La prova ei, se aprinseră stra- 
nii lumini roşii, semnalizînd apropierea plecării. Vibra- 
țiile motoarelor puternice se comunicau solului dur: 
„Lebăda“ începu să se întoarcă pe suporţii săi, luînd 
direcția decolării. Publicul se depărta acum tot mai 
mult spre linia de securitate, care se zărea fosfores- 
centă: prin negură. Oamenii coborau în grabă, iar plat- 
formele porneau imediat îndărăt să-i transporte pe cei 
rămași. 

— Și n-o să ne mai vadă de loc? N-o să ne mai vadă 
nici măcar cerul? întrebă Ciara pe Mwen Mas aplecat 
către ea. 

— Nu! Cel mult. prin stereotelescop... 


Sub carena astronavei se aprinseră lumini verzi. Fa- 
rul radiofonic, aflat pe turnul clădirii centrale, începu 
a se înviîrti cu o viteză turbată, trimiţînd în toate păr- 
ţile semnalu! stabilit pentru decolare. , 

— Astronava primește semnalul de plecare ! se auzi 
un glas metalic vibrînd cu atîta putere, încît Ciara tre- 
sări și se strînse cu teamă lîngă Mwen Mas. Cei rămași 
înăuntrul perimetrului să ridice mîinile! Ridicaţi mi:i- 
nile, altminteri muriți! Ridicaţi mîinile, altminteri mu- 

riți !... repeta automatul, în timp ce proiectoarele lui 
parcurgeau fîşii din cîmp, căutîndu-i pe cei care ar fi 
rămas întîmplător în cuprinsul ariei de securitate. 

Negăsind pe nimeni, proiectoarele se stinseră. Vocea 
robotului porunci din nou, după cum i se păru Ciarei, 
parcă și mui frenetic decît întîia oară : 

— După semnalul dat de clopot, întoarceţi-vă îndată 
cu spatele spre astronavă și închideţi ochii! Nu-i des- 
chideţi pînă la semnalul următor! Întoarceţi-vă cu spa- 
tele și închideţi ochii! repeta într-una, ameninţător, 
automatul. 

— Mie frică ! spuse în șoaptă Veda însoţitorului ei. 

Veter desprinse calm, din centura lui două măști cu 
ochelari absolut negri ; pe una o dădu Vedei, iar pe 
cealaltă și-o puse el. Nu apucă bine să-și închidă cata- 
rama, cînd clopotul cel mare porni să sune, trepidînd 
amarnic sub acoperișul aparatelor de semnalizare. 

Deodată se opri brusc. În liniştea lăsată, doar gre- 
ierii se auzeau ţiriind : lor nu le păsa de nimic. 

Apoi nava scoase un urlet strident și-și stinse lumi: 
nile. Hăulitul ei sfîșietor, care te răscolea pînă în stră- 
fundul fiinţei, răsună peste cîmpia întunecată, o dată, 
de două, de trei, de patru ori. Cei mai sensibili dintre 
cei prezenţi avură impresia că strigă însăşi nava, cu- 
prinsă de durerea despărțirii. 

Urletul sirenei se curmă tot atît de brusc cum înce- 
puse. În jurul navei zbucni acum un zid de flăcări ne- 
închipuit de vii. Timp de o clipă, pe lume păru că-nu 
mai există nimic, în afara focului acesta cosmic. Apoi 
peretele de flăcări se prefăcu într-o trîmbă imensă, care 
se alungea și se transforma într-o dîră orbitor. de lumi- 
noasă. Clopotul prinse a suna pentru a doua oară. În- 
torcîndu-se, oamenii nu mai văzură decît cîmpia pustie 
și întunecată, pe care mai ardea doar o uriașă pată de 
sol incandescent. O -mare stea strălucea în zări: era 
„„Lebăda“ care se depărta. 

Mulțimea porni încet spre electrobuze, întorcîndu-se 
cînd și cînd, ca să se uite la cer sau la cîmpul de deco- 

lare, ce devenise dintr-o dată surprinzător de mort, de 
parcă aici s-ar fi renăscut legendara hammadă, El 
Homra, urgia caravanelor din vechime. 

“În partea de sud a orizontului, luciră stelele atît de 
familiare pămiîntenilor, și toate privirile se îndreptară 
spre locul unde: răsărise Ahernar, luminos și albăstriu. 
Acolo avea să ajungă „,Lebăda“ după optzeci şi. patru 
de ani de călătorie cu nouă sute de milioane de kilo- 
metri pe oră. Pentru cei rămaşi erau optzeci și patru de 
ani, iar pentru „Lebăda“ numai patruzeci și șapte. Poate 
că acolo aveau să creeze o lume nouă, negrăit de fru- 
moasă și plină de bucurii, sub razele verzi ale stelei de 
zirconiu... 

Veter și Veda Kong îi ajunseră din urmă pe Ciara și 
pe Mwen Mas, care umblau alături. Africanul răspun- 
dea tocmai tinerei fete. 

— Nu. Această despărţire nu mă face să sufăr. Ceea 
ce simt astăzi e o imensă mîndrie, deși umbrită de oare- 
care tristeţe. Sînt mîndru pentru noi, cei care ne avîn- 
tăm tot mai. departe de planeta noastră și ne contopim 
tot mai perfect cu Cosmosul. Sînt atins de o fugară tris- 
teţe, pentru că Pămîntul nostru drag îmi pare din cale 
afară de mic... De mult, foarte de mult, pieile-roșii din 
America Centrală au lăsat o inscripţie din care răzbate 
deopotrivă și mîndria și tristeţea. Această inscripţie am 
comunicat-o lui Erg Noor ; el va împodobi cu ea biblio- 
teca-laborator a ,.Lebedei“. 

Africanul se întoarse, băgă de seamă că este ascul- 
tat și de prietenii lui care 'se apropiaseră între timp şi 
urmă cu glas tare: 

— „Iu, cel care îţi vei arăta pe aici, mai tîrziu, 
faţa ! Dacă mintea ta gîndește, vei întreba : cine sîntem 
noi ? Cine sîntem noi? Întreabă zorile, întreabă codrul, 
întreabă valul, întreabă furtuna, întreabă dragostea ! În- 
treabă pămîntul suferinței şi pămîntul iubirii ! Cine sîn- 
tem noi? Pămîntul !* | 

— Și eu așișderea, cu toată ființa mea, sînt al pă- 
mîntului acesta! adăugă Mwen Mas. 

Ren Boz gonea în spre ei, gifîind. Îl înconjurară pe 
fizician, care le împărtăși pe scurt uluitoarea veste: 
primul contact al gîndirii celor două gigantice insule 
stelare. 

— Aș fi vrut atît de mult să revin înainte de deco- 
lare, adăugă mîhnit Ren Boz, să-i comunic această știre 
lui Erg Noor: el a înţeles de la început că spiralodiscul 
reprezintă o astronavă venită dintr-o lume foarte înde- 
părtată și cu totul străină. Tot atunci a observat că 
această navă ciudată trebuie să fi călătorit prin Cosmos 
un timp extraordinar de lung. 

— Oare el n-o să afle niciodată că spiralodiscul său 
vine din depărtări atît de monstruoase ale Universului, 
de pe o:altă galaxie, tocmai din Nebuloasa Andromeda ? 
întrebă Veda. Ce păcat că :n-a putut şi el să.audă comu- 
nicarea de astăzi ! 

— O va afla! spuse hotărît Dar Veter. Vom cere 
Consiliului autorizaţia să cheltuim energia unui mesaj 
prin intermediul satelitului 36. „,Lebăda“ mai rămîne 
accesibilă chemării noastre timp de nouăsprezece ore ! 


CUPRINS 


CUVINTUL AUTORULUI 
CAPITOLUL 1 STEAUA DE FIER 


“ 


(23 


& 


[d 


II EPSILON TUCAN 

III: PRIZONIERI AI ÎNTUNERICULUI 
IV. FLUVIUL TIMPULUI | 

V CALUL. DE PE FUNDUL MĂRII 
VI LEGENDA SORILOR ALBAȘTRI 


VII SIMFONIA IN FA-MINOR, DE TONA- 


LITATE CROMATICĂ 4.750 MIU. 


VIII UNDELE ROŞII 
IX O ȘCOALA DE CICLUL III 
X EXPERIENŢA DIN TIBET 


XI INSULA UITĂRII 

XII. CONSILIUL ASTRONAUTIC 
XIII INGERII CERULUI 

XIV POARTA DE OŢEL 

XV NEBULOASA DIN ANDROMEDA 


Redactor de carte : 1. Indrei. 
Tehnoredactor : Gabriela Tănase 


Dat la cules 11.X.960. Bun de tipar 9.XI11.960 Tiraj] 


38.100 broșate pe cărți școlare de 55 gr/m.p. şi 

2040 ex. cartonate pe semivelină 65 gr./m.p. Coli 

de tipar 25. Coli, de editură 20,1 Ft. 32/84X108. 

Com. editurii 4758. A. 0969. Pentru bibliotecile mici 
indicele de clasilicare 8 (S)=R 


Tiparul executat sub. com. nr. 1780 la Combinatul 


Poligrafic Casa Scinteii „Il. V. STALIN", 
București—R.P.R. 


119 
140 
165 


193 


223 
246 
260 


285 
308 
335 
365 
381 


Scanare și prelucrare digitală 


sl Z de 


Anonim 
și 
CAT Graur 
II Antwerpen 


COLECTIA SFINX pi 
pi e Si 2024 - 
A 89 COLECŢIA SFINX 


Serie nouă 


AVENTURA 


MIGUEL COLLAZO 


RADU NOR a ăi POTI MIHU DRAGOMIR 
piu Ş POVESTIRI 


aniuL 
ALBASTRU DEOCAMDATĂ FANTASTICE 


VICTOR KEPNBACH er f 
POVESTIRI VICTOR XEND ACI | STANISLAW LEM GEORGE ANANIA — 
CIUDATE 


solaris du: LERURA Pi 
Po) )) ? 


Uimiloarele peripelii 
ARIK şi al 


VALIEI 


= j MBRa. - == 
Aulobuzul » - ă 
a: + 2 i ZA inOSauRuLui  dijăceittiui ULTIMULVĂL 


MORIA ARAMĂ CERARD KLEIN Sr 


TI | per ține hozAtă . SENIORII RĂ”ZOILAN mi ri ETA 
şi ŞAPTE MAȘII 
Ci LE ş 


E. NEPONI NEPOTILOR NOSTRI ră 


» ALE 
5 PARADONALA AVENTURĂ 


FRED HOYLE și - 
OM ELLIOT | mrsren DINO MUZZATI 
N DE LA ANDROMEDA MARELE PORTRET 


E 


PROZĂ 
FANTASTICĂ 


sate 
EGENDELE 
CAPITANILOR STELARI 


